
— Astuge aga sisse, astuge sisse! - 

Advokaat Orajõe, ümmargusel artisti-näol püsiv hää- 
meele-naeratus, oli eeskojas oma kella-viie-külglisi ise 
sisse laskmas. 

— Sa kutsud nagu tsirkusesse, katsus sisšeastujate 
eest kohe õdusat tooni võtta vanem ametvend Tamberg, 
kõvakübarat peos hoides ja kätt pihku pistes. 

— Ah, tsirkusesse? Kuidas soovite! Tsirkuse eest 
peate siis ise hoolt kandma, leiba, seda saab siitpooltki. 

— Aga Paul! hüüdis väike mahedasilmne linalakk 
perenaine toast tulles, näita ometi, et sin majas ka viisa- 
kas osatakse olla, aita daamidel mantlid seljast! 

— Lubage siis, proua, et ma teie õrna ja väikese 
jala. .., kargas Paul abivalmilt kohe proua Tiido botikuid 
jalast võtma. Nende tõmbeluku-mehhanism oli aga nii 
huvitav, et Paul jäi kauaks kummargile ukerdama, kuna 
proua Tiido ise aega kasutas, et ennast käsipeeglikesest 
silmitseda. " 

— Aga Paul! kuuldus jälle majaproua hüüdu. 

— Teate, proua, vaatas Paul alt üles, ma mõtlen, mis 
oleks, kui nööpide ja haakide asemel ka kleitidel ja pesul... 

— Olete oma mõttega hiljaks jäänud, vastas proua 
Tiido, nagu ikka, külmavereliselt. 

— Aga Paul, kes siis kohe pesust... Mine aita 
preili Ormust! 

Ja muidugi, kohe, miks mitte preili Ormuse suuri, 
hiiglasuuri mantlinööpe lahti võtta. Kuid preili Ormus ei 
lasknud lähedale, pööras selja ja hakkas ise end lahti 
riietama. 

— Just kui Maimu kolmeaastasena: ,,mina ise”, 
mina ise“! Uskuge mind, preili, ma katsun ettevaatli- 
kult... nii et kõdi ei tunne... 

Paul oli alati valmis preilit nokkima ja näksima. Sest 
et preilil olid nagu Heleenelgi kelmid lohud põskedes, ta 
pilk peegeldus niisugust poolteadlikku, umbset elu, ja tal 
olid niisugused rammusad käsivarred, niisugune läbikasva- 
nud liha, et olnuks huvitav kasvõi sülitsi kokku minna... 

— Aga Paull Kuidas ometi võib nõnda! See sulg 
ei kirjuta ju! 

Külaliste-raamatu juurest, kuhu Tamberg parajasti kat- 
sus oma nime sisse märkida, pöördus majaproua ürmiv 
pilk Pauli poole, kes seisis preili Ormuse selja taga ja haa- 
ras talt mantli. Kuid nägu oli tal seejuures nii hädaohtli- 
kult preili näo lähedal, kes nüüd naeratas ja ainult veel 
Orajõe huultele vahtis. 

— Sulg, proua, on suurepärane! Näete! Ja teie ise 
olete veel suurepärasem! 

— Mina? 

— Teie etteheitedki on ju nagu paitused. Kui te üt- 
lete ,,aga Paul”, siis tuleb see nii õrnalt, nii pehmelt. 
Tõesti, iga mees võib Paulile kade olla. 

Ja Tamberg, see õrnahingeline ja impulsiivse loomuga 
vanapoiss, kellel üligalantsus daamide vastu oli harjumu- 

seks saanud, haaras majaproua käe, pigistas ja suudles 
seda. 

päis Orajõe oli meelitatud ja ruttas tagasi söögi- 
tuppa, kus tal lauakorraldamisel abiks olid kaheksa-aas- 
tane Maimu ja kakskümmend aastat Maimust küll vanem. 
kuid lapsemeelne proua Kiideon, keda kutsuti Kikiks. See 
oli gretagarbolise soenguga ja rohekate silmadega lesk- 
proua, kel seljataga oli palju reise ja seiklusi, andekas, 
kuid sajasse hargu vedavate huvidega, boheemlikult mu- 
retu naine, kes praegu oma igapäevast leiba teenis masina- 
kirjutajana linnavalitsuses. Härra Orajõele meeldis Kiki, 
kuid armukadeduse-kuradike siiski proua Orajõe südant 
polnud siin hakanud närima nagu preili Ormuse puhul. 

— Ja kuhu onu Tamberg istub? küsis Maimu. 

— Mis siis? Ristiisa kõrvale istud teine kord. Sina 
lähed ja sööd väikese Peetriga lastetoas. 

Maimu vaikis. Ta teadis niikuinii, et ta suurtega koos 
ei tohi süüa, kuid tal oli tulnud mõte täna oma ristiisa vastu 
eriti lahke olla. See onu oli ju nii naljakas, et määris lei- 
vale võid ikka vasaku käega ning joonistas vahel Maimule 
ka moepreilisid selle käega. 

— Kas onu Tamberg istub siia? 

Ja kellelegi märkamata lükkas Maimu tassikõrva vasa- 
kule, pani samasse külge ka teelusika ja koogikahvli. 

— Ah, sa taevas, juba pool kuus läbi! hüüdis proua 
Orajõe Kikile, mine astu korraks saali, vaata, kas ma võin 
juba hakata kohvi keetma. 

Peenemaitseline kohvi oli selle maja au ja uhkus. 
Proua ei usaldanud selle keetmist ühegi teise hoolde. Sest 
siin oli saladusi, mis algasid juba vee valikuga ja selle kee- 
ma-ajamise kiirusega, kõnelemata eriliselt segatud sortidest. 
Notariproua Raudkats väitis küll alati, et kohvi tuleb juua 


9 


ainult kohvile määratud serviisist, nagu tuleb teha tee- 
gagi, kuid proua Orajõe oli seepääle väga teadlikult muia- 
nud ja teistele ütelnud: 

— Teate, mis mina ütlen, Sõvres või Kusnetsov, minu 
keedetud kohvile jääb ikka ta maitse alles. Teiste kohvi- 
sid ma ei tea, võib-olla nad tõesti ei maitse igas tassis 
ühteviisi. 

Ka kümmet seltsi küpsised pidid niisugused saama, et 
nad küllastunulgi suu ajasid vett jooksma. Polnud tähtis, 
kas keegi sõi neid kahvli, lusika või kahe näpu vahel, püsti 
või istudes, pääasi, et keel ja kurgupära mõnu tundis. 

Samataolisel seisukohal oldi ka kodu sisustusel. Stiil, 
stiil? oli Paul ütelnud. Käigu nad oma stiiliga... Tool 
olgu ikka niisugune, kus sa istud nagu süles ja kus sul oleks 
hää ja pehme olla. Kanad, näe, lepivad õrrega ja kohtus- 
käijad kõva pingiotsaga, aga minu klientidel peab olema 
mugav pehme mööbel istumiseks ja ootamiseks. 0Silma- 
lõbu on maailmas niikuinii palju, las ka muud organid va- 
hel mõnu tunnevad! 

Siiski puhta silmalõbu eest oli Orajõe alles neil päevil 
hoolt kannud, ostes saali seinale uue maali. 

Kui Kiki söögitoast külaliste juurde astus, viis Paul 
parajasti oma kiilaspäise ametvenna äsja seinale riputatud 
maali ette: 

— Sina, Tamberg, oled suurem asjatundja kui mina, 
käid kunstinäitustel rohkem ja liigutad väikselt ka ise pints- 
lit. Ütle õige mulle, kas see pilt on kah midagi väärt või 
mitte. . Ajasid teised pääle, et osta ja osta, et vaene 
kunstnik... Ja, sina Kiki, pole ka veel oma arvamist 
ütelnud. 

Pastor Niinemäe teretas Kikit ja ka nemad jäid maali 
ette seisma, kuna Tamberg, üks käsi kuuetaskus, teine 

põues, laskis pää vähe viltu ja hakkas siis parajat kaugust 
otsima. Kiki aga pistis oma nina maalile hoopis lähedale, 
et eraldada signatuuri: 

— Ah, see on ju Heinaste! ütles ta peagu lauldes, 
nagu see tema viis oli. Sedap ma arvasin. Ta käis ka 
meil linnavalitsuses, et ostke ja ostke. Teate, ta on tore 
poiss, läki-läki pääs, töbikasukas seljas, käised nii lühike- 
sed, et ei ulata kinnasteni, ja püksid ei ulata saabasteni. 
Pooletoobilised, nagu ütleb Umbjärv. Teie ei tea skulp- 
tor Umbjärve? Aga heledaid kamasse, neid armastab 
Heinaste ka suvel kanda. Ma viisin Umbjärve poole nii- 
sugused pikad-pikad kindad, punast-valget kirja, ulatavad 
küünarnukini, et andku nad temale, ärgu ainult öelgu, 
kelle poolt, aga Heinaste ei võta, kui ei tea, kellele tänu- 
lik olla. Ja ei võtnudki. Käib edasi paljaste käsivartega. 
Mis teie arvate, härra õpetaja, kas ta tegi õieti, et vastu 
ei võtnud? Või tegin mina halvasti? 

— Raske vastata, arvas pastor Niinemäe. 

— Teil raske vastata? imestas Kiki, koketeerivalt otsa 
vaadates. Ja mina arvasin, et teie ikka peate teadma. 
Teie olete ju õpetaja, nii tark ja nii... 

— Ja nii? 

Tamberg, oma asjatundlikku sirgeldamist lõpetades, 
katkestas teiste vestluse: 

— Vaadake, see nurk siin on ju hästi läbi maalitud, 
aga näete siin, lahja, mitte midagi ütlev. Annet ju on, 
aga ka mitte midagi rohkem. 

— Kuidas mitte midagi rohkem? küsis Orajõe. 

— Las õpib veel, las põeb lastehaigused läbi... Ma 
mõtlen neid pätajalgu inimeste asemel. Noh, kas need 
mõned inimesed olgu! Las õpib joonistama. Ja on see. 


siis mõni kirikutorn, nõnda viltu? See on ju rohkem narri- 
müts maskeraadilt. 

— Ehee, sa vahest ei teagi, et see on nimme nõnda, 
vastas Orajõe. Vahest see torn või müts peabki nõnda 
viltu seisma. Et kui meie kirikuasjad juba nõnda viltu on 
vajunud... 

— Viltu? segas õpetaja vahele. Mina küll ei julgeks 
nõnda järsult ütelda. Nüüd, kus usuõpetus jälle on kooli- 
desse viidud, protestantlik lainetus taltsamaks muutunud 
ja kus rahvas neil ärevail aegadel jälle hakkab rohkem kiri- 
kus käima... 

Kiki oli juba nägematult teiste hulgast minema poetu- 
nud, et perenaisele soodsat teadet viia. Naised istusid saali 
ühes seinas asuva laua ümber sohval ja mugavail toolidel 
ning nende vestlus tiirles kevadiste moodide ümber. Me- 
hed, seisid vastasseina ääres kobaras ja juba hakkasid nad 
kalduma hädaohtlikumate jutuainete poole, eriti kuna 
juurde olid tulnud kaks niisugust ägedat sõnavõtjat kui 
ärimees ja tuntud poliitikategelane Taras ning ajakirjanik 
Kiipsaar, kelle radikaalsus ja häbemattus ikka paljudele 
närvidele käis. Mõlemad kasvult väikesed, aga kange 
hakkamisega mehed. 

— Teate mis! hüüdis Kiipsaar, kelle nägu oli lapse ja 
vanamehe oma ühtlasi, mingi tarretanud miimikaga mask. 
Kui mina umbes Orajõe vanune olin, hoolitsesid skandaali 
eest siurulased ja kõlblus oli siis hirmsas hädaohus, nende 
värsse loeti kinniste uste taga, nende eest hoiatasid vane- 
mad oma lapsi ja hingekarjased oma koguduse liikmeid. 
Nüüd aga hoolitsevad skandaalide eest pastorid ise. Mui- 
dugi on nüüd kirikutel tornid viltu! Vabandage, härra 
Niinemäe, sellega ma ei taha teid haavata. Aga ega teiegi 
saa midagi parata, kui teie ametvend Nõges tabatakse ak- 

nast sisse ronimas proua Kaart-Luikmil-Ojasoo poole, kui 
Kaarman lüüakse pinkide vahele pikali, kui Mahlapuu 
kviitungikontsud ajavad koguduse lõhki, kui 60-aastane 
Nõu viskab oma naise üle ukse ja võtab 18-aastalise manu- 
lise, kui Lepik hullab poistega, kui Mutli leerilapsed lähe- 
vad leeripäeval teise kirikusse lauale, sest oma õpetajal on 
silmad sitku. Kas ma pean veel näiteid tooma? 

— Jaa, aga ega rahvasuud saa keegi kinni panna, nae- 
ratas Taras. Võta kinni, kui palju kõigis kuulujuttudes 
tõtt on. Ja iga inimese eraelus juhtub nii mõndagi. Aga 
mina arvan, et meil on siin ajakirjandus süüdi, kes era- 
ellu tungib, kirbust elevandi teeb ja rahva meeled üles 
ässitab. 

Niinemäe vaikis. Tal oli raske oma ametvenda kaitsta, 
tal oli valus ja ta mõtles äkki oma Reedale, kes polnud 
tahtnud kaasa tulla ,,liiga soliidsete“ sekka, kes oli üldse 
tujukas olnud ja käskinud oma mittetulemist vabandada 
päävaluga. Niinemäe südametunnistus aga polnud luba- 
nud valetada. ,,Kes neid naisi igakord teab“, oli ta siis 
proua Orajõele ütelnud. Ei, Niinemäe juba skandaalideni 
ei lasku, ei lähe iialgi nii kaugele, lihtsalt ei lase iialgi nii 
kaugele minna, et... 

— Ajakirjandusele suukorv pähe! Seda muidugi teie 
tahaksite. Kas arvate aga, et korruptsioon sellega kaha- 
neb? Nüüd vähemalt võidakse süüdlane häbiposti tõm- 
mata, siis aga saab igaüks julgust oma musta asja edasi 
ajada. Näete, Saksamaal põletasid riigipäeva-hoone maha 
ja nüüd suletakse ajalehtede suu, isegi raadios ei lasta 
enam teistel kõnelda! Ainult üks hüsteeriline kisa on jää- 
nud hommikust ööni. 

— Parem ärge segage võõrastesse asjadesse, vaidles 
Taras jällegi vastu. Või siis meie teame, milleks see kõik 

hää on. Mulle paistab, et Saksal polnud teist teed valida, 
kui ta tahtis edasi elada... 

— Kui ainult see põletamine, see vale, see hüsteerika? 

— Vale? Mispärast vale? ägenes Taras ja kõrgendas 
oma häält. Igal revolutsioonil on omad sügavad põhju- 
sed, oma loogika ja oma tõde. 

— Mehed, mehed! laotas nüüd Orajõe oma rahutoo- 
vad käed vaidlejate vahele. Aega on pärast ägedaks 
minna küllalt. Selles asjas kuulake enne ära üks tunnis- 
taja, kes neid saksa asju ise kaasa teinud. Ta peab iga 
silmapilk tulema. Kannatage natuke. 

— Kessee on? küsiti mitmelt poolt. 

— Küll ise näete. Küll näete ise. 


See näis uskumatu olevat, aga Orajõe toon oli nii kin- 
del, et vaidluse hoog äkki lõtvus. Seevastu daamide rüh- 
mas tõusis huvi oodatava vastu, kui proua Orajõe teatas: 


— Kohvi on küll juba valmis, aga Paul tahab teile ül- 
latust teha... Ta ootab kedagi, kes ka daamidele võivat 
huvitav olla. 

— Kes see on? Ütelge ometi! küsiti Orajõelt, kes 
lähemale tuli, nägu naerul, sõrmed vestitaskuis. 

— Õli, tore poiss. Oleme palju koos vähki püüdnud, 
ehal käinud, muidugi kui me veel alles noored olime. 

— Nüüd olete muidugi juba raugad? küsis proua Ta- 
ras kolmekümnekahe-aastaselt Orajõelt. Proua Taras oli 
juba eas, kus vanaduse vastu ei võideldud enam salvide ja 
näomassaažidega, vaid ka operatsiooninoaga: madam 
Nol oli ta kortsud, ja voldid äsja kokku tõmmanud juuste- 
katte alla. 

— Tema mitte, tema pole veel kammitsas. No jaa, 
kui me ehal käisime, siis me jaotasime töö nõnda, et mina 

ainult lobisesin ja tegin kometit, tema aga vaikis ja võitis. 
Tema oli siis nii tõsine, nii hirmus tõsine. 

— Ta polegi siis huvitav, otsustas proua Tiido oma 
blaseerituses, sigaretti suursuguse aeglusega suhu tõstes. 

— Aga Paul, kus tikud? kuuldus proua Heleene pai- 
tav etteheide. 3 

Paul oli ühe hüppega teguvalmis ja kahmas kõigepäält 
suitsu pakkuda ka teistele daamidele. Tikud? Jah, Paul 
oli tikud unustanud, kuidas ometi võis nii tähelepanematu 
olla! 

— Preili Ormusel on tuld! hüüdis Paul, kui see oma 
ridiküllist kiiresti tikud võttis. Ah, pole huvitav? küsis ta, 
kummardudes tulega proua Tiido suu juurde. Seda me 
veel näeme, kas ta on palju muutunud.” 

— Te pole siis teda enam ammu näinud? 

— Ammu? Ei, nägin teda alles lõuna paiku, aga siis 
ta oli veel unine, polnud veel välja maganud. Näe, vii- 
mati on ta nüüdki magama jäänud. Lähen ja õige he- 
listan: talle. , 

— On see aga unemiits, naeris preili Ormus, kelle sil- 
mad ergasid teotungist, nagu kogu ta keha pakitses 
energiast. 

— Ütelge ometi teie, keda te siis nõnda ootate, pöör- 
dus prõua Taras majaproua poole. 

— Härra Hurta. See on Pauli sõber juba lapsepõlvest 
saadik, usaldas see poolsosinal nagu mõnda saladust, ja 
pääd paindusid koomale. Ma olen ise ka natuke eruta- 
tud. Mõtelge ikka, kümme aastat pole enam näinud. 
Paul ütles, kujutlege, mis ta ütles, et ma olevat täna eriti 
agar ja erutatud, küllap selle härra Hurda pärast. Mehed 
on ju alati natuke armukadedad. Teate, ma sain härra 
Hurdaga just samal ajal tuttavaks kui Pauliga. Ma tant- 

sisin temaga vist isegi enne kui Pauliga. Ta ei olnud siis 
sugugi nii tõsine, nagu Paul ütleb. Siis oli just ümber- 
pöördult: tema lobises kogu aeg ja Paul, see vaikis aina 
juukseid ei kandvat ta ka enam üle pää. Ma päris kar- 
dan... 

— Mida siis? küsis preili Ormus. 

— Ma kardan, et meil siin pole kõik, noh, nii... 
Meil on kõik ju hirmus nigel ja väike. Tema aga on har- 
junud suurlinnades elama. Teised moed ja maitsed. 

— Ah, ta tuleb välismaalt? elavnes äkki proua Raud- 
kats, blond ja sihvakas naine, kellele ta kõrvu vabaks jät- 
tev soeng andis poisi ilme. See oli haritumaid naisi, keda 
ei teatud evivat üksnes suurt raamatukogu ja kunstikor- 
jandust, vaid ka kelle kodu hakkas vähehaaval kujunema 
mingiks salongiks, kus aegajalt kinnises seltskonnas musit- 
seeriti. 

Jah, härra Hurt tuleb välismaalt, Berliinist, kus ta on 
viimased aastad töötanud. Ta on arhitekt, lõpetanud 
Darmstadtis. Kas ei mäletata siis teadet lehtedes ja ta 
pilti, juba kolm-neli aastat tagasi? 

— Veel natuke kannatust, mu daamid ja härrad, ütles 
Paul telefoneerimast tulles. 


Ta oli nagu teatridirektor, kes veel ei näita, mis ees- 
riide taga on, ja kes publiku uudishimu kõrgemale tahaks 
kruvida. Proua Tiido sest lavastusest suuremat ei hooli- 
nud. Ta tõusis, soris hetke üht pooleli loetud inglise ro- 
maani laual ja küsis proua Orajõelt, kas seda maksab ka 
lugeda, 'sirvis siis raadiolehte, keeras tantsumuusikat ja kü- 
sis härra Kiipsaarelt, millal ja kus võiks järgmise bridži- 
õhtu korraldada. 

Pastor Niinemäe oli istet võtnud proua Raudkatsi 
kõrvale. 


— See viimane kontsert teie pool on mul ikka veel 
meeles, algas ta. Ma imestan, kui suuri edusamme teie 


olete teinud. Teie hääle suurepärane tämbr kohustab teid 
enamale. 


— Ah, ütlete ainult meelitusi. Kõik on hilja, vastas 
proua. Oleksin õigel ajal taibanud... Oleksin ma siis, 
kui välismaal olin, kogu aja õppimisele kulutanud, vahest 
siis oleks midagi tulnud. Aga siin kolkas... 

— Ei maksa nii pessimist olla, rahustas Niinemäe. Igal 
pool on midagi väärtuslikku. Ka meie kolkas siin. 


— Ah, kes kord parema maigu on suhu saanud, see on 
kadunud. Mida te siit siis õige nii kosutavat leiate? Ikka 
needsamad inimesed, samad jutud, samad kohvikud. Kui 
endal tööd poleks, siis sureks siia tüütuse kätte ära. 


— Jah, töö! See on õige. Seda olen ma tihti ka oma 
naisele ütelnud. Tema ei taha paraku tööst teadagi. Mis 
tööd tema pidavat tegema, tema tahtvat veel elada! 


— Teie proual on sula õigus, segas nüüd Tamberg 
vahele, seistes nende kõrval püsti. Tema ja minu vana- 
duse vahe on küll hoopis suur, aga teineteist me mõistame. 
Venes öeldakse, et usk on oopium. Meil kipub töö selleks 
oopiumiks saama. Meil on inimesed juba kolme-, nelja- 
kümnega läbi. Miks? = Sellepärast, et tarvitavad seda 
oopiumi liiga palju. Teie proual, härra pastor, on jumala 
õigus, kui ta tahab nagu lilleke põllul elada, ilma mureta. 
Laske ta elab nõnda nii kaua kui võib! Kui te nii vanaks 
saate nagu mina, siis hakkate ka teie viimaks kahetsema ja 
otsima, et ei tea, kus pagan see elu n'd ise oli, on ju ainult 
töö olnud. 

— Võib-olla tuleb ükskord tõesti teilt õppust võtta, 
ütles proua Raudkats, et kuidas nii kaua suudetakse opti- 
mist olla ja isegi kergemeelne. Sest nii palju kui ma teid 
mäletan, olete ikka samasugune olnud. 

— Kergemeelne? Ei, proua, kergemeelne ma pole 
enam ammugi mitte. Kergemeel muudkui kahaneb. Aga 
optimist, seda ma olen. Kahju, et proua Niinemäed täna 
siin ei ole. Meie oleksime teineteisest nii hästi aru saanud. 
Teie, härra pastor, peaksite õnnelik olema, et teil alati 
keegi on, kelle lähedal võib kohe kergemeelseks muutuda. 

— Noh, aga iga kergemeel võib varsti tühiseks muu- 
tuda, vastas Niinemäe. 

— Teie olete meeste hulgas väljavõte, ütles proua 
Raudkats pastorile, iga mees tahaks ju, et ta naine oleks 
alati rõõmus, kergemeelne ja tuisupää. Muidugi ainult 
oma mehe vastu, härra Tamberg. 

— Teie olete aga liiga julm, naeris Tamberg vastu, ja 
liiga ülekohtune meie vaeste patuste poissmeeste vastu. 
Abielunaiste rõõmsaid nägusid peaks ka meile jatkuma. 

— Ah, ega rõõmsaid nägusid saa tellimise pääle teha, 
vastas proua Raudkats. Mõni on ju piskuga rahul. Ja le- 
pib meie olude ja ümbrusega. Agateisele... Mina näi- 
teks olen õnnelik alles siis, kui võin vaadelda ilusaid asju, 
vaipu, tikandusi, portselani, kuulata esmajärgulist, aga ai- 
nult esmajärgulist lauljat... 

— Mõni armastab ju ka ainult sampanjas supelda, 
katkestas Tamberg, või ööbikukeeli süüa! 

— Mina ei nõua ometi midagi võimatut, ägenes proua 
Raudkats. 

— Meie oludes ehk siiski! Ja kas me üldse palju 
nõuda tohime? Kui meie rahvas rohkem nõuaks kui ise 
vastu pakkuda suudaks ja raatsiks, siis oleks ta bilanss pas- 

siivne. Ja olekski käes pankrot. Peame ikka piskuga 
pääle hakkama. 

— Hakkate mind juba noomima. Aga mis saan mina 
sinna parata, kui mul on oma maitse välja kujunenud? 
Kas ma ei tohi seda avaldadagi? Kas ma pean ennast 
salgama hakkama? Või tahate, et ka mina peaksin män- 
gima ööd läbi bridži? Istuma tülpinud näoga kohvikus, 
sest et nõnda teevad ju ka teised? 

— Nii must see meie elu ka pole, et sellepärast mak- 
saks oma teokarpi tõmbuda ja pessimistiks hakata, ütles 
Niinemäe vahele. Mina puutun ju oma ameti tõttu kokku 
väga paljude inimestega. Ja uskuge mind, kui palju suure 
meelsust ja eneseohverdust leidub sääl vahel, kus seda ei 
tea arvatagi. Iga päev läheme aaretest mööda, mida me 
ei oska hinnata. Need on enam väärt kui kõik Louvres'id. 

— Ma usun teid, härra Niinemäe, aga ega ilu maitsmi- 
negi kuradist pole. 

— Siiski kurat armastab ilu rohkem kui häädust, oli 
vastus. 

— Nii et, proua, olge ettevaatlik, lisas Tamberg kahe- 
mõtteliselt. 

Sel hetkel astus Orajõe saatel sisse Joel Hurt. Ta oli 
Paulist vähe pikem, ühtlasi ka kõhnem ja kahvatum. Preili 
Ormus oli kohe pettunud, sest ta oli oodanud blondi, Hur- 
dal olid aga kastanpruunid juuksed. Uustulnuka pilk oli 
kuidagi terav, enam jooni kui värve nägev. Kikil söögi- 
toa uksel hakkas süda põksuma, proua Tiido aga jäi täiesti 
ükskõikseks ja suitsetas oma sigaretti edasi endise rahuga. 

— Minu naist sa ju tunned? ütles Orajõe. 

Vaevalt märgatav puna jooksis üle proua Orajõe näo. 

Kõik esiteldud ja läbi teretatud, jäi Hurt seisma 
meeste rühma. Seltskond oli talle võõras ja kauge. Ora- 

jõe oli ühes prouaga söögituppa kadunud, üks likööri- 
pudeleid avama, teine kohvilaua puhul viimaseid korral- 
dusi tegema. Proua Taras oli pettunud, et juurdetulija 
omalt poolt ei astunud üle rumalast kombest kohe oma- 
sooliste hulka minna. Ja mida see Kiki sääl nii uksel veel 
vahtis koketeerivate silmadega, mängides süütut tütarlast? 
Vaadaku ometi kord peeglisse, kuidas ta seelik istub! Ja 
ta nahast odav käekott pole ka väärt, et selle lukuga nii 
demonstratiivselt mängida. 

Kohvilauas istus Joel Hurt majaproua ja proua Raud- 
katsi vahel, kuna ta vastu, teispool koogikuhje, pudeleid 
ja lilli, oli aset võtnud majaperemees preili Ormuse ja 
Kiki vahel. Maimu ei kannatanud välja, kui tema poolt 
onu Tambergile määratud koht juhatati härra Kiipsaarele: 
ta lükkas poekvil ukse pärani, jooksis sisse, haaras oma 
lemmiku varrukast ja viis ta õigele kohale, mis eest ta 
emalt sai karistava pilgu ja mõned teravad sõnad. Tähele- 
panu Maimu poolt oli ju liigutav, aga täna sõi vanapoiss 
miskipärast kogu aeg vastu harjumust parema käega. 

Milline priiskamine! vilksatas Hurda pääst. Meenusid 
baariletid, automaatrestoranid, Aschinger, = üliõpilaste 
mensa. Meenusid igavesed viinivorstid sinepiga, võileivad 
ilma võita, mõne singiliblega või itaalia salatiga, meenusid 
paksud ja kaalukad kohvitassid koos portselansõrmküba- 
raga koore aseaine jaoks, kasinad ja kiired söögiajad, ena- 
masti püstijalu, sest kunagi polnud aega, ikka oli rutt rat- 
tail. Ja siin... 

Hurda tagasihoidlikkus kõneluses halvas esialgu ka 
teisi. Kuid siis oli proua Raudkatsiga jutt hakanud harg- 
nema konsertidest ja teatreist, tantsuetendustest ja kunsti- 
näitustest. Ning kogu laudkonnas käis jutuvadin. Juba 
oli ka Hurt kõnelushoos. Proua Orajõe katsus algul küll 

kuulata, kuid ta ei kuulnud hästi, sest külaline oli oma 
näo pööranud pisut ebaviisakalt ainult proua Raudkatsi 
poole. 

— Paul, ole hää, keera see raadio ometi ära! Ja teie, 
härra Hurt, võtke ometi midagi ette! Kas teile siis ei 
maitse? Elsa, kallake härra Hurdale kuuma kohvi! Kat- 
suge, palun, seda kooki siin, selle olen lasknud eriti teie 
jaoks valmistada. Teie ei usu? Paul arvab, et ma just 
teie pärast olengi täna erilist vaeva näinud. Me pole ju 
ligi kümme aastat enam üksteist näinud. Kas te mu tütart 
nägite? Mul on ka väike poiss, Peeter. Kas ma olen 
palju muutunud? 

Jutuotsa võttis nüüd proua Orajõe kõvasti oma pihku. 
Ning Hurt, kes veel äsja kogu aeg oli pidanud küsimus- 
tele vastuseid andma, vabanes järsku ainult-kuulajaks. 
Majaproua mahe hääl otse paitas, oli nii mõnus unustada 
kogu ümbrus, libiseda vargsi oma mõtteisse, noogutada 
vahel pääga hääkskiiduks, naeratada, kuulda ainult häält, 
mitte enam sõnu. 

»Ammuks see kõik oli, üleeile, kas tõesti alles üle- 
eile?“ mõtles Hurt, unustas hetkeks ümbruse ja jälgis sil- 
made ette tulevaid kiirpilte: ,, Tuba segamini, perenaine 
kohkunud, ja siis need asjad, mis ei taha kuidagi kohv- 


risse mahtuda... Rahu, ainult rahu, mitte enesevalitsust 
kaotada, lugeda numbreid pikkamisi ja rahulikult ning 
siis asjad kohvrist välja tõsta, toimida mõistlikult... Ja 


kell, see muudkui tiksub halastamatult edasi. Kaksküm- 
mend neli tundi aega! Ah, hää, et sedagi sai, võis ju 
karta palju hullemat! Kindlasti, kindlasti see oli Lemke, 
see väike ehitustööline, punaka helgiga blondid juuksed, 
tedretähed, jah, ka see luurav pilk... Muidugi tema, sest 
kui ta märkuse sai: — Käed tööle, ega miüre Hitleri lend- 

lehtedega tehta, siis ta nagu pomises vastu — kas ta po- 
mises? — ,,neetud välismaalane“. Aga ehitatav Shelli 
hoone, kas see polnud ka välismaalase oma? Võta kinni, 
kes just Lemke töökuuele lubjaga trükkis: reetja. Nad 
olid ju enamasti kõik kommanistid. Kaks said verised 
ninad Maikovski matuste puhul, kui lipud poolmasti kästi 
lasta. Ikka oli veetud värskele krohvile, tsemendile näge- 
matu näpuga nagu mingi mene tekel: sirp haamriga või 
haakrist. Kord hoobeldi, et verekoer Lemke on saanud 
paraja palga ega ilmu enam tööle. Ja ei ilmunudki... 
Siis need veoautod politseiga. Kiire tormamine läbi kõle- 
date hallide, kus pole veel aknaid ees, kuhu sisse paistab 
märtsi-hommiku päike. See, ja see, ja see... Kõik 
teada, keda areteerida, keda mitte. Riided kobatakse 
ülalt alla läbi ja siis minemasõit. Inglane, kreeklane, 
mina, tööülevaatajad. Eraldatakse teistest. Uus läbiotsi- 
mine, kuni mütsi voodrini, jaoskonnas. Kreeklane ja ing- 
lane võivad minna, minu pärast algab vaidlus, pilkude va- 
hetamine. Minnakse teise tuppa, telefoneeritakse kuhugi. 
Umbne jaoskonna õhk, kirjutajad mõõdavad pääst jala- 
tallani, sulevarreotsad suus, sosistavad midagi üle laua. 
Kuskil lüüakse kandu kokku. Kaasa tulla! Kui kaasa, 


siis kaasa. ,,Põgenemiskatse tähendab surma.“ Ainult 
üks ,,šupo” kaasas, kõnnitakse vaikides maaaluse raud- 
teeni, võetakse piletki — ah, kui lahked! Raske, aga 


uuemoeline ehitus, mille ees peatutakse. Uksed avanevad, 
sulguvad. Ma oleksin siiski pidanud katset tegema... hü- 
pata maaaluses vastassuunalisse vagunisse. Wittenberg- 
platzi peatusel oli ju nii palju rahvast... Veel kord ot- 
sitakse taskud läbi. Nuga, püksi rihm ja raha võetakse 
seekord ära, ainult taskukell jäetakse. Kong, mitte liiga 
väike, aga raske uks, ümmarguse augukesega koridori, 

aegajalt lükatakse väljast lapats eest ja vahitakse sisse. 
See äkki klaasi taha ilmuv silm võis ju hulluks teha! Sest 
sammusid pole kuulda, silm ilmub auku ebavõrdsete vahe- 
aegade järele, vahel kümne sekundi, vahel alles kümne 
minuti järele. .Taburett, koiku, seina küljest alla lastav 
laud. Valgust ülevalt aknaruutudest. Lubjatud sein, täis 
rõvedaid tekste, nilbeid joonistusi, seesistunute elulookir- 
jeldusi, süütuse-kinnitusi jumala ja inimeste ees. Milles 
süüdistatakse mind? Kui kaua mind kinni mõteldakse 
hoida? Pole aimu, kust mina tean, vastab söögitooja. 
Supp kartulitega, brr, vastik. Sama lõhn nagu ülikonnal, 
kui seda rätsep Rehbinder on pressinud. Öösi kuumus, 
peksev süda, hõõguv suu, janu, rahutus. Päeval kongis 
edasi-tagasi, edasi-tagasi, siis need üksteise otsa ronivad 
mõtted, katked mälestustest, kohustustest, tükike lubjatud 
seina, auk ukses. Ja veel üks öö. Siis sõit kinnises auto- 
buses, trellitatud aknaribad ülal kõrgel. Kuhu? Kuhu? 
Kuus meest rappuvad hämaruses, taaruvad ühes taktis, ka 
need kaks valvurit ukse kõrval, täägid püsside otsas. Kas 
on neil roimarlikkust näoilmes? Ühel on nägu vorpides, 
paistetanud. Rusikas või kumminui? Siis tuleb jälle 
treppe, seisnud riiete, higi ja tolmu lõhna, raskesaapalisi 
ametnikke, krabisevaid pabereid. Mees hitlervurrudega 
uurib akti. Teie nimi? Teie teenistus? Teie haridus? 
Teie päritolu? Eestist? Haa, peagu Venemaa, agraar- 
kommunism, sakslaste tagakiusamine! Olete tulnud Sak- 
samaale pärtliööd korraldama, eks? 0Pärtliööd?! Näete, 
teie sõnad: ,,Suurem pärtliöö seisab alles ees“. Teie sõ- 
nad! Mis, ei tunnista omaks? Aga nii ütleb tunnistaja. 
— Kes on see tunnistaja? — Pole teie asi, te ei võta siis 
neid sõnu omaks? Kes võis see tunnistaja olla? Kas 
Lemke? Muidugi tema, see tedretäheline, kes siis muu! 

Pärtliööst oli ju kord juttu, sääl töölisterühmas, põranda- 
valamisel. Ja siis veel, natsionaal-sotsialistliku lendlehega 
olete õpetanud p....t pühkima? Ei, ma ei tarvita iial 
nii haisevat stiili. Täname teid, aga Saksamaa ei tarvita 
ka enam teie tööjõudu, 24 tundi asjade korralduseks ja 
ärasõiduks, kas mõistate? Mõistan, aga... Ei mingit 
aga! Järgmine!... Pesu jäi ära toomata, raamatud riigiraa- 
matukogusse viimata, võlg Rehbinderile maksmata. Fried- 
richstrasse jaam. Mitte maha jääda, ainult mitte maha 
jääda! Viimaks ometi see mees plakatiga ja jaama klaas- 
lagedes vastu kajava häälega: ,,Kiirrong Berlin — Marien- 
burg — Königsberg — Eydtkuhnen — Riga, esimene ja 
teine klass ees ja keskel, kolmas klass taga.“ Viimaks 
ometi vuhises sisse rong ja pakikandja trügib ees vagu- 
nisse. Mis jäi veel tegemata? Kirjad pidi postile toime- 
tama perenaine. Kas ta seda teeb? Jumalaga, Käthe, 
nägemiseni, Ilse! Või toimetab ta kirjad enne politsei 
kätte? Kes ehitab Shelli edasi? Või jääbki karkassiks, 
tühjad aknaaugud irevil? Kas ei säili tööliste ärevus be- 
tooniski? . Vahest aastatuhandete järele oskab keegi isegi 
seda seismograafi lugeda? Vastu pingil loeb kollast UII- 
steini-romaani blondeeritud juustega vanem daam. Ahaa, 
lugu Mattia Pascalist, sellest, keda peeti surnuks ja kelle 
hauale pandi rist. Rist kogu senisele elule siin. Uus lehe- 
külg! Kõrval istub paksukõhuline sigarisuitsetaja, krõbis- 
tab laiali Völkiseher Beobachteri viimast numbrit. Ei, pa- 
lun kätt mitte minu nina alla sirutada! Tõusen, et seda 
valdast enda eest ära tõugata. Ah, vabandust! Silman 
haakristi ta kaelasidemes. Seisan püsti, ma ei tahagi välja 
minna, tänan, et jalad eest tõstsite, ei taha ka aknast vaa- 
data, tänan. Koridoris ukse kohal seisab ümmarguste mus- 
tade kartongide vahel musta riietatud daam valgete lille- 

dega, mida ta nuusutab musta kinnastatud sõrmede vahelt. 
Nuusutab, suleb silmad, nuusutab, avab silmad — ja need 
puudutavad mind. Kas nuhk?” 

Nagu mingil filmilindil ujub kaugusest esiplaanile, suu- 
reneb ja nõksatab siis äkki seisma pilt reaalseist lilledest. 
Ka need on valged ja neid nuusutab siin praegu see greta- 
garboliste juustega naine — kuidas oli ta nimi? — visates 
araks edvistatud pilgu üle laua Hurda poole, kes talle kaua 
on otsa vahtinud, mõtted enesel tuhat kilomeetrit eemal. 
Proua Orajõe on viimaks vaikinud. 

— Terviseks! kuuldub teispoolt lauda. Teie tagasi- 
tulekuks! Teie jäätegi nüüd siia, eks ole? 

— Minu poolt aga kaastundmust! lööb proua Raud- 
kats oma klaasi helisedes kokku. 

— Miks just kaastundmust? pärib Hurt. 


— Elage siin mõni kuu või aasta, siis näete. Küllap 
siis tagasi välismaale kipute. 

— Te eksite küll, proua. Minu ammuseks unistuseks 
ongi olnud kord kodumaale töösse rakenduda. Nii-ütelda 
juba teadmiste ja kogemustega. Ma eisaa aru, mida peak- 
sin kartma. 

— Aga elu on siin nii väike ja väiklane... 

— Hüva, siis teeme ta suureks! Läheme selle eluga 
rinnutsi. Olen rõõmus, kui leidub ülesandeid, armastan, 
kui on raskusi võita. Õpi- ja rännuaastad on mul ju läbi 
ja tööd ma ei karda. 

— Tuleb vahest paljus pettuda... 

— Mis siis. Pettumused õpetavad ümber hindama. Ja 
kui igav oleks elu ilma ümberhindamisteta. Eks ole? 


— Te olete siis sama parandamatu optimist nagu 
Kiki või advokaat Tamberg? 

Hurt tõstis Kiki terviseks klaasi. Proua Raudkats oli 
siiski veidi pettunud, sest ta oli lootnud Hurdas leida 
maitsekaaslast, kes üksnes lugu ei pea kõrgemast vaimsest 
kliimast, vaid kes oskaks ka mägiõhu nimel põlastada kõiki 
soid ja madalikke. 

— Küll Hurt teab, kus kolta all vähki leidub, ütles 
Orajõe üle laua. Paremat aega tagasitulekuks poleks ta ju 
üldse saanud valida. Näe, Taras ütleb, et kroon langeb. 
Ja Tamberg tahab ka, et ta langeks. Uusi maju muudkui 
kerkib nagu seeni. Arhitektidel on tööd, seda ma ütlen. 
Oleksin mina mõistnud raha kõrvale panna, juba täna õh- 
tul ajaksin arhitektiga asjad joonde. 

— Noh, ega härra Orajõegi pihust suhu ela, tegi Ta- 
ras umbusaldava märkuse. 

Tema oli veendunud, et igal inimesel on ikka mõni 


kuldrubla kuskil sukasääres. 


— Ikka peost suhu, ikka peost suhu, vastas Orajõe. 
Minu naine, näete, armastab ju seda, mis suhu pannakse. 
Muidu ehk silitaks ka ise mõnd aktsiat õhtuti enne maga- 
maminekut. 

— Aga Paul! noomis proua Orajõe. 

— Ega need ehitused tänapäev olegi nii tulutoovad, 
arvas Taras hoiatavalt. Mina pean ütlema, et see on otse 
õnnetus, kui meil võetakse korraga ette nii suuri ehitusi, mis 
üle jõu käivad. Plaanid, jah, need on ju suurepärased ja 
vundamentki saadakse valmis, aga siis tõusevad palgad 
ja ehitusmaterjali hinnad... 

— Misjaoks te siis ise tsemendihindu nii üles kruvite! 
hüüdis Kiipsaar. 

Taras oli seotud selle tööstusharuga, mis parajasti kit- 
sikust läbi elas. Tsemendi sisehinnad olid välismaa oma- 

dest poole kõrgemad ja välisturgusid loodeti saada alles 
pärast krooni kukutamist. 

— Ja töö jääb pooleli, jatkas Taras, Kiipsaare vahe- 
märkust ei miskiks pidades. Mina arvan sedasama ka selle 
uue raekoja kavatsusest. Juba kavade-võistluse pääle rai- 
satakse nii suur summa. Mina küsiksin: kas meil uut rae- 
koda praegu üldse vaja on? Kas me ei saa vanaga läbi 
ajada? 

— Läbi ajada, ikka see sõna läbi ajada! vastas Kiip- 
saar. Millal, pagan võtaks, me siis ise kord elama hak- 
kame, kui me muud ei taha kui ikka ja ainult läbi ajada! 

— Aga mõtelge ise, kelle rahaga lõppude lõpuks nii- 
sugune hoone üles ehitatakse? Eks ikka meie oma ra- 
hagal Ja kasu? Hää küll, praegu on hulk linna asutusi 
üürikortereis, siis on nad võib-olla kõik ühe katuse all. 
Aga tagajärg? . Üürikorterid vabanevad, uusi kortereid 
ehitatakse järjest juurde, majahinnad peavad ometi lan- 
gema. Ei, maju ehitada praegusel ajal on väga riskantne. 
Vähemalt elumaju. Teine asi on muidugi ärihooned. 

— Näed nüüd, ütles Orajõe, siin on kohe üks vastane, 
kellega sul tuleb rinnutsi kokku minna. 

— Ei, ega mina arhitektide kohta midagi halba pole 
tahtnud ütelda, õiendas Taras kohtlaselt, võttes Orajõe 
etteheidet tõsiselt. Milles siin arhitekt süüdi on? Temalt 
tellitakse majaplaan ja ta teeb selle plaani. Muud asjad 
ei tarvitse temasse puutuda. 

Proua Raudkats nägi, kuidas Hurda suunurgad alla 
tõmbusid ja kuidas ta silmad maha lõi. Kiipsaar ütles: 

— Härra Taras arvab, et arhitekt on nagu maiustuste 
automaat: sent sisse ja kompvek välja. 

— Mina leian, algas Tamberg, oma likööriklaasi va- 
saku käega veeretades, et meie arhitektidel ja ka härra 

Hurdal seisab ees suur töö. Ja see on — meie oma ehi- 
tusstiili leidmine. 

Hurda silmad olid ikka veel maha löödud. Ta võttis 
neid märkusi vastu nagu tema puhul peetud pidukõnesid 
ja tal oli piinlik. Seltskondlik tellimus, mõtles ta. Oma 
stiil? Laske ma õpin enne teie eneste elamisstiili 
tundma... 

— Rahvusliku stiili leidmine, täpsustas Tamberg. 

— Kuidas me saame nõuda rahvuslikku stiili, kui meist 
keegi pole veel küllalt rahvuslik? hüüdis Kiipsaar. 

— Mis te selle all mõtlete? küsis Taras äkki tõsinedes. 
Tema vähemalt oli läbi ja läbi rahvuslane, seda pidi Kiip- 
saar ometi teadma. Tema, ,,rahvusrinde“ toetaja, tema, 
kes sõdinud muulaste kapitali sissetungimise vastu, võidel- 
nud rahvusliku kapitali eest, kirjutanud artikleid inter- 
natsionalismi vastu... 

— Härra Taras, vastas Kiipsaar, kas kuub teie seljas 
pole inglise asumaa lamba villast? Ja kas teie proua kin- 
gad pole brasiilia sisaliku nahast? Härra Niinemäe usk 
on laenatud Wittenbergist või Augsburgist, teie rahvuslus, 
härra Taras, aga on pärit Berliinist. Ei, ärge vaielge vastu, 
just Berliinist. Eks ole, härra Hurt? 

— Mis siis, kui Berliinist? vastas Hurt. Niisugune laen 
pole ju mingi rahaline laen, mida tarvis tagasi maksta... 

— Oo, selle eest ta võib aga meile väga kalliks 
maksma minna, hüüdis Kiipsaar. Kust meie teame, mil- 
lega kõik võib lõppeda. Homme võib-olla pannakse ka 
meie oma riigikogu põlema... 

— Küll olen ma vähe ettenägelik olnud, tõstis maja- 
proua oma häält. Härra Kiipsaare olen pannud härra Ta- 
rase lähedale istuma. Jätke ometi see poliitika ja jooge 
kohvi! Elsa, valage härradele kohvi. Paul ütleb ikka, et 

kui kord meie temaga kahekesi peaksime poliitika üle 
vaidlema minema, siis tuleb enne valmis vaadata uus kor- 
ter — kahe magamistoaga. Kuidas on, härra Hurt, kas 
uuemal ajal ehitatakse ikka kaks magamistuba? 

— Kui arvestada majasõpra, siis isegi kolm. 

— Pange aga teie hästi tähele, preili Ormus, õpetas 
härra Orajõe oma vasakul käel istujat. Teie olete ju veel 
noor ja neitsilik. 

— Aga Paul! 

— Te õpite küll arstiteadust ja tunnete kõik need fü- 
sioloogiad ja muud asjad. Aga te ei tea veel pooli asju. 
Kui teie kord abiellute, siis algul te unistate ainult ühest 
sängist ikka ja igavesti. Varsti aga hakkab see säng kit- 
saks jääma. Siis mõtlete, ah, peaks ta ometi natuke laiem 
olema. Aga kui te siis kunagi lähete oma enese maitsega 
mööblit muretsema, siis tellite kindlasti kaks sängi. Olete 
aga õnnelikult nii kaugel, et juba oma maja ehitate, noh, 
siis nõuate kindlasti kaht magamistuba. Niisugune on loo- 
mulik arenemiskäik. Kas see ka rahvuslik on, seda teab 
ehk Tamberg paremini. 

— Mina? Mida kõike nüüdsel ajal poissmeestelt ei 
nõuta! Nali naljaks, aga üks on kindel, et ega need pakk- 
kastid, mis nüüd üles lüüakse, pole küll mingi rahvuslik 
kunst. . Kui teie, härra Hurt, meile siin uue tee kätte juha- 
taksite, noh, siis — tere tulemast! 

— Aga minule need nõndanimetatud pakkkastid meel- 
divad, esitas proua Tiido oma vastuvaidlematu maitse, 
kahe sõrme vahel kohvitassi peenelt ära pannes. 

— Minule küll mitte, sai ta kohe vastuse proua Raud- 
katsilt. Pole neis kunsti ega maitset. Ja seest on nad ka 
liiga pisikesed. Mina armastan kõrgeid, avaraid tube, väi- 
keses ruumis ma ei saa mõteldagi. 


29 


— Jumal tänatud, meil on siin mõtlemiseks palju 
ruumi, tähendas Orajõe lae poole viibates. Elame nii 
vanamoHeliselt: 

— Aga teie, härra Hurt, miks siis teie oma arvamisi 
ei avalda? küsis proua Raudkats. 

— Mina? — Arhitekti ülesanne on ju iga soovi järele 
plaane joonistada, nagu siin tähendati. 

— Olete härra Tarase sõnadest puudutatud? Ega ta 
seda nii halvasti ei mõtelnud! 
kuulata hoolega seltskonna arvamisi, ja mõtelda, kuidas 
nüüd selle najal luua seda oma stiili, millest härra Tam- 
berg kõneles. Mul on hää meel, et neid arvamisi on palju. 
Seda kergem on meil, arhitektidel, pääle suruda oma 
maitset. 

— Teie hindate siis seltskonda ikkagi madalalt? hüü- 
dis proua Raudkats varjatud rõõmuga. 

— Kui see seltskond oleks sisemiselt ühtlane, tugevate 
juurtega, traditsioonidega, kindla maitsega, jah, siis ei 
oleks õnnetus, kui saaks temaga ühes elada ja luua. 

— Seda ta ju pole! 

— Noh, siis tuleb usaldada rohkem ennast. 

— Aga rahvuslik stiil? 

— Sellega, lubage ütelda, on nagu linnumunadega pe- 
sas: kui käid neid iga päev vahtimas ja ootamas, et kas on 
juba pojad väljas või mitte, siis viimaks kahetadki nad 
ära. Ja pessa jäävad mädamunad. 

Tõusti lauast ja siirduti tagasi saali. Need, kes Hur- 
dast olid kaugemal istunud, tulid nüüd oma uudishimuga. 
Jutustagu ta lähemalt Berliini uudiseid! Kes süütas lõp- 
pude lõpuks riigipäevahoone? Kas Hitler jääb kauaks pü- 
sima? Kas nüüd oodatakse varsti sõja puhkemist? Kas 

rahvussotsialistid võtavad ikka võimu päriselt enda kätte? 
Kas aetakse juudid maalt välja? 

Hurt, alguses sõnaaher, kisti Hitleri riigipöördest vai- 
mustatud Tarase vahelesegamise tõttu üha enam vaidlus- 
keerdu. Vastu tahtmist kuulis ta end lausuvat ränku ja 
ägedaid sõnu. 

Kiipsaar oli Hurda teravast toonist eriti vaimustatud: 
kas kuulete, kas kuulete, härra Taras! 

Igaüks arvas nüüd hääks jagada oma kogemusi ja arva- 
musi Saksamaast. Proua Tiido leidis, et öeldagu muust 
mistahes, saksa sigaretid on igatahes vastuvõetavad. Pas- 
tor Niinemäe kiitis veelgi enam saksa sigareid, eriti aga 
saapaid: vaadatagu neid siin ta jalas, Leiseri juurest oste- 
tud, kes võiks ütelda, et kolm aastat tagasi! Portselan 
hakkab neil siiski alla käima, arvas proua Taras, kuna 
Kiki seevastu kiitis terrakota loomi, keda ükski nii hästi 
ei oska voolida kui sakslane Rente Sintenis. 

— Kindlasti juut, juba nime järele otsustades, arvas 
proua Taras. 

— Noh, aga kuidas tunduvad saksa naised? päris 
Orajõe. 

— Sellest kord nelja silma all, vastas Hurt. Nüüd 
aga luba sind tänada kõige hää eest! 

Kui Hurt oli jumalaga jätnud ja läinud, tundsid kõik 
jälle kuidagi endid harilikus rööpas olevat. Jagati mul- 
jeid. Proua Taras, kes kogu õhtu kestes arhitektiga oli 
ainult paar sõna vahetanud, arvas: 

— Mulle ei meeldi ta upsakus ja üleolek. Ikka on 
tunne, nagu oleksime meie mõned popsid, kellega suvat- 
setakse tegemist teha. 

— Mina seda küll ei tunnud, vastas proua Raudkats. 
Kogu aeg me vestlesime nii lõbusalt, ajasime väga huvita- 

vat juttu. Ta on ju nii palju näinud, nii palju läbi ela- 
nud. Mina leian, et ta on igapidi huvitav inimene. 

— Noh, kasta ei ole tore poiss? tuli omakorda proua 
Orajõe teisest toast vaimustusega, pakkudes daamidele 
maiustisi. 

— Tal olid ilusad käed, niisugused peened ja pikad 
sõrmed, seletas proua Tiido, tõmmates kahe sõrmega üle 
oma longulastud käe nagu pikki kindaid, endal silmalaud 
maha lastud ja kunstlikud kulmud üles tõstetud. 

Proua Taras vihastas selle edeva liigutuse üle ja tah- 
tis midagi vahele visata Hurda ebapuhtaist küüntest, kui 
Kiki omakorda laulvalt ja rõhutatud naiivsusega ütles: 

— Tal on vist küll väga-väga sügavad mõtted. Ta 
vaatas mulle kaua üle laua otsa, vaatas ja vaatas, aga 
mind ennast ta ei näinudki. 

— Seda ma märkasin küll, vastas proua Orajõe, aga 
see oli siis, kui ta mind õige teraselt kuulas. 

— Näh, sai nüüd proua Taras sekka sähvatada, olete 
küll kahe pääga vasika leidnud, keda imetleda. Üks tööta 
haritlane Eestis jälle rohkem ja see on kõik. Mis tähen- 
dab, et ta on arhitekt, et tal on diplom taskus. Vaädake, 
kui ta juba hommepäev vekslile ei tule žiirot nuruma! 

Ta tõusis, et mehele äraminekuks märku anda. 

Kui nõnda Joel Hurda taga selja muljeid vahetati, 
astus tema ise aegapidi mööda märtsikuu tänavat, palitu- 
krae üles tõstetud, pää veidi udune väsimusest ja liköörist. 

Sadas väikest vaikset lund. Suhises mööda mõni ta- 
sane auto, mõni saan sörkiva hobusega. Möödusid har- 
vade laternate valgustuses majad ja majakesed, kõik 
tihedalt tänava kitsuses kõdunemas mingis hääolu- 
ankrus. 

Joel seisatas raekoja ees ja ajas kaela õieli, et vaa- 
data kella. Aga enne jäi pilk peatuma teise korra viltu 
ja tuhmunud 0 aknail, ning kaugele tühjusse sirutatud 
vihmatoruotsal, mis kujutas mingit peletist. Midagi ras- 
ket ja nukrat liikus Joeli hingepõhjas, midagi ängistavat 
tundus pääle vajuvat sellest vanast hoonest ühes ta pisi- 
tillukese platsiga. Üleval lõi kell üheksa pauku. Joel 
astus kiiresti ümber nurga, sirgeldas hoonet igapidi, nagu 
näeks ta seda täna alles esimest korda. Nagu ennist oli 
möödaminnes vihjatud, kavatseti siia ehitada uus rae- 
koda, ja võistlus öeldi käimas olevat. Kui nüüd ainult 
parajal ajal saaks ise asjast kinni haarata! Mis tore 
ülesanne oma jõudu kohe proovile panna! Joel oli miski- 
pärast hoidunud lähemalt järele pärimast võistluse kohta, 
aga nüüd kahetses ta seda ja ta oleks ei tea mis annud, 
et oma uudishimu otsemaid rahuldada. Mõte uuest lin- 
nahoonest ei annud talle kuidagi rahu ja ta kõndis paar 
korda ümber vana raekoja, mõõtis silmadega selle ümb- 
rust, nagu näeks ta kõike alles esimest korda, ja sihtis siis 
pilgu üles. 

— Ega ta, raibe, siitpoolt õigesti näita! kostis hääl 
selja tagant. 

See oli vana öövaht, läkiläki pääs ja kasukas rih- 
maga kõvasti kinni tõmmatud. Ta istus hooviväravas 
kivitulba otsas ja oli parajasti oma piibu põlema saanud. 


— Ega ma kella... Ma niisama... 
— Teadagi, noorhärra tulnud trehvama. Ega siis 


kah ilma kellata läbi saa. Minge sinna ettepoole, ees- 
poolt ta ei valeta. 


— Ah, eespooltki teine samasugune loks... Vaat 


kui kaela ei kuku! 

Vanamees, kes raekoja taga juba kakskümmend aas- 
tat öövahi ametit pidanud, oli solvunud: 

— Nojah, ega midagi, muudkui maha ja maha! 
Nüüd oskab ju igaüks kõike maha lõhkuda! Aga vaat, 
asemele kah midagi panna, see on juba suurem kunst... 

Vanamees pomises midagi veel oma ette ja hakkas 
siis kustunud piipu kohendama. 

— Raisk niisugune, vist märga saanud. Või ehk 
juhtub noorhärral paberossi olema? Olge terve, olge 
terve, aga võeh, see ju terve sigarett! Panen paigale, 
teiseks korraks, oleks patt siin pimedas ära raisata... 

See oma koha külge kinni kasvanud vanamees häi- 
ris kuidagi Hurta, ta eemaldus kähku, et minna hulkuma 
vanalinna ette- ja tahapoole vajunud majade vahele. Ja 
mida üksikumana ja võõramana ta ennast siin tundis, 
seda ahnemalt haarasid teda kord käima lükatud mõtted 
uuest raekojast, ei, veelgi enam, kogu linna uuest võima- 
likust palgest. 

Kuna lund hakkas tihedamini sadama, tõmbas ta pää 
veelgi sügavamale krae vahele, tundes ennast mingi 
vandeseltslasena kõigi siinsete inimeste ja hoonete vastu. 

Kui kinosaal uuesti pimenes, tõusis Reet Niinemäe 
tagumistest ridadest, ja oma musta karakulmantli hõlmu 
kokku lüües ning kraed üles kergitades, väljus ette oote- 
ruumi. Ta peatus hetke seinale pandud reklaamülesvõ- 
tete ees. ,,Minu tüüp“, mõtles ta, nähes ka siin Wohl- 
brücki. Samal ajal pistis kopsus. Ta hakkas sügavamalt 
hingama. Sees oli õhk tõesti hingemattev olnud, seda 
pidi ütlema. Päälegi istuda sääl nii üksinda, ihuüksinda, 
jagamata kellegagi oma muljeid, kui mitte arvestada seda 
juuti, kes oma küünarnuki ta sülle ajas, oma põlve tema 
kasukani laskis vajuda ja keda pahatihti tuli tagasi lükata 
ta enda raamidesse. Torked kopsutipus ärritasid. Või- 
sid järgneda need igavad manitsused arsti poolt; et ei 
tohi päikesevanne võtta, et suplustega tuleb ettevaatlik 
olla, et õhtul peab vara magama heitma, ja sporditse- 
mine — see tuleb esialgu hoopis kõrvale jätta. Niikuinii 
on ta sel talvel vähe suusatanud, ent jätta kevadel ka 
tenniselõbu, ning ikka ainult jalutada, jalutada kätte- 
mõõdetud tempos ettemääratud ajal, nagu poleks küllalt 
juba sellest monotoonsest elust, mida tal tuleb päevast 
päeva veeta linnaäärses pastoraadis — ei, see pilt ei vee- 
delnud tõesti mitte. 

Lumeräitsakaid laskus tasa kasukale ja mütsile, mõni 
kõditas ka nägu. ,,Ei tahaks uskuda, et Ilmar juba kodus 
on“, mõtles ta. Orajõede juures pidi ju Ilmar eest 
leidma just niisuguse parajalt sooja, pehme ja mugava 
kliima, mis talle nii konti mööda on. 

»Hakkab mul juba ümmarguseks minema ja väli- 
seltki pastori vormi võtma. Viie. aasta eest oli ta hoopis 
kõhnem, nüüd on igale poole polstrit juurde tulnud, juba 
lendavad tal särginööbid rinna eest, kraed pigistavad 
kaela, ikka taotseb ta istudes kuidagi lõdvaks vajuda. 
Pean talle hakkama võimlemist õpetama. Kasvõi te- 
maga koos iga hommiku pool tundi. Kevadel peab tingi- 
mata hakkama tennist õppima, üldse rohkem sporti, roh- 
kem sporti! Ma ei armasta, kui inimene nii vedelaks 
jääb. Mis aga ütleksid kirikueided, need kes püha- 
päeviti kantsli all iga ta sõna nagu maasikmarja suhu 
ootavad, need, kes mind silma otsas ei salli, need, kes mul 
laulatusloori tahtsid pääst rebida, kes mulle tähitud kir- 
jas on sõnnikut saatnud, kes Ilmarile on käärkambris 
sosistanud, et nende arvates see ikka ei lähe, kui õpetaja- 
härra endale mootorratta kõrvalkorviga ostab, sest oma 
hingekarjast nad siiski ei tahaks näha naise voori- 
mehena, — mis sisistaksid need tigedad eided veel siis, kui 
ma oma mehe enne jumalateenistust võrgutaksin näiteks 
suusatama, mõlemad ühesugustes sinistes suusapükstes, 
tutuga mütsid pääs, kirjud käpikud käes! Väljaspool 
kirikut ta on ometi veel minu oma, nad ei tohi teda mi- 
nult ära rebida! Või on neil juba tema üle õigus, niipea 
kui ta kirikukuue selga ajab? Ma ei salli ta kirikukuube. 
See teeb teda võõraks ja kaugeks, ma ei saa isegi hästi 
kujutella, et selle all on tema ise oma sünnimärgiga põlve- 
õndlas ja oma pehme käsnaga kõhul.“ 

Väikselt hirmu tundes, et Ilmar ehk on siiski juba ko- 
dus, piilus koduni jõudnud Reet igast aknast sisse. Kuid 
ei magamistoa, saali, vahetoa ega kabineti siseluukide 
praost paistnud mööda minnes ühtki valgusekiirt. Ta avas 
eesukse, süütas tule. Kõikjal oli vaikne. Peeglilauale 
pandud sedelike ,, Lähen õmbleja juurde“ seisis puutuma- 
tuna endises kohas. Selle kägrutas ta kokku ja pistis käe- 
kotti ning hakkas seepääle lahti riietuma. Kasuka ja 
mütsi raputas ta eeskojas lumest puhtaks ja riputas nad 
siis ettevaatlikult varna. 

Oli hää, et Ilmar veel polnud tulnud. Mitte et ta 
Ilmarit oleks kartnud ja et see tema vastu kuri oleks ol- 
nud, ei, vaid ümberpöördult, Ilmar oli oma loomult pehme 
ja hääsüdamlik ning selle oma looduseanni puhul polnud 
ta üksnes tänulik Jumalale, vaid ka ise sisemiselt õnnelik. 
Ilmari lahtises pilgus oli vahel nii suurt usaldust inimese 
vastu, et Reet ei tahtnud seda kuidagi häirida. Ma teen 
kindlasti Ilmarile hääd, kui ma sellest või teisest halvast 
asjast talle ei kõnele, või kui ma... kasvõi pisut valetan, 
mõtles Reet sageli, sest ega temale pole tähtis nii palju 
tõde kui häädus, ja kui ma tema meelerahu säilitan, siis 
olen ma temale kahtlemata hää. Nõnda vaikis Reet mõ- 
nestki asjast. Ta katsus vahel iseenesegi ees vaikida nende 
suurte tühjade tubade igavusest, milles ta oli sunnitud nii 
palju üksinda istuma. Ka oma pistjaist kopsus ei hinga ta 
seekord sõnakestki, sest siis ei saaks Ilmar öösi hästi ma- 
gada ja — magada ta ju nii armastab. Oleks ka päris või- 
matu olnud Ilmarile selgeks teha, et Reet ei sobi hästi 
Orajõe kohviseltskonda, et tal sääl on igav, et ta on ko- 
gem nende keelepeksu- kui kohtlemise objektiks (mis mui- 
dugi oli ülekohtune arvamine Reeda poolt), ühe sõnaga, 

tal polnud tuju, ja teiselt poolt, nõnda jääks vaatamata 
»Maskeraad“, mis jookseb viimast päeva, kus mängib 
Wohlbrück ja mida Ilmar niikuinii koos vaatama ei tuleks. 

Söögitoas keeras Reet elektri põlema roosa riidekupli 
nagu mingi päevavarju all. Marta hoolikalt kaetud laud 
seisis puutumata. Selle kummaski otsas valendasid süm- 
meetriliselt kaks lamedat taldrikut ja nende ees salvrätid 
nagu papiiruserullid, Ilmari oma kuldfiligraanvõrus (leeri- 
laste kingitus), Reedal alumiiniumvõrus. Rollmops, singi- 
viilud, kaks poolkera sülti, higihelmestes juust, teekannud 
roosa soojendaja all (heegeldatud ja kingitud vanapreili 
Rosalinde poolt, kes elab üleval ärklitoas ja kelle vend 
kunagi oli selle koguduse populaarne õpetaja), härra jaoks 
eraldi taldriku täis kaeraputru, kummulikeeratud taldrik 
pääl, kõrval liitriline pudel kontrollpiimaga. 

Reet istus lauda, harutas isegi salvräti lahti, kuid süüa 
ta ei tahtnud. Laud polnud isuäratav. 

»Ja mispärast peavad meie taldrikud teineteisest ikka 
nii kaugel olema? Marta paneb paremad palad ikka II- 
mari lähedusse ja Ilmar omalt poolt küsib iga kord, kui 
mõni roog hakkab lõpukorrale jõudma, et kas ka Martale 
jatkub? Minu riideid ja kingi ta ilma käskimata juba ei 
puhasta, Ilmari omi alati. Vihmavett ei leidu kunagi 
minu pää jaoks. Tere hommikut, õpetajahärra! Hääd 
ööd, õpetajahärra! Aga mitte kunagi: Hääd ööd, õpetaja- 
proua! Kõik nad armastavad teda, suudlevad ta käsi, le- 
vitavad minu kohta laimujutte ja kirjutavad anonüüm- 
kirju. Aga ma ei usu ka seda, mis Ilmarist kõneldakse: et 
see nõdrameelne, keda kohtulikult karistati minu loori 
maharebimise eest kirikus, et see on kunagi võinud olla 
Ilmari armsam, nimelt siis, kui ta tema juures üliõpilasena 
pansionis oli.” 

Reet rullis salvräti uuesti kokku ja pani tagasi lauale. 
Puhvetis leidus tükk keedušokolaadi, ta hakkas seda nä- 
rima. Ja öölauasahtlist tõmbas ta välja sinna haiguse ajast 
jäänud poole paki Albert-biskviiti ja pressitud viinamarju. 
Ta sõi neid pikkamisi, istudes oma voodi jalutsil, üks jalg 
paigal, teine ,,tondilapsi kiigutamas“. Väike pääpööre pa- 
remale tegi talle kogu stseeni nähtavaks peeglis, mille 
kolme osasse kaks voodit parajasti ära mahtusid. 

Säält võis näha nõtke ja sitke kehaga, väikest kasvu, 
kuid hästi proportsionaalse kujuga naist, peagu tütarlast. 
Ta nägu oli veidi-veidi pikergune, nahavärviga, mis suvel 
on sügavalt pruun. Ilmar ei armastanud kunstlikke vahen- 
deid, kuid sellegipärast pesi Reet oma juukseid kummeli- 
veega, laskis oma kulmusid aegajalt värvida, kuna huule- 
pulkadest pidi valima kõige tagasihoidlikuma tooni. Ilmar 
neid saladusi ei teadnud ega tarvitsenudki teada. 

Äkki hüppas Reet voodijalutsilt ja jooksis kapi juurde. 
Tõesti, aeg oli juba ukse ees minna õmbleja poole, sest 
kevad ligines, moelehed hakkasid juba suvest kõnelema ja 
isegi sügisest. Ta tõstis ühe ja teise kleidi kaela alla, kää- 
nas end peeglis seda- ja teisipidi ning arutas endamisi, mil- 
line kleit tuleks ümber teha, milline ära kinkida. Kell söögi- 
toas lõi üksteistkümmend ja Reet koristas riided jälle kii- 
resti tagasi kappi, sest õigupoolest ta pidanuks nüüd juba 
voodis olema, 

Öökuub seljas, läks ta veel kord saali, et akna alt 
laualt ära tuua poolelijäänud Hamsuni voodis lugemiseks, 
kuid siin tuli tal himu natuke raadiot kuulata. Ent kõik oli 
igav: harmoonika Stokholmist, Chopin Varssavist, meele- 
heitlikult kähisev kõne Berliinist ja lapselikult õpetlik toon 
Leningradist. Viimaks jäi ta kuulatama kuskil käima 

geln...“ .Venitatud ja groteskne aldihääl käänas tuju 
kurvaks, pisaralähedaseks, mida Reet ise hästi ei sallinud, 
kuigi nii hää oli ennast natuke piinata, kiusata, natuke nu- 
helda. Siis aga tegi ta järsku lõpu oma meeleolule seega, 
et hakkas nuppu käänama vasakule ja paremale poole nii 
kiiresti, et iga jaam sai ainult vähekesi piuksatada ja vaid 
demonstreerida oma suurt mõttetust. Ta sulges aparaadi 
ja, raamat kaenlas, ruttas tagasi magamistuppa, et vVoo- 
disse heita. Kuid äsjakuuldud viis oli kuhugi hingepõhja 
kinni jäänud ja säält ta nüüd kumises üles ja sundis ümi- 
sema: ,,Und das Schiff...“ Aga Reeda enese mõtted 
purjetasid hoopis teisal. 

Akna all kuuldus pehmeid samme. ,,Tuleb!“ vilksa- 
tas pääs. Mis nüüd veel selga oli jäänud, haagiti ja nöö- 
biti lahti tulise kiiruga ja siis — vupsti voodisse. 

Ei midagi ega kedagi. Ainult vaikus ning selles vaiku- 
ses mingi tühjus, mida immitses säält uste tagant neist pal- 
judest tubadest, kus nii vähe elati. 

»Kuhu ta ometi nii kauaks jääb? Muidugi, Orajõed 
oskavad inimesi meelitada, neil on suurepäraseid sööke- 
jooke, mida Ilmar omalt poolt oskab hinnata. Kella-viie- 
tee kestab muidugi keskööni. Istutakse koos ja harjuta- 
takse soliidsust. Vestlus, käitumine, kummardused, kom- 
bed — kõik, kõik on võtmas niisugust pühalik-tarretanud- 
igavat kuju nagu Ilmari kirikukuub, mida ma ei salli. Aga 
mina tahan hullata, joosta, vallatusi teha, vaba olla, nagu 
suvel Soekurul, kui jalad lahti võtan ja kedagi ei hä- 
bene." 

Ma olen vist teisest generatsioonist. Üliõpilastega ma 
oskan väga hästi läbi saada, lobiseda ja hullatagi. Sääl 
on see Kukemelk, kes joobnud pääst tuleb oma armuaval- 
dustega, aga niipea kui ta kaineneb, tunneb ta mind vae- 

valt, on siis nagu peksasaanud koer. Siiski kena, kui sün- 
nib niisugustki kometit. Ilmar muidugi teab seda, ta 
ainult muheleb, ta on ju nii arusaaja, lubab mul kõike 
teha, pole armukade ega pahane vallatuste pärast, aga see 
võtab nagu jõu ära, ta usaldab mind rohkem kui vaja ja 
ma olen sunnitud ennast nõnda ülal pidama, et ta saaks 
mind usaldada.“ 

»Üht ma siiski ei salli. See on kui ta oma kabinetti lä- 
heb ja ukse lukku keerab, et mina ei saaks segada. Mõni- 
kord kestab see mitu tundi. Mis ta sääl teeb, mida ta sääl 
haudub? Vahel ta ütleb, et valmistab jutlust, vahel, et tahab 
enesega lihtsalt üksi jääda, vahel, et tahab kõnelda oma 
jumalaga. Miks ta ei pühenda mind oma mõtteisse? Ta 
pole kunagi katsunud mind usklikuks pöörata, käskinud 
mu käsi palveks kokku panna. Ta ei sunni mind millekski 
— ja see on solvav. Miks ta oma jumalaga kõneleb nii 
kaua? Või ei saa ta teda nii kohe kätte, nagu meie vanal 
raadioaparaadil tuli kaua keerata ja otsida, enne kui õige 
jaama leidsid? Ma ei armasta üldse ta kabinetti, sääl ta 
kaob minu eest ära, kaob teisiti ära kui mujal. Ka kants- 
lis muutub ta minule vahel võõraks, enamasti jutluse lõpu 
poole, kui ta ennast on kuumaks kõnelnud: siis tuleb elu 
ja tuld ta sõnadesse, ta kõnetoon on kõrgem, sa näed, kui- 
das ta juba ise seda usub, mida kõneleb. Kuid ma ei ole 
kade sellele käestlennule, olen koguni uhke, et ta sõna- 
dega kõiki nõnda võluda oskab. Ainult mõnikord hakkab 
jube, et ta minust suudab nii kaugele ära lennata. Siis 
ma tahaksin, et ta oleks kodusem ja lihtsam. Mul tuleb 
hirm, et ta sääl kantslis ongi päris ehtne ja et ta minu ees 
oma igapäevases elus kannab maski. Igatahes peab tal 
kaks palet olema. Mida vägevamaid sõnu ta kantslist üt- 
leb, seda rohkem ma tahan teda näha nõnda, nagu ta on 

minuga. Ma võin teda otse kiusata, teda nokkida, teda 
õrritada, temaga edvistada, et ta mind hakkaks tubades 
taga ajama, et ta mind üles tõstaks, et ta mind nagu nuku 
lahti riietaks, et ta mind voodisse kannaks, et ta mind 
lakke pilluks, et ta mind suudleks, mind näriks, mind 
hammustaks, mind himustaks, minuga, jah minuga sama 
kõrgesse ekstaasi tõuseks nagu kantslis. Ah, vanasti ta oli 
palju sagedamini Soekuru Pondu taoline, kes ühekuisena 
oli niisugune ümmargune pusa, ajas end seliti ja küliti, üri- 
ses ja naeris, kogu olemises häämeel.“ 

Kuna Hamsuni lugemisest seekord midagi välja ei tul- 
nud, pani Reet raamatu käest ja kustutas öölaual tule. Kuid 
mõtete surin ei vähenenud pimedas, vaid võttis ainult teise 
suuna. Talle meenusid üksikud episoodid õhtul nähtud 
filmist. Sääl oli kunstnik naise maskeraadilt oma atel- 
jeesse meelitanud, et teda ainult, ainult... modelleerida. 
Nagu ämblik oli võlur oma võrke vedanud, Reet oli kõike 
kaasa elanud õhetades ja suures seiklushimus, oli lõpuks 
pettunud. See sääl oli ju nagu oleks kantseleiametnik 
saanud sobiva paberilõksu või õmbleja paraja moelehe. 
Nüüd oli pahameel juba lahtunud, olid jäänud ainult üksi- 
kud selged pildid, üldisest seosest irdunud momentvõtted. 

»Kas mina julgeksin üleni poseerida kunstniku ees? 
Mis tunne on, kui tunned kunstniku fikseerimist? Kas see 
on midagi nõelapiste taolist? Vist sootu teine tunne, kui 
suvel tuhande silma all trikoos sada meetrit võidu ujuda, 
või seista kõigi nähes hüppetornis, sirutada üles käed, anda 
jalgadega tubli äratõuge ja lennata läbi õhu kuni vette. 
Kas kõik hääd kunstnikud peaksid olema niisugused, et 
nad modellis ei näegi naist, vaid ainult eset? Või sõltub 
kõik naise võlumisvõimest? Üks suudab kunstnikul pää 
keerdu panna ja siis ise olla see, kes kohuseid meelde tule- 

tab, teine ei suuda. Kas mina suudaksin? Kas mina sedagi 
suudaksin, et põgeneksin üürikeseks süütuissegi seiklus- 
tesse, ilma et Ilmar sellest midagi teaks? Tuleksin tagasi 
täiesti puhta südametunnistusega. Kas see olekski patt? 
Kas siis meelelahutus on patt? Kui kord järele anda Kuke- 
melgule, kui kaugele läheks tema, kui kaugele ta üldse ris- 
keeriks minna tegudes? Kuidas võivat mina üldse elu 
tunda? ütleb Kukemelk, ma olen ju koolipingilt kohe abi- 
ellu hüpanud? Aga kus on siis see elu?“ 

Mõtisklused lõikas äkki pooleks kobin eestoas. Ilmar? 
Reet seadis oma pää padjal nõnda, et ta võiks sissetulejat 
kõikjal jälgida, ja laskis siis keha unelõdvaks. 

Oli kuulda, kuidas keegi kikivarbail saalis astus, siis 
söögitoa ukse lahti lükkas, tagasi tuli, magamistoa ukse 
taga viivu peatas, et siis minna kabinetti. ,,Kas ta ka 
nüüd, kindlasti sooja pääga, peaks sääl ühendust otsima 
oma jumalaga?“ mõtles Reet ja tegi vaiba all kärsitu liigu- 
tuse. Ootamine väsitas. 

Kabinetti läinud, hakkas Ilmar Niinemäe edasi-tagasi 
käima, et haududa homse konverentsi-päeva jaoks oma 
ettekannet. Püstijalu märkis ta laual lebavale paberile mõ- 
ned teesid pliiatsiga, kõndis jälle, peatus, nummerdas siis 
oma teesid loogilisse järjekorda, kavatses hommikul kõike 
uuesti läbi mõtelda. Et naist mitte äratada, nööris Ilmar 
juba siin oma saapad lahti ja läks sukkadel magamistuppa. 
Reet magas raskesti, ega märganud, kui sissetulija oma öö- 
lambi süütas. Ei märganud isegi seda mitte, kuidas Ilmar 
voodi eest naise sukad võttis, nad sirgu tõmbas ja oma 
sokkide kõrvale vastu ahju asetas. Enne sängiminekut 
seisis ta veel mõne hetke, seljas valget-sinist triipu pid- 
Žama, ja mõnules vaatepildist, mida pakkus magav naine. 
Teki all end könksi tõmmanud, lamas ta sääl, selg vastu 

abikaasa tühja voodit, kaks kokkupandud peopesa põse 
all. Need andsid mulje, nagu oleks ta uinunud palvetades, 
ja see liigutas Ilmari otse härdaks, kuigi ta teadis, et ta 
naine kunagi ei palveta; vähemalt tema nähes mitte. ,,Kui 
õnnelik ma siiski olen“, mõtles ta ja talle meenusid Kiip- 
saare etteheited, meenus piiskopi sõnavõtt konverentsil 
õpetajate kõlbluse kohta. ,,Ega ometi sellest midagi juba 
ajalehte pole lipsanud?“ Ta ruttas pimedas läbi tubade 
eeskotta, et oma palitutaskust võtta õhtune leht. Kobades 
puutus käsi naise kasukasse; see oli niiske. ,,On hää, et ta 
käis jalutamas, istub muidu terve nädala ainult toas.“ Tas 
ei tekkinud mingit kiivust, mis ta mõttekujutuse oleks kau- 
gele piitsutanud. 

Enese mugavalt voodisse asetanud, hakkas ta ajalehest 
konverentsi kirjeldust otsima, kuigi see oli kinnine olnud. 
Ent mis tähendas nüüdsel ajal kinnisus? Ainult seda, et 
sepitseti hoopis vängemaid kuuldusi. 

Lehe krabinast virgus Reet. 

— Sina kodus?! Ma ei jõudnud ega jõudnud sind 
ära oodata! Kuulsin küll, kui sa tulid, aga kus sa vahe- 
pääl olid? Mis sa sääl oma kabinetis nii kaua tegid? 

Ilmar kavatses ligineda tavaliste õrnustega, kuid naisele 
see ei meeldinud. Ei meeldinud ka see, et Ilmar ikka veel 
ajalehte käest ei pannud, nagu oleks see niisama kallis kui 
naine. 

— Täna oli meil päris musta pesu päev, seletas Ilmar. 
Aina süüdistused ja süüdistused! Vaatan õige, kas neid ka 
ajalehes leidub. Nad on ju nüüd kõik harjunud ainult 
mustust pähe valama. Mis kõige hullem, neil on ka põh- 
just. Täna hommikul piiskop noomis meid: õpetajate elu- 
kombed ei jäävat enam milleski taha katoliku pappide 
omadest keskajal. Ja tead, mis ta rääkis? Üks naine 

tulnud alles neil päevil tema juurde kaebama. Et läheb 
teine ühe meile tuntud õpetaja kantseleisse mingi paberi 
järele. Mis teeb aga õpetaja? Ütleb, et proua talle väga 
meeldib, et kas me ei läheks mitte kõrvaltuppa ega jooks 
paar klaasi veini, keegi meid ei eksita, kõik on korda sea- 
tud, diivan ja padjad, ja isegi soe vesi on saadaval! Noh, 
mis sa ütled! 

— Kes see õpetaja on? Kas Veinberg? 

— Mina arvasin ka, aga ei. Vaatasime sääl kõik 
teineteisele otsa, küsisime, kes see ometi olla võiks. Äkki 
tõuseb vana Arnemann püsti, kummardab piiskopi poole 
ja ütleb: Mina tänan südamest piiskopihärrat, et ta minule 
on meelde tuletanud mu patud ja et ta mind on katsunud 
õigele teele juhtida. 

— Ja mis edasi? 

— Tuli piinlik vaikus ja muud midagi. 

— Ja keegi ei mõistnud hukka? 

— Kas sina oleksid tahtnud, et Arnemanni oleks pida- 
nud kividega pilduma? Kes meist siis oleks ilma patuta? 

— Küllap te sääl veel omavahel hooplete, kelle teod 
on kõige kangemad? 

— Mine nd ikka! Oli küllaltki piinlik, kui süüdlane 
ise üles tunnistas. Enesekaristus on juba isegi ränk karis- 
tus. Teistel peaks seepääle andeksandmist jatkuma. 

— Olete sääl mul kõik ühesugused! Ütle, Ilmar... 

Reet tõusis voodis istukile, lõi lehe kõrvale, võttis 
mehe pidžamakaelusest kahe käega kinni ja vahtis tera- 
vasti silma. 

— Ütle mulle, kas ka sina viimati... Või siis mina 
tean, keda sa sääl oma kabinetis vastu võtad! 

— Aga mis sa ometi minust mõtled, Reedakene! 

— Vaata mul ette! Kui sa mul peaksid kunagi... 

— Minu pärast sa võid täiesti muretu olla. Küll ma 
juba oskan oma perekonna au puhta hoida. Pääle sinu 
mul pole ju kedagi, ma pole üldse... 

— Kas sa võid vanduda? 

— Jätame need rasked sõnad! Nojah, mis puutub sel- 
lesse Arnemanni loosse, siis ära sa sellest kellelegi hinga. 
Sest misjaoks? Jutte liigub niikuinii väga palju ringi. Al- 
les täna õhtul Orajõede pool laoti mulle ette terve kuhi 
neid pentsikuid lugusid õpetajatest. Kõik teavad, kõik 
kõnelevad. Me ise ka aina hoolitseme oma jalgealuse 
õõnestamise eest. 

— Mul on tunne, et te sääl kõik olete liiga pehmed. 
Ka sina. Kõik sa annad andeks. Aga kui mina midagi 
niisugust oleksin teinud, kas oleksid ka mulle andeks 
annud? 

— Seni kui me teineteisest aru saame, annan ma sulle 
kõik andeks. Annaks jumal, et see arusaamine ei kaoks. 

Reeta see vastus palju ei rahuldanud. Ta laskis varsti 
enesele jutustada, kuidas Orajõede pool oli olnud, mis sääl 
süüa antud, kes kõik koos olnud ja milliseid riideid naised 
kannud. 

— Ja siis oli sääl üks arhitekt Hurt, jutustas Ilmar, 
Pauli lapsepõlve sõber, Saksas õppinud ja lõpetanud. Väga 
sümpaatlik mees, tagasihoidlik, tõsine, soliidne. Ma ar- 
van, et oleme juurde saanud tüseda jõu. 

— Hurt? küsis Reet ja jäi mõttesse. See nimi pani 
tas midagi liikuma, mis aga veel kuju ei võtnud. 

— Jah, Hurt. On teine Eestist juba ligi kümme aas- 
tat eemal olnud, juba nagu võõraks jäänud. Noh, küll 
harjub. Aga mis siis sina mul tegid kogu see aeg? 

— Ah, nokitsesin niisama üht ja teist. Nõelusin sinu 
sokkegi. Mis ma ikka igavusest pean tegema. 

»Sokke nõelusin küll üleeile“, mõtles Reet, ,,aga üks- 
kõik, vastik töö siiski. Las kujutab, et nõelun terved päe- 
vad tema lagunud sokke.“ 

— Sinu kasukas oli märg. Sa siis käisid ka väljas? 

»Kas nüüd üles tunnistada, et käisin kinos? Aga olgu 
ka minul omad saladused, nagu teil oma kabinettides.“ 

— Jah, ma käisin õhtul väljas. 

— Jalutamas? Kulus sulle tõesti ära. 

— Õmbleja pool. Proovil. Istusin ja ootasin sääl 
terve tunni. Neil nüüd hooaeg ja palju tööd. Sain õige 
hilja tulema. Pärast mind tuli veel teisi... 

— Aga õhtust sa pole ka söönud? 

»Ah, sa taevas, nüüd hakkab ta juba kahtlustama, et 
ma kellegagi viimati kuskil väljas olen söönud, et ma selle- 
pärast ei tahtnudki Orajõede poole tulla. Kui ma seda 
tõesti oleksin teinud, siis olnuksin kindlasti ka nii tark, et 
söönuksin kodus veel midagi pääle. Aga ega Ilmar nii 
kaugele muidugi oska mõelda.“ 

— Polnud isu. Ei tahtnud üksinda süüa. Oleksid 
sina lauas olnud, siis vahest... 

— Sa jääd nõnda ikka kõhnemaks ja kõhnemaks. Nii 
ei tohi. Ma tean ju, et sa minuga oleksid söönud... 

Ilmar hellus ja pakkus õnneliku näoga enese kõrval 
ruumi. Algul oli ikka mees olnud see, kes teise voodisse 
külaskäigu tegi, viimasel ajal eriti talvel ei viitsinud Ilmar 
oma soojast pesast kasvõi ajutisekski eemale ronida. Reet 
sirutas nüüd kõrvalvoodisse ainult oma käe. Sellestki tä- 
nulik, hoidis Ilmar seda enda peos kuni uinus. 

Väljasirutatud ja juba valusaksjäänud käsi tõmbus ta- 
gasi ilma et Ilmar seda märganuks. Reet oli nüüd täiesti 
virge ja hakkas hirmuga ootama mehe norskamist. Oli 
veidikese haavav, et nii piskuga rahule jäädi. 

»Ta üldse on nii jumalikult rahul kõigega, mis iganes 
sülle kukub. Ta pole nõudlik, pole auahne, ta ei püüaks 
ise kunagi praostiks saada. Ta võiks vist rahule jääda ka 
iga teise naisega minu asemel! Nüüd ta siis norskabki juba, 
ja kui ma nüüd talle jalaga müksu annan, siis kaob norin ja 
ta on enesega ka teisiti rahul! Ta ei tee küsimust ka sellest, 
et meil pole last. Niisugust kollasejuukselist käharpääd, 
keda võiks sülle võtta ja pigistada ja väntsutada ja kasvõi 
suhu pista, kes vastu naeraks süütust häämeelest, paksudes 
põskedes kelmid lohud. Või ehk lasub meie pääl mingi 
ränk patt? Kui mu kadunud isa kerenskite eest talu oli 
ostnud, oli endine omanik mõne aasta järele talu tagasi 
nõudnud: isa olla talle annud ainult paberilipakaid, mitte 
aga raha. Ja nii ta vandunudki siis ära mu isa ühes taluga: 
kärvaku kogu teie sugu, ja kõik teie põllud jäägu sigima- 
tuks! Vahest käis see ka minu pihta? Vahest ka mina 
pean sigimatuks jääma? Siiski, siiski, mul oleks ju laps 
olnud, kui mitte see Kiki oma nõuandmistega: sa oled ju 
alles noor, kaheksateistkümneaastane, elu on sul alles ees, 
mis sa nii vara jandama hakkad, vaata, kõik teised 
prouad... ma annan sulle hää aadressi ja soovituse. Kas 
Ilmar oleks seda lubanud, kui ta seda oleks kohe teadnud? 
Igatahes ta ei pahandanud, kui teada sai, suudles otsa- 
esisele ja ütles, et küll sa vaeseke oled pidanud palju kan- 
natama. Oleks ta üht halba sõnagi ütelnud, mind noomi- 
nud, mind kasvõi löönud, mind korralikult läbi sõimanud. 
Nüüd võib-olla ongi kõigel lõpp. Või on Ilmari palveil 
siiski nii palju jõudu, et selle vande suudab päält ära 
võtta? Ah, tühja, kes on siis ära vandunud proua Raud- 
katsi, proua Tarase, proua Oldre? Siiski ma kõnelen sel- 
lest Ilmariga päris tõsiselt. Palvetada pole tal ju raske. 
Omalt poolt võiksin seda teha, et lähen arsti juurde, las 

uurib, kas tõesti on mõni viga minu juures, ja kui on, siis 
on ju mingid vannid või läbipuhumised, jumal-teab mis 
kõik. Lähen juba homme.“ 

Oli kuulda, kuidas kõrvalmagaja läbi nina sisse hingas 
ja läbi punsuvate huulte jälle välja puhus. Ülevalt toast 
kostis läbi lae midagi oigamise taolist, seepääle astuti peh- 
mete tuhvlitega üle toa, kobistati midagi, kuni kõik jäi 
jälle vaikseks. 


»Homme hommiku vara on Rosalinde all,” mõtles 
Reet, ,,et jutustada mulle oma koledat unenägu, kuidas 
karvane mees või mõni ahv teda taga ajanud ja kuidas ta 
siis surmahirmus põgenenud. — Ach, mötlege doch ise, 
kui kentsakas see on, ta klammerdab mind ja ta po'egi 
ahv, tal on härra Arnemanni köht ja punane nägu... Kui 
ta ainult sukavarrastega ei tuleks, siis ma ei saa enne lõu- 
nat temast lahti. Kas ta ka tänavu tuleb Soekurule? Ja 
kas ikka ainult Lui pärast, kellele ta juba siis oli saksa 
keelt õpetamas, kui mina Ilmarit veel ei tunnudki? Miks 
on Ilmarile Rosalinde nii tarvilik? Kuidas sa ta jätad, ütleb 
ta, siia linna üksinda terveks suveks? Las harjutab maal 
poisiga saksa keelt. Ilmar on talle ka nagu pooljumal. 
— Ach, mõtlege doch, meil on Ilmariga täiesti üks ja see- 
samane maitse, temale mekib oasupp ja minule ka, tema 
armastab väega need rukkililled ja mina ka... Mõlemad 
nad ei salli biskviitkooki silmaotsas. Kuidas ta ennast 
hommikuti ja õhtuti peseb väikeses pesukausis: :kka silps- 
silps näpuotsaga vett näkku ja põskedele, kaelale ja kurgu 
kohale, ikka silps-silps lõpmata kaua. Siis need lillekesed, 
mida ta kõigile rinda tahab panna ja söögitaldrikute kõr- 
vale võ: salvrätikuisse. Ise on ta riietatud nagu moonutis, 
täis paelakesi ja pitsikesi, alusundruk ikka kleidi alt väljas, 
ja kuhu iganes mahub, sinna puhvikesi ja voldikesi ja lille- 

kesi, silps-silps... 0Ilmargi küsib minult, miks mina ku- 
nagi endale niisuguseid kleite ei lase teha, kus oleks ka 
pitse ja volange, rüüse ja tutukesi, üldse midagi naiselikku, 
miks ma ikka niipalju lihtsalt-sportlikku taga ajan. Hüva, 
kui Rosalinde oma kadunud venna tõttu on selle pasto- 
raadi raudvaraks, elagu ta sääl omas ärklitoas kasvõi 
viimse päevani, misjaoks teda iga aasta ikka maale kaasa 
vedada. Kaastundmusel peaksid ka omad piirid olema.” 

Reet katsus oma aseme hästi mugavaks teha ja ma- 
gama jääda. Kuid ükski kehaasend ei olnud küllaldaseks 
tammiks mõtetetulvale. 


»Hurt? Ah, ma tundsin ju üht Hurta, kui veel olin 
kooliplika. Oli teine üliõpilane ja korjas murdeid, uuris 
keelt või midagi seesugust. Tuli ühel õhtul jalgrattaga, 
üleni tolmune, roheline reisipaun seljas, nägu kõrvenud. 
Tuli nii järsku, et ma ei saanud aidatrepilt oma koorekau- 
siga enam ära lipsata. Palus juua. Siin võivat ju terve 
maja selga võtta ja ära minna, ühtki inimest polevat kuskil 
näha. Mul olid paljad jalad ja niisugune närune kleit sel- 
jas. Kui tagasi tulin — katsusin vähemalt oma juuksed 
korda seada — veeklaas alustassiga käes, keerutas ta aida- 
trepil minu asemel koort kokku. Ei sellest ega teisestki 
klaasitäiest aitavat midagi, toogu ma juba pangega. Keeru- 
tas ja keerutas puulusikaga ega jätnud enne kui või oli 
koos. Öösiks jäi ta lakka magama, hommikul nägin teda 
pumba all pääd ja nägu pesevat, käised üles kooritud. 
Hurt, jah Hurt oli ta nimi ja niisugused teravad silmad olid 
tal ja niisugune kindel suu ja lõug ja näoilme nagu... jah, 
kui nüüd mõtlen, siis nagu Wohlbrückil, igatahes midagi 
sarnast oli, midagi väga sarnast...” 

Ilmar liigutas ennast, ärkas ja jäi hinge kinni pidades 
kuulatama. Ka Reet pidas hinge kinni. Ilmar tõusis istu- 

kile ja ajas pimedas oma kõrva üsna lähedale, et veenduda 
naise olemasolus. Kuna see nüüd nii tasa hingas, et tolmu- 

übemedki poleks oma asendit muutnud, siis pani Ilmar 
oma öölaualambi põlema. 

— Ah, sina oled ikkagi siin? 

— Kus ma peaksin siis olema! 

— Sa ei maga? 

— Mis sinuga on, armas? 

— Ma nägin und... Kuskilt sirgus üks käsi, üks suur 
käsi, nagu rahvusrindemeeste tervitusel, läbi seina kuni 
meieni ja sai nagu sillaks ja sina tõusid nagu kuutõbine ja 
kasukas oli sul seljas ja sa läksid, jäid ikka pisemaks ja 
pisemaks kuni olidki kadunud. 

— Heida puhkama ja maga ilusasti välja. Sul homme 
jälle palju tööd. 

— Aga sina? 

— Küll juba mina... Mis sa minu eest muretsed. 

Kui tuli jälle kustus, küsis Reet: 

— Kas sa Wohlbrücki tead? 

— Wohlbrücki? Kes see on? 

— Ah jaa, kust sina võid teada, sa käid ju kinos 
ainult kord aastas. 


Natukese aja pärast küsis Reet jälle: 


— Kuidas oli selle Saksast tulnud arhitekti nimi? 

— Hurt. 

— Ei, eesnimi? 

— Ei tea sulle ütelda. Aga mis see sind huvitab? 

— Ma arvan, et ma teda tunnen. 

— Täiesti võimatu. Ta on ju Eestist ligi kümme aas- 
tat ära, 

— Kas ta enne seda siin ülikoolis ei käinud? 

— Vaevalt. Ta on ju minust noorem, kust ta selle 
aja võttis? 

»Homme hommiku on vitriinides tänane filmireklaam 
veel alles. Viin Ilmari vaatama. Saab näha, kas ta tun- 
neb mingit sarnasust Wohlbrücki ja tolle Hurda vahel. 
Kuidas oli ta eesnimi? Joonatan? Eseekiel? = Igatahes 
midagi piiblilikku. Võib-olla sarnasuse tõttu meeldibki 
mulle Wohlbrück. “ 

Reet katsus oma tookordseist elamustest ilmutada vä- 
himagi detaili. Noorele tüdrukule oli see uljas, teadmata 
kust tulnud üliõpilane, kes ilma küsimata või oli kokku 
löönud ja siis jälle kadunud teadmata kuhu, peagu roman- 
tilise sangari kehastuseks, kes on vaba, võib teha mis süda 
kutsub, minna kuhu tahes ja sooritada aina uusi vägitegu- 
sid, magada täna lakas, homme metsas kahe puuharu 
vahel, kuhu hundid kallale ei saa. 

Kui nüüd tõesti ise tõusta, tasa, et keegi ei kuuleks, 
riietuda, avada uksed, jätta kodu, maja, mees ja kaduda 
ükskõik kuhu, ükskõik kuhu, nagu see naine säält maske- 
raadilt... 7 Põgeneda kaugemale, üle kodumaa piiride, 
kuhugi suurlinna, kuhugi soojale maale, Nizzasse, Sitsii- 
liasse, Egiptusesse, ratsutada kaameli seljas, ronida mä- 
gede otsa, sõita ookeaniaurikul, lennata päev läbi, öö läbi, 
maanduda kuskil põlislaanes... Kuidas saab reisida 
Kiki, kel pole raha? Ta on elanud Pariisis, on olnud 
Roomas ja Norra fjordides. Aga mina? Pole Berliinist 
kaugemale saanud. Ja ometi on meil raha... Kui kuu- 
lutada: Noor, iseseisev daam, lihtsa, meeldiva välimusega, 
otsib välisreisikaaslast, saladus garanteeritud, vastused 
slt..? Ah, lollus! Kui sõita Ilmariga? Kuid kas tema 
tuleks, tal on ju oma jutlused, laulatused, matused, ristsed, 
vanad naised... Suvi läheneb ja ta saadab mind jälle 

sinna igavesele Soekurule, kuhu koguneb ta suguselts ja 
lisaks ka see hernehirmutis...” 

Või kui leppida ainult väikese kõrvalhüppega, lühi- 
kese põgenemisega maskeraadilt? Visata mantel ümber, 
ateljee pole kauge!, sääl on huvitavaid joonistusi, skulp- 
tuure, minna ainult üürikeseks, kuigi hinges on kõditav 
hirm ja jubedus. Joosta nagu filmis ainult korraks üle tee, 
mantel ümber, mask ees... Aga tõepoolest, mis õige 
oleks, kui läheksingi skulptor Umbjärve poole ja telliksin 
temalt ühe kuju, enda kuju, ilma mehe teadmata, käiksin 
sääl modelliks ja... kingiksin siis selle kunstitöö, ütleme, 
Ilmarile? Tore, suurepärane! Kingiksin kuju Ilmarile ta 
sünnipäevaks, ta kolmekümneviieaastaseks sünnipäevaks. 
Kirikunõukogu esimees tuleks muidugi koogilabidate ja 
muude niisuguste kõverikkudega hõbedast, mis on hästi 
suured ja kerged ning millega keegi midagi ei oska pääle 
hakata, ja Rosalinde tipsiks sisse lillekimbukesega, millel 
roosa pael ümber, kaasas enda luuletatud saksakeelne 
õnnesoov väikeses ümbrikus. Aga toanurgas seisaks elu- 
suuruses valge kuju, üleni alasti. Fuih, taganeks Rosa- 
linde, mötlege doch, kui hirmus, kui häbemata on teie 
vastu oldud! Aga kui Kiki võib poseerida, miks siis mitte 
mina? See pole ju mingi patt, kunstnik ei näe midagi 
muud kui vormi. Ma vahest isegi võiksin sellega leppida, 
et ta muud midagi minus ei näe. Mu keha pole ju ise- 
enesest halb. Ta võiks mind voolida parajasti vette hüp- 
pavana, käed välja sirutatud. Kui Ilmar jälile saab, et ma 
libahundiks käin, siis, siis naeran ta välja ja ütlen: Sina 
ka ükskord uudishimulik? See on ju tore! Aga ole üsna 
rahulik. Käin sulle ainult kingitust tegemas. Ta rahus- 
tuks kohe ja arvaks, et ma käin kuskil vaipa kudumas. 
Üllatatud aga oleks ta kindlasti. Või saab ta pahaseks? 

Aga armas laps, ütleks ta, kuhu ma pean selle Afrodiite 
peitma? Ega ma või teda oma kabinetti üles seada, sest 
mis ütleksid siis inimesed? Jah, kuhu ta panna? Ta 
nõuaks suuremaid ruume kui mina, kuigi ta oleks minu suu- 
rune. Äga või siis minagi siia päris terveni mahun? Osa 
minust kipub välja, tahaks siit põgeneda, olla mujal, kus 
on enam elu ja liikumist, tahaks siit pääseda mägedesse, 
avale merele, ellul Ah, teha üks pääeeshüpe!l Ükskõik 
kuhu! Ükskõik kuhu!" 

Uni oli sootu kadunud. Ilmar oli end paremal küljel 
kerra tõmmanud, ja kui ta juba kord selle lemmikpoosi 
oli kätte saanud, siis võis ta magada nagu karu talveund. 
Reet tõusis, ajas jalad tuhvleisse ja tõmbas öökuue selga. 
Siis läks ta ettevaatlikult, otsis puhvetist pähklikoti ja ka- 
dus Ilmari kabinetti. Kükitanud kirjutuslaua ette toolile, 
jalad hõlmade all hästi kokku keritud, hakkas ta ham- 
maste vahel oravana pähkleid purustama. Koored aga 
pani ta paberile, mis oli täis kirjutatud ja kus päälkirjana 
seisis: Kristlik kirik ja perekonnaelu. 

Arhitekt Joel Hurda terav mõistus ja tegutsemistahe 
põlvnes isalt, sellelt Lõuna-Eesti nutikalt talupojalt, kes 
kogu eluaja jooksul rassis oma leetelise ja künkliku maa- 
lapiga, mida ta alatasa kraavitas, torutas, kividest ja umb- 
rohust puhastas. 

»Sinust peab saama maamõõtja“, oli ta Joelist ütel- 
nud, kui nad kahekesi läksid nurmi mõõtma, üks oma 
suure puust mõõdusirkliga ees, teine väikesega järel. Isale 
ei meeldinud põrmugi vildakad põllusiilud ja -kiilud, kõve- 
rad ja loogelised peenrad, ning teda ei jätnud maha kent- 
sakas mõte jagada oma krunt ühesuurusteks nurmeruutu- 
deks. 

Ei unusta Joel kunagi neid magusaid silmapilke, mil 
isa oma kapi alumisest lukustatud sahtlist päevavalgele tõi 
plekktoru vana talukaardi ja dokumentidega ja mil tema, 
väike poiss, sai käsipõsikil jälgida seda ilmatu tähtsat 
arutamist ja arvutamist laialilaotatud kaardil. Kui siis mi- 
dagi uduseks jäi, mindi Joeliga läbi kaasiku Salupi tallu 
onu Hansu poole, kes, varem kindlustusseltsis ametnik, 
nüüd maale oma tallu oli kolinud vanaduspäevi veetma. 

Oli sel onul ääretu huvitavaid riistapuid, aparaate ja 
pildiraamatuid, aga kõige huvitavam oli, et ta oskas meis- 

terdada toredaid asju. Hammasratastega tuuleveski, õhku- 
tõusev lohe, trikliga vibupiiss — mida võis Joel veel 
tahta? Isegi päikesevarjutust olid nad uurinud läbi tah- 
maklaasi, dominokividest ehitatud toredaid maju ja puude 
kõrgust katsunud arvutada nende varju järele. Aga mis 
kõige tähtsam: onu oli Joelile ammu enne koolipinki kätte 
õpetanud kõiksugu numbrite ja joonte tarkusi ning see oli 
saanud kindlaks vundamendiks Joeli mõttemaailmale. 
Poissi oli igatahes juba varakult haaranud elav huvi iga- 
sugu matemaatiliste ülesannete vastu. 

Vähe hiljem oli talle suurt lõbu teinud kõige ähmasema 
ja vormituma reaalsuse alt üles otsida geomeetrilis-numbri- 
list kondikava. Koolis läks kord asi nii kaugele, et Joel 
ei saanud teisiti, kui pidi inimesi, maju, = puid 
või ükskõik mis silmapuutuvaid esemeid omavahel liitma 
geomeetrilisteks figuurideks, vedama kõikjale nägematuid 
niite, nagu hirmust, et ilma nende traagelniitideta võiks 
see maailm kaoseks laguneda. Kui klassituppa päikest 
langes, oli Joel juba arvutamas selle valguspüramiidi 
mahtu; tõstis ta pilgu klassitahvlile, pidi ta seda tahtma- 
tult hakkama kolmnurkadeks jagama või arvutama, kui 
mitu korda seina pind on tahvli omast suurem. Kõikjale 
ehitas ta silm ruute, kolmnurki, rööpkülikuid, telgi, sekto- 
reid, koonuseid, kuupe ning sageli oli vaja pingutust, et 
neid silmatükkivaid sundkujutelmi metsa kihutada. 

Sellal kui kaasõpilased keeruliste ülesannete kallal 
pääd murdsid, leidis ta kiiresti lahendusi, enamasti ikka 
järskude mõttesähvatuste varal, mis talle enesele erilist 
mõnu tekitasid. 

Polnud siis ime, kui kõik talle ennustasid hää mate- 
maatiku või inseneri tulevikku. Kuid revolutsiooni ja sõja- 
aastatega ühte sattunud murdejärk Joeli hinges tõi kaasa 

ootamatu pöörde. Kas oli see nüüd trotslik tegutsemis- 
tung, mis hülgas kõige vähema vastupanu joont ka iseene- 
ses ja otsis takistusi, või oli see ,,ema veri“, mille süüks 
Hurtade sugukonna poolt pandi kõik kired ja tujud, ilutse- 
mised, jonnakused, lohakused ja muud pahed, igatahes 
poiss oli löönud käega kõigile ennustustele ja ülikooli 
astudes hakanud õppima keeli, kunsti, filosoofiat ja muid 
sellesarnaseid õhulisi aineid. Koju ta sellest esialgu ei 
teatanudki. 

Tavaliselt elurõõmus ja jutukas poiss muutus napisõna- 
liseks unistajaks, kes inimestega läbi käies hakkas tundma 
vahemaad enese ja teiste vahel, armastas üksindust ja 
raamatuid. Probleeme murdus ta ees lahti, lükkus üks- 
teise otsa nagu jäätükke kevadel, ummistades loomuliku 
mõistuse voolu. Kõik kääris tas eneses, kerkis ülesandeid, 
mida ta enam nii kiiresti lahendada ei suutnud. Ta tundis 
ennast sisemiselt nõutu olevat, ei teadnud kust kinni haa- 
rata. Tast koorus välja mingi teine mina, mida ta ennem 
ei teadnud aimata. Vastuokslikud ihad, rahutused, igat- 
sused, kiresööstid haarasid noormeest ning esmakordselt 
hakkas ta aru saama oma emast, kes oli tundeinimene, võis 
tundide kaupa tiigi ääres pajude all istuda ja leivaraasu- 
kesi hanedele vette pilduda või kõige kibedamail tööpäevil 
üles Koopamäele minna, niisama, ilma põhjuseta, võib-olla 
et ilutseda ja rõõmu tunda kaunist väljavaatest üle heina- 
maade. 

Suvevaheaegadel ei hoolinud Joel kodus talutöödest, 
kuhu teda appi oodati, vaid võttis ratta ja sõitis minema 
ükskõik kuhu, tundes suurt mõnu vastu nägu tulevast tuu- 
lest. Sihitult ringi hulkudes, elas ta läbi väikesi armulugu- 
sid, katkestas nad kiiresti, juurdles tagajärjetult paljude 
küsimuste kallal, armastas siis poolväsinult niisuguseid 

luuletusi lugeda, mis olid ebamäärased, vaevalt arusaada- 
vad, lumipehmeid värsse, mis peos kiiresti mitte-millekski 
sulasid. MAaailm, mis siin esines, oli nagu pärast veeupu- 
tust, ning Joelile pakkus lõbu vedada niite üksikute veepin- 
nast üle ulatuvate latvade, katuste, tornide, mäetippude 
vahele. Kuid need polnud enam geomeetrilised figuurid, 
mida ta mõttes joonistas, vaid midagi muusikalise meele- 
olu taolist, hõljuvat ja ebamäärast. 


Neil aegadel sattus Joeli kätte Bergsoni Loov evolut- 
sioon, mis'ta ummistunud mõttekäikudele kätte näitas vaba 
tee. Kõik see, mis ta tumedalt oli aimanud, leidis siin selge 
sõnastuse. Teos oli kirjutatud nagu otse temale, Iga lehe- 
külg haaras teda; mida kaugemale, seda avaramaks läks 
ta ees silmapiir. Vahel kippus hing rõõmust kinni jääma. 
Ta ei suutnud rahulikult istudes lugeda, vaid pidi kõndima 
väljas, metsas, põldude vahel, raamat peos. Iga natukese 
aja järel ta seisatas, luges jälle mõne rea ja astus edasi, 
mõtted pääs surisemas, silmis rõõm. 


Mis oli siis juhtunud? Ei midagi muud, kui et ta oli 
leidnud filosoofilise õigustuse ehk pigem kaitse oma ins- 
tinktiivselt tehtud õpingute valikule. Elu, elu — see sõna 
võlus pööraselt. Luule, kunst, geniaalsed fantaasiad — 
kõik see kõneles elu loovast salapärasusest. Mis oleks ol- 
nud matemaatika selle kõrval? Madal, utilitaarne ja labase 
elu alalhoiu tööriist. Elu aga ise, see ettenägematu loov 
sööst ettenägematusse tulevikku, voolav, muutlik, alatasa 
edasitungiv jõud oli see tõde, mis seisis kõigist teistest tõ- 
dedest kõrgemal. Ruum, ulatus, liikumattus, mateeria, 
mõistus — kõik see oli petlik, märkis elu hoo loidumist, 
seisakut, surma. Ainus õige reaalsus oli vältus. Kõik need 
kolmnurgad, lõikepunktid, tahud, pinnad, mille taga ta oli 

arvanud peituvat tõelisema maailma, pihunesid, muutusid 


fiktsioonideks. 


Asudes õppima ajaloolisi ja vaimuloolisi aineid, tundis 
Joel end olevat õigel teel. Siin oli igal sammul tegemist 
elu enda ettenägematute avaldustega, vaba loominguga, 
ainukordsusega, kõige sellega, mida võimas eluhoog ise 


edasi kandis. 


Kuid vähehaaval tulid pettumused. Juba ammu oli ta 
märganud, et teda huvitavate teaduste alal nokitseti kas 
üsna tühiste pisiasjade kallal või jälle katsuti kõik maksku 
mis maksab suruda kindlate seaduste lahtreisse. Kui ker- 
gesti saadi ajaloo taignast vormida ükskõik mis tõdesid, 
aga millise sügava tõsidusega aeti siingi taga igavesi sea- 
dusi! Nii meeltülendav kui oli olnud kaasaelamine luule 
suurvaimudele, nii väiklane ja väheütlev tundus selle kõr- 
val uurida värsijalgade struktuuri, geeniuste suhteid ja 
suhtekesi kaasinimestega. Üks kirg oli uurijaid vallanud 
ka siin: ajada vaimuelu avalduste sisse võimalikult palju 
toestikke. Paistis kõikjalt läbi üksainus suur hirm: et va- 
hest on maailmas midagi, mis ei lase ennast põhjuste-järel- 
duste ahelasse lükkida! Ebaoluline tõsteti ülitähtsaks, 
selle tabamatu ees aga, mis Joelile tundus kõige olulisem 
olevat, pigistati silmad kinni. Ja tõedki, mis siin leiutati, 
osutusid loomult hapraiks, relatiivseiks, muutlikeks. Neil 
polnud matemaatiliste tõdede rangust ega vastuvaidle- 
mattust. 


See mõistuse abitus ja puudulik rakendumisvõime voo- 
lava elu käsitusel pani Joeli veelkord imetlema elu kõik- 
võimsust, aga samal ajal piiluma nende alade poole, kus 
inimmõistus oli täiesti kodus. 

Ta elas läbi pika ja raske kahtlusperioodi. Ta selle- 

aegne mõttepäevik sisaldas rohkesti setteid ta arutlustest, 
mõttepiinadest, otsimistest läbi kahtluste, nagu: 


»Kui Elu omas igaveses loomishoos on leiutanud 
intellekti, kas siis tõesti just selleks, et me selle läbi 
näeksime valesti? Kaks korda kaks on neli — kas see 
lause on tõde ainult sellepärast, et ta on kasulik elu 
alalhoiuks? Aga miks on just see kombinatsioon kasu- 
lik?“ 

»Mateeria kui eluhoo lõtvumine, tagasilangus — 
kas see väide pole leitud lihtsalt analoogia tõttu meie 
hingeeluga, kus aktiivsus loob terviku, tähelepanu lõt- 
vumine aga osadeks irdumise? Kui nii, kas oleme siis 
oma loogikaga kaugemal primitiivsest inimesest, kes 
jumala olemasolu tõendab samuti analoogiaga, nimelt 
et kui on olemas nool, siis peab olemas olema ka noole- 
tegija?“ 

»Elamuse tõeline väärtus algab säält, kus ta enam ei 
ole minu elamus. Tõde pole tundmiseks, vaid raken- 
damiseks! Elu pole nautimiseks, vaid ülesandeks!“ 


»Müstik on see, kes oma jumalat naudib. Tõe 
kontempleerija, tunnetusmüstik — on puhas nautija. 
Ükski nauding ega elamuslõbu ei määra veel tõe 
kraadi.“ 

»Llul ega tõel pole mingit väärtust seni, kuni ma 
teda ainult üksinda naudin. Väärtus tuleb alles siis, kui 
ma tahan, et sellest ka teised osa saaksid ja et ka need 
ei lepiks ainult enese osasaamisega. Ikka ainult ene- 
sele vastu võtta, läbi elada, nautida mind ei rahulda. 
Ennast täis kaanida maailma tõdedest ja iludest ning 
siis surra rasvunud kaunishingena — ainult mitte seda!“ 

»Teo väärtust ei saa hinnata teolõbu-preemiaga.“ 

»Kange uudishimu ajab meid maad kaevama, aga 
väljakaevatud allika väärtus pole mõõdetav uudishimu 
väärtusega,“ 

»Miks humanitaarteadusi õpib niipalju naisi? Selle- 
pärast, et siin on vastu võtta niipalju ettenägematut, 

läbielatavat ja läbielamisega mõistetavat. Loodustea- 
dused on mehelikumad. Keemia õpetab ainet muutma, 
mitte aga läbi elama ja mõistma. Matemaatika on karm 
ja hoolimata. Tema tõed ei küsi meie elamustest. Nad 
kehtivad ka vastu meie tahtmist.“ 


»Matemaatika võlu: ta ei hooli vältusest-ajast, sel- 
lest kõigi teostuste suurimast vaenlasest. Tal on sama 
väledad jalad kui meie kujutlusel. Vahemaa Marsi ja 
maakera vahel võib ta kokku suruda ühte numbrisse. 
Ta ruttab ette inimeste vallutustele. Ta on vahend ini- 
mese maailma-vallutuseks. Sellisena on ta viibe tegu- 
dele. Aktiivsuse sümbol. Sellepärast aega imev ela- 
mus ei salli numbrit, hinge magusad udud sosistavad 
pässiivsuse-filosoofidele, et nemad ep ongi need ürg- 
tõed. Ja et ruum ja number ja intellekt ja mateeria on 
õieti väsimus ja surm.“ 


Ent ühel päeval otsustas Hurda edaspidise saatuse üks 
väike seik, ja nimelt see, et tema sõbrale ja koolivennale 
tuli kaartidel kahekümne ühtesid rohkem välja kui ühel 
vene endisel ohvitseril. 

— Tule minu poole, mul on sulle midagi üle anda, oli 
Ants Rõigas tänaval Hurdale ütelnud. Seekord vedas tub- 
listi. Tule kaasa, vennas, ma mõtlesin kohe sinu pääle. 


Kodus oli Rõigas näidanud kuldkella, Šiškini maali, 
hõbe sigaritoosi ja: 

— Vaata siia, oli ta lõpuks lisanud, kui sind huvitab, 
võta kaasa! Üksinda ei jõudnud äragi tuua, pidin voori- 
mehe võtma. Tulid kohe sina meelde. Ma ju sinule vana 
võlglane nende tundide eest kunagi... 


Oli Basarovi arhitektuuri paljuköiteline ajalugu, folian- 
did toanurgas üksteise otsas, rasked nagu kivitahvlid. Hurt 
lõi kaane lahti, lehitses, silmad lõid särama. 

— Ma ju teadsin! Vii nad enesele. Niisuguseid 
kriipse ja jooni sina vanasti ikka armastasid. Võta aga, 
võta enesele! Mina ei tee nendega mitte midagi. 

Joel ei puigelnud enam vastu ja mõtles: ,,Hää küll, kui 
* Ent mida 
enam ta kodus teost lehitses, seda vähem jäi ruumi kõlbe!i- 
seks kõrvalmõtteks. 


olen läbi lehitsenud, viin venelasele tagasi.* 


Mis Rõikale oli rämps olnud täiturul mahamüümiseks, 
sai Joelile saatuseks. Arhitektuur! mõtles ta, seda oleks ta 
pidanud õppima juba algusest pääle! See oli ta õige kut- 
sumus. Arv ühines siin fantaasiaga, idee konkreetsusega, 
teadus kunstiga. Kiire otsustus, isa nõusolek ja — ühel 
talvesemestril oli Joel juba Darmstadtis. 

Nüüd siis olid kobamised ja õppeaastad mööda. Joel 
seisis vastu tõsiseid ülesandeid. 

Nagu kaadrisõdur maastikku nähes tahtmatultki hak- 
kab ringi vaatama, kuhu tõmmata laskekraav ja kuhu pai- 
gutada kuulipilduja, nõnda Joelgi vanu tuttavaid hooneid 
nähes hakkas hauduma plaane, kuidas muuta selle linna 
palet. Ei küsinud ta kelleltki selleks luba. Kui vilets oli 
juba kõndiminegi neil lipitud-lapitud kõnniteedel, kus kivi- 
tahvlid vaheldusid kord munakividega, kord asfaldiga, va- 
hel koguni jumala-mullaga! Siia nende viltuveetud täna- 
vate asemele, kus majad nagu purjus taarusid kord ette-, 
kord tahapoole, tulid tõmmata sirged laiad tänavad! Ja 
oleksid need majadki olnud ühemaitselised! Siin tukkus 
ju süllapaksuste müüridega hoone kõrval lõmmivajunud 
puu-ubrik, avardatud akende kõrval tuhmitsesid ruudud, 
mille taga tundus rõskuseputukaid. Katused kõikusid kaasa 
samas kirjus reas, kord madalalt ja laialt, kord jälle kadu- 
des nägematuks allkõndija silmadele. Kord olid nad kae- 
tud papiga, siis jälle plekiga või kividega. 

Et see ammupehkiv hoone päälelöödud kellatornikas- 
tiga, mis kandis uhket raekoja nime, tuli lammutada, nagu 
seda tahtsid linnaisadki, see oli endastmõistetav ning seda 
ei oleks kahetsenud keegi taga, välja arvatud ehk see öö- 
vaht, kes temaga oli harjunud nagu sõbraga. Aga milleks 
uus hoone püstitada just vana asemele? Kas ainult hardu- 
sest kohahaldja vastu? Oli ju päris absurdne ehitada rae- 
koda vanasse linnaossa, mis oli määratud kõdunemisele, 
kuna vahepääl linna elav keskus oli teisale nihkunud. Nii- 
sugune hoone ehitatakse ju sajandeiks ning ta nõuab esin- 
duslikku avarust, õhku hingamiseks oma ümber. Sest egas 
raekoda pole mõni kirik, kes oma torni võib ükskõik kust 
majade vahelt äkki üles upitada, kui ainult saaks kiiresti 
teed teha taeva poole. 


Ühes oli Hurt kohe veendunud: .võistlustingimustes 
oleks pidanud vabaks jätma uue raekoja asukoht. Tema 
igatahes ei mõtlegi hoolida neist tingimustest, vaid koguni 
näitab oma ettepanekutega ja kavadega nende tingimuste 
absurdsust. Suurem asi, kui projekt sellepärast kõrvale / 
jäetakse! 

Niisiis esimeseks ülesandeks oli leida sobiv ja väärikas 
asupaik. See otsimine ise tekitas suurt lõbu. Hurt hulkus 
linnas ringi hoolega takseerides ja sirgeldades. 

Paaril korral käis ta läbi isegi linna aguli, mis sääl 
vaeselt-lootusetult venis põldude poole. Aastad polnud 
Ribakülla toonud suuremaid muudatusi. Ikka need puu- 
majaloksid pikas rodus, mille kunagise värvi oli vihm ja 
päike maha võtnud. Ikka need mädanenud ja viltuvaju- 
nud postidega aiatarad roheka sammalduskorraga, kuni vii- 
mased hitid jäid kükitama kuhugi linna karjamaa äärde, 
kus lahtised solgirennid levitasid hapukat haisu. Nagu va- 
rem nii nüüdki veel ilutses mõne vürtspoe aknal luitunud 

sildiga tühi limonaadipudel, õlleklaasi sisse pistetud puna- 
kas kalaliimileht, karp suitsu, pakk tikke. Siin-sääl oli ak- 
nale kleebitud moelehest välja rebitud lehekülg uhkete tua- 
lettidega. Ja kuskil õllepoe õhtuses hubasuses, higiste ruu- 
tude taga, võis aimata ähmaseid mehekogusid, kuna ukse 
ees norutas tühi voorimehe troska. 

See oli nukker nurk, kus Hurda uhked kavatsused põr- 
kasid kõige raskemate takistuste vastu. Siin nähtud ubri- 
kud ja osmikud, hütid ja hurtsikud, pugerikud ja kornitsad 
ajasid visalt ja jonnakalt oma juured maa sisse, ürisesid 
vastu, kui neist halvasti mõtlesid või kui plaanitsesid nad 
eest koristada, et ruumi anda uutele, hügieenilisemaile ela- 
muile. Mida rohkem neid katsusid mõttes hävitada, seda 
agaramalt tundus neis lusti juurde sigineda riburada otsekui 
seeni. 

Rõõmustavamat pilti pakkus linna teine tiib, viimase 
kümne aasta kestes tärganud linnaosa, mis oli korralikult 
planeeritud ja kus leidus mõnigi silma meelitav ehitis. Kuid 
majadele lähemale astudes võis siingi näha seda tehnilist 
viimistlemattust, mis Hurta väga häiris: kas oli aken kiiva 
kiskunud, ukselink odavamaitseline, või olid muidu kauni 
maja aknaklaasid virilad, krohv ja värv mitte küllalt üht- 
lane ja tasane. Otse masendas tsinkvihmatorude pääle- 
tükkiv rohkus: neid ronis mööda seinu ja räästaveeri, nad 
laiendasid oma kurgud neelavaks lehtriks ja nad võisid en- 
did tühjendada iga sammu järele. Seintel aga leidus pai- 
guti suuri rõskuselaike. 

Uuesti vanalinna tagasi tulles mõtles Hurt: 

»Kõigi nende tänava-kõverikkude all pole ju muud kui 
mõned muistsed teerajad, mis viisid läbi võsa, üle künka 


või ümbert loigu. Kõverikud on nad ainult muistse ini- 
mese respekti tõttu iga kivi ja kännu ees. Saamatuse ja 

passiivsuse tõttu. Ja meie, meie tallaku oma isaisade abi- 
tust edasi, tehku tasa nende loidust! Inimtahte sirgjoon 
on siin looka käänatud takistuste mõjul, millega on sobi- 
tust otsitud, selle asemel et neid võita. Leplikkus loodu- 
sega — milline andestamatu laiskus! Jah, kas nad tol ajal 
üldse teadsid aksioomi, et õgujoon on lühim vahemaa kahe 
punkti vahel? Kõige vähema vastupanu tee — seda nad 
muidugi instinktiivselt tundsid. Kui kaugele meie oleme 
jõudnud esiisade mentaliteedist! Mis sunniks meid tundma 
aukartust nende vahapehme vaimu ees praegusel ajastul, 
mil inimene-vallutaja pistab oma õgujoonelise tahte läbi 
kogu maailma kõigi tõkete kiuste? Ajal, mil tekivad 
nöörsirged raudteed ja tunnelid, mil taevasse joonduvad 
julged majakorrad ning maasse puuritakse kilomeetrilised 
augud, oleks lihtsalt patt raekoda — see linna elav süda 
— paigutada siia kõdunevasse kvartaali, millel on vaid 
muuseumi-väärtus. “ 

Viimaks leidis Hurt uuele raekojale sobivaks paigaks 
nüüdse turuplatsi vanalinna serval. Siin oli ruumi ja ava- 
rust, siia suubusid igast kaarest teed ja tänavad. Siin asus 
linna praegune tõeline keskus. 

Ent varsti hakkas teda närima väike rahulolemattus, 
mis takistas töö kallale asumist. Ebamäärase tusa põhjuse 
leidis ta peagi üles: turuplats asus lähedases naabruses Ri- 
baküla viletsate majalogudega ja kaugel uutest linnaosa- 
dest; oli nii nagu sümpatiseeriks ta esimesi rohkem kui teisi, 
ja ometi oli asi ümberpöördult. Ta jättis selle plaani kõr- 
vale ja leidiski sobivama koha viimaks uue linnaosa naab- 
ruses, sääl, kuhu vanalinnast kaks tänavat teravnurga all 
kokku jooksid; liivasest ja konarlikust platsist, kus üksi- 
kuid puid kasvas, võis saada esinduslik väljak; raekoda ise 
aga tuli rajada tänavate ristluspunkti. 

Niipea kui Hurt sai teatud kindluse asupaiga suhtes, 
pääses ta nagu mingist ängistusest. Oli otse rõõm edasi 
luua. Ei kestnud kaua, kui ta erksalt liiklevate kujutel- 
made hulgast esile kerkis, õieti küll esile ujus mingi luik, 
uhke rind ees, külgedel kaks tiiba. See visa kujund jäigi 
püsima: kahe tänava suubekohta sai püstitada hää põhi- 
plaaniga hoone, mille esirind oleks suunatud vastu uut 
linnaosa, kuna kaks tiiba annaksid mulje, nagu oleks kogu 
hoone välja ujumas vanalinnast. Kuna omakorda nende 
tiibade vahel võis asuda küllaltki mõjuv väljak, siis saaks 
vanalinnast tulija mulje, nagu laotaks raekoda talle oma 
kaks kätt vastu, et teda oma embusesse haarata. Uus lin- 
nast tulija aga näeks esirinna mõjukat monumentaalsust ja 
tunneks kogu ehitust olendina, kes talle vastu ujub täis rõõ- 
mu ja lootusi. 

Lihtsus lõikes, see Hurda ehituskunsti üks printsiipe, 
oli põhijoonises selle paigaga juba antud. 

Nõnda sündis uue kavandi põhiplaan Hurda pääs 
peagu valmilt, enne veel kui ta sai pikemalt selle üle juurd- 
lemagi hakata. See kergus kohe alguses meelitas teda kii- 
resti edasi töötama, ilma et talle üleastumine võistlustingi- 
mustest enam meeldegi oleks tulnud. 

Ta oli oma väiksesse hotellituppa lasknud tuua suure 
laua. Sirklid, mõõdu- ja joonelauad, paberid ja muud 
joonistustarbed ei mahtunud enam lauale, vaid otsisid en- 
dile ruumi toolidel ja isegi voodist. Hurt ei lubanud kelle- 
legi puudutada seda korralagedust. Vaevalt tohtis teenija 
voodit üles teha. 

Arhitekti meeleolu püsis kogu aeg elevil, kõik, mis üm- 
berringi sündis, ei läinud talle palju korda. Päevad läksid 
töös, ilma et ta oleks väsimust tunnud. Ta suitsetas nii 
palju, et hotelliteenija, kes oli harjunud oma silma uudis- 

himulikult võtmeaugu lähedale ajama, selle ukse taga ikka 
silmi pidi pühkima. Ka must kohv pidi Hurdal alati käe- 
pärast olema. 

Kui mingi visand ebaõnnestus või kui see küllalt hääks 
ei osutunud, siis ei hakanud ta seda kunagi parandama, 
vaid viskas selle paberikorvi ja algas uuesti, lähenedes 
ülesande lahendusele sootu teisest küljest. Ta mõtles, et 
iga uus katse annab midagi paremat. See polnud kaugeltki 
mitte iga kord õige. Vahel ükski pingutus ei annud rahul- 
davaid tulemusi. Kuid endakiusamisest loobus ta alles siis, 
kui nägi, et uus visand tammub jälle endise rada. Siis tea- 
dis ta, et ta on oma võimiste piiridel ja et tuleb puhata. 

Vahel tundus talle ka tuba liiga kitsana. Edasi-tagasi 
kõndimist takistasid paberid, suur laud keset tuba, isegi 
need visandid, mis mõttelendu järjest enam kammitsesid. 
Ka ümberpööramine mõne sammu järele ei soodustanud 
pidevat edasimõtlemist. 

Siis tõmbas Hurt mantli selga, ruttas trepist alla, valis 
jalutamiseks kõrvalisi teid, et mitte kohata vanu sõpru ja 
tuttavaid. Meelsaimini ta läks linnast hoopis välja maan- 
teele. Kuid kevadist lumeminekut ta ei näinud, päikese 
soojust põskedel ta ei tunriud ning värske õhu sissehinga- 
misest ta polnud teadlik. Ta viibis üleni oma kujutluste 
maailmas. Siin sai ta pideva hoo kätte eriti siis, kui ta 
häirimatult ise sai edasi astuda. Ainult harva, kui ta seisa- 
tas ning kui kujutelmade kett üksikpiltide korratuks rägaks 
pudenes, märkas ta nagu läbi ähma, et vist on kevad, vist 
voolavad veed, vist kuivavad mullapahkrad ja tõuseb õhku 
lõoke. 

Vahel, tõsi küll, just mõni ootamatult õnnelik mõtte- 
välgatus sundis teda seisatama. Siis ta ei raatsinud hinga- 
tagi, et üllatuslikku ja väga habrast mõttekujutust mitte ära 

hirmutada. Aga enamasti lõppes selline seisak ikka kur- 
valt: Hurt sai enesest teadlikuks ning kohe lõigati nagu 
kääridega pooleks kõik kujutlustejuured. Ta seisis vasta- 
misi oma minaga, oma tühja ja väsinud minaga, nagu 
vankriga, millelt väärtuslik koorem on kraavi lükatud. 
Sootu teissugune oli see mina, kes lõi ja töötas; see oli tükk 
rahutut, käärivat loodust, tuhande sidemega seotud maa- 
ilma enese loova südame külge. 


Kui palju pillamist!“ mõtles Hurt, kui ta oli väsinud 
oma pakitsevaist ja rüsinal esile tungivaist kujutlustest. 
Ole nagu võilill paljude seemnetega. Ja kes teab, kas 
ükski neist langeb soodsale pinnale. Siiski, kas võilill sel- 
lest küsib? “ 


»Lõppude lõpuks on see ju kõik juhuslik, mis mus keeb 
ja käärib ning mida ma viimaks valin. Aga kas mu valik 
on vaba? Ja muidugi, seni kui see on puudulik... Õn- 
nelikul juhul võib mu visandeist tekkida teatud paika, 
võib-olla sajandeiks, mingi hoone. Tuhanded, kümned tu- 
handed inimesed toimivad nii ja mitte teisiti ainult selle- 
pärast, et see hoone on olemas seesugusena ja mitte teis- 
sugusena. Mõne nii või teisiti paigutatud ukse pärast peab 
inimene tegema sammu rohkem või vähem, aga üks samm 
rohkem või vähem tähendab jalaluu murdmist, auto alla 
jäämist, kohtumist või mittekohtumist, kokkupõrkeid, ar- 
mumist, saatust... Milline vastutus!“ 


Hurda fantaasia hakkas tiibu sirutama hoopis tarbe- 
tusse külge. See oli väsimus, mis mõistuse lahti rakendas 
kindlate ülesannete eest ja ta ula jättis. See oli nagu rike 
masinas, mispuhul meister oma pilgu heidab selle sisse. Va- 
rem järgnes sellele raske uni, kuid nüüd oli seegi õhuke- 
seks kulunud. Ses ülepingutatud meeleolus ei olnud puudu 

ahastusmomentidest, kus kõik paistis olevat tühi töö ja 
vaimu närimine. 

Juhtus sedagi, et mõne ülesande puhul Hurt ennast üle- 
määra pingutas, ennast visalt ja jonnakalt sundis. Taga- 
järg oli null. Ent siis, ohjad lõdvale lastud, mõtted hoo- 
pis mujale suunatud, tuli õnnelik lahendus iseenesest. Va- 
hel õnnelikku leidu fikseerima asudes oli see juba jällegi 
eest lennanud. Ent Hurt oli veendunud, et varem või hil- 
jem sama mõttevälgatus tuleb uuesti tagasi, juba julgemalt 
ja usaldavamalt, ning seda kindlamalt, mida tarvilikum 
ta on. Hurt uskus hääd geeniust eneses. 

Nädalate-pikkustest pingutustest jäid meeled nii ele- 
vile, et kogu vaimu- ja hingeelu voolas nagu ühes suunas, 
alates unenägudest ja lõpetades kõige pinnalisemate kujun- 
dite jooksuga, mis tekib nähtavasti lihtsast silmakile ärri- 
tusest, kui silmad sulgeda. Kui sel ekraanil tavaliselt suurt 
midagi ei liigu, vahel ehk ainult õhumulli taoline kollane 
laik, mis ikka ülespoole kipub ja mida tuleb nagu nöörist 
tagasi tõmmata, siis Hurda pingul närvid tõid isegi siia 
laiska ja vormitusse perifeeriasse vilkama elu:siin oli vahet- 
pidamata jooni vehklemas nagu virmalisi. Pisut sügava- 
mal taustal aga kerkis ja kadus jälle nobedasti igasugu 
võlve ja simsse, rosette ja kaari, sambaid ja ruute, taoti 
kindlakujuliselt, taoti kiiresti teineteisesse suubuvaid ja 
sulavaid vormielemente. 

Kõiges selles keerukas ja sopilises töökojas valmis nä- 
dalatega kindlailmeline hoone, plaan, tervik, mida oleks 
raske olnud teiseks muuta. See oli nagu ühest tükist vala- 
tud monument, mille lihtsa jaotusega, kuid seda rikkali- 
kuma pinnaliikumisega fassaadi kohalt tõusis pisut taga- 
poole nihutatud võimas neljakandiline torn. Muide, see 
torn, milles kajastus Avignon'i raekoja ja Sforzade lossi 

pääsissekäigutorni vormielemente, meeldis Hurdale ene- 
sele kogu kavandist kõige enam, ning see osa oli ta fantaa- 
sias kõige kiiremini kristalliseerunud, kui välja arvata kogu 
hoone põhijoonis. 

Üksikasjalisem nokitsus väljatöötamisel ei pakkunud 
enam endist rõõmu, oli tüütavam ja vahel ka närve sööv, 
sest ikka lipsas kuskilt sisse mõni valgustamata jäänud 
koridor, tuba liiga paljude ustega, ikka jäi liiga kaugele 
mõni klosett või tuli teisele ja kolmandale korrale tõsta 
mõni ruum, mis sobinuks paremini alumisele korrale. Otse 
palavikku viskas, kui puhtalt ümberjoonistamise lõpul äkki 
selgus mõni lünk või osutus hoopis otstarbekohasemaks 
sootu teissugune sisejaotus. 

Tähtpäev aga lähenes. 

Kui viimaks plaan peagu' valmis sai, tulevane hoone 
perspektiiviski antud, vastavad arvestused lõpetatud, võt- 
tis Hurt ette väikese käigu oma kavatsetava hoone asu- 
paika. Ning siin ta otse jahmatas, kui nägi, kuipalju hoo- 
neid tuli raekoja jaoks eest maha kiskuda. Need olid küll 
enamasti vildakad ja pehkinud puumajad, madalad ja ka- 
dalad, aga ikkagi majad. Igaühel oli oma peremees ja 
igal oli oma jonniõigus. Kes koristaks ennast siit eest va- 
batahtlikult? Kuidas ta oma arvestustes selle asjaolu 
ometi oli jätnud kahe silma vahele? See oli andestamatu. 

,,Kõik tuulde visatud vaev,” mõtles ta koju tulles kibe- 
dusega. ,,Raekoja asukoht erineb, arvestus on vildak, ku- 
batuur suurem lubatust. Mõttetus, mõttetus!“ 

Kogu selle pika ja vaevarikka aja kestes ta oleks või- 
nud endale teist tööd muretseda, ennast kuidagi sisse töö- 
tama hakata. Nüüd aga ulatusid näpud juba tasku põhja. 
Nüüd oli suveks ilus väljavaade — minna maale vennale 
kaela, kes niikuinii oli pahane Joelile välja maksetava 

summa suuruse pärast ja kelle talu järjest suuremaisse võl- 
gadesse oli keerutatud. 

Üsna ükskõikseks jäänud, andis ta paberid teenija 
kätte postile viimiseks, ise aga läks ta, kaabu lohakalt 
pähe visatud, mantlihõlmad eest lahti, linnast välja oma 
tuttavat maanteed. Tee oli tahe. Oli nii mõnus kinga- 
nukiga lahtisi ümmargusi kivikesi lendu lüüa. 

4. 


Kui päike üle katuste oma esimese kiirtevihu puistas 
kunstniku-ateljeesse, tegi sääl hall rõngas magav Habib 
väikese käänaku valguse poole, aga jäi poolele teele magu- 
salt edasi magama, valge lõug taeva poole nagu kõdi 
ootel. Sirmi taga raudvoodis keerati külge ja tõmmati 
tekk üle pää: nüüd algas kunstnik Umbjärvel kõige mõnu- 
sam unejärk, sest kogu aeg tuli nagu jonni ajada segaja- 
tega ja uni tuli nagu kätte võita suure visadusega. Kol- 
mas hingeline ateljees, Ants Rõigas, ei kuulnud midagi, 
vaid magas omal toolidest ja kastidest kuidagi kokku meis- 
terdatud asemel rahulikult edasi, nägu vastu seina, pää 
kuklas, üks jalg konksus, teine sirgu. 

See on madal, aga mahukas sopiline ruum kunagi 
ammu lubjatud lae ja seintega, millelt võib leida iga värvi 
laike ja pritsmeid, kuna raudahju kohal, mille must toru 
suubub korstnajalasse, tõusevad kuni laeni pehmelt maali- 
tud tahmavöödid. See korstnajalg, kunagi valge olnud, 
on nüüd läbiimbunud vihmast pruunilaiguline. Ühes ju- 
mal-teab kust sisse ulatuvate müürikantidega moodustab 
see korstnajalg sopilise seina, mille tühemeis leidub igasugu 
koli, alates puuhalgudest ja lõpetades raamatutega. Keset 
ateljeed, mille korratus on eeskujulik, seisab väike keera- 

tava päälislauaga poodium mudeli jaoks, selle kõrval kol- 
mejalgne alus märgadesse savistesse lappidesse mähitud 
kujuga. On tunda värske savi lõhna, kuid magajad on 
endile kaitseks ette tõmmanud neljajaolise sirmi, neli üks- 
teise külge kinnitatud lõuendiraami, mille voodipoolseid 
külgi kujur on kunagi kasutanud oma pintsliharjutuseks. 

Kahest külgaknast näeb kõigepäält laia telliskivist tule- 
müüri, siis aga katuserägastikku, mille keskelt tõuseb mas- 
siivse gooti kiriku torn. Otsaaken on õieti klaasuks, mis 
viib väikesele palkonile. Selle põrandasse on sisse tehtud 
luuk, kust kaudu siia üles katusekorrale saab plokkide ja 
köite abil vinnata puid, savi ja graniiti. See on Umbjärve 
enese leiutis. Ning Rõikal on mitu korda pääst läbi vilk- 
satlenud, et kui tal kunagi jalgealune peaks kuumaks mi- 
nema, siis saab säält kaudu sääred teha. 

Rõigas? Kes on see Ants Rõigas? Ta magab nii 
raskesti, et ta ei märkakski, kui keegi mõtleks talt maski 
võtta. 

Temap see oli, kes aastate eest Joel Hurdale kogemata 
tõuke andis arhitektuuri õppida. Hurt on talle selle eest 
veel praegugi tänulik. Ants Rõigas oli siis üliõpilane, ja 
ka praegu ta pole veel kaugemale jõudnud, kui et on vaid 
ühe teaduskonna vahetanud teise vastu, ilma et teda õpin- 
gud kunagi oleksid huvitanud. Ta pää on täis enam 
plaane kui mõtteid, enne kõike aga armastab ta rahmel- 
damist ja rassimist. Tal ei ole mahti endale korralikku tu- 
bagi muretseda, ning ta kasutab oma koolivenna ja sõbra 
ulualust ja lahkust. Ikka on ta rahutu ja rabelev, aga kui 
ta kord pikali heidab, siis langeb ta kohe sügavasse unne, 
kust teda raske on äratada. 

Ta kuulub nende haritlaste, õigemini poolharitlaste 
hulka, kes armastavad rahvast, aga mitte selleks, et teda 

kasvatada, vaid teda kiiresti enese järele tõmmata ja mee- 
litada ükskõik mis seiklustesse. Ants Rõigas on ihu ja 
hingega andunud laiakaarelise poliitika tegemisele, mille si- 
hiks on pihuks ja puruks kritiseerida kõik senine, et see pu- 
has oleks uuele Messiale. Koosolekult koosolekule lennates 
on ta jutlustanud nii et suu vahul viimse päeva meeleolusid: 
kuidas riigikord on läbimäda, kuidas valitseb ainult kor- 
ruptsioon, kuidas ninamehed on saamamehed, kes oma tas- 
kuid täis topivad, rahvast petavad, riigi võõrriikidele or- 
jusse sahkerdavad, endile välismail kinnisvarasid ostavad, 
altkäemaksusid saavad tööstureilt ja pankureilt ning mõis- 
nikele maa eest nii päratu summa on lubanud maksta, et 
seda veel lapselapsedki oma turjal tunda saavad. Nüüd 
soovib ta ainult ühte: tugeva rusikaga peremeest majja, kes 
vabastab töötava rahva ,,marksismi ja juutide“ orjusest, 
andes talle tagasi osasaamise eesti rahvast. 

Kateedris kõneleb ta ennast varsti nii kuumaks, et vi- 
butab rusikat ja põrutab vastu lauda, ja kui ta hääl kähise- 
vaks muutub, siis:paneb ta miitingurahva rõkkama mõne 
krõbeda või vänge kõnekäänuga, mida tema kui aguli- 
lapse hingelademeis leidub tubli tagavara. Kui ta kohvi- 
kust läbi jookseb, siis selleks, et hetk istuda ühes, hetk 
teises lauas ning maha jätta viimse päeva laupäeva meele- 
olu. Ta lõkendav kujutlus ruttab tõsiasjadest kaugele ette 
ja vahel on tal usku uuest päevast sedavõrd tugevasti, et ta 
ise muutub päris kindlaks ja rahulikuks. Neil kordadel 
saab temaga isegi vaielda ja siis kuuleb temalt niisuguseid 
paradoksikilde, nagu seda, et ajalugu ei vii küünevõrdki 
edasi mõistus ja mõistlikkus, vaid ainult absurdsuse dünaa- 
mika, või: kui lähed rahva juurde, siis võta piits kaasa. 

Rahvusrinde juhtivas staabis on see rahutu vaim asen- 
damatu jõud. Ta on väsimatu oma plaanitsustes, hooli- 

matu oma edasitungis, visa oma võimulepüüus. Tema eri- 
ülesanne on organiseerida töötut intelligentsi. Ta töötab 
sel alal ihu ja hingega, sest materjal on siin tänulik. ,,On 
ju idiootlik,“ ütleb ta, ,,kaasa teha seda ,kas kingsepp ko- 
dus' mängu, kui hõikamisel ükski oma istmelt ei tõuse ega 
mõtlegi tõusta enne surma; seisa tola näoga keset ringi, ja 
oleksid veel üksi; ei, meid on ju tuhandeid, meist saab 
löögirühm, terve maleva, seni kui te sääl oma kohtadel 
edasi kopitate. Aga ühel päeval... ühel päeval... siis 
lendate nii, et kannad välguvad!“ 

Nüüd see väepäälik magab õiglase und oma askeetlikul 
asemel, mis on kõvem kui väljavoodi. Kui vaim on veel 
une sügavusest uut jõudu ammutamas, on keha oma pikad 
jäsemed juba võtnud jooksu- või hüppepoosi, ning seljale 
visatud pää oma ettetungiva profiiliga meenutab laeva- 
käila läbi ükskõik mis tormiste lainetuste. Muide see te- 
rav nina sääl valge padja taustal torkab silma oma pune- 
tusega: viina Rõigas ei põlga. Üldse ta peab alati millestki 
joobnud olema, kui mitte just viinast, siis hulludest plaani- 
dest, riskist, naistest või kaardimängu-palavikust. Ta jä- 
semed on nagu kuidagi lõdvalt keha külge kinnitatud, et 
seda vabamalt saaksid liigutusi teha. Trumpi lauale keeru- 
tada, kolme trepiastet korraga võtta, purjuspäi vastiku 
naabri laualt lina ühes söökide-jookidega lendu tõmmata 
— seda ta oskab. 

Sellesama pateetilise keerutusega olid eile õhtul ka 
viltusõtkutud saapad lennanud üks Umbjärve voodi alla, 
teine ukse kõrvale tolle kipsmadonna ette, kelle pähe ta 
harilikult oma kõvakübara paneb. 

Kunstnik Umbjärve liigutustekaared pole seevastu hoo- 
piski mitte nii lennukad. Jah, tema ei tuleks üldse toime 
sellega, et ta oma tundmusi kätega laiali laotaks. Kui ta 

toanaaber ägestub, ateljees edasi-tagasi käima hakkab, siis 
kõrvaldab ta isegi tema jalgteelt mõne haprama kuju ja 
tõmbub ise vaikselt iseendasse. Vaikselt küll ainult päält- 
näha, sest nüüd hakkab ka tema vihapõis paisuma. Aga 
kuni see ükskord pilgeni täis saab ja lõhkeb, on Rõigas 
ammu kadunud. 

Nagu ta enese skulptuurkuju, võib Umbjärv seista va- 
hel tundide kaupa akna juures, laup vastu ruutu, pilk üksi- 
silmi vastu tulemüüri. Vahel istub ta taburetil, jalad harki, 
pää maas, sõrmede vahel hõbepaber sigaretikarbist, mida 
ta hakkab siluma ja silitama, siluma ja silitama lõpmatu- 
seni. Päike võib mööda põrandat terve tiiru teha, tema 
aga seisab ikka veel savi- või kipskuju ees, käänates ainult 
oma pääd kord ühele küljele, kord teisele. 

Mis ta peaks niisugustel kordadel mõtlema? Vist pä- 
ris igapäevaseid mõtteid, neid ainult väga aeglaselt mä- 
letsedes, või jälle ta ei mõtle mitte midagi, vahib niisama 
nagu ilma plaatideta lahtijäetud fotoaparaat. 

Kohmakas ja saamatu liikuvas elus, on ta seda ergem 
vormide maailmas. Kriitika on palju kiitnud ta kujude 
ilmekust ja monumentaalsust. Aga kuigi tal on tuntud ja 
tunnustatud nimi, ei liigu ta kuskil seltskonnas ega kunsti- 
organisatsioonides, ta ei oska enesele teed rajada ei sõna- 
dega ega küünarnukkidega ning sellepärast on ta sageli 
pidanud kannatama näguripäevi. = Siiski need pole talle 
valmistanud mingit kibedust, kuna tal puudub eriline 
nõudlikkus oma maise isiku suhtes. 

Kuigi kaasüüriline talle midagi ei maksa, ei pane ta 
seda pahaks, sest ta peab Rõigast oma külaliseks. Oma 
vastandkaraktereist hoolimata nad sobivad hästi, nad tun- 
nevad sellest koguni lõbu, kuidas nad sõbralikult kõrvuti 
elades teineteisest siiski mööda elavad. 

Nüüd on tekk libisenud üle Umbjärve näo. Raseeri- 
tud pää on jälle täis kasvanud tuhakarva harjaskõva 
juukseorast, mis päälae poole hõreneb. Ka nägu on kõrre- 
põllu taoline. Kuid kogu ilmes on talupoeglikku ja visa 
energiat. Sellest kõneleb eriti tugev lõug ja kinnipigista- 
tud huuled. 

Päike on Habibi külje juba mõnusalt soojaks haudu- 
nud ja kass on läbi une nurrugi lasknud, aga nüüd on vari 
uuesti hakanud pääle roomama, endine mugav soojus len- 
dub ja loom pilutab oma unise silma, keerab enese seliti, 
ja näe, ongi juba püsti. Ta haigutab, tõustes küüru kõigil 
jalgadel, ja ütleb siis tagasihoidliku näu sirmi suunas. 
Kuna keegi ei vasta, hüppab ta üles aknalauale välja vah- 
tima. Äkki köidab ta tähelepanu aknalaua alt ilmunud 
rõskuseputukas, kes juuspeeneid katsehaarmeid kahele 
poole liigutades oma sajal jalal hakkab tema poole 
jooksma. Habib silmitseb. teda kogu aeg väga uurivalt, 
aga kui putukas liiga lähedale tuleb, tõmbab ta ennast akna 
nurka ja sirutab pehme käpa mängides välja. Putukas 
ehmub liikumatuks, tõmmates kõik sada jalga kõhu alla, 
küna kass teda nüüd käpaga mitu korda puudutab nagu 
mingit puru. Suurt jahilusti siiski ei teki, pigem on see 
naeratav üleolu, mida saadab uudishimu. Äkki on aga 
niiskuseloomal kõik sada jalga all ja ta on vilksti kadunud. 
Habib vahib korraks üle laua ääre alla, kõrvad kikkis, 
rahuneb peagi, tõmbab käpad sisse ja laskub kõhule ning 
paneb silmad naeratades kinni. Kaua see uni ei kesta, 
sest äkki on ta istuli ning viskab tagumise jala ette, kao- 
tab aga seejuures tasakaalu ja prantsatab põrandale. See 
äpardus ei takista poolelijäänud toimingut jatkamast: 
jalg taeva poole, näksab kass äärmise ägedusega valgete 
udemete seest mingit röövikut, kes talle ikka veel liiga 

teeb. Seepääle järgneb pikk puhastamine ja naha lakku- 
mine. Roosa keel nilpleb ka üle parema käpa, millega 
hakatakse puhastama nägu, kõrva ja päälagegi. 

Prantsatusest ärkab Rõigas. Ka Umbjärv ajab silmad 
lahti, aga ei liiguta ennast. 

Habib jookseb piimatassi juurde, aga kuna see osutub 
ikka veel tühjaks, siis teeb ta oma näu juba palju tungiva- 
malt. 

— Habib tahab välja, ütleb Umbjärv. 

— Habib tahab piima, vastab Rõigas ja hüppab ase- 
melt. Ta värskendab oma nägu kraani all, kuivatab ja 
viskab mõned hilbud ümber, et siis .ust lahti keerata ja 
trepikotta astuda. Habib tõstab kohe saba püsti ja triigib 
end vastu uksepiita. Ta teab, et nüüd saab piima: igal 
hommikul on ukse taga suur piimapudel ja tema on esi- 
mene mativõtja. 

Rõigas tuleb aga väljast tühjalt tagasi: 

— Sigadus! hüüab ta. Juba jälle puudub! Juba kol- 
mandat hommikut puudub! Kas lööb keegi selle üle või ei 
saadeta enam! Igal juhul häbemattus! 

— Noh mis siis, et puudub, vastab Umbjärv voodist, 
käsi rahulikult pää alla pannes. 

— Igal hommikul on olnud. Juba kaks kuud. Ja 
nüüd äkki ei ole... Kindlasti tehakse siin kuskil sohki. 
Peavad meile iga päev tooma. Ja nüüd ei too! 

— Sa ju tead, et keegi ei pea tooma. 

— Jah, aga seni ajani on toodud. Nüüd mine veel 
linna pidi otsima, kust on toodud ja kes on saatnud! Igal 
pool, kuhu aga vaatad, korruptsioon! Keegi ometi pidi 
selle piima meile tellima, eks ole? Ja miks meie seda 
nüüd ühel ilusal päeval enam ei saa? Ütle, miks? Peab 
ometi mingi põhjus olema. Olen kindel, piimatooja pistab 

raha oma tasku, muud midagi. Või arvad sa, et siin on 
tegemist eksitusega? Ja et ühel hääl päeval ole veel nii 
hää ja maksa kuu arve kinni! Ilma et kelleltki midagi 
oleksid tellinud. Lihtsalt sigadus! 

Ja Rõigas virutas jalaga kassile, kes talle ikka veel 
küsivalt otsa vaatas. 

— Kas sa kasid siit jalge eest! 

Siis süütas ta sigareti ja hakkas edasi-tagasi kõndima. 
Umbjärv ei liigutanud sõrmeotsagi voodis seliti lamades. 
»Kui ei ole, siis ei ole,“ oli tema sügavmõtte'ine otsus asja 
kohta. 

Aga Rõigas ei saanud nii pea rahu. Ka mitte Habib. 
Nende mugav harjumus igal hommikul kohe ukse tagant 
piima saada oli ajaga kombeõiguseks ja nõudeks kasvanud. 
Nüüd oli seda harjumust rängasti rikutud. Ei tulnud neile 
mõttessegi uurida, kelle lahke käsi see oli, kes pudeli ukse 
taha pani. Selle asemel et olla tänulik kingituse eest, mis 
nad senini saanud, olid nad pahased selle üle, et ni! kaua 
kestnud heldus lõppes. 


Umbjärv oli ammu juba aimanud, et piimasaatja võis 
olla ainult Kiki. Tema elas siinsamas majas, käis ateljees 
ajaviiteks voolimist õppimas, ja ku* paar kuud tagasi Umb- 
järv grippi haigestus, muretses Kiki temale puid kütmi- 
seks, ning samal ajal hakkas järjekindlalt ka ukse taha 
ilmuma piimapudel. Kiki ise tõrjus küll vägisi tagasi arva- 
mise, nagu oleks kõik tema teene. Aga Umbjärv teda 
juba tundis, ta oli neid haruldasi inimesi, kes hääd teevad 
isegi salakesi. 

— Misjaoks sina ennast ärritad? küsis Umbjärv. Ega 
sinul ju seda piima õigus saada ei olnud. 

Umbjärv märkas otsekohe, et ta oli viltu ütelnud, tar- 

vitades kogemata ,,sinul“ ,,meil“ asemel ja seda isegi rõ- 
hutades. Rõigas ägestus veelgi enam: 

— Ah, kas ma pean selle piima veel sinule välja 
maksma? Kas see piim oli siis määratud ainult sinule? 
Kas pudeli küljes oli sinu aadress? Viimaks heidad sa mi- 
nule ette, et mul pole ka õigust sinu juures ööbida? 

— Seda ma ei ole ütelnud, vastas Umbjärv, liikuma- 
tult lakke vahtides. 

— Noh, see puuduks veel! vastas Rõigas. 

Ta võttis madonna pääst oma oktoobri, lükkas sellest 
käisega kord üle, pani ta pähe ja väljus, ust enese järele 
kinni tõmmates. Ta pööras trepilt tagasi ja ütles: 

— Kui tuleb Hurt — mäletad meie koolivenda Hurta? 
Ta pidi täna minu poole tulema — kui ta tuleb, siis ütle, et 
astuks klubisse. Nägemiseni! 

» Imelik mees,“ mõtles Umbjärv, ,,nüüd on ta siis haa- 
vunud. Habibile andis ta hoobi ja minule müksu. Ja 
õhtul teeb ta kassile pai ja toob minule pudeli konjakit. 
Muidugi kui ta kuskilt raha saab.“ 

Kell kümme tuli proua Niinemäe poseerima. Skulp- 
tor Umbjärv, saviga määrdinud ürp seljas, hakkas model- 
leeritavat pääd kohe mähkmeist lahti harutama, ilma et ta 
mudelist enesest suurt oleks hoolinud. 

»Just nagu surilinadest väljavõtmine,“ mõtles Reet 
võikusevärinaga. Raske savi lõhngi meenutas lahtist 
hauda. Ning Umbjärv ise oli surmtõsine. 

Kaks nädalat tagasi oli Reet Niinemäe südame rindu 
võtnud ja otsustanud tulgu mis tuleb ennast modelleerida 
lasta. Ja nimelt kogu keha. Igaks juhuks ta oli kaasa 
võtnud oma supeltrikoo. — Kiki, kelle poole ta oli enne 
sisse astunud, oli teda veel julgustanud ja ütelnud, et ega 
skulptor keha ei näe, vaid ainult vormi, aga trepist üles 

ateljee poole tõustes oli tal siiski häbi hakanud, ta oli ukse 
taga kõhklema löönud ja alles siis koputanud, kui oli ot- 
sustanud tellida ainult büsti. Kuid vaikset ja asjalikku 
Umbjärve enese ees nähes oli tal kadunud igasugune põne- 
vus ja uudishimu ning ta oli palunud modelleerida ainult 
oma pääd. 

Algul oli siiski üsna huvitav olnud jälgida, kuidas 
vormitust savitükist hakkas midagi aegamööda kasvama. 
Kui kunstnik pihkude vahel savirullikesi veeretas ja neid 
siia ja sinna juurde pistis, mõtles proua: ,,Ei tea, kas ka 
Jumal inimese nõnda pidi voolima — kobades, katsetades, 
juurde lisades, maha kraapides? “ 

— Kas te ka ennast olete voolinud? küsis proua Niine- 
mäe. 


— Ei. See on ka võimatu. Keegi ei tunne ju ennast. 
Ükski peegel ei aitaks, seletas Umbjärv aegapidi, peatudes 
iga lause vahel, nagu oleks ta lausedki nagu savirullikesed. 

— Aga Jumal lõi inimese o ma näo järele. 

— Sellepärast ei olegi tal see asi hästi õnnestunud, 
hakkas Umbjärv veeretama. Ütleme, et tal peegleist 
puudu ei olnud, aga see ei aita: iga enesepeegeldus on 
petlik. Jumal võib väga hästi näha, kuidas see tema loo- 
dud maailm välja näeb, aga kuidas ta ise on, seda ta ei 
tea. Nagu meie ennast ei tunne, nõnda ei tunne ka Jumal 
ennast. Aga ega see patt ei ole — ennast mitte tunda. 
See koguni takistab loomist. Enesessorimine teeb viljatuks. 
Ja sellepärast ma mõtlen, et kui Jumal siiski nii viljakas on 
olnud, siis ei ole ta enesest mitte palju mõtelnud. Meie 
oleme Jumalale sarnasemad ilma peeglita kui peegliga. 


Need mõtted tulid esile väga aegapidi ja nagu ku- 
hugi tühjusse kõneldes, sest pää kallal nokitsedes oli Umb- 

järv peagu unustanud, et tema ees istub elav inimene. Ta 
peagu kohmetas, kui mudel äkki elama hakkas ja hüüdis: 

— Seda ma pean oma mehele ütlema! Jumaluke, kui- 
palju tema neid asju on uurinud! Kui mul ainult meeles 
seisaks, mis te mulle nüüd ütlesite. 

Siis aga lõi ta endale suu pääle: 

— Ah, sa taevas, ma ei tohi ju sõnakestki mehele 
ütelda, et ma siin olen käinud. See päägi on ju saladus! 
Sünnipäevakingitus! Nüüd oleksin sisse kukkunud. 

— Ma kõnelesin kõike seda vist sellepärast, et te kat- 
suksite natuke loomulikum olla, seletas tüki aja pärast 
Umbjärv. Ma tunnen ikka, nagu vaataksite teie alati 
peeglisse ja seaksite ennast selle peegli järele. Katsuge 
mõtelda muust, mitte enesest! 

Kui kuri see kujur ometi olla võis! Keerdlaud, kus 
Reet istus, oli nagu piinapink, nagu hambaarsti operatsi- 
oonilaud, kus ei tohtinud ennast liigutada. Vahel oli Ree- 
dal otse nutt kurgus, et kõiges selles poseerimises polnud 
mitte midagi romantilist, nagu ta oli lootnud. Istu siin 
nagu ohver. Hoia ennast alati pingul, nagu valvel, nagu 
enesekaitsel. Ja siis heidetakse päälegi ette, et sa ei pea 
ennast korralikult üleval. See, kuidas skulptor ühe käega 
lauast kinni võttis ja seda ühes mudeliga ühte- ja teisipidi 
keerutas, oli nii ebaviisakas, nii hoolimatu, peaaegu julm! 

Aga ennäe, juba hakkasid üldkontuurid selguma, välja 
tulema nagu mingist udust. 

Voolitav leidis, et kõike on Umbjärv liialdanud: kõh- 
nust, põsenukke ja kaela pikkust. Kust ta üldse on võt- 
nud selle nii terava ja õhukese nina? Ka kühmuke selle 
keskel on liiga silmatorkav; põsed tal nii lohus küll ei ole 
ja huuled pole ka nii kitsad. Ja see koguilme — kas ta 
siis tõesti on nii teravajooneline, nii tõsine? 

Nüüd aga oli veelgi raskem poseerida, sest kuju küpse- 
maks-muutumisel oli tähtis iga millimeeter. Oli tunne, et 
mida sarnasemaks ja ilmekamaks kuju saab, seda varja- 
matumalt tuleb ees seista. Kui kunstnik huultele vaatas, 
siis ei saanud enam päris loomulik olla, vaid tuli naeratada, 
kuidagi edvistada. Aga see ei olnud ei viisakuse naeratus 
ega õnne naeratus, vaid mingi viril lõige, mida kujur ei 
saanud arvesse võtta. 

Kui mudelil enesepeegeldustunne kadus, kui ta ära vä- 

sis ebaloomulik olemast, kui ta peagu tukkuma jäi, siis oli 
Umbjärvel hää töötada. Magav loom oli Umbjärve mu- 
deli ideaal. Kas ei tahtnud ta enese ees istujat unne suigu- 
tada? 

Pingutustest ei olnud kunstnikulgi puudust. Mitte et 
ideaalse vormi tabamine nii kergesti ei õnnestunud, vaid 
ka sellepärast, et mudeliga tuli alati pidada mingit kahe- 
võitlust, sest too tahtis iga pilgu eemale tõrjuda ja oli 
tunne, nagu oleks iga üksikasjalisem silmitsus ühtlasi teise 
haavamine. Umbjärv ei olnud neid skulptoreid, kes mu- 
deli meelt lahutab naljatamistega ja juttudega, kes teda pa- 
neb nõnda unustama oma situatsiooni ja siis ise nagu män- 
gides tabab õige ilme. 

Reet Niinemäe tundis ennast päris äravaevatud olevat, 
kui äkki uksele koputati. Ta virgus, hüppas laualt alla ja 
kadus kiiresti sirmi taha. Umbjärv teadis, et proua ei 
taha, et keegi teda siin näeks. Ta viskas niisked mähised 
kuju ümber ja läks ust avama. 

Oli Joel Hurt, kes Rõigast taga küsis. Umbjärv oli 
alles mõtlemas, mis ettekäändega kõige parem oleks tulijat 
ukselt tagasi saata, kui see temast juba mööda astus, ilma 
et tähelegi oleks pannud korteriperemehe väikesi tagasi- 
tõrjuvaid liigutusi. 

— Ma olen nii uudishimulik sinu tööde kohta... Olen 
sinust palju kuulnud. Vabanda, et ma nii sisse tungisin. 

— Mul siin parajasti töö ees, kogeles Umbjärv. 

— Ega ma sind palju kinni ei pea. Lähen kohe, vas- 
tas Hurt, peatudes kiiresti siin ja sääl mõne kuju ees, milli- 
seid leidus küll maas, küll laual, küll postamentidel, isegi 
kapi otsas. 

Hurt seisatas käsiloleva töö ees, mille ümbert mähis oli 
lahti libisenud. 

— Huvitav! hindas Hurt pääd ja uuris seda igast kül- 
jest. Kes on see naine? 

— On keegi, vastas Umbjärv, andes märku, et mudel 
ise on sääl sirmi taga ja et ei ole kuigi sobiv temast 
kõnelda. 

— Ah nii. Ma lähen kohe. Pidime nimelt Rõikaga 
kokku saama. Ütle talle, palun, lühidalt, et mul ei veda- 
nud. Ja et sõidan ära maale. 0Sügiseni. Siis katsun 
uuesti õnne, aga juba teisest otsast. 

— Ei vedanud? Ja milles siis? 

— Läksin välja liiga suurte plaanidega. Tegin linna- 
isadele pisut fantastikat. Nad pole sellega harjunud. 
Kukkusin projektidega ilusasti läbi. Aga tühja, mis sellest 
nüüd veel rääkida! 

— Ma ei ole midagi kuulnud. Ei ole lehti järjekind- 
lalt lugenud. 

— Ega seda lehtedes veel pole. See häbi tuleb paari 
päeva pärast. Tahan siit enne kaduda. Niisiis tervita 
Rõigast. 

— Sa saad temaga kokku ,, Töötu intelligentsi klubis“. 

Umbjärv andis aadressi ja palus mõni teinekord sisse 
astuda, kui ta on vabam. Hurt oli juba ukse juures. 

— Sügisel oled siis tagasi? 

— Näeb. Võib-olla otsin õnne ka mujalt. 

Reet Niinemäe ei läbenud enam paos olla. Ta oli 
hinge kinni pidades kuulanud päält sõnaahtrat juttu, oli 
Hurda ära tunnud, selle, kelle jalgrattale ta kunagi sireli- 
oksa oli kinnitanud ja kes ära sõites kordagi enam tagasi ei 
vaadanud. Nüüd oli ta siin, siinsamas, paari sammu kau- 
gusel, jälle ära minemas. 

Ta astus sirmi tagant välja ja küsis: 

— Teie vist mind enam ära ei tunne? Ei seda kuju 
siin ega mind? Aga mina teid küll, juba häälest. 

— Tõepoolest, preili, ma ei mäleta... kogeles Hurt 
punastades. 

— Ma pole enam preili! naerdi vastuseks. Kõik ütle- 
vad ikka preili! Kas minus siis tõesti midagi proualikku 
ei ole? 

— Proua Niinemäe, härra Hurt! katsus kunstnik Umb- 
järv kohmakalt tutvustada. 

See nimi ei ütelnud Hurdale kuigi palju. 

— Teie muidugi ei tarvitse mäletada. Nagu kõik me- 
hed... Ma kuulsin teie juttu päält. Ja pidin kohe en- 
nast näitama. Te ütlesite, et olete läbi kukkunud... Teie 
liialdate! Kaste siis ei tea, et just teie projekt meeldis 
kõige rohkem? 

— Nii? Vaadake, see teie pää sääl, see meeldib jälle 
minule kõige rohkem, naljatas Hurt vastu. 

— Teile meeldib? Ta ei ole aga sugugi sarnane. *. 


Tuldi ukse juurest tagasi ja asuti kuju vaatlema. ,,Kust 
ma ometi teda tunnen?“ mõtles Hurt. 

— Kust siis teie projektide saatusest teate? küsis Hurt, 
kellele uudishimu rahu ei annud. Kuidas teie neist üldse 
huvitatud olete? 

— Oo, ma tean paljugi, mida teie veel ei tea! vastas 
Reet Niinemäe kelmikalt Hurda otsa vaadates. Tean näi- 
teks neidki inimesi, kes teie pääle vihased on! 

— Teie arvate vist kahjurõõmsad? 

— Ei, sest mõnigi võib kade olla. Kaste siis sedagi 
ei tea, et teie kava võetakse edaspidi aluseks? Vaadake, 
mina tean seda! Ja kui mõned teie pääle vihased on, siis 
sellepärast, et teie tahtsite raekoda mujale viia ja enne 
mõned majad maha lõhkuda. 

— Ma pole isegi kolmandat auhinda saanud... vas- 
tas Hurt. 

— Auhind on ise asi. Teie projekt ostetakse ära. Ja 
majad lõhutakse maba, ja selles see viga seisabki. 

— Viimati teen liiga teiegi majale? 

— Ei, seda küll mitte. Aga selle eest on üks tuttav 
perekond ärevil. Nad on juba kõik välja nuhkinud ja nad 
võivad veel kõik teie plaanid nurja ajada. Raha neil on ja 
risti nad ka ette ei löö. 

— Kuidas te kõike seda teate? 

— Kas see siis nii ime on? Siin on üldse raske mi- 
dagi salajas hoida. Näete, ma käin siin kunstniku juures. 
Ja see kõik pidi väga suur saladus olema, aga nüüd — se- 
dagi teate juba teie. Kui teie minu saladusi teate, eks mina 
või siis ka teie omi teada. 

— Mis nüüd minu teadmisest! Ma niikuinii kellegagi 
läbi ei käi. Oma vanu sõprusigi pole mahti saanud üles 
soojendada. 

— Kasteie siis tõesti nõnda üksindust armastate? Mul 
oli teist sootu teine ettekujutus, tollest ajast, kui teie... 
võõrastele maatüdrukutele aitasite võid kokku lüüa... 

— Ah, sa taevas! Jah, nüüd tuleb mul kõik meelde... 

Hurt haaras impulsiivselt naise käe oma pihku. 

— Ja nüüd olete siis soliidne proua? 

Ta tõstis proua käe ja kummardas seda viisakalt suud- 
lema. 

— Proua küll, aga mitte soliidne! Kuidas te seda ar- 
vate? Kas ma olen siis tõesti nii palju muutunud? Vana- 
nenud? 

Skulptor oli vestluse kestes poolelioleva pää kallale 
asunud ja kasutas nüüd oma mudeli eneseunustust selleks, 
et mõnda vormi korrigeerida. Ta oli õnnelik, ta oli unus- 
tanud teiste juuresolu, oli süvenenud oma töösse. Ent 
kaua see ei kestnud, sest ennastleidnud paar kippus mi- 
nema. 

Oli nagu endastmõistetav see nende koosminek, see 
õhinal vestlus, vanade mälestuste üleslõkendus. Kergete 
sammudega laskusid nad treppidest alla, proua Niinemäe 
ees, nii haruldaselt sale ja nõtke Hurda arvates. Magusat 
rõõmu hoovas läbi kogu Hurda olemise, kui ta pilk langes 
õlgkübara varjust välja rulluvaile pruunidele kiharaile. 

Naine pööras äkki oma pää tagapoole, kuid samal het- 
kel ta pidi trepiastmel komistama. Hurt haaras kohe ta 
palja käsivarre, mis oli jahe ja habras, ning pigistas seda 
õnnesöõstis. 

— Ei, jätke! vabastas naine oma käe kalgi sõnaga. 
Kuid üleslöödud pilk oli tal täis andumust ja lubamisi, mis 
Hurda panid kiiremini sulama kui kunagi varem. Nagu 
ammu-ammused tuttavad kõndisid nad teineteise kõrval, 
lobisesid, naljatasid, imestades ühtlasi, kuidas sarnane vas- 
tastikune usaldus võib üle öö tekkida. 

— Nagu mõni kiirehitus! naljatas Hurt. 

— Päälegi ilma projektita! vastas Reet. 

— Ja ilma võistluseta. Või seisab võistlus alles ees? 
küsis Hurt kahemõtteliselt. Intriigid? 

Kui nad vanalinnast välja jõudsid tänavat pidi, mille 
lõppu Hurt tulevase raekoja oli kavatsenud, näitas proua 
Niinemäe kaht maja, millest üks oli vana madal kollaseks- 
värvitud puumaja pagarikringliga ja teine värskeltkrohvi- 
tud ja moderniseeritud väike elamu. Hurt luges sildilt: 
Taras. 

— Läheme siit ruttu mööda, ütles proua Niinemäe. Et 
keegi aknast ei näeks. Muidu läheb põrgu lahti. 

Nagu kaks vandeseltslast hiülisid nad sellest kardeta- 
vast kohast mööda. 

— Pidage seda kahte maja silmas, seletas Reet, kui 
nad juba kaugel olid. Nad ei ole küll] jumal-teab mis as- 
jad, aga nende omanik, oi, kui te ainult teaksite! Nende 
käest ma kuulsingi teie üle. Nad ei luba kunagi oma maju 
maha lõhkuda. Eriti proua. 

Hurt mäletas uduselt seda paari Orajõe pool. 

— Proua Taras mind ei salli, jatkas proua Niinemäe. 
Ma ei tea ise mispärast. Ta üldse ei salli enesest noore- 
maid. Ja sellepärast katsub ta teisi naisi ikka vanemaks 
teha. Hoidke nende eest! 

Jalutus oli nii ruttu lõppenud. Proua Niinemäe seisis 
juba oma ukse ees ja sirutas käe. 

Kui Hurt tagasi vanalinna poole astus, olid ta sammud 
haruldaselt kerged, ta ei märganud, kuidas tänavad kadu- 
sid ja majad möödusid. Ta tuju oli rõõmus, peagu laulev, 
kui ta ,, Töötu intelligentsi klubisse“ astus, et Rõikaga enne 
ärasõitu veel paar sõna vahetada. 

Seda enam rabas teda siin kasarmulik rangus ühendu- 
ses lohakusega ja koristamattusega. 

Juba eeskojas küsis üks rõugearmiline mehike, kes 
koosnes tõsidusest, argusest ja sõnakuulmisest: 

— Keda te soovite? 

Kui Hurt oli oma soovi avaldanud, koputati uksele ja 
jäädi ootama. Kuna seest mingit vastust ei kuuldunud, 
ei tahetud Hurta lasta sisse. 


Ta avas ukse ise, vastu keeldu. Tuba oli täis suitse- 
tatud ja sigaretiotsi vedeles kõikjal. Rohelise kattepabe- 
riga lihtsa laua taga istus Ants Rõigas mustas särgis ja he- 
leda kaelasidemega. Ta oli oma korrektuuridega nõnda 
ametis, et ta päädki üles ei tõstnud. Jooksupoiss seisis 
tikksirgelt laua kõrval ja ootas sõnakuulelikult käske. 
Säärsaapad jalas, barett kuklas, istus diivanil noormees, 
samuti mustas särgis, ja luges hooletult ajalehte. Oli veel 
kaks-kolm isikut, kes tasakesi omavahel juttu ajasid. Hurt 
tahtis kohe laua juurde astuda, aga rõugearmiline mehike 
kargas kohe tema juurde, peatas teda käisest ja sosistas: 

— Ärge teda praegu segage! Oodake, ta kutsub ise! 

Rõigas luges oma trükiparandeid edasi, ilma et ta mi- 
dagi oleks märganud. Ta oli siin nagu mingi võimukandja, 
mingi pühak. Hurdale näisid need alandlikud tunded ole- 
vat naljakad ja naeruväärt. ,,Teeskleb,“ mõtles ta. 

— Ega ma mõne rapordiga tule, raputas Hurt rõuge- 
armilise mehikese enese käise küljest lahti ja astus laua 
juurde: 

— Tere, Ants! Kui sul praegu aega ei ole, siis ainult 
paar sõna! 

Rõigas lõi pilgu alles nüüd üles. See oli sõdurlik ja 
mitte sugugi sõbralik, nagu Hurt oli harjunud nägema. 

— Palun siit lahkuda, hüüdis Rõigas kõigile teistele, 
kes toas viibisid, samal ajal, kui ta püsti tõusis ja Hurdale 
kätt pakkus. Nagu väepäälik jäi Rõigas sõnatult päält 
vaatama, kuidas ta käsku täidetakse. Kui tuba puhas, 
pakkus ta Joelile suitsu ja istet: 

— Saimestad? Pole midagi imestada! Kõigepäält 

distsipliin, nõnda tuleb kord majja. Seda tuleb harjutada 
ja kuidas veel! 
— Sulle on vanad buršikombed kõvasti külge jäänud. 

— Pole siin midagi naerda. Konvendivaim kulub ka 
sinule ära. Ja kogu riigile. 

— Natuke hilja mul rebaseks hakata! naljatas Hurt 
vastu. 

Pool tundi hiljem olid vanad sõbrad lõunat söömas 
Musta hundi“ restoranis, kus Rõika mõtteosalised tavat- 
sesid õhtuti koos istuda. Nüüd oli restoran peagu tühi. 

— Noh, nüüd on sul tuju siis halb? küsis Rõigas. 

Temagi kõrvu oli juba ulatanud teade, kes võistlusel 
auhinnad saanud. 

— Halb? Ei, sugugi mitte! Vaid suurepärane. 

Ja tõesti, Hurda tuju oli kõike muud kui halb. Seda 
mitte ainult äsjase ootamatu kohtamise tõttu, vaid ka nende 
rõõmsate teadete tõttu, mis ta proua Niinemäelt oli saa- 
nud. 

— Ära tule mulle rääkima! Kui ikka pika töö ja 
vaeva pääle nõnda ümber käiakse... Aga oled ise süüdi! 
Kes saigi sinule auhinda anda, kui sa nagu karu oma pesas 
istud, kui sind keegi pole näinud ja kui keegi sind ei tunne! 
Miks sa mind varem üles ei otsinud? Mina oleksin sul 
need asjad aidanud joonde ajada. 

Kelner tuli eelsöögiga ja napsiga. 

— Noh, terviseks! jatkas Rõigas. Oled mul kena 
vennas, aga natuke naiivne! Loodad oma geeniuse pääle, 
kui meil kõik asjad käivad küünarnukkide varal ja taga- 
treppide kaudu. Armas jumal, kuidas saab žirii ausat ot- 
sust teha, kui ta sind nägu pidi ei tunnegi! Aga see on ju 
kõik paljas kometimäng, sest kes usuks, et linnal selle rae- 

koja ehitamisega üldse tõsi taga on? Nemad ja raekoja 
ehitamine! Noobel žest muidugi, et vaat mida kõike me 
ei taha teha! Ajagu nad aga enne Ribaküla putkadele kor- 
ralikud toed alla, vaat mis! Ei tea kust nad õige need 
miljonid välja võtavad, kui ei jõua solgitorusidki linnast 
läbi ajada? Puha bluff! Kahju et sa seda enne ei tead- 
nud! x 

— Aga kuidas? vaidles Hurt vastu. Milleks siis üldse 
raha kulutada niisugusele võistlusele, kui seda tõsiselt ei 
võeta? 

Rõigas tõstis jälle klaasi ja võttis suupistet, pani siis 
noad-kahvlid tagasi taldrikule, et käsi vabaks saada oma 
mõtete avaldamiseks: 

— Kassa siis veel ei tea, milleks niisuguseid võistlusi 
korraldatakse? Omamehele on ju tarvis raha ja au soku- 
tada, võõrale aga vaja pirn anda, et ärgu tükkigu vahele 
ja ärgu ajagu oma nina liiga kõrgelel Vaat mis! Kõik 
muu on kõrvaline! 

— Sa armastad küll liialdada! 

— Mina liialdan? Kui sa ei usu, siis võiks sõber 
Umbjärv sulle jutustada imelugusid, kuidas temagi erialal 
sokutatakse omameestele auhindu ja ostusid ja tellimisi. 
Nõnda kõikidel aladel ilma erandita! 

— Maikka ei taha seda närusust hästi uskuda, vastas 
Hurt. 

— Ela mõni kuu siin ja hoia silmad lahti, siis usud ka 
sina. Oled arhitekt, hüva, unistad võib-olla toredaist ma- 
jadest, asfalteeritud tänavaist, parkidest, tiikidest, platsi- 
dest, jumal-teab millest kõigest. Sul võivad kõik plaanid 
käepärast olla, jah, isegi premeeritud, kõik aina esimesed 
auhinnad, aga kas sa arvad, et sa küünevõrdki saaksid mi- 
dagi teha senikaua kui sääl eesotsas istuvad kambamehed, 


91 


kes ainult omavahel jagelevad, kauplevad ja sahkerdavad? 
Need saatanad on ju ennast kõigi juurtega igale poole sisse 
ajanud, katsu veel lahti kangutada! Kes hilja tuleb, see 
ilma jääb. Või kuidas sina mõtlesid siin ennast sisse süüa? 
Kui sul pole ees onupoegi ja häid tuttavaid, siis pühi suu 
puhtaks. 

Rõigas ägestus järjest enam. Ta tühjendas sageli 
klaase, ja vaevalt midagi hamba alla saades, jatkas ta: 


— Üldse on häbi praegu mingit kohta pidada, auhinda 
saada või avalikku tellimist. Igaüks arvab, et oled selle 
saanud pugemisega, määrimisega, kahtlaste teenete eest. 
Kes vähegi enesest lugu peab, see hoiab sellest rämpsust 
eemale. Ja annab meile õiguse. Küll me neile onupoega- 
dele kord veel näitame! Juba neil on kananahk seljas, nad 
teavad ju, et tuleb kord päev... Nad katsuvad meiega 
leppida, aga oodaku enne! Me pole nii närused, et lepik- 
sime mõne koorukesega. Kas kõik või mitte midagi! 

— Luba küsida, ma ei saa hästi aru, kes need ,,meie“ 
on? 

— Meie? Tule ükskord mõnele koosolekule, siis 
näed, kes see meie on! Igatahes me pole see käputäis 
mehi, kellele võim on kätte jäänud, kui jalgealune ammu 
on kadunud. Sääl nad pingutavad, nii et õmblused rebe- 
nevad, lapivad kokku uusi põhiseadusi, sulgevad meie 
ühinguid, keelavad koosolekuid. Aga kui nad ka vanaju- 
mala panevad põhiseadust tegema, meie hääletame maha! 
Sa peaksid kord nägema neid põlevaid silmi, seda meele- 
paha, seda kättemaksuviha, mida rahvas tunneb... 


— Rahvast üles kütta pole ju raske, vastas Hurt rahu- 
likult. Maha karjuda oskab igaüks, aga pane ta midagi 
üles ehitama! Siis jääb ta kohe vait. 


— Küllap ülesehitus tuleb omal ajal. Enne tuleb tee 
puhtaks teha. Ka sina ei saa uut hoonet üles ehitada, kui 
sa pole enne vana aset puhtaks teinud. 

— Mida te siis vähemalt tahate? Mis kavad, mis 
plaanid teil on? 

— Vabanda, aga see on sul kaunis loll küsimus! Ja 
seda kuuleme iga päev küsitavat. Aga ega me pole min- 
gid parteijäärad, kes aina lubavad teha seda ja teha teist. 
Meie ei luba midagi, meie oleme. Mõistad? Me kan- 
name teostust enese loovas minutis! Me tunneme eneses 
rahva hinge kõnelevat ja see hääl juhib meid. 

— Aga seda tunneb ka iga teine, katsus Hurt vastu 
ütelda, kuid Rõigas ei näinud seda uskuvat. Ta sai koguni 
pahaseks: 

— Kuidas julgeb üks parteimees tulla ütlema, et tema 
esindab kogu rahvast? Kuulaku parem, mis rahvas tema 
kohta ütleb! Näidaku ta kord oma nägu meie koosole- 
kul: ta vilistatakse otsekohe välja, ta trambitakse silmapilk 
maha, niipea kui ta suu lahti teeb. 

— Kas see ongi siis see rahva hääl? 

— Jah, see on rahva hääl! Ja kes seda häält ei 
kuule, häda sellele! 

Rõigas ei tõstnud enam klaasi terviseks. Ta silmad 
ergasid juba ja ta jõi üksi. Näis nagu oleks ta juba müsti- 
lises osasaamises oma jumalusega. 

— Massi instinktidel on veelgi kergem mängida kui 
kaartidel, osatas Hurt. Aga kuhu te nõnda välja jõuate, 
kui te pimedas edasi tormate? Jooksete veel vastu seina 
ja veristate pää. Ilma selge mõistuseta ja rahuta ei pääse 
teie kaugele! 

— Kas on ajalugu kunagi selge mõistus edasi viinud? 
Intellekt on see kõige narrim ja armetum osa inimeses. 

Ikka kaaluda, kahelda, vahtida suu-silmad ammuli — ku- 
rat võtaks, tarvis on elul sarvist kinni haarata! Riskimist 
on tarvis, eneseusaldust, julgust, mehemeelt — vaat seda 
kõike on tarvis! See on, mis mägesid võib liikuma panna! 


— Milleks mägesid liikuma? Kellele seda musta kunsti 
vaja? 

— Kas sa siis ei tunne, et see rahva jõud, mis nüüd 
liikuma on hakanud, on suurem, püham, kõrgem kui ku- 
nagi enne. Ja see võib imet teha! Nüüd kas sünnime üm- 
ber või sureme! Üks kahest. Rahvas on juba tee valinud. 
Ja ta liigub! Liigub, mõistad? 

— Milleks? küsis Hurt. Vaevalt oleme saanud jalad 
alla, kui peame juba ümber liikuma? Ikka iga kümne, 
kahekümne aasta järele ümber sündima, nahka vahetama, 
nagu oleksime mõned libahundid! Vaene rahvas, kes 
peab ikka ainult tuhuvoodis pikutama. Ja traditsioonid, 
pidevus? Kuhu jäävad need? Kas me saame üldse min- 
geid traditsioone juurutada, kui me iga päev katsume taime 
ümber istutada? Eile veel olime selge pääga demokraa- 
did, täna jookseme juba pimesikku ja otsime juhti. Mis 
saab meist homme? 

— Sa näed ju ise, kuhu oleme jõudnud: rappa! Kas 
sa arvad, et me peame sinna ära uppuma? Demokraatia? 
Ahaa, nüüd ma puudutasin vist sinu pühadust? Viis ini- 
mest ja kümme arvamist, see on su demokraatia! Tradit- 
sioonid? — Ainult üks traditsioon on püha — rahvus. Ja 
siin ei tohi olla kümmet arvamist, vaid üks. Kes teisiti 
arvab, sellele suu kinni! 

— Aga, armas Rõigas, ega siis kõik inimesed ühte- 
viisi ei tunne ega mõtle. 


— Peavad! Ja loril lõpp. 

— Igal isikul on ka omad kogemused, omad arusaa- 
mised... 

— See ongi roim, et tahetakse olla mingi ise. Mis ko- 
gemusi veel vajal Süda tuksub mul siin, näe, ilma koge- 
musteta, iseenesest. Ja tuksub koos rahva südamega. Mul 
pole muud vaja kuulda ega teada. 

— Nõnda pimesi sa võid kõige oma südamega vastu 
seina joosta! 

— Ah, jäta lori! Sina kelgid veel oma vana vaimuga, 
kui kogu maailm ennast teisele küljele pöörab. Sinu- 
suguste suu oleks tarvis lihtsalt kinni toppida! Külid ainult 
lahkhelisid. Neid pole meil vaja. Me peame üks tervik 
olema. Iga lahkheli on mürk. 

— Jah, aga kas sina ise ei sünnita lahkheli? Ja mis 
siis, kui ühel päeval just sinusugustele suu kinni pannakse? 

Rõigas vahtis uduste silmadega Hurda otsa ega vasta- 
nud midagi. Alles tüki aja järele, kui vahepääl oli vaik- 
selt söödud, algas ta uuesti: 

— Sul on õigus. Misjaoks need lahkhelid meie vahel? 
Milleks me siin üldse vaidleme? Parem kõneleme muust. 
Jutusta parem, sõber, kuidas sa kõik need aastad oled ela- 
nud? Ja mis plaanid sul ees on? Nüüd sa siis seisad kat- 
kise küna ees? Ei vedanud? Löö käegal Aga mis sa 
mõtled edaspidi pääle hakata? 

— Jääb oodata, kuni õnn ise sülle kukub. 

— Tead mis? ütles Rõigas ettepoole kummardudes. 
Astu meie klubissel Jah, ära hääd nõu põlga! Meil on 
tublisid toetajaid, niisuguseid rahajõmme majaomanikke, 
kes meie liikmeile kohe valmis on tööd muretsema. 

— Noh, aga siis ma peaksin teie klubist jälle välja 
astuma... 

— Kes seda ütleb? Su töö on ainult ajutine. 

Rõigas katsus oma häält tugevasti alla kruvida, vaatas 
ringi ja lausus: 

— Täiesti omavahel öeldes, mitte selles pole asi, et sa 
tööd saaksid, vaid... ei lähe rohkem kui ainult mõni 
kuu... Ainult mõni kuu... Mõistad? 

Ta pilgutas silmi ja tegi rusikaga käänamisnõksu. 

— Võid mind uskuda! Selles ei ole mingit kahtlust! 
ütles ta jälle kõvemini. Ja siis võiksid sina juba teist keelt 
kõnelda! Sina oled mees, missugust otsida annab. Sul 
on seljataga tugev staaž, sinusuguseid saab sõrmedel lu- 
geda. Sind ei tohi vaka alla panna. Päälegi kus sul on 
niisugune mees sõbraks nagu mina. Kassa arvad, et mina 
sind kunagi hätta jätan? Mina olen sind teinud arhitek- 
tiks, mina pean sulle ka väärika koha muretsema. Selle 
sa saad! Võid juba kujutleda, mis ülesandeid tekib, kui 
see kord sündinud on... Sina ütle ainult oma sõna. Ja 
su sõna saab teoks! Kõik teised lurjused aga paneme seina 
äärde! Ei, ära karda midagi, see oli niisama... ilus äh- 
vardus! 

Rõigas näis sugulane olevat neile lõuna-ameerika või- 
murite kandidaatidele, kes pukki tõustes vabastavad koh- 
tadelt senised ametnikud, et asemele seada oma onupojad. 
Kuid — imelik küll — see magus sööt meie arhitekti 
suud vett jooksma siiski ei võtnud. 

Hurda ükskõiksus vihastas teda: 

— Või sa viimaks kahtled, kas meist asja saabki? Sa 
ei usu? Siis tule vaata, kuidas meil osakondi üle kogu maa 
sigib nagu seeni. Isegi kaitseväes on meil rakukesi, meie 
mehi on igal pool, igas ametkonnas, kohtus, koolis, raud- 
teel, postil, maal, linnas. Meil on omad nimekirjad, me 
teame, kes on õige mees, kes kahtlane, kes lausa vastane. 
Kõiki me võlla ei tõmba, sest me tahame näha, kuidas 

need nadikaelad ükskord tulevad meie poole põlvili leiba 
paluma. Roomates peavad nad tulema ja pattu kahetse- 
des, et me saaksime neile enne nagu kord ja kohus näkku 
sülitada! Terviseks! Kes pole meiega, see on meie vastu! 
Vanu patte me nii kergesti andeks ei anna! Las tulevad 
Kanossasse palja jalu. Siis on, mille üle end lõbustada. 
Kui kord võim on meie käes, siis pea silmas, et meie seda 
enam kellelegi käest ei anna. Mõistad? Mitte kellelegi 
enam! Me pole enam nii rumalad, et hakkame sõdima 
sõrmedega, kui meil on rusikad. Seda ma usaldan sulle 
sõbramehe poolest. Pea seda silmas, Joel! Ja kui nüüd 
sina pärast seda kõike, mis ma sulle olen ütelnud, julgeksid 
astuda nende kilda, meid reeta, siis pane kõrva taha, 
et seda sulle ei unustata! Siin olen ma järeleandmatu. 
Mõistad? 

— Sa ära lobise mulle nii palju saladusi! Seinad või- 


vad kuulda. 


— Seinad olgu vait! Aga sina, minu vana sõbramees, 
pead kõik mu saladused kuulda saama, sest ma tahan sind 
nõnda kinni mässida, et sa minu küüsist enam ei pääse. 

Ja Rõigas, kes Hurta kord oma südamesõbraks nime- 
tas, kord vaenlaseks pidas, kord teda usaldas ja kord teda 
ähvardas, arvas hääks teda õhtuks siiasamasse tagasi kut- 
suda: õhtul oleks siin veel teisigi sõpru koos ja nii saaks 
Hurta ühiselt pihtide vahele võtta. 

— Kõik esimene sort, kinnitas ta Joelile õhtustest 
kaaslastest, nagu sina. Ka naistepoolist saab, nii kesköö 
paiku. Mõistad? MAa olen teistelegi seletanud, et sa kind- 
lasti tuled. Ära mind sisse vea! 

— Ei saa kuidagi. Olen otsustanud ära sõita. 

— Ah, lori, kuhu sa sõidad? Tahad ainult kõrvale 
puigelda. 

— Mul juba vend jaama vastu tellitud. 

— Las ma sean selle asja joonde. Telegrafeerin, et 
tuled homme. Üsna lihtne. 

— Ei, see ei lähe. 

— Miks? Sa põlgad meie seltskonda? 

— Jätame! Mul pole lusti! Ja üldse ma ei taha nii- 
suguste mustade asjadega tegemist teha! 

Rõikas kihvatas viha. 

— Mis sa ütlesid? Mustade asjadega? Kui kaalul on 
terve rahva saatus! Sinul see on must asi? 

Rõigas tundis end solvatuna. 

— Jah, kaalule panete te kogu rahva saatuse küll. Aga 
just oma mustade plaanidega. Vaadake ette, et te ise 
endid ära ei kõrveta! : 

— Ohohoo, hüüdis Rõigas. Saab näha, kes julgeb 
meid puutuda! Ma ei kõneleks nii avameelselt, kui meil 
selja taga oleks ainult tühine käputäis. Meil, kurat võtku, 
leidub reserve veel mujalgi, sääl, kus keegi ei tea arva- 
tagi! Ütlen sulle viimast korda, Hurt, kui sa seda oma 
üleolevat grimassi näost ei jäta, siis võib su käsi halvasti 
käia, väga halvasti. 

— Mis see on? Kas ähvardus? 

— Ei, ainult viimane sõbralik nõuanne! 

— Ja pärast seda? 

— Pärast seda võime seista silm silma vastu ja siis ei 
ole enam halastust! 

Restorani ukse ees läks kumbki ise poole. 

— Hüvasti siis! hüüdis Rõigas. Vaata ette, et sa 
meelt pöörad, kui vee! pole hilja! Sest me puutume veel 
kokku! 

— Ehk teine teisel pool barrikaadi! vastas Hurt. 

Jaaniõhtu on väikesele jaamaesisele kokku meelitanud 
palju noort rahvast. Rongi oodates jalutatakse üksteisest 
mööda ning vahel heidetakse pahemale või paremale ka 
mõni ükskõikseks teeseldud pilk. Õhtu on veel valge ja 
väga avar, kuigi päike on loojunud. Oodatakse, kuni 
jaama taga vana linnuse asemel tõrvasteriit põlema süüda- 
takse, siis muutuvad tulle vahtinud silmad pimedamaks, 
meeled hoogsamaks, kuuleb huikamisi ja metsateedel ei 
kustu vadistus päikesetõusuni. 

Lõbusa koosviibimise ootel on inimeste näod õnneli- 
kud. On soe ja vaikne. Joel Hurt astub vagunist oma 
pakkidega ja vaatab ringi. Keegi pole talle vastu tulnud. 
Seda parem. Saab segamata kõndida, mälestusi äratada, 
mõtteid mõlgutada. Võiks isegi põigata mõnele jaani- 
trallile, anda ennast juhuse hooleks, kuigi kümneaastane 
ajavahe on tagasihoidlikumaks teinud. Aga on hellitada 
häid mälestusigi südasuvistest hulkumistest, kus ööd olid 
nii lühikesed, lahtiste laugudega, ja kus vaevalt said käe 
nõtke piha ümber lüüa, kui juba päevavalgus vahele lõi. 
Siis oli ruttamisi risti läbi kaera või odra, mis aga otseteele 
ette juhtus, oli magamisi võõrais küünides ja ristikheina- 
rõukude all, oli sügavaid ja tõsiseid vaidlusi lõkke ümber, 

oli ka kiirtutvusi, mis lõkendasid üheainsa valge öö ja unu- 
sid päikesetõusuks. 

Nüüd on kõik teisiti. Nüüd see pole enam uljalt vilis- 
tav vander, kes läbi öö astub, vaid soliidne arhitekt, kelle 
vesihall spordiülikond juba ärataks võõrastust, kui mitte 
enamat, niipea kui ta mõtleks mõnele jaanitulele läheneda. 
Ka sisemiselt on ta irdunud sellest elust, kuhu ta kunagi 
lapsena tervenisti kuulus. Kuivõrd ta on' võõrdunud — 
see äratab Joel Hurda enesegi uudishimu. 


Ta pöörab välja suurele sirgele maanteele. Siin pole 
teisi jalakäijaid näha, ainult kiire auto vuhiseb vastu ja 
puistab hingelämmatavalt palju tolmu. Ka mõni jalgratas 
sõidab harva mööda. Metsa tagant tõuseb heledasse tae- 
vasse rõõmus rakett. Järv heinamaade ja soode keskel 
tundub olevat lame ja igav, aga sääl üle, kaugemal ja kõr- 
gemal taeva serval näeb juba kolm, viis, kaheksa tuld. 


Joel on kadunud kuhugi sügavasse enesesse, kui teda 
äratavad ta enese tümpsuvad sammud sillal. Ta vaatab, 
kuidas jõevesi tasakesi roogu liigutab. Nagu hallid putu- 
kad kaovad järve poole heinasaod ja soe hoovus kannab 
ninna niidu lõhna, mida on nii mõnus sisse hingata 
maantee tolmu vahele. 


Tee viib mööda endise mõisa hiiglaaida kaares müüri- 
dest. .Valgekslubjatuna ja trellitatuna seisab see nagu 
mõni kindlus või vangla. Üleval katusel vastu õhtutae- 
vast seisab plekist tuulelipp väljalõigatud aastaarvuga 
1764. Kui Joel siit viimati mööda sõitis, seisid tellis- 
kivist väravapostid viltu ja tallikatuseid sasis tuul, nüüd on 
häärberi esisesse parki asetatud puhtad valged pingid, 
teed on kruusatatud ja vastset väravat ehib valge email- 
silt mustade tähtedega: Haabjärve põllutöö- 

kool. Kõrged pärnad ja püramiidkuused on küll endi- 
sed, aga nende taha on tekkinud uusi moodsaid hooneid 
ja alt veskipaisust jookseb üles elektritraate. 

Ka ülal Haabjärve mäel on nüüd kuulda kilkamist, 
laulukõõrutust ja suurt kõnekõminat. Kümme aastat tagasi 
oleks Hurt kindlasti sammud sinnapoole seadnud, aga 
nüüd ta seda enam ei tee. Ta pöörab säält mööda viivalt 
maanteelt hoopis kõrvale ja valib otsema jalgtee läbi 
metsa, mis on üksildasem, aga seda mälestusrikkam. Ma- 
dal, kiire jõgi suliseb pahemat kätt; üle jalgtee lookleb 
sageli kühmus puujuuri, kuhu hämaras võib komistada. 
Varsti see tee puude vahel tõuseb, jättes kärestiku alla lii- 
vaseinte vahele. Juba ongi jõutud mingi vana vareme- 
tüki juurde, mille müüridele tuleb ettevaatlikult ronida. 
Säält näeb üle latvade õhtutaevast ja Orajõede vesiveski 
katuseid ühes veskijärvega. Kõik need kohad on vanad 
tuttavad, sõbralikud ja soojad. Kui varemete juurest 
kohe jõe äärde laskuda, võib hämarast vahest eest leida 
neidsamu meeleolusid, mis siis, kui nad sääl ühel sama 
valgel ööl kõndisid, Orajõe ees, kõrval heledas kleidis tü- 
tarlaps, ja tema, Joel, taga teise tüdrukuga, kelle nimi ja 
kuju meelest haihtunud. 

Veskitamm on maha lastud ning järvepõhja on jää- 
nud ainult vähe vett. Kõik on endine: kulunud veskikivi 
vastu seina, väikesed jahused aknad, vaikiv maja. Siin 
on Paul Orajõe sünnikoht, siin on nad koos supelnud, 
sõudnud, kalu ja vähki püüdnud, sest Joel oli siin sage- 
dane külaline. Siin on lobisetud ja plaane hautud, siit on 
Joel üksinda alla jõeoru poole laskunud, raamat peos. Ikka 
ta armastas lugeda nii tihedasti kirjutatud raamatuid, et 
üle ühe lause korraga ei saadud lugeda. Sest palju parem 
kui lasta ennast põnevusse kiskuda oli anda tööd oma mõt- 

lemisvõimele. Tema lugemine oli nagu vesi üle veskiratta, 
ei kunagi vesi läbi liiasilma. 

Nüüd leidis ta siit eest vanu tähiseid oma mõtteile. 
Siin kahe kase vahel oli veel säilinud hõngu mõnest Nietz- 
sche aforismist, sääl kollaste jõepudelite ees oli ta kaua 
kuulatanud Pascali lauset hirmust lõpmatute ruumide 
vaikuse ees. 

»Tosina võrd aastaid on sellest, võib-olla enam. Kas 
olen ma veel seesama mina? Kümne, kahekümne aasta 
pärast olen ehk jälle siin. / Veskikivi toetub ikka veel 
vastu seina, järv on jälle maha lastud, taevas on hele, ma 
leian eest oma kunagi mõeldud mõtteid ja loetud lauseid 
peenrailt, kõnniteedelt, okste vahelt. See, mis minus on 
muutumatut ja vananematut, on tugevam ja kindlam kui 
see, mis muutub. ,,Alles Vergängliche ist nur ein Gleich- 
nis.“ Sääl all orus, jõe vulin kõrvus, lugesin esmakordselt 
vastupidist: ,, Alles Unvergängliche ist nur ein Gleichnis” 
ja olin rabatud pää pääle pööratud tõest. Ja ma uskusin 
seda, sellepärast, et see mõte oli julgem ja trotsivam. 
Nüüd aga usun Goethet rohkem. Miks? Kas sellepärast, 
et kümne aastaga pole midagi muutunud? Et olen va- 
nem, kogenum, tardunum? Aga tõed, mis sõltuvad vana- 
dusest, väsimusest, meeldimisest — mis tõed need on? 
Mugavad tõed, mugavustõed! Ah, ma olen ikka veel en- 
dine, nagu siis... Vahepääl pole midagi juhtunud, seest- 
pidi vaadates pole üldse vananemist olemas... Mina 
istub ikka muutumatult oma tagakambris ja vahib välja, 
kuidas miski sääl väljaspool liigub ja muutub. Ja 
surm? Mis on surm? Kas saab surra see, mis on muutu- 
matu? Jah, aga kui ma nüüd õige küsin, kas need mõtted 
surmast, muutuvusest ja muutumattusest tekkisid mul 
praegu sisemise loogika teel, või sellepärast, et mu sam- 

mud lähenevad metsa-surnuaiale, siis ei tea ma tõesti 
vastata...“ 

Vanale mõisnike metsakalmistule polnud palju maad. 
Teerada viis lähedalt mööda. Hämaras kuusemetsas pol- 
nud ühtki käbi kukkumas, ei ühtki häält kuulda pääle oma 
enese pehmete sammude. 

Miks pööras Hurt jalgteelt kõrvale? Miks tahtis ta 
tingimata sel öisel tunnil kalmistul ära käia? Otsus tuli 
peagu kaalumata, vahest liigagi järsku. See oli julguse 
proov, katse iseenese kallal, nagu neid varemgi oli tehtud. 

Metsa tunneb Joel hästi. Juba, näe, paistabki puude 
vahelt maakividest aed, väike kabel, mõni raudrist, sam- 
maldunud kiviplaadid rohus. Ümber aga valitseb paha- 
endeline vaikus. 

Üle kiviaia on kerge ronida. Puid kalmistul ei kasva, 
ainult mets seisab kalmistu müüri taga nagu teine müür, mis 
valgeöisest taevast läbi laseb ainult õige vähe hämarust. 
Madalaid lopsakaid põõsaid või kõrgeid taimi kasvab siin- 
sääl mütsakus, ja kivitahkude vahelt otse nagu maa alt 
uhkab esile ronitaimi; neid jookseb isegi üle jalgraja. Sel 
taimvaibal astudes on tunne, nagu oleks rohi rasvane ja 
lääge, nagu lõmastuks jalge all paksulehelised juudakäpad 
või kivirikud. See on vastik ja isegi nagu pisut jube. 

Keegi sunnib Joelit kiiresti astuma, aga sisemine pilkav 
hääl on tugevam. Sellegipärast hoovab midagi külma üle 
kogu keha ja Joelil hakkab häbi. Ta jääb seisma ja loeb 
aegapidi numbreid. Nõnda ta saab küll enesevalitsuse ta- 
gasi, aga ebamugav on siiski. Katse on läbi ja milleks veel 
ennast piinata? Tarvis üle müüri tagasi ronida ja endist 
teed jatkata. Näe, sääl müüri ääres seisabki pink, hall, 
madal, kas mitte kivist tahutud? Sinna pääle astuda ja 
vups! oledki üle aia. 

Käsi müüriäärele tõstetud, jalad pingil, annab Joel 
hoogu, et üles hüpata, kuid pink puruneb praginaga, mis 
tundub ses vaikuses otse kõuemürinana. Sähvatab tunne, 
nagu tõuseks tuhat kätt hauast ja tahaks ronijat tagasi 
sikutada! Ees on äkki pime kuusemets, kust tuleb läbi 
tungida, käed ette sirutatud, silmad kinni. Keegi kriimus- 
tab, keegi haarab kuuest, keegi tahab kübara pääst viia... 


Viimaks ometi hõrenevad oksad ja tüved. Joel ajab 
silmad lahti, seisatab ja tunneb südame kiiret peksmist. 
Siis hakkab tal häbi, katse on ebaõnnestunud, ta sooviks 
seda veel korrata, aga on selleks liiga väsinud. Ei midagi 
hinda Joel Hurt nõnda kui enesevalitsemist — ja nüüd... 


Hommikulinnud juba vidistavad, kukk laulab talus, 
juba koidab. Iga samm kodutalu poole on tuttav, iga tee- 
kivi, põõsas, peenar tervitab südamlikult. On nagu liiguk- 
sid pühal pinnal, ja Joel paljastab pää, et higi pühkida. 
Tuleks koguni kikivarbail astuda, et mitte iga ahervart ja 
põlluäärt tervituseks üles äratada. Kui pingul on nüüd 
vaikus, kui südanthaarav see hardus, mida hoovab vastu 
kodunurmedest! Ainult kuhu on siit jäänud tuuleveski? 
Ja kust on nii rohkel määral tekkinud neid majakarbikesi? 
Männik, mis kümme aastat tagasi ei ulatunud üle päägi, 
on ka juba metsatukaks tõusnud. 


Põllud jooksevad endiselt kahelpool külavaheteed, 
kruusaauk on sügavamale uuristatud, põlluäärseid pihla- 
kaid on maha võetud. Kes künnab nüüd siin ja kes kü- 
lib? Võõras, sootu uus rahvas. Kes vähegi saanud, on 
siit jäädavalt välja lennanud maailma suurte tuulte kätte. 


Nüüd on jalg juba oma talu põllul. Rõuna on küll 
vanema venna oma, aga mis tähendab omandusõigus 
nende kodutunnete kõrval, mis tärkavad ärakadunud po- 

jas, kes siin on emapiima joonud ja kes nüüd võõrsilt koju 
tuleb. 

Joel istub Koopamäel kivi otsas ja tunneb jälle, et pole . 
õieti midagi muutunud. Kõik oli alles nagu eile, isa ma- 
tuski, millele välismailt paariks päevaks sai sõidetud. Siis 
elas veel ema, nüüd on temagi läinud. Nii küürus, en- 
dassesuletud, murtud oli ta, kui ta Joelit pärast isa ma- 
tust oli hooviväravast välja saatnud pilguga, milles polnud 
midagi pääle nurisemata armastuse, piiritu usalduse ja 
väärsammudegi õigeksmõistmise. Poeg aga oli läinud laia 
maailma, ilma et palju kodust oleks hoolinud. 


Kaasikut all talu taga polnud enam näha. Kuhu oli 
jäänud see valgetüveline metsatukk, puhas ja karske, kerge 
kohinaga, mis kostis kuni tuppa, ja lõhnaga, mis sooja 
vihma järele oli eriti kange? Kust teadis meie linnasaks, 
et kaunis kaasik oli kaudselt läinud tema enese tasku? 


Võib-olla võõraski märkaks selle maastiku ilu, mis siin 
suvehommikus tundub imelikult rõõsk. Mööda mäekalla- 
kut varjuliste uibuaedade ja metsatukkade vahele on riba- 
misi paigutatud kõik need talud, kelle heinamaad sääl all 
sulavad ühte suureks oruks väikese jõega keskel. Teis- 
pool sood ja heinamaid aga, Laane- ja Tinnikuru pool, 
hakkavad metsad sinetama, kuna sinna vahele pistetud ta- 
lud oma põllulappidega üles-alla hõljuvail künkail kaovad 
Võrtsjärve suunas sääl vaateveerul. 


Rõuna talu madalaist hooneist ei paista Koopamäele 
rohkem kui laudaots. Puud oma kahara rohelusega on ini- 
mese kätetööst üle kasvanud ja lämmatavad ning mäända- 
vad katuseid ja seinapalke. ,,Romantiline, aga mitte aja- 
kohane,“ mõtleb Joel. ,,Aeg oleks seda kõike tuulutama 
hakata.“ 

Joel pole siia mõtelnud tulla suvitajaks, kes joob värs- 
ket piima ja selitab päikeses, et siis ära minna kõrvenud 
seljaga ja raskema kehakaaluga, meeles ilusate suvepäe- 
vade rodu, kus ei tohtinud sadada ainustki tundi vihma. 
Ei tule ta siia ka takseerima viljasaaki ja etteheiteid tegema 
talu lohakilejätmise pärast. Ta on siin ilma erilise põhju- 
seta, ainult sisemise sunni tõttu, ilma tagamõtteta ja si- 
hita. Ta ei teaks praegu ütelda, mis ta siin õieti tegema 
hakkab või kui kauaks ta siia jääb. Rõuna tundub talle 
olevat ainus koht, kus ta saab ennast elu ülesannetest 
täiesti lahti rakendada, haakudes mälestustesse ja neist 
nagu jõudu kogudes. 

Siinseil mälestustel on ju kõigi teistega võrreldes palju 
sügavamad juured ja palju kaharamad harud. Ja mõni 
neist on nii õrna lõhnaga, et seda saab tunda ainult õige 
tasa astudes. Iga ese ajab siin haarmed välja ning seda- 
sama teevad ka mälestused, ja kui Joel tahaks olla hooli- 
mata kõigi tunnete vastu, mis tas siin üles kerkivad, ei 
saaks ta seda siiski. 

Laudauks on pärani. Sõnnikuhunniku otsas näeb pu- 
nase lehma tagupoolt. Tahras magavad hunnikus lam- 
bad. Marjaaed oma haudjalt rõske lopsakusega on 
määndanud kõik postid ja latid, ning põõsa! on ennast 
veelgi kaharamaks kohendanud üle teeäärse kraavi. Elu- 
maja on päris küüru vajunud oma õlgkatusega, mida katab 
roheline sammal nagu samet. Nüüd oleks vaja ainult õue- 
värav avada, aga Joel seda ei tee, sest ta ei taha veel as- 
tuda inimeste-maailma. Värava kõrvalt õuenurgast võib 
leida meetrisügavuse allika, kus põhjaliiv on alati keemas, 
vett üles ajamas. Piimakarrad seisavad siin üle öö nagu 
vanastigi, ainult rakkeid on uuendatud. Vett niriseb siit 
vahetpidamata alla tiiki, mille ümber äralõigatud paju- 

tüved oma noore oksastikuga seisavad nagu Kahupää- 
kaarlid. Ka kõige kuumemail päevil on siin jahe ja kal- 
muste lõhn ei lakka siit kunagi. 


Tuks haugatab paar korda lahtisest eeskojast: ta on 
juba unustanud Joeli lõhna, Joel aga tema häält veel mitte. 
Külaline astub kiiremal sammul karjateed alla küüni poole. 
Tuks on värava taga, haugub kõvasti, ka siis veel, kui 
Joel enesele magamisaseme on leidnud värskeis heintes. 
Esimene päikesekiir tungib läbi laastuprao ja valgustab 
ämblikuvõrku paari küljes, kui Joel enne uinumist viimast 
korda silmad avab. 


Talule polnud jaaniöö kuigi suureks rõõmuks. Oli 
patt niisuguse heinailmaga vara õhtule tulla, päälegi kus 
päevilised juba lõunasöögivahel palga kätte nõudsid ja mi- 
nema läksid. Nõnda vihtus siis peremees ise koos naise- 
isaga niita hilisõhtuni, peagu hilisööni. Jaanitule tegemi- 
sest ei võinud juttugi olla, ja kui Viiu, Tooma naise tütar 
esimesest abielust, julges sellest midagi niutsatada, siis 
kähvas Toomas, et pole meil kellelgi hagu niisama jumala- 
muidu tuhaks põletada. Aga vikati visaks luiskamiseks 
veel hilisööl oli Toomal veel lisapõhjusigi. Ta oli päeval 
Joelilt kirja saanud, et tulgu Toomas õhtul jaama vastu. 
»Ei mul pole aega voorimeest mängida, kel janu sel ja- 
lad,“ oli ta endamisi ütelnud ja kirja põuetasku peitnud, 
ilma et sellest kellelegi midagi oleks hinganud. 


Nüüd olid kondid pingutusest väsinud, aga und ei tul- 
nud. Alma oli kuumusest ja umbusest oma lihavad liik- 
med voodis laiali laotanud, et vaesel Toomal, sel piitsa- 
varrel, ainult veel voodi terav serv tarvitada jäi. Viiu 
norises teises toas, sääsed pirisesid, kiri kuuetaskus põletas 
ja nüüd hakkas ka see tüütult näriv valu rinna all vaevama. 

Toomas oli tehtud sootu teisest taignast kui ta noo- 
rem vend. Kui Joel elu mõrud pillid silma pilgutamata 
alla neelas, oli Toomas viriseja. Ikka oli vihm või põud 
tema viljale liiga teinud, ikka oli tema viljasaak väike, ka 
siis kui salved ääretasa täis said. Pühapäeviti kõndis ta 
oma põllupeenrail enamasti selleks, et südant valutada 
vilja viletsuse või rõikheina rohkuse üle. 

Kaua aega pärast isa surma oli Tooma tujudele kõige 
pikemaks piksevardaks Joel. Kes julgeks ka väita, et 
Toomal siis põhjust polnud nurisemiseks? Sest kes oleks 
mõistnud olla nii tark, et oleks osanud talu nõnda pooli- 
tada, et terve talu siiski veel oma kätte jääks? —Pa- 
handas, mis Toomas pahandas, aga oma maksukohustused 
venna vastu, nagu testament nõudis, õiendas ta korralikult. 
Polnud parata midagi, kaasik tuli maha võtta, linadega tuli 
maad kurnata, senti ei tohtinud välja anda hoonete pa- 
randamisele, lühiajalisi võlgu tuli pääle teha. 

Ühel talvisel päeval oli Toomas oma hobuse sidunud 
koolimaja käsipuu külge ja üle läve astunud vaatama, mis 
laat sääl õige lahti on. Polnud sääl muud, kui et üks kah- 
vatu-põseline noormees kõneles nii ilusaid sõnu, et need 
otsekohe Tooma südameni tungisid. Oli ikka hoopis mehi- 
sem jutt kui kirikuõpetaja oma. Ta kõneles sellest, kuidas 
maamees laseb ennast linnavurlede ja teiste päevavaraste 
lõa otsas vedada, kuidas talud pankrotti peavad minema 
ränga maksudekoorma all, kuidas keegi ei taha enam 
tööd teha, ja palju muud sellesarnast, Sellest päevast 
pääle hakkas ka Toomas poliitikameheks, tellis omale rah- 
vusrinde häälekandja ja kandis oma kirumised, pahandu- 
sed ja irisemised üle riigi põhiseadusele, mis oli nii narr, 
et ei kõlvanud kuhugi. 

Alma keeras voodis selja Tooma poole, kuid võttis 

nüüd veel rohkem ruumi enese alla. Koer haukus edasi, 
rindade alt valutas. 


— Kurradid! pigistas peremees läbi hammaste ja ajas 
end püsti. Läbi akna polnud kedagi näha. Joel oleks ko- 
putanud. Et see koeraraisk sääl ka oma lõugu kinni ei 
pane! 


Toomas käis keeru väljas» Tuks rahunes seepääle, hei- 
tis majaesisele laiale kivile ning hakkas sääl vähe urisedes 
tagumise jalaga pulstunud kaela kaapima. Toomas võttis 
kapist natuke venituspulbrit ja katsus magama heita, enne 
aga andis oma voodinaabrile küünarnukiga üsna selgesti 
mõista, et kas sa siis aru ei saa, kui vähe ruumi on. See 
naine oskas ennast laiutada, seda peab ütlema! Emal oli 
õigus, kui ta oli hoiatanud. Aga kus vanapoisil nagu tuli 
takus, ei lase kõneldagi, ei lase osatada, et juba kaua teise 
naine olnud. Nüüd vaata, kui mitte ainult voodist üksi 
välja ei suru, vaid ka talust! Hilpusid, jah, neid ta oskab' 
küll tahta, nii enesele kui oma Viiule. Ja jaanipäeval kõn- 
nib teine kalmistuteedel nagu paabulind. Kust mööda 
läheb, sääl pistetakse pääd kokku ja haletsetakse teda, 
Toomast. 


»Kui nüüd Joel tõesti peaks tulema,“ mõtleb Toomas, 
»Siis, vaat, läheks koguni temaga surnuaiale, jätaks Almat 
Viiut hoopis koju. Mis nad üldse tükkigu võõrasse surnu- 
aeda! Meil isat-emat mullas, aga mis neil? Ei, oleksin ma 
siiski õhtul Joelile vastu sõitnud. Nüüd kes-teab kas tu- 
lebki. Vihastas vahest ja sõitis hoopis tagasi.” 


Nõnda läbi ränga rahutuse saabub Rõunale jaani- 
päeva hommik. Toomas on öö jooksul nii palju pahu 
vimmu pidanud alla neelama, et ta nüüd on väsinud, ei 
mõtlegi kuhugi sõita, mingu naine ise kuhu aga soovib. 

Perenaine Alma aga ei lase ennast häirida. Linna- 
proualik kübar pääs, nägu rõõsk ja taigenpehme, suur- 
rätt kahe käega kõhu pääl, nii seisab ta ja ootab sõnalau- 
sumata, kuni Toomas hobuse pikkvankri ette rakendab. 
Ta ei hooli mehe väsimusest: see peab kaasa sõitma, sest 
egas perenaine kõlba üksi Viiuga sõitma; kes siis hobust 
ajaks, päälegi kus see autot kardab. Toomas ei suuda 
vastu ajada; seda tigedam on ta nüüd hobuse vastu. Kui 
see ei oska aisade vahele taganeda, saab ta hää hoobi 
näkku. Ning ka Viiu saab sajatada, et ei oska teine ohje 
lahti harutada. 


— Jäta laps rahule! hüütakse ukse juurest. 
— Mis laps ta enam! 


Kiruda saab ka vilets vankrimääre. Ja kuhu põrgut 
see piits ühtelugu kaob? 


Sel hetkel ilmub kauge külaline väravast nagu päästja, 
nagu rahutooja. Muidu nii napp oma rõõmuavaldustes, 
on Toomas venna ilmumisest nii hääs tujus, et ta perenai- 
sele kohe hakkab käske jagama kohvikeetmisest ja koogi- 
tegemisest. Ei saa olla enam mingit kirikusse-sõitu, kui nii 
haruldane külaline majas! Perenaine, ime küll, ei mõtlegi 
tõrkuma hakata, ainult Viiu, roosas kleidis ja valgeis suk- 
kades, tõmbab mokad messi. 


Joelile saab peagi selgeks, et siin talus valitseb teine 
toon kui vanasti ja et selle tooni andjaks pole keegi muu 
kui uus perenaine. Alma on lopsakas, elurõõmus naine 
neljakümne ümber, kes on nobe vestlema, kes januneb 
seltsi, kes sööb hästi ja magab alati hääd und. Hurtade 
külalislahkus pole olnud kunagi nii hoogne, vestlus mitte 
kunagi nii nobe. Eks siin kaasa aita ka see, et perenaine 
saab ennast kohe pühapäevaehteis näidata, päälegi nii ha- 

ritud ja peenele noorhärrale, nagu seda on spordiriideis 
Joel maavillase ja toriseva Tooma kõrval. 


See Rõunale tulnud uus toon avaldub kõige vähemais 
pisiasjuski. Kohvi maitseb teisiti kui Joel seda eluaeg on 
harjunud siin jooma; suur roosidega seinakell oma rahuliku 
käiguga puudub, selle asemel põksub kummautil ärataja. 
Majja on toodud teised toidud, teised kõnekäänud, teine 
kõnnak ja tempo, rohkem edevust, kergust ja rõõmu, mis 
kõik nii vastuolus tundub olevat Tooma iseloomuga. 


Kohvi joodud, viib Toomas oma venna kohe põldusid 
vaatama. Kuigi ilm on kuum ja Joel kaasa tuleb palja 
pääga ja särgiväel, on Toomas enesele paksu villase püha- 
päevakuue selga tõmmanud ja uue kaabu pähe pannud. 

Sõnu, nagu vanastigi, palju ei tehta. Toomas on Joeli 
silmis tublisti vanemaks läinud, ta käik pole enam nõtke ja 
selga on väike kühm kasvanud. Ta jätab inimese mulje, 
keda elu palju ei armasta. Kõneldes vahib ta maha, ja kui 
ta silmad kulmude alt üles lööb, siis ainult hetkeks. 

Kuivõrd teissugune paistab nüüd Joelile kodu! Öösi 
oli see romantiline, mälestuste kastepisarais, nüüd see on 
igapäevane pilt keskmise väärtusega põldudest, mida pole 
põhjust kiita, aga ka mitte laita, kuigi Toomas seda näib 
soovivat, 

— Oder kasvab ju suurepäraselt! ütleb Joel nagu vii- 
sakusest, kuna ta mõtted sootu mujal viibivad. 

— Ah, mis sa tühjast! on vastus. Varsti, näe, rõik- 
heina täis. Jah, kõik oleks võinud siin parem olla, kui isa 
natuke ette oleks mõtelnud. 

— Ma ei saa aru, kuidas siin isa saab süüdi olla? Te- 
ma oli küllalt hoolikas. Ja ka arukas. 

— Hoolikas? Kas sa mõtled, et mina need aastad 

olen laiselnud? See talu ei ole vist kunagi nii kibedat tööd 
näinud kui minu ajal. Mis viga eemal olla ja... 

Toomas jätab lause kibedusest pooleli. Joel mõistab. 
Nad kõnnivad rukkinurme ääres ja Joel laseb pihust peh- 
meid päid läbi. Toomas pahandab rukki hõreduse üle, 
kaebab kartulite kängujäämise pärast, kõneleb lina tege- 
misest, millega oma võlgadest tahtnud jagu saada, aga 
mis ebaõnnestunud hinna languse tõttu ja mis ainult põldu 
kurnanud. Joel tunneb selgesti, kuidas teda nüüd siin 
nurmi. pidi veetakse ainult selleks, et ta ometi näeks, mil- 
list rüüstamistööd ta siin on teinud... 

Ta tõmbab peenralt kasteheina kõrre, hakkab seda nä- 
rima ja ütleb: 

— Oota mõni aasta, kuni ma jalad alla saan. Ma tean, 
et sul on raske olnud minu pärast. Ega ma seda unusta. 

Toomas, kes ees kõnnib, ei vaata ümber, vaid lausub 
omaette: 42 

— Mis sa nüüd sellest... Mõne aasta pärast on kõik 
hilja. Ja sa ise oled ju pärast kõiki neid aastaid niisama 
tühipaljas, nagu sa siit läksid. 

— Minu aeg seisab veel ees. Ära arva, et minagi lai- 
selnud olen või niisama lulli löönud. 

— Õppimine nüüd mõni töö! 

— Sa vist tahad ütelda, parandab Joel, et õppimine " 
ei too kohe sissetulekuid? Oota natuke, aasta või paar, i i N 
küll mina su pingutused ja kulutused kuidagi ikka tasa teen. t | 

— Sa ei ole mulle midagi võlgu, vastab Toomas. 

Nad on jõudnud üles Koopamäele, kust avaneb vaade 44 
üle kogu Rõuna ja veel kaugemale üle heinamaade ja 
soode. Aga see väljavaade ei paku nüüd Joelile midagi 
erilist. Toomas on väsinud ja istub maha. Joel jääb 
seisma. ' 

— lsa armastas ju rohkem sind, jatkab Toomas. Ka 
ema. No jah, mis sinna parata, kui sina olid andekam. 
Kadunud poega sallitakse ju ikka rohkem. Aga keegi peab 
ikkagi käsi liigutama, kust linnasaksad muidu süüa saavad. 

Joel vihastab: 

— Jäta see jutt! Olen juba kuulnud! Tean, et mina 
olen kõiges süüdil Aga mis edasi? Ütleme, et isa testa- 
ment oli loll, et ta oleks võinud talu ainuüksi sinule õpe- 
tada. Aga mis edasi? Milleks seda meelde tuletada? 
Kas sa tahad, et ma selle raha, mis ma siit talust olen saa- 
nud, sulle pean tagasi maksma? Noh, ütle! 

Toomas vaikib. Temal niisugust tagamõtet ei ole ol- 
nud, ta on tahtnud ainult niisama seda asja sügada, sest et 
see nii kaua hinges on sügelnud ja kipitanud, on vahest 
tahtnud ka kuulda, kas Joel ise ka kõike taipab... 

— Istu, ütleb Toomas pärast kauast vaikimist Joelile. 
Mul on sinule veel midagi kõnelda. 

Joel istub venna kõrvale rohu sisse maha. 

— Matahtsin sinu käest küsida, kuidas sa... mis sa 
arvad minu naisevõtmisest? 

— SŠinu enese asi, mis siin minul ütelda. 

— Ei, kuidas sa siis nüüd, üksinda minu asi? Ega ma 
ainult enda lõbu pärast... Mul ei olnudki mõttes... 
vanapoiss nagu ma olin. Ka ema ei lasknud sellest juttu 
eha. Et kui tema kord oma silmad kinni on pannud, tehku 
ma siis ise kuidas süda lustib. Aga kui ma juba kord olen 
i see halb poeg, halvem poeg, siis... ema kiuste ja... sinu 
A | KE selle tüki siiski. 


— Kuidas minu kiuste? 
— Ema arvas, et ka sina seisad vastu. Ta kartis, et 
Rõuna võib lõpuks jääda võõraste inimeste kätesse... 

— Aga mina ei ole seda talu kunagi enesele himus- 
tanud! 

— Sina vahest küll mitte, aga ema sinule... Kui mul 
plaanid Almaga poole pääl olid, nägi tema õigesti ette, et 
ega Alma mulle enam lapsi ei anna. Lahutatud naine ja 
kõik, ema oli vastu. Noh, nüüd pärib sul talu Viiu, pahan- 
das ta minuga enne surma, jumal-teab kust ja kuidas kor- 
jatud laps... Veel halvemat ütles ta mulle. Aga mis ma 
pidin tegema? Ema ei saanud jalgade pärast liikuda, tali- 
tajat oli hädasti vaja, tööjõudu oli vaja. Alma võib kahe 
mehe eest töötada, kui ta ainult tahab. Ja ega see lahutus 
tema süü läbi ei tulnud, temale mõisteti ta kaasavara tagasi 
ja selle tõi ta kõik siia tallu. Kui teda ei oleks olnud, kes 
teab, kuidas siis Rõuna käsi oleks käinud. 

— Noh, siis on ju kõik korras, vastab Joel rõõmsalt. 

Talle meeldib Tooma usaldav toon endise irisemise 
asemel. 

— Mis sul siis nüüd veel muretseda? Sul tubli pere- 
naine ja kasutütar... Kasutiütrest võib saada veelgi tub- 
lim perenaine... 

— Ja sinul ei ole midagi selle vastu, kui Rõuna satub 
kord võõrastesse kätesse? Sul ei ole midagi võõra vere 
vastu? 

— Mitte kõige vähematki! 

— Minul küll! Mina ei saa sellega kuidagi leppida! 
Mida rohkem ma mõtlen, seda enam pean emale õigust 
andma. Talu pärijaks tüdruk ja päälegi võhivõõras... 

— Aga ega sa ometi veel surema hakka, et juba pä- 
rijast kõneled! 

— Pea see surmgi ei tule. Ma kardan, et mul hakkab 
seesama haigus tulema, mis isagi hauda viis. Rinde alt 

vaevab. Vahel päevad läbi. Teab kui palju mina suu- 
dan selle tööga vastu panna. 

Joel kardab juba, et nüüd hakkab jälle tulema hädal- 
damisi. Aga Tooma mõtted uuristavad teises suunas. Kui 
nad kodule lähenevad, lausub Toomas pärast pikka vaiki- 
vat mõtlemist: 

— Ma olen endamisi tasakesi mõtelnud, et kui sinul 
kord laps oleks, poeg..., et siis mul ei oleks palju pää- 
murdmist, kellele Rõuna jätta. 

— Aga, taevake, mul pole naistki! 

Joelile teeb Tooma kauamõeldud ja tõsine mõte palju 
lõbu. Kui kaugel küll ühe venna mõttekäik liigub teise 
omast! Kui kinnikasvanud peab Toomas olema sellesse 
maakamarasse ja ta tulevikku! Joelile on küsimus lihtne: 
õiget talupidajat ei määra sugulus, vaid oskus ja armastus 
asja vastu; Rõunal ei puudu pärija, vaid kapital ja ratsio- 
naalne majandus, maa õige ekspluateerimisviis... 

Õhtu eel sõitis Toomas jaama Joeli asjadele järele. 
Kari tuli koju, perenaine oli ise talitamas, Viiu jooksis 
ringi tähtsa näoga, pilku ikka vilksti Joeli poole heites. 
Joel kuulis, kuidas plekist lüpsik esimestele sõõrutustele 
heledalt vastu kajas, kuidas siis hääl tumenes, kui piima- 
juga käis läbi kobrutava vahu. Kuskilt kerkisid üles am- 
muunustatud päevad ja õhtud. Seesama majaesine, see- 
sama tiik oma pajudega, sooja piima siipsutused vastu lüp- 
sikupõhja, seesama õhtupäike õunapuude ladvas... «Nüüd 
olid ees võõrad inimesed... Siiski midagi õdusat-ema- 
likku tundus hoovavat nüüdsestki perenaisest, midagi ko- 
duselt sooja. 

Juba oli õhtusöök söödud, piim kurnatud ja allikasse 
külmuma pandud, kui perenaine Joelilt küsis: 

— Noh, kuhu ma siis teid magama panen? Sinna 

kaugele küüni ma ei taha teid lasta, ega te mõni hulgus ole, 
kes küünides peab magama. 

— Ega tea, kas ma parem olengi, vastas Joel naera- 
tades. 

Perenaine tõmbas kummutisahtli lahti ja hakkas padja- 
püüri ja linu otsima. Mindi aita, kus Joeli koolipõlvest 
roostetas üks raudvoodi. Aga puudus madrats või alus- 
kott, ning nõnda tuli ikkagi selleks ööks minna heintesse. 

— Siinsamas aida pääl on heinu küllalt, arvas pere- 
naine, lähme üles! 

Aidatrepilt viis redel üles. Voodipesu käe all, astus 
perenaine redelipulkadele, ise teise käega peelest kinni 
hoides. Joel järgis talle imelikus erutuses, mida juba kaks 
sõna ,,lähme üles” oli sisendanud. 

Üleval pidi ta hing sellest äkki pääle langevast erutu- 
sest peagu kinni jääma. See, kuidas ta aitas lina laiali lao- 
tada, kuidas ta katkendlikult kõneles ja perenaist puudu- 
tas, ilma et ta enesele midagi oleks aru annud, oli nii eris- 
kummaline. 

Sel ööl oli sügav uni ainult Toomal. Ta oli enese alla 
võtnud üle poole abieluvoodist ja Alma ei julgenud miski- 
pärast ennast liigutada ega laiutada. Joel oli lakas kohe 
end rahulikuks sundides lahti riietunud ja magama heitnud, 
kõik ainult selleks, et ennast peita päälevajuva häbi eest. 
Ent vahepääl oli häbitunne muutunud nii masendavaks, et 
oli mehe maast üles kihutanud, sundinud teda uuesti riie- 
tuma ja alla minema. 

Nagu varas hiilis ta nüüd läbi aia talust välja, tegi siis 
suure keeru, et üles Koopamäe poole minna. Vahel pigis- 
tas ta oma rusika kokku ja tegi nägematus suunas ähvar- 
dava liigutuse, vahel ta sülitas, vahel pigistas hammaste 
vahelt mõne ebamäärase sõna, aga siis Koopamäel ilusaid 

munakive nähes, hakkas ta neid ükshaaval pilduma, algu- 
ses sihitult, siis aga märki visates sarapuu põõsa pihta, sääl 
eemal tee ääres. Valges öös oli vahemaa petlik, kuid Joel 
ei jätnud enne jonni, kuni kivid hakkasid märki minema, 
kukkudes sahisedes põõsasse. Nõnda ennast välja torma- 
tes ja väsitades, jalad kastest läbimärjad, käelihased valu- 
sad, jõudis ta tagasi. 

»Paha enne,“ ütles Joel juba rahunenult enesele, ,,ühe 
päeva jooksul kaks korda enesevalitsemist kaotada! Tar- 
vis ennast ükskõik kuidas tööle rakendada.“ 

Kõige väsituse järele ei olnud kätest siiski veel lahtu- 
nud tunne ennistisest maadlusest. ,,Kõik oleks võinud ka 
teisiti minna,“ mõtles Joel, ,, Toomas oleks võinud saada 
isegi poja!“ Mõte oli jõle, aga hakkas pääs surisema ja sä- 
demeid pilduma. ,,Võib-olla oleks Toomas nõuski ol- 
nud... omas suures armastuses Rõuna vastu... Aga kas 
mina oleksin nõus olnud tema asemel? Ei iialgi! Aga... 
viimaks ongi Toomal niisugused kavalad-jõledad plaanid? 
Ah, lollus! Mõtted, vait!“ 

Ja Joel pööras teise külje, et rahu saada. 

Järgmise päeva hommikul olid kõik oma töö juures 
ning keegi ei pööranud enam Joelile tähelepanu. Ta oli 
siin talus omaette-jäetud, kui mitte üleliigne. 

Kogu pere oli läinud Tagalaande heinale, Viiu oli ain- 
saks koduhoidjaks. Algul ta võõrastas, aga kui Joel kohv- 
reid hakkas lahti pakkima, seisis ta põnevate silmadega uk- 
sel, näpud suus, ning kükitas viimaks kohvrite juurde 
maha, jälgides vähimatki asja, mis säält välja tuli. Varsti 
oli Joel Viiu arguse täiesti hajutanud ja tema usalduse võit- 
nud. Oma rõõsa ümmarguse näoga, hästivormitud suuga 
ja elavate silmadega oli Viiu täiesti oma ema laps. ,,Ja 
miks ei võiks temasugune kord Rõuna perenaine olla?“ 

küsis Joel eneselt, kui Viiu talle lauda kattis, nii kuidas ta 
oskas. 

Oli nagu patt siin alaealisega kodus istuda, kui kõik 
teised töötasid. Joel otsis heinalised Tagalaanest üles ning 
ta pandi ka kohe tööle. Eileõhtust vahejuhtumit polnud 
nagu olemaski, perenaine oli rahulik ja lahke, Toomaski ei 
virisenud, sest lisatööjõud kulus üsna ära. 

Juba vaadati Joelile mitte kui külalisele, vaid kui oma 
inimesele. ,,Nii peabki see olema, kui ma ennast siin võõ- 
rana ei taha tunda,“ mõtles Joel. Järgmisel päeval saadeti 
ta veskile, kuna leivajahu hakkas otsa lõppema. Siis pidi 
ta Sepale minema, metsast hagu vedama, isegi õlgkatust 
parandama. ,,Põllumehe töö on väga mitmekesine, seda 
peab tunnistama, aga lõppude lõpuks ma pole ju põllu- 
mees,“ hakkas Joel sisemiselt tõrkuma kohustuste vastu, 
mis talle endastmõistetavalt pääle pandi. 

Ta sulges ennast aita, kus ta kõik oma suvevaheajad 
koolieas oli mööda saatnud, kus valitses jahedus ja vaikus 
ja kus võis sorida oma vanu mahajäetud raamatuid ja pa- 
bereid, mis kõik olid peidetud vana kirstu põhja. Jahu ja 
suitsusingi lõhna imbus nii koduselt. Aga oleks eksitus ar- 
vata, et Joelit siin rahule jäeti. Tuli üks ja teine vaatama, 
mis ta siin õige teeb, ja siis paluti teda appi tulla küll heinu 
vastu võtma, küll aeda parandama, nii et loomad enam 
läbi ei pääseks. Ka perenaine ei tunnud vähimatki piin- 
likkust teda panna maasikaid korjama, kohvi jahvatama, 
mesilaste pereheitmist ootama, hagu raiuma. Viimaks ei 
võtnud Joel neid töid enam kui süüdlane oma karistust, 
vaid palus juba, et teda rahule jäetaks. See oli üllatus, sel- 
lest ei saadud aru. Temale ei vaadatud enam hää silmaga. 
Ta oli siin talus kas kasulik või ülearune. Kolmat teed ei 
olnud. Ja tundus, et see pole mitte peremees või pere- 

naine, kes teda käsutab oma vabast tahtmisest, vaid talu- 
töö ise, mille sõnakuuljad peavad kõik vastuvaidlematult 
olema. 

Ühel päeval, kui Joel parajasti tagakambris oma kohvri 
kallal kohmitses, ulatas perenaine talle ühe kirja. 

See oli Paul Orajõelt. 

»Kiki telefoneerib mulle juba teist korda, et ma Sulle 
tingimata kohe kirjutaksin. Linnaarhitekti valimine on 
kahe nädala pärast. Saada paberid. Läbiminek enam kui 
kindel. Või kõige parem, sõida ise kohe, võid minu juu- 
res peatuda.” 

Joel luges seda telegrammilist kirja mitu korda ja ta 
rõõmul polnud piire. Kui see kõik tõsi on, siis ei või ju 
algul paremat tahtagi. Kogu linna ehitused alluksid te- 
malet Kogu linna ilme võiks nüüdsest pääle painduda te- 
ma maitse järele! Ons see võimalik, et unistused nii kii- 
resti on teoks muutumas! Kas tõesti tema julged plaanid 
on suutnud sedavõrd linnaisadele meeldida või on mängus 
mõni sõbralik käsi? Ükskõik, tee on lahti! 

Joel teatas, et ta juba homme siit sõidab, sest midagi 
väga tähtsat seisab tal ees. Ta äratas perenaises uudis- 
himu kui mitte kadedust, Viius kurbust, peremehest ven- 
nale aga patsutas ta õlale ja ütles: ,,Noh, paremate päe- 
vade ots juba paistab!” 

Õhtupoolikul istus ta aidas, laotas lauale linna plaanid, 
oma raekoja-kavandi mustandid, uuris neid igapidi, mõtete 
liikudes sajas suunas. Aga siiski oli juba aeg korraldada 
oma asju ja pakke. Kirstu põhja tuli uuesti tagasi seada 
vanad raamatud, mida ta oli sorinud. Nende hulgas lei- 
dus ka esiisade puukaantega piibel. Küllap see oli siia 
teiste raamatute hulka toodud pärast ema surma, sest keegi 
pääle ema ju piiblit ei lugenud. Isa oli ikka õpetajatega 

vaenujalal olnud ja surigi uskmatuna. Ka Toomast ei hu- 
vitanud niisugused asjad. 

Joel lõi kohe lahti viimased leheküljed, kuhu tavaliselt 
oli märgitud mitme põlve kuiv-asjalik kroonika. Siin lei- 
dusid kõik perekonnaliikmete sünni, ristimise, armulaual- 
käimise, laulatamise ja surma päevad. Viimasena seisis 
* kirjas isa surmapäev, kirjutatud ema käega. 

Joel võttis sule, et hakata sisse kandma ema surma- 
päeva, kui teda segas mingi vahelepandud asi lehe all. See 
oli lahtine ümbrik, sees ema käega kirjutatud kiri, pikk, 
aga lõpetamata. See oli määratud Joelile, aga nähtavasti 
oli miski takistanud selle ärasaatmist. Lugedes värisevaid, 
pliiatsiga joonelisele postpaberile veetud tähti, ei suutnud 
Joel tagasi hoida sisemist liigutust. 

»Sina oled sääl kaugel maade ja merede taga,“ seisis 
kirjas, ,,pidanud nägema palju näguripäevi, aga minul on 
usku Sinusse, et Sa kord paremale elujärjele tõused kui 
meie kõik. Minu silmad seda küll näha ei saa, mina olen 
ühe jalaga juba hauas, aga ühte asja ma tahan Sinule sü- 
dame pääle panna, et Sina oma venda ei unustaks, kui Sa 
haljale oksale jõuad, sest tema on ikkagi Sinuga ühest sü- 
lest sündinud, nii et kui mind enam ei peaks olema ja kui 
Sa ükskord näed, et Su isamaja hakkab päris viltu vajuma, 
siis ära keela oma abi mitte. See oli Sinu isa tahtmine, et 
Sind koolitataks, Rõuna õpetas ta Toomale, aga kui mina 
ka oma viimast tahtmist saan ütelda, siis oleks see nõnda, 
nagu Sinu isa minule ise mitu korda suusõnal on kinnita- 
nud, et kui Toomal tõesti kord rasked päevad kätte peak- 
sid tulema, et siis Sina selle eest hoolitseksid, et Sinu, Sinu 
isa ja vanaisa sünnitalu ei läheks pettuse viisil või mõnel 
muul teel võõraste inimeste kätte. Nüüd ma olen seda 
Sulle selge sõnaga ütelnud ja mu süda on rahul Tooma pä- 

rast, kes kõik ausasti on Sinule välja maksnud, mis temal 
iganes maksta oli, kuigi mõni asi temal üle jõu käima kip- 
pus. Aga mu süda ei ole veel rahul Rõuna enese pärast. 
Kadunud isal oli küll tahtmine teda lastelaste nimele kirju- 
tada, aga tema silmad ei pidanud nägema, kuidas teie elu- 
käik läheb, ja ta ei oleks mitte rahul olnud sellega, mis 
Toomas tegi, nagu minagi sellega ei saa leppida. Oli 
teine ikka viimase ajani mõistlik ja sõnakuulelik, aga siis 
pühiti tal nagu aru pääst, ei tea, mis talle sisse söödeti, et 
ta ühe hilpharaka järele jooksma hakkas. Nüüd on siis 
majal uus luud ja mind pühitakse varsti välja, pikka asu 
mul siin ei saa olla, kus ma enam sõnakest vahele ei saa 
ütelda ja kus üks võõras laps enam maksab kui oma li- 
hane ema. Kas siis Sinu isa ja vanaisa sellepärast nõnda 
ennast vaevasid ja higi valasid, et Rõuna ükskord jääks 
ühe lahutatud naise suguseltsi kätte, selle kätte, kel sündi- 
miseau on juba ära riisutud. Sina küll nõnda ei oleks tali- 
tanud, aga nüüd ei ole enam midagi parata. Kui Sa säält 
kaugelt kunagi peaksid koju tulema ja mind ei ole enam 
ees, siis leiad Sa, et see Su kodu on külm ja võõras, ja 
minu südamel on valus mõtelda, et Sa siit ära minema 
pead, sest et Sind siia enam ei taheta nagu mindki. Tuleb 
aeg, kus ka Toomal silmad lahti lähevad, aga siis ehk on 
juba hilja ja sellepärast on minu viimsed sõnad Sinule, et 
Sina seda talu silmist ei lase, ja kui peaks kord kätte 
jõudma see aeg, kui Rõuna peaks Tooma käest ära mi- 
nema kas surma läbi või mõne muu õnnetuse teel, siis ole 
Šina alati valmis, osta talu enesele ükskõik mis hinna eest, 
et meie veri siit eemale ei jääks. Sest minul on usku 
Sinusse enam kui Toomasse, ja enam kui ükskõik kel- 
lesse..." 

Mitu korda luges Joel kirja üle, sulges tasakesi piibli, 

unustades sinna midagi sisse kirjutamata, pistis kirja tasku 
ja jäi, kaks kätt lõua all, trellitatud aknast üksisilmi välja 
vahtima. Kui kaugel oli tema kõigist neist hardaist tra- 
ditsioonidest, kui võõras neile tundeile... Ta ei talunud 
enam: algul üks, siis teine käsi langes lauale ja pää mur- 
dus nende pääle. 

Keegi jooksis aidatrepil. 

See oli Viiu rukkilillekimbuga. Laps oli suur lillede- 
armastaja ja võis vahel suure kuhja igasuguseid taimi kor- 
jata Joeli pihku. 

— Mis sa siin teed, onu? Miks sul silmad punased 
on? Kas sa nutsid, onu? Kas sina-ei taha meilt ära 
minna? 

— Ei taha küll. Aga... ega ma ei nutnud! kogeles 
Joel. Ma, näed sa, olin siia magama jäänud, sellepärast 
silmad punased. 

— Kas sul siis magades on punased silmad? küsis Viiu. 
Minul on ikka mustad. Ainult kui ma palju hõõrun, siis 
lähevad kollaseks. Kui ema koort õige palju hõõrub, siis 
läheb ka või õige kollaseks. 

Joel ei olnud lastest palju hoolinud, neist alati nagu 
mööda kõndinud. Nüüd oli järsku ta ees niipalju siirust, 
süütust, lihtsust ja südamlikkust, et ta sellest peagu ehma- 
tas. See väike tüdruk lokis juustega, ümmarguse, päikeses 
veidi roosakaks tõmbunud jumega, rukkililled peos, oli 
nagu ilmutus mingist teissugusest maailmast, ning Joeli 
enese süda muutus järsku hellaks ja kergeks. 

— Ja need lilled tood sa minule? Miks just minule? 

— Sina oled minu sõber. 

— Kas sul siis paremaid sõpru ei ole kui mina? 

— Mul on veel Maret, aga tema ei mõista kõnelda. 
Tema on alles väike ja rumal. Ma tegin talle rohelise 

kleidi ja punase rätiku. Tema ei kõnele ka siis, kui ma 
talle peksa annan. 

— Peksa? Miks siis kohe peksa? 

— Aga lapsele antakse ikka peksa, kui ta sõna ei 
kuule. Maret on minu laps. 

— Kassiis sinule ka keegi peksa on annud? 

Viiu vaikis, lõi silmad maha ja sirutas lilled Joeli 
kätte. 

— Kas kaisa? Või ema üksi? 

Viiu ei liigutanud ennast. Tal oli korraga nii piinlik, 
ta tahtis minema joosta, Joel sai käest kinni haarata. 

— Aga mispärast siis? Kõnele mulle ära, ega ma 
kellelegi ei ütle. Noh... Tule mulle lähemale! 

— Isa ütles, et ma ei tohi sinuga sõber olla, nuuksus 
ta. Ja keelas ära, et ma ei tohi sinuga kõnelda... Ma ei 
tohi sulle lilli korjata... Ja öösi ma ei tohi norsata... 

— Ja selle kõige pärast andis ta sulle peksa? Kuidas 
siis, kas käega? Või vitsaga? 

Tüdruk vaikis, silmadest hakkasid ainult pisarad 
jooksma. 

— Ei! Ma ei tea midagi! 

Ja nüüd oli juba töinamine lahti. 

Joelile paistis kogu see jutt kahtlasena. 

— Tunnista mulle nüüd üles ja ära varja midagi. Kas 
isa peksis sind? 

— Ei peksnud. 

— Kas ta noomis vähemalt sind, et sa ei tohi minu 
sõber olla? 

— Jaa... Ei! 

— Aga miks sa siis nõnda nutad? 

Tüdruk vaikis ja tundus ainult, nagu oleks ta sattunud 
ahastusse onu kavatsusest ära sõita. 

— Oota, ma näitan sulle midagi, katsus Joel lapse ja 
enesegi mõtteid kuhugi mujale juhtida. Vaata siia! Näed 
sa seda maja siin? Vaat, niisuguse maja ehitame kord ka 
siial Kas oled nõus! Ilus kahekordne maja, punane 
telliskivist katus pääl, sinu tuba on sääl, vaata see on sinu 
toa aken. Ja Maretile ehitame ka ühe maja. Aga kui ma 
tagasi tulen, siis on sul veel teisi nukkusid. Ühe nimi on 
Joel, jah, Joel, ja teise nimi. ., teise nimi on Reet. Kõi- 
gile ehitame majad üles. Kas sulle meeldib nimi Reet? 
Reet on sinisilmadega laps, väikesed silmaterad, pehmed 
pruunid juuksed. Ja tal on häid sõpru ja keegi ei anna 
talle peksa ja... 

Viiu kuulas ammuli sui. Ta uskus kõike liigutava lihtsa- 
meelsusega, ning see mõjus Joelisse nii, et ta hakkas ka ise 
kõike uskuma, mis ta sääl ette luiskas. Ning kuskil sü- 
gavas ta tundis seejuures nagu hirmu ja jubedust. Ta 
kummardas ning suudles tüdrukut laubale. 

Ja mõlemate pilgud olid nagu piduväravad, kust 
terve maailm võis sisse sõita. 

6. 


Joel Hurt armastas tööd, see oli tal juba veres. Aga 
töö pidi olema meelepärane, mõttekas ja tagajärjekas. 
Kuidagi ta ei saanud õigeks tunnustada tööd töö enese pä- 
rast, kus see oli nagu põgenemiseks enese eest, uimastus- 
vahendiks, et mitte näha ,,tühja“ elu. 

Ta polnud hetkegi kõhelnud kandideerida linnaarhi- 
tektiks, kui talle oli mõista antud, et teda soovitakse sel 
kohal näha. Sest see oli ühtlasi tunnustus ta projektile, 
usaldus ta võimete vastu. 

Tema esimeseks süuremaks ülesandeks sai nüüd kõigist 
senistest kavandeist uue raekoja projekti koostamine, alu- 
seks võttes tema välja valitud asukoht sellele hoonele ja ka 
üldine stiil, kuna kaks auhinnatud projekti pidid andma 
palju kasulikke lisanäpunäiteid, eriti ruumide jaotuses ja 
mahus. Niisiis, kogu linna palge muutmine tulevikus oli 
nüüd tema võimuses, ning ei olnud kahtlust, et tema vor- 
miv kunstitahe jätab siia tõhusaid jälgi. Avanes suure- 
päraseid väljavaateid. 

Täis vaimustust asus ta tööle. Ta pää kihas uutest 
kavatsustest, mida tuli hakata läbi suruma. Kergete sam- 
mudega ja peagu hõljuva tujuga ruttas ta mööda koridori 
oma bürooruumi, mis talle oli kätte näidatud. Virn pabe- 

reid lamas laual ja ootas läbivaatamist. Oli palveid tem- 
pelmarkidega, dokumente, kutseid koosolekuile. 

Varsti poetus väikese koputamise järele tuppa hääle- 
tuil tenniskingadel üks büroopreilidest, tuues senistele pa- 
bereile lisa. Ta ei suvatsenud Hurda poole vaadatagi, nii 
jumala-ükskõikne pidi talle olema see, kes sääl istus. Aga 
see pensioni-eale lähenev ametnik, kollased vurrud põõ- 
sana üle suu, pliiats kõrva taga, kes järgmisena sisse astus 
ja lauale pani paberit, tinti, rõhknaelu ja paberinäpitsaid, 
ajas vähemalt paar sõna kodust-hubast juttu. 

Kõnetunni esimesteks klientideks osutusid kaks muti- 
kest linna vanadekodust. Ühe hallidele juustele oli tõm- 
matud must väike pitssall endistest häädest aegadest, kuna 
must villane hoolikalt hoitud kleit ja muu välimus näitas 
kunagist väärikust. Teine oli riietuselt räpakam, kõnetoo- 
nilt hoolimatum, üldse nende tõugu, kellel pole suurt lugu- 
pidamist teiste vastu, küll aga häbemattust kõigi suhtes, 
kes ei avalda lugupidamist nende vastu. 

— Noh, mis siis teid siia tõi? küsis Hurt ja pakkus 
istet. Istest ei hoolitud, sest asi oli liiga kuum selleks, et 
seda saaks toolil istudes rahulikult vaos hoida. 

— Kas teie oletegi see linnaarhitekt või? küsis südi- 
kam. 

— Seda küll. Millega ma võin teid teenida, teile 
kasulik olla, teile vastu tulla? küsis Hurt, kes polnud veel 
harjunud kantselei-ükskõiksusega ja kelle kõnetamistoonis 
oli veel sooja hõngu. 

— Meie oleme linna vanadekodust, esitles ennast so- 
liidsem eidekestest, ja meid saadeti siia hoolekandeosa- 
konnast. 


— Hüva, milles siis lugu seisab? 

— Ah lugu või? lõi nüüd vahele teine, sõnakam, ja 
nihutas oma naabri küünarnukiga pisut kõrvale. Lugu on 
jälle sihuke, et meie majahoidja muretses omale uue kut- 
sika. Ja nüüd on rahul ots! Haugub mis hull, hommiku 
kell viis hakkab teine juba pääle, lõugab mis hirmus, otse 
meie akna all, ei lase sinder magada ega midagi. No, kas 
see mõni mood on! Näe, tema siin, peenem inimene, pää- 
valude käes kannatanud, ei saa sõba silma pääle vahel 
ööd läbi, ja nüüd on see koeraraibe muretsetud, haugub 
nii, et ei ole hoo ega voori vahet. Oli n'd endine koer, 
mis ta oli, aga magada laskis, seda peab ütlema... 


— Ei, noh, endine, katsus teine vahele vabandada, en- 
disega võis ikka päris rahul olla. Ma olen koeri elus palju 
näinud, olen neid ise pidanud ja tean, aga nüüd see... 


— See on niisugune metsaline oma põrgulärmiga, ra- 
bas teine sõna endale, et mina annaks talle rebasekakku, 
kui tast teisiti lahti ei saa, aga kus tema! Tema ju koerte 
sõber. Kus sa sellega, koera tapma, ütleb, lähme linna- 
valitsusse, ehk sääl saab seda asja kuidagi õiendada. No- 
jah, käisime hoolekandeosakonnas, säält juhatati siia. 

— Ja mida te siis nüüd tahate? küsis Hurt ikka veel 
lahkelt. 

— Ega me muud ei tahagi, kui uut koerakuuti. See 
vana on ju igavene logu, katus lagunud, vihma jookseb 
läbi, küljelauad mädanenud, ja kuidas ta veel haiseb, just 
meie akna all. Eile hommiku vajus teine päris viltu. Uut 
kuuti oleks hädasti vaja, aga see võiks ehitada hoovi teise 
nurka, puukuuri kõrvale. Seda'p me nüüd tulimegi. 


— Puukuuri kõrvale jah, kinnitas teine, las ta sääl hau- 
gub, see nõnda ei sega. Aga nüüd ei saa uksest väljagi, 
kui tema juba oma lõrinaga kallal, ikka muudkui kleidi- 

äärest kinni ja rebima. See mõni koer! Mis tast veel siis 
saab, kui ta suureks kasvab! 

— Laske koer ketist lahti, las magab puukuuris! arvas 
Hurt. 

— Kus sellega, kallis härra! Ei seda kutsikat või keegi 
lahti lasta, siis on põrgu lahti, ta pöörab terve hoovi 
pahupidi! Näe, üks päev oli teine ketist lahti, kandis 
raibe meie kotad kõik hoovi mööda laiali. 

— Kui nüüd arhitektihärra ise tuleks ja üle vaataks, et 
see kuut on tõesti lagunud ja et uue kuudi võiks üles ehi- 
tada eemale, arvas tagasihoidlikum eit. 

— Mis sääl veel vaatama tulla, arvas teine, asi on 
selge küllalt, meid te võite juba uskuda, jumala eest. Kir- 
jutage ainult paber, et majahoidja peab uue kuudi sinna 
kuuri kõrvale üles ehitama. Ah, need vanad lauad käivad 
ka veel... Mis see tal nüüd üles lüüa pole. Ainult luba 
ja käsk puudub. Seda võite ju teie anda. 

— Kui te majahoidjaga kokku ei lepi... 

— Kus sellega! Tema ei lepi iialgi kokku. Hää, kui 
te ise temast jagu saate! Ta on ise veel hullem kui ta 
kutsikas! 

— ...siis on asi keerulisem, lõpetas Hurt oma lause 
ja oli rõõmus mõtte üle, mis pääst läbi sähvatas. Teil tu- 
leb esineda kirjaliku palvega. Mõistate, kirjaliku palvega, 
tempelmarkidega. Teil on tarvis majaplaan, noh, aitab ka 
hooviplaanist. .. Sääl peab siis täpselt ära märgitud olema 
praeguse koeraputka asukoht. Ka tuleb teil ära märkida 
sellesama koeraputka tulevane asukoht. Esitate meile see- 
suguse palve. Ja meie võtame asja siin kaalumisele. Teate, 
linna asi, ega see nii kiiresti ja kergesti lähe. See on kulu- 
dega seotud ja meie peame vaatama, kas selleks ka raha 
jatkub. Näete isegi, et siin tuleb teil tegemist rahandus- 

osakonnaga, hoolekandeosakonnaga ja siis veel ehitusosa- 
konnaga. Võib-olla tuleb ka ehituskomisjonil koha pääle 
sõita. Tuleb välja töötada uue koerakuudi plaan, ning see 
tuleb enne mitmest komisjonist läbi lasta. Ja kui plaan 
viimaks on kinnitatud, ehk me saame siis teie kutsika ühest 
hoovinurgast teise üle viia. Aga nüüd, armsad külalised, 
ma ei pea teid enam kinni, vahest on teil veel mujale 
minekut... 

Kaks mutikest olid täiesti nõutuks jäänud sellest nõu- 
andest ja nad kobisid Hurda lahke käeviipe pääle toast 
välja. 

»Jlus algus!“ mõtles Joel üksi jäädes. Ta meeleolu pü- 
sis kaua lõbusana, aga kõnetunni lõpul hakkas teda vae- 
vama mõte: ,,Kui viimaks tulebki ennast raisata selliste 
totruste ja tühja-tähja pääle!“ Sest tõesti, enamasti kõik 
jutuletulijad esitasid tühiseid küsimusi, pärisid, kas tuleb 
nõutada ehitusluba, kui tahetakse tuba kaheks jaotada, 
akent laiendada, korstnat parandada, plekkkatust papp- 
katuse asemele panna; kas ei tohiks tulemüüri sutike õhem 
ehitada; kas ei tohiks vaheaeda okastraadiga üle tõmmata, 
et naabri kanad üle ei lendaks; millise värviga oleks 
maja kõige odavam värskendada. Oli tarvis anda sildi- 
lubasid ja ehitusmeistriga vägipulka vedada ehitusplaanist 
kõrvalekaldumise pärast, kuna see oli leidnud, et teisiti tu- 
leb tulusam ja odavam. 

Juba esimese päeva kaks kõnetundi rohkete jutuletaht- 
jatega näitas, et tuleb talitada lühemalt ja järsumalt. 
Lauale kuhjunud kirjad aga kõnelesid sootu teisest töökoor- 
mast, mis veel teha jäi. Oli vaja koostada eelarveid re- 
montideks, oli vaja kinnitada arveid, oli tarvis rutata vaa- 
tama pooleliolevaid ehitusi, järelevalve-pilguga läbi käia 
tänavaid. Linnamõisas nuriseti, et katus jookseb läbi; las- 

tekodus nõuti rõdu barjääride ümberehitamist; kolmanda 
algkooli korstnais oli ummistus. 

Sellest kõigest veel vähe. Hoopis rohkem aega tuli 
kulutada igasugustele koosolekuile. Üle tosina oli komis- 
jone, kust linnaarhitekt puududa ei tohtinud, ja paljud 
neist istusid nüüd nädalas paar korda koos. Kõige lähem oli 
ehituskomisjon, kellega tuli aru pidada, kuigi see koosnes 
suuremalt jaolt võhikuist. Jah, ehitustöödest oli sääl 
aimu ainult ühel, ameti poolest ehitusmeistril, kes siis ka 
oma teadmisi ja kogemusi armastas esitada niisuguse ap- 
lombiga, et Hurda seletused selle kõrval hoopis kahvatasid. 


Hurt ei tohtinud puududa ei majanduskomisjonist, kes 
linna tuluallikaid korraldas, ei ka tööstuskomisjonist, kes 
valvas, et vabrikute ja töökodade ruumid poleks hädaoht- 
likud, ning kes kaalus uute tööstuste avamislubasid. Osalt 
langesid samad ülesanded tervishoiukomisjoni hooleks, aga 
küllap arvati, et ega kahekordne kärise. 

Planeerimiskomisjon oli üks neid väheseid komisjone, 
kust Hurt meeleldi osa võttis, sest siin leidis ta eest arusaa- 
mist kaugemaist perspektiividest, huvi linna suurejooneli- 
sema ilme vastu, ning eriti siin oli pooldatud tulevasele rae- 
kojale uut asukohta nagu seda Hurt oma projektis oli ette 
näinud. Seisid ees ülesanded linna tühjade äärte planeeri- 
mises, tänavate õgvendamises, kruntide müümises. 


Hurt istus meeleldi koos ka nendega, kes hoolitsesid 
parkide, puiesteede ning muruplatside eest, ning siin tuli 
vahel tegelda küsimustega, mis olnuksid õieti linnaaedniku 
eriala. Jah, isegi uute pargipinkide vormi, pikkuse, värvi ja 
paigutuse kohta päriti talt nõu. Vähe sellest, vahel tuli olla 
eriteadlane ka sportide alal, sest spordikomisjonis oli aru- 
tusel uue kelgutee loomine vastses linnaosas ning juba va- 

rakult taheti kindlaks määrata, millistel tänavail on luba- 
tud laste kelgutamine. 

Hariduskomisjonis pidi ta alatasa nurinat kuulma, kui- 
das alg-, kesk- ja kutsekoolid peavad kitsaste ruumidega 
läbi ajama, aga vahel ka etteheiteid, kuidas hariduseandmi- 
sega minnakse liiale, sest kust saab tööinimesi, kui kõik 
nii rüsinal haljale oksale tahavad tõusta. Ta pidi kaasa töö- 
tama veel muilegi komisjonele, kus hoolitseti linna ma- 
jade, talude ja mõisade korrashoiu eest, samuti tapa- 
majade, veevärgi, elektrijaama korraliku funktsioneerimise 
eest. Muidugi ei tohita unustada ka linna kinnisvarade 
hindamise komisjoni ja muid juhuslikke komisjone, mis 
ajutiseks loodi. 

See oli tohutu hulk koosolekuid, kust Hurt juba ameti 
poolest pidi osa võtma. Komisjonide ja koosolekute vastu 
oli kõigil määratu suur usaldus ja armastus, sest siin saadi 
nii väga tähtsalt koos aega viita, siin ei tarvitsenud keegi 
eraldi vastutust rumaluste eest enda pääle võtta, siin saadi 
ennast välja iriseda ja tublisti keeltki peksa, kui oli jõutud 
omavahel hubase meeleoluni. 

Muidugi oli Hurdal õigus, kui ta ennakult arvas, et 
tolle kojamehe koerakutsika pärast võiks kokku ajada 
terve rida komisjone. Tähtsate nägudega oleks võidud 
tundide kaupa arutada, kes siis lõppude lõpuks on süüdi, 
kas koer, koerakuut, majahoidja või hoolekandealused, 
ning milline komisjon kõige vastavam oleks kõiki 
neid küsimusi arutama. Sest juhtus sageli, et Pontsiuse 
juurest juhatati Pilatuse juurde, aga juhtus sedagi, et taheti 
teada kõigi komisjonide arvamist. Linnaäärse uue kooli- 
maja spordiplatsi rajamise juttu pidi Hurt kuulama ehi- 
tuse, planeerimise, puiesteede, spordi, hariduse ja tervishoiu 
komisjonis. Ja kuna ta algul vastu ei puigelnud, siis va- 


liti ta ise mitmes komsjonis aruandjaks linnavalitsuse ees. 
Nii õppis ta asju tundma kadestamisväärses mitmekülg- 
suses. 

Leidus erilisi koosolekumaniaake, elukutselisi ko- 
misjonimehi, kirglikke sõnakerijaid ja -ketrajaid, kelle 
kord käima pandud kerilaudu ja vokke seda raskem oli 
kinni pidada, mida tühjemalt nad jooksid. Demokraatiat 
mõisteti nii, et üheski komisjonis ei tohtinud polii- 
tilised parteid teisiti kui proportsionaalselt esindatud olla, 
seepärast olid komisjonid ka enamasti rohkeliikmelised. 
Oli juba kord hääks kombeks saanud pisikeseski koosseisus 
kajastada kogu rahva tahet ja harjutada vastuvaidlemis- 
kunsti. Siin oli paras koht 0. lähivõitluseks - eriti 
neile, kes suurel linnavolikogu võitlusareenil veel tõhusalt 
ei julgenud esineda. 

Kõik need tähtsad sõnavõtud tühiste asjade puhul tun- 
dusid varsti Hurdale põgenemisena elu eest, millele kar- 
deti otsa vaadata. Kallist aega tuli pillata jumalamuidu. 
Kümme kohustust ootas ukse taga, oli vaja rutata, et al- 
les õhtu hilja pääseda oma pääülesande kallale. Miski 
ei aidanud, tuli kuulata mõttevenitusi nendelt, kellele sa- 
distlikku lõbu tegi teisi kannatama panna oma sõnademuli- 
naga. See pani närveldama rahuliku Hurdagi. Ta kat- 
sus koosolekuil lugeda, katsus vestelda kõrvalistujaga, et 
taltsutada oma kärsitust, katsus niipalju suitsetada, et see 
pidi tunduma teiste väljasuitsetamisena. Vahel ta tahtis 
otse karjuda kogu selle süsteemi vastu, kus iga kõneleja, » 
kes enam vastu vaielda ei saanud, algas sõnadega: ,,nagu 
eelkõneleja juba tähendas.” 

Me mõistame Hurda kannatamattust veelgi enam, kui 
meenutame, et ta oma elus peagu alateadlikult käis põhi- 
mõtte järele: võimalikult vähema jõukulutusega võima- 

likult rohkem tagajärgi. Juba koolipõlves tunde andes oli 
ta õppinud hindama aega, ning talle oli harjumuseks saa- 
nud ikka paar kärbest korraga tabada. Polnud küll viisa- 
kas ega hügieeniline, aga söögiaega ta kasutas ühtlasi leh- 
tede lugemiseks; tänavanurki ületas ta diagonaalis; trepi- 
astmeid võttis ta korraga vähemalt kaks; kuue ja vesti ta 
ajas ikka ühe korraga selga. Ta tundis alati, et aeg oma 
ülesannetega teda ootab, et vaja on ikka kuhugi rutata, ei 
ivakestki aega tohi ula elada ega muidu maha poetada. Ja 
ta ise pidas selle oma harjumuse õigeks põhimõtteks, sest 
inimene polnud tema arvates loodud jõudeeluks, vaid maa- 
ilma palet teiseks, paremaks muutma. Iga tühjalt jooksev 
koosolek, viljatult mööda lastud päev tekitas tas tunde, : 
nagu jääks ta maha, hiljaks, ning öösigi tuletasid talle seda 
meelde unenäod minema liikuvaist rongidest, millele ta 
pääle ei saanud. 

Ja nüüd oli ta ametiks istuda päevast päeva nende kil- 
las, kel nii ütlemata palju aega oli. 

Polnud veel kuudki möödunud, kui Joel tundis ennast 
seotud olevat käsist ning jalust. Tal tuli elada tasku- 
kalendri järele, kus päevast päeva ja tunnist tundi olid üles 
märgitud kõik kohustused. Äripäeva pisitöö hakkas ikka 
enam välja tõrjuma ta suuri unistusi vastutusrikkaist üles- 
andeist. Ta oli õnnelik, kui sai segamata anduda mõnedki 
tunnid oma projekti ümbertöötamisele. Tõsi küll, see pro- 
jekti ümbertöötamine ei olnud enam seotud omaaegse 
loova fantaasia mõnuga, kuid oli ikkagi oaasiks kõigi pisi- 
kohustuste lämmatavas kõrves. 

Ent siingi polnud enam tegemist matemaatilise üles- 
andega kabineti vaikuses, vaid iga samm oli kokkupuude 
elava inimesega, olgu ta asjatundja, võhik või muidutark. 
Linnavalitsuse poolt mõned juhtnöörid antud, rändasid 

raekoja projektid kõigepäält ehituskomisjoni. Ja siin kuu- 
lis juba nii palju eriarvamisi, kui paljudel mõttesse tuli sõna 
võtta. 

— Mis mõte on niisugust majamürakat kodanikkudele 
kaela veeretada? küsis üks asjatundja agulipoodnik. Kelle 
kulul see loss mõeldakse üles ehitada? Eks ikka väike- 
mehe tasku arvel. Kelle ees me uhkustame? Katsume 
parem niisama läbi ajada. 

— Kuidas on see üldse võimalik, arvas keegi, et esi- 
mese ja teise auhinna saanud projektid lükatakse kõrvale 
ja aluseks võetakse hoopis ukse taha jäetud kavand? 

Ehitusmeistrist komisjoni liige laskus juba üksikasja- 
desse: kõik need liiga suured aknad ei pidavat sooja ja 
kogu ehitus tulevat rohkem nii moodsas stiilis ehitada, la- 
meda katusega, lihtne. Ta teadis veel oma tarka nõu ja- 
gada treppide, keldrite ja vundamendi suhtes. Seepääle 
siirdus ta kiitma diatomiiti, kui meie maal uut mater- 
jali nii lagede ja võrestiku täidisena kui isoleerimisplaa- 
tidena katuste ja seinte jaoks, jne. 

Leidus ka neid, kes arvasid, et enne tuleks õige ,,üle- 
val“ pool maad kuulata, mida sääl arvatakse lamedast või 
teravast katusest, sest ilma abirahadeta ei saa ju raekoda 
üles, kui aga talitada nende maitse vastu sääl, siis kes- 
teab... Kuid selline mõtteavaldus leidis kohe hurjuta- 
mist rahvusrinde esindajate poolt, kes ligemal ajal juba 
lubasid otsa pääle teha kõigele valitsevale korruptsioonile 
ja kes irooniliselt suhtusid kogu projektisse, mis niikui- 
nii jäävat paberile. Ning vaidlused siirdusid nüüd po- 
liitika alale tunniks pooleteiseks. 

— Mina üldse ei poolda niisugust ehitust praegusel ra- 
hutul ajal, lausus lõpuks üks komisjoniliige, kes kõigis oma 
arutlustes ikka sõjaasjanduseni pidi jõudma. Linna ette- 

võtete koondamine ühte kohta on ajast ja arust moodsa 
sõjatehnika päevil. Sest niisugune hoonemürakas oleks 
ju kõige parem sihtmärk vaenlase lennukile. Kas te olete 
ka mõtelnud: ühest parajast mürsust jatkub, et kogu teie 
kaadervärki uppi lüüa. Ja mis siis mõtlete pääle hakata, 
ah? Ei, meie aja printsiip nõuab suuremat maskeerimist, 
laialiehitamist ja kokkuhoidu mõõtudes. 


— Ehitus peab vähemalt viiekordne tulema, leidis 
keegi. Liftidega ja igapidi moodne. 


— Rohkem sambaid ja üldse rohkem nassvärki väli- 
muses, arvas veel keegi. 


Mitte teissuguseks ei kujunenud pilt, kui linnavalitsuse 
osakonnad ja bürood olid ka omad arvamised esitanud. 
Vähemalt ühes suhtes kõneldi nagu ühest suust: iga osa- 
kond leidis, et just tema peaks asuma alumisel korral. 
Niisiis raekoda pidanuks ehitama ühekordne. Üks linna- 
nõunikest oli aga väga agar kaitsema kolme- või isegi nelja- 
kordset ehitust, sest siis poleks üksi ehitus nägusam, vaid 
ära jääksid ka kokkupõrked ja pahandused praeguste 
krundiomanikkudega, kelle poolt niikuinii olevat oodata 
suurt vastutöötamist. 


— Teie arvate, et kõik on korras? oli linnapää omalt 
poolt ütelnud, hoolikalt kavandeid uurides. Aga mulle 
paistab, et te olete kõige tähtsama asja kahe silma vahele 
jätnud. Nimelt raekoja kella. See on teil mõeldud ainult 
esiküljele. See ei lähe. Kujutage enesele ette: kui vana- 
linnast tuleb kodanik ja tahab oma kella õigeks seada, kas 
ta siis teie arvates peab tegema pika reisi raekoja ette? 
Teie torn on ju neljakandiline. Hüva, tehke ta siis ka 
nelja kellaga! Meie demokraatlikul ajal peavad kõik ilma- 
kaared võrdsed olema! 

Algul vaidles Hurt peagu igaühele vastu, et visalt 
kaitsta oma seisukohta, aga siis nägi ta, et see kõik on as- 
jatu jõukulutus. Ettepanekute kirevus kõneles ise tema 
kasuks. ,,Maitset tuleb dikteerida,“ mõtles ta endamisi, 
»ja see on seda kergem, mida suurem segadus maitseis va- 
litseb.” 

Oli päris jube, kuidas tema raekoda kord lamedaks 
litsuti, kord mitmekordseks tõsteti ja kitsaks koondati, 
kuidas aknaid ahendati, torne ümmarguseks ja jälle kandi- 
liseks moonutati. Nagu läbi tuulte ja tormide oli Hurt pi- 
danud sõudma, kuid lõppude lõpuks oli jälle tasakaal 
käes. Kõik närimised, nokitsemised, nõuanded ei suut- 
nud esialgsesse kavasse tuua kuigi palju muudatusi. Ta 
võttis küll arvesse terve rea praktilisi näpunäiteid ja soove, 
kus temal enesel silma või kogemusi polnud, aga kogu ehi- 
tuse stiil ja laad jäi endiseks. See kunstilise ilme säilimine 
arvamiste hoobisaju all täitis teda rõõmu ja salajase uhku- 
sega. See aitas teda vastu pidada isegi selles pisitalituste 
keerises, kuhu ta päevad kadusid. 

Ühel päeval tõi post Hurdale väikese ümbriku visiit- 
kaardiga: Helmut Taras ja proua paluvad teda homseks 
enese poole kohvile. 

»Mis see tähendab? Vaevalt nad tunnevad mind, 
miks nad kutsuvad? Nähtavasti suurem seltskond kokku 
aetud nagu see nüüd moes. Oli vist ainult kuulujutt, et 
nad minu pääle pahased on. Siiski, jätan minemata.“ 

Aga järgmise päeva hommikul helistati ja paluti tin- 
gimata tulla, sest võib-olla saab Taras Hurdale kuidagi ka- 
sulik olla. 

Kuidas sai Taras Hurdale olla kasulik? Oli neil aga 
temast ettekujutus! 

Siiski Joel andis järele, lihtsalt uudishimust, ja läks. 

— Olen vist esimene, ütles ta, palitut ja kübarat ära 
pannes. 

— Ega meil polegi teisi oodata, vastas proua Taras 
ning palus külalist edasi astuda sellise lahkusega, nagu 
oleks saabunud kauaoodatu või nagu oleks tal peidus taga- 
mõtteid. 

Mitte vähem lahke polnud ka härra Taras, pakkudes 
otsemaid hõbedasest lauakarbist sigarette. Või soovib 
härra Hurt välismaisi sigareid? 

Külaline vaatas ringi ja proua Taras tundis sellest hää- 
meelt, sest ta teadis enesel olevat vastuvaidlematu maitse. 
Oma teada ta oli saali sisustanud kallihinnaliselt. Suur 
persia vaip võttis poole põrandat enda alla. Biedermeier- 
mööbel ilutses saalis puhtaläikeliseks renoveerituna. Laua 
kõrval kolmejalgsel alusel seisis suur messingnõu, täidetud 
mitmevärviliste sügislilledega. Seintel antikvariaatidest 
kokku ostetud maale. Neile kahele maastikule hollandi 
koolist oli proua eriti uhke, sest isegi Raudkatsidel polnud 
midagi seesugust vastu seada. Suur tilgutitega lühter lisas 
kogu toale pidulikkust. 

Proua Taras ootas kiidusõnu, Joel Hurt ootas vastuvõtu 
tagamõtet. Mõlemad aga olid visad tulema. 

— Kas teie ei leia pärast välismaad siinse elu liiga 
kitsa olevat? küsis proua Taras. 

— Oo, ei, mul on nii palju tegemist, et pole aega sel- 
lele mõteldagi. 

— Valmistate sääl vist kõvasti uue raekoja ehitamise 
vastu? 

— Kaseda. 

— Kas te siis usute, et raekojast asja saab? küsis 
härra Taras naeratades. 

— Miks mitte? 

— Ma mõtlesin niisama. Et linna asjad, võivad ve- 
nida. Teil sääl sada komisjoni, igal komisjonil ise arva- 
mine, eks ole? 

— Seda n'd küll. Sellega tuleb juba arvestada. Ega 
see pole mõni väike eratöö. 

— Kas teil on palju eratöid? 

— Pole selleks aegagi. 

— Aga neid te siiski ei põlga? 

Hurt pidi ettevaatlik olema, sest juba liikus tema kohta 
kaebusi, et ta linnatööde kõrval liiga palju eratöid enese 
pääle võtab. 

Hiljem kohvilauas hargnes jutt juba avalikumalt. 


— Vaadake, ütles Taras, ma olen teist ainult hääd 
kuulnud, ja lõppude lõpuks ega meil neid arhitekte siin ka 
jalaga segada pole... Kui teil aega on ja kui teil eratööd 
keelatud pole, siis võime ehk edasi kõnelda. 

— Esialgu niisuguseid kitsendusi veel pole. 

— Seda parem. Meil on siin, omavahel öeldud, grupp 
rahamehi, kes tahaks üles ehitada ühe korraliku kauba- 
maja, nii-ütelda suure ja eeskujuliku ärihoone, nagu meil 
siin linnas veel pole. 

— Kuhute selle hoone olete mõtelnud ehitada? küsis 
Hurt, kui Taras oli oma kavatsusi juba lähemalt tutvus- 
tanud. 

— Siiasamasse, oma krundile. Ma olen kuulnud, et 
tulevane raekoda tahetakse ka siia kõrvale ehitada, selle- 
pärast ma just teie poole pöördusingi. Ma olen mõelnud, 
et te võiksite väga hästi juhatada mõlema hoone ehitamist 
ja ühtlustada minupärast ka nende stiili. Teil ei võiks ju 
selle vastu midagi olla? 

Vaat kus rebane,“ mõtles Hurt, ,,teeb ennast lolliks, 
nagu ei teakski, kuhu raekoda ehitatakse. Või on ta krunt 
suurem?“ 

— Ja veel üks asi, jatkas Taras, aga see jäägu täiesti 
meie omavahele. Minu plaan ja tingimus on niisugune, et 
kaubamaja peab enne valmis saama kui raekoja vunda- 
mentki on rajatud! Sest tont võtku, ma tahan õige näi- 
data, kui kiiresti asju peab ajama! 

Niisiis Hurt pidi Tarase ettepaneku järele hakkama 
võistlema ise omaenese suurprojektiga ja kõigile demonst- 
reerima, kuidas võimas erakapital ühisettevõtted kõigiti üle 
trumpab! Ülesanne polnud eriti delikaatne, seda enam, et 
kogu Hurda alateadlik poolehoid kuulus linnale kui ter- 
vikule. 

— Teie krunt peab siis kaunis suur olema? küsis nüüd 
Hurt. * 

— Kuidas nii? 

— Noh, kui sellele peab ära mahtuma üks raekoja 
tiib ja pääle selle veel teie kaubamaja... 

Taras võttis täiesti kohtlase ilme, nagu kuuleks ta sel- 
lest alles esimest korda. 

— Miste räägite? Raekoja tiib minu krundile? Kas 
sa kuuled, Marta, nad on mõelnud midagi meie krundile 
ehitadal Aga armas jumal, keegi pole minult midagi kü- 
sinud! Või tõstetakse meid siit lihtsalt välja? .Tullakse 
ja lõhutakse majad üks-kaks-kolm maha? Mis see peab 
tähendama! Mina ei saa aru, kuidas saab minu tagaselja 
üldse niisuguseid otsuseid teha! See on ju kuulmatu! 
Teie kindlasti eksite. 

— Ei, ma tean seda, vastas Hurt rahulikult. 

— Jah, aga kuidas see on võimalik? Mina elan siin 
rahulikult juba kaua aastaid, maksan oma makse korrali- 

kult, ja keegi ei arva hääks minule ütlemagi tulla, et maa 
minu jalge alt kistakse lihtsalt ära! Ütelge, kuhu peame 
siis meie minema, kas lageda taeva alla? Või olete sääl 
linnavalitsuses nõnda helded, et saadate meid oma vanade- 
kodusse? Annate supiköögist vahest prii suppigi pääle- 
kauba? 

— Ma ei tea, laotas Hurt käsi, küllap linn ostab teie 
käest krundi ära õiglase tasu eest. Teisiti ma ei oska seda 
seletada. 

— Õiglase tasu eest? Mis see siis peab tähendama? 
Missugune tasu on õiglane? 

— Küll juba lepite tasu asjus linnaga ise kokku. 

— Ei mõtlegi! Mina ehitan siia oma kaubamaja üles, 
ja mina tahan näha... 

Taras oli kohvilauast üles tõusnud ja hakkas pisut läbi- 
paistva ägedusega edasi-tagasi käima. Ta proua oli kogu 
aeg seda juttu päält kuulanud, aga kui nüüd mees vait oli 
jäänud ja oma ägedust ei osanud enam hästi edasi män- 
gida, siis võttis tema ohjad oma kätte. 

— Meie tahame veel näha, kes üldse julgeb oma kätt 
siia meie majade külge ajada! hüüdis ta ja seadis ennast 
rünnakuvalmis. Ta toon kerkis kiiresti ähvardavaks, ja 
kui Dunja köögist tuli temale midagi sosistama, kärga- 
tas ta: 

— Käige siit minema! 

— Nad võivad tarbekorral ju ka rekvireerida, ütles 
Hurt proua pikkade hädalduste lõpul. 

Aga see oli aina õli tulle valamine: 

— Ah, rekvireerida?: Katsugu nad! Kas te arvate, 
et meie oleme nagu lambad, laseme ennast rahulikult ära 
veristada? Või arvate, et minu mehel raha puudub rat- 
taid käima panna sääl kus tarvis? Imelik, igaüks võib sul 

kõrist kinni haarata, taskud tühjaks teha ja on veel aus 
mees päälegi! 

— See oleks ikkagi üldsuse huvides... katsus Hurt 
veel vastu ajada. 

— Mis üldsus? Kes see üldsus on? Niisamasugused 
inimesed nagu meiegi! Või palju viletsamad. Istuvad 
sääl linnavalitsuses ja arvavad, et võivad praalida! Oodaku 
nad, küll nad säält varsti laiali jooksevad, nii et kannad 
välguvad! Kel nüüdsel ajal natuke varandust kogutud, 
see on neil pinnaks silmas. Teate, milles viga seisab? 
Minu mees ei ole nende kambast ja nüüd nad teda kiusa- 
vad. Küll nad veel kõva rusikat näha saavad, küll nad 
veel kahetsevad! 

Nähtavasti olen ma siia kutsutud selleks, et mind läbi 
sõimata,“ mõtles Hurt. 

— Ja muidugi, sähvas Taras omalt poolt, kõik on ju 
nende neetud parteimeeste temp! Aga kui nad kord säält 
lendavad, siis ei ole küll nende vastu mingit halastust, seda 
ma ütlen! 

Veel kaua kiruti, pahandati, ähvardati ja valati oma 
südant Hurda ees välja. Aga siis võeti pehmemad toonid. 

— Vabandage, et me oma külalise ees nõnda oma pa- 
hameelt väljendame, aga te peate meid mõistma. Nii see 
edasi minna ei tohi! seletas Taras, kui nad söögitoast ta- 
gasi saali tulid. 

Hurdale oli selge, et Taras teab väga hästi, kuidas as- 
jad raekoja ehitamisega seisavad. 

— Vaadake, ütles Taras juba rahulikumalt, kui see 
raekoja plaanide tegemine suuresti teist ära ripub, siis la- 
seb see asi vahest ennast kuidagi kohendada. Marta, ole 
hää, too see konjak säält siia! Vahest võib teile veel va- 
lada? Meil tuleb veel palju juttu ja mina olen harjunud 

juttu ikka niisutama. Niisiis, kui päris asjalikult vaadata, 
kas siis tõesti minu krunt on teile nii hädatarvilik? Mis te 
nii suure maalahmakaga pääle hakkate? Milleks te oma 
raekoja peate kahele poole välja venitama nagu mõne har- 
mooniku? Mis te sinna majakolaskisse mõtlete sisse panna? 

— Võimalikult kõik linna asutused. Niisugune on 
nõue ja see on ka arusaadav. 

— Ei ole sugugi arusaadav. Võtame näiteks kasvõi 
linna raamatukogu, nüüd ta on teil vist kolmes kohas laiali 
ja nõnda ka rahvale lähemal. Aga siis? Te teate ise, kui 
palju ruumi ta enese alla võtab. Iga juntsu hakkab teie ilu- 
said treppe kulutama ja teie puhtaid uksi määrima. Mulle 
on kõneldud, et on neidki, kes tulevad lugemissaali käsi 
soojendama, igasugu pätid, kelle higilõhnast kõik korido- 
rid haisema hakkaksid. Ei, raamatukogu võiksite väga 
hästi uuest hoonest välja jätta. Ja nõnda veel mitme teise 
asutusega. Ega siis te linna vanadekodu ka sinna mõtle 
koondada ja igasuguste linna ettevõtete kontoreid? Nii et 
hea tahtmise juures saaksite selle hoone ehitada palju väik- 
sema. Võiksite ta hädakorral ka paari korra võrra kõrge- 
male ehitada, oleks ilusamgi, ja isegi sügavamale, sest arhii- 
vid, seifid, rahakapid, need võiksite maa alla... Eks ole? 

Sellised arvamused polnud Hurdale uudiseks, neid oli 
komisjonides sõelutud, neid oli erajutuajamistel esitatud. 
Taras aga läks kaugemale: 

— Lõppude lõpuks ei tarvitseks teil muud teha, kui 
ainult üks tiib veidi lühemaks kärpida, nii et see minu 
krunti ei haaraks. 

— Aga siis võiksid tulla teised krundiomanikud sama- 
suguste soovidega... 

— Ah, mis, need sääl, ja Taras viitas pöidlaga põlg- 
likult üle õla, kas te neid ka mingiteks omanikkudeks 

peate? Nemad on kindlasti õnnelikud, ku nad oma kapsa- 
aia eest tubli hinna tasku saavad pista. 

Hurt kujutles nii selgesti oma kaua unistatud uuslinna 
poole ujuvat luike tiibadega, millest üks Tarase soovil oli 
lühemaks lõigatud, teine aga losa järel. Taras nagu taipas 
Hurda mõtteid ja ütles: 


— Te võib-olla arvate, et nii ei tule hoone ilus? Aga 
ma ju ütlesin, et minu kaubamaja võib üles ehitada stiilis, 
mis raekojaga sobib. Isegi täpselt samas stiilis. Oleks 
nagu raekoja jatk. Ei midagi, mis silmale valus oleks ka 
kunsti seisukohast. Annaksin teile täiesti vabad käed, kui 
te ainult mu krundi päästaksite sellest ähvardusest. Te 
võite täiesti kindel olla, et igal juhul peab kaubamaja enne 
kerkima kui raekoda! Ükskõik missugune arhitekt kunagi 
raekoda hakkab ehitama, oletame, et see polegi teie, siis 
peab ta tahes-tahtmata ikkagi arvestama meie suure kauba- 
maja välimust. Te näete siis, sel moel võite te koguni 
kindlustada oma stiili läbiviimist. 

Nagu läbi paistis, ei seisnud küsimus üksnes Tarase 
krundis, mida linn tahtis tal käest võtta, vaid juba varem 
kavatsusel olnud kaubamaja ehitafnises, mida võidi nurja 
ajada, ning lõpuks ka tugevas jonnis. Tarasel võis õigus 
olla, et ta oma kaubamaja kiiremini üles saab kui linn oma 
raekoja plaanid valmis, ja kes hakkaks siis veel suurt kau- 
bamaja maha lõhkuma, et platsi saada raekojale? Nõnda 
suudaks ta linna kavatsused sassi ajada ning Hurt teeks 
nüüd ainult tühja tööd. Kas aga suudab Hurt Tarasest 
ette jõuda? Vaevalt, sest linna veskid jahvatasid laisalt. 


Hurt vaatas teispool lauda istuvat kuivetut, lüheldast 
meest, kelle kitsad kokkupigistatud huuled väljendasid 
sama palju tahtejõudu kui jonnakust. Sel väikesel, raha- 

kal mehel oli siis võimu nurja ajada ettevõtteid, mis olid 
kogu linna ja üldsuse omad! Ta pakkus kompromissi, sest 
see kompromiss oli talle kasulik, kuna linna keskuse nihu- 
tamine otse tema tulevase kaubamaja külje alla avas ärit- 
semisele ilusaid väljavaateid. Teisest küljest, rahamehe et- 
tepaneku vastuvõmisega nihkuks ka raekoja ehitamine 
tema huvipiirkonda ning see muudaks selle väljavaated 
reaalsemaks. 

Aga mida oleks tähendanud Hurdale Tarase ettepa- 
neku vastuvõtmine? . Allaandmist erakapitali huvidele, 
pankrotitunnistamist linna kui terviku võimule, oksa saagi- 
mist, millel Hurt ise istus! Tema kui eraarhitekt oleks pi- 
danud endale kui linna-arhitektile sohki tegema, nimme 
viivitama ja venitama linnaasjadega, kuni eraasjadel kin- 
del käik sisse saanud, ühe sõnaga, saboteerima iseennast. 
Ta oleks pidanud reetma oma unistusi linna palge põhja- 
likust muutmisest, maha salgama üldsuse huvid, mille tee- 
nistuses ta tundis ennast olevat. 


— Üldsuse huvid? naeratas Taras kuivalt. Teie siis ei 
tea, mispärast just minu krundile hammast ihutakse? 


Hurt naeratas paljuteadvalt vastu. Oli ju tema ise 
raekoja asukoha leiutajaks; mitte keegi teine, ja jumaluke, 
kes peaks siis temast paremini teadma... 


— Teie ei tea siis pooli asjugi! jatkas Taras ja hakkas 
Hurdale agaralt selgeks tegema, et kõik pole muud midagi 
kui selle kahe linnanõuniku intriigid, kellele tema paaril 
korral äritehinguis on jala pääle astunud ja kes nüüd ju- 
hust kasutavad, et temale kurjasti kätte maksta. Argu- 
mendid olid päris veenvad, nii nagu neid Taras esitas. 
Hurdal oli tunne, nagu oleks ta kuuehõlma pidi sattunud 
kuhugi rihma ja hooratta vahele. 

— Ja siis olen ma mõnikord ka rahvusrinde mehi toe- 
tanud. Ka see on neil pinnaks silmas. Olen nüüd teile 
pisut telgitaguseid näidanud. Ma usun teie ausust ja seda, 
et te sääl olete kõik võtnud puhta raha pähe. Aga nii 
lihtne see asi ei ole! Tõesti ei ole, uskuge mind! 

Vähe aja pärast ta küsis äkki: 

— Kui palju palka te õige saate? 

— Kakssada krooni. 

— Ja selle näruse summa pärast oma käsi siduda? .. 
Teie vääriksite paremat! Eraarhitektina teeniksite võrra- 
tult rohkem. 

— Võib ju olla, aga... 

— Aga? 

— Kui ei ole ennast veel sisse töötanud, jalgu alla 
saanud... 

— Ma olen aga teist teie erialal väga palju hääd 
kuulnud. 

— Ei tea, kes küll need asjatundjad võisid olla? küsis 
Hurt imestusega. 

— Juba žürii liikmed ei jõudnud teid küllalt kiita ja 
hiljem ka pastor Niinemäe, minu hää sõber, ja teised. 

Kui Hurt püsti tõusis, et ära minna, küsis Taras: 

— Noh, kuidas siis jääb? 

— Lubage veidi mõtlemisaega. Asi on küllalt komp- 
litseeritud. 

— Ma loodan, et see, mis me siin rääkisime, jääb meie 
oma vahele, ütles Taras väga sõbralikult, katsudes isegi 
Hurdale palitut selga aidata. 

Joel tuli ära väga segaste tunnetega. Nagu oleks kiu- 
saja ta ees seisnud, näidanud mäe otsast kuningriiki ja 

Ale vaata, see on kõik sinu ja Kall kui sa AN minu 

ees kummardad. 

Kui ta läbi udutseva vihma koju jõudis ja palitu sel- 

jast viskas, tundis ta, et ta käed ja nägu on üleni niiske 

See polnudki nagu vihmast, see oli nagu inimeste närusu- 

i sest, millest ta oli läbi pidanud astuma. 
A 

Ah, sa taevas, mis see küll pidi olema?“ mõtles Kiki, 
oma voodiks korraldatud kušetil äkki üles ärgates. ,,Kas 
ma pidin midagi ostma? Kuhugi minema? «Kedagi 
ootama?” 

Äratuskell polnud veel kuuski. Kiki nõksatas istukile 
ja patsutas peoga haigutavale suule, keeras siis end täis- 
nurga võrra vastu seina. Teki viimane veerand libises alla, 
jalad tõmbusid sinise öösärgi nagu varjava tiiva alla. 
Tsirrdi! rebenes midagi ja ta jäi hinge pidades kuulatama, 
pilk silmanurgas. 

Täieline vaikus. 

Tasahiljukesi kummardus ta nüüd üle põlveääre vaa- 
tama: suur varvas oli särgipraos. Käed ümber jalgade, 
lõug põlvedel, hakkas ta kelmi väljatükkijat tunnistama. 
Inetu, kõver, lapergune varvas, aga ilma selle kondita, mis 
Reet Niinemäe juures nii palju hirmu tekitab. Meenus 
Michel Angelo voolitud Moosese varvas, mida ta Itaalias 
oli imetlenud, siis kui ta sääl viibis fiktiivsel pulmareisil: 
võimas, ärasuudeldud varvas, mille üle temagi oli tahtnud 
kummarduda, et proovida pühaduse maitset oma huultega. 

Kiki liigutas end, särk tõmbus sitku ja rebenes nüüd 
põlve kohalt. ,,Ah, mis see küll pidi olema?“ Mitte ei 

tulnud meelde. Ja Kiki jäi uuesti unistama Itaaliast, Ve- 
suuvist, kuhu otsa ta mõtleb sõita eesli seljas ja kust ta siis 
alla kraatrisse vaatab, südames niisugune kihk ennast alla 
visata. ,,Kuidas oleks, kui ennast alla visata, kas kukkuksin 
käpuli nagu kass? Või läheksid jalad ees? Või käed? 


Ah jaa, kass... Ja muidugi kass!“ 
Kiki laskis jalad põrandale. Põrand oli jahe, väljas 
sadas vihma. ,,Jälle astusin vist pahemaga.“ Ta haaras 


toolilt õhtuse paki ja ruttas tagasi kušetile, tekki maast 
kaasa tõmmates. 

Need olid Umbjärve püksid, mille sisse oli mähitud 
kass, hall läikiv kass, alles eile õhtul ahjust tulnud. Kiki 
kooris oma looma välja, asetas ta jalutsisse, et teda vah- 
tida, siis maha põrandale, siis lauale, käänates oma keraa- 
mika-katsetist kord seda-, kord teisipidi. Kas ta julgeb 
aga seda Hurdale kinkida? Kas ta temale meeldibki? 
Vahest on teine nagu Rõigas, kes nii hoolikalt voolitud 
koerast väljagi ei teinud? = Glasuuril pole ju viga, ja see 
ilme... 

Umbjärve pükse tuli kohendada, Rõigas oli neisse oma 
suitsetamisega augu kõrvetanud. Vehkinud teine sigaretiga 
kogu aeg liikumatult istuva Umbjärve nina ees ja teinud 
selgeks, mis tähendab dünaamika, kuni olid tunnud kärsa- 
haisu. Jah, sokke parandada, seda teeb Kiki hää mee- 
lega, aga põlenud pükse paigata? Ja kui kaua ta peab 
seda Umbjärve üldse parandama? Vahel Rõigastki? 
Lahkusest õiguse teinud, viskavad nad ühe hilbu teise 
järele Kiki kätte: muudkui paranda! 

Aga kui Rõigas veel edaspidigi mõtleb selliseid kirju- 
tisi oma lehes lubada Hurda vastu, siis Kiki, vaat”, ei as- 
tugi enam üle ateljee läve, või visaku Umbjärv oma toa- 
seltsiline üle ukse. Kui nad ka siis veel oma hädadega 

tulevad ja tema ukse taga koputavad, teda alatasa tülita- 
vad, siis läheb Kiki üldse siit majast minema, võtab kor- 
teri kuhugi linna äärde, kuhu nad juba tulla ei viitsi. 

Niisuguste hirmsate kavatsustega pääs silmitseb Kiki 
oma kassi ega taha kuidagi niiti ja nõela otsima minna. 

See on haruldane juhus, et Kiki tõrkuma hakkab. Sest 
tema on juba kord nõnda loodud, et ta ikka kellelegi peab 
hääd tegema, kedagi koristama, kellelegi midagi kinkima, 
kedagi lohutama, ennast peagu unustades. Kõige hää eest 
ta ei taha kunagi mingit vastutasu, isegi mitte tänu, sest kui 
südamlik see ka poleks, jätab see teda enamasti ikka kül- 
maks. Palja tänumeele pärast ei liigutaks Kiki sõrmegi. 
Ta saab oma hüvituse mujalt. Talle pakub nimelt erilist 
naudingut kuulda noomimisi ja etteheiteid oma liialdatud 
helduse ja raiskamise pärast. On nii väga-väga hää kuulda 
pahandamisi häätegude puhul. Kui heldus on voorus, nii 
tunneb Kiki vaistlikult, siis on liialdatud heldus juba nii 
suur voorus, et katab üleni kinni kõik muud pahed ja 
patud. 

Ta enese tarbed on vähesed, ta lepib toiduga, mis 
pood talle valmilt annab või mida ta ise saab kiiresti val- 
mistada. Ta ei tea kunagi oma pesu ja riiete tagavara, ja 
kui tal meelde tuleb midagi osta, siis ta ka ostab. Vahel 
polegi see ta ise, kes mõttele tuleb tualetti uuendada, vaid 
need on kas proua Niinemäe või Orajõe, kes talle selleks 
märku annavad. Siis võib ta end koguni vägagi maitse- 
kalt riietada, kuigi see maitse tema igapäevases elus on 
nagu vaka alla maetud. Juhtub aga, et keegi kiitma hak- 
kab ta kleiti, kingi või prossi, kui ta võib need võtta ja 
säälsamas kiitjale enesele kinkida. Õnneks juhtub seda 
harva, sest ilusat riiet teise seljas kadestatakse rohkem vai- 
kides kui kiidetakse avalikult. 

Kogu Kiki varandus mahub ühte kohvrisse, mida pole 
raske treppidest alla kanda, kui ta oma korterit mõtleb 
vahetada. Ja seda juhtub sageli, sest tubade väljaüürijad 
teda hästi ei armasta tema elukommete pärast: kui tal 
tuju tuleb laulda, siis laulab ta ka öösi; kui ta kuskilt 
grammofoni saab, siis keerutab ta plaate hommikuni; ta 
võib lihapanni priimusele jätta ja joosta ise poodi või 
Umbjärve ateljeesse ning jääda sinna tunniks või paariks 
lobisema, ning siis on kogu maja pahandust täis. 

Kohver ise kannab hoiukohtade rebitud numbrite kõr- 
val veel nelja-viit märki nimekaist hotellidest Berliinis, 
Pariisis, Nizzas, Roomas. Need olid olnud veidrad, aga 
ilusad päevad ta elus, kui ta ühe ajalehe-kuulutuse pääle 
oli saanud kiilaspäise ja paksukõhulise härra platooniliseks 
reisikaaslaseks ning sellisena läbi sõitnud pool Euroopat, 
ilma et tal oleks olnud muid kohustusi täita, kui mängida 
teiste ees pulmareisi. Vanamees oli palju sigareid suitse- 
tanud, palju veine joonud, elanud läbi kõiki illusioone, 
aga pulmaöö oli jäänud tulemata — isegi Kiki häätahtlik- 
kus ja vastutulelikkus polnud aidanud valmis vaimul jagu 
saada liha nõtrusest. Ühel hommikul oli see kummaline 
kaaslane Hõtel Negrescost kadunud, ning kui Kiki oli alla 
läinud oma toa võtit ära andma, oli talle ulatatud ümbrik 
väikese tänusedeliga ja väga napilt kalkuleeritud reisira- 
haga kojusõiduks. Sellega oli Kiki tagasi Pariisi sõitnud, 
saanud mõnda aega Dõme'i terrassil kohvi juua, kus ta 
sõlmis juba uusi tutvusi kunstnike seas. Ta oli meile mo- 
delliks olnud, kehvadel päevadel tikandustöid või baatik- 
rätte teinud, siis Luxembourg'i aias lapsevankrit käruta- 
nud, vahepääl ära õppinud masinkirja, aga kahjuks ilma 
prantsuse ortograafiata. 

Ta armastas ahnelt romaane neelata, aga ühtki raa- 

matut tal enesel polnud. Need olid kas jäädavalt lugeda 
viidud või ta jättis mõne, mis tal juhtus olema, korterisse 
maha, kust ta ära kolis. Raamatute ostmine käis tal üle 
jõu, laenu-kogude käperdatud lehekülgi ta ei sallinud, ja 
nii võttis ta ühest tuttavast raamatukauplusest uusi raama- 
tuid koju, et neid lugeda niisama, lahtilõikamata. Olid 
väga magusad need kinnised leheküljed, kust sisu tuli välja 
urgitseda nagu vähjal kõige hõrgemat liha kitsa sõra- 
koore alt. 

Reet Niinemäe tundis Kiki nõrkusi juba koolipõlvest 
saadik. Ta teadis ka, kui vajalikud on Kikile noomimised, 
kuigi see teadmine ta enese ürmimistel hoo ära võttis. 
Vahel ta oli siiski Kikile ütelnud, et võtku see ometi ees- 
kujuks härra Niinemäe, kes on ju kah kõigiti hää ja helde, 
aga ikka ja alati mõistlikult, piiri pidades. Vaadaku Kiki 
ise: Niinemäedel on seetõttu varandust kogunud, talu ja 
maja, aktsiaid siin ja sääl, aga kas seda kõike muidu oleks? 

— Egasaise küll seda ei arva, oli talle siis Kiki vastu 
naernud, need on sul ainult Ilmari sõnad. 

Kõik teadsid Kiki iseäraldusi ning Kikil oli hää meel, 
et nad tagaselja teda nii väga manavad ja kahetsevad, pa- 
handavad ja haletsevad. Hää meel sellepärast, et nad 
teda pidid tuuseldama tema enese arvates mitte halva, 
vaid hää pärast, vooruse pärast, mida neile enestele oli vä- 
hem antud. Nad küll kahetsevad teda, aga tegelikult ai- 
nult kadetsevad! 

Väga valjult oli Kikit läbi võtnud proua Orajõe, kel- 
lele Kiki oli kingituseks toonud ühe antikvariaatselt oste- 
tud mokka-serviisi. 

— Mõtle ometi, Paul, kuidas see inimene ennast rais- 
kab! oli ta oma mehele ütelnud. Ja Kikile enesele: — Sa 
oled ju päris pöörane! Ma annaksin sulle otsekohe selle 

kingituse tagasi, aga ma tean ju, et sa ei võta. Ning 
uuesti Paulile: — Mõtle ometi, mis ta veel proua Raud- 
katsile kinkis: tead, selle salli suurte tikitud roosidega, sa 
ju nägid, mis tal siin kord ümber oli võetud, eht hispaa- 
nia sall! 

Orajõel polnud kahjuks sallist palju aimu. 

— Ja sina narr, kingid selle salli proua Raudkatsile, 
nagu poleks temal veel küllalt oma hiina ja jaapani öö- 
kuubedest! Häbi oleks tal pidanud olema seda sinult 
vastu võtta! 

— Aga mis ma sellega ikka oleksin pääle hakanud? 
oli Kiki katsunud vastu vaielda. Tema ju ihaldas seda 
salli nii väga, alati ta kordas mulle, ta ei olevat kuskil, 
mitte kuskil nii ilusat näinud. Minu käes oli see riidetükk 
ka juba mitu aastat seisnud, oli mul lihtsalt ristiks ees. Ma 
mõtlesin, et las ometi mõni teine ka rõõmu tunneb. Koid 
oleksid ta viimaks niikuinii ära söönud. 

— Kuulge, Kiki, oli siis härra Orajõe vahele löönud, 
kuulge, mis ma nüüd teile ütlen. Helde te ju olete, kõik 
riided kingite seljast ära, palju siis veel puudub, et ka ihu 
järele läheks. Ma mõtlen, et kui kellelgi äkki ihulik häda 
tuleb või nii, et siis teie viimaks oma pehmest südamest... 

— Aga Paul, oli proua oma meest pidanud katkes- 
tama, mõtle ometi, mis sa kõneled! 

Kiki oli üsna vait jäänud, tal olid hakanud pisarad 
jooksma, mitte solvumisest, vaid magusast haledusest, et 
härra Orajõe on ikka päris tõsiselt vihane ja võib sind 
veelgi tõsisemalt materdama hakata, kuna sa ometi oma 
sisimas tead, et sa teisiti ei saa, et oled süütu märter, kes 
õige asja eest aina hoope peab saama... 

Sellesama salli pärast ta oli noomida saanud ka pastor 
Niinemäelt, kes küll oli kiitnud hääd tahet, aga laitnud 


152 


selle teostust: häätegevale seltsile oleks Kiki pidanud salli 
kinkima, aga mitte rikkale prouale lisalõbuks. On küllalt 
neid lapsi, kellel pole hilpugi selga panna. Häätegu olgu 
ikka kasulikult tehtud, aga mitte uisapäisa. 


Sellest sallist oleks võinud tõesti saada»mõni pluusi- 
kene lastele, oli Kiki kohkunult Niinemäele vastanud, mõni 
päärätikene või püksikene, teate, tõesti ma lähen ja ütlen 
proua Raudkatsile, et ta midagi häätegevale seltsile an- 
naks, ei, ma annan parem ise midagi... 


Mis pidi vaene Kiki pääle hakkama, kui tal puudus 
omandusinstinkt ja võime põhjalikult enne järele kaaluda, 
kellele mida iga kord kinkida? Ta lubas ennast paran- 
dada, ta tundis ennast hirmus süüdlasena. Nüüd, kui ta 
selle kassi täna Hurdale viib, talitab ta kindlasti targe- 
mini. 

Aga Umbjärve pükstega on lugu halvem, sest Umb- 
järv ja Rõigas on Kiki iseäraldustega juba nii harjunud, et 
hakkavad teda ekspluateerima. Vähe sellest, et nad ei 
oska ammugi mitte enam tänada, — sellest pole ju külma 
ega sooja — nad irisevad ja turtsuvad tänu asemel! Kui 
nad korralikult noomidagi oskaksid! Kuidas Kiki seda 
paika sinna Umbjärve põlveotsale ka ei seaks, rahul juba 
sellega ei olda, vähemalt Rõigas mitte, kuigi see temasse. 
ei puutu. Ja neil on õigus: Kiki tõesti ei oska säärast 
tööd. Tal ei ole mingit sisemist eneseõigustust nende nu- 
risemise vastu seada, ei midagi, mis teda rahustaks. 

Sellepärast siis ei olnudki nii lõbus Umbjärve pükse 
paigata, ei, see oli koguni kurb, ja Kiki langetas mõne 
suure pisara oma nõela- ja niidikasti, kust otsis sõrmküba- 
rat, ja mõtles kurbi mõtteid, kuni ta kušetil kükitades 
nõelus. 

Ei olnud tal aega ega harjumustki oma tuba koristada: 
rebenenud öösärk jäi padjale, niidid-nõelad tekile, pooleli- 
joodud kohvitass toolile. 

Ateljees võeti teda vastu tusaga, nagu ta oli ette aima- 
nud. Umbjärv vähemalt vaikis, kuna Rõigas, nagu tai- 
bates, kuhu see kass sääl kaenla al! viiakse, hakkas Kikile 
ette heitma, et ta on oma hinge neetud parteitseestele ära 
müünud ja nüüd läheb siis veel ka meelehääd viima. 


Rõika irvitus halvas sedapuhku kõik Kiki kavatsused. 
Ta jooksis tagasi oma tuppa ja viskas kassi kušetile. 


Järgmiseks hommikuks olid Rõika pahandamised lah- 
tunud ja Kiki võttis oma paki julgemalt kaenlasse. Enne 
tööle minekut jooksis ta veel frisööri juurde, et end nagu 
ette valmistada mõneks pidulikuks sündmuseks. Siin 
uuendati ta kulmudevibud, mustati ripsmed ja kohendati 
garbosoeng. 


Ent see, kelle pärast end nõnda seati ja ehiti, polnud 
täna sugugi tujus. Juba mõnda päeva oli-Hurt olnud tu- 
sane, karm ja hoolimata, ning korts kulmude vahel oli ai- 
nult magades siledaks tõmbunud. 


Inimestega iga päev kokku puutudes oli Hurt neis 
avastanud jooni, mida ta ise polnud osanud kujutellagi. 
Ta ei mõistnud näiteks, miks see venelasest ehitusmeister 
pidi tema lauale maha jätma viinapudeli. Meelehääl — 
kui see pidi olema meelehää — polnud ju mingit otstar- 
vet. Kui Hurt oli mehe tagasi hõiganud, oli see vabanda- 
nud, et ta ei oskagi teisiti, ärgu pandagu pahaks, nii on 
vene mood, antagu väga andeks. Kord oli Hurt saanud 
kimbu roose. ,,Küllap mõnelt austajalt“, oli ta meelita- 
tult arvanud. Aga siisühel päeval oli talle ekspress too- 
nud ilusa äratuskella. Ei teadnud ta aimata, kes selle võis 

saatnud olla ja kas see oli mõeldud nöökeks või rõõmu- 
täheks. Ja selliseid kinke oli järgnenud muidki. Koogid 
ta oli saatnud lastekodusse, veinipudelid haiglasse, lilled 
- jätnud vaasi. Mis oli kõigi selliste pististe tagamõte, kui 
aimugi polnud, kelle poolt nad tulevad? Võib-olla aval- 
dati sellega tänu, et Hurt mõne vea oli kahe silma vahele 
jätnud, et sääl jälle mõni tüssamine, mõni väike kelmus 
oli korda läinud; võib-olla avaldati lihtsalt rõõmu, et ei 
tulnud kardetavat sissekukkumist või karistust või mõni- 
kord isegi kontrolli kasvõi õige asja puhul. Võta kinni 
inimeste hingeelu! Aga Hurt oli muutunud neist altkäe- 
kinkidest kuidagi kahtlustavamaks ja hellemaks. Iga kin- 
gitus oli nagu märgiks, et kuskil midagi logiseb. 


Paar päeva tagasi oli ta oma laualt leidnud suure ilusa 
sirklikasti. Ta oli kohe rutanud suurimasse joonistustar- 
vete kauplusse. Juba pakkimispaberist oli Joelile ilmne, 
et sirklikast oli säält ostetud, lühikeste järelpärimiste järele 
selgus seegi, kelle poolt. Kindlasti ehitusmeister Rooselg, 
kes oli vähempakkumise teel enese pääle võtnud ühe linna- 
maja kapitaalse remondi. 


Päev hiljem oli Rooselg tulnud Hurda kõnetundi. 


— Pole veel saanud pooltki tööd ära teha, aga, näete, 
olen omadega põhjas. Ma võiksin ju ka kergemalt läbi 
tulla. Vähe lupja seintele, kord pintsliga üle põranda. 
Aga, vaadake, ei taha nii alt vedada. Nimi peab ausaks 
jääma! Nüüd olen siis talade juures. Katsusin läbi, ter- 
ved mis terved. Kõlbavad veel paarkümmend aastat vä- 
hemalt. Kas ei saaks nii... omavahel... Nüüd on palgi- 
hinnad pööraselt tõusnud. Vaadake ise... 


Rooselg esitas Hurdale võrdlemiseks endisi ja nüüd- 
seid arveid. 

— Võtsin rumalast pääst pakkumise endale. Nüüd 
on kõik kallim, värnits, naelad, tööpalgad... Jumala 
eest, te ei usu mind, aga ma oleksin omadega täiesti läbi, 
KuLn5 

— Leping on leping, vastas Hurt jahedalt. Mis saan 
mina sinna parata. Teie olete kohustatud seda täitma, kui 
talad ka veel viiskümmend aastat vastu peaksid. Ja sähke, 
siin on teie sirklikast. On tulnud valel aadressil. 

— Mis sirklikast? oli Rooselg teadmatust mänginud. 
Aga Hurt polnud lasknud ennast kõigutada, ähvardanud 
tunnistajatega. Ning oli järgmisel päeval lubanud tulla 
ehitust vaatama. 

Järgmisel päeval seisiski palgivirn õues ja mõnda väna 
tala oli juba kohalt kangutama hakatud. ,,Ei läinud läbi,“ 
oli Hurt endamisi rõõmustanud. 

Ning täna hommikul oli Hurt korraks säält läbi käinud 
enne bürootundi tulekut. Talle oli tundunud pisut kaht- 
lane see kiirus, millega talad uutega olid asendatud ja põ- 
rand pääle löödud. Rooselga ennast polnud kohal ja töö- 
lised vaikisid. Alles siis, kui Hurt käskis üht põranda- 
lauda üles kangutada, tunnistati üles, et nood eilsed palgi- 
vimad olid siit õhtul mujale nihkunud ja et tõesti uuenda- 
tud on ainult kaks tala. 

»»Mis teha?“ oli Hurt mõtelnud raekoja poole sammu- 
des. ,,Nüüd on ta mul siis teist korda peos. Kas anda 
nüüd õpetust, nii et ta alles mäletab? Võib-olla ongi ta 
mul raekojas ees.” 

Rooselga polnud, küll aga oli büroolaual paberisse mä- 
hitud pakk. 

— Juba jälle! ümahtas Hurt vihaselt, tõusis ja läks 
teenijat otsima, et aru pärida. Koridoris põrkas ta kokku 

— Olin just teie poole minemas, laulis Kiki ja vaatas 
Hurdale otsa silmadega, mis kõrgemale-joonistatud kul- 
mude tõttu paistsid nii lahkelt-lahtised. 

— Lähmesiis! Palun! 

Hurda toon oli nii range, et Kiki ei saanud teisiti kui 
pidi tema järel käima kikivarbail. ,,Ah, sa taevas, kui 
õnnetul ajal ma olen tulnud!“ mõtles ta, ust enese järel 
kinni tõmmates. Hurt polnud niigi lahke, et oleks teda 
lasknud: enne sisse astuda. 

— Teate, ma tõin teile kassi, ega teie ei pahanda? 
ütles Kiki kelmika argusega, enne kui Hurt sai midagi oma 
ametlikus toonis sisse juhatada. 

— Mis kassi? Mul polegi muud tegemist kui aina 
koerte ja kassidegal pahvatas Hurt vihaselt. Kus see 
kass on? 

— Sääl sees! osutas Kiki pakile. 

— Ah seel hüüdis Hurt kergendusohkega. Niisiis 
teie poolt? 

— Kas teile ei meeldi? venitas Kiki oma küsimust, 
nagu ikka pooleldi lauldes. Hurt oli paki lahti saanud. 

— Ja mis tagamõttega te selle minule olete toonud? 

Hurda toon oli veel ametlik ning Kiki oli algul nõutu. 

— Ma niisama... Teil on siin nii hirmus palju pa- 
bereid, ma mõtlesin, et tuul tuleb, puhub laiali, vahest pa- 
nete pääle. Teate, ma voolisin seda nii-nii kaua. Umb- 
järv ütles ikka, et modell sureb kätte ära, enne kui ma ta 
ükskord valmis saan. Teate, see hall kass sääl, kes ikka 
aknal kärbseid püüab... Ma tahtsin juba eile tuua, aga 
Rõigas rikkus tuju ära. Ütles, et see on siis jälle üks alt- 
käemaks... 

— Kas ütles, et jälle altkäemaks? küsis Hurt ootamata 
ärevalt. 

— Jah, nii ta ütles. Ja kui teie nüüd kah küsite, et 
mis tagamõte sel kassil on, siis ma hakkan ka ise mõtlema, 
et ongi viimaks altkäemaks. Kas ma olen väga halvasti 
teinud? Viimati mõtletegi, et tagamõttega... Aga ar- 
vasin, kellele ma ta ikka kingin. Teil oli niisugune ristlips 
ees ja ma arvasin, et teie vist armastate kasse. Kas ta on 
väga halvasti välja tulnud? Ta ei kõlba kuhugi, eks ole? 
Teile vahest ei meeldi, et ta lamab? Ta ehk peaks jooks- 
ma, hüppama või hiirt püüdma? Seda ütleb ka Rõigas: 
ses kassis polevat mingit dünaamikat, mis kass see on, kes 
ainult magab? Ja kel pole küüsigil Aga ütelge ometi, 
kuidas ma oleksin talle küüsi saanud teha? 

Juba oli Kiki oma sõnadele annud vaba jooksu: 

— Või oleksite paremini tahtnud koera? Mul oli ka 
koer, selles oli küll hoopis-hoopis enam dünaamikat. Ta 
urises, karvad kõik turris. Mul polnud ju muud modelli 
kui ikka üks ja seesama peni taga aia. Läksin iga päev 
mööda ja ärritasin teda. Jooksin alati suure Jõrinaga 
plangu poole, ma muud ei tahtnudki. Üks päev vaatasin, 
kuidas ta suu oli, teine päev, kuidas kõrvu hoidis. Rõigas 
sai ta omale. Temale ta vahest sobis, tema on ju ise nii- 
sugune naljakas, aina uriseb ja on turris. Eks ole? Aga kui 
ta vahel vaikne on ja hää, siis võib ta ka minu peost toitu 
võtta. Tal enesel on ka koeraprofiil, kas te ei ole tähele 
pannud? Ta oskab koera viisil uluda, oskab pääd kätele 
panna justkui käppade pääle. Muidugi siis, kui ta tahab, 
kui tal on hää tuju. Nüüd tal seda ammugi enam ei ole. 
Ja sellepärast ma talle kinkisingi, et tal oleks parem tuju. 
Ma ütlesin, et nüüd peate mulle ka kätt andma. Aga 
teate, kui ta selle käe andis, siis oli see just nagu selle 
koera käpp, mis mu isal oli. Ah, ma olin siis veel päris- 
päris tillukene. Suured metsad olid ümberringi ja vahel 

oli väga jube ja vahel öösi oli huntegi kuulda. Siis ma 
peitsin ennast ikka teki alla ja palusin jumalat, et nad lähe- 
male ei tuleks. Ja ei tulnudki. Jah, Rõigas, ime küll, ei 
pahandanudki, kui koera sai. Ja siis ma arvasin, et egas 
teiegi ei pahanda, kui ma kassi teile annan... 


— See kass on vist teie suurest metsast, kus need hun- 
did ümberringi uluvad? katsus Hurt oma vahemärkust 
Kiki kõnetooniga irooniliselt ühte viia. 

— Ei ole, vastas Kiki seejärele väga naiivselt, mu isa 
oli siis juba ammu surnud, kui ma selle päris oma kassi 
leidsin. Muidugi mitte selle siin. Rikit ei saakski voolida, 
ta oli ju kolme jalaga. Ma leidsin ta linnapargist. Koerad 
olid vaesekese päris veriseks kiskunud, ainult narmad 
veel. Tõin ta koju, andsin piima, soojendasin hõlmas, 
puhusin pääle. Ja tuligi elu sisse! Ja siis ep ma ristisin ta 
Rikiks. Igal hommikul lonkas ta ikka kööpadi-kööpadi 
tuppa, ta oli nii hirmus tark. Ma vahel kardan niisugust 
tarkust. Kui vahel üksinda toas istusin ja mõtted jooksid 
niisama omapääd, siis'tema muudkui vaatab sulle naerata- 
des otsa, saab kõigest-kõigest aru, otse kontrollib sind. 
Mul oli nii suur hirm tema ees, et ma viimaks ei saanudki 
teisiti, tõin rebasepille. Ma pidin ju ära sõitma, kuhu ma 
oleksin pidanud tema jätma? Kaasa võtma? Jah, võib- 


olla oleksin pidanud kaasa võtma. Linna ma teda ei saa-, 
nud jätta, keegi teda ei sallinud pääle minu. Rebasepilli 


ma panin leiva sisse ja palusin teda, et võtku ometi ja 
söögu. Mitte ei tahtnud. Vahtis mulle otsa, kui teda käs- 
kisin. Ta nagu tahtis ütelda, et võta ise enne. Viimaks 
sõi ikkagi ja mul enesel olid pisarad silmis. Ta oli nii hir- 
mus-hirmus tark, küll ta juba aru sai, et mul on valus, kui 
ta rebasepille ei võta, ja et ta peab. Nii ta siis sõi, kõndis 

veel nagu ta oli ikka kaks-kolmat, kaks-kolmat, ja oligi 
otsas. 

— Jateil ei olnudki hale? 

— Miks ei olnud, väga hale oli. Nutsin mitu pää- 
täit. Siis läksin alla aeda, palusin luba teda matta, voo- 
derdasin haua sireliokstega ära ja nutsin jälle. Kui ma 
nüüd seda siin voolisin, siis oli vahel tõepoolest tunne, 


nagu tõuseks savi käe all kõrgemale ja silitaks ennast 


vastu minu kätt... Kas kassil on hinge? Kasteie ei tea? 
Teie olete ju nii hirmus tark, teie peaksite seda küll tead- 
ma, te ei taha ainult mulle ütelda. Ma vahel mõtlesin, et 
seda kassi ma ei kingi kellelegi, see on nagu tolle lonkaja 
mälestuseks. Aga siis jälle mõtlesin, et vahest teen mõ- 
nele rohkem rõõmu. Aga nüüd näen, et ta teile sugugi ei 
meeldi... 

Hurt sulas vähehaaval selle kestva lobisemise soo- 
juses. 

— Ega ma nii halb polegi, kui ma teile paistan, ütles 
ta viimaks. Ma tahaksin meeleldi päris ehtsalt tänulik 
olla, aga ma ei saa. Hinge tahavad mul välja võtta. Kus 
sa saad rahulik olla! Hakkad igal pool aina tagamõtteid 
otsima, kui mitte otse jala-ettepanekuid. 

— Ei, tänu ma ei tahagi. Ega me sellepärast! Kui 
teil ainult natukegi hää meel oleks... 

— Ma usun, et mul seda oleks paljugi, kuid ainult... 
Nojah, mis ma sellest kõnelen! sada asja, sada pahan- 
dust. Ja igaüks läheb südamesse. 

— Viimaks olen minagi selle saja hulgas? 

— See puuduks veel! 

— Niisiis te ei pahanda sugugi minu üle? 

Alles nüüd nägi Hurt nagu esimest korda enda ees 
noort naist kaharate lokis juustega, rohekaid silmi kitsaste 

ja kõrgete kulmudega, värvitud huultega, mille jooned olid 
nii teravalt jumestatud. Kikil oli aeg ära minna. Ent 
uksel sähvatas tal pääst läbi mingi idee ia enne veel kui see 
sai selged piirid võtta, usaldas ta selle Hurdale: 

— Täna õhtu on meil bridžiõhtu. Kas te soovite 
kaasa mängida? 

Õieti ei olnudki mingit bridžiõhtut kavatsetud, mõte 
tuli Kikile nüüdsama pähe, aga kui Hurt jaatava vastuse 
andis, ruttas Kiki kohe telefoneerima proua Niinemäele, 
kas ei saaks seda õhtut tema pool korraldada. Partnerina 
tuli veel arvesse Kiipsaar, mitte ainult sellepärast, et ta 
bridžist kunagi ära ei ütelnud, vaid ka Kiki poolvaistliku 
arvestuse tõttu, et ajakirjanik võiks linnaarhitektile kuidagi 
ehk kasulik olla. 

Õhtul oli Kiki varakult Niinemäede pool. Õpetaja ise 
oli mootorrattaga maale sõitnud ristseid pidama ja Reet 
oli üksinda kodus. Ta oli elevil Hurda tulekust, askeldas 
köögis, jagas teenijale õpetusi ja proovis kord üht, kord 
teist kleiti selga. Ta küsis Kikilt nõu, mis selga või jalga 
panna. 

— Ja kuidas meeldivad sulle minu uued kulmud? kü- 
sis Kiki omakorda. 

Proua Niinemäe tundis ennast pisut riivatud olevat 
Kiki vabadusest kohelda oma nägu nii vabalt nagu tema ise 
ei tohtinud. 

— Liiga silmatorkav. Enne oli parem, vastas proua 
Niinemäe ükskõikselt. ,,Kelle jaoks ta peaks küll ennast 
ehtima?“ mõtles ta endamisi. 

— Tead, Reet, mis mulle Hurt ütles? Tema ütles, et 
minu silmad pidavat nüüd päris kuivaks jääma. Nad ole- 
vat liiga lagedal. Mina vastasin, et ega minu silmad pole 
kunagi märja koha pääl olnud. Milleks te nad siis nii kõr- 

gele olete tõstnud? küsis ta. Vastasin: aga ikka selleks, 
et silmaring oleks hästi laiem, sest teil on ta nii hirmus- 
hirmus lai, ja kui mina nii pisi-pisikeseks jään teie kõrval, 
siis hakkab häbi. Sellepärast siis. Tema ütles, et minu 
vaade olevat alati nii lahtine ja otsekohene, mitte nii nagu 
teistel. 

— Kas ta tõesti nii ütles? Tahab ainult meelitada, ja 
sina muidugi usud! 

— Oi, Kiipsaar ütleb mulle palju rohkem meelitusi. 

— Sina muidugi võtad kõik puhta raha pähe? 

— Aga miks mitte? 

— Mina siiski kahtlen, kas Hurt oskab niiviisi meeli- 
tusi ütelda. 

— Kuidas kellelegi. 

— Ah eit Tema on alati nii tõsine, nii asjalik. Jah, 
vanasti küll, kui ta veel üliõpilane oli, siis ma mäletan... 

— Öi, sa peaksid teda nüüd lähemalt tundma! Mina 
näen ju teda iga päev. Ta on nii-nii naljakas! Nagu 
kass, tahaks päris silitada. Aga tujukas, oi, kui tujukas on 
ta! Täna ta oli hommikul nii tusane. Nii tusane, et mul 
oli päris hirm. Aga tead sa, ma panin ta varsti naeratama! 
Ja kui ta naeratab, siis on ta sootu teine inimene, sootu 
teine. Mina arvan, et temas ongi kaks inimest. Ikka peab 
tal asja olema meie kantseleisse, jälle tuleb ta sisse ja ise 
ikka jälle vilksti minu poole. Tal on vahel ümber kirju- 
tada kõiksugu koletarku kirju. Ootab, kuni valmis tipin, 


üks käsi minu tooli õrrel, teine laual, aga ma tunnen, kui- 


das ta brr... hingab otse minu kaelale. Otse juuste alla! 
Nende otsad liigutavad ja teevad kõdi. Ja mina muudkui 
mõtlen, et masin ei tohi, ei tohi kunagi tilldi teha, sest siis 
ta hammustab. Sellepärast ma tipin talle ikka lühemad 

read. Sest kuidas see läheks, teiste nähes... Ei, see ei 
lähe kuidagi! 

— Sul, Kiki, on aga päris hullud ettekujutused! 

— Kuidas nii? Ei ole sugugi hullud ja ei ole sugugi 
mitte ettekujutused. Sest nõnda ma ise tundsin. Ja kui 
ma talle valmiskirjutatud paberi kätte andsin, ei julgenud 
ma pilkugi enam üles lüüa. Mõtlesin, et mu silmad on ju 
päris alasti. 

— Aga Umbjärvele sa julged küll alasti poseerida? 

— Oh, Umbjärv on sootu teissugune! Umbjärve ma 
ei oskaks üldse häbeneda. Kuidas ma saaksin teda häbe- 
neda! 

— Hurt, arvad sa, on kardetavam? 

Et oma kasvavat ärevust varjata, hakkas Reet siin ja 
sääl askeldama, toole tõstma ja kaardilauda korraldama. 

— Jah, mul on päris hirm temaga üksi jääda. Ma näi- 
teks ei julgeks teda oma poole kutsuda. Või siiski? Ei 
vist... Tema vaatab vahel niisuguste silmadega otsa, tead 
sa, ise kõne ei-tea-mis tõsistest asjust, aga silmad kõne- 
levad hoopis millestki muust. Temal on ikka tagamõtted 
ja tema arvab, et ka minul on tagamõtteid. Ta nagu 
hiilib vahel nurga tagant, just nagu kass hiirt. 

— Nüüd sa fantaseerid jälle, kulla Kikit Sa kõneled 
temast, nagu oleks ta jumal-teab mis imeloom. 

— Ei, imeloom ta polegi, naeris Kiki, ikka Reeda lä- 
hedal liikudes ja ennast välja puistates. Ta on lihtsalt 
kiisu. Ja sellepärast ma kinkisingi talle täna oma kassi. 
Tead, sellesama, mida ma Umbjärve juures nõnda kaua 
voolisin. Aga siis hakkas mul häbi. Sest ta võib-olla 
arvas, et mul on tõesti tagamõtteid... Aga mis tagamõt- 
teid võis minul olla? 

— Ega sind tea! Oled temast nii vaimustatud... 

— Ah, mis! Tema ei näegi mind. Tema mõtted on 
jumal-teab kus või kelle juures. 

Ei, nüüd paneb proua Niinemäe siiski endale selga selle 
rohelise lillelise siidkleidi, mis nii hästi istub, vahetab ka 
kingad nende punaste vastu, mis on nagu rihmadest 
punutud. 

Ta lõõritas parajasti peegli ees ennast ümber riietades, 
kui tulid mõlemad oodatavad ühe korraga. 

Kiipsaar kui vana bridžimängija ei tahtnud hetkegi 
aega raisata. Teistele aga tundus mäng ainult vabandu- 
seks ja ettekäändeks millekski muuks. Kaardilauda pas- 
tori perekonnas ei olnud ja proua Niinemäe oli vaibaga 
kaetud laua keset saali asetanud otse tolle haralise, lehtede- 
vääte jäljendava armatuuri alla, kust nagu oksastikust tõu- 
sid üles küünlad, kunagi kindlasti ehtsad, nüüd aga ümber 
meisterdatud elektripirnide jaoks. Thorvaldseni Kristuse 
kipsjäljend seisis akende-vahelisel raamaturiiulil. Nurgas 
pandi raadio käima. Tuba oli üldiselt lage, ebamugav ja 
maitsetult-kaine. Ei puudunud kummipuu ja trümoo- 
peegel. Läbi armatuuri oksastiku langes ebaühtlast val- 
gust lauale ja nägudele. Ei saanud nii kergesti tekkida 
intiimsust ega mugavust. Ning esiotsa tunduski, nagu 
istuks laua taga neli võõrast, peagu vaenulikku inimest. 

Algul mängis Kiki Hurdaga paaris. Ta oli hajameelne, 
pakkus huupi, kalkuleerimata, mängis lohakalt, tehes vigu 
ja tuues järjest kaotusi. Kui Hurt mänguvabaks jäi ja oma 
kaardid lauale ladus, läks ta Kiki selja taha teda aitama. 


Siis tekkis Kikil tunne nagu kirjutusmasina taga, mil ta ridu . 


lõpuni ei julgenud tippida. Ta täitis siis veel ainult meh- 

haaniliselt Hurda käskusid, ilma midagi mõtlemata. 
Vastaspaar võtts mängu palju tõsisemalt. Nad olid 

vilunud ja võrdsed kokkumängijad ja pakkumisel üksteise 

jõudu kobades eksisid nad harva. Kui aga juhtus mõni 
väärsamm proua Niinemäe poolt, siis võis Kiipsaar viha- 
selt seletada: 

— Kes siis passib, kui ma kogu aeg olen pakkunud 
ärtut ja alles viimaks pakun kolm ruutut! Oleksite pida- 
nud ütlema neli ärtut! Nii ei saa ju mängida! 


Proua Niinemäe katsus siis veel terasem olla, ta oli 
niigi mängukäigust huvitatud, koguni hasardis, kombinee- 
ris kiiresti ja osavasti, mängides nii kindlalt, et Hurt otse 
imestas. Võit või kaotus, ilus või halb mäng näis talle 
sama tähtis olevat nagu Kiipsaarelegi. Vabal hetkel ta ei 
läinud Kiipsaare selja taha, vaid katsus tema vastas istudes 
üht või teist kaarti maast näidata, mida pääle heita või 
välja käia. See aga oli vastumeelt isekale Kiipsaarele, kes 
mitte kunagi ei tahtnud käia seda kaarti, mis talle oli 
kätte näidatud. Kui ta vähegi sai, siis võttis ta maast, 
vähemalt esialgu, ikka teise kaardi. 


Kui järgmine robber Kikile Kiipsaare partneriks tõi, 
siis oleks võinud arvata, et Kiipsaarel on nüüd põhjust 
palju pahandada. Aga tegelikult polnud ta nüüd kaugeltki 
mitte enam nii range nagu proua Niinemäega. Ta nagu 
ei eeldanudki Kikilt nõudlikumat mängu, ta muutus ise 
pehmemaks, etteheited kaotasid oma teravuse ja ta hakkas 
vahel ise ennast süüdistama ettevaatamattuses. Samal ajal 
oli Hurt ennast kokku võtnud, nii et koosmäng proua 
Niinemäega läks sujuvalt ja võrdse pingega. Otse kahju 
hakkas, kui robber nii ruttu lõppes ja jälle tuli isteid va- 
hetada. 


Mees mehega, naine naisega: võitlus käis nüüd vastas- 
sugupoolte vahel. Meeste kontakt oli tugev, naistel sootu 
lõtv. Ei aidanud isegi hääd kaardid ja proua Niinemäe 

õige pakkumine. Mänguhuvi oli kõigil langenud, pääle 
Kiipsaare. 

Kui proua Niinemäe mängijaid palus söögituppa, ei 
saanud Kiki kuidagi kätte oma lobisemistooni, miski halvas 
teda, ja ta pidi ainult päält vaatama, kuidas Hurda huvi 
kaldus ikka rohkem proua Niinemäe poole. Kiipsaar hin- 
das üle kõige joogi- ja toidupoolist ning Kiki tundis ennast 
hoopis mahajäetuna. 

— Teate, ütles ta viimaks Kiipsaarele, kellele para- 
jasti teed valati, teate, kes mind täna hommikul noomis? 
Rõigas! Ja mispärast? 

Kiki kõrgendas häält, et ka need kaks üksteisesse haa- 
kunut sääl kuuleksid: 

— Mina olevat ennast Hurdale ära müünud! Jah, 
just nii ta ütles... 

Kõik jäid kuulatama. Küsiti, kuidas? Mis see tä- 
hendab? 

— Ka mina küsisin temalt, et mis see tähendab ja mil- 
les ma jällegi süüdi olen. Jah, mina kandvat kõik sala- 
dused härra Hurdale kätte ja säält minevat nad edasi par- 
teimeeste kätte. Ma katsuvat hää olla mõlema poole 
vastu. Ma olevat väga kahtlane isik kahe leeri vahel. Aga 
kas siis just kahtlane peab olema, kui hää tahab olla kõigi 
vastu? Ja mis hää ma siis lõpuks ikkagi ära ei ole! Vaa- 
daku ette, ütlesin talle, kui ta julgeb veel kord härra Hurta 
puudutada! Silmad kratsin välja! Just nii ma ütlesin. Ja 
nüüd ma kardan nii väga... 

— Mis te siis nii väga kardate? küsis Hurt. 

— Etma tal kratsingi silmad välja! Nad hauduvad 
sääl midagi teie vastu. Mul on niisugune tunne, et nad 
tõesti midagi sääl hauduvad. 

— Ah tühja, vastas Hurt, ma pole enese teada veel 
mingit roima korda saatnud. Mis nad siis ikka saavad 
teha? .Kohalt lahti kangutada? Nagu ei leiduks mujal 
tööd! 

— Seda ütlesin minagi Rõikale, et küll mina leian igal 
pool teenistust. Mimupärast ta olgu päris mureta, hakkan 
kasvõi pesunaiseks. 

— Kuidas, kas siis teie ka mõtlete ära minna, kui...? 
küsis Kiipsaar. 

— Aga muidugi! Naised pidavat kõik ametasutustest 
kaduma, ütles Rõigas. Nad mingu kööki ja laste juurde. 
Meil kantseleis on kõik hirmu täis, et viimati tehaksegi 
lahti, kui see rahvahääletus läbi läheb. Lubavad nüüd 
kõik hääletada rahvusrinde poolt. Et vahest siis saab en- 
nast veel kuidagi päästa. 

— Lollus! hõikas Kiipsaar. Me alles näeme! Tarvis 
õige üks paras artikkel kirjutada! 

— Kirjutage kindlasti! hüüdis Kiki. 

— Kui ma kõik oma kaardid välja laon, jatkas Kiip- 
saar, küll neil siis mõnigi plaan käes sassi läheb. Ja kõige- 
päält sellel, kes säält enesele profiiti tahab lõigata. 

— Kessee on? küsis proua Niinemäe. 

— Taras muidugi. 

— Taras? küsis Hurt. Mis teie temast siis teate? 

— Tean seda, et ta ei mõtlegi oma krunti raekoja alla 
anda, vaid tahab sinna suurt kaubamaja üles lüüa ja on 
oma kampa meelitanud terve rea rahamehi ja jäljed vii- 
vad isegi linnavalitsusse... Kui sel kaubamajal tõepõhja 
all on, siis võib kindel olla, et ka raekojast saab asja. Sest 
mis mõte neil muidu oleks kaubamaja just sinna ehitada? 
Ei saa aga kaubamajast asja, noh, see on siis märgiks, et 
raekodagi nii pea üles ei ehitata. Sest kellel oleks siis eri- 

list huvi või kiirust? Plaanid võivad siis kalevi all kopi- 
tada aastaid... 

— Ei, minu mees ütles, et kaubamaja ehitatakse kind- 
lasti üles, kinnitas proua Niinemäe elavalt nagu mingit 
rõõmusõnumit Hurdale. 

— Kust teie mees seda nii kindlasti teab? oli Hurt 
huvitatud. 

— Tema on ise ka sinna kuidagiviisi segatud, kas akt- 
sionär või midagi selletaolist... Tarasega ikka nad aja- 
vad neid asju... 


— Ah, tema ka? küsis Kiipsaar üllatunult. 


Proua Niinemäe märkas nüüd, et ta oli midagi enmakult 
välja pahvatanud. 

— Aga jumala pärast, mitte sõnagi minu mehest! Või 
kui midagi temast kirjutate, siis ainul seda, et tal ei ole mi- 
dagi raekoja ehitamise vastu, et ta on suur Hurda austaja, 
et ta üldse... 

— ...on kena mees! naljatas Kiipsaar. 

Lauast tõustes oli kõigil ülendatud tuju. Kiipsaar püü- 
dis Kikilt teada saada linnaametnike meelsust, oma- 
vahelisi intriige, või korruptsiooninähtusi rahvusrindelaste 
ridades, nii palju kui Kiki neist oli kuulnud. 

Samal ajal oli proua Niinemäe Hurdaga kadunud teis- 
tesse tubadesse. Ei olnud neis ruumides Hurdal küll mi- 
dagi vaimustavat näha. Isegi poolik vaip, mida proua 
Niinemäe igavusest sõlmib, oli pigem kriiskav kui maitse- 
kas. Hurt tundis teravalt ja tunnistaski seda, et proua ei 
sobi kuigi hästi siia nende kainete ja igavate seinte va- 
hele, kus nõudlikum maitse peab kängu jääma. Jah, ta tu- 
leks siit otse välja kiskuda ja ümber istutada kaunimasse 
ümbrusse! ,,Kas ongi härra Niinemäel seda meelt,“ mõt- 


168 


les.Hurt, ,,mis väärikalt hindaks selle naise sensuaalsust, 
loomulikku nõtkust ja graatsiat?” 

Kui nad Niinemäe töötoas kõrvuti proua pronksbüsti 
silmitsesid, puutusid kokku nende käsivarred, ja see tekitas 
mõlemais nii mõnusa tunde, et kumbki ei raatsinud ennast 
paigalt liigutada. 

Varsti kohtusid ka nende pilgud. Tekkis sõnatu, aga 
kirglik sisemine kahekõne, magus ja tähendusrikas. 

Kui nad hiljem tagasi saali astusid, tundis proua Niine- 
mäe enese täielikku võitu Kiki üle, kuid katsus seda var- 
jata. Bridž, mida nüüd uuesti alustati, ei saanud enam en- 
dist hoogu sisse. 

Kesköö paiku saabus koju Niinemäe ise. Ta oli nagu 
ikka sõbralik ja väga rõõmus, et naisel oli seltsi olnud. Ta 
ise oli tagasiteel mootorrattaga kraavis käinud, ning oli 
lõdisenud külma vastutuule käes, mis paratamatuks tegi 
kuuma punši. 

Mida rohkem Kipsaar jõi, seda enam ta ägenes, seda 
enam ta igatses kellegagi tüli norida. Juba ta oligi pastori 
enese kallal: 

— Vanasti ehitati ikka kõrts kiriku külje alla, ütles ta, 
nüüd aga kaubamaja raekoja räästa alla. Räägitakse, et 
ka teie, härra Niinemäe, aitate kaasa? 

— Kust te niisugust juttu olete kuulnud? 

Proua Niinemäe põles nagu sütel. Kes oli ometi käski- 
nud teda perekonna saladust edasi kõnelda! Nüüd lobi- 
seb siis Kiipsaar kõik jälle edasi. Ja tema, Reet, jääb 
süüdlaseks. 

Aga Kiipsaar taipas isegi, et oli usaldust kurjasti pruu- 
kinud, ja veeretas süü Tarasele, kes hoobelnud, kuipalju 
temal juba kaaslasi on selles tehingus. 

— Sellistele asjadele kulub ära teie õnnistus, seda ma 
mõistan, aga misjaoks te lasete iseennast kahtlasesse afääri 
tõmmata? Sellest ma küll aru ei saa. 

— Kuidas kahtlasesse? küsis Niinemäe. Miks peak- 
sin mina vastu töötama mehele, kes meie kirikut on kõige 
suuremal määral toetanud? Kas Taras on kellegi vastu 
kunagi ülekohtune olnud? Kasta on mõni priiskaja, et ta 
ainult oma isiklikkude mõnude eest väljas oleks? Kes 
teda tunneb, teab, kui omakasutu see ettevõtlik vaim on. 
Ta ei saa ööselgi rahu, ikka ta pää on täis uusi plaane ja 
kavatsusi. Ja uskuge, sellest on kindlasti kasu kogu meie 
rahvale. 

— Nuppu ja plaane sel mehel on, kes seda eitab! Eks 
ole seegi tema idee, et rahvusrindelased nüüd äkki on ha- 
kanud rivikorras armulauale marssima? Jumala õnnistu- 
sega peab siis nüüd rahvahääletus läbi minema. 

— Mis selles siis halba on, et rahvas nõnda kirikusse 
tagasi tuuakse! Kirik peaks aina rõõmustama, arvas 
pastor. 


— Nojah, ka siin kasud kahasse: nemad saavad teilt 
vananaiste hääled ja teie neilt jälle reklaami! 

Kuigi Hurt Kiipsaarele õiguse andis, ei leppinud ta 
tema tooniga: oli piinlik külalislahkust kasutada selleks, et 
teravusi ütelda. Aga pastor Niinemäe oli Kiipsaare too- 
niga juba harjunud ega pannud seda pahaks. 


Kui Kiki Hurda ja Kiipsaare seltsis mööda öist täna- 
vat koju poole kõndis, olid mehed omavahel nii elavalt 
poliitilisi küsimusi sõelumas, et nad Kiki peagu unustasid. 
Kiipsaar lahkus esimesena, tal oli juba pääs valminud pikk 
kirjutis ajalehele, ta ei mõtelnud enne magamagi minna, 
kui see on paberile pandud. 

Kiki katsus nüüd oma tavalise laulva ja naiivse lobise- 
mistooniga tagasi võita kõik, mis ta vahepääl oli kaota- 
nud. Ta kõneles tikerberimoosist ja kollastest roosidest, 
mida ta armastab, grammofoniplaadist, mida ta vagunis 
kuulnud ja mille järele ta ilusa laulu ära õppinud. Kas 
Hurt ei kuulaks? Ning ta hakkas laulma. Laulust jatkus 
terveks tänavavaheks, nii et hilised vastutulijad vahtima 
jäid. Siis lobises ta oma lauluõpetajast, kellele ta kunagi 
nii palju flokse saatnud, et see pääpöörituse saanud, ja kel- 
lest ta olnud nii suures vaimustuses, et laulmisest pole mi- 
dagi välja tulnud. Ta pihtis oma unistustest kord pää- 
seda lavale mängima Ofeeliat... 

Kõik asjata. Hurt ei kuulanud, Hurda mõtted uitasid 
mujal, Hurt ei naeratanudki ega tulnud üles jooma teed 
tikerberimoosiga, ka siis mitte, kui Kiki tunnistas, et moos 
on keedetud Niinemäede talus... 

Viimaks üles oma pisikesse tuppa jõudnud, süütas põ- 
randal priimuse, et juua üksinda oma teed tikerberi- 
moosiga, kobis siis kõigi jalgadega üles toolile, jäi pime- 
das üksisilmi vahtima lillakat leeki, kuni see niiskunud sil- 
mades näis laiuvat ja haaravat enese alla kogu toa, kogu 
maja ja kogu maailma. 

Oli alles pime, kui Hurda vana passija Mari oma võtme 
abil tagauksest sisse tuli ja tube koristama hakkas. Peagi 
küdes töötoa ahi ja tuuletõmbus lõngutas selle augulist 
ust. Saali ja magamistoa vahelise ahju juures tuli juba 
tasa talitada, sest härra magas alles. Kasehalud süles, astus 
siis Mari ettevaatlikult üle läve pimedasse tuppa, et minna 
kikivarbail otsejoones ahjusuu poole, kui ta äkki oota- 
matule takistusele komistas. Ta kukkus kätega vastu peh- 
met asja, kuna halud põrandale prantsatasid. 

— Issa pojuke, õhkas vanainimene ja kobas kätega 
ringi. 

Kust võiski tema teada, et eilse päevaga oli senine 
tühi saal muudetud kabinetiks? .— Eile õhtu eel oli veo- 
auto ukse ees peatunud ja üle läve oli sisse tassitud uus 
kirjutuslaud, kaks nurmkana värvi riidega polsterdatud 
tugitooli ja diivan juurdemonteeritud lugemisriiul-lauaga. 
See Hurda enese plaanide järele meisterdatud diivan 
asuski keset tuba, kõigil risti jalus, kuna talle veel polnud 
leitud päris parajat paika. 

Kolinast ärkas Joel. ,. Ilus sisseõnnistus!“ käis tal läbi 
pää. Ta hüppas voodist, tõmbas palitu ümber, avas ukse 

— Päev algab ju ilusasti! hüüdis ta. Puuhalg oli üle 
diivani värskeltvahatatud lauapinna uisutanud, jättes sinna 
kauni kaare. 

— Armas jumal, ma ju ei teadnud, ahastas vanaini- 
mene nõutult ja isegi mitte taibates puid kokku korjata. 
Oleks ma ometi hingestki aimanud. 


— Noh, siis korjake Jada see rämps kokku! 


Sõnalausumata küürutas passija maha, et käsku täita. 
Härra oli vihane, kuidas ta võis ometi nii halvasti ütelda! 
Kõlisevad, kuivad kasehalud ja temale — rämps? 

— Kas siis tuba valgeks ei mõistnud teha! pahandas 
Hurt edasi. 

— Ma arvasin, et... 


— Siin pole midagi arvata! lõikas Hurt lause pooleks 
ja lõi vaheukse kinni. Aga kui ta jälle voodiservale istus, 
hakkas tal vanainimesest hale. ,,Olgu pääle,“ ütles ta en- 
damisi, ,,pühadekingituse saab ta niikuinii suurema.“ Ta 
viskas palitu jalutsisse ja heitis ise tagasi voodisse. Ta 
oli kogu öö halvasti maganud, kuna vastne mööbel kõrval- 
toas oli mitmel korral kõvasti praksunud ja teda üles eh- 
matanud. Kui muretu oli elada hotellitoas või siingi enne 
ümbersisustust: võisid kinganööre kinni siduda, jalga hoo- 
limatult ükskõik millisele mööblitükile tõstes. Nüüd aga... 
Jah, mis puutub töötoasse, siis see oma kolme lihtsa lauaga 
ja geniaalse korratusega, millesse ei tohi Mari oma sõrme- 
otsagi külge panna, peab küll kauaks jääma uuendusi 
ootama. Pole mõtet vahetada ka siin seda raudvoodit, 
mis kunagi ammu on olnud valgeksvärvitud. 


Poonimisvaha tärpentiinilõhna ujub ukse alt ninna. 
Puhastatud kingad pannakse hilju ukse taha, nagu saaks 
Joel nüüd veel magada. Väljast kostab lumelabidate 

kraapimist, kuljuseid ja mäödaminejate kõnekõminat. Aeg 


on tõusta. 

Joel tõmbab siseluugid lahti ja paneb nad kahele poole 
kokku. Selle hommikutunni kohta on väljas haruldaselt 
valge. Öösi on lund sadanud, aknaraamidel lebavad mu- 
hedad kuhjad udusulgi, aeglasi räitsakuid vajub juurde. 
Täna on jõululaupäev, ja siis tulevad kolm puhkepäeva. 
Mis hakkan ma pääle? " Meenuvad katked minevikust, 
dad iäöda saaniga läbi päikesepaistelise "A ri metsa. 

Joel võtab ukse tagant kingad. Parajasti kui ta on 
näopesemise lõpetanud, tuleb passija kohviga. 

— Härral on siin mõned kirjad. Vist juba eile õh- 
tust saadik postkastis. 

Põski kuivatades ja käterätikuga tilkumise eest hoides 
kummardub Joel laua kohale. Venna käekiri. Harilikult 
saab Joel sugulastelt kirju siis, kui on matuseid, ristseid 
või pulmi. Kuu algul oli Joel oma vennale saatnud sada 
krooni, märku andes, et see on mõeldud seemnerahaks 
Viiu koolitamisele. Küllap on nüüd kirjas mõni varese- 
jalg ka Viiu poolt. 

Aga ei, Toomaga on juhtunud midagi eiiakuratiieliddd 
Ta ei virisegi kirjas madalate linahindade üle, ei nutagi 
viletsa saagi ega tervise pärast. Kiri on hoogne ja täis 
vaimustust, Toomas tunneb ennast suurepäraselt, arstidki 
pole tal leidnud mingit viga, olevat ainult närvid, muud 
midagi. Kahju ainult kliiniku kuludest, need võtnud ära 
ligi kolmkümmend krooni, ülejäänud seitsekümmend anne- 
tanud ta rahvusrindelaste kohalikule osakonnale, Viiu 
koolitamisega pole ju veel midagi tulipalavat. Toomas 
pidavat nüüd Joelit tänama kõige selle eest, milleks ta 
järsku on saanud: teda valitud otsemaid kohapäälse rah- 

vusrinde osakonna juhiks ja ka maakonna konverentsile 
saadikuks. Käidavat suure hoolega koos harjutusi tege- 
mas ja pärast pühi saadavat kätte tellitud baretid. ,,Naine 
ütleb ikka, et ega sa mõni poisike enam pole, et niisuguste 
asjadega jahid, aga mina tunnen oma soontes nagu uut 
verd... Kas sina ei ole kah mõni juht juba? Vaba- 
dussõjas sind küll polnud, aga eks sa ole ilma selletagi 
hakkaja vaimuga. Kassa ei tuleks meile kõnelema? Rõi- 
gas, sinu koolivend, kõneleb meil teisel pühal. Oleks 
ikka nagu suurem mõju, kui kõneleksid sina, oma nurga 
mees ikkagi, ja lõpuks ma võin ju oma meestele ka üles 
tunnistada, et ega nad seda suurt kingitust minult muidu 
poleks saanud, kui mitte sina...“ 


»Idioot!“ pomises Joel, kägrutas kirja kokku, läks 
kabinetti ja pistis selle paberikorvi. Tagasi tulles hakkas 
ta ennast uuesti pesema. 

Kui ta kohvi juues tassi kogemata ümber tõukas ja 
laudlina üle ujutas, lendus äkki kogu ta pahur meeleolu 
ning asemele tuli trots, mis kangekaelselt küsis: — Noh, 
näeb, mis siis nüüd järgmiseks tuleb? Hommik algab ju 
suurepäraselt! Kus siis päevgi teissugune. 


Kohtumine Rõikaga teel raekotta polnud ka eriti 
meeldiv. 

— Noh, vennas, hüüdis Rõigas, kätt juba eemalt ette 
sirutades, näed nüüd ise, asi kipub meie meestel vägisi 
hästi minema. 

Tõepoolest, pärast rahvusrindelastele soodsat rahva- 
hääletust ja neile jälle lubatud tegevusvabadust oli kõigis 
ametiasutustes ja mõjukohtades alanud suur üleminek ja 
võidujooks rahvusrindelaste poole, et ähvardaval pöörde- 

Rõika toonis oli ärritavat üleolekut, peagu ülbust. Hurt 
vaatas ta laia suu paljaid hambaid, punast nina ning 
lausus: 

— Te võite nüüd kõik muidugi joobnud olla... oma 
võidust. Aga ma kardan, et teie võit on suurem kui te 
seda ise kanda jaksate. 

— Mis sa selle all mõtled? 

— Ei muud midagi, kui et teie isegi ei tea, mis nüüd 
edasi. Rahva poolehoid on teiega, jah, seda küll, aga kui 
kauaks? 

— Ära, kulla vennas, sina hakka meie pärast muret- 
sema! Muretse parem enese eest. Sinu sõbrad hakkavad 
varsti koli kotti panema. Kas sul ka endal natuke hirmu 
nahas pole, mis? Kuu aja pärast on linnas ohjad meie 
peos, noh, siis vaatame järele, kelle laulu sa hakkad 
laulma! 

See muide sõbraliku ja naljatleva tooniga öeldud lause 
oli siiski nii häiriv, et häälestas Joeli tuju üpris tusaseks. 
Muidugi Rõigas oli nüüd võidumees, varsti ka võimumees, 
ja laiutas ennast nii vastikult. Ta nagu ütles kogu oma 
olemisega: mis nüüd niisugused putukad nagu sina veel en- 
did asjasse segavad. Oli nagu üldse suur ja eriline lahkus, 
et ta suvatses Joeliga paar minutit kõnelda. 

Raekotta jõudes leidis Joel eest tühjad koridorid. 
Täna polnud siinpool kellelgi toimetusi, kõnetund oleks 
võinud äragi jääda. Ta viskas palitu lähema tooli õrrele, 
salli ja kaabu veel otsa. Varsti tuli teenija: 

— Linnapää saatis siin teile selle lehe. Kui te läbi 
olete lugenud, siis palus ta alla kabinetti tulla. 

Ahah, sääl see oligi! Pikk veerualune, punase pliiat- 
siga ääristatud. Allkiri Madis Mugul. Nüüd, sel segasel 


ajal, kus homne päev paistis hoopis tihedas udus, oli ju 

igamees kutsutud teistele suud-silmad tolmu ja prügi täis 
lööma, muidugi korruptsiooni väljajuurimise ettekäändel. 
Issand halasta, polnud nüüd äkki enam aru ega otsa sohi- 
tegemistel ja tüssamistel; keskmine kodanik, kes siiamaani 
oli rahulikult oma leiba teeninud, kisti kaasa suurele kohtu- 
mõistmisele, mis lahti läks otse hoogtööna. Trükisõna 
aamid olid päämiselt roiskvett täis, seda teadis Joel väga 
hästi, ja kui ta ennast tooliseljale nõjatas, et lugema ha- 
kata, siis oli ta ette valmistatud kõige suuremaks üllatuseks. 

-..Euroopa mandunud kultuur... peenutsevad hin- 
ged... kultuuritõusikud, püksiviik, fassaad... Ei, selles 
polnud midagi uut ega üllatavat, ainult et laused olid kau- 
nirütmilised ja meisterlikult voolitud, nagu see oli ikka 
omane olnud Mugulale. Polnud uudiseks ka müks kõigi 
vaimsete loojate kohta: ,Endid peavad nad mingiteks mä- 
gedeks, aga tõeliselt on nad ainult paised, ei, veelgi vähe- 
mat, ainult vistrikud, mis punetavad, sügelevad ja katsu- 
vad kogu organismi tähelepanu tõmmata enese, jah, nii 
ütlemata suurele tähtsusele.” 

Šiis ep see algas. Lugu ühe linna suurusehullustusest, 
mille nakatanud üks välismaa mentaliteediga arhitekt, uh- 
kete fassaadide janune õilishing, kelle pilli järele linna- 
isad aina tantsivat. 

See on muidugi vastus Kiipsaare kiiduartiklile,“ mõt- 
les Joel ja süütas sigareti. ,,Pidi see ka nii üle aisa lööma! 
Oli imal lugeda, mis ime, et nüüd soolasemat pääle tuleb.” 

Hurdast oli tehtud tüüpiline küünarnukimees, kes en- 
dise linnaarhitekti välja söönud ja kavalate intriigidega 
oma konkurendid ning nende projektid võistlustel kõrval- 
danud, et iseennast läbi suruda. Nüüd siis hakatavat sama 
mehe kapriiside põhjal suurima korterikriisi päevil kii- 
resti ilusaid maju lammutama, et ruumi teha mingile luk- 

sushoonele, kuigi keegi ei tea, kust selleks summasid võtta. 
Korruptsioon, jälle näide ühe vaimuparuni maskeeritud 
auahnusest, mis rahvale nii kallis maksma tuleb. 

Joel oli juba ennakult kangeks tõmbunud, nagu vahel 
kerges riietuses vilu ilmaga välja minnes. Kaua kustutas 
ta oma sigaretti tuhatoosi vastu ja talle kerkis silmade ette 
kunagi Orajõe veski uhiuude liiasilma öösel tundmatute 
käte poolt tehtud auk, talle meenusid linnapargis sügisel 
väljakistud hekk ja kummulipööratud pingid, meenusid 
salaja pooleks saetud, aga püsti jäetud õunapuud kodu- 
talus. 

Ta tõusis, nõjatas pää vastu aknaruutu ja vahtis alla 
tänavale. Madis Mugul! Kes oli Madis Mugul? Joel tea- 
dis, et see mees oskas soravalt kirjutada ja teda loeti, sest 
ta väljendas ennast alati pigem teravalt ja isiklikult kui 
asjalikult, niisiis kõigiti huvitavalt. Keelepeksudes ta oli 
alati kodus ja kunagi ei jätnud ta rõhutamata, et teda kihu- 
tab sõna võtma ainuüksi õiglane soov pahesid välja juu- 
rida ja et ta on ise rippumatu ühestki parteist või kild- 
konnast. 0Kiipsaar oli ütelnud, et Mugul põeb Jehoova- 
kompleksi, see tähendab, ei salli ühtki teist jumalat enese 
kõrval, on püha vihaga kättemaksja ja ega jäta nuhtle- 
mata, kes tema nime kurjasti pruugib. Kiipsaar aga oli 
teda oma artiklis riivanud. Kui Kiipsaar ka nüüd mõtleb 
vastata, siis on juba ette teada, mis tuleb: karmist Jumal- 
isast muutub Madis Mugul Jumal-pojaks, kellele saatuseks 
on kannatada mõnitusi ja teotusi ja kes valmis on teiste 
pattude pärast ja oma tõe nimel kasvõi märtsisurma mi- 
nema. Kiipsaare seletuse järele — aga kas seda võis us- 
kuda? — ei kuulunud Madis Mugul ise üldse tugeva-selg- 
rooliste liiki, kuigi tal olevat eriti välja arenenud ette- 
aimamisvaist: kõige suuremat opositsiooni tegevat ta 

võimu juurest minejaile ja seda nimelt võimu juurde tule- 
jate selja taga. 

See kõik tuli Joelile küll meelde, aga ei suutnud teda 
rahustada. Kui nüüd see Madis Mugul juhtuks vastu tu- 
lema, ei jätaks Joel talle kinkimata parajat kõrvakiilu. 
Imelik, kuidas see äkiline käeliigutus oleks hingele otse 
palsamiks. 

Nüüd aga tuli minna alla linnapää kabinetti. 

— Olete juba lugenud? küsis linnapää laua tagant 
tõustes ja oma mureliku ning tähtsakstehtud näoga Hurda 
poole pöördudes. Istet pakkudes istus ta ka ise, selg vastu 
toolikorju, küünarnukid käetugedel ja sõrmed risti. 

— Olen, vastas Hurt. 

Linnapää näis ootavat, et Hurt hakkab ennast kuidagi 
vabandama. 

— Noh, kas mõtlete vastata? küsis ta viimaks. 

— Vastata? Ei, ütles Hurt kuivalt. 


— Aga... ma mõtlen, et teiega seoses on heidetud 
varju ka linna ehitusosakonnale, jah, kogu linnavalitsusele. 
Nii see ei või jääda! See on siiski enam kui teie isiklik asi. 

— Tähendab, teie ise mõtlete reageerida? Ma ar- 
van, seda saaks tõhusalt ainult kohtu kaudu... 


— Kohus veniks pikale. Avalik arvamus ei taha nii 
kaua oodata. Teil tuleks siiski avalik seletus koostada. 
Kohtu ähvarduse võite muidugi lõppu lisada, see on alati 
tugev trump. Nii. Kõigepäält, ütleme, teete selgeks, et 
raekoda ei mõtlegi keegi enne ehitama hakata, kui vasta- 
vad summad ja krediidid olemas. See võib kesta aastaid. 
Ka krunte ei mõelda enne omandada jne. Küll te juba 
ise teate... 

— Nii? See on mulle uudiseks. Ehitusega pidi ju 

alatama kohe, kui projekt kõik instantsid läbi käib? Res- 
sursid on ju olemas ja krediidilubadus... 

— Seda nüüd küll. Aga praegused ajad, näete isegi, 
on väga segased. Tuleb oodata nende selgumist. Ei saa 
ju enne midagi suurt ette võtta, kui ümberringi meeleolud 
pole stabiliseerunud. Vaevalt kuu aja pärast on meil lin- 
navalimised. Ootame ära, ega midagi ei põle. Nende 
jõud paistab õige tugev olevat, ja kas on mõtet nendega 
jonni ajama hakata? Nõnda võivad nad meie raekoja 
ehitamise plaani hoopis nurka visata. Peame talitama tasa 
ja targu, see tuleb asjale enesele kasuks. Sest oletame 
korraks, et võidavad rahvusrindelased. Kui meie neisse 
nüüd suhtume päris leppimatult, siis ei ole neil ka halas- 
tust meie ega kõigi meie projektide vastu. 

Hurt vaikis. 

»Hirm kohta kaotada,“ mõtles ta. 

— Ah jaa, jatkas linnapää pärast lühikest vaikust, 
veel teine asi. Teie peate seletama ka seda, et uue rae- 
koja projekt ei ole kaugeltki kinnitatud ja et selles mõel- 
dakse muudatusi ette võtta, arvestades kõigi linnakodanik- 
kude huvidega. Kõik see võtab rohkesti aega. Ja kui 
linnavalimised peaksid muudatusi tooma linna valitse- 
misse, siis on edaspidi võimalus muidugi arvestada ka 
kõiki uusi näpunäiteid ja soove. 

Joel Hurt tundis, kuidas põsenukid kuumaks läksid. 

— Ma pidingi teile teatama, et eile tulime linnavalit- 
suses arvamisele, et siiski ka teie ümbertöötatud projekt... 
nõuaks veel kord väikest ümberkohendanist. 

— Ja-ah? küsis Hurt iroonilise ükskõiksusega. 

Linnapää tundis ennast kuidagi süüdlase olevat ja hak- 
kas vabandama. Tema ise polekski vahest sellele seisu- 
kohale asunud, ta oleks toetanud kaht linnanõunikku, kes 


180 


ägedasti selle vastu raiusid, aga vaat, teised nõunikud. 
Jah, nemad ei tahtnud hästi õigeks pidada, et ühelt maja- 
omanikult vägisi krunt käest ära võetakse. Sel majaoma- 
nikul on suuri teeneid linna ees. Taras on paljudele töölis- 
tele tööd annud, on linnapargile kinkinud terve komplekti 
haruldasi noori puid, kõnelemata sellest, et ta on linnava- 
litsusele annud odavamat ehitusmaterjali, tsementi jne. 
Kõige selle tänuks nüüd tema majad maha lõhkuda ja nä- 
rust summakest kahjutasuks pakkuda? Ei, see ei lähe. Ja 
päälegi see oleks ka hädaohtlik. 


Linnapää oli ärritusest püsti tõusnud. Ta tuli Hurdale 
üsna ligi ja teatas poolsosinal, ise silmi pilgutades: 


— Ta olla ju tulevane linnapää! Jaa... Sellepärast 
olekski asjata temaga vägikaigast vedada. Asja enda hu- 
vides, te saate sellest isegi aru, oleks kasulik, kui me juba 
aegsasti kõik ette teaksime. Niisiis meie otsustasime, et 
te peate veelgi ühe väikese paranduse ette võtma oma pro- 
jektis, enne kui me ta volikogule esitame kinnituseks. Ta- 
rase krunt jäägu mängust siiski välja. Ma usun, see laseb 
ennast seada. Natuke tööd ju see teilt nõuab, aga teie 
käes läheb kõik libedasti, olete raskemagagi hõlpsasti toi- 
me tulnud. Päälegi me otsustasime selle eest teile eritasu 
anda. Üldse, teate, polegi nii otstarbekohane kõiki asu- 
tusi ühte paika koondada, võtame näiteks linna raamatu- 
kogu ja lugemissaali... 

Ja nagu suurt leiutist hakkas linnapää kiitma ammu tut- 
tavaid kavasid. Hurt vaikis ikka veel ja linnapää tundis 
ennast veelgi enam süüdlasena. 


— Mina isiklikult... jah, vaadake, minu vaated eri- 
nevad nii mõneski küsimuses linnavalitsuse seisukohtadest, 
aga pole midagi parata! 

— Nõnda siis, teil on suur-hirm? küsis Hurt teravalt 
ja külmalt. 

— Hirm? tõrjus linnapää etteheite tagasi. Ei mingit 
hirmu! Kus on siin hirm? See on linnanõunikkude täiesti 
kaine kaalutlemise tulemus. 

— Olete mul otsekohe öeldes päris argpüksid, teie ja 
teie nõunikud! pahvatas Hurt välja, ilma et ta oleks suut- 
nud oma viha taltsutada. 

Linnapää ei olnud ette valmistatud nii häbematule 
kallaletungile ühe lihtsa ametniku poolt. Muidu ikka ra- 
hulik“ja mõistlik, kaotas ka tema hetkeks tasakaalu: 

— Ma ei kutsunud teid siia mitte sellepärast, et teilt 
häbemattusi kuulda! Ma lihtsalt nõuan teilt kui alluvalt 
ametnikult, et te vastuse koostaksite. Ja muud midagi! 

Ta andis märku, et jutt on lõpetatud. Aga Hurt oli 
täna kõigeks valmis. Ta vaatas ainiti linnapää otsa: 

— Oma samme võite teie ise õigustada, ilma minu 
kaasabita! 

— Teie ei mõtle siis vastust koostada? 

— Eit Mul on juba villand kõigest sellest supist! 
Nüüdsest pääle narrigu neid raekojaplaane keegi teine 
edasi! Mind palun aga rahule jätta! Mina, teie narri- 
mängu enam kaasa ei tee. 

— Kas te tahate sellega ütelda, et te panete oma 
ameti maha? 

— Jah! 

— Just nüüd, kus meil kõige raskemad katsumised 
ees seisavad? 

— Te võite siin kõik maani looka painduda, aga ega 
see teid veel ei päästa. Ega teile sellegipärast armu ei hei- 
deta! 

— Ma ei teadnud, et ka teie juba nende poole 
hoiate... Või on teilegi mõni soe koht reserveeritud? 


Hurt neelas selle kahtlustuse alla. 

— Ma võin siis nüüd minna? küsis ta ja tegi kum- 
marduse. 

— Ei, oodake, palun! 


Ei olnud linnapää viisiks vahekordi liiga teravaks 
ajada ja siis lahtiseks jätta. Teravaks võidi ju sõnades 
minna, aga ikkagi... Kas Hurt ei võtaks suitsu ja ei is- 
tuks? 

Ei, suur tänu. 


— Lõppude lõpuks ma saan teist aru, seletas linnapää 
leplikuma tooniga. Teie projekt... olete selle kallal 
palju vaeva näinud, olete võib-olla isegi südamega selle 
juures olnud... Nojaa... Aga mõtelge siiski hästi jä- 
rele, enne kui teete lõpliku otsuse. Nüüd see oli ehk tu- 
lise pääga tehtud. Oleme ehk asjatult ägedad olnud. Seda 
poleks tarvis olnud. Kaalume rahulikumalt järele. Vaa- 
dake, kui te arvate, et teil ehk on palka vähe ja tööd liiga 
palju, siis laseb see tulevikus ennast kuidagi seada. Pa- 
neme edaspidi ametisse arhitektiabi, muist teie kohustusi 
võiks ju väga hästi ka linnainseneri pääle veeretada... 
Anname teile võimaluse vabamalt eratöid ette võtta... 
Tublit tööjõudu ei tahaks siiski nii kergesti kaotada... 


— Minu tööjõudu te kiidate muidugi nende lõpma- 
tute istungite ja koosolekute pärast, kust ma ennastsalga- 
valt olen katsunud osa võtta? Mu päätöö aga, mille kül- 
jes ma olen rippunud, mida ma tõesti kõige innuga olen 
teinud — ma mõtlen raekoda — sellega ma jään kõigile 
teile ainult jalgu. Igaühel on siin õigus vahele segada, 
igaühel õigus muuta ja moonutada. Ei, nüüd on küllalt! 

— Aga, härra Hurt, kui te meile tulite, siis pidite 
teadma, et ühisettevõttes tuleb alati arvestada paljude tah- 
tega. Demokraatliku korra juures ei saagi teisiti. Liht- 
salt ei saa. Jah, laotas linnapää käsi, kui nemad ase- 
mele tulevad, vahest siis muutub kõik teiseks, vahest siis 
ei küsita midagi teise inimese huvist... 

— Mis demokraatiasse puutub, siis lubage, et ma sel- 
lest siiski teisiti aru saan kui vaid tujude järel tantsimisest. 

Ja talle tuli meelde lugu mehest, tema pojast ja eeslist, 
kuidas nad kolmekesi linna poole kõndisid ja vastutulijad 
naersid: et küll peab mees ise suur eesel olema, kui ta ei 
oska looma seljas sõita. Istus siis mees eesli selga, aga 
naerdi jälle välja: vaadatagu ometi egoisti, istub nagu piis- 
kop eesli seljas ja laseb lapsel kõrval vantsida: kui aga 


poiss eesli selga läks, naerdi jälle, ja nüüd ronisid nad juba 


mõlemad vaese looma turjale. Kui seepääle irvitustel 
enam aru ega otsa polnud, sidusid nad eesli] jalad kinni ja 
võtsid ta kahe vahel õlale. Kas see polnud tõeline lugu 
uue raekojaga? 

— Teate, ütles Hurt, mulle näib, et õigus on neil, kes 
ütlevad, et kõik teie hiiglakavatsused on välja mõeldud 
ainult reklaamiks. Ainult mina, narr, võtan neid tõsiselt. 
Nüüd aga on küllalt! Minu otsus on kindel. 

Võib-olla tal on õigus,“ mõtles linnapää, ,,ega see 
silmategemine neile, kes pääle vajuvad nagu rohutirtsude 
parv, ka midagi ei aita.” 

— Kui ma ei eksi, olite vist varem advokaat? küsis 
ta alistunult. Kes-teab kui kauaks mindki enam siia! 

— Kui ma ei eksi, olite vist varem advokaat? küsis 
Hurt äkki. 

— Seda küll, aga huvi kiskus ikka enam üldiste asjade 

poole. Ja nüüd saab juba kümme aastat: Noh, kui saa- 
tus tahab, eks me siis hakka jälle advokaadiks. 

— Mugula artiklitega võiks siis teie poole pöörduda? 
küsis Hurt nalja toonil. 

Kui Hurt linnapää kabinetist lahkus, oli ta tuju oota- 
matult kerge. Ta ruttas jõululaupäeva õhinas sisseostusid 
tegema. Ta oli rõõmu-elevil, tegi juttu kaasostjatega, ja 
kõik käed pakkisid täis, tuli ta koju nagu jõulumees. 

Puudus ainult veel kuusk. Seda oli vaja otsima minna, 
sest mis jõulud need on ilma jõulupuuta. 

Turu äär oli kuuskedega otse palistatud, neid lamas 
hunnikus ja seisis jalgadel. Ostjate pilgust katsusid müü- 
jad kohe soovi ja maitset välja lugeda, seda enam, et kaupa 
kippus ülearu olema ja õhtu lähenes. Kellel vähegi huvi oli 
kuuskede vastu, selle kannul käis kari poisse, kes kojuvii- 
mise eest lootsid saada väikest teenistust. . Joeli tähele- 
panu köitis äkki mustas lühikeses kohevil kasukas daam ta 
ees, kes, nägu krae vahele tõmmatud, kergelt puusi hööri- 
tades ühe kuuse juurest teise juurde astus. 

Joel peagu hõiskas sisemiselt, kui ta ära tundis proua 
Niinemäe. 

— Teie! hõikas proua ennatlikult ja sirutas käe. Kui 
kena, et aitate mul otsida! Kuusk peab olema — nimelt 
väike, aga käbidega, tingimata käbidega. Mitte kuidagi 
ei leia niisugust. 

— Miks siis just käbidega? 

— Ega ma endale. Meil on sääl üks vanapreili üleval, 
sellele. Ta ise on haiglane, aga kuusk peab just e 
olema. Vist loodab nõnda mehele saada. 


Nende kannul liikus juba kahekordne saba. Ja kui nad 
kuskil peatusid, kuuldus selja tagant läbisegi hääli: — Lu- 

bage, mina viin koju! Ei, mina, palun, mina! Tema on 
juba viinud, mina tahan ka teenida! 

Tuli ühe pikema puu otsast latv maha võtta ja kaks 
väikemeest said selle kojukandmiseks. Reet ütles aadressi 
ja Joel maksis raha ette, kuigi Reet hoiatas: — Aga mis 
siis, kui nad omateed lähevad ühes kuuse ja rahaga? 

— Uskuge, ütles Joel, mul oleks päris hää meel, kui 
nad seda teeksid. 

— Te ajate ju päris hullu juttu, naeris Reet. 

— Sugugi mitte! Inimesed on palju vähem sulid, kui 
me seda arvame. Ma vean alati eneses kihla niisuguste 
väikeste aususproovide juures. Tahaksin ükski kord näha, 
et ma kaotaksin. Keegi ei julge odavalt riskeerima hakata. 
Uskuge, inimesed on ausamad, kui me ette kujutame. 

Reet, kellele väikesed valed iseenesest võõrad polnud, 
vaatas Joelile imestanult otsa. Kas oli Joel kaval või 
tõesti ilma kogemusteta? 


Poisid olid juba silmist kadunud. Joel hõikas tühjalt 
mööda sõitvat voorimeest, Reet ei tõrkunud, vaid tõmbas 
kasukakrae veelgi enam koomale, kui saani istus. Ta loo- 
tis poistele järele jõuda, aga Joel meelitas väikest ringi te- 
gema nii ilusa ilmaga, nii pehme õhuga, nii värske lumega. 

Reet andis järele, kuulas Joeli rõõmsat juttu ja laskis 
ennast sõidutada linnast välja. Juba olid viimased majad 
kadunud. Voorimehe selg seisis pukis nagu suur müür, 
mille varjus oli nii õdus viibida. Helisesid kuljused, ho- 
bune sörkis värskeis lumejälgedes, teeäärsed puud sirutasid 
pää kohale lumekoormasi oksi, hakkas langema videvik. 
Valge väli kaugete metsasakkidega avardus ees, vasakult 
poolt :heki tagant kiherdus-üles linnast sõitva rongi suitsu. 
Oli nii lõpmata vaba ja hää, unusid tööd ja päevad, unu- 

sid kohustused ja mured. Joel oli oma käe sirutanud taha 
saanikorjule ja Reeda selg oli usaldavalt sellele vajunud. 

— Ja kujutlege, ütles Reet, minu mees on mind alati 
ka talvel maale kaasa kutsunud. Ma ei ole kunagi taht- 
nud. Aga nüüd näen, kui tore see on. Tingimata sõidan 
nüüd teinekord kaasa. 

— Kas teile siis meeldivad kõik need ristsed ja matu- 
sed? küsis Joel. 

— Ei, seda küll mitte, aga sõit ise... 

— Ma usun, katsus Joe vastu vaielda, ega see sõitki 
siis vist nii kena pole, kui just peab kuhugile sõitma. 
Aga kui pole sundust, kui sõidad, kuhu iganes tahad, ja 
päälegi kui su kõrval istub... 

— Tss! pani Reet sõrme kelmikalt oma suule ja viipas 
pääga voorimehe poole. 

— Ah, täna ma ei hooli mitte millestki! hüüdis Joel. 
Täna peab üldse kõik teisiti olema. See kronu sääl ees 
peaks palju kiiremini sõitma, ja kraavi peaksime ka len- 
dama! Hei, voorimees, andke piitsa! 

— Mis teiega siis täna on? küsis Reet Joelile otsa vaa- 
dates pilguga, kus ühevõrra oli ehmatust, imestust ja kaas- 
tundmust ja mis Joelile pööraselt meeldis. 

— Täna on pööripäev mu elus! Teate mis? Tulge 
täna õhtul minu jõulupuule! See oleks suurepäranel Kas 
olete nõus? Kas te julgeksite? 

— Aga härra Hurt! Kelleks te mind peate? > Mira 
peaksin teie poole...? 

Jah, proua Niinemäel on õigus, kuidas võib Joel nii- 
suguseid rumalusi kõnelda? Ta jäi vait ja mõtteisse. 
Proua pani käe Joeli käele ja ütles: 

— Nüüd aga on aeg tagasi sõita. Hakkab juba pime- 
daks minema. 

— Me ei sõidagi tagasil Jaa, jaa, ei sõidagi tagasi! 
Olen teie ausust kurjasti kasutanud, olen teid linnast välja 
varastanud, ja nüüd ma teid enam tagasi ei anna. Ei, 
mitte kellelegi! 

-- x -— Aga, armas inimene, mis te minuga pääle hakate? 
küsis Reet endise pilguga. 
« -—— Ükskõik mida. Söön teid kasvõi ära. 


— Kasukaga? 


Paar jõõrakut halvaksmuutunud teel tegid Joeli silmis 


kogu edasisõidu mõttetuks, aga ümberpööramine oleks 
olnud nagu allaandmine. ,,Las hakkab tundma hirmu, pa- 
luma...“ mõtles Joel jonnakalt. Aga proua Niinemäe ei 
mõtelnudki paluma hakata, tõmbas ainult kasuka koomale. 

Õhtune lumi oli võtnud ümberringi sinkja helgi, lähe- 
malenihkunud metsatriip tumenes suurelt ja süngelt. Tae- 
vas oli täis ohtusid. 

— Mul hakkab külm, tunnistas Reet pärast pikemat 
vaikust. Jalad juba külmetavad. 

See mõjus. Joel andis kohe käsu ümber pöörata ja 
katsus saanitekki ümber proua jalgade seada, hoolitses ja 
muretses nüüd niisuguse agarusega, et see Reedale nalja 
tegi. , Vahetati isegi istmeid, et tuul kallale ei pääseks. 

Linna esimeste majade juurde tagasi jõudes ja kuskil 
aknas jõulupuud nähes, ütles Reet: 

— Ma kutsuksin teid küll oma jõulupuule, aga... see 
siiski ei lähe. Oleme sel õhtul harjunud ikka üksi olema. 
Ainult oma koduses ringis... 

— Nagu minagi seekord, vastas Joel. Ainult mitte 
ringis, vaid punktis. Sest olen ju üksi. 

--— Päris ihuüksinda? 


— Jah, nagu kunagi poissmees. 

— Ah, poissmehed pole kunagi üksi. Ennem ollakse 
seda abielus. 

See lause tuli Hurdale meelde hiljem, kui ta kodus päe- 
val ostetud pakke avas. Ta oli ikka veel sedavõrd kõr- 
gendatud meeleolus, et ei märganudki oma üksindust. 

Kui ta nüüd lehest Mugula artiklit uuesti luges, ei tun- 
nud ta enam sugugi solvamist, ja kavatsus autorit vastutu- 
sele võtta ning minna Orajõe poole ses asjas läbi rääkima 
paistis täiesti ülearusena. Mis läksid talle veel korda kõik 
süüdistused? Nüüd, kus ta tundis end linna teenistusest 
tuhande penikoorma kaugusel, paistis kallaletung olevat 
sihitud kellegi hoopis nimetu vastu. ,,Asjata raisatud ilu- 
kõne ja kõlbeline agarus!“ mõtles ta ja pistis lehe paberi- 
korvi. Ta võttis kapist halli praolise glasuuriga taldriku ja 
asetas sellele puuvilja. Homme ta läheb konjakipudeliga 
kunstnik Umbjärve poole, teisel pühal teeb visiidi Orajõe- 
dele. Nüüd aga hakkab ta lugema, isegi viimased arhi- 
tektuuri-ajakirja numbrid on veel läbi lehitsemata. 

Aga kui ta paberikorvi laua alt välja tõmbas, et pak- 
kimispabereid sisse toppida, oli sellesse visatud ajaleht en- 
nast ninakalt püsti ajanud. Ja kuipalju Joel talle uusi pa- 
bereid ka pääle ei surunud, ikka pistis ta teiste hulgast oma 
nina üle ääre välja. See oli nagu väljakutse. ,,Sinust 
saame veel soojagi,” ütles Joel endamisi, tõstis paberikorvi 
kõige täiega ahju ette ja avas selle ukse. 

Äkki helistati. Joel võttis kuuldetoru: 

— Halloo! 


Ei mingit vastust. Kes see ometi võis olla? Nähta- 


vasti valeühendus. Joel kükitas uuesti ahjusuu ette ja hak- 


kas ükshaaval paberikorvi sisu põletama. Leekiv tuli kis- 
kus pilgu ja kõik mõtted enesesse. Kuhugi sisemisele ku- 
jutlusekraanile ilmus Reeda pisut ehmunud, pisut häm- 

mastunud, pisut kaastundmustega looritud pilk. Väljas 
lõi kell kuus. 

»Nüüd istub ta kirikus,“ mõtles Joel. ,,Ta mees mus- 
tas mantlis valgete lõkkadega seisab altaris ja hoiab paksu 
piiblit kõhu kohal. Kas mõtleb nüüd Reet veel saanisõi- 
dust, või palub tasakesi jumalalt andeks oma väikese ker- 
gemeelsuse, millest ta mees veel midagi ei tea? Kas Reet 
sellest üldse temale midagi kõneleb? Vahest ehk ainult 
Kikile? . Või ongi ta juba kõik ära seletanud? Ja tasa- 
kesi minu üle naernud? 

Oli vaevalt pool tundi möödunud, kui jälle helistati. 
Nüüd oli see uksekell. , Joel tõmbas oma kodukuue krae 
üles, et varjata paljast kaela ja läks läbi töötoa ust avama. 

Algul oli ta Reeda ja Kiki tulekust rõõmsalt üllatatud, 
aga varsti sellele järgnes mingi pettumus, peagu nukrus. 
Kas sellepärast, et Reet ei tulnud üksinda, vaid oli kaasa 
võtnud kõlblusvalvuri? Või sellepärast, et Reet liiga kii- 
resti oli näidanud oma kiindumust, kuna Joel oleks tahtnud 
tema pärast enne igasuguste raskustega võidelda? Või 
sellepärast, et ta oli koduriietuses, toatuhvleis? 

— Tulime siit mööda, ütles Kiki oma laulva tooniga, 
ja mul tuli mõte, et kui õige astuks üle läve sisse. Ega te 
ei pahanda? Tuli kange uudishimu, et kuidas teie uus 
mööbel ka välja näeb. 

»Luiskab,“ mõtles Joel, ,,nagu ikka võtab süü enese 
pääle.” 

Külalised ei tahtnud kuidagi üleriideid seljast võtta. 
Et vaatavad niisama ja lähevad kohe jälle edasi. Aga sil- 
mitseda oli palju, juba töötoas. Kiki laskis enesele sele- 
tusi anda seinale riputatud visandite kohta, naeratades ise 
aukartlikult, pärides naiivselt kõige lihtsamaidki asju ja li- 
ginedes teeseldud pieteediga igale tühisele esemele. 

— Ma olen neis asjus nii rumal, nii rumal, laulis ta. 
Kas see ongi uus raekoda? 

— Ei, see on suvila kaupmees Kindlamile. = Siin 
näete, on elumaja, siin ait, siin saun. Veidi harjumata 
stiilis, mis? 

Joel näitas oma õpiaja kavandeid, visandeid mõnin- 
gaist ümberehitustest ja majaplaane, mis temalt tellitud. 

— Jumal, kui palju teil tööd on! Kuidas küll teie 
sellega hakkama saate? Kust te selle aja võtate? küsis 
Kiki. 

Reet oli hajameelne, liikus ühe joonise eest teise ette, 
ilma et midagi lähemalt oleks silmitsenud. 

— Eksmul ole ka abilisi, vastas Joel Kikile. Edaspidi 
tuleb mul neid veelgi juurde võtta. 

— Siis on ikka õige, et teil on palju eratöid? küsis 
Reet äkki uurivalt. See tundus nagu etteheide. 

— Ja ka eraelu, vastas Joel ja palus külalisi tagapoole 
astuda. 

— Minu kass! hüüdis Kiki, laual oma keraamikat 
nähes. 

— Ei, minu kass! vastas Joel. 

Reet oli kõige vaesem, temal polnud siin midagi omaks 
tunnistada. 

Ta silmitses seinal Joeli akvarelle arhitektuuriliste mo- 
tiividega, vaskset hiina tuhatoosi laual, üht kopenhaageni 
portselanvaasi, mille sina talle meeldis. Kiki astus ette- 
vaatlikult nagu kass, et mitte midagi riivata, ja uuris au- 
kartlikult iga mööblitükki. Ta oli isegi oma mantli nagu 
kesta diivanile poetanud, et vähem ruumi võtta. Ka Ree- 
dal oli soe hakanud ja ta oli lasknud kasuka seljast võtta. 
Aga pakutud madeiraklaasi ta ei puudutanud. 

»Ma ei tohi ju, ma võin ennast ära anda,“ mõtles ta. 

Ta oli siia tulnud vargsi, kähku-tekkinud sisemise sunni 
ajel. Härra Niinemäe teades pidi ta abikaasa, kui kodus 
jõulupuu korda seatud, kohe kirikusse järele tulema, aga 
vaevalt oli Ilmar sametmütsi pähe pannud ja läinud, kui 
Reet kontrolliks oli telefoneerinud ja siis otsekohe Kiki 
poole sõitnud. Üksi oleks nii näotu olnud tulla, aga imelik 
lugu, nüüd oli Reedal natuke piinlik ja ebamugav, ta peagu 
kahetses, et oli tulnud, kuna samal ajal Kiki oli ennast osa- 
nud nii mugavaks lobiseda, Joeli kogu tähelepanu enesele 
tõmmata, valmis kõiki tema tahtmisi täitma, klaasi klaasi 
järele jooma, edvistama, kes-teab isegi maha jääma, kui 
Reet ära läheb. 

— Aga kus on siis teie jõulupuu? küsis Reet äkki. 

Ah, jumaluke, see oli Joelil hoopis ostmata jäänud! 

— Küllap teil vist mõni seiklus ees oli, et selle ära 
unustasite, naeris Reet ja vaatas kelmikalt Joeli otsa. Ta 
tundis end Kikist jälle üle olevat. Aga juba oli Kiki no- 
bedalt jutustamas oma unutlikkusest: 

— Mõtelge, sain täna postilt paki. Lähen järele, 
ootan pikas sabas kuni ette jõuan. Küsitakse isikutunnis- 
tust. Näitan siis ette ja saan paki ilusasti kätte, alles pä- 
rast märkan, et isikutunnistus on kadunud. Vist jäigi post- 
kontori. Polnud enam aega tagasi minna. Ega ta kaotsi 
ikka lähe, igaühel on ju oma isikutunnistus, eks ole, mis ta 
teise omaga pääle hakkab? Lähen siis raamatukauplusse, 
see jällegi rahvast puupüsti täis. Sinna siis unustasingi oma 
postipaki maha. Alles kodus märkasin. 

— Aga raamatupakk? Kuhu siis see jäi? küsis Joel 
naljatades. 

— Seda ma ei tea isegi kuhu. Sest ma ostsin veel 
kilu, sprotte, jõulupuuehteid, käisin veel pesukaupluses, 
sain tüki väga peent valget lina, tahan jõulu ajal pilu- 

tama hakata, mulle meeldib pilutus väga. Kas teile ei 
meeldi? Jah, kui koju jõudsin, olid sisseostud alles, aga 
raamatud puudusid. 

Kiki silmad olid täis naiivsust ja edvistust. Kohevile 
friseeritud juuksed torklesid kõigi kaarte poole, nagu elekt- 
rit täis. 

—Te vaatate mu kõrvarõngaid? küsis Kiki Joelilt ja 
tõstis oma punased küüned kõrva juurde. Jah, üks hää 
inimene kinkis. Kuidas teile meeldivad? Kas ei meeldi? 

Rohelised tilgutid valvakate juuste varjust oleksid 
kindlasti enam sobinud pikergusema näoga. 

— Silmade värviga siiski lähevad, ütles Joel. 

— Raamatuist mul pole kahju, tuli Kiki tagasi oma 
endisele juturajale. Keegi ikka neid loeb. Mis minagi 
nendega?.. Ma saan neid niikuinii lugeda kui palju süda 
iganes soovib. On päris huvitav mõtelda, et keegi läheb 
varastatud raamatupakiga koju, hakkab lugema, eks ole? 
Aga ega see lugemine varastatud raamatust polegi nii ker- 
ge. Või arvate, et siiski? Mina ei usu, et keegi saaks va- 
rastatud raamatust lugeda, et keegi üldse saaks raamatuid 
varastada. Inimesed pole ju üldse nii halvad, nagu neid 
selleks peetakse. 

Joel punastas. See oli üks Joelilt laenatud lauseid! 
Reedaski lõi midagi keerdu, ta heitis kiiva pilgu kord 
Joeli, kord Kiki otsa. Joel oli enesest võitu saanud ja kat- 
sus retušeerida: 

— Varastatud raamatud võib ju maha müüa ja saa- 
dud raha eest uusi raamatuid osta, muidugi, kui varas üldse 
raamatusõber on. 

Reet istus diivanile ja hakkas ajakirju sorima. Ta oli 
sõnaaher ja ta kahetses jällegi, et oli tulnud. Kell sai 
varsti kaheksa, jumalateenistus võis iga silmapilk lõppeda, 

oli vaja minna. Ta katkestas Joeli-Kiki kahekõne, järsku 
üles tõustes. Ei, Kiki võib jääda, Kiki peabki maha jääma. 
Tema aga peab ruttama. 

Ent Kiki tuli kaasa. 

Kui Joel jälle üksi oli jäänud, kajas kõrvus veelgi nagu 
Kiki lobisemist, aga selle seest kerkis üha selgemini esile 
Reeda sale kuju, nii kuidas ta sääl diivanil istus, väike ja 
habras, selg sirge ja põlved karskelt koos, vasakus käes 
illustreeritud ajakiri, parem käsi laulatussõrmusega lehekül- 
jele pandud, kuna järsku üles löödud pilgust võis ühtaegu 
välja lugeda õrnust ja hirmu, andumist ja karskust. 

Joel ei püsinud enam toas. Õhk väljas oli pehme ja 
puhas, aknaist säras vastu jõulupuid, läbi seinte kõmises 
raadiost jõululaule. Inimesi liikus hõredalt. Kõigil oli 
kus olla, ainult Joel hulkus sihitult ühest tänavast teise, 
pääs katked endistest jõuluõhtuist, hinge tagapõhjas vä- 
gisi üles kippuv ja raskesti tagasi tõrjutav kurbus üksin- 
dusest. Mida kaugemale, seda vähem suutis ta vastu 
panna sellele kurkunöörivale tundele. 

Ta läks varga sammul mööda kiriklast. Luugid olid 
seestpoolt kinni, pragudest imbus valgust ja vaikust. Ta- 
saste sammudega vooris ses hämaruses inimesi linnast välja 
surnuaia poole. Joelgi läks rahvasummaga kaasa. Kal- 
muküünlad lumevallide vahel heitsid üles puude kohale 
taevasse imelikku valgust. Igast küünalt korraldavast 
käest, igast vaiksest sammust teeradadel hoovas niipalju 
soojust, et sellest midagi üle jäi ka juhuslikule siiasattu- 
nule. Kogu see ootamatu vaatepilt säästis Joelit tundmus- 
tulva eest, mis kogu aeg sisimas tammi taga salaja äh- 
vardas. 

Aga kui ta kalmistu päätänavast kõrvale käändus ja 
siis edas! kõndis, harvenesid tulukesed lumes, algas nagu 

Aga siis haaras hingest kinni miski tugevam kui 


ta al ka ja tagasi hakkas tulema, oli ta 


ines Aradi ta 7 e koridoris jalge ees mingi takis- 
Tuld tõmmates nägi ta ukse ette pandud olevat väi- 

Notar Raudkatsil ja tema proual olid kahtlemata väga 
hääd kavatsused, kui nad sel vaenukülvamise ajal, kus 
ajalehed ja suust suhu käivad kuuldused kõiki aina kaht- 
lustasid ja mustasid, otsustasid enese poole kokku kutsuda 
kõige kirjuma seltskonna. Miks siis eraelus ei tohtinud 
üks tõsine demokraat klaasikest kokku lüüa veendunud 
rahvusrindelasega? Miks tuli vastast ikka aina vaenla- 
seks pidada, keda ei tohi hästi teretadagi, vaid kellest pidi 
nägematult mööda hiilima? See pole muud kui puhtaku- 
juline harimattus, arvas proua Raudkats. Välismaal kind- 
lasti pole niisugust kohviku-keelepeksu ega avalikku laimu- 
kampaaniat nagu meil. Tuleks uuesti au sisse tõsta kul- 
tuurne kodu, tuleks kasvatada traditsioone, mõõdupida- 
mist ja teisest lugupidamist. Tuleks asutada midagi sa- 
longi taolist. See oli proua Raudkatsi veendumus, millega 
ta mees ka täiesti päri oli. 

Raudkatsid kuulusid linna soliidsemate perekondade 
hulka, mehe sissetulekud võimaldasid lahedat elu, lapsi 
neil polnud, sugulasi nad ei tunnud, veel vähem aga all- 
kirju nuruvaid sõpru, sest Raudkats kui notar oli harju- 
nud veksleid protestima, mitte žireerima. Temast ei tea- 
tud ka kõige parema tahtmise juures midagi halba kõ- 
nelda, ainult vahest seda, et ta oli pedant, see tähendab, 

ei lükanud sõbramehe poolestki veksli protestimist edasi. 
Kodus pidas ta täpseist kellaaegadest kinni, hoidis oma 
raamatukogu eeskujulikult korras ega laenanud säält kel- 
lelegi. Jutukas ja pääletükkiv ta seltskonnas ei olnud, 
võiks koguni ütelda, et ta teiste sekka kuidagi ära kadus. 

Prouale seevastu heideti ette ta uhkust, ta välismaa 


-»reise, ta peenutsemist ja tõusiklust: Laused nagu: ,,Kui 


| ma viimati Londonis käisin...“ või ,,Ah, kui ma ainult 


° Pariisile mõtlen...“ ärritasid nii mõndagi. Tekkis isegi 


kuuldusi, et ta sääl käivat hangeldamas. Teati kõnelda ka, 
et tal on välismaal armuke. Ja kuna ta igakord oma rei- 
silt tulles vaimustusega kõneles kontsertidest, millel ta käi- 
nud, siis polnud kahtlust, et ta armuke on helikunstnik. 

See vähemalt oli tõsi, et proua armastas kirglikult muu- 
sikat, tal oli ilus hääl, ta oli laulutunde võtnud, aga 
mis puudus, oli usk enese võimeisse. Raudkatside kodus 
musitseeriti sagedasti. Ja kui nüüd oli otsustatud kokku 
kutsuda suurem seltskond, siis polnud unustatud ka muu- 
sikat. Kohtunik Tiido pidi tulema oma tšelloga, doktor 
Arukask viiuliga, proua Raudkats pidi neid klaveril saatma 
ja ka ise laulma. Mis võiski paremini kokku viia vastakuti 
paisatud meeli ja taltsutada vaenulikkust kui ilus muusika? 
Polnud kahtlust, et ka Raudkatside korter oma avaruse ja 
stiilika sisustusega aitab tundeid õilistada. Aga mis pää- 
asi — selle maja köögiga oli raske võistelda isegi proua 
Tarasel. 

Õhtuks oli kokku kutsutud üle poole saja inimese, täht- 
samaid poliitikategelasi igast laagrist, ajakirjanikke ja selts- 
konnategelasi, kohtunikke ja arste, isegi üks kunstnik, kes 
oskas maale restaureerida. Proua Raudkats käis kärsitult 
köögi ja söögitoa vahet, et lauaga õigeks ajaks valmis 
saada ja siis viimasel silmapilgul ka ennast korda seada. 

Ta kuulis saalist klaveri sõrmitsemist: ah, kuidas võidi 
ometi nüüd nii väljakutsuva rahulikkusega mängida! Kas 
siis mehel tõesti midagi paremat teha pole? Ning uks 
avanes kiiresti. Armas jumal, kus on noodipuldid? Ja 
toolid? Ei tea, kes peaks neid hakkama saali tassima, ega 
ometi külalised? Ka veinipudelid on veel avamata. Ja 
suitsud, kus on suitsud? 

Härra Raudkatsi vabanduseks öeldagu, et klaveri män- 
gimine ehk pigemini sõrmitsemine oli ainus juhus, kus ta 
oma korralikkusest välja langes. Kui tal muidu märka- 
mata ei jäänud kasvõi millimeetriline raamatu või paberi 
kõrvalenihutus kirjutuslaual, siis ei hoolinud ta klaveril 
põrmugi taktist ja helipuhtusest, vaid mängis tuntud kla- 
veripalu niisuguste rubaatodega, mis proual kogu vere kee- 
ma ajasid. Kõige meelsamini aga armastas ta helides nii- 
sama uisapäisa sorida, puudutada üht või teist klahvi, siis | 
kuni lõpuni kuulatada, maha vuristada mõningaid pas- | 
saaže, proovida igasuguseid akorde, kõik ilma sihita, ilma 
plaanita. E Raudkatsile jäi andeksandmatuks mõista- 
tuseks, kuidas tema läbi ja läbi korrektne mees võib nii 
tundide kaupa ennast unustada. Aga tõtt ütelda, ses mõis- 


Ka seekord ei lasknud mees oma rahu rikkuda, aga 
pikapääle ta siiski ei suutnud naise kärsitust välja kanna- 
tada ja muutus ise närvlikuks. Sedap oligi proua ooda- | 


nud, sest nüüd sai tema oma rahu tagasi. Kui siis mees, 
näost üleni punane, ähkis ja puhkis, pikka korki pudeli- 
kaelast välja vinnates, hüüdis tema üleolevalt, aga sõbra- 
likult: — Aga armas mehike, milleks nõnda närvitseda! 
ning heitis ise rahulduva pilgu üle kogu oma laualavastuse. 
Eesriie võis tõusta. 

Esimestena saabusid Tarased, juba enne määratud 

kellaaega. Oli ka põhjust. Kella viie paiku oli Taras he- 
listanud rahvusrindelaste naiskluppi, kuhu ta teadis oma 
naise läinud olevat must-valgeid lippe õmblema, mis tule- 
vikus pidid seniseid sini-must-valgeid asendama. Klubist 
vastati, et pole sääl ühtki naist ega mingeid liputalguid. 
»Nüüd on ta mul peos,“ mõtles Taras, ,,mis häbematu ni- 
napidivedamine! See on see teine noorus kõigi oma võid- 
miste, voolimiste, värvimiste ja operatsioonidega! Nüüd 
on ta mul peos!“ Ning kui abikaasa läbi langeva lobjaku 
koju jõudis, oli Taras üleni täis laaditud kõige sõgedamat 
viha. Juba eeskojas ta kergendas ennast sõnavalinguga, 
lisades sellele veel parajalt kibeda kõrvakiilu. Seesinane 
välk selgest taevast vallandas omakorda otsemaid kogu 
naise viha, kelle märg vihmavari seletuste andmisel poo- 
leks murdus. Tõusnud tuulispask keerles edasi ka teistes 
tubades: söögitoas lendas põrandale laudlina ühes kohvi- 
serviisiga, sellele järgnesid seinataldrikud ja lillevaasid. 
Viimasel silmapilgul õnnestus siiski päästa kaht veneetsia 
küünlajalga, millega Taras kabuhirmus kööki jooksis. 
Dunja kargas säält appi, ilmus kõiges oma tüseduses söögi- 
toa lävele, toetas käed puusa ja kärgatas: — Kui teie siin 
oma märatsemist ei jäta, toon silmapilk politsei. Juba 
ammu oleks teil aeg hullumajja! Seepääle nuttis proua 
tubli päätäie sohvapatja oma mehe nurjatu vahekorra pä- 
rast Dunjaga, meeski härdus, aga varsti olid nad mõlemad 
kangestunud jonni, mis muidu hakkas sulama ikka alles tei- 
sel või kolmandal päeval. Aga täna polnud harilik aeg, 
ees seisis paratamatu küllaminek ja see tundus otsekui 
päästerõngas uppujaile. F 

Sulamise esimesed tunnused tulid seekord nähtavale 
juba Raudkatside maja trepil. Taras vaatas kella ega mõ- 
telnudki seda enese teada jätta. 

— Oleme vist esimesed! 

See kui mitte päris sõbralikus, siis vähemalt leplikus 
vaimus poetatud lause tundus prouale järjekordse ettehei- 
tena. Ta ei lausunud musta ega valget, aga treppidest üles 
jõudes ja hingeldamisel kätt rinnale pannes pudenes te- 
maltki jahmatav lause: 

— Ah, kaelakee olen koju unustanud! 

Mees oli kohe valmis tagasi minema, aga kuna proua 
keelas ja juba helistas, mõtles Taras: ,,Täna tahan ma 
teda valssi tantsima kutsuda, saab näha, kas annab korvi. 
Ei usu siiski...“ 

Orajõed saabusid hilinemisega. Prouat oli kurjasti vae- 
vanud aimus, et ta mees saab õhtul jälle kokku preili Or- 
musega. Sellest varjatud kartusest hakkas pää valutama, 
aga Paul, ah, see Paul ei mõtelnudki koju jääda, vaid sai 
koguni erilist minekukihkugi. Ta pakkus” oma väiksele 
naisukesele päävalutablette ja kavatses minna üksi. Ei ai- 
danud midagi, Heleene neelas tabletid ja tuli kaasa. Vae- 
valt olid nad trepikotta astunud, kui selja taga keegi pa- 
raadukse uuesti avas. ,,See on nüüd preili Ormus!“ tun- 
dis proua otse selgenägelikult kogu oma seljanahaga, aga 
hetk hiljem haaras tal keegi familiaarselt puusadest, et teda 
trepiastmeist üles aidata. Oli advokaat Tamberg oma 
rumala moega kõigele meeldivale käsi kohe külge ajada. 
Aga hüva seegi, kui Tamberg; mõtelgu Paul nüüd veel tii- 
varipsu hakata lööma, küll ta siis näeb... Ja proua Ora- 
jõe sattus vana poissmehest advokaadiga juba ennakult 
elavasse vestlusse. 

Kõnekõminat kuuldus ülevaltki. Sääl seisis ukse taga 
doktor Arukask, see pudelpiltilus mees mustade vurruude- 
metega piki ülahuule äärt, ja soputas oma palitu kopra- 
kraed lumest puhtaks, viiulikast trepiotsale pandud. Ta 

oli lõbusas vestluses paari daamiga, kuna kaks lahutamatut 
üliõpilast, Kukemelk ja Karneol, tema vaimukuste üle mu- 
retult naeru kõhistasid. Keegi polnud märganud kõlistada, 
ometi olid kõigi pilgud pööratud ukse poole, nagu peaks 
see iseenesest avanema. Alles kui proua Tiido järele jõu- 
dis, taipas tema nupule vajutada. 

Viiulikast näpu otsas, teises käes kõrgeletõstetud kõva- 
kübar, laskis nüüd doktor Arukask kõiki enese ees sisse, 
jagades kergeid kummardusi daamidele. Milline neist pol- 
nud tahtnud olla tema patsient? Ta tundis neid kõiki läbi, 
teadis nende kopsude lubjastusi, nende vererõhke, südame- 
häireid, ussjupilõikuse armisid. Ja kui proua Tiido te- 
mast möödus, meenus miskipärast selgesti katsepuder 
proua soolikais röntgenivalgustuses ja ta kitsa vaagna vari. 
Sabalülini läbi nähtud,“ mõtles ta hetke, ,,aga ikka pa- 
gana tume see naine!“ 

Kui saabus Joel Hurt, käis tema pilk tahtmatult üle 
eeskojas rippuvate üleriiete. Tal oli suur lootus üle kaua 
aja kohata proua Niinemäe väikest, sihvakat kuju, kuulda 
ta heledat naeru, tunda ta lähedalolu, teda puudutada, ot- 
sida tema paljulubavat, aga aralt tagasitõmbuvat vastu- 
pilku. 

Tuttavat kasukat aga polnud. Hurt otsis mujaltki sil- 
madega, teretas õpetaja Niinemäed, aga hoidus midagi 
tema proua kohta küsimast. 

Saali pidulikkust tõstis laest rippuv suur tilgutitega 
kroonlühter pronksis ja mustas. Vaip üle kogu toa sum- 
mutas samme. Alates toolidest ja lõpetades klaaskapiga, 
kuhu oli paigutatud portselanesemeid, oli saali sisustus läbi 
viidud ampiirstiilis, ainult muusika kuulamiseks oli siia 
kokku tassitud toole kõrvaltubadest, isegi korvmööbel ei 
puudunud. 

Hurt oli üllatatud, kohates siin Rõigast, keda mujal 
seltskonnas kunagi ei nähtud. Töötute haritlaste juht tun- 
dis ennast siin nagu võõras ümbruses, liikus umbusklikult ja 
rahutult ühest kohas teise, suitsetas palju ja kõneles hoopis 
vähe. Muidu ikka lõõpimisele ja hooplemisele kalduv, oli 
ta siin tõsine ja tagasihoidlik. 

Doktor Arukask hakkas juba oma viiulit häälestama, 
kõnekõmin vähenes, kroonlühter ja seinalambid kustusid 
ning põlema jäi vaid jalaga sirmlamp, heites täit valgust 
ainult mängijate sõõri. Külalised võtsid kiiresti istet. 
Proua Raudkats andis klaveril kogu aeg a-d, vahel akor- 
diga, vahel ilma. Härra Tiido pusis kaua oma tšello keer- 
pulkade kallal, käänates neid vahel kogu rusikaga. Viiuli- 
mängija oli oma instrumendiga aegsasti hakkama saanud 
ja vahtis nüüd humoorikalt kord naaberpilli, kord publiku 
poole. Aga juba võis ta viiuli lõua alla seada, nüüd asetas 
ta ka poogna keeltele, noogutas korraks pääga ja siis see 
algas. 

Kõik katsusid tähelepanelikult jälgida, aga kahju küll, 
vanast kammermuusikast lugupidajaid leidus vähe ja iga- 
ühe mõtted hakkasid varsti uitama kuhu juhtus. Kõik pa- 
handasid endamisi kõva kõneluse üle teises toas, üliõpi- 
lane Kukemelk pühkis piinlikkusest higi ja tema naaber 
Karneol vahtis kogu aeg etteheitvalt ukse poole, olles hüp- 
pevalmis seda parajal ajal kinni tõmbama. Aga polnudki 
enam tarvis, sest juba hakkas trio töötama ihust ja hingest. 
Paljud asusid uudishimulikult jälgima tšellisti katkendlikke 
poognatõmmakuid üle tagumiste keelte, kust tuli kuulda- 
vale midagi röhkimise taolist. See oli iseenesest väga lõbus, 
ka doktor Arukase mäng kütkestas mõnes suhtes: ta lõi ni- 
melt parema jalaga takti ja vahel nõksles kaasa kogu ta 

ülakeha ühes viiuliga. See kõik vähendas tunduvalt ka- 
hetsust kaotatud ajast. 

Orajõel küll polnud midagi selle vastu, et hämarus 
ühes muusikaga kestaks igaviku, sest tema seisis vastu ukse- 
piita ja otse ta ees preili Ormus mustas siidkleidis, lopsakast 
juustesalgast kiherdudes üles erutavaid lõhnavarjundeid. 
»Peaks nad ainult kauem saagima,“ mõtles Orajõe ja ta si- 
semuses pakitses üksainus meeletu tung enda ees seisjat 
sõrmede vahele kahmata. 


Üliõpilane Kukemelk oli aga vahepääl vallatud juba 
teisest hirmust. Ta kõrval tugitoolis kavatseti norskama 
hakata. Juba kontserdi algul oli see vanamees sääl silmad 
sulgenud ja pää käe najale toetanud, nüüd aga oli käsi ot- 
saga juba juustesse jõudnud ja nina käisesse. Õnneks algas 
triol varsti agoonia-osa ja Kukemelk võis kergemalt hin- 
gata. Majaproua laulu ajal, keda ta mees saatis, kadus 
kõigil unekae silmist, kui mitte viisakusest, siis sellepärast, 
et oli jõutud õhtu kava viimase numbrini ja söögitoast kos- 
tis klaaside klirinat: sääl ootas midagi tähtsamat. 

Kukemelk oli prouast ja ta ettekandest ülimalt vaimus- 
tatud, ta plaksutas ka siis veel, kui kõik tuled uuesti olid 
põlema pandud. 

— Teie hääletämbri juures võib ju tervet ilma hakata 
vallutama! hüüdis ta ja suudles tänutäheks proua kätt. 

— Mulle jatkub, kui ma teidki vallutan! oli põgus 
vastus. 

Preili Ormus ja Paul Orajõe tema kannul nihkusid dok- 
tor Arukase lähedale, kes oli oma viiulit kasti panemas. 
mus, kuidas see võimalik on, et teie üldse olete hakanud 
viiulit mängima? 

— See paistab teile imelik? küsis Arukask edevalt, 
käed viiulikastis, silmad küsijal. 

— Mina ei leia selles midagi imelikku, vastas preili Or- 
musele proua Tiido õlgu kehitades. Arstid on ju sageli 
suured muusikud. 

— Aga teil pole seda sugugi tarvis! jatkas preili Or- 
mus, ilma et oleks proua Tiido märkusele tähelepanu pöö- 
ranud. Teil on ju hää praktika, teie olete terve, meeldite 
naistele... Milleks veel viiul? 

Proua Tiido tegi põlgliku liigutuse. 

— Vaadake, preili, naeris Arukask, viiul on mulle ka 
naise eest. Miks ei peaks ta meeldima ja miks ei peaks ma 
temal mängima? Ta on salapärane, teda ei näe läbi, ta 
laulab seda, mis sa oskad temast välja meelitada. Ja siis 
see sirge kael, õlad, talje, puusad... Ainult jalad puu- 
duvad. Amputeeritud naine, ühe sõnaga. Aga meeldib. 

— Ah, need arstid! Alati on nad tsüünilised! ütles 
proua Orajõe, kes oma meest polnud silmist lasknud, vaid 
ühes Tambergiga kogu aeg tema lähedal püsinud. 

— Meiesugune rahvas on kõigega harjunud, tähendas 
preili Ormus. Mis on meile üks äralõigatud käsi või jalg? 
Ma mäletan üht ülespoodud naist, kellel käed-jalad olid ot- 
sast lõigatud ja ära põletatud, torso aga oli kuuris suvel 
kuivaga täitsa mumifitseerunud... 

Proua Tiido süütas sigareti, et hajutada amputeeritud 
jalgade lõhna. Araverelisemad kadusid eemale, 

— Agateate, mis eriti huvitav oli? Laiba lõhn! See 
polnud sugugi harilik, vaid tuletas meelde mingi lille 
lõhna... 

»Pagana vitaalne tüdruk,“ mõtles Orajõe, sisemiselt 
kohkudes, väliselt naeratades. Advokaat Tamberg, hoi- 
des käsi kuuetaskuis, küsis: 

— Teie olete küll elavaid, küll surnuid nuusutanud, 
ütelge, kas see ka tõsi on, et hää nina tunneb surija lehka 
juba kakskümmend neli tundi enne tõelist surma? 

— Selles pole kõige vähematki kahtlust! vastas preili 
Ormus. 

Sääl rünnati juba söögilauda. Ka preili Ormus suun- 
dus sinnapoole koos advokaat Tambergiga, jatkates juttu 
surmast, millest mõlemad isemoodi olid üle kasvanud, ja 
elurõõmust, mida mõlemad isemoodi pooldasid. 

Proua Taras seisis rahulikult laua ääres teiste otsijate ja 
taldrikuile-tõstjate killas ning mõõtis toite oma kriitilise 
pilguga. Mis sääl siis õige ära polnud! Faasan? Päh, 
võis väga hästi ka kalkun olla! Ta korjas taldrikule raa- 
sukese igalt vaagnalt ja valis endale väikese laua, kust võis 
segamatult tähelepanekuid teha kleitidest ja kingadest. 
Siig oli kuiv, majoneesi-õli polnud esmajärguline ja mitme- 
kihilises pasteedis domineeris vastikult sidrunimaik. 

Juba ligines lauale härrade laine. Majaproua palus 
kõiki julgemalt võtta ja oli ise sisemiselt täiesti rahul ühi- 
sest sõbralikkusest. Vastaste vahel valitses leplik meel, 
isegi muidu nii äge Kiipsaar lõi oma klaasi kokku rahvus- 
rindelastega. Kuskil ei puhkenud teravaid vaidlusi ning 
majaproua võis uhke olla sellele üldisele õdusale tujule kui 
oma loomingule. 

— Noh, ja teie? küsis ta üksiseisvalt Rõikalt. Ikka 
tõrges, ikka seltsimata? Ei, see ei lähe! 

Ta võttis noormehel käe alt kinni, et teda viia naiste 
seltskonda. Aga Rõigas tõrkus vastu, madaldas häält ja 
palus vabandada, kui ta kohe lahkub. Tal seisvat kohe 
ees rongisõit. 

— Ah, rongini on teil veel mitu tundi aega, vaidles 
proua vastu. 


205 


Sellegipärast ei püsinud Rõigas täna ühelgi toolil ega 
üheski seltskonrias. Äsja oli talle ulatatud kellegi tundmatu 
poolt toodud kirjake ja nüüd ta oli hajameelne ning sõna- 
aher. Varsti ta oligi kadunud, ilma et keegi tema minekut 
oleks märganud. 

Joel Hurt vestles elavalt doktor Arukasega saalis ma- 
dala klaaskapi kõrval, millele oli asetatud pronksist hiina 
lohe laialiaetud tiibadega. 


— Kirurgil, seletas Arukask, peab parem käsi sama 
täpne olema kui viiulimängimisel vasak käsi. Mõni narr 
arvab küll, et kirurgi kohus on ainult lõigata säält, kus tei- 
sed juba on diagnoosi teinud, aga tõtt ütelda, käsi lihtsalt 
vääratab, kui ise pole diagnoosi teinud. Kõige tähtsam 
on, kui sulle vahele ei segata, kui sind usaldatakse. Naisi 
näiteks on võrdlemisi hää lõigata, nad usuvad kõike, nad 
ei tule oma nõuandmistega, nad ei ütle, kuidas pead te- 
gema anesteesiat, nad ei sega vahele ka pärast, kui haavad 
hakkavad kinni kasvama... 


— Pole tõesti midagi hullemat kui võhikute vahelese- 
gamine, arvas ka Hurt oma kogemuste põhjal. On sul 
klient sama iseteadev kui rumal, siis laseb ta enesele juba 
ehitusmeistri poolt augu pähe rääkida. Arhitekt on talle 
siis eluvõõras narr, tema ise aga suur asjatundja. Kui aga 
kliendiks juhtub olema mõni mitmepäine asutus, noh, siis 
pole tarkustel enam aru ega otsa. Igaühel on ju oma tahe. 

— Ma ütlen alati, et ega ilma kõva rusikata ei saa 
kuskil läbi, segas Taras vahele, kes viimast lauset oli 
kuulnud. 

— Mis minusse puutub, naeris doktor Arukask, siis 
rusikaga mina oma erialal küll midagi ei saa pääle hakata. 
Ikka ainult sõrmedega, ja sedagi äärmiselt ettevaatlikult. 

— Nüüd öeldakse rahvas haige olevat, aga katsutagu 
kord haiget rusikaga ravima hakata! ütles Hurt. 

— Kes on see, kes rahva haigeks on teinud? hüüdis 
juurderutanud Kiipsaar. Kas mitte rahvusrinne ise oma 
assitustega! Ja mis eesmärgiga? Selleks, et ise tohter- 
daja osa mängida ja hiljem patsiendile esitada hästi suured 
arved! 

Juba lõi vaidlustuluke lõkkele, juba kogunes huvita- 
tuid kobarasse. Sääl hakkas nüüd rahvusrindelaste lehe 
toimetaja Kiipsaarele tuliselt selgeks tegema, kuidas ainult 
ühte on tarvis ja see on — juht. Tõeline juht on aga nii- 
sugune mees, kellele ei tohita üldse ligineda väikekodan- 
lise moraali nõuetega, sest tema seisab pää jagu teistest 
kõrgemal. Moraal on välja mõeldud ainult pisikeste ini- 
meste jaoks. 

— Nii et teie juht võib igal ajal ka altkäemaksu võtta, 
varastada, valetada, sõna murda, eks ole? küsis Kiipsaar 
irooniliselt. 

— Selge, vastati talle. See, mis pole lubatav meie- 
sugustele, võib suure juhi käes saada tugevaks relvaks, kus 
ta seda oskab rahva kasuks tarvitada. 

— Aga rahvas peaks juhist ikka ka nagu eeskuju 
võtma? 

— Juhist ei saagi eeskuju võtta. Tema on ainus ja 
jäljendamatu. Tuleb ainult sõna kuulda ja käsku täita, ja 
see on kõik. 

— Nonoh, protestiti siit ja säält. 

— Pole siin midagi nonoh! lõi ajalehetoimetaja va- 
hele. Asjadekäik viib meid ise sinna poole, kas me ta- 
hame või mitte. Päälegi kiiremini, kui teie seda ise arvate. 

— Ühe sõnaga: üks kõigi eest ja kõik ühe järel? kü- 
sis keegi naiivselt, ja seepääle puhkes naer. 

— Aga, armas kolleeg, ütles nüüd Kiipsaar, niisugust 
juhti tuleks maast madalast toitma hakata nagu emamesi- 
last, muidu on raske teda ära tunda. 

— Küll tema juba ise tunneb oma kutsumust parajal 


ajal! 

— Aga armas jumal, ta võib põrunud aruga olla! 

— Siis poleks tal võimu ega väge antud teiste ini- 
meste üle. 


— Kuidas antud? Kes andis? ägestus Kiipsaar. Ai- 
nult pime mass võib seda anda. Sellel aga on vaja silmad 
lahti kiskuda. Seda teie muidugi ei taha! 

— Misjaoks? vastas ametivend Kiipsaarele. Mass on 
alati õnnelik, kui keegi tema eest mõtleb. See on huka- 
tus, kui*teie tahate massist isikuid teha! See on see vana 
liberalism, mis igal pool on oma aja ära elanud. Selle 
viimne tunnike on meilgi käes. Jätke juba see vana vaim 
kõdunema. Tal on niikuinii hallituse lõhn man. 

— Noh, seda veel näeme! algas Kiipsaar ja tahtis jat- 
kata, aga proua Raudkats oli jaole saanud. Tema oli see 
hää vaim, kes ringi liikus ja hoolega jälgis, et poliitilised 
vaenlased karvupidi kokku ei läheks. Ta lämmatas vaid- 
lustulukese, hajutas rühma ja viis Kiipsaare vägisi tant- 
sima. 

Saalis oli Paul Orajõe juba tükk aega väsimatult preili 
Ormusega valssi keerutanud. Nende kannul tantsis advo- 
kaat Tamberg proua Orajõega, vanamoeliselt teineteisest 
kaugele hoidudes. Proua Orajõe teritas kõrvu, sest tema 
Paul oli ringikeerutamiselt üle läinud rahulikumale sam- 
mule ja sosistas nüüd hingeldades preili Ormusele: 


— Ma pean... ma pean teile tegema mitu kompli- 
menti. Esiteks, teie olete meie daamide hulgas ainus 
preili... ainus neitsi nõnda-ütelda... 

»Aga Paul, kuidas võib nõnda!“ mõtles proua Ora- 
jõe, eelmisele paarile veelgi lähemale nihkudes. 


— Ja siis, jatkas Orajõe, teie tantsite nii hästi, nagu 
oleksime meie juba ammu-ammu kokku tantsinud. Ja siis 
olete teie nii täis elu, et surmgi võiks teile ainult nalja 
teha. Ja lõpuks, lõpuks need... need teie lohud põs- 
kedes... 


— Nagu teie proualgi, naeris preili vastu ja vaatas ise 
üle õla proua Orajõe otsa. See lause rahustas prouat, kes 
nüüd heitis armu oma partnerile. Näost higi pühkides jäi 
see Hurda kõrvale seisma. 


— Näete, vanaks hakkan jääma, kõneles Tamberg. Ei 
jõua enam kuigi palju vastu pidada, palavaks võtab. Mis 
teil viga, elu seisab teil alles ees. Aga küllap teiegi kord 
näete, kuidas see vanadus äkki pääle vajub, ei tea isegi 
kust. Ja tuleb teine tasa ja õige kavalalt. Kõnnid täna- 
val ja äkki märkad, et kuule, vennas, sa ju ei käigi enam 
päris sirgu. Katsud siis rinna ette ajada, aga see on kui- 
dagi ebamugav... Mugavam on nii veidi-veidi looka va- 
juda. Ja nii see algab... Aga mis ma siin filosofeerin, 
ma ei taha ju teid kinni hoida! 


Sellegipärast ei lasknud ta Hurta lahti, vaid targutas 
edasi imeliku resignatsiooniga, mida ta nagu oleks tahtnud 
iga silmapilk tagasi tõrjuda. Jah, tema tundvat üha selge- 
mini, kuidas ta seisab kõigi inimeste lõbude ja kannatuste 
serval, mitte enam keskel. Kõik tantsivat temast nagu 
mööda, ka siis, kui ta ise kaasa tantsib. Ning ta pihtis 
veelgi edasi: 


— Igal õhtul, kui ma pihku võtan hambaharja ja vee- 
klaasi, tunnen, et vahemaa eilse ja tänase vahel on lühem 
kui eilse ja üleeilse vahel, et kõik vajub alla kuidagi kiiren- 

datud tempos... Algul see otse üllatas, aga nüüd katsun 
meelekindel olla ka selle paratamattuse vastu. 

Hurt kuulas ainult poole kõrvaga, kuna ta silmadega 
jälgis proua Raudkatsi, et teda parajal momendil tantsima 
paluda. Aga ikka tiirlesid sääl tema ümber trabantidena 
need kaks üliõpilast, Kukemelk ja Karneol. Siis aga ka- 
dusid kõik kolm äkki silmist ja Hurt jäi rahulikumaks. 
Selle eest aga keegi teine jälgija muutus nüüd hoopis rahu- 
tumaks. See oli proua Taras, kes kogu aeg oli tahtmatult 
päält näinud üliõpilaste keksimist majaproua ümber. ,,Vas- 
tik mõtelda, kuidas see elatanud abielunaine ometi nende 
noorte poisinolkidega koketeerib...“ 

— Ei tea, kuhu teie proua on kadunud? päris proua 
Taras mööduvalt notarilt. Ma pole teda enam tükil ajal 
näinud. 

Ah, kui paksunahaline ometi võis see härra Raudkats 
olla! Ei kõssagi, kui ta naine praegu jumal-teab kus ame- 
leb! Ei, Helmut küll nii tuim pole! Ning äsjane pere- 
konnatüli paistis proua Tarasele äkki sootu uues valguses. 

Majaproua jälgi polnud aga nii kerge ajada, sest tema 
oli oma kahe saatja seltsis sulgunud eemale raamatukogu- 
tuppa, mis polnudki määratud piduliste tarvitada. 


Kuni Kukemelk ja Karneol uudishimulikult raamatu- 
pärasid takseerisid, nõjatus proua Raudkats pehmele nahk- 
diivanile. Askeldustest pisut väsinud, tundis ta end het- 
keks tuhanded penikoormad eemal kõigest sellest rimast 
sääl taga seinte. Siin oli ometi rahulik nurk, kus võis vei- 
dikese mõnutseda, ilma et keegi seda pahaks paneks. Kar- 
neol saadeti kohvi ja likööri tooma. Vaevalt oli see läi- 
nud, kui Kukemelk leidis tarviliku olevat proua ette seisma 
jääda, ning viinast niiskunud silmadega sugereerivalt otsa 

hakata vaatama. Noormehe tõsidus paistis nii naljakas 
ja hale, et majaproua tahtmatult pidi naeratama. 

— Kuulge, proua... algas Kukemelk, sõrmed vaheliti 
alla pööratud. 

» Nüüd tuleb armuavaldus,“ mõtles proua meelitatult, 
valmis reageerima suure üllatusilmega. 

— Teie ei tohi olla nii halastamatu... 

— Mina ja halastamatu?! 

— Jah, ärge olge nii vali, nii külm oma palava aus- 
taja vastu, halastage tema pääle! 

— Aga armas inimene, võtke ometi mõistus pähe! Te 
muutute igavaks, kui te joobnud olete. 

— Öi, ärge nuhelge mind nõnda rängasti! 

— Jätke juba, vestelge ometi mõistlikult, ärge tulge 
kohe ennast minule välja puistama, kui pisut viina olete 
võtnud! Kainest pääst ei julge te mulle otsagi vaadata. 

Kukemelk kummardus alla kuni proua randmeni, et 
seda suudelda: 

— Andke mulle andeks, kui ma nii pääletükkiv olen! 

— Taltsutage ennast parem, noormees! 

— Teie käsul, armuline proua. 

Veri valgus talle näkku, kui ta nõnda otseti peagu 
sülle oli kukkumas, nii et proua teda teise käega pidi ta- 
gasi sirgu lükkama. 

— Ei mingit käsku! Kõik peab tulema iseenesest. 

— Kõik, mis mul iseenesest tuleb, tuleb teist. 

— Ärge rääkige rumalusi, ajage end püsti ja minge 
lõbustage ennast! 

— Ma lõbustun ainult teist, ainult teist. 

Kukemelk võttis proua kõrval prantsatades istet ja 
hakkas tema käsivart mööda suudlustega ülespoole ro- 
nima, kui Karneol tuli kohvitasside ja likööriga kandmi- 

kul. Varsti pärast teda pistis nina üle ukse proua Taras, 
aga ainult selleks, et ehmuda ja vabanduda. Ta oli tõe- 
poolest üllatatud. Poolhämaras koridoris jäi ta seisma, 
tundes äkki enese selga vajuvat kogu maailma ülekohtu. 
Imelik, kuidas külalised on siia kutsutud ainult selleks, et 
majaproua saaks oma kavaleridega kõrvaltuppa põgeneda 
ja teiste eest varjul nii häbenematult amelda! Ja ta mees, 
see ei näe midagi, laseb kõigel sellel sündida! Samal ajal 
kui tema enese Helmut teda läbi peksab ainuüksi tühipalja 
kohvikuskäimise pärast... 

Ta võttis käekotist taskurätiku, pühkis silmi, nuuskas 
nina, ja vähe ennast kogunud, puuderdas üle kõik oma 
meeleolu jäljed. Kuskilt sügavast ujus nüüd pinnale sootu 
uus tunne, heldimus ja uhkuski oma mehe puhul, kes vähe- 
malt oskas mehiselt armukade olla. Ta läks kiiresti tema 
juurde, haaras tal käisest ja hüüdis etteheitvalt ja ühtlasi 
leebelt: 

— Vii mind ometi kord ka tantsima! 

Kõige üksikumana sel õhtul tundis siiski end Kiki. 
Kõigi nende jõukuse otsa jõudnute ja muretute keskel hä- 
benes ta oma lihtsat riietust, isegi oma nõudlikkuse puu- 
dust. Ses ümbruses, kus viljeldi nii palju lihvitud kombeli- 
sust, ei saanud ta eriskummaline loomus end kuidagi lahti 
lüüa. Õli vist traditsiooniline eksitus, et Kikit alati teiste 
sekka suurde seltskonda kutsuti. Aga mis võis Kiki sinna 
parata? Võib-olla võlus tema iseäralikkus, tema seiklus- 
elu, tema naiivsus, millest keegi ei teadnud, kus on see tee- 
seldud, kus ehtne, tema ekstsessideni ulatuv heldus. Mõ- 
ned pidasid teda siin kontvõõraks. Ta oli kogu õhtu kõr- 
val seisnud ja päält vaadanud, kuidas külalised ahnelt tald- 
rikuid täitsid ja oma noosiga eemale ruttasid, nagu kassid, 
kui paras tükk kuskilt kätte saadud. Ta ise polnud veel 

ühtki toitu puutunud, kuna keegi teda polnud selleks sun- 
dinud. Kes olekski siin suurt huvi tunnud selle vastu, kas 
ta viimasel ajal ka midagi hamba alla on saanud ja kas ta 
tuba ka küllalt soe on? Hurda järel kohe teenistusest lah- 
kunud, oli ta end täiesti juhuse triivida jätnud. Ta oli 
küll tihedamini hakanud külastama Umbjärve ateljeed, oli 
sääl härjasilmi praadinud ja kohvi keetnud, aga oma prii- 
muse jaoks puudus ammu õli, samuti nagu ahju jaoks 
puudki. 

Ta oleks nii väga tahtnud, et keegi oleks tulnud ja teda 
põhjalikult läbigi noominud, juba ainuüksi sellepärast, et 
ta kuskilt kinni ei hakka, vaid lohakalt kõik oma peost la- 
seb ära pudeneda, siis sellepärast, et ta kõiges siinses küllu- 
ses naiivselt seina äärde jääb ja askeetlikult lepib sellega, 
kui ainult teised söövad ja joovad, ja üldse sellepärast, et 
ta on nii mõistmatu, nii mittepraktiline, nii põhiliselt elu- 
võõras. 

Rõigas oli temaga pisut kõnelnud, aga ainult oma enese 
tähtsaist asjust, oli temale midagi usaldanud, midagi sala- 
pärast ja ohtlikku, ja siis läinud, ilma et oleks küsinud se- 
dagi, kuidas käsi käib. 

Siis oli Hurt tulnud, pärinud seda ja teist. Algul oli nii 
raske vastata, sest miski nööris kurku, miski takistas avali- 
kuks saamast. Aga kui Hurt teda sundis kohvi jooma, 
konjakit võtma, küpsiseid sööma, libises ta vähehaaval 
tõrksast vaikimisest oma tavaliste fantaseeringute vette, kus 
ta ennast ikka õdusalt tundis. Ah, ärgu arvaku Hurt, et 
Kiki on eluvõõras, 00 ei, temal seisab ees midagi õige-õige 
tähtsat, suur-suur pööge elus. Mehele minevat ta, jah, kuigi 
mitte veel homme või ülehomme, ei, sest enne tahtvat ta 
saada hääks näitlejaks. 

— Jah, hääks näitlejaks! Või arvate, et mul pole 

annet? Olen viimaste päevadega Ofeelia osa täiesti kätte 
õppinud. Kas arvate, et see osa mulle ei lähe? Alguses 
ma muud ei tahagi, kui dubleerida. Lähen hommepäev 
teatridirektori juurde, deklameerin talle ette. Teen seda 
kindlasti paremini kui tema prova. Või pean ma nimme 
halvemini mängima, sest muidu nad ehk ei anna mulle 
luba esineda? Aga oodaku nad, kui ma kord lavale pää- 
sen... 

Ei läinud kaua, kui Kiki oli jõudnud otsaga teatri asu- 
tamise plaanideni. See võtvat küll aega, sest vaja enne 
raha hankida, palju raha... Aga Kiki on ka sellele mõ- 
telnud. Ungaris on tal üks tuttav poiss, Istvan nimi, must- 
lase verd, näitleja. 


— Ta on malle kingitusi saatnud. Oi, see poiss on 
rikas, mitu tuhat tiinu maad ja lambaid ja ilus kooguga 
kaev pustas ja... Oodake, ma näitan teile seda post- 
kaarti lambakarjaga, mis ta mulle saatis... 


Ta soris hetke käekotis, ei leidnud aga postkaarti, oli 
koju unustanud. 

— Ta armastab mind kangesti. Kirjutab, et sõitku ma 
kohe tema juurde. Kujutelge, istume Gellert-hotelli rõ- 
dul, mustlane mängib kõrva ääres, hommiku hämaruses 
tõuseme laua tagant, tuju suurepärane, kõnnime piki Doo- 
nau kallast, kastanid õitsevad... 

— Nüüd ja kastanid? 

— Ei, mitte nüüd, vaid kui ma juba sääl olen. Kõn- 
nime piki kallast, sillad paistavad opaalses udus, tuju on 
nii hää, jalad kerged. Oi, seda poissi peaksite teiegi 
tundma... Mina küll teda suudelnud ei ole, aga tema 
mind küll. Oo, ärge arvake, et ma nii kättesaadav olen! 
Iga õhtu käin siis teatris, vaatan, kuidas ta mängib, õpetan 

talle eesti keelegi ära ja siis tuleme kord siia tagasi, tuleme 
tagasi, asutame oma trupi, oma teatri, üürime hoone... 

— Te mõtlete siis ära sõita? Aga milla!? 

— Kas või kohe! Noh, ütelge ise, mis hoiaks mind siin 
veel kinni? Mitte miski. Üleeile põletasin juba ära oma 
laua ja lombaka tooli, tuba sai nii soojaks, oli nii hää kü- 
kitada ahjusuu ees ja vaadata üksisilmi tulle. Priimuse viin 
Umbjärvele. Peegli ja vaiba jätan majapereraisele. Mis 
ma nendega ikka pääle hakkan? Rõigas on mulle juba 
ammu lubanud sõidupileti muretseda, kui tal hästi läheb. 
Ja küllap ma kuidagi ka välispassi saan../ 

— Nii, nii, noh, siis on sõit ju päris kindel. Aga 
teate mis? 

Hurt jäi tõsiselt Kiki otsa vahtima, ilma et ta teda 
siiski oleks näinud, sest mõtete eešriie oli vahel. Aga juba 
oli ta oma otsuse teinud ja lausus nüüd kindlatooniliselt: 

— Homme tulete minu poole! Kell kümme hommikul. 
Täpselt kell kümme. Pidage meeles! Teie unustate oma 
Ofeelia, viskate pääst kõik näitetrupid. Ei, ärge vaielge 
vastu! Istvan võib teile ju ikka jääda ja kord võite te- 
maga Gellert-hotelli rõdul istuda. Enne aga on mul teie 
jaoks tööd. Numbreid liita te ju oskate ja jooni tõm- 
mata? Niisiis hommikul kell kümme. Ja nüüd — ter- 
viseks! 

See ootamatu käänak lõi Kiki ühes ta mõttemänglu- 
sega roopast hoopis välja. 

— Ma pean siis... algas ta aralt. Kuidas? Ma ei 
mõista... 

— Jah, peate! lõikas Hurt mõtte pooleks. Ei mingit 
vastuvaidlust! 

Kiki pää käis keeru, kui nad lauast üles tõusid, et tant- 
sima minna. Ta liibus kõigi oma liikmetega Hurda külge 

ning ta sõrmed liikusid kobavalt mööda Hurda õlga, kuna 
ta lahtised kiharad kõditasid tema nägu. Hurda käsi libi- 
ses Kikil peagu ümber kogu piha. Ta silmadesse oli tul- 
nud maise kire neste ja kõigisse liikmeisse lendutõusmis- 
kihk. 

Vähe hiljem, kui raadiomuusika oli lakanud, ütles Kiki, 
silmis tänumeel segatud andumusega: 

— Teate, mul on teile üks palve, suur palve. Ma en- 
nem ei julgenudki... aga nüüd ma julgen. 

— Noh, lausuge aga välja! 

— Kas te võtaks kedagi täna oma juurde öömajale? 

Ettepanek oli välja öeldud nii häbelikult, et Hurdal 
Kiki pärast nagu veidi häbi hakkas. Kiki aga parandas 
kohe: 

— Ei mitte mind, mitte mind, jumal hoidku! 

— Aga keda siis? küsis Hurt ränka pettumust tee- 
seldes. 

— See on saladus, sosistas Kiki. Sellest ei tohi ükski 
hing midagi teada. 

— Te äratate päriselt minu uudishimu. 

— Noh, kas olete nõus? Ja annate sõna? 

— Kes see niisugune salapärane isik siis on? 

— Rõigas, ütles Kiki tasakesi, enne ümber piiludes. 
Temal ei ole täna kuhugi pääd panna. 

— Aga ta oli äsja ise siin? 

— Ta pidi kohe ära minema. Tal seisab väga tähtsaid 
asju ees, väga tähtsaid, ja just täna öösi. Umbjärve poole 
ta ei tohtivat enam minna. Noh, siis andsin mina temale 
oma korteri võtme... 

— Seda parem, näete nüüd ise, etteil enesel ei ole 
enam kuhugi minna... 

— Ei, ei, tema ei tohigi minu juurde kauaks jääda. 

Võib-olla ta ongi juba minu taost kadunud. Mina ei saa- 
vat neist tema asjadest midagi aru. Mina pidavat ainult 
suu pidama. Ja teilt küsima, et kas ta võib hädakorral 
teie poole tulla natukeseks, ainult natukeseks. Või siis 
Niinemäe poole. Aga Reeta pole siin ja Ilmariga ma ei 
julge nõnda äkki kõnelda. Ma ei julgenud ka teile kohe 
kõnelda, et viimati olete mulle väga pahane. Aga ma nä- 
gin, kui hää te võite olla, ja sellepärast ma julgesingi... 

Hetk hiljem juhtus Hurt mööda astuma proua Tara- 
sest, kes teda peatas. Tal olevat Hurdale midagi ütelda, 
mis vahest teda võiks huvitada. Kas nad ei läheks sinna 
raamatukogutuppa, kus neid keegi päält ei kuula? 

Proua Taras oli salapäraselt elevil ja edvistavalt lahke. 
Ta võttis magusa naeratusega istet samal nahkdiivanil, kus 
ta ennist oli majaprouat silmanud. Istudes tõstis ta ühe 
jala teise üle, nii et Hurdale ei võinud tähelepanemata 
jääda ta ihukarva sukkades sääred kuni põlvedeni. Proua 
rabas kleidi kiiresti jälle üle põlvede. 

— Kaste ei leia, et siin on nii mugav nurgakene? Kui 
nüüd siia meile ka veel kohvi muretseda... 

Hurt oli teenistusvalmis. Proua Taras mitte vähem, 
kui Hurt tagasi tuli: 

— Kas võib teile panna ühe tüki suhkrut või kaks? 

Kuna Hurt oli väga galantne, siis poleks proua Tarasel 
tõtt-ütelda olnud midagi selle vastu, kui nüüd mõni kade 
pilk oleks üle ukse sisse vilksatanud, olgu see kasvõi proua 
Raudkatsi enese oma. 

— Teie tahtsite mulle midagi tähtsat kõnelda? küsis 
Hurt viimaks. 

— Jaa! Ma kuulsin, et teie pole enam linnaarhitekt. 
Minu mehele meeldis see väga, et teie tema nõu järele 
talitasite. 

— Kas ta tõesti arvab, et ma tema nõu järele tali- 
tasin? 

— Aga muidugi! Teate, mis minu mees vahepääl on 
teinud? Ta ostis kõik need krundid ära, kuhu linn oma 
raekoja kavatses ehitada. Kaubamaja tuleb nüüd sinna 
asemele. Ta kõlbabki sinna rohkem, eks ole? Ja ma 
olen nüüd nii rahul. Sest kogu aeg oli mul hirm, et muud- 
kui tullakse ja lammutatakse meie korter. Nüüd nad pea- 
vad kogu oma raekoja mujale kandma, katsugu nad nüüd 
veel! 

— Nii, vastas Hurt kuivalt. Kas see oligi see saladus, 
mis te mulle tahtsite ütelda? 

— Ei, veel midagi! Lähemail päevil pöördutakse teie 
poole. Mõned aktsionäridest soovitasid küll üht teist arhi- 
tekti, aga olge kindel, mina viin läbi, et see ehitus teie 
kätte läheb. 

— See on ju teist väga lahke, proua, aga... seda 
ülesannet ma enese pääle ei võta. 

— Kas teil on siis nii palju tööd ees? 

— Ei, mitte seda! Aga mul on teisi põhjusi. 

Proua Taras vaatas hämmastunult Hurdale otsa, kes 
sugugi rõõmus polnud tema suure lahkuse üle. 

— Ma eisaa aru... kehitas proua Taras õlgu. 

»Arhitektilt tellitakse plaan ja ta teeb selle plaani, 
miski muu ei tarvitse tal korda minna”, see Tarase lause 
Orajõede pool oli Hurdal veel selgesti meeles. Või ongi 
lõppude lõpuks arhitektile ükskõik, kellele ta maja ehitab? 
Ei, vähemalt seekord mitte! Oma suurunistuste hauale ta 
tõrgub püstitamast hangeldamishoonet, tehku seda juba 
teised! 

— Ah, küll te juba nõustute, arvas proua Taras varsti, 
tujudest saab ju üle... Ainult jumala pärast, ärge sel- 

lest kellelegi hingake, mis ma siin teile kõnelesin. Kui 
mu mees teada saaks, et ma teiega sellest juba olen kõ- 
nelnud, päälegi nelja silma all... Oi, ta saaks vihaseks! 
Ta on ju mul nii armukade! Jaa!... Teie ei oska ettegi 
kujutada, kuidas veel! Lähme siit kiiresti minema, muidu 
hakkab ta mind veel otsima, ja kui ta meid siit“ kahekesi 
nõnda eest leiab... 

See salapärasus oli naiivne, aga Hurt ei aimanud, kui- 
das proua Taras alateadlikult rahuldust sai sellest, et ta 
võis oma mehele natukenegi kätte maksta oma saladuste 
edasilobisemisega nelja silma all. 

Vastu hommikut juht 
häiris. llmus nimelt. politsei; 
kontrollima. Küll seisti sellele Vastu ja protesteeriti, aga 
miski tei aidanud. Otsiti Rõigast, kes aga oli ei tea millal 
ja kuhn ära kadunud. 

Kiipsaarel kui ajakirjanikul oli varsti teada, et öösel 
oli rahvusrindelasi puistatud. 

— Kes see julges! Katsugu nad! suurustles Taras. 


ootamatut, mis kõiki 
asus kiiresti seesolijaid 


Kiipsaar mainis rea nimesid, kes on areteeritud, ka 
Tambergi korter olevat põhjalikult läbi otsitud. Tamberg 
ei uskunud. Kuidas oli see üldse võimalik! Suurima ra- 
huga läks ta raamatukogutuppa telefoneerima. Kui ta 
toru käest pani, suutis ta vaevalt veel jalul seista. Kust 
nad ometi teadsid? Kes oli reetja?! Ta oli äkki väga 
väsinud ja heitis diivanile pikali ning ta silmade ette kerki- 
sid hetkeks kõik ta laialipuistatud lauasahtlid, rahvusrinde- 
laste salajane arhiiv, mis tema juurde hoiule toodud. 

Pidulised hakkasid kiiresti lahkuma. Proua Raudkats 
oli õnnetu, et tema nii õilsasti kavatsetud katse luua kokku- 
kõla pidi lõppema niisuguse dissonantsiga. Ta tundis än- 
gistust ja hirmu. Tamberg oli veel äsja nii pikka juttu 

ajanud vanadusest ja surmast, proua oli temale veel soovi- 
tanud meelelahutuseks ette võtta välisreisi, aga Tamberg 
oli käega löönud ja naljatades nimetanud teist välisreisi, 
seda, kust pole tagasitulekut. 

Vähe hiljem askeldasid doktor Arukask ja preili Or- 
mus lamava Tambergi ümber, proovisid pulssi ja jälgisid 
hingamist. Seepääle jooksis preili Ormus kähku süstimis- ' 
vahendite järele. 

Ja nüüd oli korter nii tühi ja õudne, midagi polnud 
teada, ei seda, mis väljas juhtus, ega seda, mis dr. Aru- 
kask haige seisukorrast arvas. Mustad tšello- ja viiulikas- 
tidki tundusid suletud surnukirstudena. 

Notar Raudkatsile tuli äkki meelde Tambergi küsi- 
mus, kas võib surnulehka ära tunda juba kakskümmend 
neli tundi enne surma, ja ta arutas endamisi: ,, Mina oskan 
ju päris pimesi vahet teha Haut-Sauternes'i ja Barzac'i 
lõhna vahel, vahest tunnen ka nüüd ära...“ 

Ta tahtis raamatukogutuppa minna, aga Arukask lubas 
seda alles siis, kui preili Ormus tagasi tuli. 

Toas polnud mingit erilist lõhna. Tamberg lamas 
seliti, lõug lõdvalt rippu, silmad kummaliselt pärani. Te- 
maga oli asi läbi. Taheti ta suu kinni siduda, aga suures 
erutuses ei leitud midagi kohast, kuni preili Ormusele ma- 
gamistoas käe alla sattus prouale Kiki poolt kingitud sall. 
Sellega ta siis tõmbaski surnu suu koomale, suurt sõlme 
lagipääle jättes. Siis vajutas ta silmalaud alla nagu bü- 
roolaua kaane. 

— Ühe tunniga jääb lõplikult kinni, tähendas ta asja- 
likult majaprouale, kes nõutult päält vaatas. Sõna ,,lõpli- 
kult“ kõlas nii ahastama panevalt, et proua kähku ära saali 
kadus, silmad vesised. Ta võttis istet klaveripingil, näris 
taskurätiku otsa ja tõmbas seda sitku. Hambad aga ei pi- 

danud kinni ja käed kukkusid klahvidele, säält välja lüües 
veidra kimbu lahkhelisid. 

Hurt oli Raudkatside juurest juba ammu koos Kikiga 
lahkunud. Kiki toa leidsid nad maani täis suitsetatud ole- 
vat. Rõigas lamas diivanil palitu all ja külmetas. See lõ- 
disemine ei vähenenud väljaski, kui Hurt teda mööda tä- 
navaid oma poole viis. Juhtus poolhämarais tänavais sil- 
mapiirile kerkima mõni kahtlane kuju, teeskles Hurt joo- 
dikut, keda Rõigas pidi tasakaalus hoidma. Õnnelikult 
pärale jõudes ei võtnud Rõigas mütsigi pääst, vaid hakkas 
kohe kõigilt ahjukülgedelt sooja otsima ja konjakit 
nõudma. 

Joel kraamis välja oma tagavarad, valas klaasid täis ja 
vaatas Rõikale otsa. 


— Noh? 

Mida kõike polnud ses lühikese silbis! Parastamist, 
üleolekut, hoiatamist, kättemaksu, kahjurõõmu, kaastund- 
must, isegi võimalust mängida nagu kass hiirega, kuid 
kõike seda ainult tibatillukeste annustena. 

Sääl ta siis istus nüüd, see Hurda vaenlane ja sõber, 
käed lõdvalt põlvede vahel, pää ees maas. 

— Nüüd on siis mäng läbi? kordas Hurt. 

Rõigas ei vastanud midagi, võttis ainult klaasi ja tüh- 
jendas selle ilma üles vaatamata. Mis ta sääl veel küsib! 
Kui ainult teaks, kes on reetjad, käänaks kaelad kahe- 
korra! Oli siiski hää, et ustavad sõbrad kirjakese saatsid 
ja et viimasel silmapilgul sai plehku panna. Siit nad teda 
juba enam otsida ei tea. Kui see Kiki ainult oma suu 
peaks! 

Kui juba oli sooja saadud, juhatas Joel oma külalise 
magamistuppa. Revolvrit öölauale asetades tähendas see: 

— Et sa siia kedagi sisse ei lase! Kes tuleb, saab 
kohe habemesse! 

Joel seadis ennast teise tuppa magama, aga und ei tul- 
nud. ,,Imelik, nüüd siis anna oma vaenlasele tahtmatult 
päävarju, nagu enne jõulu neile tahtmatult raha andsid!“ 

Ajalehepoiste kange kisa taga akna äratas magajad. 
Lehe eriväljaanne teatas rahvusrindelaste organisatsioo- 
nide ja ajalehtede sulgemisest, läbiotsimistest, kinnivõtmis- 
test, sõjaseaduse maksmahakkamisest. Lõpp pääle rahva 
terroriseerimisele, vastastikusele sõimamisele ja mustami- 
sele, lõpp riigile riigis! Joel luges ja luges, hingas süga- 
valt, nagu oleks ta äkki vabanenud painaja kütkeist, nagu 
oleks umbsest ruumist pääsenud välja värske õhu kätte. 
Kuis oleks ta tahtnud oma uudistest hõisata kõigile, naka- 
tada kõiki oma rõõmu ja vabadustundega! Ta koputas 
Rõika uksele ja küünitas lehe. 

— Noh? 

Nüüd oli ses silbis juba rohkem muret Rõika isikliku 
saatuse pärast kui kahjurõõmu. 

— Ma loodan, et sina mind ei reeda, vastas Rõigas lu- 
gemist lõpetades. Need abinõud meid veel ei kohuta. 
Halb on ainult see, mis nad säält Tambergi juurest kätte 
said. Nimestikud, kavad, plaanid... 7 Aga ka see ei 
kohuta! 

— Niisiis sa ei mõtlegi veel jätta? 

— Sinna poolegi mitte! Huvitavam aeg seisab al- 
les ees. 

— Aga kui ma praegu lähen ja helistan... 

— Seda sa ju võid. Aga sa ei tee seda. 

— Oled sa nii kindel? 

— Ma ei ole enam milleski kindel. Aga ma ei usu, 
et sina viimane jätis oled... Mina võiksin seda juba en- 

nem olla. Kui sa praegu näiteks seda teeksid, võiksin 
ma päris rahuliku meelega sulle siinsamas kuuli kerre 
saata, 

— Ära nüüd hoople! 


— Ei mõtlegi! Sina usud veel inimese aususe sisse? 
Mina ammugi mitte enam! Tead, sõber, mis ma vahel tun- 
nen? Matunnen, et üksainus väike nõks, ja ma olen... 
see kõige seam siga! Ma võiksin reeta oma parima sõbra, 
ma võiksin oma truima seltsimehe laibast üle astuda. Aga 


teine kord, tead... teine kord... on niisugune tung 
mõnda kahejalgset õnnelikuks teha... ja mõnikord on 
siin rinnus niisugune tunne... et.. 


Ei, seda odavat pateetikat poleks vaja olnud! Joel 
käänas pää kõrvale, et mitte olla tunnistajaks inimlikule 
nõrkusehetkele. Rõigas ei suutnud vastu panna eneseha- 
letsemise lainele, mis tast üle käis, kuni ta äkki rusikaga 
vastu lauda põrutas ja siis kärgatas: 

— Kurat! 

— Kuule, vennas, sa oled väsinud, mine õige tagasi 
sinna magamistuppa ja ära oma nägu näita! Mind ootab 
juba töö. 

Rõigas kuulis alistunult sõna. 


Täpselt kell kümme oli Kiki kohal. Ta tuli oma tava- 
lise koketeriiga, aga Hurt võttis ootamatult range tooni, 
seletades lähemalt töö laadi, mis Kiki siin pidi tegema hak- 
kama. Kiki oleks nagu tahtnud protestida selle külma tõ- 
siduse vastu, talle tuli hetkeks meelde Hurda meelas ja 
kirglik ümbertvõtt tantsu ajal, aga kõik oli nüüd asjata: 
Kiki ripsmed võisid kuivõrd tahes pikendatud olla, tema 
kulmud üles tõstetud, tema pilk kelmikas ja kõnetoon ede- 
valt mänglev, siin joonestuslaudade vahel ei tulnud sellest 

kõige vähematki mõjule. Karm ja askeetlik töödistsipliin 
oli piksevardaks, mida mööda Hurt otsekohe sai ära juh- 
tida ka Kikist tekkinud elektri. 

Kui Hurt pärast päevatööd tagasi tuli oma tuppa, ei 
leidnud ta eest kõige vähematki jälge Rõikast. Pagulane 
oli haihtunud, otsekui muinasjutus võtmeaugu kaudu. 

10. 


Pastor Niinemäe mootorsõiduk, millega ta maal kogu- 
duses käis lapsi ristimas ja jumalasõna jagamas, oli oma 
küljekorviga midagi auto ja mootorratta vähepäälset. Usk- 
likele ei meeldinud see värdjas juba sellepärast, et pastoril 
üldse ei kõlvanud selle seljas kaksiratsi istuda; ka sosistasid 
naised isekeskis, et hingekarjasel ei sobi oma naise voori- 
meheks olla; aga kui sportlik pastoriproua juhieksami oli 
ära teinud ja ise sadulasse istus, mees kõrvalkorvis, siis 
polnud pahameelel enam piire. See oli lausa hoop kristli- 
kele kombeile, ja juba paaril korral leidis õpetaja kummid 
lõhki olevat lõigatud. Nüüd seisis ratas tuliuute rehvidega 
kiriklaõues ja õpetaja oli selle ümber hoolega askeldamas. 
Sõit pidi minema Soekurule koos arhitektiga, et vaadata, 
kas suvilaga on juba katuse alla saadud. 

Niinemäe, nahkmitsis, autoprillid silmade ees, jalas 
pruunid saapad sama värvi säärevarjudega, ootas, kuni 
Hurt kõrvalkorvis rohelise läbipaistva tuulevarju taga istet 
võttis, siis tõstsid mõlemad mehed käe tervituseks proua 
Niinemäele köögitrepil, mootor hakkas põrgulärmi tegema 
ja nõksatas minema. 

Munakivid linna serval põrutasid sõitjaid tublisti, kuid 
siis tuli maantee, sile ja lai, ning kevadine karge tuul vu- 


15 Kivi kivi pääle 225 


hises kõrvust mööda. Telefonipostid ja veel raagus puud 
muudkui vajusid mööda. Seda teed oli Hurt rohkem kui 
aasta tagasi jõululaupäeval pastoriprouaga välja sõitnud. 
Kas ka Niinemäe seda peaks teadma? Põldudel aeti esi- 
mesi vagusid, metsad sinetasid sääl taga, läbi kumera läbi- 
paistva kattevarju aga paistis Joelile kogu tee lohutamatult 
ähmasena. 

Juba ammu enam polnud ta maal viibinud. Sügisel oli 
ta oma venda vaatamas käinud, kui see pärast mullust rah- 
vusrindelaste soputamist oli omadega vahele jäänud ja paar 
kõige ilusamat suvekuud kinni istunud. See täitsa oota- 
matu külma vee juga oli mehe tervisele liiga teinud ja ta 
majapidamise segi paisanud. Ka naine oli vahepääl silma 
heitnud sulasele, nii et Joeli] ei tulnud üksnes anda toetust, 
vaid hakata ka venna ja ta naise vahel lepitajaks. Linnas 
ootav töö aga ei lasknud kaua Rõunal viibida. 

Niinemäede perekonnas oli Hurt vähehaaval muutunud 
sagedaseks külaliseks. Kasvav usaldusvahekord pastoriga 
mõjus aga pidurdavalt Hurda ja proua Niinemäe vahe- 
korda, mis vahepääl oli väga sõbralikuks muutunud. Mida 
avameelsem õpetaja oli, seda vähem lusti tundis Hurt mi- 
dagi niisugust ette võtta, mida ta oleks pidanud tema eest 
varjama. Kuidas sa tarvitad teise häädust ja usaldust kur- 
jasti! 

See kõik ei takistanud Joelit ega Reeta otse pastori 
silma all peagu lapselikult hullamast või teineteisele süga- 
valt silma vaatamast. Niinemäe polnud armukade, ta aina 
muheles, tundis häämeeltki, kui nägi vahel oma naist otse- 
kui lapseks muutuvat. 

Suvila ehitamise mõte oli üles kerkinud läinud suvel, 
kui Reeta sai Soekurule sundida ainult paariks nädalaks. 
Mis suvitus see on, oli Reet ütelnud, vanas rõskes majas, 

kuhu päikest sisse ei pääse, kuhu terve suguselts kokku tu- 
leb ja kus ei saa ennast ümbergi pöörata! Ja kuidas ometi 
Reet muidu armastas maal olla! Kui see nii edasi kestab, 
võta kinni, mis patuseid mõtteid ta viimaks igavusest välja 
haub. Õpetaja alateadvuse kaugemas sopis õhutas su- 
vila ehitamist ka soov, et Reet mõtleks temale tänumee- 
lega, võib-olla koguni igatsevaltki sääl maaüksinduses, kui 
tema vahetevahel oma tsikliga sinna külla sõidab. Nii see 
ehitus siis algaski. 

Hurda projektide hulgas oli see teine, millele ta oli an- 
dunud kogu oma vaimustusega. Siin püüdis ta tuua kalki 
arhitektuuri nii palju kui võimalik mänglust, kergust ja 
seda graatsiat, mida ta tundis ja nii armastas Reedas. Mitte 
monumentaalsust ega raskust, vaid nõtkust ja tantsivust, 
seda mis iseloomustas Reeda hinge! Jah, kui oli maju, 
mis vaikisid, maju, mis kõnelesid, ja maju, mis laulsid, siis 
pidi sellest suvilast saama maja, mis tantsis. See pidi ole- 
ma Reeda portree arhitektooniliste vahenditega. Nii oli 
Hurt tasakesi mõtelnud, aga seda oli raskem täita kui mõ- 
telda. Niinemäed olid talle ehitamisel täiesti vabad käed 
jätnud. See vabadus oli alati arhitekti unistuseks olnud, 
aga nüüd muutus see otse raskuseks. Ta oli katsunud 
teada saada Reeda salajasemaid soove. Neid polnud aga 
eriti palju ning see vähenõudlikkus oli otse koormaks. Nii- 
nemäe omalt poolt soovis ainult, et suvila tuleks ,,uhke”, 
nii et teispool järve autobuses sõitjad küsiksid: ei tea, kelle 
see maja peaks olema. Ja veel: köök pidi tulema moodne, 
elektripliidiga, vahest siis tulevad Reedal ka köögihuvid, 
perekonnahuvid... 

Kahel pool teed tõusis kuusemets, tuule vuhisemine 
kõrvus kadus, aga poripritsmeid lendas nüüd laias kaares 
üle kraavigi ja sõitu tuli aeglustada. Hurdal tekkis tunne, 

nagu istuks ta süstas ja sulistaks mööda veepinda. SŠage- 
dail kurvidel tuli ennast tasakaalus hoida, igal jõõrakul en- 
nast kangeks tõmmata, ja kui ratas päris teepervele sõitis, 
kus oli kuivem, haaras käsi instinktiivselt korvi äärest 
kinni. 

Hurda hajuvil mõtted kogunesid ja selginesid, kui 
välja jõuti tahedale ja sirgemale maanteele. 

»Kaks paralleelset joont läbi õhu,“ mõtles ta, ,,kaks 
igikohtumatut mõttelooklust... Mis see mask mõtleb mu 
kõrval? Kas telefonipostist, kuhu ta praegu otsejoones si- 
hib? Trahh! Tema ühe hetkega taevas, mina, mina... 
korjaksin oma kondid kokku, toibuksin... Kas siis tõesti 
Reet...? Ei, ei, isegi siis mitte! Igatahes mitte abielu! 
Kulla prillimees, pole sul karta midagi, ela aga edasi! 
Nõnda, kihuta aga sellest postist siin julgesti mööda ja ka 
tollest sääl! Miks su käsi praegu vääratas? Stop. Ma ei 
mõtle enam kukerpallist. Või mõtled sina omakorda? Et 
— trahh, mina laubaga vastu posti, sina aga lased õnneli- 
kult edasi? Ah, narrid mõttejupid!” 

Hiljem hakkasid mõtted rahutult ehituse ümber lii- 
kuma. Kas see suvila sääl viimaks samuti südamevalusid 
kaasa ei too nagu raekodagi? Mõlemaid oli ta ju nii sü- 
dame lähedale võtnud? ,,Kui kogu oma hinge asjasse pa- 
ned, siis maksab elu sulle kätte,“ mõtles Hurt ebausklikult, 
aga külma rahuga, ,,elu on ju kade.“ 

Vaene Kiki,” mõtles ta edasi, ,,tema peab minu kül- 
jes küll kogu oma südamega kinni olema, sest muidu ei 
veaks tal nii halvasti. Isegi jooned tõmbas ta mu töötoas 
alati viltu, Kaua ma sain teda siis nõnda ikka pidada? Ja 
kui ta mind Umbjärve ateljees katsus modelleerida, eba- 
õnnestusid kõik kolm katset. Miks? Armastus teeb sil- 
mad pimedaks. Oota, kuidas ütles Umbjärv? ,,Neutrali- 

seeritud“, modell peab neutraliseeritud olema, siis alles 
saab ilmekust välja võtta. Modelli vastu tuleb olla vaenu- 
lik, kas või õige natuke, sest vaen loob seda distantsi, mis 
kunstis on loojale vajalik ja mida sümpaatia ei anna. Kes 
ütles kord, et kaisutan loodust, aga ainult selleks, et teda 
maha panna? Ja kas ei kõnelnud mulle üks proosakirja- 
nik, et niipea kui ta läheb midagi päris siiralt pihtima või 
oma südamelähedasi mälestusi muutmatult romaani poe- 
tama, siis veab kohe viltu, ja et kõik elust kopeeritud tüü- 
bid, kellele ta sümpatiseerib, võtavad vägisi udused piir- 
jooned. Nagu oleks see elu reetmine, kui avaldad oma 
intiimsused varjamata ja muutmata, ja elu maksab kätte. 
Ja ka päätegelane on sellepärast kõrvaltegelastest ebamää- 
rasem, et autor paneb sinna sageli liiga palju ennast, ar- 
mastus teeb aga pimedaks, ja keda siis enam armastatakse 
kui mitte ennast. Kas olen mina oma modelli vastu küllalt 
vaenulik olnud, et mul mu arhitektooniline portree õnnes- 
tuks? Kas Reet tunneks selles ära oma graatsiat, oma 
proportsionaalsust? . Vähemalt hää tunne tal peaks tek- 
kima majast, kui see mul vähegi õnnestub. See mõte port- 
reest, sellest ei tohi kellelegi hingata! See paistaks otse 
hull olevat. Siiski, hoone peab õnnestuma, Reeda vastu 
ma olen ju küllalt ,,neutraalne“... Või mitte? Seda hal- 
vem suvilale! Noh, aga täna vähemalt peaksin hoopis kai- 
nelt nägema, tellingid ja palgid teevad ikka kaineks...” 


Sõiduk läks ühest künkast üles, teisest alla, tee pael 
käis vinda-vända ja mõtted lõigati jälle juppideks. Ent 
siis laskus tee lõplikult allapoole ja kaugel välgatas järv. 

» Nüüd, kui ehitus poolik on,“ käis läbi Hurda pää, ,,on 
mul ju veidi õigus siia sõita, aga kui maja valmis saab, siis 
jumalaga arhitekt! Skulptor vähemalt tohib oma nime 
aluse sisse graveerida, kirjanik isegi iga tühise värsirea alla 

pista. Milline maja aga kannaks arhitekti nime? Meie 
saatus on jääda anonüümseks, või siis ainult mõne harva 
spetsi teada. Meie eneste loomissaladust ja looja-uhkust 
ei oska keegi aimata ega jagada. Kas ma Reedalegi ku- 
nagi saan edasi enda neid elamusi ja pakitsusi, mida ma 
olen tunnud temale ehitades? Mis võib see mühakas siin 
mu kõrval kõigest sellest aimata? Unistab teine elektri- 
köögist...” 

Niinemäe peatas sõiduki madala lepiku ääres, viitas 
oma suure nahkkinda nimetissõrmega paremale ja vasakule 
ning ütles: 

— Siit algab Soekuru. Varsti näete üle järve ka 
ehitust. 

See välgataski korraks okste vahelt. Varsti keeras 
mootor suures kaares pika kivimaja ette ja põrin lakkas. 
Oldi päral. Mehed tõusid püsti, sirutasid oma kangestu- 
nud liikmeid ja hõõrusid käsi. 

Viltuvajunud etteehitatud puutrepile ilmus hallis lüst- 
riinkuues vanamees, suus pika pitsiga suits. Kogu ta väli- 
muses polnud midagi tüübilisest talutaadist, pigem meenu- 
tas see puhtaksaetud näoga tüse kogu mõnda hallijuukselist 
inglise riigimeest. 

— Ah, sina oled, poju! hüüdis ta liigutatult, sirutas 
kaks kätt ette, tuli alla ja raputas tugevasti Ilmari kätt. 
Hurta teretas ta õige pääliskaudselt. 


Toad olid pungil täis vana mööblikoli, nähtavasti kok- 
ku ostetud mitmelt oksjonilt. Väikseruudulistest aknaist, 
mida lillepotid varjasid, tuli ainult vähe valgust sisse. Esi- 
mesed jutud aetud, ilmus nähtavale ka perenaine oliivro- 
helises maavillases kleidis, kaelas pikk kuld uurikett vöö 
vahele pistetud uuriga. Hurt haistis kõikjal koirohtu. 

— Näete, ütles vana Niinemäe Hurdale, kui neid teise 
tuppa kohvile paluti, elame siin kahekesi kõigest muust 
maailmast nii eemal, mis? Aga linnakombeist ei saa lahti! 
Oma paar korda päevas peab eht kohvi saama. Ja ilma 
hea tubakata ei saa ka läbi. Kui Ilmar viimati väljamaal 
käis, tõi ta mulle kasti sigareid kaasa, 00, meil enestel pole 
kaugeltki niisuguseid. Kus sellega! Mis? Ja kolme tär- 
niga Martellist oskan ma ka lugu pidada. Memm, otsi ka- 
pist välja see kolme tärniga! 

Memn ei armastanud ei mehe praalimist ega tema käsu 
täitmist. Tuhakarva juuksejunn kuklas, kõrvad potivormi 
näos paljad nagu kaks sanga, valas ta kohvi ega mõelnudki 
konjakit otsima minna (toogu ise!), vaid katsus Joeliga 
juttu teha. Vana Niinemäe liigne kiindumus oma pojasse 
ei meeldinud memmele hästi. Oli nagu kade. Ta katsus 
siis ennast maksma panna teisiti, paha tuju ning jonniga. 

Ta kõneles Hurdale, kui raske on elada koos poole- 
teramehega; ta pahandas, kuidas suvel kõik põõsad aias 
tühjaks tehakse ja sügisel kõik õunapuud, kuidas jõmpsi- 
kad armu ei anna ka hernepeenraile. Seda juttu jatkus 
igatahes kogu kohvi ajaks ja oleks jatkunud pärastisekski, 
kui jutustaja poleks ise Ilmariga välja läinud, et sellele pä- 
risperemehele veel muudki ära kõnelda, mis südamel ki- 
pitas. 

Vana Niinemäe asus nüüd oma lemmiktegevusele — 
paberossitoppimisele. Ta võttis istet vanal sohvatükil ja 
palus ka Hurta istuda. Nuusutatagu ainult kui hää tubak 
tal on, puhas konterbant, laevameeste kaudu saadud. Nii- 
nemäe lükkas kesta vastu rinda täis, näpistas otsast nar- 
mad ja pakkus Hurdale proovida. 

— Mu naine tüütas teid vist päriselt ära oma häda- 
dega, mis? Minaise olen juba harjunud, jaa, mina ei pane 

teda enam tähele. Joriseb mis joriseb, ma ei kuulegi. Oo, 
kui ma mõtlen, missugune mu esimene naine oli, Ilmari 
ema! Vaat' oli naine! Pehme ja hää südamega, ikka hääs 
tujus. Niisugust annab otsida, mis? 

Hurt märkas, kuidas paberossitoppija silmad niiskusid 
sisemisest liigutusest. 

— Ilmar on osalt temasse läinud, jaa! On teine va- 
hel, kui mõtlen, liigagi lammas. Kas pole tõsi, mis? Aga 
teisest küljest jälle, kas olete tähele pannud, kuipalju tal 
oidu pääs on, oii! 

Niinemäe laksatas keelega. 

— See on tal minust. Jaa! Kui te ainult teaks, kui- 
das mina oma nupuga olen elus edasi saanud! Oo, ega 
varandust saa koguda ilma kavaluseta, mis? Aga näete 
nüüd isegi: poeg mul suure koguduse õpetaja, igaüks tun- 
neb, teab teda. Või te isegi pole kuulnud, kuidas ta jut- 
lust ütleb, mis? Päris vee võtab välja. Pagana poiss mul! 


Vanamees oli pojast päris liigutatud. Ta võttis tasku- 
rätiku ja pühkis silmakurusid. 

— Ja raha, sunnik, oskab ka teha! Mis? Kas ei ole 
õige? Kus on ikka majasid ja aktsiaid! Algul ma aitasin 
teda ise jalgadele, aga endal peab ka ikka mõistust olema, 
mis? Või arvate, et suur kogudus, küll ta juba seda korra- 
likult koorib, mis? Ei, noh, kus sellega, ega nüüd enam 
endine aeg pole! Kui ma teda studeerima saatsin, oli õpe- 
tajaamet etemgi kui advokaadi- või tohtriamet, aga siis tu- 
lid kõik need mässud ja muud. Mis sa nüüd näljasest ko- 
gudusest veel võtad või saad? See ju sandikopik, mis? 
Noh, see kirikuamet tal ju ka ainult au toovaks ametiks. 
Saab ehk ükskord praostiks või... annaks Jumal, piisko- 
piks! Mis? Pagana poiss mul! Pagana poiss... Ärge 

mõtelge, et tema selle viletsa palga pärast ainult... Kus 
sellega! 

Kui poega juba küllalt kiidetud, siirdus vanamees oma 
enese eluteeneid hindama. Ta alanud lihtsa kelnerina, ko- 
gunud raha, hakanud jaama einelaua pidajaks. Aga kes 
tahab edasi jõuda, sel peab ikka oma konks olema ja see 
peab ka midagi kaalule panema. Vana Niinemäe seadnud 


. siis nõnda sisse, et tema korteris igal kellaajal võidud hääd 


äraolemist teha. Viina, sakuskat, naisi, muusikat... 

Ja häält salapäraseks madaldades, jatkas vanamees: 

— Kooriti sääl tagakambris siis üks rikas vene kaup- 
mees jumalapaljaks — muidugi olete seda omal ajal leh- 
tedest lugenud, te ei mäleta enam — kaotasin kõik õigu- 
sed, aga, uskuge mind, minu käed olid küll jumala-puhtad. 
Mis mul teiste taskust otsida, kui eneselgi seda va puru se- 
gada, mis? Ainult mu naine, kadunuke, ei kannatanud 
välja, läks mulda, rahu ta põrmule! Sai siis poja nimele 
see vana kõrtsimaja muretsetud, maad juurde ostetud, uus 
perenaine võetud, isegi teine poeg kasvatatud, see nüüd 
juba gümnaasiumi lõpetamas, jälle tark poiss, aga natuke 
haiglane ja nagu iseäralik... 

Vanamees oli oma suurde karpi juba mitu rida pabe- 
rosse ladunud. Ta suitsetas ise vahetpidamata, tarvitades 
seejuures pikka pitsi, et suits oleks hästi jahe ja vähem 
mürgine, naine ju niikuinii särtsu ja mürki täis. 

— Aga mis siis teie olete? küsis ta äkki.vahele. Vist 
mõni Ilmari sõber? 

— Seda vahest küll, arvas Hurt. 

— No muidugi, egas mina oma jutuga muidu nii kau- 
gele poleks läinud. Ega siis Ilmar oma sõpru kunagi hal- 
vasti vali. Oo, tema teab, tema oskab, mis? Küllap teilgi 
on umu ja oidu! 


233 


Vana Niinemäe pilgutas kavalalt silmi ja ulatas veel 
ühe suitsu. 

— Jah, häid sõpru on sel Ilmaril laialt ja elada ta os- 
kab, aga ainult ühes asjas on teine narristi teinud... 

— Ja nimelt? 

Niinemäe vaatas mõtlikult enda ette ja siis Hurda otsa, 
nagu kaaludes, kas maksabki poega halvast küljest val- 
gustada. 

— On omale ahtra naise võtnud, ütles ta peagu sosinal 
ja lükkas üle laua Hurta käsivarrest. Kas ei ole õige, mis? 

— Kuidas te võite nii ütelda! hüüdis Hurt kuidagi 
puudutatult. 

— Jah, nii see on! Minu Ilmari juures viga küll ei 
seisa. See on kindel. Mis nad siis ootavad! Näe, minul 
ei aidanud ühestki pojast, võtsin teisegi kasulapseks. Aga 
nüüdsed ajad, võta neid kinni, mis? Ma ei ole ikka veel 
otsa pääle saanud, kas nad ei taha, või ei saa... 

Jutt oli Hurdale piinlik, ta kortsutas kulme ja katsus 
jutulõnga mujale viia. Aga vanamees jatkas: 

— Muidu minia ju ilusa plaaniga, kas pole? Mina ar- 
mastan teda väga. Kui ta veel suvel siin on... 0 Alati 
hääs tujus, toad ja metsad lõõritust täis. Jah, ilus hääl 
raipel! 

Seda ütles ta jälle siiralt liigutatuna. Ning jatkas häält 
madaldades: 

— Minu naisele ta ei meeldi. Ei aita teist majapida- 
mises, siit see vimm siis. Ja üldse ei armasta midagi näp- 
pude vahele võtta ega kööki minna. Aga muidu, noh, 
minu Ilmar pole kunagi halva maitsega olnud. 

Nüüd oleks Hurt juba tahtnud, et jutt Reedast nii pea 
ei lakkaks. Ta hakkas ühte ja teist pärima ta elust siin 
maal. Ega Reedal suurt isu siin suvitada polegi, pisut nagu 

kitsas see elamine talle, seletas vanamees. See väike pöö- 
ningutuba üleval ei kõlba ikkagi õpetajaprouale. Aga 
nüüd, kui uus maja valmis saab, küll siis proua ei tunnegi 
enam igatsust linna järele. Suvila, mida Ilmar ehitab, tu- 
leb ju hästi uhke ja seisusevääriline. Hurt peaks seda nä- 
gema. 

— Sedap me siia tulimegi, tunnistas nüüd Hurt. Mina 
olengi selle maja plaani tegija. 

— Ahah, vastas Niinemäe, ilma et eriliselt üllatatud 
oleks olnud. Nojah, Ilmar rääkis küll, et keegi on aida- 
nud tal plaani kokku seada. Või temal enesel nüüd palju 
aega niisuguste asjadega tegemist teha, mis? Ega tema 
siis niisugune jonnakas ole, et ei võta hää sõbra nõu kuulda. 
Hää süda on temal, mis? Kas pole õige? 

— Halb ta ju pole kuidagi, jonnakas ka mitte. Jättis 
mulle täiesti vabad käed... 

— Näete nüüd isegi, missugune ta on! Mis? Ja koo- 
ner pole ta ka mitte. Küll ta teilegi kuidagi tasub töö ja 
vaeva eest. Ilma tema juba kedagi ei jäta. Kus sellega! 
Seda ärge kartke! Tema on mul niisugune poiss, et rühib 
ikka ise tööd ja pole kade, kui ka teine tööd saab. Nii 
olin ka mina: egas mina kedagi ilma jätnud, kes ikka töö 
teinud, see ka palka sai. 

Niisuguses enesekiitmise ja teiselt poolt hädaldamise 
õhkkonnas peab siis Reet suvitama, mõtles Hurt, kui nad 
õpetajaga kahekesi läksid ehitust vaatama. Et see asus 
vanast majast eemal nende küngaste ja metsatukkade taga 
järve ääres, see meeldis Hurdale, sest polnud kahtlust, et 
Reet tuli kõigest sellest sompunud õhust sääl all lõplikult 
ära eraldada. Ta pidi enese ümber saama kauni maja, 
avara aia, vaba looduse, puhta järve. Hurt tundis, kuidas 
tal eneselgi tekkis tahe elada siin maal, iha enese küljest 

maha hõõruda aastaist ja inimestest kogunenud kõnts ja 
vastu minna uuele elule, millele salapäraselt magusa mõtte 
annaks ühe naise kuju kuskil silmapiiril. Ei, see tulevane 


praost ta kõrval ei segaks põrmugi selles sootu teist laadi 


ehitustöös... 


Suvila katusel ilutses vanik. Ehitus praeguses järgus 
seisis aga hoopis kaugel sellest kujutelmast, mis temast ar- 
hitektil olnud. Kõik oli siin veel toores ja silumata. Mis 
Hurta otse häiris, oli töö ebatäpsus: põrandalauad seisid 
ebatasaselt, akende antslagid olid tehtud kõverad, lengid 
niisuguste valtsidega ja uksed viilungitega, mida Hurt oli 
kategooriliselt ära keelanud. Veel märkas ta, et maja- 
plaanist oli siin-sääl omavoliliselt mööda hiilitud. Üks 
nurgaakna pool puudus täiesti, ja see rõdu vastu järve, ka- 
vatsetud toana, mille neljandat, klaasist seina saab tarbe- 
korral eest kahele poole kõrvale lükata, oli jäetud lihtsaks 
avauseks. 


— Pean siia siiski sagedamini sõitma, muidu rikuvad 
hoopis ära, tunnistas Hurt. 


Õpetaja Niinemäe aga oli ehitusega kõigiti rahul. Va- 
lati parajasti tsementtreppi maja eest kuni alla järveni. Siit 
jookseb tema alla, pruunid käsivarred tasakaalu hoidmi- 
seks üles tõstetud, mõtles Hurt. Niinemäe arvutas kõr- 
valelükatud tellingilaudadel, kuipalju on hoone juba roh- 
kem maksma tulnud kui kalkuleeritud ja kui kallilt ta peab 
selle kindlustama. Hurda pilk uitas üle järve nurmedele 
metsasiilude vahel, taluhooneile, mis sääl hahendasid. Mis 
oleks, tärkas äkki mõte, kui ise siia natukeseks tuleks puh- 
kama? Käiks iga päev siin töid juhatamas. Autobus 
tooks igal õhtupoolikul siia, hommiku vara saaks jälle ta- 
gasi linnas oma tööde juures olla. Aga Soekuru vanamaja 

õhku ta siiski välja ei kannataks, ja inimeste selts ainult se- 
gaks teda. Peaks kuskil mujal ööbida saama... 


— Pole suvitamiseks vaiksemat nurka kui see siin, üt- 
les Hurt Niinemäele. Ma imestan, et siit veel suvituskohta 
pole välja arenenud. 


— Oo, mul on suuri kavatsusi! tunnistas Niinemäe. 
Aga sellest on pisut vara kõnelda. Siin käib niikuinii juba 
üksikuid suvitamas. Näete seda veskit sääl järve otsas? 
Sääl oli läinud suvel Kiki mõne nädala ja kunstnik Umb- 
järv. Tuleb vist tänavu jälle. Ongi Reedal seltsi. Muidu 
tal ju igav. Paljuke siis minusugune aega saab maal käia. 


Mõte siia suvitama sõita, nii palju kui töö lubab, oli 
Hurdal kohe küps. 

Kolm päeva hiljem oli ta juba Soekurul tagasi, aga 
vanade poole ta sisse ei astunud, vaid läks omnibusest ot- 
sejoones ehitajate juurde, kes parajasti ametis olid välise 
krohvimisega. Siin ta uuris põhjalikult kogu ehitust, ning 
jaganud tarvilisi näpunäiteid, hakkas järvekallast pidi mi- 
nema. Metsaalune valendas ülastest, oli paiguti rõske, nii 
et tuli suunda muuta ja otsida üles maantee. Siit avanes 
korraks pilk üle valge suvila, mis oma proportsionaalsu- 
sega tõi Hurdale hää tuju. Ta pööras kõrvalteele, et välja 
jõuda lähemasse tallu, mida ta suvila trepilt teispool järve 
oli näinud. 


Karjakrants võttis Hurda vastu suure haukumisega, 
kuskilt ukse vahelt pisteti uudishimulik pää välja ja tõm- 
mati kohe jälle tagasi. Habemik vanamees hööveldas mi- 
dagi räästa veere all nii suure hoolega, et tulejat tähelegi ei 
pannud. Rehetoa lahtisest uksest paistis ainult uksest tu- 
levas valguses suur ahjukolask ja selle ees koldekividel 
piimakausse reas nagu suuri vesiroose. 

Toas kahel pikal pingil istuti viiekesi suure savikausi 
ümber, küünarnukid õdusalt laual ja puulusikad käes. Sis- 
setulija tervitus võeti ükskõikselt vastu ja söödi rahulikult 
edasi. Igaüks võttis lusikaservaga jahuputru, kastis selle 
rasvasilma ja ootas vaikides, kuni teised sedasama olid tei- 
nud. Nõnda jatkus see vaikne toiming ühesuguses rütmis 
väärika aeglusega, ilma et keegi oleks lasknud ennast häi- 
rida. Ükski lusikas ei jäänud käigus vahele, nagu mõla, 
mis õigest taktist välja langedes oleks võinud kogu paadi 
viltu viia. 

Keegi ei küsinud midagi, keegi ei palunud lähemale as- 
tuda. 

— Kas peremees on kodus? 

— Eksise näinud. Aga mis temast tahate? 

— Õli niisama asja. 

Karjapoiss turtsatab naerda, sest peremehest pidi võõ- 
ras ju ise mööda tulema, nüüd aga küsib veel, kas ta ko- 
dus on. 

Tagatoast tuli välja perenaine, pikk ja kuivetu, põsed 
auku vajunud, mustakirju rätt lõua alt kinni seotud. Kui 
ta oma suu avas, välgatas üksik alumine hammas, vildak ja 
kollane. Ta vaatas altkulmu võõra otsa, ei lausunud sõ- 
nagi, tuli laua juurde, vaatas korraks üle ja saatis tüdruku, 
selle heledaripsmelise, paja juurde putru tooma. 

— Ma tulin kuulama, kas teil siin ehk suvitajale ruumi 
juhtub olema, ütles Hurt lahke ilmega. 

Perenaine, ikka tõsine kui kirikus, ei lausunud ka nüüd 
sõnagi, vaid tüüris otsekohe välja. Sääl viibis ta tükk 
aega. Hurt katsus vahepääl seesolijatega jutujärjele saada, 
ta kõneles ilusast ilmast, päris kalapüügi võimalustest, aga 
keegi ei pidanud oma kohuseks vastata, ainult putru söödi 
edasi suurima nohinaga. Hurt võttis palumata istet akna 

all pingil, millele oli pandud kannel. Seda katsus ta küll 
seda-, küll teisipidi mängida, aga suurt asja sellest ei tul- 
nud, jah, karjapoisski tundis enda võõrast kaugelt üle 
olevat. 

Viimaks ometi astus sisse vanamees, pikk hall habe täis 
höövlilaastukesi. Temas oli rasket väärikust ja midagi sel- 
lest sammaldunud õlgkatusest, mille all ta väljas töötas. 
Hurt pani kandle kõrvale, tõusis püsti, aga vanamees ei 
pannud teda tähele, vaid istus lauda ja käskis enesele süüa 
anda. Kõik näisid teda kartvat. 

— Teie olete vist peremees? küsis Hurt viisakusest ta- 
sakesi, aga temale ei suvatsetud ikka veel vastata. 

Perenaine kummardas vanamehe kõrva juurde ja ütles: 

— Võõras küsib, kas sina ikka oled see peremees? 

— Pole minult veel keegi saanud talu võtta. Pean 
seda kuni oma surmani ega anna kellelegi. Mis tema sel- 
lest siis tahab? 

— Mina ei taha muud teie käest kui üht tuba üürida, 
ütles Hurt vähekuulvale vanamehele hästi kõvasti, seda 
ärklituba säält ülevalt. 

Hurt arvas vist, et kõige lühem tee ka inimese juurde 
on sirgjoon, aga selles ta eksis rängasti. Enne kui teise 
mõtteõue pääseda, oleks tulnud astuda hoopis kõveraid 
kõrvalteid. Oleks tulnud kaua kõnelda ilmast ja vilja- 
saagist, siitkandi inimestest, sugulastest ja tuttavaist. Aga 
Hurt tuli suure paki ja palavaga ning paristas rabinal kõik 
kohe välja. See ebaviisakas komme solvas vanameest ja 
ta andis kohe ka vastuse: 

— Ei meilt saa midagi! 

Hurt märkas oma eksitust ja katsus seda parandada. 
Kulus ligi pool tundi, enne kui ta sai pisut usaldust võita. 

Kõik tarvilised kõrvalteed käidud ja sissejuhatused tehtud, 
algas ta uuesti: 

— Teil siin üleval on vist üks ärklituba? 

— Jah, tüdruku jaoks. 

— Kui me nüüd tüdrukule leiaksime magamiseks teise 
koha... 

— Aga kust sa süüa saad? 

— Ega mina palju söögist... Mis ma võtan, selle 
maksan otsekohe ära. 

— Mina annan toitu ainult töötegijaile. 

— Ega minagi ole armuleiva sööja. On minulgi omad 
tööd. 

— Mis tööd sa siis mõistad? Logelejaid ja suvitajaid 
mina ei salli, Neid hulgub siin ringi, üks tuleb mune ot- 
sima, teine kanu. Sügisel käivad õunavargil. Ja ikka 
poolalasti teised nagu metsalised. Ei mina neid salli. Mis 
töö pääl sina siis oled? 

See, et tegemist oli mingi meistrimehega, pani vana- 
mehe mõtlema. Ta läks perenaisega tagatuppa, et ühiselt 
nõu pidada. Otsus tuli lõpuks soodne. Ainult et Hurt 
pidi muule lisaks sauna ära parandama ja sinna veekuu- 
mendajad torud sisse seadma. 

Hurt nõustus kõigega, maksis käsiraha ja sai toa veel 
samal õhtul kätte. 

Pööningutuba oli pikk ja üpris kitsas. Keset tuba sei- 
sev korstnajalg kandis pruunikaid suitsupigi jugasid, mis 
toale andsid vänge rehetoa lõhna. Mõlemale poole akent 
toanurkadesse asetatud kolmnurksed riiulid olid äärestatud 
pabersakkidega, ja need, kui välja arvata akna kõrval rip- 
puv ja roosa paberroosiga kaunistatud virildav peegel, olid 
toa ainsaiks ehteiks. Aga Hurt oli vähenõudlik. See, kes 
teistele kauneid maju ja mugavaid tubasid ehitas, võis ise 

igal ajal nurisemata leppida armetu voodiloksiga kasvõi 
lahtisel pööningul. 

Ühel päeval, vaevalt linnast saabunud, nägi Hurt läbi 
akna eemal järvel üksikut sõudjat. Ta ruttas kohe alla. 
Pidades kogu aeg silmas paati, läks ta põldude vahelt alla 
kaldani. 

Kogu järveäär hingas kaski ja luhti. Kalu sulpsles ra- 
hulikus vees. Hurt päästis oma paadi lahti ja hüppas sisse. 
Iga mõlatõmmak laius kaarena üle vaikse veepinna kuni 
vesirooside ja jõepudelite kasvukohani, pannes need tasa- 
kesi liikuma. Varsti oli ka paat ise säälsamas ja libises 
välja ulgujärvele, suurde vaikusse enese ees. 

Tarvilik hoog sees, tõmbas Hurt mõlad sisse ja jäi kuu- 
latama, kuidas otsadest vett alla tilkus ja kuidas ta enese 
süda kõvemini peksis. Ta oli koosi võtnud kauge paadi 
suunas, aga kui ta jälle üle õla vaatas, oli see kadunud. 
Järvel polnud enam kedagi näha, pääle vaikse õngitseja 
sääl ees kesk roogu. Kuhu see paat heleda täpiga keskel 
võis nii äkki kaduda? Ainult kas kuhugi roo sisse või 
sinna saarekese varju, mida kattis tihe põõsastik ja mõned 
üksikud kõrgemad lehtpuud. 

Hurdas ärkas säagilust ja ta sõudis nobedalt saare 
poole. Vaevalt oli ta sellele liginenud ühelt poolt, kui 
teise otsa tagant parajasti teise paadi nina välja vilksatas. 
Hurt pööras oma paadi kohe ümber, et teisele otsejoones 
vastu minna, aga kui ta nüüd, võidurõõm hinges, selja taha 
vaatas, olid teisest paadist kadunud kõik jäljedki. Kumb 
see sääl oli: kas Kiki või Reet? Et mõlemad neil päevil 
pidid maale tulema, seda oli Hurt Kikilt eneselt kuulnud. 

Kui nõu ei aidanud, siis tuli võtta jõuga, ning Hurt ei 
pööranudki oma paati enam ümber, vaid hakkas kõigest 
jõust edasi sõudma, et nõnda ikkagi viimaks järele saada. 

Saare nurgale jõudnud, nägi ta aerutatavat juba lahtisel 
järvel. Sääl vähemalt ei saadud enam eest ära põgeneda, 
ja kui üks paat ees ristles, tuli tagaajaja iga tõmmakuga 
üha lähemale. Nõnda ajas Hurt oma saagi roo ja veekas- 
vude mõrda, kust enam polnud edasipääsu. Kahkjassini- 
ses kleidis sõudja tõmbas mõlad alistunult nagu lind oma 
tiivad kokku ning jäi saatust ootama. 

— Käes! hõiskas Joel ja laskis oma paadi libiseda 
Reeda paadi kõrvale, kuhu kohe tormakalt sisse hüppas. 
Reet pidi tahtmatult kahe käega servadest kinni hoidma, 
et tasakaal ei kaoks. Rõõm ja hirm korraga näos, nii võt- 
tis ta tulija vastu. 

Üks paat seoti kiiresti teise järele, Joel istus aerudele, 
Reet tüüri juurde. Ilma et oleks tarvitsenud päälegi vaa- 
data, seisid Reeda sihvakad, beeži sukatatud sääred kogu 
aeg Joeli silme ees, põlved hoolega koos nagu kord Joeli 
toas diivanil istudes. 

— Teie ei olegi nii väga üllatatud minu siinolekust? 
küsis Joel, kes kogu aeg oli mõtelnud esimesele ootama- 
tule kohtamisele ja nüüd veidi nagu pettunud oli, et Ree- 
dale kõik nii endastmõistetavana tundus. 

— Teie siinolekust mitte, aga teie ägedusest küll, vas- 
tas Reet naeratades. 

— Kust teie teadsite, et see mina olen? Või lootsite 
vahest kellegi teise olevat? Ja kui mind ära tundsite, ehk 
pettusitegi. .? 

— Aga kust siis teie teadsite, et see mina olen? Loot- 
site ehk ka kedagi teist taga ajada... 

— Süda ütles... 

— Kas te alati nii kindel võite olla, et teie süda tõtt 
kõneleb? Sinna sisse mahub teil ometi nii palju! 

— Kunagi mitte enam kui üks korraga! 

— Nananah! naeris Reet. Ärge mulle rääkige! Vä- 
hemalt mahub sinna ka see inimene, kellelt teada saite, et 
mina juba siin viibin. 

— Keda teie arvate? 

— Noh, eks sedasama, kes minulegi seletas, et teie 
siin vargsi maal käite! See siis oligi see teie süda... 

Ennäe, ikka jälle peab Kiki see kupeldaja olema, kes 
nad siia järvele kokku toob! Ja mitte sattumus? Mitte 
romantiline saatus? Neetud naine, kes käib kannul nagu 
vari ja oma tahtmatute häätegudega lõhub mõnegi illu- 
siooni! Joel läks midagi kibedat ütlema Kiki kohta, aga 
hoidis keele hammaste taga. Puudub veel, et Kiki ise siin 
kuskil roos ei õngitse ja salaja ei jälgi, mis ta marionetid 
teevad. 

— Kas sõuame õige Kikile külla? küsis Reet kuidagi 
intrigeerivalt. 

— Ei! 

— Nii te olete, nüüd ei taha teie temast midagi enam 
teada... 

— Jätke see jutt, palun! Ma ei taha mitte kui mil- 
lestki praegu teada, mis meist kaugemal on. 

Tõesti, oli hää nõnda sõuda, oli lõpmata hää tunda 
enese lähedal, enese ees seda habrast kuju, kes tüüris üks- 
kõik kuhu ja kelle selja taha jäid ükskõik mis joomed 
ja mõlajäljed. Joeli jaoks ei eksisteerinud praegusel het- 
kel ei mingit minevikku ega tulevikku, ei mingeid sidemeid 
ega kohustusi, ei mingit maailma pääle selle kahe siin paa- 
dis ja kevade nende ümber. Kui Joel paadi peatas ja üksi- 
silmi Reeda otsa vaatas, nagu oleks ta ihaldanud teda säält 
paadipärast päris enese ligi varastada, sihtis Reet koke- 
teeriva pilgu kuhugi ebamäärasusse ja hakkas mingit viisi 
ümisema, näol mahe naeratus nagu paitusest. 

Nad randusid värskeltvalatud tsementtrepi ees ja jook- 
sid üles suvilat vaatama, mille põrandaid värviti. Joelile 
tundus, et kui ta nüüd kõneleb nende tubade mugavusest, 
puhtusest ja ilust, siis kõneleb ta Reeda ilust, ja kui ta vai- 
mustatud on veetlevast väljavaatest järvele läbi selle akna, 
siis mõtleb ta Reeda silmadest ja nende veetlusest. 

— See siin on punase-mooni-tuba, seletas Joel puna- 
sega tapetseeritud toa uksel, aga nüüd läheme lõosilma- 
tuppa taevassiniste seintega. Selle teie kleidiga peaks see 
hästi sobima. Aga — ja Joel tõstis sõrme huultele — 
kõigest sellest sümboolikast ei tohi te mitte üht silpigi kel- 
lelegi kõnelda, mitte kellelegi! Kas tõotate? Aga meil 
on veel nägemata nurmenuku- ja kassikäpa-tuba... 

— Aga miks pole pärnaõie-tuba? Mina armastan neid 
õisi üle kõige... 

— Pärnaõie?... Ma ei teadnud. Üleval on üks tuba 
veel värvimata, tahtsin, et see tuleks roheline, aga kuidagi 
ei leidnud rohelist õit. Olgu ta nüüd pärnaõie värvi! Aga 
ärge hingake meie saladusest kellelegi! Las teised teavad 
söögituba, saali, magamistuba, mis see meisse puutub! 
Kui teie kord seda maja sisustama hakkate, siis ainult 
nende lillede tähe all — kardinad, mööbliriie, intarsiad, 
kuni lilledeni vaasis... Eks? 

— Tore! lõi Reet rõõmsalt käsi kokku. Mäng meeldis 
talle. Ja päälegi, kui tähelepanelik tema vastu siiski Joel 
pidi olema, kui ta ära teadis peagu kõik tema lemmik- 
lilled. 


— Kas ma ka llmarile ei tohi ütelda? 
— Mitte ühelegi inimesele! 
— Aga mis siis, kui minu ja tema vahel pole saladusi? 


— Siis nüüdsest pääle on! 

Kuidas võis Joel nii julm olla! Aga mis sinna pa- 
rata, kui see peab just nii olema. 

— Ma siiski kardan vähe... tunnistas Reet ja vaatas 
Joelile küsivalt otsa. 

— Mida siis? 

— Ah, see on lollus!.. Ma mõtlen, et... kui see kõik 
ainult meie kahe teada jääks, kas see ei ole vahest patt? 
Kas te võtate vastutuse täiesti oma pääle? 

— Täiesti. Ma olen harjunud vastutama kõige eest, 
mis ma ehitan. 

— Ma kardan, et teie ehitate minu ümber päris õhu- 
losse... Mis siis, kui mina ei oska neisse elama asuda? 
Või kui mul sääl liiga kitsas hakkab? 

Reet oli aknalaualt kinni võtnud lepatriinu ja selle oma 
käeseljale pannud. Esimesest ehmatusest toibunud, oli see 
jalad välja sirutanud ja sibas nüüd mööda käeselga peo- 
pesani ja säält jälle tagasi. Siis aga peatus ta hetkeks, 
ajas tiivad laiali ja lendas vastu Joeli kuube. 

— Lähme siit minema! hüüdis Reet ja haaras Joelil 
käest. Teie olete selle ehituse küljes palju rohkem kinni 
kui mina. Teete mind nõnda viimaks armukadedaks! 

Kogu loodus ümberringi oli rõõskroheline ja lõhnas 
tugevasti õhtuses vaikuses. Metsa all mulluste lehtede 
korra vahelt keerutasid oma lehti välja piibelehed ja kuu- 
valurohud, mõni hiline ülane valendas veel tagasihoid- 
likult, niiskemad niidukohad kollendasid kullerkuppudest. 
Reet jooksis nurmenukkude järele nagu väike laps. Põl- 
dude vahelisel peenral hakkasid võililled vastu õhtut oma 
helendavaid päid kokku tõmbama. 

Aga siis algas suur okasmets. Ülal punetasid ja rohe- 
tasid vastu noored käbid nagu väikesed sarvemugulad. 
Reet sirutas oma käed kõrgele, et neid kätte saada. Joel 

märkas äkki sel käsivarrel joont, kus päevituspruun lõppes 
ja algas heledam ihu. Oli nagu kaks Reeta, üks päikeses 
küpsenud, loodusele ja ka Joelile lähedane, terve ja karske, 
teine pimedas kasvanud, imelikult võõras ja arg, meenuta- 
des Reeda lillekimbus seda sarapuupõõsa alt rohutult pin- 
nalt leitud roosaõielist käokäppa lihava varrega. 

Reet ei küündinud käbideni, ka mitte Joeli käed. Isegi 
roigas ei toonud neid maha. Joel tõstis Reeda üles. Ju- 
maluke, kui kerge, kui vitspainduv ta võis olla, kui ta sääl 
ennast ülespoole sirutas! Tal polnudki kaalu! 

— Kuidas pole kaalu! hüüdis Reet vastu, mööda Joeli 
keha alla libisedes, käbid võidukalt käes. Mina kaalun 
tervelt nelikümmend kaheksa kilo! 

Joel tõstis veel kord Reeda kõrgele ja veel kord. See 
naine lõi ta meeled nõnda lõkkele, et kogu ta raskus oli 
kadunud. Nõnda kaotavad kivid ja palgid ehituses oma 
raskuse, kui nad on liidetud meeldivaks harmooniaks ja 
proportsiooniks. 

Oli tagamõttetult hää kõndida ja joosta metsa all, tei- 
neteist ümber puutüve taga ajada, olla nagu kaks vallat- 
levat looma, kaks mänglevat kassipoega. Puudus tubade 
kombelisus ja inimeste arvustav pilk. Orav, see kohevil- 
sabaline sääl, ei hüpanud selleks eest, et joosta keelt 
peksma, ka pikanokaline rähn ei toksinud anonüümseid 
kirju nähtu kohta. Ainult loomulik vaist oli teejuhiks saa- 
nud ses süütus vabaduses. Joelile avanes eneses ja enese 
ümber maailm, mida ta sel määral veel polnud kunagi ko- 
genud. Äkki ta tundis, et ta on osake mõõtmatust loodu- 
sest, mis sõbralikult ta ümber laotub, et ta sisemuses hak- 
kab midagi pakitsema, mis nüüd tundub, jah, isegi väärtus- 
likum olevat kui kõik mõistuse mõõdetud jooned ja ka 
maise kire rahuldamistarve! 

See oli reetmise algus kõigele senisele tõekspidamisele, 
aga see reetmine oli magus. 

— Nüüd on viimne aeg koju minna! hüüdis Reet, kui 
oli märganud tihedat hämarust puude all. 

Tagasi anda see tükk loodust kitsaile tubadele ja veel 
kitsamaile inimestele, sellega ei tahtnud Joel kuidagi lep- 
pida. Polnud ju Reeta keegi ootamas. Aina võõrad! 
»Tema” on ju linnas. Joel ei tahtnud Ilmari nime praegu 
suhu võtta, aga ka Reet hoidus sellest, nagu võiks Ilmar 
kõike kuulda, kui tema nime nimetatakse, 


— Teistest tuleb veelgi rohkem hoolida kui temast, üt- 
les Reet. Tema juba ise oleks hää, tema lubaks mind hul- 
kuma niipalju kui tahes. Tema ei keela mulle kunagi mi- 
dagi, mis minule hää on. 

— Ma tean, ma usun, et tema on hää, vastas Joel, 
tema ei pahandaks isegi siis, kui me ööseks peaksime metsa 
jääma. 

— Ei, ta on tõesti kena minu vastu, nii mõistlik ja nii 
Eatk 07. > 

— Jah, ta on tõesti kena, nii mõistlik, nii tark, kor- 
das Joel. 

— Ei, teie ei tea aimatagi, kui ilusad silmad tal või- 
vad vahel olla! Neis on häädust nagu truu koera silmades. 

— Nagu truu koera silmades... 


— Ka suu on tal ilus. 


— Jah, ka suu on ilus, kordas Joel nagu liturgilises 
vastulaulus. Reedale ei saanud vastu vaielda, tema läbi 
tuli vastu võtta kogu maailm ühes kõigi vaenlastegagi. 

Kui nõnda koos oli küllalt kiidetud abielumehe voo- 
rusi, leidis Joel ülekohtuse olevat vaikida Reeda enese ilust. 

— Aga teie suu, algas ta ja tundis, kuidas sõnad kus- 

kilt hingesügavusest tulevad ja kohmetuna takerduma jää- 
vad. Teie suu on nagu... 

Võrdlus jäi tulemata, sest iga võrdlus oleks nagu mi- 
dagi vähendanud. Joel ainult loetles ilma kaunistusteta, 
paljalt, üksikuid kehaliikmeid tagasihoitud joovastusega, 
vaadates januselt iga liiget, mida parajasti nimetas. 

— Teie suu... teie käsivarred... teie jalad... 

— Suu? Käsivarred? Jalad? kordas Reet kelmikalt ja 
küsivalt, puudutades oma käega kõike, mida Joel mainis. 

— Ja rinnad... 

Reet tundis äkki, kuidas puna üle näo valgus. Käed 
tõrkusid poolel teel. Ta hüppas püsti kivilt, kus nad istu- 
nud, ja tahtis ära joosta. Joel püüdis ta kinni, tõstis ta 
sülle, keerutas enesega kaasa, oma nägu temasse peites. 

Kui nad tagasi järve äärde tulid, oli juba üsna hämar. 
Töölised olid maja juurest lahkunud, see seisis siin valgelt 
ja väga vaikselt ning Joel tundis eneses pakitsust alles nüüd 
kõnelema hakata, mida kõike ta on tahtnud sellesse ma- 
jasse panna, mida kõike selle juures unistanud, kuidas 
öösiti palavikus töötanud, aga samas ta leidis, et see kõik 
on ju hoopis-hoopis kõrvaline. 

Joeli paat oli juba lahti võetud ja liikus vastaskalda 
poole. Reet vibutas ülevalt käega ja ruttas minema. Veel 
oli näha ta jooksul ülestõstetud kätt, siis ei jäänud muud 
ümber kui see peegelsile järv roheliste kallaste vahel, see 
õhtu, milles varsti nagu tuhandekordseks kasvasid ära- 
mineja sammud. Kuskilt kuuldus: Und das Schiff mit 
acht Segeln... 

Ei, homme jääb linna sõitmata! otsustas Joel. 

,,See on reetmine!“ noomis samas keegi sügavas. ,,See 
on reetmine“, kordas tumedalt iga peenral astutud samm. 

Aga Joeli kõrvus jäi helisema ainult üks silp: Reet. 

Päevad edenesid rõõmsalt, ilma et miski oleks varju- 
tanud nende õnne. Nad hulkusid metsades, nad sõudsid 
järvel, neid nähti kõrvuti kõndivat põllupeenrail, ikka val- 
latades, ikka nagu muretult tantsides. Polnud olemas 
kellaaega nende jaoks ja tihti unustasid nad kogu päevaks 
söömise. Nende janu kustutas juhuslik allikas. Nad olid 
endid täielikult annud juhuse juhtida ja see oli nende vastu 
armuline. Kui keegi oleks päält kuulanud nende juttu, 
oleks see tundunud äärmiselt tühine olevat, aga neile enes- 
tele paistis iga tühi-tähi ilmatu tähtsana ja mõnigi lapselik- 
kus või koguni lapsikus maailma ülima mõttena. Vahel 
ajasid nad üksteist taga, vahel pagesid teineteise eest ära, 
et siis tunda seda suuremat lõbu kokkusaamisest. Kord 
tuli neil mõte kokku korjata kõik võimalikud sinise var- 
jundid õites, ja siis kogunes Reeda näppude vahele iga- 
sugu kurekelli, seebililli, mailasi, mesililli, lõosilmi. .—Tei- 
sel päeval asendas seda ,,harmoonia lillas“”. 

Kord õhtul järvel, kui Reet paadininas istus, oli Joel 
paadile suure hoo sisse tõmmanud ja siis oma pää seliti 
Reeda sülle lasknud. Nüüd ei tohtinud hingatagi, vaid 
ainult kuulata, silmad mõlemal suletud. Kostis koera hau- 
keid, vankri põrinat, paadi kahinat vees, kaldast tagasi tul- 


249 


nud laine loksumist, pää tuikamist südametaktis. Siis aga 
tundis Joel äkki sooja hingamist näkku, ta avas silmad ja 
nägi üle enese kummardunud nägu. Ta tõstis käed üles, 
et seda veel lähemale tõmmata, aga paat oli parajasti läbi 
pääsenud kaldalt vette murdunud suure kase alt, ning 
Reet vibutus uuesti sirgu nagu peost lahti lastud oks. 


— Teil olid silmad lahti! hõikas Joel, nagu oleks män- 
gureegleid rikutud. 


Nad vahetasid kohad, ja Joel tundis nüüd ise, kuidas 
sülle usaldatud pää meelitab silmi pigem lahti kui kinni 
hoidma. 

Reet armastas kõige enam käia rohelises kleidis kol- 
laste lilledega, mis meenutas värvilt noort odrapõldu rõik- 
heinaga ja mis teda ühte sulatas ümbrusega; pikkadel 
paadisõitudel eelistas ta aga kahkjassinist riietust, nagu 
oleks vaist talle kõrvu sosistanud alati ettevaatlik olla. 
Joel seevastu oleks tahtnud oma õnnest hõisata kogu maa- 
ilmale, teiste kõõrdi pilkudest ta ei hoolinud, küll aga 
oleks ta soovinud, et Reet kõigile silma paistaks, otse kiir- 
gaks. Aga Reet kandis kaugelenähtavat valget kleiti val- 
gete tenniskingadega ikka ainult siis, kui ta mees oli lin- 
nast maale tulnud või tulemas. Ja kui Joel oma ärklitoa 
aknast või teiselt kaldalt nägi valget naisekogu, teadis ta 
juba, et nüüd on parem jääda üksi kui mängida kolmekesi 
võltsi mängu. 

Kokkurääkimata, nagu iseenesest tekkinud leppemärke 
oli teisigi: kui ,,õhk puhas“ polnud, siis leidis Joel Reeda 
paadi kinniseotuna suvila trepist vasakul pool, muidu aga 
ikka parempoolse rõnga küljest. Omalt poolt jättis Joel 
maal viibides oma valge toakardina avatud aknas lehvima, 
nii et seda oleks näha teiselegi kaldale. 

Reet oli ikka aldis Joeli soovidele, ja ka ümberpöör- 
dult, aga see sündis nõnda, et teise soovi täitmine polnud 
kunagi sund, vaid enese vaba soov. Mida üks mõtles, seda 
teine ütles. Kõik puudutused, vargsi paitused, pigistused, 
mida abielunaine oli kodus harjunud võtma ainult sisse- 
juhatavate meelitustena, muutusid nüüd omaette müsteeri- 
umiks, magusaks poolteadvuseks, mis tuletas meelde neitsi- 
põlve teadmatust. Oli kui oleks lahtipuhkenud õis tagasi 
nupuks sulgunud, ja Reet tundis ennast nooremana kui ku- 
nagi enne. Mõni mänglevalt paljulubav liigutus Reeda 
poolt täitis Joeli üleni hingematva kirega, aga õnn paistis 
veelgi sügavam olevat seetõttu, et nad suutsid tummal 
kokkuleppel eemal hoiduda hää ja kurja tundmise puust. 
Nagu nad endid päris vabadena ja õnnelikena tundsid al- 
les siis, kui nad olid Soekuru talu piiridest välja jõudnud 
ja kui mets ning nurmed olid jumal-teab kelle päralt, järv 
aga mitte ühegi kalda omandus, nii oli Reeda keha (ja 
hingki) jagunenud vöötideks ja paikadeks, kuhu Joel võis 
vabalt oma suu suruda, ja teisteks, kust algas ainult Niine- 
mäe omandus ja ,,patt”. Väikest vastupanu võites tohtis 
Joel oma huultega riivata Reeda juukseid, kaela, põski, 
isegi rinda, aga mitte suud ega peopesi, sest need olid pü- 
haks tabuks, mida tohtis puudutada ainuüksi too ,,ülem- 
preester” ise, nagu Joel Niinemäed endamisi kutsus. Ning 
neil lühikestel valgeil suveöödel, mil koit peagu ämarikku 
tabas, sai Joel Reeda huulenurki riivata kõige enam ainult 
vargsi, poolkogemata. 

Päevil, mil Joel Reedaga maal kokku ei puutunud, tun- 
dis ta suurt ahastust. ,,Temal on vähemalt oma lohutaja”, 
mõtles ta, ,,aga mina? Töögi hakkab võõraks muu- 
tuma.” Säärane päev oli tal nagu raisatud, elust maha 
tõmmatud. Toas ta ei läbenud olla, väljas aga polnud 

kuhugi minna. Hulkuda või sõuda üksinda — milline 
mõttetus! Õngitseda? Milline idiootsus vahtida tundide 
kaupa õngekorki! Talus oli igaüks oma töö juures: pere- 
naine kastis kapsataimi, peremees lõikus rehapulki, teenija 
niitis aias lehmile heinu, unistades neljapäeva õhtust ja 
ehaletulijaist. Ainult Joel ei teadnud, kuhu niisugusel õh- 
tupoolikul minna, sest kõik hoiatusmärgid kõnelesid: ärge 
tulge! 4 

Tuul kahistas vana pärnapuud ja jooksis õunapuude 
latvadest läbi, pääsukesi tiibles õues kiires kaares, kuskil 
aga vilistas kutsuvalt peoleo. Raamat kaenlas, läks Joel 
läbi aia, möödus rohtukasvanud keldrist, astus põldude va- 
hele, pöörates järvele selja, ja võttis suuna peoleo vilele 
ees metsaservas. 

Kui ta linnu oli oma vastuvilega üsna lähedale meeli- 
tanud, peletas ta selle tusaselt jälle minema ja suubus ise 
sügavamasse metsa. Ämblikuniidid vedasid kõditavaid 
jooni üle näo ja vahel tuli oksi avada kui uksi. Metsa- 
alune vaikus sundis astuma aegapidi, vahel seisatama, sil- 
mitsema mõnda sipelgapesa või vaigust tüve. 

Sääl köitis äkki tähelepanu “imelik kaksiktüvi. Kuusk 
ja kask olid koos üles kasvanud, vastastikku teineteist toe- 
tades, kuusk oli aga viimaks võimust võtnud ja kase ära 
lämmatanud. Viimane oli küll kõrgemal end mitu korda 
ümber kuusetüve keerutanud, teda nagu kallistades, aga 
küllap mulla all kuusejuured olid end armastuses ja võit- 
luses mässinud kasejuurte ümber ja neilt hinge võtnud. 

See vaatepilt pani Joeli kauaks mõtlema. Nagu pahu 
eelaimusi hõljus õhus. Kas siis armastuski pole viimaks 
muud kui kahe egoismi põimumine üksteise ümber, et üks 
saaks teist pikkamisi surmata? Ei, nõnda on see ainult 
metsas, nõnda on see ainult taimeriigis, kus valitseb puhas 

enesemaksmapanek teise hävitamise kulul! Kui raske on 
läbi pääseda noorest metsapadrikust, aga hiljem kerkivad 
säält ainult üksikud kõrgemale ja lämmatavad oma lehe- 
krooniga kogu varjujäänud nõrgema alametsa! Kuidas 
koduaias tuli sõstrapõõsastele appi tulla, sest noored saa- 
red ajasid endid ikka ainult kõige paremate viljapõõsaste 
südamesse! 

Joel leidis väikese heinamaalapi ääres mugava põnda 
vastu päikest. Ta laotas kuue maha, et lamades lugema 
hakata. Väike ruske sipelgas jooksis üle raamatu ja teine 
üle käe. Putukas oli visa, tõmbus ära ajades kerra, haa- 
kus naha külge, mis varsti kipitama hakkas. Joel viskas 
sipelga väikesele kohedale mullahunnikule, mis auke oli 
täis uuristatud. Kohe ilmusid haavatud seltsilise juurde 
väikesed sanitarid, nuusutasid, kobasid ja hakkasid teda 
toibutama ja ära tassima. ,,Häädus,“ mõtles Joel, ,,loo- 
mas on juba kaastundmust,“ ning talle meenus vana emane 
koer, kes jooksis lakast alla kukkunud ja haledasti näu- 
guva kassipoja juurde ning hakkas teda saba liputades lak- 
kuma, isegi emakassile vastu urisedes. ,,Kas tekib häädus 
emainstinktist, mida taimeriik veel ei tunne?“ küsis Joel 
eneselt. 

Ta nihutas kuue pisut eemale, pani pää vaheliti pan- 
dud kätele ja pigistas silmad kinni. ,,Häädus ja enese- 
ohverdus kui loomusund,” liikusid ta mõtted, ,,mida ei saa 
tegemata jätta, sest teist valikut pole. Pead hääd te- 
gema ja punkt. Kas vaba valik tähendab igakord ainult 
hääduse eelistamist? Sugugi mitte. Kui valik tõesti vaba 
oleks, siis oleks täieline õigus valida ka kurja. Kiki teeb 
hääd ainult loomusunni, mitte valiku tõttu. Ta teeks kur- 
jagi ilma valimata, puhtast instinktist. Ta on süütu, aga 
kardetav segu taimest ja loomast. Aga Reet? Mis ime 

see on, et ma ei suuda nagu Reeda tuumani tungida? 
Ikka on ees midagi takistavat, nagu uduvõrk. Kas Reet 
on hää? Kas Reet on halb? Ma ei tea, ei tahagi teada. 
Olen vist temale liiga lähedal, et teda hinnata. Tunnen 
ainult rõõmu, õnne, igatsust, tunnen eneses tema liigutusi, 
tema naeru, tema paindlikkust, tema naha puudutust. Aga 
ma ei tea, missugune ta ise on, ta on minu jaoks väljas- 
pool hääd ja kurja. Olen ta välja kiskunud perekonnast, 
kodusest kitsusest, omandustundest, ta enese karakterist. 
Oleme kahekesi osa loodusest, isegi mitte osa, ei, vaid 
kõiksus ise.” 

Ja uidates poolunisena alateadvuse piiridel ei suutnud 
Joei kõiki mõtteid kinni püüdagi, mis õhinal mööda torma- 
sid. Vahel jooksis neid rüsinal mitmest suunast üksteise 
otsa kokku ja siis pudenes sellest kuhjast teadvuse poolele 
mõni selgem ja loogilisem mõte. ,,Meie eraldumine teis- 
test,” mõtles ta, ,,on juba roim. Iga armumine on roim. 
Bioloogia sotsioloogia vastu... Kahe egoismi komplott 
kõiksuse vastu. See aga on reetmine ja roim. Kahe raku- 
kese mäss kogu organismi vastu. Jah, abielu liidab nad 
kasulikena uuesti ühiskonna-organismi. Aga miski tõrgub 
minus kasulikkuse ja abielu vastu. Olen vist teel, mis lõ- 
peb halvasti. . Kuhu me kahekesi koos kasvame? Kas 
kägistab tema mind kord või mina teda? Või polegi see 
tema, kelle ümber ma olen keerdu löönud? On ainult 
mingi illusioon temast, mingi aluseta ehitus, mingi õhu- 
loss? Olen ju ainult arhitekt. Ja see õhuloss variseb kord 
kokku ühestainsast hingepuhangust, ja siis, siis pole nagu 
üldse midagi eksisteerinudki? “ 

Joel virgus äkki sest mõttest ja ajas silmad lahti. Ühe- 
ainsa raputusega ta oli vabanenud uneluste voolust. Ta 
tõusis püsti ja tundis eneses energia juurdekasvu ükskõik 

millisele saatusele vastuminemiseks. Ta sirutas end kogu 
kehast, käed rusikas, ja pomises endamisi: ,, Ainult elada! 
elada! kõik muu — ah, las lennata! Ja ometi kord ma 
mõtlesin, et elu pole nautimiseks...” 


Järgmine päev oli pühapäev. Juba hommiku vara oli 
Reeda paat kinnitatud parempoolsesse rõngasse, õhk oli 
niisiis puhas, aga Joel istus pahurana toas, nokitses ühe 
oma ehitusplaani kallal, taga akna ulus tuul ja pööras aias 
õunapuude latvu pahupidi. Et just eilne ilm pidi jumalik 
olema, täna aga põrgu ise lahti! Jälle üks nurjaläinud 
päev! 

Äkki koputati uksele. Kui see avanes, ei tahtnud Joel 
oma silmi uskuda. Lävel seisis Reet ise tuule sasitud juus- 
tega, suur punane roosidega rätt pihale vajunud. 


— Issand, teie?! Kas ikka tõesti teie? hüüdis Joel ja 
sirutas kaks kätt ootamatule nägemusele vastu. See kõhk- 
les kelmikalt lävel, ei tahtnud sisse astuda ja naeratas va- 
bandavalt vastu: 


— Tuul ajas mind siia, ainult tuul... Ei saanud kui- 
dagi enam tagasi. Võtsin tüüri välja ja siin ma nüüd olen. 
Nüüd aga peate mulle kohe appi tulema ja aitama tagasi 
sõuda. Üksinda ma ei jõua. 


Joel tahtis tulijat tormakalt kinni haarata, teda rõõmust 
sülle võtta, otse ära süüa, aga Reet tõstis hoiatavalt käe, 
tõrjus kõik puudutused tagasi ja hakkas uudishimutsevalt 
Joeli tuba silmitsema, ikka poolaralt kõndides, häbelik 
naeratus näol. ,,Mehe kaisutusest äsja tulnud...” vilksa- 
tas Joeli pääst läbi ja see tegi teda natuke reserveerituks. 
Tekkinud viisakus oli ebamugav, ka ainsast toolist ses toas 
ei jatkunud kahele istumiseks, Joel oli siis ka kohe valmis 
Reedaga kaasa minema. 

Tuul oli vali ja mõlemad pidid oma päid ettepoole 
kummaras hoidma. Reet oli oma rätiku kindlalt üle pää 
võtnud ja hoidis seda ühe käega lõua alt kinni, kuna teisega 
tõmbas järjest allapoole oma kleiti, mida tuul ikka üles 
tahtis rebida. Raske oli paati astuda, mis lainete käes 
viskles, veel raskem vastu tuult sõuda. 

Kuidagi õnnestus jõuda veekasvudeni, suure pingutuse 
järele isegi säält edasi, aga siis murdus üks mõla ja paat 
hüples kui kooruke lainete mängida. 

— Lähme Kiki poole! hüüdis Reet. Siit ei ole enam 
kaugel. 

— Minugi pärast, vastas Joel. 

Paat loksus viimaks liivasele põhjale, veel üsna kau- 
gel veskist, iga laine nihutas paati kaldale lähemale, aga 
kummutas ka rohkem küljele. Sõitjail tuli otse vette as- 
tuda ja paati madalikku pidi edasi vedada, ilma et oleks 
saadud mahti kingigi jalast võtta. Läbimärgadena tuli see- 
pääle läbi minna metsast. Aga see oli tihe ja tuuled ei 
pääsenud selle südamikku, * ainult ladvad õõtsusid ja 
kohisesid. 

Juba olid meie merehädalised hullamas ja üksteist 
puude vahel taga ajamas. Teerada kadus käest ja nad 
kujutlesid endid juba vennakese ja õekesena, kes metsa 
on ära eksinud ja kes viimaks jõuavad nõiamajakese 
juurde. Õeke surub end kartlikult vennakesele lähemale 
ja nii nad astuvad huupi edasi, ikka ligistikku ja kaelas- 
tikku. 

Aga ennäe, sääl kingu otsas seisabki nõiamaja, vaja 
ainult üle pääseda sellest vahutavast kosest. Maja on hall, 
kõigi tuulte ja vihmade puretud. Suits tõuseb korstnast ja 
tuul kisub suitsu kohe narmaiks. Eesuks on kinni. Kätt 
silmade varjuks vastu aknaruutu tõstes näeb sees ainult 

tühje tube, ei ühtegi hingelist. Meie seiklejad avavad ette- 
vaatlikult köögiukse. Pada poriseb ilma keetjata tulel, 
puhastatud haug lamab pika kööginoa kõrval laual. Käsi- 
käes ja tasakesi käiakse läbi kõik toad. Need on kõrged 
ja peagu tühjad, seinad vineeriga kaetud, seina ääres mõni 
voodi ja tool, üksik laud. Ainult ühes toas on elamis- 
märke: sööginõusid, riideid, raamatuid vedeleb mööda 
tuba kõikjal laiali, laual vaasis piibelehed. Akna all seisab 
suur kauss saviga ja selle kõrval kuju, mida on voolima 
hakatud, aga mis pole veel ei looma ega inimese nägu. 

— Kratt! sosistab Joel salapäraselt. 

Nad võtavad oma märjad jalad lahti ja hakkavad en- 
did köögis pliidi ees kuivatama. 

Alles tüki aja pärast ilmub Kiki. Ta juuksed on sora- 
kil, ta kulmud luitunud, kogu ta loomulikkus võlts ja 
abitu. Ta lööb korraks rohekad silmad üle oma kutsumata 
külaliste, teretab aralt, nagu oleks ta ise siin kutsumata kü- 
laline, ja hakkab end vabandama. 

— Hakkasin ajaviiteks kala keetma. Kas teile vahest 
meeldib keedetud kala? Ma teen selle teile, tahate? Käi- 
sin all soola toomas, endal polnud. Kala ilma ei maitse 
ju? Mul oli tahvel sokolaadi, viisin selle alla, soola eest. 
Aga nüüd tuleb haug patta panna. Kas sina, Reet, oskad 
kala keeta? 

— Ainult elektripliidil, naeris Reet vastu. 

Otsustati ühiselt kala keeva vette lasta. See mahtus 
parajasti rõngana patta. Joel tõi kuurist suure sületäie 
laaste ja hagu ning pliidialune topiti täis. 

— Mul ei ole teile ka mitte midagi pakkuda, kurvas- 
tas Kiki. Minu perekond jõuab siia alles pärast jaani. 
Kaupmees Raudveret te ju teate? Selle prouaga pean ma 
prantsuse keelt kõnelema. Oi, nad on nii lahked! Ma 

ütlesin küll, et pääle toa ja toidu ma ei taha ju mitte mi- 
dagi, aga kus nemad! Olen saanud juba kaks kleidiriiet. 
Ja sokolaadi on nad ka saatnud ja isegi elamisraha. Ja 
proua lubab mulle sügisel sõiduraha anda kuni Pariisini, 
sõidan temaga kaasa ja vaat”, siis ma ei tulegi enam tagasi! 
Teate, Rõigas on ka Pariisis! Aga, pst, see on suur sala- 
dus. Tulge ma loen teile ta viimast kirja. Istvanile ma 
kirjutan ka, et ta sügisel Pariisi tuleks. Lähen siis nendega 
kahekesi iga õhtu teatritesse ja revüüdesse. Õi, teie peak- 
site kord nägema Mistinguette'i. Need jalad! Sina, Joel, 
peaksid neid ainult üks kord nägema, kaotaksid kohe pää! 

Reet vaatas küsivalt, peagu etteheitvalt Joeli otsa. 
Joelit Kikit sina-vahekorras? Kuidas võis Kiki teada Joeli 
nõrkust ilusate jalgade vastu? Ei, Kiki jalad siiski pol- 
nud võrreldavad Reeda omadega. 

Reet võttis pliidi eest oma sukad ja hakkas neid jalga 
tõmbama. Ta sirutas sääre välja, see oli sirge ja sihvakas, 
ning Joeli pilk polnud sellel üks kord viibinud, seda teadis 
Reet. Kas ongi Mistinguette nii kardetav? 

Naised läksid kingitud kleidiriideid vaatama, Joel aga 
käis läbi kõik toad, silmitses nende tarbetut kõrgust, nende 
rumalat jaotust, nende tuimust ja ilutust. 

Ta pilk peatus suurel ämblikuvõrgul akna ja kapi va- 
hel. Võrk oli ehitatud otse üllatusliku geomeetrilise tai- 
buga. Arhitekt oli vaimustatud selle struktuurist, jah, isegi 
juhuslike kõrvalprobleemide lahendusoskusest. Kas siin 
oligi veel tegemist loomusunniga? Kas polnud ämblik põh- 
jalikult tuttav Eukleidese geomeetriaga? Väikesest uduse 
koega keskusest kiirgas laiali tervelt kakskümmend kaheksa 
sirget niiti, kõik võrdsete nurkade all. Nende otsad olid 
kinnitatud muist kapi, muist akna, muist aga nende vahele 


tõmmatud niitide külge. Kuna keskusest laiali kiirgavad 

jooned polnud kaugeltki ühepikkused, siis oli nurkade 
võrdsus nõudnud niidi teise otsa kinnitamisel õige teravat 
silmamõõtu. Ja need heledamad täpid niitidel kindla va- 
hemaa järele — kas polnud need keskusest mõõdetud kau- 
gused, kust hiljem tuli joon läbi tõmmata? .Hästikalku- 
leeritud põhikonstruktsioonile oli spiraali taoliselt vastu 
päeva veetud pidevat niiti, misjuures oli katsutud rangelt 
säilitada paralleelsust. Mis aga Joeli tähelepanu kõige 
enam köitis, oli oskus juhuslikke ülesandeid suurepäraselt 
lahendada. Nii oli üks kogemata sisse lipsanud defekt 
rööbikjoontes parandatud järgmise keeru ajal nii, et kahe 
joone asemele oli veetud ainult üks, see aga polnud vahe- 
tult kiirgjoonte külge kinnitatud, vaid hõljus kahe väikese 
kolmnurga vahel kummaski otsas. 

Siin oli ülimal määral kõike, mida arhitektiltki nõuti; 
otstarbekohasust, energiasäästu ja ilu, geomeetria, meh- 
haanika ja füüsika seaduste rakendamise oskust. Kas üldse 
inimese ehitamistungis oligi midagi rohkemat kui ämbliku 
omas? 

Vastu akent rabises jämedat vihma. Mürkkollane vih- 
mamantel selga visatud, pikk tork pää otsas, jooksis Kiki 
mööda jalgrada alla veski poole tooma söögipoolist. Reet 
tuli kurtma, et nüüd ta ei saagi enam selle vihmaga siit mi- 
nema. Joel, kelle kujutlus Reeda läheduses kohe teise 
suunda hakkas hargnema, seletas, et nüüd siit majast ei 
pääsegi enam nii kergesti välja, vaadaku Reet ainult seda 
ämblikuvõrku: niisugused, ei, palju tugevamad nõiavõrgud 
on kõigi uste ette tõmmatud, ainult Kiki pääseb välja, te- 
mal on selleks juba niisugused sõnad. 

Kui Kiki tagasi jõudis ja lauda hakkas katma, tuli kõi- 
gile meelde haug. Taevake, mis oli kalast saanud? Seegi 
oli nõiutud: pajast vahtis vastu ainult irevil hammastega 

suur pää ja pikk rootsik selle taga, liha, jah, kuhu oli liha 

Märkamata oli saabunud õhtu. Iga natukese aja järel 
tuli tubli sagar vihma, aga Reeda ja Joeli tuju oli hää ja 
ka Kiki pidi endastmõistetavalt nende rõõmude reel kaasa 
sõitma, olgugi et üsna pära pääl. 


Kui Kiki Joelile teises toas magamisaset oli korralda- 


mas, sosistas Joel Reedale kõrva: 

— Kaome! 

— Aga kuidas? Võrgud on ju uste ees? 

— Aknast! 

Reet ees, Joel kannul, nõnda nad lendasid juba nagu 
tuul üle märja ristikheinanurme. Kuhu oli jäänud vits, 
mida maha tuli visata, metsaks tagaajajate ette? Kuhu 
veetilk järveks? Keegi nagu tõepoolest lõõtsutas hämaras 
taga selja. Kuhu põgeneda? Püha ristike, kuidas pää- 
seda? Näe, ainult sinna kase otsa! Kahar üksik kask sei- 
sis kingu otsas — sinna, sinna! Juba upitas Joel Reeda alu- 
misele oksale, juba oli ta ka ise järel. Suud lõõtsutasid, 
südamed kloppisid, raske oli hinge pidada, et kuulata, kas 
tagaajajad on juba kannul, kas juba nende kihvad näri- 
vad tüve kallal. 

— Näete seda pilve sääl, see ta ongi! Vajub maha, 
uputab meid ühes kasega! 

Nad teadsid küll, et kõik on ainult mäng, aga Reet lii- 
bus hirmust Joeli külge, puges tema hõlma alla, piilus säält 
välja ning sosistas: 

— Ma kardan, ma tõepoolest kardan. 

Ta päriselt värises. Joel katsus rahustada, aga mingi 
hirm nakkas temassegi. 

Maja poolt kostis hallootamist. See oli sääl nüüd lõp- 
matu hää vaim, kes kahele päävarjuta, puu otsa põgenenud 

inimesele ulualust pakkus. Nad ronisid alla ja olid otsatu 
rõõmsad, et on siiski olemas hää haldjas, kes annab neile 
igasugu võluroogi, sulepatju magamiseks, ilusa une nõia- 
sõnu... 

Aga kaitsehaldja unevõlumid ei mõjunud hästi, öösel 
kostis summutatud hüüdeid ühest toast teise, naksusid põ- 
randad ja vaimud käisid ringi. Alles hommiku poole ööd, 
kui valgenema hakkas, jäid toad rahulikumaks. 

Nüüd oli kaitsevaim muutunud jälle nõiaks, kes magas 
ja hoidis enese kõrval kõvasti kinni printsessi. See saatis 
teise tuppa salasõnumeid, tuldagu ometi teda päästma. 
Varmalt karati säält appi. Oli vaja ainult nõia käsi tasa, 
õige tasakesi Reeda ümbert vabastada. Aga käsi oli nagu 
tinatükk. Kas nõid magaski? 

— Ta spetsiaalselt hingab nii raskesti, sosistas Joel. 

Sõna ,,spetsiaalselt“ pani magajagi naerma. Unest ei 
olnud nüüd enam kellelgi juttu. 

Kuna sadu oli lakanud ja tuul vaikinud, läks Joel eilset 
paati siiapoole kaldale tooma. Samal ajal ruttas Reet 
järve äärde, vabastas end riietest, ja kuigi vesi oli jahe, 
hüppas ta vette ja katsus paadini ujuda enne Joelit. 

See julge temp maksis end kätte kahepäevase palavi- 
kuga. 

Kiki, kes kõike seda mänglust päält vaatas, oli pisut 
nukker isegi siis, kui teda kaasa kisti hullama. Imelik küll, 
Reeda vastu ei tunnud ta nagu enam endist sõprust, aga 
Joeli pärast ta oli siiski rõõmus, sest Joelil oli ju hää. Ja 
kui Kiki süda tihti valutas, siis oli ta südamevalugi kuidagi 
magus, sest see tuli Joelist. Ta andestas Joelile kõik, ta ei 
suutnud midagi sinna parata, et ta Joelile mõteldes peagu 
alati tahtejõuetuks muutus. Polnud ju tõepoolest kuigi 
palju kavalust tarvis, et Joeli ja Reeda vahekorda läbi ham- 

mustada, aga mis teha, kui keel ei nõrkunud isegi Niine- 
mäele täit tõtt ütlema! Ainult nii palju ta suutis siiski lin- 
nas õpetajale selgeks teha, et ta abikaasa sooviks teda 
siiski sagedamini maal näha. 

Niipea kui ilm vähegi lubas, oligi õpetaja maal. Ta 
ratta külgkorvist võeti välja suur pakk tururohelist, mida 
teenija koos preili Rosalindega varahommikul kokku ost- 
nud. Polnud unustatud ka supelmantel, kuna niisuguste 
ilmadega võis juba ehk varbad märjaks kasta. 

Reet, kes oli lootnud ainult Joeli tulekut, oli algul eba- 
meeldivalt üllatatud, aga sai varsti enese üle võitu. Oli ai- 
nult tarvis järve äärde rutata, et Joelile aegsasti märku 
anda, kui ta peaks linnast tulema. Ainult ühte ta kartis, 
et kui Joel temaga viimati kokku ei saagi, siis ta ehk pahan- 
dub ja sõidabki kauemaks ära. Seepärast haudus ta pala- 
vikuliselt plaane, kuidas temaga täna kasvõi pool tundi ka- 
hekesi olla. ,,Ilmar on sõidust väsinud,“ mõtles ta, ,,hei- 
dab varsti magama, ja siis... ainult kümneks minutiks...” 

Ilmar tõmbas juba kodus oma sinist-punast kirja su- 
pelmantli selga ja vajutas pika nokaga valge suvitusmitsi 
pähe. Ka rohelisi prille polnud ta unustanud. Ta naine, 
õhuke lilleline kleit üle punase trikoo, suur lina kaenlas, 
kepsles erutatult ta kõrval käevangus ja kuulas vaevalt 
mehe arutlusi suvila sissepühitsemisest ja sellest, keda kõike 
vaja kutsuda. Reet oli kõigega päri, erisoove tal pol- 
nudki. 

Kui järv künka tagant nähtavale kerkis, jäi õpetaja 
Niinemäe oma supeltalaaris seisma, käed risti kõhule pan- 
dud. Kui mitte prillid ja müts, oleks teda ta sandaalides 
ning harda näoilmega võidud pidada pühakuks, kes hak- 
kab nägemata kogudusele oma ümber jutlust ütlema juma- 
liku looduse ilust ja sügavast mõttest. 

Reet jooksis nüüd ees, tema astus aeglaste sammudega 
järele. Kiirustada polnud mingit mõtet, oleks ainult higis- 
tama võtnud. Seda rasvakest oli ka juba mitu hääd ruhi- 
mutäit ihu pääle kogunenud, küll polsterdiseks kõhule, küll 
üle turjalihaste, ja see tekitas mõnusa äraolemise vajadust 
ja sümpaatiatunnet padja, pehme aseme ja lamamise vastu. 
Päälegi see kiire künkaist üles ja alla käimine tõi sääremar- 
jadesse väsimust, mida vahel teravalt võis unenägudes 
tunda, kui jalad ei jaksanud endid päris sirgu ajada, vaid 
kippusid kokku vajuma nagu käänaspääga noad. Ei, kii- 
rustada polnud mingit mõtet. 


Supluskoht oli uuest suvilast veidi eemal põõsaste var- 
jus. Reet laotas lina maha, aga nõnda, et seda teiselt kal- 
dalt näha ei võidud, sest muidu oleks see valge laik kohe 
kutseks olnud Joelile. Sinna pani ta Ilmari päikesevanni 
võtma, ise aga tõmbas kleidi kähku üle pää, tegi mõned lii- 
gutused õhus ja sööstis siis vette. 


Varsti oli ta suvila trepi juures paati vasaku rõnga 
külge sidumas. 


Joeli aknas polnud veel näha mingit märki: küllap om- 
nibus oli jälle hilinenud. 


Tagasi ujudes oli Reeda süda hoopis rahulikum. Ilmar 
praadis ennast seda- ja teisipidi, kuumus oli päris konti 
mööda ega jäänud mõnult palju taha Soekuru saunalavast, 
kus nad vahel isaga võidu leili viskasid ja naha tuliste vih- 
tadega päris mehe moodi läbi parkisid. Ilmarile meeldis, 
kui Reet veest välja tulles oli täis vallatuslusti, temale ratsa 
selga istus, teda seljale patsutas, teda kõrvadest sikutas ja 
jalatalla alt kõditas. Kui ennast küllalt väsitatud, pani 
Reet viimaks oma pää mehe seljale ja laskis päikest ka 
oma põlvedele. rd 

— Tead sa, Ilmar, keda ma siinpool sageli olen näi- 
nud? algas Reet oma pihtimist, sest oli siiski parem kuulu- 
juttudest ette jõuda. Päälegi nõnda seliti lamades oli see 
nagu kõnelemine kuhugi tühja õhku enese ees. 

— Noh? A 

— Arhitekti! Härra Hurta! Sa ei aimagi, kuivõrd 
ta selle suvila ehitamise on enese südame asjaks võtnud. 

— Maolen alati ütelnud: tubli mees. Hoolitseb enam 
kui vaja. 

— Jah, aga mulle paistab, et ega tema ainult selle 
maja pärast... 

— Mille pärast siis? 

— Kui Kiki sinna veski juurde suvitama tuli, oli ka 
tema endale teispool järve toa üürinud. Sääl ta siis pea- 
tubki, kui linnast tuleb. Ja mõlemad on nii salapärased... 

— Ah tühja! ohkas Ilmar hooletult, nagu käega lüües, 
mida ta aga laiskusest ei teinud. Ma ei usu, et Hurt Kikit 
hoiab. Kiki ise on see narr. Kui ta viimati linnas käis ja 
mulle jutustas, kuidas te sääl koos havi olite keetnud... 

— Ah, sa tead juba? Ja mina pidin sulle just jutus- 
tama hakkama, kuidas ma oma väikese palaviku sain. 

— See oli nende poolt siiski kena, et nad sind õhtul 
läbi vihma tulema ei lasknud. Sa oleksid läbimärjaks saa- 
nud, ennast põhjalikult ära külmetanud... Oleksid või- 
nud kopsupõletiku saada. Teine kord ole ettevaatlik, et 
sa niisuguse tormiga oma hullusi taga ei aja. Paat oleks 
võinud ju ka ümber minna... 

— Aga ma oskan ujuda. 

— Paat oleks võinud tormiga teisele kaldale triivida, 
ja tule siis pikka teed läbi vihma tagasi. Õnn, et Kiki 
poole pääsesid. No jah, see Hurt, ega ma ei usu, et ta 
Kiki pool just tema pärast oli... 

— Aga kelle pärast siis? ehmatas Reet. 

— Kiki küll ise kinnitas seda, aga ma hästi ei usu. 
Käis vist lihtsalt minu suvila juures ja läks ümbert järve 
tagasi. Kui siis sadama hakkas, läks vihma eest varjule. 
Egas Hurt siis poisike ole, et ta iga naise järel jookseb. Ah, 
mina tean! 

— Mida sa tead? küsis Reet põnevalt. 

— Kiki ise on temast kõrvuni sees! Kui ta linnas 
mulle kõiki neid seiklusi jutustas, siis muud ei kuulnud kui 
ikka Joel ja Joel... 

— Ära usu naisi! vastas Reet ärevust maha surudes. 
Ega see Kiki nii kohtlane polegi kui ta välja näeb. Kõne- 
leb küll ikka Joel ja Joel, aga ise ootab kõvasti Rõigast ta- 
gasi, jah, Rõigast! Meil, naistel, on palju teravam pilk. 
See on hoopis Joel, kes Kikist sisse on võetud! Mina näen 
ju seda igast ta pilgust ja igast sõnast, kui ta Kikiga koos 
on või kui ta Kikist kõneleb. 

— Ahnii! venitas Ilmar vastuseks. Vaata mul vana- 
poissi ! 

— Mis vanapoiss ta on, katkestas Reet, nagu oleks 
Joelile ülekohut tehtud. Ta on ju sinust palju noorem. 

— Noh, olgu, olgu, vastas Ilmar leplikult. Ma taht- 
sin ütelda, et ta on just selles eas, kus mehed kõige enam 
abiellu astuvad, nii aastat kolmkümmend, veidi alla või üle. 

— Ah, sina näed ikka elu muudkui ristimise, laulatuse 
ja matmise seisukohast. 

— Oo, elu ma tunnen ka teisest küljest ja palju roh- 
kem kui sina. Sa olid mul ikka päris nooruke, tulid ju 
otse leerist minuga altari ette. Ja nõnda ongi hää. Kui sa 
nüüd hiljem elu tundma õpid, siis ikka minu varjus. Ja 
sul ei ole midagi karta, sul on alati kaitsja ja nõuandja, 
kelle poole sa võid pöörata. 

Ilmar toetas küünarnukid vastu maad ja ajas pää püsti. 
Reet kartis, et nüüd vahest hakkavad ta mõtted kahtlasi 
teid tallama ja jälgi ajama. Ta silitas paar korda üle mehe 
juuste, see panigi pää uuesti maha ja soojendas ennast 
edasi. 

Äkki silmas Reet eemal niiskes kaldakäärus meelespea- 
Hilli. Ta hüppas üles, noppis neid laulu kõõrutades terve 
kimbu, tuli tasakesi mehe juurde, kes nüüd, silmad kinni, 
päikeses oma kõhupoolt paistis, ja kõditas teda nendega 
nina alt. 

— Kassatead nende nime? hõikas Reet tema kõrvale 
maha kükitades. 

— Miks ei tea: ära-unusta-mind-mitte! 

— Nõnda ütleb ju Rosalinde! Neil on aga hoopis 
teine nimil Lõosilmad! Kas sulle ei meeldi see nimi: 
lõosilm? Minule küll väga. 

— Ära-unusta-mind on hoopis õrnem. 

— Ma olen juba ammu ütelnud, et sul on Rosalindega 
üks maitse. Kas tema ka sel suvel maale tuleb? 

— Iga aasta ta on olnud. Ja kui nüüd uus suvila val- 
mis saab, siis pole ju ruumipuudust. Oleks väga imelik, 
kui me just nüüd talle ära ütleksime. 

Ilmar ootas oma naiselt suuremat vastuseismist, aga 
Reet ei jatkanud enam seda juttu, vaid seadis ainult oma 
lõosilmi korda. Ta soovivat koju minnes korjata suure 
kimbu igasuguseid siniseid lilli, ainult siniseid, ja Ilmar pi- 
davat ka aitama. 

— Ah, sa oled nobe ise korjama, tõrjus Ilmar eemale 
tüütava plaani, kus tal selle kuumaga oleks tulnud nii palju 
kummardada. 

Kuni Ilmar ennast vees kastis, istus Reet linal, käed 
ümber põlvede, ja vaatas ringi, kas ikka veel Joelist pole 

mingit märki. Ta lootis sama palju kui kartis tema tu- 
lekut. 

Alles siis, kui abielupaar hakkas ära minema, ilmus 
vastaskalda roo tagant nähtavale üksik sõudja. Reet oli 
kahevahel, kas minna või jääda, kuid juba viskas Ilmar 
märja lina üle õla ja hakkas ees sammuma. Reet astus 
sõnakuulelikult tema jälgedes ega julgenud tahagi vaadata. 
Kui järve enam selja taga tunda polnud, haaras Reet me- 
hel käsivarrest ja küsis, tungiva pilguga otsa vaadates: 

— Sa ei kõnele mulle sugugi, mis sina sääl linnas ük- 
sinda teed. Või on sul saladusi minu ees? 

— Kust sa, armas, niisugustele mõtteile tuled? Mi- 
nul saladused? 

— Jah, kui ma sinust nii eemal olen, maal, üksinda 
omaette, sina aga linnas, teiste inimeste seltsis... Linnas 
sa kõneled mulle alati nii palju, kus sa käid ja mis sa teed, 
aga nüüd sa ei kõnele mitte midagi. Või mina tean, mis 
sa sääl teed? Vaata, et sa mul üle aisa ei hakka lööma, 
nagu kõik su ametvennad... 

— Aga, kulla Reet, kas sa oled siis minu kohta juba 
midagi halba kuulnud? küsis Ilmar ja luges naise mängle- 
vast kartlikkusest välja aina igatsust ja armastust enese 
vastu. 

— Kui mina peaksin midagi kuulma, vastas Reet, siis 
ikka viimasena. 

Ilmar oli päris liigutatud oma abikaasa südame õrnu- 
sest. Ta tõstis käe Reeda õlale, vaatas enne ümberringi 
ja suudles siis teda üpris hellalt meelekohale. 

Joel oli vahepääl Reeda supluskohale sõudnud. Liivas 
leidis ta eest ainult kahe jalajälgi: kergeid ja tuttavaid 
väga palju, raskeid ainult mõne üksiku, vee poole ja jälle 
tagasi. 

— Nii, nii! hüüdis ta kõvasti, hüppas tusasena paati ja 
lükkas enese kaldalt minema. Ei, armukade ta Niinemäele 
polnud, seda mitte, aga jälle oli nagu raisatud kogu see 
maalesõit, see ilus ilm, vaba aeg, ja nii mõttetu paistis kogu 
see järv, see suvila sääl ja see paadisõit siin. Reet lihtsalt 
narrib, keerles mõte Joeli pääs. Viha ja ahastus surusid 
tavalise arukuse täiesti nurka. Kahekordseks kasvanud 
jõuga tõmbas ta mõlasid. Ta läheb nüüd otsekohe valla- 
majja, helistab linnast auto välja ning sõidab kohe mi- 
nema. Aga keset järve oli see kava juba kahvatanud ja 
Joel võttis koosi pikuti järve veski poole. 

Kiki istus parajasti lameda põhjaga paadis kobruleh- 
tede vahel, roheline sametjakk seljas, juuksed kohevil, ja 
õngitses. 

— Ära mu kala ära hirmuta! hüüdis ta juba eemalt ja 
sihtis kogu oma sugereeriva pilgu korgile. Näe, näkib! 

— Sinu õnne pääle! hüüdis ta äkki ja vibutas nööri 
välja. 

Õnn polnud küll kuigi suur, aga konks istus sügaval 
särje kurgus, nii et Kikil tuli selle kallal kaua õiendada. 
Kala siples veel paadipõhjaski, suu verine. 

— Kassul hale pole? küsis Joel. 

— Miks ei ole hale! Kui ma ainult sellele mõtlen... 

Kiki võttis pika vingerdava vihmaussi, ajas selle 
konksu otsa, sülitas pääle ja viskas nööri uuesti vette. 

— Kas sa ei ole siis kunagi õngitsenud? küsis ta 
Joelilt. 

— Mina peaksin elava ussi konksu otsa ajama? Mõtle 
— elava ussi! 

— Mina ei mõtlegi sellele. Kui õngitsed, siis on ju 
mõtted nii-nii kaugel, et ei jõua neile ise järelegi. Kui 
nõnda mõtlema hakata nagu sina, siis ei saa üldse õngit- 

seda ega kala süüa. Ükskord oli minul ka nii, et mitte ei 
läinud kanaliha suust alla, sest ma vaatasin päält, kuidas 
teda tapeti. Aga ei ole vaja mõtelda, siis pole viga midagi. 
Kui ma hakkaksin järele mõtlema, siis ma ei saaks ka vähki 
süüa, ja ma ei armasta midagi nõnda kui vähki. Aga ei 
ole vaja midagi mõtelda, siis võtad ikka ilusasti konna, nü- 
lid rahulikult ära ja paned kahva pääle. Ta peab veel na- 
Miake liigutamagi. Aga see pole midagi. Kui ma väike 
° olin, püüdsin ükskord terve pesatäie nastikuid kinni, tõin 
- põues koju. Jooksid tuba pidi laiali, oli raske kätte saada. 
Olin kuulnud, et kui neil saba ära lõigata nagu sisalikul, 

siis kasvab uus asemele. Proovisin,-aga ära kadusid kõik 
käest. Ja nüüd ma ei teagi, kas kasvab uus saba või mitte. 
- Kuidas sina arvad? 

— Jäta see jube jutt! Läki üles, mul on sinule mi- 

lagi tõsisemat rääkida, ütles Joel pahaselt. 

Üleval suvilas nägi Kiki Joeli kortsus laupa ja otsis 
talle mugavat istet, lohutavat vestlust, hääd kohvi. Ta 
ruttas kööki, jooksis alla tallu, askeldas hajameelselt ringi. 
Joel käis tühjades tubades, käed seljal, pilk põrandal, ja 
ootas, kuni saab Kikiga seista silm silma vastu, sest tal oli 
temaga kana kitkuda. Temale ei meeldinud ka Kiki ala- 
line põgenemine hajameelsusse ja lobisemisse, millega nii 
mugavasti sai otsevastustest kõrvale põigelda. Nüüd pa- 
neb Joel küsimused risti ette, Kiki peab vastama kas jaa 
või ei. 

— Sa vaatad minu õnneämblikut? küsis äkki Kiki, 
Joelit võrgu ees seismas nähes. Teda polegi ju võrgus? 
Oota, ma kutsun ta kohe välja! 

Ta püüdis aknalt kärbse ja viskas selle võrku. Võrk 
võppus, aga ämblikut ei tulnud kuskilt nähtavale. 

— Oota veidikese! ütles Kiki. 

Vaevalt tegi toibuv kärbes esimese liigutuse, kui teab 
kust peidust suur pruun pehme kogu välja jooksis, kähku 
oma saagi paar korda ümbert kinni mähkis ning siis kallale 
asus oma pikkade läbipaistvate, nagu kirjust tselluloidist 
jalgadega. 

— Ma toon talle iga päev toitu, seletas Kiki õhinal. 
Aga surnuist ta ei hooli, kärbes peab veel vähe liigutama. 

Joelile sai äkki vastikuks see vereimeja ühes oma ehi- 
tusega, mida ta ennist nii imetlenud oli, ja ühe tõmmakuga 
rebis ta kogu võrgu puruks. Pika päästeniidi varal laskis 
ämblik enese põrandale. Joel hakkas teda otsima ja taga 
ajama. 

— Ei, ära teda tapa! hüüdis Kiki, ära tapa! Ämbli- 
kut ei tohi surmata: tuleb tulekahju. 

— Kurat teab, mis lemmikud sul on! hüüdis Joel vi- 
haselt. Kes teab, mis roimadeks sa ise kõigiks valmis ei 
ole! Piinad kärbseid ja kasvatad ämblikuid! Ja istud 
siin järvekurus ise nagu ämblik, istud roos, õngitsed kalu, 
aga ise varitsed ja vahid üle järve, et kas me sääl jälle 
kokku saame või kuidas! Nuumad meid oma häädusega 
ja siis... 

Kiki toetas end vastu seina, käed selja taga, ja ütles 
õnnetut teeseldes: 

— Kas ma olen nüüd midagi väga paha teinud? Mil- 
lega ma nüüd olen eksinud? Kas ma pean siit ära mi- 
nema? Kas ma ei tohigi enam õngitseda? 

Ta vaatas alt silmakurudest Joelile otsa. Tema pilgus 
oli jälle seda edvistust, mida Joel nüüd kõige vähem sallis. 
See tundus otse irvitusena. 

— Vaata mulle silma ja vasta, kas sa oled kõik välja 
lobisenud? 

Joel oli vihane, Joel võttis käsivarrest kinni ja pigistas 
valusasti. 
— Aga kellele siis? Ja mida? 
— Proua Orajõele! 
— Proua Orajõe? Ma ei ole teda näinudki. 
— Valetad! Sa käisid hiljuti linnas? 
— Ma nägin ainult Niinemäed. 
— Sa kõnelesid temale? 
K Kiki vaikis tükk aega, siis, kõrvale vaadates, lausus ta- 
| sakesi: 
d — Ma tundsin ju ennast nii üksikuna, mahajäetuna... 
A Teie hullasite siin nii väga... ma arvasin, et... teen 
hääd, kui ka Niinemäe seda teab... 

— Ahnit! hüüdis Joel raevunult. 

— Jah, ma sõitsin linna, läksin tema juurde ja... üt- 
lesin, et Reet on palavikus... ja et tuli läbimärjana minu 
poole ja et sina olid siin ja et... Ma tahtsin veel midagi 
ütelda, aga mitte ei osanud, ma kõnelesin edasi ainult si- 
nust... Sinust ja Reedast koos mitte ei saanud... Sinu 

4 pärast ei saanud, Reeda pärast vahest küll... Kas see 
° - on väga halb, et ma Reeda pärast oleks ehk saanud? Kas 
ma ütlen talle seda ja palun andeks? Oli nii rumal kõik! 

Mis ma sinna üldse läksin? 
Pika õngitsemise järele sai Joel viimaks nii palju teada, 
A et Kiki oli linnas koos olnud proua Raudkatsiga, kes olnud 
Joelist väga huvitatud ja kellele siis Kiki kõnelnudki, et 
Joel käib sageli maal suvila ehitamist kontrollimas ning on 
paaril korral ka proua Niinemäega koos järvel sõudmas 
| käinud. ,,Jumala eest, mitte ühtki sõna rohkem!“ Küllap 
proua Raudkats võis seda uudist edasi kõnelda proua Ora- 
jõele, see siis väikeste lisandustega oma mehele, kes siis. 
| Joelit tänaval kohates võiski muiates vihjata: — Noh, sõ- 

ber, küll me juba teame, mis see tähendab, kui telefonist 
alati vastatakse: maale sõitnud! Nojah, valged ööd, paa- 
disõidud proua Niinemäega. . 

See alles täna linnas kõnnak öeldud Orajõe lause oli 
Joelit väga häirinud. 

Kui Joel enese rahustuseks oli loonud selle pideva niidi 
kuulujuttude vahele, andestas ta juba Kikile õige veidi- 
kese, kuigi ta enne teda oli tublisti läbi noominud. Umb- 
usk aga jäi, sest jutukera niit oli ikkagi hargnema haka- 
nud. Kiki mässis siidpaberist välja suhkrutükid, mida ta 
kohvikust oli kaasa võtnud külaliste jaoks, kuna ta ise 
suhkrut kohvi jaoks ei tarvitanud. F 


Kui Joel kohvi vahele veelgi oli ürminud, noominud ja 
Kikilt edaspidiseks tõotusi võtnud, tõusis ta püsti ja ütles: 

— Nüüd ma lähen. 

— Ma tulen kaasa... 

— Nagu tahad. 

Joel tahtis veel täna kõige üle selgusele jõuda. ' Ta pidi 
tingimata kokku saama Niinemäedega, lõppegu see kuidas 
tahes. 

Veel järvelgi oli Joel karm Kiki vastu, kui see tüi 
küllalt valvsalt ei juhtinud. Soekurul võttis tulijaid vas 
vana Niinemäe, kes särgiväel, käised üles kääritud, aias 
kaevas. Noorpaar, ütles ta, magab üleval, mingu aga Kiki 
julgesti ja ajagu nad üles, nad juba küllalt lesinud. 

Seekord oli vanamees Hurda vastu hoopis lahkem ning 
tituleeris teda vahetpidamata härra arhitektiks. 

— Ma olen teist, härra arhitekt, palju hääd kuulnud, 
ütles ta aiapingil külalisele ruumi tehes. Teie olete nii 
lahke olnud ja nii sagedasti meie ehitust juhatamas käinud. 
Oi, Ilmar peab teist väga lugu. Väga. Olete tubli mees! 
Aga... see, kes teil kaasas oli (vana Niinemäe viipas 

pääga), nojah, küll te ise teate. Mis? Kulmud, suu, 
juuksed, kõik värvitud, mis? Läbi ja läbi võlts, mis? Kas 
see on teie maitse? Minu mitte. Mina tunnen inimesi! 
Oleme Ilmariga vahel kõnelnud... No jah, aga mis me 
nüüd sellest kõneleme. Teie era asi, mis? Mis mina oma 
ninast sinna vahele topin? 


»» Jah, nii on see inemiste asi,“ mõtles vana Niinemäe, 
kui teised alla olid tulnud ja kui neljakesi oli mindud su- 
vilat vaatama, ,,tormavad tulle nagu liblikad ja on alles 
takka järele targad.” ° 


Suvila oli juba peagu korras. Lõosilma-tuppa astudes 
pigistas Reet teiste nägemata nii hirmus tõsise Joeli väikest 
sõrme. Joel reageeris külmalt. ,,Küll ma tean,“ ütles 
Reeda ilme väga etteheitvalt. ,,Miks me ei võiks kahe- 
kesi olla?“ vastas sellele Joeli ilme. Nüüd pigistas Reet 
Joelit juba käsivarrest, jooksis siis vallatult oma mehe 
juurde ja palus abi Joeli vastu, kes teda näpistavat. Mil- 
line ulaklik jultumus! Joel võttis nüüd Kikil käsivarrest 
kinni ja nad läksid kahekesi välja. Joel katsus olla elav 
ja rõõmus ning nad jooksid trepist alla järve äärde selle 
vallatusega, mida Joel ikka ainult koos Reedaga oli ilmu- 
tanud. 

— Näed sa! hüüdis Ilmar paljutähendavalt oma nai- 
sele läbi akna viibates. 

Reet kippus teistele kärsitult järele. Ta tahtis järvele 
sõitma minna, aga Joel polnud ettepanekust vaimustatud, 
ja ka õpetaja, kel puudus Peetruse usukindlus, arvas, et nii 
suurt koormat see kerge paadilest ei kanna. Lepiti siis ül- 
diselt väikese jalutuskäiguga metsas. 

Naised olid ette jõudnud, Niinemäe vaatas kavalalt 
Hurda otsa ja ütles: 3 

— Teate, armas Hurt, ma olen teist päris pettunud. 

— Aga kuidas siis? oli Joel üllatatud. 

— Mina arvasin ikka, et te siin maal käite minu suvila 
ehitamise pärast... 

Joel seadis ennast kõigeks valmis. 

— Nüüd aga näen, jatkas Niinemäe, et asi polegi nii 
lihtne. Olete toagi üürinud, niisiis suvitate siin? 

— Vahetevahel küll. Töö ei lase ju pikalt ega pide- 
valt siia jääda. Ma imestan koguni, et järvekallas pole 
veel suureks suvituskohaks välja arenenud, eeldusi oleks 
paljut. 2. 

— Jah, ilus järv, soojad ööd, toredad metsad — see 
pisut romantikat kulub teile sekka ära, vastas Niinemäe, 
ilma et oleks lasknud end kõrvale kallutada. 

Olen vist peos,“ mõtles Joel, ,,ironiseerib veel pää- 
legi". 

— Ma siiski hoiatan teid kui oma sõpra, ütles Niine- 
mäe tasemini, ärge asju liiga kaugele laske areneda! Ka- 
hetsete viimaks. Kiki on ju hää inimene, vägagi hää, 
aga... liig kergete elukommetega. Olen Reetagi hoiata- 
nud: kerged kombed hakkavad ju hõlpsasti külge. Kiki 
on kord minule puhtast südamest kui hingekarjasele üht ja 
teist pihtinud. Ma ei või kõike edasi kõnelda... 

Ja päris sosinal lisas ta: 

— Jäägu see meie vahele: tal on isegi laps olnud. Sel- 
lest ta pole põrmugi hoolinud, on teise kuhugi ukse taha 
jätnud... Ma ei kõnele teile sellest halva pärast, vaid et 
te teaksite silmad lahti hoida. Aga ärge midagi sellest te- 
male enesele hingake! Jumal hoidku! 

— Ah, muidugi mitte! pomises Hurt, oma rõõmu talt- 


sutades. 

Kiki polnud siis ikkagi midagi kardetavat välja lobi- 
senud. Õpetaja Niinemäe aga, tundes, nagu oleks ta Ki- 
kile tagaselja ülekohut “teinud, ruttas tema juurde lahke 
näoga ja hakkas midagi väga elavalt seletama. 


Aegapidi said Joelit Reeta tagasi oma muretu viisi 
ja peagu unustasid, et siin oli ka päältvaatajaid. Hullates 
jooksid nad eelmisele paarile järele. Reet haaras oma me- 
hel käe alt kinni. Kiki aga leidis, et teerada on neljale 
liiga kitsas ja käis üksinda taga. Reeda elavus jatkus 
nüüdki veel ning kahe mehe vahel kõndides jaotas ta end 
nõnda, et ühele vaatas armsa pilguga otsa, kuna samal 
ajal teist enesele paljutähendavalt ligemale tõmbas, ja et 
ühele pani oma pää õla najale, kuna samas teiselt õrna 
käepigistusega selle eest vabandust palus. 


Joel nõudis sisemiselt endale enamat, aga kuna Reet ei 
saanud kahe mehe osi omal jõul ümber vahetada, siis las- 
kis Joel käe lahti ja läks ära Kiki juurde, kes sääl taga, 
metsatee kõrgeil rohtunud rööbastel, katsus omaette ba- 
lansseerida. Aga Kiki oli nüüd ootamatult hoopis tõrk- 
saks muutunud ega lasknud Joelil ennast puudutadagi. Ja 
kui Joel sellest hoolimata vägisi katsus aidata temal tasa- 
kaalu hoida, ajas Kiki nagu kass oma küüned välja. Ja- 
gelusest kasvas välja väike jõuproov ja Kiki pani käiku 
isegi hambad, nii et kui nad teiste juurde jõudsid, pidi Joel 
oma parema käeselja hoolega Reeda eest ära peitma. 

Ainus, kes kõiki neid väikesi armu ja vaenu mänge 
kaasa ei teinud, oli õpetaja Niinemäe. Tema tundis enese 
ümber oivalist idülli: lehed lõhnasid, linnukesed laulsid, 
ümber aina hääd sõbrad ja see jumalik rahu. 


Nad olid jõudnud Soekuru piirini ja siit edasi ei suut- 
nud Niinemäed enam ükski vägi meelitada, olgugi et säält 

eemalt mäekünkalt oleks avanenud ilus vaade üle järve 
ühes roheliste kallastega. Tema tunnustas ilu ainult omal 
maalapil. Ning ta oli siiralt tänulik Jumalale, kes laskis 
oma sulasel osaks saada neid silmapilke, kus armastus, 
häädus ja hingeline rahu liitusid koos looduse iluga nagu 
üheksainsaks ülendavaks koraaliks. — 

12. 


Ühel südasuve pühapäeva õhtupoolikul peeti Soekurul 
uue suvila sissepühitsemispidu. Oli külalisi lähedalt ja kau- 
gelt. Võis näha tolmunud autosid, vedruvankreid, jalg- 
rattaid. Ilmar Niinemäe saabus ise kella viieks, tuues oma 
tsikliga kaasa õpetaja Tuuliku. Vana Arnemann oleks 
küljekorvi jaoks liiga raske olnud. 

Peremehe tulekut oodati vanamajas, ja kui ta enda 
tolmust oli puhastanud, mindi koos üle kinkude suvila 
poole, kõige ees vana Arnemann pikas talaaris, suur läi- 
kiv kuldrist kaelas, lauluraamat käes. Ta astus aegapidi 
ja väärikalt, raske pää ettepoole kummaras, ning pühkis 
aeg-ajalt taskurätikuga oma laupa ja nägu, kuna ilmalike ja 
vaimulike riiete ületsi kandmine selle päikesega higistama 
võttis. 

Vaimuliku talitusega tehti kohe algust. Kahe käega 
väikest lauluraamatut lahti hoides ja säält sõnu ette öeldes, 
seisis Arnemann toanurgas suurelt ja tähtsalt, nagu seda 
silmapilk nõudis. Otse tema ette oli end asetanud Ilmar 
Niinemäe ühes oma abikaasaga, nagu oleks tegemist nende 
teiskordse laulatusega. Siia oma poja kõrvale pisut taha- 
poole oli nihkunud ka vana Niinemäe oma prouaga ja 
kasupoja Luiga. Siinsamas seisis ka naaberperemehi, õpe- 

taja Tuulik, preili Rosalinde valges brodeeritud kleidis, lai 
taevakarva lehv rinna ees, teine samasugune taga, ja edasi, 
juba ukse juures ja taga ukse, muud rahvast, nende hulgas 
ehitusmeister, pooleteramees oma perega ja arhitekt Hurt. 


Vana Niinemäe teadis küll, et Arnemann on nagu iga 
teinegi surelik sisemiselt patune ja mõnede ilmalike nõr- 
kustega koormatud, aga kuidas läksid tema sõnad siiski 
otsekohe südamesse, nii et tahtmatult tuli silmi pühkida! 
Sõidust veel väsinud Niinemäe sai kõnet jälgida ainult 
pääliskaudselt, kiire kihutamishoog ei olnud veel kehast 
lahkunud, ning ta mõtles tagasi järskudele kurvidele, kus 
Tuulik oli häält tõstnud; vahel libisesid ta mõtted ka šel- 
lele, kuidas tema ise oleks kokku seadnud niisuguse maja- 
pühitsemise jutluse. Reet seisis liikumatult tema kõrval 
ega lasknud oma silmi lahti Arnemanni talaari mustast, rii- 
dega ületõmmatud nööbist. Kui temal siin seista oli väga 
ebamugav, ei kadunud preili Rosalinde näolt see õndsalik 
ilme, mida ta ikka siiralt kandis igal jumalasõna kuuluta- 
misel. Tema oli ka viisi algaja ja venitaja. Kui aga ba- 
jaanimees, keda vana Niinemäe tantsuks oli palganud, 
oma lõõtspilliga katsus koraali saatma hakata, pöördus 
Rosalinde ümber, väristas oma sõrmeotsadega nagu tiiba- 
dega ja sundis pilli vaikima. 


Ilmar muutus tähelepanelikuks alles siis, kui hakati kõ- 
nelema temast kui tublist töömehest Issanda viinamäel ja 
kui eeskujulikust perekonnapääst, Reedast aga kui ideaal- 
sest abielunaisest. Sellise vägivaldse intiimsustesse tungi- 
mise pärast oleks Reet tahtnud maa alla vajuda. Ta vahtis 
enda ette maha ja hakkas närvlikult kingaotsaga liigutama. 
Aga juba oli Arnemann inimeste juurest otsaga jõudnud 
välja looduse juurde ning säält edasi kõrgemaisse regiooni- 

desse, kust kogu seda maapäälset elu juhiti ja seati ja kust 
paluti õnnistust ka sellele majale. 

Hurt seisis teises toas uksepiida najal tusase näoga. 
Ka teda oli Arnemann põgusalt maininud. Kogu see eten- 
dus oli tema meelest sama igav kui asjata. Oli kui oleks 
võõras vatak tunginud siia majja, mille sügavamat mõtet 
ainult tema teab, ja hakanud siin omavoliliselt talitama. 
Äsja ta oli läbi käinud kogu maja ja oma suureks hämmas- 
tuseks leidnud kõigist tubadest koitanud sohvatükke, lon- 
kavaid laudu, maitsetuid sirme, vildakaid toole, seina sisse 
löödud naelu, kuhu üleriideid oli riputatud. Kogu see 
koli, millest vanamaja pungil täis oli olnud ja mida ei osa- 
tud enam hästi kuhugile mahutada, oli siia kokku tassitud. 
Oli katsutud isegi aknaid kardinatega ilustada, ning kuhu 
vanad kardinaliistud pikkuselt ei sobinud, sinna oli kahe 
naela vahele veetud nöör. Lõosilma-tuba oli täis süldi- 
kausse ja nurmenuku-tuppa oli üles seatud suur vaat kodu- 
õllega. 

Juba mitu päeva tagasi oli alanud toitudevalmistamine 
ja vana Niinemäe, kulinaarkunstis vilunud, oli ülemjuha- 
tuse enda kätte võtnud. Uue suvila elektripliidisse oli ta 
suhtunud hoopis põlastavalt ja lasknud kõik road valmis 
teha vanamajas, kust neid veel praegugi suurte korvidega 
kohale toodi. Kogu selle mööbli ja toidu voorimises ühest 
majast teise oli meelsasti kaasa aidanud pooleteramees 
oma arvuka perega, lootes ise varsti pääseda vabanevasse 
vanamajja. 

Pärast väimulikku talitust siirduti vaatlema ehitust. 
Peremees ise rahustas arhitekti, et sisustus on muidugi veel 
poolik ja esialgne. Noor rahvas pudenes kiiresti laiali. 
Kõnniti läbi värskelt rajatud aed suvila taga, lehtmajad ja 
triiphoone. Kõik oli suurejooneline ja uhke, nagu noor 

ja vana Niinemäe soovinud. Majaesiselt kitsamalt terrassi- 
ribalt viis kolm-neli astet alla teisele, avaramale terrassile, 
mida kahelt poolt palistasid noored pärnad (see oli Reeda 
soov) ja mille keskel asetses neljakandiline tiik graniidist 
naisfiguuriga keskel (ainult vähesed teadsid, et see oli 
kunstnik Umbjärve töö, modelleeritud Kiki järele). Bas- 
sein oli kuiv, kuna tarvilise veevärgiga veel poldud toime 
tuldud. 

Uuriti kaua kahte kipskuju kummalgi pool tsement- 
treppi, mis alla järvele viis. Ei jõutud nimelt kuidagi ot- 
susele, kas see elukas, mille turjale väike laps paigutatud, 
on säga või mõni muu kala või koguni padakonn. Otsiti 
üles kunstnik ise ja toodi seletust andma. Aga Umbjärv 
oli väga napisõnaline ja tähendas ainult, et see on 
konstruktsioon. Keegi ei tahtnud end ka rumalaks teha ja 
nõnda lepitigi vaikselt selle liigitusega. Ainult kui vana 
Niinemäe oma sõbra maa-apteekriga olid kahekesi jäänud, 
osutas ta lastekujudele ja ütles talle külge müksates palju- 
tähendava silmapilgutusega: 

— Täis hällid, mis? 

— Jah, aga kui ainult Jumal tahab anda... vastas 
vana kaardilauasõber. 

— Ei nüüdne põlv enam seda usu. Nüüd, kui laste- 
saamine on juba inimeste eneste teha... 

— Aga kas siis Ilmar ise ka ei usu? 

— Kus sellega, kuidas muidu! Aga vaat', miniast ei 
saa hästi aru... A 

Nad astusid paar astet alla poole. Apteeker jäi seisma 
ja ütles tasakesi: 

— Jah, kõneldakse, et... 

— Mis kõneldakse? 

— Nii ja naa... Ka mina ise nägin kord, kuidas 
teie minia selle arhitektiga koos suplesid... 

Vana Niinemäe naeris aga oma sõbra välja: 

— Meil on vist aeg juba oma kõrvad pää alla panna! 
Koos suplesid? Hahaha! No jah, mis siis, kui suplesid, 
mis? Meiesugune arvab, et ohoil Aga nooremad? Küsi 
Ilmari käest! Tema naeraks sind välja, nagu ta mind 
välja naeris. Oh teid vanu kände küll, ütles ta, ega siis 
nüüdsed noored niisugused pole nagu teie päevilt Eks 
Ilmar ole uue aja inimene ja kõik! Küll tema juba teab, 
mis ta ütleb! 

Nad olid alla järve äärde jõudnud. 

— Näed sa? ütles Niinemäe saarekese poole viibates. 


Päikest virvendas veest vastu, silmi pilutades aga võis 
näha, kuidas eemal saarekese juures vees sulistati ja pool- 
alasti ringi kõnniti, ilma et oleks hoolitud piduliste pilku- 
dest järve ääres. 

— Näed sa? kordas Niinemäe. Meie ajal oli see patt, 
mis? Nüüd aga joostakse paljaste reitega ümber ja katki 
pole midagi. Ka Ilmar ütleb, et pole katki midagi! See 
on ju sport. Ilmar ise teeb ka sporti, jaa, temal ju see 
rõõmuratas. Kihutab, pime, vahel nii kui tuul! Aga kas 
ta kaelamurdmist kardab, oota enne! Pane meid nõnda 
sporti tegema, või koguni meie naisi, mis? .Kuluks neile 
päris ära. Muidu näod pilvis hommikust õhtuni ja kus 
seda nurisemist ja irisemist! Mis oleks, vanamees, kui 
oma mooridele sünnipäevaks õige supeltrikood kingik- 
sime, mis? 

Niinemäe müksas apteekrile külge ja nad mügisesid 
naerda ning hakkasid trepist aegapidi üles tulema, kuna 
oli sööma hõigatud. 

Pärast õhtusööki, kui seltskond oli paljudeks rühma- 
deks jagunenud, istus üks osa külalisi, need, kes lugu pi- 
dasid mõnusast jutust, üleval teise korra rõdul. Pääjutu- 
puhujaks oli siin vana Arnemann, kel anekdoote ja tõesti- 
sündinud lugusid oli otse käisest raputada. Tema sõna 
oli lopsakas, hääl mahlakas ning tema punsunud ja ette- 
poole kaldunud näo miimikat oli nii tore jälgida, et raske 
oleks olnud mujale vaadata. Ta algas süütuist ja lihtsaist 
lugudest, segas neisse koomiliselt iseennastki, siirdus vahe- 
pääl poliitilistesse anekdootidesse, mis kitsendatud sõna- 
vabaduse päevil eriti kaharaid võsusid ajasid, ning siis, kui 
õllekannusid juba õige palju oli tühjendatud ja kuulajate 
ringis naisi näha polnud, viskas ta sekka ka mõne kan- 
gemakraadilise nalja. 

AIl aga tantsiti vahetpidamata, kuna järvelt kuuldus 
laulu ning kilkamist. Jalutati aias, metsaserval, rukkipõllu 
ääres, suvila ees terrassil, ning kogu pidustuse suminasse 
segunes selle mahedate kinkude vahelise järve kalda peh- 
met ja laiska suvitusmeeleolu. 

Preili Rosalinde, jasmiiniõis näpu vahel, kutsus vana- 
proua Niinemäe, kes kogu aeg oli ringi koperdanud ja 
talitanud ning kes alles nüüd sai hinge tõmmata, üles roo- 
sade tapetitega tuppa: 

— Tulge doch vaatama, Frau Niinemäe, see päris 
väikene tuba üleval! Ma saan teda nii netilt einrihtima! 
Tulge doch! 

Ja kui nad üles tuppa jõudsid, jatkas ta: 

— Naa, mis ütlete teie selle juurde? Kas ei ole see 
nenna kui paradiisis? Palun, vaadake veel see välja- 
vaade! Prachtvoll, was? 

Vanaprouat jättis aga see väljavaade enam vähem 
ükskõikseks, küll aga erutas teda saksa preili suur vaimus- 

tus. Kuidas tema ennast siin üldse laiutada mõtleb? Mis 
ta õige enesest arvab? Juba üleeile, kui ta siia maale oli 
sõitnud, oli tema vanaproua meelest kõige ilusamad mööb- 
lid vanamajast just selle toa jaoks valinud. Ta pidi ikka 
siia sõitma appi pidustuse vastu valmistama, aga juba on 
tal mahti olnud seda vana biedermeiersohvat väikeste pitsi- 
dega ehtida, ja näe, juba on ta ka seinale riputanud oma 
venna suurendatud portree ja tulevase voodi kohale kinni- 
tanud hõbetähtedega salmikese pühast kirjast. 

— Kas teile selle toa Ilmar lubas? küsis vanaproua. 

— Ja muidugi! Tema on ju, ach, nenna kena ja ar- 
mas. Tema peab linnast minu toast see ilus teppihh 
kaasa tooma, ja ach, mötelda, ma oleksin päris unustanud, 
see roosa padi, mis mina ise olen oma vennale välja štik- 
kinud. Ach, kuidas doch minu kadunud vend on väega 
armastanud keik minu käsitööd ja ikka ütelnud: Du bist 
der Geist der Gemiütlichkeit! Ja mina tahan kah siin keik 
nenna jemüütlihh teha... 

— Aga mina ei mõista seda Ilmarit, vastas vanaproua, 
ma ometi selge sõnaga ütlesin talle, et me ise vanamehega 
tahame siia ülemisele korrale kolida. Ma ei saa aru, kui- 
das ta nõnda ühele ja teisele lubada tohib. Ma lähen 
kohe ja küsin Ilmari käest, kelle tuba see siin on. 

— Aga Frau Niinemäe, Frau Niinemäe! hoidis Rosa- 
linde teda tagasi, mitte täna, mitte täna! Nüüd on meil 
doch nenna röömus pidupäev! Ach, vaadake, vaadake, 
kui hästi ta möistab seltskonda unterhaltida! Ja kuidas 
tema on lugupeetud! 

Nad vaatasid mõlemad aknast välja. Ilmar peatus ter- 
rassipingil ühe rühma juures ja kohe pakuti temale sääl 
istet, nüüd ta kõneles midagi, kõik kuulasid, mõned püsti 
seistes ja temale kohta valmis hoides. Ilmar aga ruttas 

juba teise laua juurde, andis teenijale käsu, et ta tühjad 
limonadipudelid ära koristaks ja uued asemele tooks. 

Aga peab tunnistama, aknast väljavaatajate huvi pöör- 
dus otsemaid Reedale, kui see alt järve äärest üles jõudis 
kahe üliõpilase vahel ja basseini äärde seisma jäi, sääl 
naerda lõkerdas ja teistest üldse ei näinud hoolivat. Ja 
nüüd viipas ta veel käega nii ebaviisakalt arhitekti poole, 
kes neist mööda tahtis minna. 

— Pfui, kuidas vöib nenna einfach olla! Aga 
Gretchen! 

Vanaproual oli kohe selge, mida preili mõtleb, ning 
korraga soikus nende endine jutt. Nad tõmbusid kardina 
varju, üks ühel pool lauda, teine teisel pool. 

— Jah, niisugune ta on, nurises 'vanaproua, kui nad 
olid vaikides luuranud, mis edasi sünnib. Ennist käskisin 
teist kööki appi tulla, aga tema vastab nii pirtsakalt, et ega 
ta minu teenija ei ole! Noh, mis te ütlete? Mitte lillegi 
ei taha ta kunagi liigutada. Muudkui kõõrutab hommikust 
õhtuni, ja ka nüüd ei mõista ta ennast üleval pidada. Jook- 
seb ainult nende poistega ringi ja ka selle arhitektiga, nagu 
poleks teisi külalisi olemaski! Et ta ka ringi vaataks, kas 
midagi kuskil puudus on või... 

— Ach, Frau Niinemäe, meie oleme juba vanad ja ei 
mõista see noorus! naeris Rosalinde vabandavalt. Ma ei 
taha jo Gretcheni kohta midagi halba ütelda, aga minul 
on vahel Ilmarist kahju. Ach, Ilmar armastab väega see 
jemüütlihhkeit! Ta on nenna önnelik, kui ma teda lille- 
kesega šmükin, ja ta on ikka tähelepanelik minu vastu. 
Mötelda, üks päev tuleb ta minu poole üles ja ütleb, kulla 
Rosalinde, olge nii armas ja ömmelge mulle doch seda 
kuuenööpi ette, mitu nädalat olen mina juba mötlenud, et 
keegi seda ette ömbleks. Ja mina olen tema sokid salaja 

ei süüdista, tema on doch kui linnukene oksa pääl. 

— Mis linnukene? pahandas vanaproua. Mõtelge, mis 
jutud tema kohta võivad tekkida, kui ta ennast nõnda üle- 
val peab! Edvistab ainult ja lõkerdab. See mõni õpetaja- 
proua! Ma lähen õige ja ütlen Ilmarile... Näe, näe, kui- 
das ta nüüd käe alt kinni tantsima jookseb! 


Mõlemad sirutasid kaelad õieli, kuni Reet alumisele 
rõdule ära kadus, kus kogu aeg tantsiti. 


Tõtt ütelda, Reeda lõbusus oli täna rohkem närvlik ja 
liialdatud kui päris loomulik. Sisemiselt ta kannatas. Ta 
ei tunnud ennast kunagi päris kodus võõraste hulgas, te- 
mas oli palju looduslapse argust, mida maha surudes ta! 
ilmesse ja liigutustesse tuli teisigi nakatavat ebasiirust. Ka 
Joeli ametlik viisakus ja tagasihoidlikkus teiste ees mõjus 
võõrastavalt pärast kõiki läbielatud intiimsusi temaga. 
Päälesunnitud maski oli mõlemail raske kanda, ja kui ju- 
hus vähegi lubas, ühtusid käed salajas hetkeliseks pigistu- 
seks, aga neid juhuseid polnud palju. Joel nagu meeleldi 
hoidus neist, suurendades veelgi Reeda üksindustunnet ja 
mahajäetust. Nõnda siis pingutas ta ennast ülilõbus 
olema, kui temaga kõneldi või kui teda tantsima viidi. Ta 

tundis enese nagu halvatud olevat, et ise midagi algatada 
või osutada teiste hulgas seda rahu ja tasakaalu mis Joel. 
Vanaproua ei jätnud kõrvale juhust, et Ilmari tähele- 
panu juhtida Reeda ebasündsale käitumisele. Ilmar lõi 
küll käega, aga muutus tähelepanelikumaks ja hakkas 
Reeta otsima. Ta leidis ta viimaks metsa all jooksmas 
koos noorte tütarlaste ja üliõpilastega. Joel nägi abielu- 
paari tasakesi vestlevat ja siis aeglaselt tuppa minevat. 


Alles tüki aja järel ilmus Reet uuesti nähtavale, aga 

rõõmutult, nagu longu lastud tiibadega. Ta silmad paist- 
sid kahtlaselt punased olevat. 

— Mis on? küsis Joel ehmunult. 

— Ah, ei midagi, vastas Reet naeratades ja eneses mi- 
dagi maha suruda katsudes. Kas te ei tahaks tantsida? 

Nad läksid rõdule, tegid paar keeru, aga tants oli kui- 
dagi elutu, mõtted liikusid hoopis mujal. Tubades, kust 
nad läbi kõndisid, ei pandud neid tähelegi, kõigil oli lõbus 
olla, joodi ja söödi, vesteldi, jutustati anekdoote, peksti 
keelt. 

— Kaome siit! sosistas Joel ja katsus Reeda käsi- 
varrest kinni võtta, aga see vabastati kiiresti. Sellisena 
polnud Joel Reeta veel kunagi näinud. 

Nad peatusid väikeses tühjas toas ülemisel korral. 
»Pärnaõie-tuba”, mõtles Joel, aga praegu oli kõige vähem 
kohane seda meelde tuletada. Reet jättis ukse lahti, näh- 
tavasti selleks, et keegi ei saaks neid milleski kahtlustama 
hakata. 

— Miks olete nii isesugune? küsis Joel tasakesi. 

Reet seisis akna juures ja vedas sõrmega ruudule jooni. 
Kogu ta olemisest paistis välja teadmatus, kurbus, abitus. 
Joel oleks tahtnud teda kuidagi aidata, aga sõnad olid te- 
mal eneselgi äärmiselt kitsid tulema. Alles tüki aja pä- 
rast, nähtavasti enesest võitu saades, ütles Reet, ennast 
nagu eemalt valgustades: 

— Reet on halb. Reedaga ei olda rahul. Tema ei 
oska perenaine olla. Tema ei ole soliidne. 

Toonis oli juba veidi lapselikkust ja mänglevat üle- 
olu, ning Joel läks rõõmsamaks. 

— Reet ei saa aru, jatkas ta, mis päev täna on. Ta 
on liiga kergemeelne. Ei hoolitse küllalt vanemate daa- 
mide eest, ei istu nende lauda... Hullab liiga palju. 


286 


— Kes seda ütleb? 

— Kõik... Isegi Ilmar. 

— Vahest olen mina süüdi? Vahest on ta midagi näi- 
nud? Kas ta vahest teab, et... 

Reet oli ju kunagi ütelnud, et ta oma mehele kõik ära 
räägib. Nüüd ehk oli Ilmar neid jälginud, märganud 
mõnda käepigistust, mõnda pilku, muutunud hääletooni. 
Aga olgu! Mis sellest! Joel on valmis vastutust enese 
pääle võtma, valmis võitluskinnast üles tõstma. 

— Mina, ainuüksi mina olen kõiges süüdi! väitis Joel. 
Ei, ärge vaielge vastu! Mina olen see patuoinas! Mul 
juba säherdune oina tunne, katsus ta naljatada. 

— Ei, ütles Reet mõtlikult. .Ilmariga kõneldes ma 
sain isegi aru, et temal on õigus. Ma olen kaugemale läi- 
nud kui see sünnis on. Seda ei tohi enam! 

— Millal siis? Kas täna? Aga kuidas? 

— Ei, mitte täna! Iga kord ma ei pane tähelegi, kui- 
das ma hullamistes liiga kaugele lähen. Nii kaugele, et ei 
julge temale enam kõike äragi rääkida. 

— Kas tema teab, et te midagi rääkimata jätate? 

— Ei! Ja see ongi paha. 

— Aga jumaluke, meie vahel pole ju midagi iseära- 
likku olnud! 

— Ma siiski tunnen ise, et... nii ei tohi enam, ja Reet 
lööb pilgu maha. 

' — Ahnii, ma mõistan! hüüab Joel kibedusega. 

— Mida siis? 

— Teie tahate, et ma enam siia ei tuleks? Nojah, 
maja on valmis, mis siis veel, milleks veel mina? Homme 
asute sisse elama. Mooramees on oma töö teinud, moora- 
mees võib minna. 

— Ei, mitte nõnda, Joel! Mitte nõnda! Teie olete 
vaba, teie võite igal pool liikuda. Teie võite vabalt ka siia 
jääda, aga mis mina? 

— Kuidas nii? Teil on nüüd ju oma suvila... 

— Minul? Ei, mitte minul. Ma ei tea isegi, kas siin 
üldse veel vaba nurka minu jaoks üle jääb. Vanad tule- 
vad ju kõige oma koliga üle, siis Rosalinde, Lui, vana- 
proua õde ühes tütrega... Kuhu mina veel mahun? 

— See on ju... see on ju võimatu! Kuhu siis vana- 
maja jääb? 

— Sinna asub pooleteramees. 

— Tõepoolest, nii et...? 

— Nii et tuleb leppida kasvõi tema hurtsikuga. Mina 
lepiksingi sellega, kui ma ainult teaksin, et saan päris-päris 
omaette olla. Aga nüüd ei saa ma järvelgi enam ilma 
päältvaatajateta liikuda... 

Siis nii kaugele olid asjad arenenud! Mis tähendas, et 
Joel oli kogu oma hää tahte sellesse majasse pannud, nüüd 
oli sellest saamas vanakraamiladu, vangla, järelvalve- 
punkt! 

— Ma lähen kohe ja kõnelen Ilmariga, ütles Joel. 
Nõnda see ei või ometi jääda! 

— Ah, see on asjata! Kui vana Niinemäe kord oma 
tahtmise on ütelnud, ega siis minu mees kunagi vastu 
ei aja. 

— Aga teie? 

— Mina? Oma isa sõna on mu mees alati valmis 
kuulma. See tahab siia üle tulla ja tulebki. Ka Rosa- 
linde on kord juba niisugune lemmik, sinna ei saa ka mi- 
dagi parata. Nüüd hakkab preili siin Lui põetajaks, jääb 
terveks suveks siia. Ja Lui ise? Mul on temast väga 

kahju, kes teab, kas ta sügiseni suudabki vastu panna. Tal 
on ka teine kops haige. 

— Seda kujutlesin ma küll kõige vähem, et ma olen 
üles ehitanud sanatooriumi, ütles Joel kibedalt, aga Reet 
oli õrnema südamega. 

— Lui, ütles ta, ei tohi milgi tingimusel vanamajja 
jääda. See on ju nii rõske. Lui on siiski tore poiss, ah, 
ma annaksin kõik, kui ta ainult terveks saaks, kui ta ainult 
vähe paranekski! 


Reeda vähem kibe kui vaikselt nukker alatoon oli 
Joelile uudiseks, ta ei osanud seda üldse Reedale hästi 
omistada, keda ta oli pidanud ikka elurõõmsaks, ikka naer- 
vaks ja kergetujuliseks. Nüüd aga oli talle kuskilt pääle 
vajunud mingi pilv ja see varjutas ka Joelit. Paistis, nagu 
oleksid inimesed siia kokku sõitnud ainult selleks, et pi- 
dada seniste muretute päevade peiesid. Rist pääle kõi- 
gele, mis olnud! Joel pöördub tagasi oma töö juurde, ja 
Reet, Reetki leiab enesele mingi eluülesande... Koos 
veedetud vallatud päevad ja valged ööd aga jäävad mä- 
lestusse läbipaistva ja puhta kameena. 

Nõnda mõtles Joel, kui ta läks Ilmarit piduliste hul- 
gast otsima, et temaga tõsisel kõnelda Reeda õiguste üle 
sellele suvilale, 

Ta leidis Ilmari nurgatoast väikesest laudkonnast, kus 
väga elavalt vesteldi. Joel võttis küll istet Ilmari kõrvale, 
aga oli võimatu kohe omavahelisi asju hakata arutama, 
seda enam, et laua hingeks oli pastor Tuulik, kes juure- 
tulnu vastu kohe suurt huvi osutas. 

Leo Tuulik oli kuivetu, tumedavereline mees elavate 
silmadega, mis prillide taga otse sätendama lõid, kui ta oli 
hakkama saanud paradoksiga või tabava lausega. Ta 

kandis, nagu ikka pidulikel juhtudel, pikka musta kuube 
ja püstkraed mahapööramata otsadega. Kuna krae oli kit- 
sas ja kõrge, siis oli pastor Tuulikul väga sagedaseks, jah, 
juba tikiks muutunud liigutuseks kaela sellest välja nihu- 
tada, tihti sõrmi appi võttes. Vahel lõi ta ka lõua äkki 
üles, tuletades meelde hobust, kui see tahab ohje vaba- 
maks tõmmata. Kirikuõpetaja ameti jaoks oli ta pigem 
mõtleja ja juurdleja kui rahvamees, tema hüplikest jutlus- 
test ei saadud hästi aru, tema rahutut kaevlemist igasugu 
probleemide kallal ja ebamugavat protestantismi ei jaga- 
nud ta kolleegid ning nõnda ta oli jäänud lõpuks kantslist 
ilma, pidades leppima gümnaasiumi-õpetaja kohaga. Kui 
tal polnud kogudust, siis seda agaram oli ta oma isiklikus 
misjonitöös. Ta võis mõnda tuttavat tänaval peatada, teda 
kuuenööbist kinni hoida, kuni see tahtmatult oligi kistud 
vaidlusse, kus siis hingekarjane osavate võtetega varsti 
selgeks tegi, kui kohutav tühik valitseb selle inimese 
hinges. 

Ta katsus ka Joelit kohe vastuvaidlusele ärritada, aga 
selle mõtted viibisid hoopis mujal ja ta nõustus algul haja- 
meelselt kõigega, mis Tuulik kõneles. Aga juba oli hinge- 
karjane mingi paradoksi lausunud, näinud Joeli päänoo- 
gutust, sedamaid sellest nõusoleku-avaldusest kinni haara- 
nud ja näidanud kuivõrd naeruväärne ja absurdne see pa- 
radoks õigupoolest oli. Ning Joelil tuli nüüd juba erksam 
olla, et mitte lasta ennast sisse vedada. 

Nagu alati, oli Tuulik ka nüüd jutu viinud kaaskõneleja 
erihuvide piirkonda, et säält siis kohe sügavamale kaevata 
ja näidata, kuidas kõik on tühi töö ja vaimunärimine, kui 
ei ole elava Jumala vahetut, müstilist tunnetust. 

Teie olete ehitaja, hüva, aga mis on ehitamine? küsis 
ta ja vastas, et lõppude lõpuks ei muud midagi kui surnud 


290 


| 


| 


kii 


ainese nihutamine ühest kohast teise mõne kantmeetri 
võrra. Ja kogu tsivilisatsioon oma ehituspalavikus? Au- 
gud puurite maa sisse, mäed muudate orgudeks, mered 
ühendate sirgete kanalitega, hää küll, aga edasi? Kümne- 
tuhande-aastase pingutuse järele võtab maakera teise 
palge, muutub ütleme voolujooneliseks, .sigaritaoliseks, 
jookseb välja orbiidist, võtab teised planeedid minupärast 
šleppi; inimene lõhub aatomeid kui pähkleid, loob uusi 
päikesi, ühe sõnaga, inimene laob telliskivi teise otsa kos- 
milises ulatuses, jah, aga edasi? Mateeria on küll ühest 
kohast teise tõstetud, aga inimene, tema hing? Kas ei lö- 
mastu hing telliskivi-kuhja all? Ent mis on üldse kõrgem 
kui hing ja tema õnnistus? Kas tõesti uhkus oskusest üht 
liivatera teise kõrvale lükata? Ei, kogu tehnika, kogu ehi- 
tamine on lõppude lõpuks üks ainus tühi töö ja vaimu- 
närimine. [segi kirikud, need uhked kunstiteosed, on mõt- 
tetud, kui neis puudub elav hing ja elav osasaamine 
jumalast. 

Siin, viina ja suhupistete vahel, kõneles Tuulik armas- 
tusest, jumalikust loodusest, müstilisest ühtesulamisest ju- 
malaga. Siin pani mõtteid tulvil täis inimene kogu oma 
innu sellesse, et inimese mõistust ja tahet diskrediteerida, 
jättes puutumata ainult tundmuse, millega saab vahetult 
isegi jumalat kogeda. 

Joel tundis, nagu oleks Tuuliku vaateis virila kuju võt- 
nud tema enese viimase aja elukäsitus, mida ta ise vahel 
»reetmiseks“ pidas. Ta laskis ennast vähehaaval vaidlusse 
kiskuda ning hakkas seisukohti kaitsema, mis trotslikult 
kõike seda eitasid, mida ta ise oli oma elamustega kinnita- 
nud. Kõik tundmused ja elamused, kaasa arvatud isegi 
müstilised tunded, mis nad siis lõpuks on? Nauding, ai- 
nult nauding, meelte kõdi! Isegi Tuuliku müstiline ela- 

mus ja ilmutus pole muud kui puhtakujuline egotsentrism 
ja õieti egoism. 

Joel tungis seda ägedamalt kallale igasugustele egoismi 
vormidele, mida tema arvates Tuulik teadmatult kaitses, et 
ta sellega salaja hukka mõistis ka oma enese kiindumuse 
Reedasse. Sest meeldiv tundmustes hõljumine, äkilised ja 
sagedased mõttevilksatused, et polegi kõrgemat elumõtet 
kui vaid armastus — kõik see paistis nüüd Tuuliku väi- 
dete taustal kõike muud kui mehelikuna. 


Ja Joel asus suure innuga kaitsema oma ammuseid 
seisukohti, mille järele elu polnud elamuste saamiseks, vaid 
nende rakendamiseks ja ülesandeks. Isegi häätegu, mida 
sellisena ise läbi elatakse, on kurjast, väitis ta. Kui ju- 
mal olemas on, siis mitte selleks, et teda läbi elada, vaid 
teda teostada! Milleks ehitamine? Jah, kui mõtte abil 
uuristada kõige aluseid, siis jõuame lõpuks tõesti vaimu- 
närimise juurde välja. Aga siiski me ehitame, nagu en- 
negi, igaüks omal viisil seda maailma, isegi ämblik, kes 
loob võrku kärbsepüüdmiseks. Ei ole midagi imeteldava- 
mat kui vaim, mis ehitab ja loob. Ainsa tahteaktiga — 
mõeldagu ainult, milline ime see on! — ainsa tahteaktiga 
veab käsi reaalsesse ilma selle õgujoone, mis mõistena, 
võimalusena, eona on olemas ainuüksi meie vaimus. 
See on vaim, kes maailmas alles ehitab, sest maailm on 
ise vaid ehitusülesanne! 


Teised lauasolijad vaidlusse ei seganud, nad olid ko- 
guni õnnelikud, et said veidikeseks Tuuliku targutustest 
lahti ja omavahel maisemaid asju kõnelda. Ei oldud su- 
gugi tagasihoidlik klaasitõstmisega ning filosoof Tuulik oli 
selles veel kõige agaram. Kui ta läks teisest toast suhu- 
pistet tooma, leidis Joel paraja aja olevat ümber vaadata 

ja hakata õpetaja Niinemäega juttu ajama. Aga see oli 
kõrvalt kadunud. 

Joel tundis püsti tõustes väikest tasakaalutust. Kogu 
see pidutsemine siin tundus olevat ,,tühi töö ja vaimu- 
närimine“. ,,Mooramees on töö teinud,“ pomises ta, su- 
rus käed püksitasku ja astus välja. 

Lahtisel rõdul tantsiti suure hoolega. Kiki keerutas 
sääl suures joovastuses, õhukese roosa salli vilkudes kord 
siit, kord säält. Reet vaatas oma üliõpilasest partnerile 
alt üles silma, nende suud olid nii lähestikku ja vastamisi, 
üliõpilase nägu aga magusal naerul. Sääl tantsis ka Kiki 
uus lemmik, ta perenaine, proua Raudvere, sirgete näo- 
joontega blondiin, kelle tütar Illa oli oma ema täpne koo- 
pia ehk õigemini vähendatud ja veidi noorendatud välja- 
anne. ,,Illal on merekotkast pross, lõokese kael ja lo- 
huke lõua otsas,“ mõtles Joel, ,,Kiki kupeldab teda juba 
minule. Hüva, ma tantsin temaga korra, katsun ves- 
telda... Ja siis lähen, kedagi jumalaga jätmata! Moora- 
mees võib minna, jah, miks ma ei peaks minema? “ 

Kergel sammul astus ta ülemiselt terrassilt alumisele, 
seisatas graniidist naisfiguuri ees. Päike oli juba kadu- 
nud, vaikne hämarik laskunud üle järve, kuskilt hoovas 
sooja kaskede lõhna, ja Joel hingas seda täite kopsudega 
sisse, pigistas silmad ja tundis korraga niisugust häämeelt 
kogu olemisest ja kergust nagu pärast raske koorma seljast 
heitmist, et ta tahtmata naeratas. 

— Wunderschön, was? kostis hääl ta kõrvalt. 

Ah, see oli preili Rosalinde, kes oma luikvalges kleidis 
siniste lehvidega läbi õhu siia oli lennanud. Joel tegi sü- 
gava kummarduse ja palus preilit tantsima. Aga see tõm- 
bas koketeerivalt õlad kõrgele, nuusutas väga intensiivselt 
jasmiiniõit, mis tal käes oli, ja vastas: 

— Ach, minge doch, Herr Architekt! Mötelda, täna 
on keik mehed ennast minu sisse vernarrinud! Just praegu 
on Herr Tuulik mind tantsu jaoks sisse laadinud ja mina 
olen välja põgenenud. Ma ei ole ka unes enesele ette 
seadnud, missugune ärfoljhh saab minul olema! Aga ar- 
mas Herr Hurt, mina ei tantsi doch mitte! 

— Kahju, armuline preili, väga kahju! 

Ja Joel tegi mitu kummardust ning ruttas üles tantsu- 
põranda poole. Aga siin tuli tal äkki meelde, et ta oli ju 
lubanud Ilmariga kõnelda Reeda pärast. 

Ilmari ta leidis seekord ülevalt roosast toast sohvalt, 
pika tuhaga sigar kahe sõrme vahel. Ta oli sääl ihuüksi, 
nähtavasti mõneks ajaks välja puhkamas piduperemehe vä- 
sitavaid kohustusi. Ta virgus nagu unest ja muutus lahku- 
seks endaks, ühtlasi vabandudes, et tal on süda natuke 
paha olnud. 

— Ongi hää, algas Joel, et ma teiega saan paar sõna 
neljasilma all kõnelda. Mul on suur mure südamel... 

— Rääkige, rääkige, patsutas Ilmar enda kõrval istet 
võtnud Joeli põlvedele. Teie sulane kuuleb! 

— Oleme koos selle maja valmis saanud, sisse õnnis- 
tanud, aga... ma kardan, kas teie proua selles ka küllalt 
ennast õnnelikuna tunneb. 

— Aga miks mitte? Te olete ju nii ettenägelik ol- 
nud, isegi suurepärased seinakapid sisse ehitanud, vanni- 
toa, elektriköögi... Mis siis veel puudub? 

— Ma mõtlesin, see saab suvilaks ikkagi teile ja teie 
prouale. Eks ole? Teie saaksite siin päris vabalt puhata 
ainult siis, kui teised teid ei eksita, kui... kogu see vana- 
maja säält siia üle ei koli. Teie mõistate mind: mis suvi- 
tus see on, kui teie proua peab olema nagu allüüriline omas 
majas? .. 

— Teil on õigus, härra Hurt, teil on õigus! See on 
otse liigutav, et teie kõige eest nii muretsete, ja ma mõistan 
ka, et teil kui arhitektil mitte päris ükskõik ei ole... 

— Muidugi, katkestas Hurt kiirelt, kui te ainult ai- 
maks... kui te ainult veidikesegi mõistaks, mis meele- 
olusid kõiki ma olen tahtnud neisse tubadesse panna, kui- 
das ma kogu selle ehituse olen loonud nõnda-ütelda.. 
teie proua näo järele... 

— Teil on õigus, kordas pastor Niinemäe järele mõ- 
teldes, ärge muretsege midagi! Esialgu jääb see maja 
täiesti Reeda korraldada. See on ju lõppude lõpuks ik- 
kagi tema suvila, Kõik oleneb tema enese soovidest ja 
tahtmistest. 

— Nii, ütles Hurt, aga kuidas jääb vanamajaga? Kas 
sinna mitte teie pooleteramees sisse ei koli? 

— Öi eil Algul ma talle küll lubasin. Aga ma olen 
järele vaadanud, tema senine loss käib veel väga hästi, tar- 
vis ainult katus ära parandada, ja kui ta just tahab, ka 
seest ära lubjata. Ega siis tegelikul põllumehel kunagi nii 
tähtis pole, kuidas ta ise elab! Pääasi, kui loomad ulu all 
on. Eks ole? Egas nemad nii hellitatud ja raiskuläinud 
pole nagu meie. 

See odav künism vihastas Joelit. Ta tõusis püsti, talt- 
sutas aga ennast ja ütles ainult: 


— Teie teeksite siiski targemini, kui ka oma tegelikule 
põllumehele korraliku maja üle ehitaksite! Teate ise, kui- 
das suured kontrastid vimma kasvatavad, ja kui see üks- 
kord paisust pääseb... 


— Ah, olge mureta, vastas pastor Niinemäe otsides, 
kuhu sigarilt tuhka raputada. Minu pooleteramees oli ju 
rahvusrindelane. Nüüd vaikivas ajas ei saa ju enam jut- 

tugi olla vimmast või vaenust. Oleme kõik hääd isamaa- 
lased, igaüks omal kohal ja oma moodi! 

Kui Joel uuesti välja läks, oli juba üsna hämardunud. 
Loode pool paistis mets ühtlase tumeda siluetina, kuna 
järve teine kallas õhtusest valgusest veel õhetas. Joeli 
tusk oli uuesti tagasi tulnud. Üsna selgesti tundis ta, kui- 
das alateadlik vimm temas Niinemäe vastu tasakesi paisus. 
Kui ta nüüd läheks ja veel mõned hääd klaasid võtaks, siis 
ei oleks kaugel skandaalistki. 

Ta läks aeda, astus paar sammu teerada mööda ja 
nägi äkki, kuidas pingi ees, millel istus Lui katmata pääga, 
seisis Reet, selg Joeli poole, ja silitas mitu korda üle noor- 
mehe juuste suure hellusega. 

— Ole nüüd hää poiss, ütles ta, ära ennast siin ära 
külmeta! Lähme! Mina ise tulen kaasa, panen sind ma- 
gama. 

— Kui sina tahad, vastas poiss, tõmbas Reeda 
väljasirutatud käsivarre enese poole ja tõusis sellele toetu- 
des püsti. 

— Oota siin, ma toon sulle mantli ja kübara! ning 
Reet lippas tuppa. 

Joel jäi nagu kinninaelutatult oma kohale seisma. ,,See 
ka veel lisaks,“ mõtles ta raevunult. Reet tuli mantli ja 
kaabuga, nii tuttav punane roosidega rätik ümber võetud, 
jooksis Joeli lähedalt mööda, ilma et teda hämaras mär- 
ganudki oleks, aitas Luile mantli selga, võttis tal käsivar- 
rest kinni, ja nii nad kadusid vanamaja suunas. 

Kui juba tükk aega oli möödunud, väljas juba pime- 
daks läinud, Reeta aga ikka veel tagasi polnud, läks Joel, 
kes vahepääl polnud jooke põlanud, vanamaja poole. Ta 
kõndis aegapidi, lootes, et Reet vastu tuleb. Pää oli raske, 
õhk tundus soe olevat ja ängistav. Reeta polnud. 


296 


Vanamaja oli valgustatud ja Joel nägi läbi akna vana 
Niinemäed, apteekrit ja õpetaja Arnemanni kaarte män- 
givat. Ta käis tubades ringi väljakutsuva näoga, nagu ot- 
siks ta kedagi, kellega saaks tüli norida. Aga ümberringi 
istus rahulik rahvas, enamasti vanemad inimesed ja lähe- 
dased naabrid, kes pärast vaimulikku teenistust olid suvi- 
last ära tulnud, kus nad endid küllalt hubaselt ei tunnud. 


Joel tõusis pimedast trepist üles, kuulatas hetke ja läks 
siis käsikaudu toa poole, kust läbi võtmeaugu valgust 
paistis. 

Reet seisis peegli ees ja kohendas juukseid. 0Sissetun- 
gija oli lootnud eest leida veel kedagi teist, kellega oleks 
võinud tülitsema hakata, keda oleks võinud trepist alla vi- 
sata. Ta oli pettunud. 

Suure hämmastusega jälgis Reet seda sinna-tänna eks- 
levat pilku, seda käest kinnihaaramist, seda läbitungivate 
silmadega otsa vaatamist. Siis aga oli Joel teda vihaselt 
oma käte vahele haaranud, valmis teda ära kägistama nagu 
too kuusk sääl metsas oma embuses kase oli ära lämmata- 
nud. Joelit oli vallanud metsik himu kätte maksta ei tea 
isegi mille eest, himu seda naist pigistada, talle valu teha, 
teda teiste eest ära röövida... 

Äkki käis hele laksak vastu Joeli põske. 

Seda oli Joel kõige vähem oodanud, polnud ta ju 
Reeda poolt kunagi leidnud vastupanu, isegi mitte mingit 
lahkheli. See mõjus nagu jääkülm vesi. Ta virgus, sai 
oma seisukorrast aru, taganes, peatus veel hetke ukse juu- 
res mahalöödud silmadega ja läks siis. 

See on su palk!“ haletses ta ennast, astudes mööda 
teed suvila poole, et säält oma kaabut võtta ja paadiga 
kohe koju sõita. Aga vaevalt oli ta sinna jõudnud, kui 

ülemeelik seltskond teda vägisi oma kilda kiskus. See oli 
Kiki, kes äkki tema juurde jooksis ja talle kõrva sosistas: 

— Päästa mind, Joel! Lähme järvelel Aga ruttu, 
ruttu! 

Nad väljusid, jooksid treppidest alla ja vabastasid 
paadi. 

— Mis sul on? küsis Joel hajameelselt, kui nad juba 
paadi lahti olid saanud. 

— Näe, säält ta tuleb, kogu õhtu minu küljes kinni, 
lahti ei saa! Lähen ma aeda, on tema kohe kannul. Lä- 
hen ma puuderdama, vaatan; juba tema hoiab puudritopsi. 
Mõtlen ma maja ette tulla, seisab tema juba minu graniit- 
kuju kõrval... 

Üliõpilane Kukemelk tuli, nagu hommikuhämaruses 
näha, raskelt tatsudes trepist alla, astus teise paati — ime, 
kuidas see ümber ei kaldunud! — ja hakkas seda lahti pu- 
sima. 

Põgenejad olid juba kaugel järvel. Alles siin keset 
järve ärkas Joel nagu luupainajalikust unenäost. Ta oli 
Kikile järginud peagu mehhaaniliselt. Nüüd kostis suvila 
poolt tantsumuusikat ja pidukõminat, kaldaäärses metsas 
vidistas esimesi linnukesi, talus kires kukk, luhast kuuldus 
vikati luiskamist. 

— Kuhu siis sinu rüütel kadus? küsis Joel ümberringi 
vaadates. 

— Ma kardan, et ta hakkas üle vee järele kõndima. 
Temal võib isegi niipalju usku olla, et ta põhja ei vajugi! 
Kujutle ometi, mis ta mulle ennist ütles! Ta suudles mu 
kätt ja käsivart ja ütles, minu nahk olevat soolane. Ta 
tahtis kangesti teada saada, et kas ikka tõesti üleni... Mis 
ta õige arvab! 

— Sul on põhjust suurepärases tujus olla, ütles Joel 
jahedalt. 

— Aga sina ise? Oo, ma näen kõik! Polegi mul 
vaja roos istuda ega õngitseda. Näen ilma selletagi väga 
hästi. 

— Mida sa siis õige näed? 

— Ar-mas-tust! laulis Kiki ülevalt alla. 

— Vale puha! Pole mingit armastust, protesteeris 
Joel. 

Aga Kiki oli milleski väga kindel, ja Joelil oli nii väga 
himu teada saada, milles see Kiki siis nii kindel on. Ah, 
ei milleski! Ainult see Reet oli alatasa küsinud: kus on 
Joel, oli ütelnud Hurt, kui pidi ütlema Raudvere, ja Joel, 
kui pidi ütlema Ilmar. Kõike seda oli nii meelepärane, nii 
lohutav kuulda ning Joel oli paadis Kikile lähenenud, oma 
pää ta sülle pannud. 
| | — Räägi veel! palus ta. 

Kiki oli kui halastaja õde, kes haavatut süles hoiab ja 
talle lohutusi fantaseerib. Ta paitas Joelit, ta laulis une- 
laulu, ta katsus Reeda häält järele teha. Joelil oli hää. 
Aga siis kuulis ta kalda poolt äkki heledat, närvlikku naeru 
ja ta hüppas nagu nõelatult üles ning asus mõlade juurde. 
See oli ju Reeda naer! See oli Reeda hääl! Joel huikas, 
nii et kaldad mitmekordselt lajatasid, aga vastu ei hõiga- 
nud keegi. 

Lähemale sõudes nägid nad kaldal imelikku askel- 
damist. 


Reet, kes äsja oli oma pilgu lasknud libiseda üle hom- 
mikuse järve, ei, ei, mitte selleks, et kedagi otsida, vaid et 
ainult vaadata, kas kõik paadid on alles, oli ühes paadis 
märganud tumedat liikumatut kogu. Lähemale tulles oli 
selgunud, et see pole keegi muu kui Kukemelk, kes paadi- 

ketti lahti harutades oli libisenud väga mugavasse asen- 
disse ja nõnda puhkama jäänud. 

Kikit Joelit saabusid järvelt oma paadiga just ülesära- 
tamise pidulikule tseremooniale. Noort rahvast oli alla 
valgmasse kogunenud ja nüüd lauldi magajale ,,ta elagu“. 
Aga ei suutnud sügavas unes magajat äratada laul, ei hõi- 
ked nimepidi ega üldine naer. Kukemelgu kõrvad jäid 
kurdiks isegi revolvripaugule. Nüüd tuldi mõttele viia 
paat ühes magajaga väikesele saarekesele. Selleks seoti 
see äsja randunud paadi külge, enne aga võeti mõlad välja. 

Joel vaatas janti osavõtmatult päält. Küll aga pani ta 
teravalt tähele, et Reet ei kippunudki teistega järvele. Kiki 
aga oli Kukemelgu pärast rahutu ega pannud tähele, kui- 
das Joel tema kõrvalt kadus ja Reedale lähemale astus. 

Nad tulid koos trepist üles, peatusid siis ja jälgisid 
kogu etendust siit. Kindlasti kumbki ei näinud sellest mi- 
dagi, sest mõlemate mõtted uitasid hoopis mujal. Aga oli 
siiski hää, et sääl eemal midagi sündis, midagi niisugust, 
mis neid siin nii kõrvuti sundis olema. 

Joel ootas Reeda poolt andekspalumist või vähemalt 
vabandust, kui mitte sõnadega, siis vähemalt pilguga või 
liigutusega. Reedal ei olnud aga midagi andeks paluda. 
Koguni selle vastu: temagi ootas Joelilt mahedat pilku, mis 
oleks kinnitanud, et kõik see hoolimattus, millega ta en- 
nist tahtis hävitada kõik senised ilusad ja süütud silmapil- 
gud, on nüüd ununud. 

Päike oli löönud heledaks kogu taeva ja esimesed kii- 
red roosatasid kergelt kõrgemaid puude latvu. Ses avaras 
valguses paistis möödunud öö kõigi oma tujudega ääretu 
kaugel olevat, aga see oli vist rohkem piinlikkus kui vimm, 
mis takistas ülal trepiotsal seisjaid teineteisele puhtsüdam- 
likult otsa vaatamast. 

Juba saabusid paadisõidutajad tagasi, jooksid üles, ha- 
jusid laiali. Aga ikka veel seisid Joelit Reeta endisel ko- 
hal, vahetasid tühiseid, harvu sõnu, mis kuidagi asjasse ei 
puutunud. Viimaks lausus Reet, nukralt Joeli otsa vaa- 
dates: 

— Miks teie tegite nõnda? 

Joel vaikis, vahtis maha. 

— Miks tahtsite lõhkuda oma ilusat ehitust? küsis 
Reet uuesti. 

» Ah nii, nüüd ta tunnistab ise, et see on ainult minu 
ehitus. Ja tema? Mis olen mina temale? Mitte kui mi- 
dagi!“ mõtles Joel ja ütles: 

— Ah, sellele kõigele peab kord lõpp tulema! 

— Kas siis tingimata just niisugusel viisil? 

Joel tahtis etteheidetega tulla, tahtis Reedale ütelda, 
kuidas ta oma armastusväärsusi liiga paljudele pillab, kuna 
ta peaks kuuluma terveni ainult ühele ja mitte kellelegi tei- 
sele, ja see üks on Joel ise. Aga niisugused tumedad mõt- 
ted olid nii otsatu rumalad ses päevavalguses. 

— Me võime ju lahkuda... hääde sõpradena. 

Reet oli käe lepituseks välja sirutanud. Joel kummar- 
das selle üle ja puudutas seda oma huultega.* Mis annaks 
ta nüüd selle eest, kui praegu ümber oleks soe ja pime öö, 
kui ta seda kätt saaks tasakesi teisipidi pöörata ja kogu 
oma hinge ta peopessa peita! 

Ent selle asemel võttis ta lepituseks antud käe vihuti 
soovitud jumalagajätuna. Ta ei vaadanudki enam Reeda 
poole, vaid astus trepist alla, nagu kavatseks ta siit ära 
minna jäädavalt, jätta igavesti jumalaga kõik unistused. 
Vähemalt nõnda pidi seda Reet praegu tundma! 

Aga see traagilisena mõeldud teguviis moondus kohe 
piinlikuks groteskiks ja alanduseks: all polnud ju ühtki 

paati! Kiki oli vahepääl alla läinud, Joeli paadi võtnud ja 
läinud samariitlase tööd tegema. 

Reet seisis ikka veel trepiotsal, ega saanud maha su- 
ruda kahjurõõmu-muiet, mis varsti vaheldus piinlikkuse- 
tundega Joeli pärast. Neid tundeid aga jatkus üürikeseks, 
sest juba oli Joel Kikile mitu korda viibanud, juba oli see 
hakanud tagasi sõudma. 

Ta astus paati ja viis Kiki saarekesele, jättis ta ühes 
mõladega sinna maha paadis magava Robinsoni seltsi, 

Alles siis, kui ta oli suuna võtnud oma kodu poole, 
söandas ta silmad üles suvila poole lüüa. 

Reet seisis ikka veel endisel kohal. Võib-olla oli ta 
vahepääl lehvitanud, võib-olla ka mitte. 

Lui Niinemäe oli raskesti koheldav segu tujukast lap- 
sest ja varaküpsenud noormehest, kelle läbinägelik ja trots- 
lik vaim vahel otse hämmastas. Sirged näojooned, vaha- 
karva jume, läikivad tumedad juuksesalgud üle pää heide- 
tud ja sügavad mustad silmad, kus alati värises palaviku- 
tuluke, andsid talle üldiselt väga sümpaatse ilme. Haige 
vastu oldi hää, teda hellitati, kõiki tema soove katsuti täita, 
aga seda kergemini tõstis temas pääd mingi kuratlik jon- 
nakus, mis vahel otse metsiku raevuni tõusis. Siis ta võis 
ümber virutada öölaua kõigi arstimitega, raamatutega ja 
selle vastiku piimaklaasiga, mis alati täis oli ja mille tüh- 
jaksjoomisega tema põetaja Rosalinde teda alati kiusas. 

Teda võis hirmsasti ärritada selle vanapreili hommi- 
kune pesemine kõrvaltoas, kus ta enesele alalõpmata vett 
tõstis, nagu peseks ta end näpuotsadega. Vahel oli Lui». 
enesele teki üle pää tõmmanud, vahel oma tuhvli vastu -, 
ust virutanud, vahel päris jämedusi ütelnud. Kõige taga- 
järg oli ainult see, et Rosalinde oma sissejuurdunud harju- 
musi katsus täita veidi tasemini, Lui aga pidi end äärmiselt 
pingutama, vahel isegi oma kõrva uksepraole suruma, et 
selgusele jõuda, kas vanapreili ennast ikka veel endiselt 
peseb või mitte. 


X 

Igal hommikul täpselt kell kaheksa ujus Rosalinde . 


haige tuppa oma vanas ja luitunud-roosas öökuues, juuk- 
sed veel papiljottides, käes taldrik pudruga. Pikkade päe- 
vade kestes oli tal juba küllalt kogemusi korjunud, kuidas 
Luid sööma sundida. Aga Lui oli vanatüdrukust läbinä- 
gijam, ta jälgis üleoleva ilmega kõiki kavalusi ja sorteeris 
need endamisi lahtreisse: meelitus, häätahtlik pahandus, 
rumal sundimine, tähelepanu kõrvalejuhtimine — kas siis 
rohkem registreid polnudki? Hääl juhul kõik hõrgutused 
olid kui hane selga vesi, halval juhul kihutas Lui oma toitja 
üle ukse välja, kord lendas talle ka pudrutaldrik järele, 
mispääle vanaproua ilmus pahandamiste ja tõrelemistega 
ning isegi kurjade ennustustega peatsest surmast. Pärast 
seda ei jäänud Luil muud midagi üle, kui kraadiklaas tuli- 
kuumaks hõõruda ja kogu maja jalule panna oma kõrge 
temperatuuriga. Vahel aitas ka ülepingutatud köhimine ja 
nuuskamine, nii et vähe verd tuli. Veri — seda kartsid 
kõik, ning siis täideti kõik ta soovid. 

Kui ta üksinda omaette oli jäetud, kui teda enam ei 
meelitatud ega sunnitud sööma, vaid ta ise võis vabalt 
enese üle otsustada, siis jäi ta harilikult mõtlema ning aru- 
tama oma lemmikideed: kas ma olen vaba? kas inimesel 
on tahtevabadust? Tundide kaupa lamades võis ta ikka 
jälle juurelda seda ühte küsimust, ilma et ta selles palju sü- 
gavamale oleks jõudnud. Ilmas ei ole ühtegi aatomit, oli 
ta mõtelnud, mis liiguks oma tahte järele, kuidas võib siis 
inimene, see aatomite kogu, olla vaba tahtega? Nõnda 
oli ütelnud mõistus, aga kogu ta trots tõusis selle vastu! 
Vaba tahe oli olemas, seda ütles sisemine tunne, ja seda 
pidi mõistusele tõendama kogemus! Ning ajaviiteks tegi 
ta enese kallal eksperimente, mis pidid kõiki mõistuse ar- 
gumente vähemalt trotsima ja naeruvääristama. ,,Trots 

ongi vaba tahte tõend!“ mõtles ta, pudrutaldrikut käes 
hoides. ,,Rosalinde sundis mind sööma, ma ei söönud; 
nüüd ei sunni mind keegi ega miski sööma, puder on vas- 
tik, ääretu vastik, võib isegi tagasi tulla, aga vaat' — nüüd 
just ma söön!" 

Ja rõõmus selle üle, et sai teisi ja ennast oma vaba 
tahtega tüssata, hõikas ta Rosalindet ja käskis enesele veel 
teise taldrikutäie tuua. Vanapreili hakkas rõõmust otse sä- 
rama ja ruttas ka teistele teatama Lui söögiisu harul- 
dasest kasvamisest. Haigusele on kahtlemata pööre tul- 
nud, oli üldine otsus. 


— Minge otsekohe minema, või muidu ma ei söö ühtki 
lusikatäit! hüüdis Lui Rosalindele, kui see uue taldriku- 
täiega tuli ja end seadis päält vaatama, kuidas siin imesid 
sünnib. 

» Nüüd siis on kõik eeldused olemas, et ma pean 
sööma,“ arutas Lui endamisi, kui oli jälle üksi jäänud, 
»Söök on ju selleks toodud, ka Rosalinde ootab, et ma 
sööksin, ka mina ise, et saaksin selle söömisega enesele näi- 
data oma vaba tahet, Kuid ma ei taha sõltumatu olla üks- 
nes põhjustest, vaid ka sihtidest, seepärast vaat” — ma ei 
mõtlegi süüa!“ 

Ta lükkas toidu kõrvale ja hakkas end riietama, aga 
siis vilksatas tal mõte: ,,Ma jätsin nüüd söömata selle- 
pärast, et näidata enesele oma sõltumattust. ..“, ning ilma 
mõtete kiuste äkki kiiresti sööma. 

Aga nüüd järgnes see, mida Lui oma arutlustest oli 
hoopis välja jätnud: organism ise oma tahtega! Ja kogu 
see eksperiment vaba tahte võimalusest lõppes sellega, et 
Lui varem kui harilikult pidi oma toast siirduma rõdule, 

kuna Rosalinde pärast toa koristamist ja tuulutamist all 
vanaprouale õhkas: 

— Ja mina olen ennast röömustanud, et nüüd tuleb 
doch tervis tagasi! 

— Mina aimasin juba ammu ette, vastas vanapere- 
naine tusaselt, et ega temast enam elulooma saa. Näe, mul 
oli kevadel kah seapõrsas, aga niipea kui ta enam midagi 
sees ei hakanud pidama, oli teine kohe otsas. 

— Rosalinde! Rosalinde! kostis ülevalt ja vanapreili 
ruttas kohe üles rõdule. 

— Jaa, Lui, mis on? 

— Ma ei saa siin lamada. Süda on paha ja need nee- 
tud lilled! Koristage nad kohe minema! Kaste ei tunne, 
kuidas nad haisevad! Te tahate mind siin piinata, te ta- 
hate mind siin ära tappa! Ma ei kannata seda! Koris- 
tage nad silmapilk ära! 

Õitsevad pelargooniad, need toredad ja imetlemisväär- 
sed lilled piki rõdu äärt ei lõhnanud aga Rosalinde meelest 
mitte põrmugi. 

— Ära vaidle mulle vastu, sinul võib ju jõehobuse nina 
olla, aga mina ei saa siin hingata. Mina ei saa, saad 
sa aru! 

— Aga Lui! Igapäev oled sina siin lamanud ja ei 
mitte midagi tundnud! 

— Täna on aga tuul ja see hirmus hais, ja täna on mul 
sellest süda paha. Ma lihtsalt ei kannata seda lehka! 

— Aga mis ütleb Grete selle juurde, kui ta koju tuleb 
ja näeb, et need lilled ei ole siin mitte enam! 

— Ah, Reet! Käigu Reet kus... 

— Ära ütle mitte nennaviisit Ta on sinu vennanaine! 
Ja peaks sinule väega armas olema. 

— Jah, aga millal ta ükskord säält linnast jälle maale 
tuleb? Ta ei taha siia meie juurde tulla, ta ei salli mind, 
ma olen haige... 

Lui ütles seda ainult selleks, et talle oleks hakatud 
vastupidist tõendama, sest see oleks tema tuju veidi pa- 
randanud. 

 — Aga Lui, kuuliski ta Rosalindelt, keda peaks tema 
siis. veel enam sallima kui mitte sind! Mõtle doch järele, 
kuipalju kannatust temal peab sinuga olnud olema, kui 
tema on sind toitnud nagu oma last... 

Rosalindel ei läinud kuidagi meelest juhtum, kui Lui 
pärast verejooksu kopsust ja üldist nõrgenemist oli haka- 
nud sööma ainult nõnda, et Reet talle iga lusikatäie suhu 
pani. Isegi Rosalinde käest ei võtnud ta ühtegi pala 
vastu, ja see oli nii terava okkana jäänud Rosalinde süda- 
messe. 

Varjatud etteheide vihastas Luid, ta tõusis lamatoolilt, 
ähvardas päikese kätte minna või koguni alla järve sup- 
lema, kui siit majast otsekohe ei koristata kõik need vasti- 
kud lilled kõigi lehkadega. Ja üldse ärgu Rosalinde oma 
lillekesi igale poole toppigu, sest see rämps on vastik! 

Pisaraid silmist pühkides hakkas vanapreili Lui käsku 
täitma. 

Lui oli olnud kõik need aastad otse nagu tema käe all 
üles kasvanud sõnakuulelik laps, nüüd aga tuli selle haigu- 
sega temasse midagi võõrast. Oli otsatu kahju, kuidas see 
muidu nii õrn, nii tark ja terane poiss ähvardas peost ära 
libiseda, kuidas ta ennast taltsutada ei suutnud, vaid oma 
endisele õpetajale ja nüüdsele. põetajale vahel vägagi 
ränku sõnu ütles. Aga mida võis Lui sinna parata, kui ta 
tundis, et ta on äkki oma õpetajast pää võrra üle kasva- 
nud, ja kui ta alatasa peab nägema tema sõnade alt när- 

videle käivat naiivsust nagu tema milaneeskleidi altki tolli 
võrra valget aluskleiti. 

Rosalinde oli alumisel rõdul lamatooli korda seadnud, 
ja kuna ta ise korvtoolis heegeldama hakkas, pikutas Lui 
laisalt ta kõrval ja ootas ainult tunde, mil ta tohib üles 
tõusta ja veidi kõndima minna. Kui Rosalinde kõneles 
paranemisest ja kosumisest, viis Lui jutu surmale, mida ta 
ise muide ei uskunud, kuigi tal väga hästi teada oli tiisikus- 
haigete optimism. Rosalinde tahtis muidugi ainult hääd, 
kui ta ütles prille lauale lükates ja alla vaadates: 

— Sa oled üks kilo juurde vötnud ja ma tahan us- 
kuda, et sina juba selsamal sügisel tohid leeri minna. See 
saab küll üks keige önnelikum silmapilk siin elus olema! 
Ach, ma määletan veel nenna selgesti, kuidas ma esimest 
korda olen altari ees pölvitanud ja keigest ihust värisenud, 
kui see karikas minu suu ees seisis. 

— Leeri? Päh, ma ei mõtlegi! 

— Mis sa ütled, Lui? Nenna ei tohi doch mitte! 

— Ma ei usu jumalat! hüüdis Lui sellise tooniga, et ta 
ise kohe ette nautis Rosalinde hirmuvärinaid. Ma ei usu 
jumalat, ja kas ma peaksin tühja kometit mängima? Ma 
ei mõtlegi valetada ja ma ei lähe seepärast ka leeri! 

Rosalinde jäi aga üsna rahulikuks ning vilks-vilks käis 
heegelnõel endiselt edasi. 

— Auch ein Standpunkt, was? hüüdis ta ainult naera- 
tades, kuna ta väga hästi oskas suurte ärrituste puhul end 
peita huumori-varjendisse. Jaa, aga mis ütleb selle juurde 
sinu armas vend? 

Taevake, mis eeskostealune siis Lui on, kui ta peab 
oma venna arvamiste järele tantsima! Lui on juba täis- 
kasvanud mees, võib ise oma vaadete üle otsustada. 

— Ach, ma ei tunne sind mitte enam ära, õhkas vana- 
preili. Enne haigust olid sa nenna sõnakuulelik, tark ja 
anständig! Nüüd aga... 

— Sa oleksid muidugi lootnud, et mida haigem ma 
olen, seda rohkem ma hakkan jumalat uskuma, eks ole? 
Aga näed, kõik on pää pääle pööratud! Sest minul on 
vaba tahe! Mõistad sa, mis on vaba tahe? See on, 
kui sa pead vasaku jalaga astuma ja kui sa astud pare- 
maga! See on, kui keegi sul noaga kõri kallal on ja sun- 
nib sind jaa ütlema, aga sina ütled ei! Sinus närivad pisi- 
kud, aga sul on veel julgust surmale näkku sülitada! Vi- 
listad kõigile režiimidele, lamatoolidele, kraadiklaasidele, 
tõused, vaata, nii ja lähed, nagu praegu mina, järve sup- 
lema! 

Lui oligi püsti tõusnud ja näis oma mõtet tõepoolest 
teostada tahtvat. Juba oli ta terrassil, juba möödus bas- 
seinist naisfiguuriga, juba laskus trepist alla järve poole. 
Rosalinde, kes kõike naljatusena võtnud, kohkus nüüd pä- 
ris tõsiselt. Ta pani oma lõngakera, heegeldise ja prillid 
toolile ning jooksis Luile hirmunult järele. Ainult seda 
hirmu oligi Lui tahtnud vanapreilis välja kutsuda. Ta oli 
nüüd rahuldatud, naerdes vanapreili üle, kes oli äkki nõu- 
tuks muutunud ja kes temal täiesti peos oli. 

Ent Lui oskas terroriseerida kogu maja. Ta teadis 
oma kasuisa nõrkust kergesti liigutatud saada, ta suutis 
tema silmis mingiks geeniuseks tõusta, kel on vaimustavalt 
palju teadmisi ja kohutavalt tark aju ja ka julgust kõiki 
tõdesid otse näkku ütelda. Selles poisis peitus vana Niine- 
mäe arvates midagi suurt, temast oleks võinud saada hiil- 
gav väejuht, üleilmse kuulsusega lendur, õpetlane või riigi- 
juht. Seda härdam oli mõtelda, et see kõigi võimetega 
varustatud poiss peab surema, sest arstid polnud jätnud 

kuigi palju lootust. Vanamees oli kavatsenud oma raha- 
tagavarasid kulutada tema välissanatooriumi saatmiseks, 
aga Ilmar oli selle mõtte maha laitnud, kuna haige poiss 
nii pikka teekonda lihtsalt ei taluks. 

See, kellest Lui kinni oli haaranud kõigi oma hinge- 
haarmetega, oli Reet. See oli tema, keda ta ümbritses oma 
unistuste ja ebamääraste igatsustega. Tema läheduses oli 
Lui keha ärganud kogu oma instinktide raskusega. Ku- 
nagi veel polnud see nooruk tunda saanud ehtsat armas- 
tust, ei ema ega naise oma — siin olid nad mõlemad 
koos. Reeda silmist luges ta enam kui seda odavat kaas- 
tundmust, mida igaüks nii heldelt jagas ja mis teda vahel 
otse tülgastas. Reeda nooruslikus ja sportlikus kehas aga 
aimas ta tervist, mis tal enesel puudus, ja selle saladuslik 

Reet jälgis oma mehevenna kevade ärkamist kartliku 
uudishimuga, meelitatud tema tunnete ehtsusest ja värsku- 
sest. Teadmine Lui liginevast surmast julgustas Reeta te- 
male varjamatult usaldama hingelisi liigutusi, sest nende 
saladus viidi niikuinii varsti hauda. Kogu suhtumist aga 
saatis vaevalt märgatav kaastundmuse alatoon: vaeseke, 
kuipalju jääb temal elus tundmata! Reet ei hakanudki 
siis temale keelama väikesi kallistusi, aga kui ta nägi Luid 
lõõtsutama hakkavat ja tema silmadesse tulevat teadvuse- 
tut kirge, tõmbus ta kiiresti tagasi, katsudes kõike naljaks 
pöörata või ise pääseda teiste inimeste lähedusse. 


külgetõmbejõud vaevas teda magusalt isegi unes. 


Vähehaaval muutus Reeda armastusväärsus Luile 
palju suuremaks tarbeks kui söök või magamine. Reet 
pidi alati kuskil saadaval olema. Kui pää valutas, piisas 
tema laubale pandud käest; kui uni ei tulnud, tarvitses 
Reet ainult Lui kätt oma peos hoida. Varsti nõudis haige, 
et Reet tema pisikuid ei kardaks, vaid valmis oleks isegi 

tema veeklaasist jooma kui vaja. Reeda istumine voodi- 
servale ja tema puudutamine põlvedega või kätega täitis 
Luid ülima õndsusega. Vana saksa preili ei näinud seda 
kuigi suure häämeelega, et Reedal oli eesõigus Luile ette 
lugeda ja tema ihusoojust mõõta. Päris solvamisena aga 
tundus, kui Lui Reeda saadaval olles laskis kraadiklaasi 
alati üle vaadata, kuna Rosalinde silmad võivat eksida. 
Reet ei tohtinud majast lahkuda ilma Lui teadmata. Isegi 
kui ta alla järvele läks, pidi ta enne Lui poolt läbi tulema, 
kuulama, kuidas on lugu tervisega, ning seletama, kui 
kauaks ta mõtleb ära jääda ja kuhu minna. Pärast pidi 
Reet mõistagi aru andma kõigest, kus ta olnud. Tundidel, 
mil Lui ei lamanud, kippus ta kõikjale kaasa, katsudes 
näidata, et ta on täiesti terve. Juhtus aga Reet kauem 
ära olema kui lubatud, sattus Lui ärevusse. Ta ajas end 
üles, jooksis vaatama, kas vahest kell ei valeta, tahtis välja 
minna teda otsima: viimati on ta uppunud, viimati on ta 
kohanud mõnda kardetavat meest? Või on ta nimme va- 
letanud? Igatahes on ta unustanud oma lubaduse, unus- 
tanud seega ka Lui, — ja see oli midagi lubamatut! Ruttu 
pistis ta siis kraadiklaasi endale põske, et järele vaadata, 
mitu pügalat ihusoojus jälle on tõusnud. Kui see aga min- 
git tõusu ei kuulutanud, hõõrus ta klaasi tekiga, kuni tarvi- 
lik palavus käes, ja kutsus siis Rosalinde tunnistajaks. Hil- 
jem sadas Reedale etteheiteid: — Sa piinad mind nõnda! 
sina tapad mu viimaks! sinule langeb vastutus, kui ma saan 
verejooksu, kui mul tuleb kopsupõletik, kui ma suren... 
Kui Lui magas, pidi kogu maja käima kikivarbail. Neil 
puhkudel tegi Rosalinde väikese keeru metsa või nurmede 
vahele, et kaasa tuua mitmesuguseid lilli. Ta unustas älati 
ära, et Lui pole kuigi suur lillesõber, ning ta asetas nad 
mingi inertsi tõttu ikka haige voodilauale, et tõendusi anda 

oma suuremast tähelepanust ja hoolitsuseoskusest kui seda 
Reedal oli. Aga just Reeda läheduses põlastas Lui Rosa- 
lindet kõige enam, ärritas teda ta keele ja meele pärast 
ning võis teda ülbelt tituleerida ,,saksa tanteks” või ,,va- 
naks jumbuks“. 0— Selliste häbemattuste puhul võttis Reet 
sageli Rosalinde oma kaitse alla (siis mõistis Rosalinde 
hinnata ka Reeda voorusi) ning hurjutas Luid tema kasva- 
tamattuse pärast, heites talle ette ta enesearmastust ja kõi- 
kide türanniseerimist siin majas. Säärased etteheited puu- 
dutasid Luid väga valusasti. Vahel sattus ta raevu, ajas 
kõik toast välja, öeldes teravusi isegi Reedale, keeras siis 
ukse lukku ja jäi hiirvaikselt kuhugi nurka kükitama, kuhu 
ühestki võtmeaugust ei saadud vaadata (Lui teadis, et Ro- 
salinde jälgib teda võtmeaukudest). Kõik pidid olema hir- 
mul, et nüüd ta sepitseb midagi kohutavat, nüüd võtab ta 
mürki, mida ütles enesel olevat igaks juhuks, või lõikab 
käesooned habemenoaga läbi, nagu ta teinekord ol: äh- 
vardanud. 

Kui raev mööda, ronis ta nurgast välja ja hakkas enda- 
misi mõtlema. Sageli armastas ta siis kirjutada lahtistele 
lehtedele ja neid unustada nagu kogemata siia või sinna, et 
ka Reet neid leiaks ja loeks. Need algasid enamasti kohu- 
tavate sõnadega, mis tähelepanu pidid köitma ja edasi- 
lugemisele meelitama: ,,Ma tapan enese ja Tema“, ,, Ar- 
mastan“, ,,Iga naine on peidetud mõrtsukas“ jne. 

Kord ta kirjutas pärast vihasöösti: i 

»Maa neelaku mind, taevas langegu mu selga, aga 
teisiti ma ei saanud. Ei saada üldse kunagi teisiti!! Või 
vahest päästab see tükike teadvüsevalgust praegu mind 
vaba tahte kätte? Või on seegi ainult helgiheide üle ma- 
teeria mügerikkude, signaal... Kohmakas tükk ise aga 
on liikumatu, läbipaistmatu... See polnud mina, kes 

märatses, sind välja ajas, Reet, vaid kurat minus, kohma- 
kas tükk minus, mis on edasi pärandatud põlvest põlve ja 
milleni minu vaba tahe ei ulatu... See päritud tükk te- 
gutseb raskelt, inertselt, valitsematult edasi, aga sina oled 
tantsuvaim, kergusevaim, nagu sa ise ütled. See on vaba- 
dus, see on kink, see on õnnelik juhus!“ 

»Kellelt olen ma pärinud oma pimeda hingepuntra, 
kuhu ükski valgusekiir sisse ei pääse? Isalt? Emalt? Kus 
on minu isa? Kus on mu ema? Issand, kas ma sind ei 
usu sellepärast, et sa pole mulle annud isa ega ema? Oled 
mulle annud ainult tumeda puntra — kust, kellelt, mitme 
aastatuhande rüpest põlvest põlve edasi? See on nagu 
pisikudki minus — neil on oma elu, mina nende üle ei 
valitse, nad võivad mind pureda ja vintsutada, mina pean 
neid ainult kandma ja toitma. Kas olen ma sellepärast 
nii trotslik, et ma ei tea, kes on mu oma ema? Ah, andke 
mulle tagasi mu Ema, et ma teaksin, kust algan mina ja kus 
lõpeb see, mis ma olen pärinud! Tahan pää panna oma 
ema sülle! Päästa mind, Reet, ole sina mulle emaks, ole 
sina mulle naiseks, ole sina mulle kõigeks!“ 

Sellegi eneseavalduse all ei puudunud pisut võltsi pai- 
sutust ja näidata-tahtmist, sellest hoolimata võis ta pingu- 
tusest tekkinud väsimuse mõjul kohe valada ehtsaid enese- 
haletsuse pisaraid. Talle näis, et kõik on teda maha” jät- 
nud, keegi ei salli teda ja tal pole kellelegi oma südant 
puistata. 

"Kui Reet linna läks, et mõneks ajaks vabaneda sellest 
masendavast õhkkonnast oma suvilas, hakkas Lui temalt 
kirju ootama; aga kui neid ei tulnud, harjus ta pikapääle 
uue olukorraga, kahanes isegi huvi Rosalindet või teisi ses 
majas pinnida, ning endisest väiksema trotsiga hakkas ta 
oma režiimi pidama. Selle tagajärg oli, et ta paari näda- 

laga, mil Reet puudus, kaks kilo juurde võttis. Kõik rõ0- 
mustasid juba, et tervis tagasi tuleb. 

Ühel hilissuve õhtupoolikul, kui Lui magas ja Rosalin- 
degi all rõdul korvtoolis tukkus, heegeldis süles, näpudki 
veel varraste küljes, astus Joel Hurt terrassi astmeist üles, 
äratades tahtmatult tukkuja, kes virgudes kõigepäält sil- 
made eest prillid ära kahmas, et neid sülle peita. 

— Ah, mötlege, keda ma näen! hüüdis vanapreili ja 
kummardas, et lõngakera maast üles tõsta. 

— Vabandage, et ma teie hääd uinakut häirisin! 

— Ei, Herr Hurt, ma ei maganud hoopis mitte, teie ei 
ole mind mitte sugugi eksitanud. Aga istuge doch, Herr 
Hurt! Teid ei ole enam maja sisseönnistamise päevast 
saadik mitte enam nähtud. Kuidas olete teie elanud? Aga 
väega kahju, keegi ei ole kodus. Meie pererahvas on 
praegu vanamaja juures... 

— Kas nad elavad nüüd sääl? 

— Ahei, sääl on meil nüüd suvevöörad! Keik maja 
on välja üüritud. 

— Ja kus on teised? 

— Lui magab üleval. Tema on nüüd palju-palju ter- 
vem sellest ajast pääle, kus Grete ära on. 

— Noort prouat siis polegi kodus? küsis Hurt kiirelt. 

— Ei, aga meie ootame teda laupäev. Nii kui Frau 
Gretchen siit ära läinud on, on Lui temperatuur küll kohe 
tõusnud, aga mina olen teda rahustanud, et Frau Gret- 
chen ei saa doch mitte terve oma eluaeg tema juures istuda, 
ja nenna on tema rahulikumaks saanud. Ma ei ole temale 
mitte ütlenud, et Gretchen laupäev tulema peab, sest 
muidu oleks tema temperatuur jälle tõusnud! 

— Kas siis Lui nii väga noore proua küljes kinni on? 
küsis Hurt hooletult. 

— Oo jaal Kui mina siin ei oleks... Üks osa oma 
armastusest pühendab Lui ikka minule, tunnistas Rosa- 
linde meeleldi, seda oma eriliseks teeneks pidades, mis 
tema väärtust ka Hurda silmis pidi tõstma. 

— Kas Herr Architekt ei tahaks mitte natukene ka 
maja sisse astuda ja vaadata, kuidas siin keik on nii je- 
müütlihh einrihtitud? 

Hurda ninna lõi koirohu lõhna, kui nad suurest toast 
läbi läksid. Seda tuli vanadelt pehmeilt toolidelt, mis näi- 
sid kuni alla jalgadeni olevat riidest tehtud ja mida katsid 
ühetaolised kaitsemantlid. Selle tummalt istuva toolide- 
koguduse kohale seinale oli kinnitatud kaks õlimaali, 
needki peidetud vuaali alla neetud kärbeste pärast. Laest 
rippus alla pika nööri otsas üksik elektripirn, mähitud roosa 
siidpaberi sisse. 

Hurt krimpsutas nina, peatas kamina ees ja näitas pää- 


noogutusega sirmile, mis oma suurusega väikese madala 
kamina üleni ära varjas: 

— Milleks see? 

— Aga, Herr Hurt, kes tahab see kaminaouk nenna 
lahti? 

Üleval Rosalinde kambris, mille Hurt oli kunagi mõtel- 
nud kassikäpa-toaks ja mis nüüd täis oli igasugu padja- 
kesi ja pitsikesi ning kus seintele oli asetatud pildikesi ja 
nende taha õnneheina-kimbukesi, tundus vanapreili ise 
tükikesena sellest surnud ja tolmunud maailmast, kui ta 
ühelt toolilt harda ilmega üles tõstis luitunud-rohelise siid- 
padjakese ja selle tikanduselt ära puhus tolmukübeme 
ning seda silitades lausus: 

— Selle padjakese pääle on minu kadunud vend en- 
nast väega röömustanud! Tema on ikka oma kiigetoolis 
ennast kiikuda lasknud kuni ta on uinunud, ja mina olen 

seda padjakest temale pää alla teinud. Ja mötlege, ühel 
päeval, kui tema sääl nenna tukub, käin mina temast ikka 
mööda ja ma ei tea mitte, et tema on juba ammu surnud! 

Rosalinde nuuskas kergelt oma tühja nina, kuivatas 
kiiresti silmakurusid ja küsis siis: 

— Aga muidu on siin doch väega jemüütlihh? Teie 
olete üks arhitekt, teie peate seda möistma! 

Rõdule astudes palus Rosalinde külalist tasemini as- 
tuda ja kõnelda, sest Lui magab sääl kõrvaltoas ja ei ole 
hää, kui tema uinakut segatakse. 

— Siin olin ma balkoni äärele need pelargoonied möt- 
lenud, nad on ka nii ilusasti öitsenud, aga ühel päeval, ach, 
teate, see Lui on doch nenna närvöös, ta on neid ära ko- 
ristada käskinud, sest ta on nendest ennast halvasti tund- 
nud, on päävalu üle kaebanud, need lilled mitte kannata- 
nud. Ach, kordas Rosalinde, ta on nenna närvöös, meie 
keik" kardame teda! 

Kui Joel sama päeva õhtul üksinda järvel sõudis ja 
oma ehituse poole üles vaatas, tundis ta, nagu oleks ta 
sinna kaldale püstitanud mingi hauakambri ja nagu roo- 
maksid sääl kõik nähtud ja aimatavad pitsikesed, tekike- 
sed, padjakesed mööda seinu samblana või hallitusena 
üles, täites üleni kõiki tubasid. Hakkas painama imelik än- 
gistustunne, mis silmi sulgedes otse füüsiliselt reaalne tun- 
dus, nagu oleks teda katsutud siin salakavala süütuse 
ilmega ära lämmatada ja ühes temaga ka Reeta. Ta kat- 
sus ennast küll sellest ämblikuvõrgust vabastada, aga mäh- 
kus seda tihedamini kinni. 

Hulk aega pärast seda silmi avades nägi ta, kuidas 
roosakas-punane kuupool oli parajasti tõusmas veskipoolse 
metsa tagant. Ta haaras mõla. Painavast ahastusest oli 
hinge põhja jäänud edasi elama nukrust, mida hoovas 

- vastu isegi kaldaist ja harvadest tähtedest luitunud taevas, 
ja nõnda palju üksindust, et seda polnud kuhugi ära 
panna. 

Ta vaatas sirget joome paadi järel, nägi selles R tähe 
esimest tulpa ja hakkas mõtlematult, aga innukalt oma 
paadiga veele Reeda nime kirjutama. See kirjutatud, heitis 
ta pikali, pää all kõva pink, nagu kunagi ammu, kevadel. 
Rukkirääk saagis kõvasti ja ühetooniliselt kuskil kalda 
kasteheinas, aga sääl taamal oli talumees läinud kesalt ho- 
bust koju tooma, jorutades midagi täiest kõrist, ilma et 
oleks tekkinud mingit viisi või vormi. Hääl kobas ringi 
ilma tugedeta, vabadusse lastud hääl, mis ei osanud end 


rakendada ei millegi ette! Kõik muu ses õhus tundus ole- 


vat korraldatud, järv oma kallastega, ja puudekuhelikku- 
dega kaldail, taevakumm oma matemaatiliste tähtedega, 
isegi maantee kõver ja selge pael valendas sääl liikumatult 
künkal, mõtet oli vankri kolinas, sääl rohtunud külavahe- 
teel, ainult see talumehe joru tundus olevat kui hõige kus- 
kilt ürgsusest, kutse vabadusele, loodusjõudude hoolimat- 
tusele, millega end põllusinep sekka ajab ridamisi külitud 
odrale, jah, elu ise, soe ja ebakindel ning ühegi sihi või 
korra külge rakendamata... 

Joel oleks nüüd tahtnud ise sisemiselt olla nõnda kor- 
raldamata, unustada kõik oma ülesanded, mis juba nagu 
lihasse kasvanud, ja minna lahtiste kätega vastu ainult 
veel mingile juhusele. 

See juhus aga polnud tõeliselt midagi muud kui oota- 
matu kohtamine Reedaga, mida ta nii igatses. Kui ta nii 
äkki oma silmi avades enese pää kohal leiaks tema alla- 
kummardunud pää, kui ta oma kätt välja sirutades puudu- 
taks tema käsivart, tunneks enese lähedal tema ihusoojust! 

Ta katsus meenutada Reeda liigutusi, tema pilku, tema 

näoilmet, aga kõik pingutused olid asjata: selle naise kuju 
libises ikka nagu tantsides tema eest ära, ning isegi tema 
nägu ei võtnud kindlaid kontuure. 

See võimatus teda haarata tundus nüüd suure puudu- 
sena, peagu reetmisena. Ta ajas end järsku üles, vaatas 
ringi ja küsis ehmatades: ,,Kas siis kõik on möödas? miks 
ei suuda ma praegu Reeta enesele kujutella?“ Siis aga 
katsus ta ennast rahustada ja ütles endamisi: ,, Ta on mulle 
ju liiga lähedal! Liiga lähedal — sellepärast siis!" 


Kui ta järgmisel päeval oma lauale nägi liblikat lenda- 
vat, suurt roostekarva liblikat, kes tiibu üles ja alla liigu- 
tas, polnud tal vähimatki kahtlust, et see on Reeda käsk- 
jalg. Ta lähenes näoga liblikale, see ei lennanud minema, 
vaid hakkas tiibadega imelikult väristama, taganes pisut ja 
lähenes siis uuesti lõdisevate tiibadega. 

Aga isegi mõne kase valge ja sale tüvi, väike pilveke 
sinises taevas, kassipoja mängimine laastudega peremehe 


kruvipingil, või ukseavaus, kus viirastus kunagine punaste 
roosidega rätik — kõik see tuletas meelde Reeta, õieti / 


tema puudumist. See aga oli magusalt vaevav. ,,Lapsik, 
lapsik,“ mõtles ta siis, ,,olen päris lapsik!“ 

Laupäeval saabus Reet. Ta polnud sugugi ettevalmis- 
tatud sellele jahedale vastuvõtule, mis teda kodus ees 
ootas. Rosalinde oli küll tema toas lilled vaasidesse pan- 
nud, aga instinktiivselt kartis ta Reeda tulekuga kaotada 
kõik oma eesõigused ja kogu oma mõjuvõimu Lui juures. 


Ta oleks meeleldi tahtnud, et Reet edaspidi Luist eemale 


hoiduks, temaga üldse ei tegeleks, ning vaevalt olid nad 
Lui tuppa jõudnud, kui Rosalinde teatas: 


— Ach, ma unustasin ütlema, Herr Hurt on siin olnud 
ja teie järele küsinud ja teile tervitusi saatnud. 

— Ah nii, katsus Reet väga ükskõikselt vastata, uuri- 
des ise Lui temperatuuritabelit. 

— Jaa, ma olen temale keik toad näidanud! 

— Seda poleks vaja olnud teha, vastas Reet külmalt. 

Numbreil ta silme ees polnud mingit mõtet. Ta vaat- 
les neid hoolega, et ainult kõrvale hoiduda Lui tumedast 
pilgust, mis üksisilmi temale oli sihitud. Ta tundis, et Lui 
teab või aimab kõik, ta ise aga on nagu kärbes ämbliku- 
võrgus, kelle iga liigutus otsekohe välja kutsub järsu kal- 
laletungi. 

Lui, kes oli Reedalt oodanud paitust, kallistust, voodi- 
äärele istumistki ning käe pihkuvõtmist, oli pettunud. Tal 
oli koguni kahju, et temperatuuritabel kõneles väikesest 
palaviku alanemisest. Sest Reet oleks pidanud kohkuma, 
ärrituma, pää kaotama, nüüd aga paistis olevat nii, et just 
Reeda eemal olles oli Lui pisut paranenud. Reedas puu- 
dus Lui arvates igasugune huvi tema vastu, isegi kaastund- 
muse helgikest polnud tema silmis! See oli võimatu, see 
oli talumatu! Kasta tõesti peab jälle verd sülitama hak- 
kama, et Reeda silmad lahti läheksid? 

Ning kui naised toast olid läinud, haaras Luid ahastus, 
mis varsti raevuks paisus, nii et ta jalaga paar korda vastu 
voodijalutsit virutas. Siis rebis ta lõhki oma temperatuuri- 
tabeli ning lennutas soojamõõtja vastu ust, ning voodist 
ka padjad ja tekid maha virutanud, heitis ta kummuli, pää 
vastu seina, ja nuuksus sääl kaua, kuni viimaks uinus. 

Kui ta ärkas, oli ta sisemus kuidagi selge ja kirgas, ta 
seisis nagu ülalpool ilma ja inimesi ning ka iseennast. Ta 
kogus maast oma tekid-padjad, võttis paberi ja pliiatsi 
ning hakkas kirjutama: 


»»Hävitung — — kas see sobib ühte vaba tahtega? Ei! 
Aga loomistung? Ei! Või ainult õige natuke. Edeneda 

nii kaugele, et saaks hävitada (ennast, teisi) mitte mingi- 
suguse tungi oheliku otsas, vaid vaba tahtega ja täie tead- 
vusega. Näit. tappa ennast just siis, kui tervenemiseks on 
kõige paremaid lootusi. Või surmata oma kallim just siis, 
kui sa teda kõige rohkem armastad ja kui ta seda kõige 
vähem ootab.“ 

Ta pani paberi kõrvale ja hakkas pliiatsit teritama, 
aga siis kuulis ta läbi lahtise akna, kuidas sääl all kruus 
krudiseb ja keegi ettevaatlikult astub, ise kergelt lauldes. 
Ta tõusis ja ruttas rõdule: all suundus Reet järve poole. 
Ilma et enesele aru oleks annud, hõikas Lui: 

— Oota, mina tulen kaasa! 

— Ei, ära tule! hüüti vastu. 

Kuhu see Reet kavatses minna? Kas see polnud lihtne 
ärahiilimine Lui lähedusest? 

Juba oli Lui all, hommikukuue hõlmade lipendades 
tuules. 

— Mine kohe tagasi tuppa, sa külmetad ju ennast 
nõnda ära! hüüdis Reet. 

— Kuhu sina lähed? küsis Lui nii hirmunud silma- 
dega, et Reet tahtmatult naeratas. 

— Aga suplema, armas inimene! laulis ta peaaegu 
ning näitas supellinale kaenla all, mida Lui varem polnud 
märganud. 

— Ära sa jumala pärast kauaks jää, muidu ma hak- 
kan mõtlema, et oled ära uppunud! ütles Lui, enesel pisut 
häbi oma pidamattusest, kuigi piinlikkusetunne varsti ka- 

Lui oli oodanud juba terve tunni ja tüki teisestki, aga 
Reeta ei tulnud ikka veel tagasi. Ta oli juba päris ärri- 
tatud, pani 'ennast korralikult riidesse ja kutsus Rosalinde 
kaasa, et koos jalutama minna. 

— Kas kuuled? hüüdis Lui väljudes rõõmsalt vana- 


preilile ja näitas ise sinna poole, kust kogu aeg oli kuulda 


laulmist, kord tasemini, kord kõvemini. 

— Ärme astume nii ruttu, meie väsime nenna varsti 
ära! hoidis Rosalinde Luid tagasi. 

Aga see hääl säält eemalt oli ju nagu kutse, nagu mär- 
guanne, mis ei lakanud hetkekski. Lui ei lasknud juttugi 
tekkida vahepäälsest puhkamisest. 

See oli kuiv ja kõrge kallas vana tuleasemega sarapuu- 
põõsaste ja kõrgete pärnade vahel, kust avanes väljavaade 
üle järve ja kuhu Reet oma supellinale peotäite viisi pähkli- 
kobaraid kandis. 

Rosalinde laotas kaasatoodud teki laiali ja Lui võttis 
istet. 

Reet ei lasknud ennast sugugi eksitada, teiste seltsi 
maha ta ei istunud, vaid keerutas omaette lauldes kerge- 
meelselt ringi, kadus hetkeks ära sarapuude vahele, ja kui 
ta peotäiega tagasi tuli, ei suvatsenud ta kuigi palju sõnu 
kulutada. See reserveeritus, peagu hoolimattus ärritas 
Luid väga. Parajasti kui Reet end jälle üleni oli kikivar- 
bail välja sirutanud, et lähedase põõsa ladvast pähkleid 
võtta, ilmus kalda varjust nähtavale Joel+ Kuna tuul lehti 
kahistas, polnud keegi tema paadi randumist kuulnud. 
Luile torgati nagu puss rindu: ,,Ah siis selle pärast see 
laul, mitte minu pärast! See on ju minu eest varjatud 
kokkumäng!” 

— Ach, Herr Hurt! lõi Rosalinde käsi kokku. Teie 
tulete ju nagu Lohengrin! 

Sarapuu oks vibutus Reeda peost üles ja nüüd ta jook- 
sis teiste juurde. 

Niihästi rõõmsast vestlemisest kui ka lõbusast pähkli- 
korjamisest, mis nüüd järgnes, võttis Rosalinde elavalt osa. 

Ta näitas aina näpuga üles ühele ja teisele pähklikobarale 
ning Joelit Reeta katsusid üksteise võidu oksi maha painu- 
tada. Joel ronis vahel oravana mööda jämedat tüve üles 
ja kallutas siis kogu puu alla oma raskusega. Tüsedama 
kobara puhul hüüdis Rosalinde eksalteeritult oma ,,pracht- 
voll, was!“, imetelles Hurda silmade terasust ja väljenda- 
des oma hirmu ach'ide ja oh'dega, kui oksad praksusid. 

Üksi Lui oli mossis, sest temast ei teinud keegi välja, 
jah, teda unustati hoopis! Solvunult tõusis ta üles, läks ja 
peitis end põõsa varju, lootes, et nüüd vahest hakatakse 
teda otsima, aga kõigil oli tegemist pähklitega, ning isegi 
Rosalinde oli nii hasarti sattunud, et ei märganudki Lui 
puuduolekut. Ta puistas ühe ruhimutäie pähkleid teise jä- 
rele tekile ja läks hoopis muretult tagasi, nagu poleks või- 
nud Luiga üldse midagi juhtuda! Südame põhjani vihas- 
tades hakkas haige üksinda kodu poole minema, haududes 
rasket kättemaksu. 

Kõigepäält ei võta ta nüüd ivagi suhu, enne kui aru ei 
saada, kuidas teda on solvatud, ja enne kui teda kuidagi 
ei hüvitata. Siis kirjutab ta paberile veelgi läbipaistva- 
maid enesetapmise-ähvardusi ja “jätab need nõnda loha- 
kile, et teised nd tingimata peavad lugema. Kui ka siis 
temast midagi välja ei tehta, sulgub ta salaja.sinna tuppa, 
kust tädi oma tütrega ära kolis, võtab võtmegi eest, et 
keegi ei aimaks, kus ta on, ning jääb nõnda peitu kolmeks 
päevaks. Las'siis otsivad! Kui tuleb köhahoog, lämma- 
tab selle patjade vahele. ; 9 

Ta higistas kogu kehast, kui koju jõudis. Sääl aga oli 
ta liiga roidunud selleks, et ühtki oma plaanidest hakata 
täide viima. " A 

Õhtulauas tä ei kõnelnud kellegagi ühtki sõna, aga kui 
teda nagu harilikult täpselt kell üheksa voodi sunniti, ei 

mõtelnudki ta enne teisi magama heita, sest salaja ta kar- 
tis, et Reet võib vahest õhtul järvele sõudma minna. Ta 
luuras selle naise iga sammu ja katsus tema näoilmest ja 
hääletoonist välja lugeda varjatud mõtteid. Reet aga oli 
sel õhtul imelikult leebe, tuli Lui tuppa, ei pahandanudki 
lõhutud kraadiklaasi pärast, vaid otsis sõnalausumata teise 
asemele, saatis Rosalinde välja, kellega Luil oli konflikt 
tekkinud, katsus teda ise magama meelitada, paitas tema 
juukseid, lausus mõned lohutussõnad ja andis isegi luba- 
duse, et ta katsub Lui lähedalt mitte kuhugi liikuda seni 
kui ta päris terveks saab. Lui kahtlustas küll algul kogu 
seda ootamatut lahkust ja häädust, aga vajus varsti selle 
võlu alla, lubades olla edaspidi hää poiss ja mitte kedagi 
enam tülitada oma tujudega. 

Reet istus voodiäärele ja hoidis Lui niisket kätt oma 
peos, lootes, et ta nõnda varsti uinub. Poiss keeras kül- 
jeli, keha poolrõngas ümber voodiserval istuja, ja tõstis 
Reeda käe oma põse alla. Kõva ning jahe laulatussõrmus. 


puudutas noormehe põsenukki peagu valusalt. 
— Ma ei salli seda sõrmust, ütles ta. Võta ta ära! E. 


Nii. Ja nüüd pista ta minu sõrme, pandiks. 

Sõrmus oli suur ja lobev, ainult kondijatku kohal jäi ta 
veidi kinni. Lui pani käe tagasi Reeda põlvele, aga vae- 
valt oli ta seda puudutanud ja tunnud läbi õhukese kleidi 
pehmet ümmarust, kui teda haaras tagasihoidmatu kirg. 

— Reet! hüüdis ta ekstaatilise näoilmega, tõmbas otse 
hämmastava jõuga naise oma kõrvale, aru andmata kõi- 
gest sellest, mis ta tahtis ette võtta. 

— Aga Lui, sa oled ju hull! Jäta ometi! Mõtle 
ometi, mis sa teed! 

Ta katsus poisi higiseid käsi enesest eemale tõrjuda. 
Lui oli pöörane, sosistas arusaamatuid sõnu, hingeldas ja 

rabeles. Kui Reet märkas, et asi võtab tõsisema pöörde 
kui ta oli aimanud, hakkas tal hirm. 

— Ma räägin kõik Ilmarile ära! sai ta hüüda. 

— Ma ei karda teda! Ma vihkan teda! Ma võin ta 
isegi ära tappa, nagu sindki, kui sa alla ei anna! 

Reet oli enese lahti rabelnud ja püsti tõusnud. 

— Sa ei armasta mind! haletses nüüd poiss voodis. 
Mitte keegi ei armasta mind! Kõik vihkavad ja põlgavad 
mind ainult. Milleks ma siin veel omale tervist otsin? 

Ta lõõtsutas ja nuuksus sekka. 

— Jää nüüd üsna vait ja ole mõistlik! Nii, nüüd on 
sul ka ase hää ja tekk pääl, jää magama! 

— Kassa ei lähe enam kuhugile? Kas ka sina heidad 
kohe magama? 

— Muidugi! 

— Aga misjaoks sa ennist kella vaatasid? Ära va- 
leta, sa tahad minust ainult lahti saada! Ma tean, ma tean, 
ma tean! 

Järgmise päeva hommikul oli Rosalinde kõige varasem 
ärkama, mitte üksnes sellepärast, et oli pühapäev, vaid ka 
sel põhjusel, et ta kogu öö sõba silmale ei saanud, sest 
kõik see, mis ta ukse tagant oli kuulnud ja oma silmaga 
püüdnud ka näha, oli nii kohutav, et isegi loomupärane 
huumorimeel, mis teda vahel piinlikest silmapilkudest üle 
aitas, kuskilt oma otsakest ei näidanud. Ta võttis kapist 
välja puukastikese, avas selle ja otsis kuivanud roosileh- 
tede ning sinise lindiga ühte pakki seotud kirjade ja kaar- 
tide alt välja joontega kirjapaberi, istus laua taha, pani 
prillid ette ja hakkas kirjutama: Mein lieber Herr Pastor 
und Wohlthäter! 

Ta oli juba kolm poognat täis kirjutanud, oli südamelt 
kõik ära ütelnud, värve nõnda paigutades, et ,,die kleine 

Grete” paistis hädaohtliku võrgutajana, ,,armer Louis” 
aga õnnetu ohvrina, kelle raskele haigusele nüüd lisaks on 
tulnud veel hukutavad kiusatused. 

Käsi oli kirjutamisest juba väsinud, vanapreili pidas 
väikest vahet ning hakkas mõtlema, kuidas ta kirja postile 
toimetab, nii et keegi sellest teada ei saaks. Tal polnud 
kahtlust, et pärast seda hakkab Ilmar temale kui häätegi- 
jale vaatama hoopis sümpaatsema pilguga. 

Nõnda edasi-tagasi mõteldes oli ta märkamatult unne 
suikunud. Ta ärkas alles siis, kui teda alla kohvile paluti. 

Luid kohvilauas polnud, kuna tal palavik oli tublisti 
kerkinud, ning Rosalinde heitis nii mõnegi karistava pilgu 
Reedale, sellele kõige kurja juurele. 

Aga Reet, ime küll, ei ilmutanud Rosalinde vastu min- 
git halba tunnet, vaid palus teda veidikeseks oma tuppa 
astuda, kus ta siis puhtasüdamlikult, kuigi ääri-veeri 
mööda, talle kõik ära jutustas, mis eile õhtul sündinud. 

Ta ei tahaks, ütles ta, et Ilmar asjast midagi teaks, sest 
muidu võiks ta isegi vihastuda, siia sõita ja Luiga jumal- 
teab mida ette võtta, mis ta tervisele sugugi kasuks ei tu- 
leks. Reet mõistab ise väga hästi, kuidas tema lähedus 
Luisse halvasti mõjub, aga nüüd kohe jälle tagasi linna 
sõita Reet ometi ei tahaks, sest Ilmarile võiks siis paista, 
nagu oleks siin midagi korrast ära. 

Ühe sõnaga Reet oli otsustanud minna mõneks päe- 
vaks ära Kiki poole, Luile aga öeldagu, et — tagasi linna. 

Kui Rosalinde hiljem jälle prillid pähe pani ja heegel- 
dama hakkas, veeretas ta oma mõtteis kõiki asju seda- ja 
teisipidi ning jõudis otsusele, et Reet on siiski parem ini- 
mene kui ta oli arvanud. 

Ning nüüd ta ei saanud enne rahu, kui oli oma läkituse 


Ilmarile pliidi all ära põletanud. 

14. 

Waetalt oli Reet väljunud, et juba vara hommikul ära 
minna Kiki poole, kui talle metsateel vastu tuli Joel, kes 
näis teda nagu kogu aeg siin varitsenud olevat. Jällenäge- 
mise rõõm oli nii suur, et selle varju hoopis ununes, kuhu 
Reet pidi minema. Jalad viisid iseenesest kõrvalteedele, 
jalgradadele. Sarapuud andsid neile toitu, sammal istet, 
kuna janu kustutas võõra talu kaev. Vihmasagara eest pu- 
gesid nad peitu suure kuuse alla, ja kui jahe hakkas, soo- 
jendasid nad üksteist oma ihu lähedusega. Nad olid üli- 
õnnelikud ning muretud ja alles hilisõhtul jõudsid nad välja 
veskitammile, jäid tükiks ajaks silmitsema lüüsi ette kogu- 
nenud vett, kuni neid säält leidis alla õhtuse piima järele 
tulnud Kiki. 

— Kas me võimegi sinu poole minna, teil vahest maja 
inimesi täis? kõhkles Reet, kui nad koos üles mäkke läksid. 

— Miks ei või, maja ju tühi nagu kevadel. 

— Nagu kevadel? küsis Reet ja vaatas paljutähenda- 
valt Joeli otsa. 

Mõlemaid haaras nii suur häämeel, et nad Kikit tahtsid 
keerutama hakata. 

— Jah, kõik on läinud. Teate, koolid ja kohvikud juba 


alanud. Mina kah lendan varsti siit minema, jaa, Pariisi. 

Te ei usu? Mul on pass juba käes! Ma üleval näitan 
teile. Aga ei, ei, ärge enne mind tuppa astuge! Laske 
mina lähen ees, ja nüüd ettevaatlikult! Pange uks tasakesi 
kinni, et ei tõmbaks. Mul jäi passianss pooleli, ärge nüüd 
segage. 

Ta pani piimakruusi aknalauale, raputas korraks juuk- 
seid kahele poole, istus ja hakkas kohe kaarte edasi la- 
duma. 

Kiki on tublisti ümmaramaks läinud, arvas Joel, pilku 
tema selja tagant käsivartele ja kaelale heites. Reet oli 
oma käe Joeli õlale tõstnud ja vaatas samuti aukartlikult 
vaikides üle Kiki õla lauale. 

— Ei tule välja! nukrustas Kiki. Näete isegi, et mitte 
ei tule! Juba mitmendat korda katsun, aga ikka välja ei 
tule! 

— Mis asja sa mõtlesid? 

— Ma mõtlesin, et... Ei, mis ma sellest ütlen. Te 
viimati hakkategi uskuma, et see nii on, lähete kurvaks, 
hakkate minu üle pahandama... 

— Kas see puudutab siis meid? küsis Joel. Kas sa 
enesele ei laogi? 

— Enesele? Ei, mis ma ikka enesele? imestas Kiki 
selle edvistusega, mille tagant kunagi tõtt teada ei saanud. 

— Muidugi, sinust võib arvata, et sa enesele ei laogi! 
Oled ju parandamatu! arvas Joel. 

— Näita oma käsi siia! ütles Kiki Joelile. 

Et juba liiga pime oli käevaatamiseks, pidid nad üsna 
akna juurde minema. Joel tundis oma käe lähedal Kiki 
rinna soojust ja tõmbas ennast veidi tagasi, et Reedale 
mitte valu teha. 

— Nojah, algas käetark, otsides peopesast oma nä- 
puga asjata midagi ja vangutades pääd. Sellepärast! Näed 

sa, südamejoon sul päris ähmane, hargneb mitmele poole, 
ei jookse kuhugi välja. 

Joel tundis ennast sisemiselt puudutatud olevat. Ta 
teadis ise väga hästi, et nii kindel kui ta on oma mõistuselt, 
nii vilumatu ja sisemiselt ebakindel on ta süda. Siin lep- 
pis ta juhusega, siin kõndis ta nagu soisel pinnal, tead- 
mata, millal jalg läbi kamara vajub või ta ise komistab. 
Ta tõmbas oma käe Kiki peost ära ja ütles: 

— Parem anna meile süüa. Oleme näljased. 


— Ei, ei, pane ka minule kaarte väljal Vaata ka 
minu kätt! mangus nüüd Reet. 


Kiki aimas vaistlikult, et nende kahe vahekord seisab 
surnud punktil, ja nii palju kui nad siin ka hullavad, ei 
julge nad kumbki tõele näkku vaadata, vaid tahavad selle 
eest põgeneda. Kiki ise oli kogu eluaja selle all kannata- 
nud ja nüüd tal polnud mingit põhjust teisi kadestada, küll 
aga ergutada ja isegi provotseerida. Oma armatsemistes 
nad polnud tema ees küll põrmugi tagasihoidlikud, vaid 
koguni braveerisid, aga mis see ütles! ,,Vaesekesed!“ 
mõtles Kiki ainult ja hakkas Reedale kaarte panema. 

Kõike ennustati neilt: õhtusi teekondi, kirju, raha, flirti 
ühe noormehega, surma, aga süda jäi rahule ikka oma 
mehega. 

Kiki hingepõhjas on vist ikka natuke armukadedust,“ 
mõtles Reet endamisi, ,,ta ei raatsi kaarte nõnda panna, 
et need päris hääd oleksid.“ Ja ka oma mehe maini- 
mine praeguses situatsioonis polnud kuigi taktiline. 

Kuna Kiki toidulauda korraldas, lamas Reet tema voo- 
dis, käed pää all, rinnakuhilad kõrgele tõusnud, lokid lau- 
bale langenud. Ta oli väsinud ja tundis kopsus üle kaua 
aja jälle pistjaid. ,,Võib-olla on nakanud Luist,“ mõtles 

ta ja tundis, kuidas palav hoovus üle keha käis. ,,Seda 
parem, tulebki kord mingi lahendus.“ 

Joel tuli köögist, kuhu Kiki midagi praadima jäänud, 
ja istus Reeda juurde. Lambist ulatus voodini ainult kah- 
vatu valgus, milles kadusid kõik lamaja näo üksikjooned 
ja mis järele jättis vaid üldkuju ning elavad silmad. Joel 
ei saanud oma pilku kuidagi ära pöörata ning ta sosistas 
ainult kirgliku rõhuga: 

— Tahan teid, tahan teid... ära suudelda! 

Virvendus, mis nüüd üle Reeda näo jooksis, oli tige, 
oli tõrjevalmis. ,.Miks ta seda mulle ainult ütleb? Miks 
ei tee ta seda?“ Aga kui Joel kummardas, käändus ta jon- 
nakalt eest ära, lükkas käed eemale, ja kui ka see ei aida- 
nud, hammustas ta Joelit randmest. Näitamata oma valu 
jäi Joel Reedale üksisilmi otsa vaatama, kelle kapriise ta 
ei mõistnud. Isegi neid siniverkjaid hambajälgi ei suvat- 
senud ta tähele panna. Aga siis hakkas Reedal kahju, 
hakkas hale haavast, mis oli üksikuna randmele nagu maha 
jäetud, ta suudles seda ja palus Joelilt andeks. Nüüd aga 


- oli selle kord jonnima hakata. 


Kiki tuli tuppa praetud kartulitega pannil, vaatas vähe 
ja ütles: 

— Ah sa jumaluke, egas teie veel abielus pole, et 
peate stseene tegema! 

Kesköö paiku tahtis Joel minema hakata ning Reet 
läks teda saatma. Juba oli jõutud üle veskitammi, juba 
läheneti metsale, otsiti üles tee äärest vana pehkinud haa- 
vakänd, mis nii mõnigi kord oli vosvorlikult vastu läiki- 
nud. Nüüd aga oli see must nagu kogu metsaalunegi. 
Reet enam edasi ei tulnud ja Joel läks nüüd omakorda 
teda tagasi saatma. Nii nad saatsid üksteist mitu korda, 
ja kuna lahkumine üha raskemaks muutus, ilmusidki nad 

lõpuks mõlemad tagasi Kiki juurde. Ja nüüd ei saadud 
und enne päikesetõusu. 

Kogu nende vahekord oli äkki kujunenud sama värs- 
keks nagu kevadel. Ka järgnevail päevadel läksid segi 
kellaajad ja toidukorrad, aga ometi kumbki ei julgenud 
väsimuse silmapilkudel ei enesele ega teisele tunnustada 
õige väikest tüütumise virvendust. Kevadel, kui kogu loo- 
dus ümber õitses, polnud nemadki ise õitsemisest kauge- 
male mõtelnud, aga nüüd, kus kuhjus õunu aknal, toolidel 
ja laudadel, kavatsesid nemad aina edasi õitseda nagu poti- 
lilled — suvi läbi, sügis läbi, talv läbi, kasvõi kogu elu 
läbi. Nagu ei tohikski vahekorrad küpseda. 

Sellest mugavast, kuigi loomuvastasest arenemise sei- 
sakust, mis ei suutnud rahuldada isegi uudishimu tuleviku 
kohta, tekkis vahel sekka ebakõlasid, Reedal tujukaid sil- 
mapilke, Joelil kavatsusi jätta äkki kõik sinna paika ja ise 
põgeneda. Ent sellal, kui alateadvus sellest rahulolemat- 
tusest oli ette valmistamas võib-olla koguni mingit katast- 
roofi, leppisid mõlemad ise veel petlike hetkede joovastu- 
sega, mis laskis kogu maailma unustada. 

Kui nad järgmisel õhtul järvekaldal vanal palgil istusid 
ja kui nende vahele oli siginenud vaikus, küsis Reet äkki: 
— Ütelge, miks teie siia maale õige tagasi tulite? 

Joel vaikis tükk aega ja vastas siis: 


— Ma ei tea isegi miks... Tahtsin vahepääl küll 
kõike unustada... aga vist ei suutnud. Ma hakkasin teid 
nägema igas joones, igas suletõmbes, ma otsisin teid igalt 
tänavalt... 

— Joel! hüüdis Reet heldinult ja haaras tal kätest. 

Vaikuses, mis järgnes, elasid nad läbi kogu oma õnne 
sügavust. Siis aga lõdvenes Reeda käsi: 

— Millega see kõik lõpeb! Minu elu on nii imelik... 
Kui ma abiellusin, siis arvasin, et nüüd alles ma hakkan 
rahulikult ja õnnelikult elama. Aga elu viib teisiti. Mul 
on ju mees, ta on hää, ta hoolitseb minu eest, armastab 
mind, ja ka mina armastan teda, jah, aga... ma ei hoia 
teda üksi, vaid ka teisi. 

»Teisi?“ küsis Joel eneselt. ,,Kas siis veel kedagi 
pääle minu?“ Ja ta heitis teravalt etteheitliku pilgu Reeda 
poole. 

— Miks te nõnda mulle otsa vaatate? küsis Reet äkki 
tõsinedes. Kas te mõistate mind hukka? Muidugi, ma 
olen süüdi. Ma olen olnud liiga üleannetu. Nii ei tohi see 
edasi kesta... 

Joel lõi kepi otsaga kruusa enese ees laiali. Ja mui- 
dugi, mingi lahendus pidi tulema! Aga kust, kuidas? 
Kaua siis ikka nõnda istuda teineteise kõrval, ühe käsi teise 
käes? Tulevik seisis ees, mida oli vaja ehitama hakata, 
aga Joel ei osanud seda planeeridagi. Tal ei olnud huvigi 
selle vastu. Ta tundis vaistlikult, et iga katuse alla viimine 
tähendab tema enese eemaldumist valmissaanud hoonest. 
Mis pidi ta tegema? Kas mitte hoolima neist ilusaist sil- 
mapilkudest, mida võis iga päev muretult noppida? Või 
võtma see naine teise käest ära otsustavalt ja lõplikult? 
See aga tähendas minna pastor Niinemäe juurde ja talle 
ütelda aumehelikult: Armas mees, teie naine kuulub mulle, 
kas seda ise tahate või mitte. Teie olete korporatsioon- 
liku kasvatusega, teie ehk nõuate minult kahevõitlust, peate 
seda kombeliseks... Olen ka selleks valmis, jah, aga kas 
pastor Niinemäe suudaks tõsta püstolit minu vastu? Ei, 
tema on selleks liiga kristlik. Ta ehk, vaene mees, loovu- 
tab oma naise ilma relvata, puhtkristlikust ligimesearmas- 
tusest, maha surudes eneses kõik enesearmastuse eod? Aga 

siis hakkaks sellest mehest kahju, ja Reedalgi hakkaks 
kahju. Ning kaotajaks jääks ikkagi Joel. Ent ka ainult 
silmapilkseid lõbusid rahuldada ja siis minna oma teed, 
seda Joel ei saanud kuidagi tahta, sest selleks olid hingeli- 
sed juured endid ajanud juba liiga sügavale. 

Ei, arutlus ja järelekaalumine andis ainult äbarikke 
plaane. Näis, nagu oleks loomulik mõistus siin pisut armu- 
kade olnud või kahjurõõmu tunnud, kuna ta nüüd ei osa- 
nud mingit nõu anda. 

— Aga mis edasi? küsis Joel Reedalt aralt. 

— See on teie teha! vastas Reet kindlalt ning Joel tun- 
dis selles enesele kibedat etteheidet. 

— Teie ei taha siis, et kõik endiselt kestaks? Teie 
olete tüdinenud? Hüva. Ma võin ju minna... 

»»See pole mingi lahendus, vaid ainult põgenemine la- 
henduse eest,“ mõtles Reet, aga jättis ütlemata. Mis Reet 
mõtles, seda tundis Joel ilma ütlematagi. Reeda alistu- 
mise ja vaikimise tagant aimas ka peidetud valu, ja selle 
põhjuseks oli Joel. 

Tüki aja järel lausus Reet, Joelilt ise sõbralikku pilku 
otsides: 

— Miks te alati olete nõnda järsk ja tõrges? Ma vaa- 
tan tihti teie poole, teie aga olete ikka tõsine, väga tõsine, 
mitte nagu kevadel. Kui ma nõnda teie tõsidust näen, siis 
muutun ma ka ise samasuguseks. 

— Ei, teie ei tohi seda olla! Kas mina siis tõesti nii- 
sugune olen nagu ütlete? Ma ise ei teagi, et ma nii järsk 
olen. Võib-olla ainult väliselt, see on juba minu viga... 

Arusaamatused nende vahel haihtusid jälle mõneks 
ajaks, oleviku õnn varjutas kõik muud mured. Lahendus 
pidi iseenesest küpsema, ilma et keegi seda teadlikult ai- 
taks, — see oli Joeli seisukoht, mis teda rahuldas ja ra- 

 hustas. Ja hilja õhtul, kui Joelit Reeta sohval lähestikku 
istusid, ajaski end üks mõtte katsesarv välja, et lahendust 
otsida ummikust: 

— Põgeneme! 

— Aga kuhu? 

— Ükskõik kuhu! Ainult ära siit ümbrusest, siit 
maaltki! 

Reet oli elavalt nõus: hüva, põgeneme! 

Fantaasia võttis ses poolväsimuses varsti tuld ning 
Kiki varstine ärasõit lisas kõigele pisut võimalikkuse hel- 
kigi. Ja muidugi: põgeneme, nii et vähematki jälge maha 
ei jää! Las otsivad! 

— Kui põgeneme, siis öösi, kui kõik magavad! sosis- 
tas Reet salapäraselt. Ja kui väljas on suur tuul, nii et 
keegi ei kuule. 

— Kui meid otsima hakatakse, oleme juba tuhanded 
kilomeetrid eemal. Meil on juba teised nimed, teised pas- 
id... 

— Kui vaja, ma võin ka mehe riided selga panna, üt- 
les Reet, ma oskan väga hästi olla poiss, võin olla sinu 
vend... 

— Sina minu vend?! Sina? vaatas Joel imestunult 
Reeda otsa. 

— Ja muidugi, sinatamise peame varakult kätte õp- 
pima, ega siis vend saa vennale teie ütelda! 

Nad naersid säärase sinatamise sünni üle, ka Kiki tuli 
teisest toast vaatama, mis siin lahti on. Fantaseeriti otse- 
kui palavikus, ilma et Kikist oleks hoolitud. 

Reet ütles enese väga hästi oskavat autot juhtida; kui 
vaja, nad varastavadki kuskilt võõra auto ja sõidavad sel- 
lega tubli tüki maad edasi, jätavad siis sõiduki kraavi ja 
kihutavad edasi rongil, lennukil, jalgsi. 

— Kui oleme Tšehhoslovakkias, ütles Reet, siis saa- 
dan säält oma mehele ühe paari paksu tallaga Bat'a saa- 
paid, mu mees armastab niisuguseid väga! Ega sina pa- 
haks ei pane? 

— Ah, mis! Me läheme hoopis kaugemale kui Tšeh- 
hoslovakkia! Läheme sinna, kus saapaid üldse ei kanta. 
Näiteks papualaste juurde, laseme endid tätoveerida, pu- 
nume pilliroost viigilehed ette, paneme kookospähklist 
troopikakiivrid pähe. 

— Kui me peaksime džunglist läbi minema, siis ma 
teen enesele kindlasti ühe jahiülikonna, ütles Reet, niisugu- 
sed kalifeed ja pika säärega saapad. Kas me enesele ka 
ühe kaameli muretseme, ühe kaheküürulise?... 

— Tingimata! Parem siiski kaks kaheküürulist. Kui 
auto kõrveliiva kinni jääb, siis on kahel rohkem jõudu 
välja sikutada. 

— Mina võingi meheriidesse jääda, arvas Reet, kogu 
reisiks. On hoopis julgem. Ja siis keegi ei kahtlusta 
meid! 

— Te ei saaks Pariisis ühte hotellinumbrissegi, teadis 
Kiki ütelda. Kahte meest ei lasta sääl ühte tuppa. 

— Aga mispärast? küsis Reet naiivselt. 

— Võta kinni nende kombeid! vastas Kiki. 

— Aga selle t pääseme koos lokaalidesse, kuhu 
naistele sisseminek*on keelatud, arvas Joel. Võime näi- 
teks paavsti jutüle minna, Pompei lupanaariumi, Napoli 
muuseumi salaosakonda, sünagoogi, kirikute altariruumi, 
meeste pissuaari... 

— Aga Joel! 

— Ei midagi, tuleb varakult selle mõttega harjuda. 
Tuleb õppida meeste moodi kivi viskama, tead kuidas? 
mitte üle õla; tuleb õppida automaatselt põlvi kokku 

lööma, kui laualt mõni asi sülle kukub; tuleb õppida mitte 

kiljatama, kui tosin taldrikut maha kukub; tuleb õppida 

mitte nägema vastutuleva daami kleiti, ja juveliiri aknast 
peab ka ükskõikselt mööda minema; ah, tuleb, ma ei tea 

mida kõike õppida, näiteks kasvõi meeste moodi suitse- 

tamist. 

— Mina oskan! hüüdis Reet. 

Ta võttis Joelilt sigareti. Aga selles käetõstes suu 

äärde oli liiga palju luigekaela, ja ka rohkem teadvust kui 

endastmõistetavust. 

— Nii see ei lähe! arvas Joel ja näitas, kuidas tuleb 

suitsetada. Lõppes see õpetus sellega, et nad koos leiuta- 

sid moe, kuidas tuleb läbi ajada kitsikuse päevil: suits lasti 

lihtsalt ühe suust teise suhu. 

— Aga mis siis, kui meie jälile saadakse? küsis Reet 

hirmunult otsa vaadates. 

— Meil on ju revolvrid! Kui need ei päästa, noh, siis 

jääb ikka veel üks abinõu. 

— Mis see on? 

— Altkäemaks! See päästab alati. Kas sa seda pole 

ennem kuulnud? 

— Jah, aga selleks on ju raha vaja. Kust me seda 

võtame? 

— Raha? Jah, sellega on asi täbaram, arvas Joel, 

aga siiski: mul on võiduloos, see kahtlemata võidab. 

Vaata, Kiki, kohe kaartidelt järele, kas võidab. 

Nõnda fantaseerides kulus öö, ja kui yiimaks uni tuli, 

oli see täis katkeid põgenemisest, tagaajamisest, nagu 

filmides. 

Ühel päeval oli Reeda rahutus koduste pärast nii suu- 

reks kasvanud, et ta kippus tagasi Soekurule. Sest kui- 

das on Lui tervisega? Vahest on Ilmar maal käinud ja pa- 

handanud, et Reeta pole kodus? Tuhat hirmu hakkasid 
temas elama. 

Joel ja Kiki läksid temaga kaasa, saatsid teda viimase 
metsatukani ning jäid ise ootama, kuni ta tagasi tuleb. 

Juba oli möödunud viis minutit, juba veerand tundi, 
juba pool tundi, aga Reeta ei tulnud. Joel oli juba rahutu, 
käis närvlikult ringi, murdis oksi ega pannud tähele, mis 
Kiki kõneles. Oli tunne, nagu oleks Reeda ära neelanud 
see neetud maja sääl, täis koirohu ja arstimite lõhna, pisi- 
kuid ja padjakesi, sidemeid ja kohustusi, millest ta on ka- 
dedalt, aga asjata katsunud Reeta välja kiskuda. 

Ja Joel, kes peagu kunagi polnud Kikile midagi pihti- 
nud ega tema poole oma hingekitsikuses pöördunud, hak- 
kas nüüd oma südant puistama. Mitte Reedast ei seleta- 
nud ta, vaid köidikuist Reeda ümber. Sääl on nüüd su- 
vila, see unistus ja ideaal. Mis on saanud kõigist neist 
kassikäppadest, pärnaõite, nurmenukkude tubadest? Oks- 
jonimööblit täis, igasuguseid saksa vanapreili pitsikesi, 
tiisikushaige röga, võõraid inimesi! Kas mõistab Kiki, mis 
see tähendab Joelile kui ehitajale? Kui Kiki või Umbjärv 
on savist midagi voolinud ja kui see pole õnnestunud, siis 
— haamriga otsa ja kõik on jälle korras. Aga katsugu 
arhitekt oma ehitatud majaga midagi ette võtta! Taras 
Bulba pidas õigeks oma poega maha lüüa, kui sellest 
mees ei saanud, nagu ta oli tahtnud: ,,Mina ta lõin, mina 
ta tapan!“ Ainult arhitekt on kõigist loojaist kõige näru- 
sem, ta ei tohi enam sõrmegi külge panna sellele, mis ta 
loonud. Ja mis on Reet süüdi, et tal tuleb eluaeg elada 
selles vanglas või koguni haiglas? Või arvab Kiki, et 
Ilmar nüüd oma naise saadab veel kuhugi mujale suvi- 
tama? Kiki on vaba, Kiki võib täna siin olla, homme 
juba Pariisis. Aga Reet? Kõige ilusamadki põgenemis- 

plaanid lähevad paratamatult luhta, sest Reet on nüüd 
elle maja külge kinnistatud. Näed, nüüdki jooksis ta 
na ega saanud enne rahu, kui jäigi sinna. Ja nõnda 
t kestab see eluaeg! Kui oleks Joeli teha, ta otsekohe põle- 
taks selle hoone maani maha, ja ka tuha pilluks laiali! 
— Aga mis oleks, kui tõesti paneksime majale tule 
otsa? küsis Kiki, aimates järele tooni, millega Joelit Reeta 
olid fantaseerinud põgenemisest. Kas Niinemäe saaks väga 
4 - palju kahju? 
— Niinemäe? Ei, tema mitte. Tal on hoone kõrgelt 
kisdhuastad, mis temal? Tema saab oma rahakese kätte 
ja võib uut hakata ehitama, kui soovib. Arhitekt saab 
jälle tööd, samuti ehitusmeister, töölised... 
oo - Ma olen küll rumal neis asjus, väga rumal, ütles 
“Kiki, aga — kes siis õieti kahju kannataks, kas kindlustus- 
selts? 
— See on omakorda edasi kindlustanud... 
— Ma ei saa midagi aru. Miks sa siis... 
Aga Kiki mõte jäi pooleli, sest Joel katkestas selle oma 
äkilise otsusega: 
— Lähme minema! Reet niikuinii ei tule enam. Kaua 
- me ikka ootame! 
Ja tõesti Reeta ei tulnudki. Ta oli küll majja pääse- 
nud ilma Lui nägemata, aga siis oli ta teada saanud Lui 
seisukorra halvenemisest ning see oli kõik ta mõtted van- 
ogistanud. Ta oli äkki tunnud, et ta ei tohi mõtelda ainult 
"enese mugavustele ja mõnudele ning ta süda oli keelanud 
°siit ära minemast. Oleks olnud täiesti võimatu, nagu ta oli 
kavatsenud, teha pakk oma pesust, riideist, söögikraamist 
ja muust tarvilisest ning põgeneda siit majast, kus ometi 
mitu tuba tühjalt seisavad ja kus lähedane inimene on sur- 
ale näkku vaatamas. 

Ta jättis pakkimise pooleli, leidis kohase olevat enese 
jaoks hakata sisse seadma seda tuba, kus tädi oma tütrega 
oli mõnda aega sees elanud ja mis asetses Lui toast nii 
kaugel, et sinna selle köhimised ära ei kostnud. 

Kui ta viimaks metsaserva juurde jooksis, et Joelile 
oma otsusest teatada ja oma kohtamisi teisiti korraldada, 


olid Kikit Joelit säält juba kadunud. 


Õhtu eel oli Joel siiski Soekurule ilmunud, mitte enam 
vargsi ja nagu poolkogemata, vaid täie õigusega. Reeda se- 
letused siiajäämise põhjustest olid lõppude lõpuks veenvad. 
Joel oli isegi ühises söögilauas istunud kogu perega, välja 
arvatud Lui, kes kõrge palaviku tõttu voodist välja eisaa- = 
nud ja keda preili Rosalinde käis korraldamas. Nagu 700 
näha, oli Rosalinde kogu ihu ja hingega andunud oma ko- 
hustustele ning rahule jäänud, et Reet ei hakka ennast va- 
hele segama ega anna Luile enesest märkugi. 


Käidi ja kõneldi õige tasa, et haiget mitte häirida. Ja 
kui Joelit Reeta pärast õhtusööki alla järvele läksid, hoidu- 
sid nad säälgi kõvemini kõnelemast. 

Väljas valitses salapärane vaikus, täieline tuuletus, mil- 
les iga tasa astutud sammgi kaugele kajas. Hämaruses he- 
lendasid viljarõugud ja talude läheduses aganakuhjad 
suurte elukatena, metsade tumedad vöödid sakitsesid te- 
ravalt taevarannal, aga sääl taga, kust suur pilvekumm ker- 
kis kuulmatult üha lähemale kuule, sulas taevas ühes maa 
ja metsaga ähvardavaks tumeduseks ning ka järv võttis 
säälpool võika ilme. Reet tahtis just sinna sõuda. 

Kuna vaigiti, siis polnud ka nüüd midagi kuulda pääle 
mõlatõmmete ja vee kahina ees paadininas. 

— Lähme vesiroosideni, seletas tüüri] istuv Reet, ma 
tean, kust neid saab. 

Nüüd ei õitse ju ükski vesiroos enam, mõtles Joel, aga 
ei tahtnud vastu vaielda. Ta sõudis endiselt edasi. Juba 
oli pilveserv tõmbunud üle kuu ning ilm üsna pimedaks 
muutunud, kui nad lähenesid kobrulehtede laamale, kust 
tõepoolest vastu valendas üksikuid hiliseid vesiroose. Nad 
juhtisid paadi otse lehtede keskele ja hakkasid siis välja 
tõmbama neid suureõielisi ja siugvarrelisi taimi. 

Parajasti kui Reet käe oli välja sirutanud, et haarata 
üht kaugemal valendavat õit, ja Joel püsti tõusnud, et mõ- 
laza lähemale tõmmata, tegi paat liigutuse, mis Reeda 
tasakaalust välja viis, ja enne kui keegi midagi mõtelda 
sai, oli Reet vette sulpsatanud. Joel langes tõukest pin- 
gile ning paat pääses ümber minemast. 

— Ettevaatust! hüüdis Reet veest Joelile, kes ärevu- 
ses püsti oli tõusnud, nii et paat tublisti kõikuma hakkas, 

Vesi polnud eriti soe, ja kui Reet jälle paadis oli ning 
tagasi hakati sõitma, asus juba tema mõladele, et sooja 
saada. 

Keegi ei kuulnud, kui nad ukse eeskotta avasid ja pi- 
medas üksteise käest kinni hoides Reeda juhtimisel ja ko- 
bamisel viimaks sinna tuppa jõudsid, mida Reet oli päeval 
enese jaoks korraldanud. Kuni ta ennast märgadest riie- 
test vabastas ja kuivatas, oli Joel köögis kurikuulsat elektri- 
pliiti proovimas, mida keegi polnud raatsinud või osanud 
veel käiku panna. Ta keetis teed. 


x Väljas rabistas vastu aknaid vihma, ja kui Joel tee- 
kannuga tuli ning nad koos läksid konjakit otsima, ütles 
Reet: 

— Niisuguse ilmaga ei lähe sa siit enam kuhugile. Sa 
jääd ööseks meile. 

Joelil ei olnud siiajäämise vastu mitte midagi, aga ta 
tundis kuskil sügaval, et täna öösi peab juhtuma see, mida 
ta oli oodanud ja kartnud. 

Oli joodud punšši, oli üksikasjadeni meenutatud äpar- 
dust järvel, aga polnud kahtlust, et ka Reet hakkas ai- 
mama midagi saatuslikku, mis on tulemas nende vahel. 
Mida rahulikum Joel oli, seda ärevamaks muutus Reeda 
hääl: iga vähemagi liginemiskatse tõrjus ta nüüd tagasi 
liialdatud ujedusega. 

— Ei tohi, ei tohi! ja silmades oli hirmu ja siirast vas- 
tupalumist. 

— Kas ikka veel ei? küsis Joel sellest ergutatult. 

— Maeti või ju) Ma ei tohi! Ma olen seotud! Katsu 
ometi sina... tagasi hoida, palus Reet, Joelil kuuest ja 
käsivarrest kinni haarates, sina oled ju tugevam, katsu 
sina... Ma kardan, et mina ei suuda enam vastu panna. 

Aga enne kui kumbki suutis midagi edasi mõtelda, olid 
suud juba üksteist leidnud. Kaua tagasi hoitud ja nüüd üles 
lahvatanud leeki polnud nii kerge kustutada. 

Selle kannul käis aga varsti kahetsus ja Reet oli kui 
laps, kellel nukk puruks löödud. 

— Ja mina ise olin see, kes teisi naisi kividega pildus, 
kui nad nii... Mu süda ei ole enam puhas, minu suu ei 
mõista nüüd enam tõtt kõnelda. Ma pean valetama... 
või suu kinni hoidma. Aga vaikimine oleks ka valetamine. 
Kuidas ma nüüd veel julgen Ilmarile otsa vaadata? Ei, 
mine ära siit! Mine ära!... Ei mitte sina üksinda, 
lähme mõlemad! Põgeneme! Ah, ma olen halb olnud, 
olen halb... 

Reet nuuksus. 

— Unusta kõik, mis väljaspool meid on! lohutas Joel. 
Küll oskame meiegi kahekesi elada! 

Reet haaras iga Joeli sõna kui õlekõrre järele. Ta soo- 
vis ainult tõendeid selle kohta, et Joel teda maha ei jä- 
taks, üksi ei jätaks. Kui ta selles oli veendunud, tuli jälle 
tagasi rõõm ja joovastus, ning kui esimest suudlust saatis 
veel hirm, sündisid järgnevad juba vabadena igasugustest 
kahtlustustest. Iga kallistus tekitas ainult janu suuremate, 
sügavamate, valusamate süleluste järele. Ja paisunud vere- 
tulva ees ei pidanud vastu enam sisemised ega välised 
tammid. 

Keset seda loomulikku meelepöörasust, milles unustati 
kogu maailm, koputati, ei, otse põrutati uksele. Siis lõn- 
gutati linki meeleheitlikult. 

— Reet! Lase sisse! Uks lahti! 

See oli ainult Lui hääl, tänu taevale! Seesolijad ko- 
hendasid endid kiiresti ja Reet avas ukse: 

> —— Jumala pärast, tasa! Mis sa siin öösi veel üleval 
hulgud? 

See oli ainult luu ja nahk, kes säält sisse astus, aga ta 
surmkahvatus näos läikisid silmad harukordset võikust. 
Poollühikestes öösärgi käistes kõlkusid luised käsivarred 
kuidagi abitult ja tundusid pigem surnu kui elava oma- 
dena. Joel oli püsti tõusnud ja vaatas sissetungijat pil- 
guga, milles oli enam kaastundmust kui vaenu. Aga Lui 
laskis ainult korraks pilgu üle oma rivaali, et seda ägeda- 
malt pöörduda Reeda poole, kelle kohta ta näis arvavat 
enesel mingisuguseid õigusi olevat: 

— Sina petis! Sina valelik! 

Ta seisis keset tuba tulivihasena naise vastu, kes oli 
siin majas elanud, varjul Lui eest, teda pettes ja tema selja- 
taga jumal-teab mis tehes! 

— Aga, armas Lui, lähme kohe tagasi, ma viin sind 
üles, ole nüüd mõistlik! käis Reet pääle ja võttis tal käe 

alt kinni. Aga Lui vabastas enese käevangust järsu liigu- 
tusega ja sattus raevu, mis oli temast tugevam. Ta oli ha- 
kanud rusikatega enese ümber vehkima, ta oli katsunud 
Reeta lüüa ja kordas nüüd ikka veel oma endisi sõnu jär- 
jest kõvema häälega. Nähtavasti soovis ta, et kogu maja 
kokku jookseks ja hakkaks Reeda üle kohut mõistma. 

Joel oli poisile lähenenud, kelle märatsemist ta ei mõist- 
nud, ja katsunud tema vehkivaid käsi kinni püüda. Aga 
Lui rabeles lahti, sattus nüüd alles eriti marru, pildus segi, 
mis käe alla tuli, lükkas ümber tooli, ja enne veel kui keegi 
sai takistada, oli ta lennutanud laualt kahmatud käärid 
Reeda poole. Need oleksid otse näkku lennanud, kui Reet 
mitte poleks saanud kätt ette tõsta. Kääride üks ots ve- 
das siiski käsivarde pika vao ja sellest hakkas kiiresti verd 
nirisema. 

Asi oli tõsisema pöörde võtnud kui seda oli võidud 
arvata, ja Joel pidi ennast tublisti pingutama, et märatse- 
jat taltsutades pääseda ise vigastamatult, sest Luid sülle 
haarates ja toast välja viies oli ta tunda saanud haige 
küüsi ja hambaid. 

Koorem oli hoopis-hoopis kergem arvatavast. See sip- 
les küll veel vastu, kui Joel trepist üles läks, aga siis tuli 
köha, läkastus, üldine jõuetus. 

Rosalinde tuli juba joostes ja vana Niinemäe vaatas 
uniselt üle ukse, mis sääl lahti on. 

— Ei midagi, ütles Joel ülalt, poiss on kõrges palavi- 
kus, jampsib. Isegi proua elu oli hädaohus. 

Vana Niinemäe oli kiiresti palitu selga visanud ja tuli 
vaatama. 

— Jumaluke, veri! ehmatas ta ja ruttas südame hale- 
daks minnes kohe abi tooma. Ta ajas üles oma naise, et 

see otsiks mõne puhta pesutüki, võttis siis kapist pudeli 


piiritusega ja läks Reeda kätt siduma. 

— Räägi ometi, mis siin on juhtunud! 

— Ma ei tea isegi, see tuli kõik nii ruttu, vastas Reet, 
oma käsivart teise käega ülal hoides, et kergem oleks si- 
duda. Käisime härra Hurdaga järvel, tahtsin vesiroose 
siia vaasi, läksime neid otsima. 

— Nüüd veel mõned vesiroosid? kahtlustas vana- 
proua, kes ka tuppa oli ilmunud. 

— On küll! Me tõime kaasa! 

Reet vaatas ümberringi, ah jaa, need olid paati 
ununud. 

Ta pidi nüüd üksikasjaliselt ära seletama, mis kõik oli 
juhtunud. Härra Hurt oli nii lahke olnud ja aidanud 
punšši keeta. Ja siis oli vihma sadama hakanud ja härra 
Hurt polnud saanud minema minna, ja Lui oli vist kõik 
oma tuppa ära kuulnud, taibanud, et Reet on siin. 

— Na jaa, jaa, punšš! noogutas vana Niinemäe elutar- 
galt. Tegite sutikese kõvemat häält, mis? 

— Ei, ega siis meie nii palju joonud! 

— Lui oli vist ennem juba haisu ninasse saanud, ütles 
vanaproua Niinemäe vahele. Juba õhtul ta oli nõnda ärri- 
tatud. Ma ju hoiatasin sind, et kui Lui teada saab, et sina 
siin oled ja tema poole ei lähe, siis on ju põrgu lahti. 

— Vaene poiss! õhkas vana Niinemäe. Ime, kuidas 
ta voodist jõudis üles tõusta. See pidi päris üleloomulik 
jõud olema. 

— Ah, ei midagi, vastas ta abikaasa. Näe, kui kadu- 
nud Joosep sarlakis oli, siis oli teine ka nõnda täis jampsi, 
et tuli teda kolmekesi voodis kinni hoida. See on see halb 
veri, mis inimest vaevab. Küllap te ikka ka liiga kõvasti 
kõnelesite. Vihma sadas ka veel, egas Lui siis magada saa. 

Arutati veel nii- ja teisipidi Lui äkilist vihapuhangut 
Reeda vastu, aga paljugi jäi siin mõistatuseks, sest ka Reet 
ei annud tarvilist selgitust, vaid tänas ainult taevast, et 
härra Hurt oli juhuslikult veel siin olnud ja teda veel hal- 
vemast päästnud, 

— Mis selle poisi sisse küll on läinud? küsis vanaproua 
ja tahtis ise üles minna ja kõike järel pärida. 

— Ei, memn, ära mine, hoidis vana Niinemäe teda ta- 
gasi. Sa ärritad teda veelgi. Las ta puhkab välja. 

— Ei ole tal nüüd enam väljapuhkamist kedagi, vas- 
tas proua, vaat”, kui ei saagi temalt enam seletust! 

Ülevalt tuli preili Rosalinde oma roosas öökuues, nägu 
kahvatu, juuksed papiljottides: " 

— Nüüd alles on tema ennast rahustanud. Mötlege 
doch, lõi ta käsi kokku, missugused sönad on tema Frau 
Grete kohta välja ütlenud! Mina ei oleks need sönad 
oma kõrvadega mitte kuulda tohtinud! Ja tema oli doch 
muidu ikka nii zart hing! 

Mindi koos üles haiget vaatama. See lõi silmad kor- 
raks lahti, vaatas südameni lõikava umbusaldusega voodi 
ees seisjaile otsa, käänas pää ära ning sulges uuesti silmad, 
Vana Niinemäe hakkas oma silmakuru pühkima. 

— Vaene poisu! ütles ta tasakesi ja silitas haiget üle 
juuste. 

Vaikides ja kikivarbail mindi haige nagu surnu juurest 
jälle minema, kuna Rosalinde üksinda valvama jäi. 

AII otsustati Ilmar linnast kohe maale kutsuda, sest 
kõik tunnused kõnelesid sellest, et polnud enam aega 
palju viivitada. 

Telefon õpetaja Niinemäe kabinetis helises õige kaua 
aega, enne kui teenija tuli ja oma härra üles äratas. ,, Oleks 
hää, kui te kohe arstiga maale sõidaks.“ 

Õpetaja pani telefonitoru käest, seisis veidi aega mõt- 
tes oma kirjutuslaua ees, noogutas pääga ja lausus: 
— Seda oli karta, nüüd on siis see silmapilk käes! 

Äkki une päält äratatuna ja sisemiselt erutatuna ei 
teadnud ta järsku, mis ta peab kõigepäält ette võtma. Ta 
pusis kaua oma nööpide kallal ja leidis äkki, et on selga 
ajanud ebasobiva ülikonna. Siis aga, pooleldi lahtiriieta- 
tuna, tuli talle meelde, et peab mõnele arstile telefo- 
neerima. Samas andis ta teenijale käsu kohe kohvi keeta. 
Aga kui see lauda hakkas katma, pahandas ta, mis see en- 
-nast keset ööd vaevab. Luid ravinud arste kas polnud 
kodus, nagu vastati, või ei saanud nad muul põhjusel nii 
pikka reisi ette võtta. Õnneks sai ta kätte dr. Arukase, 
kes oli parajasti häält olengult koju jõudnud ja oli kõige 
lustilikumalt nõus kaasa sõitma, kuna ta nõnda aru sai, et 
teda viiakse kuhugi paremasse kohta edasi pummeldama. 

Suurt hoogu Ilmar oma rattale siiski sisse ei ajanud, 
seda mitte üksnes dr. Arukase pärast, kes külgkorvis tuk- 
kudes äkiliste kurvide kohal ikka üles ehmatas ja pahan- 
dama hakkas, ei, vaid viivitamise tõeliseks põhjuseks oli 
asjaolu, et pastor Niinemäel endal seisis ees raske katsu- 
misetund: ikka veel ei osanud ta lahendada küsimust — 
kas oleks õige Luile üles tunnistada, kes ta õiged vanemad 
on, või mitte? Nüüd oli viimne aeg, sest kes teab, kas 
mõne päeva või isegi tunni järel ongi seda enam võimalik 
teha. Kui ta nüüd tasemini sõidab, pääsebki ta võib-olla 
oma raskest kohustusest, Saladust teadsid pääle Niinemäe 
ainult Lui kasuvanemad, aga need juba vaikisid, sest neil 
polnud mingit huvi kasupojas äratada uudishimu tõeliste 
Vanemate vastu ning endid seega nagu hoopis kõrvaldada. 
Aga kui Lui sureb teadmatuses, kas siis Ilmarit ei jää ta- 
gant järele vaevama kahetsus? 

Lui ise teadis, et ta tõelised vanemad on ammu sur- 
nud, need vaesed popsnikud kuskilt kalurikülast, teadis, et 
tal polnud lähedaid sugulasi ja et tal oleks tulnud kuskil 
näguri elu elada, kui oleks puudunud tema kasuvanemate 
ja kasuvenna kristlik süda. Aga kui ta nüüd kogu selle 
valega lähebki hauda, kas see pole Ilmari poolt patt 
Issanda ees? Teisest küljest aga, kui nüüd Ilmar haige 
voodi ees hakkaks pikki seletusi andma Lui tõelistest vane- 
maist, kas see viimaks ei annaks tema tervisele lõpuhoopi? 

Nad saabusid hommikul kella poole kuueks. Kogu 
maja oli jalul. Ka Hurt oli veel sääl. Kõigi näod olid 
magamattusest väsinud ja kahvatud, Reet tundis isegi väi- 
kest palavikku. Ainult dr. Arukask oli erk, aga soovis 
siiski saada midagi, mis vere kiiremini käima ajaks. Mõ- 
ned klaasid konjakit saanud, viskas ta teiste mornide hul- 
gas muretut nalja ning ütles paar komplimenti preili Rosa- 
lindelegi, kes sel ebasündsal ajal seepärast edevalt 
naeratas. 

Kuna Lui alles äsja oli magama jäänud, viideti aega 
sellega, et kõneldi kõigist tema viimase aja kapriisidest ja 
üksikasjaliselt ka tänase öö raskeist juhtumistest. 

— Tiisikushaigete erootika on ju ikka pöörane, ütles 
dr. Arukask. Aga mõned adamoontabletid päevas ja ar- 
mastus on kui käega pühitud. 

Pastor Niinemäe oli väga erutatud Lui häbemattustest 
ja perutustest, ning mida enam ta neid kuulis, seda kindla- 
maks muutus ta oma otsuses Luile siiski kõik saladused sü- 
damelt ära rääkida. See teadasaamine muutugu talle karis- 
tuseks, et ta enne surma veel aru saaks oma rumalustest, 
neid kahetseks, ja siis puhtama südamega ilmuks Jumala 
palge ette. 

Ta vaatas õrnalt Reeda otsa, ilmutas kaastundmusi 

käehaava pärast, küsis dr. Arukaselt järele, kas viimati 
vaja poleks midagi ette võtta võimaliku veremürgituse 

-vastu, ja silitas kõigi nähes oma abikaasa kätt. ,, Vaene 
| i Reet,” mõtles ta, ,,on tema ka pidanud palju kannatama!“ 


maha rebiti. 
Ilmari kaastundlik pilk polnud aga Reedale kuigi talu- 
tav ja ta katsus end pingutada sama muretuks ja rõõm- 
saks nagu seda oli dr. Arukask. 
Mis puutub Joelisse, siis ei tunnud ta ennast kogu sel- 
les seltskonnas kuigi mugavalt, ta kartis kõige enam Reeda 
pärast, kes külma supluse ja kõigi öiste elamuste järel võis 
haigestuda. ,,Varem või hiljem tuleb mul seista silm 
silma vastu tolle mehega sääl,“ mõtles ta endamisi õpetaja 
- Niinemäest, ,,tolle mehega, kes on lõppude lõpuks suur 
° lammas ja kes mitte kui midagi ei tea, mis kõik ta selja 
taga on sündinud.“ 
Preili Rosalinde kadus vahetevahel teiste hulgast, et 
vaadata, kas Lui on üles ärganud. Ta kartis ainult ühte: 
et Lui sureb niisama vaikselt nagu Rosalinde enese vend 
kiigetoolis. 
AIl joodi juba kohvi, kui ta viimaks ilmus kohkunud 
näoga teatama, et Lui on viimaks ometi virgunud. 
— Ei, teie jääge rahulikult istuma, ütles õpetaja Nii- 
- nemäe dr. Arukasele, kes tahtis kohe oma kohuseid täitma 
i minna. Ja ka kõik teised. Mina tahan ise alguses üksi 
minna. 
Ta pühkis suu salvrätikusse, lükkas tooli kõrvale ja 
Üleval tõmbas ta ukse hoolikalt enese järel kinni ja 
sammus otse haigevoodi juurde. Lui nägu oli täiesti auku 

silmad lahti, aga see pilk Ilmari otsa, kui see parajasti ta 
käe oma pihku võttis, oli nii ükskõikne, nagu ei tunneks 
ta oma kasuvenda enam ära. Nõrga pingutusega kat 
suti kätt Ilmari peost vabastada, aga juba silmad vajusid 
kinni ja sõrmeotsad jäid Ilmari pihku kuidagi elutult. | 
Ilmar härdus, võttis ise oma käe tasakesi ära ja hak- 
kas Lui juukseid silitama. Seekord oli Lui pilk selgem. 
— Sina! sosistas haige ja katsus oma lõõtsutamist 
vähendada. 
»Sa tunned mind siis ära!“ tahtis Ilmar ütelda, aga 
tundis kohe, et Luil võib ju mõistus kogu aeg selge olla, 
ning ta ei osanud muud kui banaalselt küsida, kas tal on 
parem. 
Pastor Niinemäe oli küll siia tuppa astunud oma kindla 
otsusega, aga haiget nähes tuli temasse tagasi kõhklus ja 
isegi argus. Kui palju ta oli surijaile rahulikult jaganud 
viimset õnnistust, kuipalju ametijahedalt siit maailmast ini- 
mesi ära saatnud, aga nüüd kadusid suust isegi kõik sisse- 
juhatavad jumalasõnad. Ta katsus alata: 
— Sina seisad nüüd varsti oma maise teekonna lõpul 
ja sinul tuleb minna Kõigevägevama ette... 
Sõnad kõlasid kuidagi armetult ja võltsilt. 
Lui lõi silmad jälle lahti, pööras oma pää padjal kõr- 
vale ja ütles poolsosinal: 
— Ma... eisaa... uskuda... mitte kedagi... 
— Ära kõnele nõnda! Seda kuuleb sinu Taevane 
Isa... 
— Ma eitunne... isa... ei siin... ega sääl! 
Lui näis tahtvat sügavalt hingata, aga ei saanud, ta 
ringutas abitult, tahtis lahti saada nagu mingist koormast, 
tulid kuuldavale üksikud segased sõnad, mille mõttest II- 

aru ei saanud: — Täring... viska... võõras... ei 
«. pole vaba... 
iga onia oli lühike. Juurderutanud dr. Arukask kuu- 


 — Löbi. 

Ilmarilt pääses sügav kergendusohe, aga samas murdus 
põlvili, pani käed kokku ja hakkas innukalt palvetama. 
Kui dr. Arukask ettevaatlikult astudes välja läks ning juh- 
tunust teatas, ruttasid teised kohe sisse. Ka Reet, kes 
muidu ikka surnuid võõristanud, ei tunnud mingit kõhe- 
ki, kui ta oma sõrmedega Lui juukseid korda seadis. 
ana Niinemäe ja tema järel ka ta abikaasa olid II- 
mari eeskujul põlvili heitnud, Rosalinde aga seisis püsti, 
kokku pandud, taskurätt nende vahel, ja vahtis üksi- 
Lui poole, juba põsedki enesel niisked. 

Reet seisis vähe aega hardalt, siis aga tundis ta, kui- 
kõik need inimesed ta ümber hakkavad kaugenema, 
muutudes võõraks. Ja ilma et ta ise oleks märganud, oli 
ta üle ukse välja rõdule tulnud, Joelile nõjatunud ja palu- 
ud, et ta teda viiks alla oma tuppa. 

Dr. Arukask seisis rõdul üksinda harkisjalu, avas oma 
| õbedase portsigari ja plõksutas selle uuesti kinni, ning esi- 
suitsusõõmu õige sügavale sisse tõmmates hakkas ta 
1 aegapidi välja puhuma nende uduribade poole, mis 
hommikuse järve kohal hakkasid hõrenema. 

Pärast Lui surma tundus Soekuru suvila päris tühjana. 
Haigetuba oli kõle, endised lauad, toolid ja säng olid 
välja viidud, aga sellest hoolimata pidi igaüks, kes siiz 
sisse astus, tahtmatult tajuma seintesse imbunud arstimite 
ja põdemise lõhna. Jah, Reet haistis seda iiveldama pane- 
vat lehka ka kõigis teistes tubades, kuigi ta oma leiust 
mitte kellelegi ei hinganud, sest niihästi vanapaar kui ka 
preili Rosalinde oleksid võinud sellest välja lugeda piet 
ditunde puudust Lui vastu. Kõneldi endiselt tasa, käi 
kikivarbail ja hoiduti minemast ülemistesse tubadesse 
rõdule, kus Lui lahkumise jäljed olid veel värsked. Ho 
pis aga välditi seda alumise korra tuba, kus Lui oli lau! 
lamanud, sest kõigist tuulutamistest hoolimata oli ku 
okste ja kampri lõhn siit visa lahkuma. 


Vana Niinemäe oli jäänud sõnaahtraks, ta ohkas nüüd 
sageli, isegi Ilmari kiitmist polnud enam palju kuulda n 
peagu kadunud oli ka tavaline ,,mis?“ lause lõpus. 
katsus ennast lohutada sellega, et Lui kannatusel on nüüd 
viimaks lõpp tulnud ja kui ta ehk olekski paranenud, p 
leks temast ikkagi täit inimest saanud, ta oleks jäänud nii 
enesele kui teistele aina ristiks ja vaevaks. 


350 


— Ah, mis nüüd minu murest! lõi ta käega, minul tu- 
leb niikuinii varsti järele minna. Aga Ilmar! Tema on 
ju nii õrna hingega — on ikkagi minusse tulnud — ja te- 
mal seisab elu alles ees. 

— Kas Ilmar hooliski nii väga oma kasuvennast? kü- 
- sis Reet. 

— Küll ta nüüd hoolib, kus teda enam ei ole! Küll 
teie ka minust rohkem hoolite, kui mind enam ei ole. 
Vanamees oli oma sõnadest kohe liigutatud. 

— Ilmarile oli Lui ju poja eest, jatkas ta, nagu minu- 
legi. Aga paljuke nüüd mina, see oli Ilmar, kes teda kooli- 
tas ja põetas. Vanaduse päevil oleks ta teilegi lapseks ära 
° kulunud, teil neid niikuinii ei ole. 

Mis jutt see nüüd oli, Lui polnud ju Reedast kümmet 
aastatki noorem! Vanaproua Niinemäe pahandas vastu: 
— Mis sa kõneled, et Ilmar teda põetas! Kuidas ta 
teda põetas? Pole ta ühtki ööd Lui pärast valvel olnud. 
Meie Rosalindega oleme need olnud, kes teda koristasid 
eest ja tagant. Ilmar? Mis Ilmar? Maksis oma natukese 
raha ja arvab nüüd, et on ilmatu imeteo ära teinud! 
Vaesel Rosalindel oli korraga kadunud igasugune elu- 
mõte. Senini Niinemäede perekonna läheduses liikunul 
> oli nüüd äkki mõttetuks saanud kogu see edasielamine Nii- 
nemäe armust, ilma et ise saaks kuidagi kasulik olla. Ta ei 
teadnud sedagi, kui kauaks ta peab veel Soekurule jääma, 
ja et kuidagi oma siinolekut õigustada, hakkas ta talitama 
köögis, aga sai selle eest vanaproua käest ürmida. 

Pärast kõiki sündmusi tundis Reet ennast heidetud ole- 
> vat veekeerdu, kus ta omal jõul enam ei jaksanud vastu 
voolu seista, vaid pidi ennast andma saatuse hoolde. Ta 
/ käis ringi, kurgus alati nutt. Väikesele palavikule seltsis 
-närvlikkus ja kartus, et pisikud on temassegi pesitsenud. 

Muidu alati julge ja valmis kasvõi südaöösi läbi kalmistu 
minema, oli ta nüüd arglik isegi õhtuste tubade vastu. Kui 
ta kuulis tuulekohinat lähedal metsas või saju rabinat 
vastu akent, tundis ta selles kohinas ja rabinas nagu oma 


süüme pihta koputatavat. See oli nagu Lui vaim, kes vide- 


vikus ringi uitles, ukse ja akna taga luuras, nii et Reet pidi 
oma toa aknad õige varakult kinni katma. 

Aga veelgi sügavamal näris teda hirm ja süütunne 
Ilmari ees, kellele Lui enne surma võis kõik üles tunnis- 
tanud olla, mis ta oli kuulnud ukse tagant tol saatuslikul 
ööl. Ilmar oli muidugi nii delikaatne, et ei lausunud sõ- 
nagi, ootas vahest, et Reet ise oma patu üles tunnistab, 
nagu ta Senini oli enese ütluse järele kõik oma mehele 
usaldanud. See delikaatsus oli õieti kõige rusuvam. 

Reet ei teadnud sedagi, kas oli see armastus või vihka- 
mine, mis ta nüüd Joeli vastu tundis. Kogu tema saatus 
oli nüüd selle mehe kätes, aga nii pea kui ta mõtles, et 
Joel võib kuuluda tavaliste abielurikkujate lahtrisse, kes 
parajal ajal tagasi tõmbuvad ja oma teed lähevad, käis tast 
üle kuum piinlikkuse hoog ja ta oleks võinud niisugusel 
hetkel teda oma käte vahel ära kägistada. Ta hoidus 
nimme Joeliga kahekesi jäämast, vabandas seda hõlpsasti 
oma haiglusega, endal aga samal ajal südames soov, et Joel 
ei hooliks ühestki ettekäändest, isegi mitte tema väikesest 
palavikust. 

Joel aga oli pigem tähelepanelik kui hoolimatu, pigem 
hell kui pääletungiv, muretses rohkem Reeda tervise eest 


kui oli valmis sööstma meeletustesse. Kui ta õhtuti liiga 


varakult minema läks, valas Reet kogu oma ahastuse 
patja. 

Joelile tundus aga, et päevad mööduvad liiga mornilt. 
Tal tuli nüüd sageli mängida lamatoolis lebava Reeda ees 

losalinde Luile. Teda haaras resignatsioon. Ta oli elus 
kogenud veel liiga vähe kannatusi, et nende kaudu teed 
leida teise hinge sügavikku. 

»Sügis, juba sügis“, kordas ta, kui ta üksinda väljas 
us. 

Tuuleiil rebis okstelt lahti kollendama löönud lehti, mis 
vajusid värisedes metsateele teiste krabisevate lehtede 
hulka. Helekollaseid ja väikesi sadas kaskedelt, laiu ja la- 
pergusi teeäärseilt vahtrailt. Puud seisid hoopis paljamalt, 


- Nagu hilpe varises Joeli enese päevade ümbert, ja kuskilt 
- kaugelt hakkas vastu paistma mingi tühi tüvi eneses. Ning 
- see tühi tüvi oli — kohustus. 

Ma ei ole kunagi kohustusi kartnud, ei ühtki üles- 
annet,” mõtles ta. ,,Imelik, kuidas ma nüüd ei taha, et 
mind juhiks kohustus. Aga armastus ei helise enam päris 
puhtalt, kuskil on vist mõra sees.“ 

Pää kummaras, kõndis ta kalda ääres, võttis maast kepi 


ja ja paistis läbi tühjavõitu sarapuu-põõsaste. = Joel 
isatas nagu oleks keegi teda kuuevarrukast tõmmanud. 


vinetis tõusis hetkeks silmade ette, siis selgus jälle kõik, 
-ning ta astus üle päikeselaigu edasi vilumasse, raagus okste 
vahele, kust tõusis üles rõske mulla, mädanevate seente ja 
d ehtede ning kõdunevate kändude lõhna. 

Parv linde puistus kuskilt tuulde metalse vilinaga. Siis 
ilksatas okste vahelt korraks järve hall teras. Jalge ees 
kaldakamara all vingerdasid vette männijuurikad ja lopsa- 
kad lained loksusid neist üle. 

Suvila helendas sääl omaette, inimesi polnud näha, 
suitsu korstnast ei tõusnud; surnud suvila, morn ja mõttetu. 
Igaüks oli sääl pugenud oma urgu, nii vanade paar, preili 
Rosalinde, kui ka Reet. Kuidas see Rosalinde sääl endale 
uusi ülesandeid katsus ette valetada! Kõik ainult selleks, 
et põgeneda alasti elu eest, sest pole miskit julmemat kui 
alasti elu, hetkemõtteline elu, mida Reeta Joelit olid osa- 
nud veidi maitseda, aga kunagi ammu, kevadel. 

Joel tundis, kuidas nauditav olevik omaette kaotab 
mõtte, kuidas ta sirutab haarmed välja tuleviku poole, et 
enesele tuge leida. Kevadest ja suvest irdunud, oma otses- 
test ülesandeist eemale rebitud, tuulte hulgutatud, meele- 
olude vintsutatud, järelmeeleolude masendatud, nõnda oli 
ta ise nagu sügisene puu. Enese raagus okste vahelt ku- 
mas hingeski vastu mingi kõle tüvi. Kuskil väljaspool 
teda ennast toimis asjade loogika ja tungis vähehaaval 
tema enese elamustesse, neid tugevasti häirides. Ta hing 
polnud vaba ega tema enese päralt. Kohustus, patutunne, 
karistusähvardus, sisetunne olid nagu need raudvarad ja 
vormid, millele betoon valatakse, kuna muidu kogu ehitus 
mureneks. | 

Mis viga elada pastor Niinemäe taolisel! mõtles Joel. 
Ta on oma elu üles ehitanud lihtsaist kividest lihtsate vor- 
midega. Ei kiusatusi, tuulekeeriseid ega sisepiinu! Sest 
tema ülesanne on lugeda ühesuguse osavõtmatusega ju- 
malasõna ristseil, laulatustel, matustel, vaigistada inim- 
kirgi, nii armastuses kui ka kurvastuses. Sama hästi võiks 
ta õpetussõnu lugeda jõele, et see jookseks korralikult 
tammi taha veskiratast ajama. Aga see, kes on trotsinud, 
kes on üle astunud keeldudest, kuulgu see, kuidas ta sü- 
dametunnistus hakkab krõbistama nagu hiir põrandalava 
all, viies unerahu... 


354 


Ent Joel oli veel võrdlemisi vähe elu näinud ja koge- 
nud, et nõnda julgesti õpetaja Niinemäe üle otsustada. Ta 
ei teadnud aimatagi, et see näiliselt vaikne ja hääsüdamlik 
mees polnudki nii väga lihtsatoimne ega muretu oma 
sisetundes. 

Sellal kui Joel kahisevais lehtedes astus ja oma nukraid 
mõtteid heietas, sellal kui Reet õhtulauas vaikides istus ja 
| ainult vahel tajus, kuidas teda sööma sunniti, enesel nutu- 
pisar kurgus, kihutas õpetaja Niinemäe oma tsikliga Soe- 
kuru poole, kuna tal puudus see kõige tähtsam — südame- 
rahu. 

Mitte Reet ei jooksnud talle õhtulauast vastu, vaid see 
oli Rosalinde: 

— Ach, Herr Pastor, kuidas meie doch keik siin oleme 
teie pääle oodanud! Sellest päevast pääle, kui teie siit ära 
läinud olete, oleme meie keik nagu ära närtsinud. 

Laud kaeti kohe ka Ilmari jaoks, aga tal ei olnud isu. 
Ta vaatas murelikult oma naise otsa, kellel süda näis valu- 
tavat, kes vahtis üksisilmi enese ette tühjusse, kuni ta sil- 
mad vastu enese tahtmist ja vägisihoidmist vett täis valgu- 
sid. Siis tõusis ta ja kadus ära oma tuppa. Ta isegi ei 
teadnud, mida ta õieti soovis. Võib-olla ta ootas, et Ilmar 
tuleks ja teda põhjani läbi raputaks, näitaks, kui väga-väga 
ta teda armastab, veel tugevamini kui Joel. Aga ei, Ilmar 
ei tee seda kunagi, ta ei tea, mis koorem on Reeda hinges, 
ta ei oska kuidagi rahuldada seda tarvet, seda igatsust mil- 
legi teravama järele, mis Reeda välja paiskaks praegusest 
tarretusest. Kui aga Reet oma poolt tuleks teravustega, 
oleks Ilmar nii mõistlik, nii hää, nii ettevaatlik, et ei põru- 
takski vastu! Aga kuidas ometi Reet just nüüd tahaks 
kallistusi, mis paneksid unustama kõik-kõik, plahvatusi hin- 
ges, mis kummuli käänaksid kogu oleviku! 

»Oleks nüüd Joel siin,“ mõtles Reet kuulatades ja 
hinge kinni pidades. ,,Ma tunnistaksin tema juuresolekul 
Ilmarile kõik üles, seaksin nad kahekesi silm silma vastu, 
las prooviksid jõudu! Aga ei, ei! Säästaksin siiski Joeli! 
Ei, ka Ilmari! Ilmar ei ole ju milleski süüdi, Joel aga... 
Joel on päälegi egoist, niisugune egoist, kes nõuab minult 
ainult rõõmu ja vallatust, kui mul aga seda anda ei ole, lä- 
heb ta minema. Siiski, teda ma sallin rohkem...“ 


Jälle haaras teda lohutamatu tunne, et hoolimata kõi- | 
gist hellitustest ja õrnustest ei salli teda praegu õieti mitte 


ernns 


õhku rippuma. 


See oli Ilmar, kes sisse astus. Reetlõi silmad kiiresti 
lahtiolevasse raamatusse laual, nagu oleks ta kogu aeg 
lugenud. 

— Noh, mis sinuga on? küsis Ilmar imala pehmusega | 
ja pani oma käe õrnalt Reeda õlale. 

See tõmbas pää eest. 


»»Kui loll küsimus,“ mõtles ta ja jäi ootama sootu teis- 
sugust tooni, sest nõnda oli juba harjutud, et Reet laskis 
kaua koputada enne kui ta oma südameust praotas. Aga 
Ilmar ei mõtelnudki seda tavalist teed tagasi minna, vaid 
hakkas tuba mööda edasi-tagasi kõndima, käed selja taga. 


Ta võis käia sääl hämaruses, ilma et oleks saadud hästi jäl- 
gida ta näoilmet, Reet aga pidi lambi lähedal istuma ja 
kannatama liigse valgustuse käes, võib-olla näoga reetma 
kõike seda, mis ta sõnadega oleks saanud varjata. See- 
pärast tõusis ta ja istus oma voodisse, pää vastu seina, ja- 
lad üle serva alla rippu. 

»» Jumal, mis nüüd tuleb,“ mõtles ta, ,,kui Lui tõesti 
kõik on ära jutustanud!” 

Ta vastu seina toetatud pääl oli nii väljakutsuv ilme, et 
Ilmar katsus tema pilku vältida. Ikka veel edasi-tagasi 
tuba mõõtes haudus ta sääl midagi erakorralist, see oli 
kindel. Nüüd lõi ta oma selja taha pandud käsi kärsitult 
üksteise vastu, nagu mingile otsusele jõudes, ja pomises 
siis: — Jaa, jaa. | 

Reeda vastuseisu-meeleolu oli vähehaaval moondunud 
uudishimuks ja säält edasi uuesti hirmuks. 

Nüüd oli ta seda vaikimist juba nõnda palju päält kuu- 
lanud, et kui see veel edasi kestab, siis ei kannata ta enam, 
vaid kisendab kõik välja, tunnistab kõik üles, palub põlvili 
andeks kõik oma patud... 


Aga ei, see mees ihus sääl oma nuga veelgi terava- 
maks! ,,Ta teab, ta teab kõik...“ kordas Reet ja tundis, 
et Ilmar, kes kogu eluaja oli mõistlik olnud, võis nüüd 
ühte hetkesse paisata kogu oma mõistmatuse. Ning kartu- 
sest tõmbas ta oma jalad kägarasse üles, et ähvardava 
hoobi ees ennast võimalikult väikeseks tõmmata. 

— Kõnele siis ometi! 

Aga nüüd oli suur mees toolile istunud ja oma pää toe- 
tanud põlvedele pandud käte najale. 

— Mis on? Mis sul on? 

Reet julges jälle oma jalad üle voodiserva välja ajada. 

— Raske on, raske! ohkas viimaks mees pääd rapu- 
tades. 

,,Vaeseke!“ mõtles Reet, lisades oma kaastundmusse 
pisut põlastustki, sest talle ei meeldinud põrmugi, et nii- 
sugune tugev mees kannatab ainult passiivselt, julgemata 
süüdistada, tõrelda, stseeni teha. Tuuseldama oleks ta 
nüüd Reeta pidanud, teda lööma, peksma, sest seda väärt 
oli ta. 

— Noh jutusta ometi, miks sul raske on! Katsun 
sind aidata, kui ma ainult suudan... 

See oli Reeda poolt juba teesklus, sisemiselt ta oli en: 
nast juba valmistanud kaitsmise vastu valega, vastusüüdis- 
tustega, vasturünnakutega... 

— Ma olen senini vaikinud, algas Ilmar, aga nüüd ma 
ei saa enam. 

— Jaa? küsis Reet vaenulikult, täiesti vastulöögival- 
mis. Ning üle huule libises pilkav lisa: — Kas sind Jumal 
ei ole aidanud? 

Ilmar ajas end püsti, ja vastas, oma ette tühjusse vah- 
tides, siiralt, ilma et ta Reeda torget oleks tajunud: 

— Ma olen alatihti Jumala poole pööranud. Aga mida 
enam ma olen palvetanud, seda enam ma olen kuulnud 
Teda mulle sosistavat, et ma pean kõik, mis mind koor- 
mab, avalikkuse ette kandma, kõigepäält sinu ette. Ma ta- 
han, et sa oleksid hästi ette valmistatud, et sa ennast ko- 
guksid ja vapralt üle elaksid selle, mis ma sulle tahan = 
ütelda. Ma ei ole küll ehk õige silmapilgu valinud, sa oled 
natuke haiglane, oled närvlik,... A 

»Kui delikaatne ta veel'mõistab olla, kui hästi ette val- 
mistada...” ; 

— Aga kauem ma ei suuda enam vaikida. Ma ei kan- 
nata enam välja seda... valet! 

Ilmar tõusis, tuli Reeda juurde, vaatas talle mõnda 
aega üksisilmi otsa nagu usaldust paludes ja ütles siis liht- 
salt ja vaikselt: R 

— Kadunud Lui oli... minu poeg. 

— Sinu poeg?! 

— Jah, poeg! Mitte kasuvend. Vaid sinu kasupoeg. 
Ma olen seda tänini sinu eest varjanud... Aga nüüd, kus 

teda enam meie vahel ei ole, on mulle salgamine raskem 
kui ülestunnistamine. 

Ta vaikis. Reet ohkas. See polnud ahastusohe, nagu 
Ilmar seda arvas, vaid kergendusohe. Reet sulges silmad, 
- et ennast veidi koguda. Seepääle ütles ta etteheitvalt: 

— Ja kõik need aastad sa kandsid minu kõrval seda 
- saladust? 
— Jah, anna andeks! Lui surigi teadmatuses, ja see 
° on hakanud mind veel kõige enam vaevama. 

— Sa oled siis kogu aeg... 

Ja Reet varjas oma näo mõlema käega, mitte saadud 
hingelisest hoobist, vaid hirmust ennast reeta. Ilmar 


jatkas: 
— Ma olen süüdi, ma tunnen seda; sina oled mulle 
° kõik oma saladused pihtinud, mina aga... mul ei ole nii- 
palju julgust olnud... Ma olen palju piinu tunnud süda- 


 °mes, niipalju kannatanud. Aga ma olen seda kannud kui 
Jumala karistust. Ma olin seda ka tõesti ära teeninud. 

Ta istus uuesti ja langetas pää käte vahele. Nüüd jul- 
- ges Reet oma käed näo eest ära võtta. Ja imelik, praegu- 
- sel hetkel ei tunnud ta vähimatki hingesoojust selle kaas- 
“tundmust vajava mehe vastu, ta oli talle võõras ja muutus 
üha võõramaks. Kuidas nad küll olid võinud aastaid elada 
- teineteise kõrval mõlemapoolses vales ja vaikimises, kuigi 
nad olid nii palju kordi kinnitanud, et nende vahel pole 
mingeid saladusi! Ja kumbki polnud sellest varjamisest 
nii tugevat häbi ega sisepiina tunnud, et see oleks tõuganud 
teisele üles tunnistama! 


! 

Kummarasse vajunud kogu enese ees nähes, tundis 
Reet, kuidas ta nüüd võiks tema üle täielikult valitseda, 
° aga see tunne ei tekitanud praegu mingit lõbu, otse ümber- 
pöördult, Reet oleks nüüd soovinud, et Ilmar nõnda ei no- 

rutaks, vaid mehiselt oma pää selga lööks, pigem uhke 
oleks kui murtud. Ta küsis teravalt: 

— Kesoli see minu eelkäija? 

— Ah, mis me temast enam... Ta on surnud! Kui 
mitte kehaliselt, siis vaimselt küll juba ammu. Seesama, 
kes sinul loori tahtis maha rebida. Juba siis oli ta nõdra- 
meelne. 

— Tema siis oligi! ütles Reet tülgastusega. Ja ikka 
ma ei tahtnud rahvajuttu uskuda! Uskusin enam sind... 
See kõik oli siis õige! Ah... 

— Sa siis aimasid? 

Ilmar tõusis, et naist lohutada, teda paitada. | 

— Ei, ära puutu mind! Ma ei salli sind! Mine ära! 

— Aga, kallis Reet... See on ju kõik minevik. Nüüd 
on kõik möödas. Mina olen selle juba unustanud. Katsu 
ka sina! Elame edasi nagu oleme senini elanud! 

— Sinule on see minevik, aga minule? Mine otsi 
oma armuke üles, võib-olla ta elab veelt Mine tema 
juurde! Ah, ja see poeg teil, tore poeg tõesti! 

— Jäta, palun, õnnetu poiss rahule! 

— Ma jätangi, sest mis sai tema parata... kui nii- 
sugused vanemad. Kui ma nüüd kõike tagasi mõtlen, on 
see hirmus! Tema... valmis veripattu tegema... 

— Vaiki! Ma ei suuda! 

— Sa katsusid oma silmi kinni hoida tõe eest. Ta oli 
su oma lihane poeg, aga kas sa teda hoidsid? Sa lasksid 
teda üles kasvada teises linnas, et sul sinu patt alati silme 
ees ei seisaks! Sa ei julgenud oma poega pojakski nime- 
tada! Ja küllap sa tahtsid, et ta kiiremini sul eest kaoks... 
Ei saatnud õigel ajal sanatooriumi, kus ta oleks paranenud. 
Mitte et sul sellest mõnest sajast kroonist kahju oleks haka- 
nud, vaid sul ei olnud üldse suurt muret, kas ta terveks 

saab või mitte. Ta oli ju sul alati risti ees nagu halb mä- 
M lestus, nagu paha südametunnistus. 

| Nii ränga süüdistusega polnud veel keegi Ilmarile kal- 
lale tunginud. Ta katsus ennast kaitsta, katsus ennast õi- 
gustada, aga see ei tahtnud hästi korda minna. d 

»Kui nüüd ka ise kõik üles tunnistada?“ vilksatas 
Reeda pääst, aga samas ta tundis, et see tähendaks Ilma- 
riga endiste vahekordade jaluleseadmist, ja miski tõrkus tas 
selle vastu. 

— Ja mina uskusin, et kui kõik teised võib-olla vale- 
tavad ja varjavad, siis vähemalt sina seda ei tee... Aga 
nüüd ma näen, et kõik teie, õpetajad, olete ühe veega ris- 
titud! Kui sa minu eest seda lugu salgasid, siis kartsid sa 
ehk mind kaotada, aga miks sa Luid kartsid? Oma lihast 
poega? 

oo Ma oleksin temalegi kõik üles tunnistanud, siis, 
kui ma kuulsin, et ta sinu pääle vaatab himustava pilguga, 
- ma tahtsin ta silmad avada, aga ma jäin hiljaks... Ja 
kui ma midagi kartsin, siis seda, et ma võin varjamata 
tõega teda hingeliselt tappa. 

— Nüüd hävitasid teda valega! 

— Kuidas nii? 

— Sul pole vist aimu, kuidas Lui kannatas, kannatas 

- sellepärast, et ta ei teadnud, kes on ta isa ja ema. 

— Maei pannud seda kunagi tähele. 

— Mina küll. MAa lugesin ta kirjutisi, ta pabereid, 
- kus ta oma mõtteid üles märkis, ja ma tean, et just see 
teda kõige rohkem piinas. Ta oleks meelsasti oma elule 
otsa teinud, kui ta ainult oleks julgenud. Aga ta oli arg, 

- nagu sina! 
— Seda ma kuulen esimest korda. 

— Sa ei pane midagi tähele, mis su ümber sünnib. 
Kas sa mindki palju oled näinud? Kas sind kunagi on hu- 
vitanud, mis mina teen, mõtlen ja tunnen? Kas sina oled 
kunagi tahtnud mulle oma asjadest kõnelda? 

— Aga ma olen sind ju kogu aeg armastanud. Ma 
tahan ju sinule ainult hääd. 

— Mis tähendab see! Kui me üksteisest järjest oleme 
kaugemale läinud... Ainult hääd? Jah, sa võid ju hää 
olla minu vastu, aga sellest on minule vähe. Vahel ma ta- 
haksin koguni, et sa minu vastu halb oleksid... Sa oled 
ju hää kõigi vastu... 

Ilmar, kes loomuhäädust alati oli enese vooruseks pi- 
danud, tundis, nagu ei mõistetaks teda hästi, nagu tehtaks 
talle ülekohut. Ta oleks tahtnud nüüd Reedale pikkade 
seletuste varal selgeks teha, kuidas pole olemas suuremat 
voorust kui loomuhäädus, kuidas Reet ei oska seda ikka 


veel hinnata, aga mis aitasid nüüd sõnad? Ses meeleolus 


oli võimatu midagi selgeks teha. Ilmar laskis oma pää käe 
najale ja pühkis väikese sõrmega vargsi niiskunud silma. 
Reeda eest see ei jäänud varjule, aga ta üksnes ei heldinud, 
vaid tundis koguni väikest vastumeelsust pisarate vastu, 
milleni asi kippus arenema. 

— Ma katsun... vahest ma tulevikus suudan tasa 
teha, mis ma sulle halba olen teinud, lausus Ilmar. Kui 
ma järele mõtlen, siis paistabki su elu natuke kitsas ole- 
vat... aga ma ei taha sinule tõkkeid ette seada, sa oled. 
vaba inimene, sa võid teha, mis sa ise tahad. Kui sul misi 
nuga raske on elada... 

Ilmar ei saanud enam jatkata oma suuremeelse helduse 
avaldamist, sest see ähvardas muutuda ebasiiraks. 

— Hilja kõik! katkestas teda Reet. 

— Kuidas nii? Mis sa mõtled? 

— Kuidas oleks see üldse teisiti võinud ollagi, see 
aja siin on ju pisikuid täis. 

— Sa tuled minuga kohe linna, lased järele vaadata, 
analüüsid teha... 

— Ah, lõi Reet käega. 

Ilmar ilmutas kohe oma suurt osavõtlikkust, lubas su- 
vila kohe desinfitseerida lasta, siis võib Reet siia sisse asuda 
täesti vabalt ja oma tahtmise järele talitada, arstide näpu- 
näidete põhjal kindla režiimi järele elama hakata, küll siis 
ka tervis varsti tuleb. 

— Ma eitaha siin ühtegi päeva elada! Või arvad sa, 
et ma siin kõigist teistest eemal tõesti saan kosuda? Ma 
han ära kõigest senisest, kõigest sellest igavusest, sellest 
sluisest elust! Ma ei taha, ma ei taha, ma ei taha! 

Ja Reet lõi oma kätega meeleheitlikult vastu patja. 

Ilmar jäi vait. Tüki aja järele ütles ta aralt: 

— Võiks ju mõtelda mõnele sanatooriumile... 

Mõte Reeda sanatooriumisse saatmisest oli tulnud ko- 
gemata ja oli veel läbi kaalumata, päälegi ei tahtnud ta 
mast kohe lubadustega siduda, sellepärast hoidus ta oma 
tet edasi arendamast. Seevastu Reedas oli seeme lan- 
enud rammusale mullale. Tõepoolest, mis oleks, kui 
nnagi ära sanatooriumi? Ei, mitte kodumaale! Proua 
udvere ja Kiki sõidavad ära, mis oleks kui nendega 
kaasa sõita, või vähemalt kui nad maadki kuulaksid... 
Ainult Joelist oleks kahju lahkuda! 

Nagu Ilmar taipas, oli mõte sanatooriumist pannud 
eeda sootuks unustama selle valusa haava, mis ta temale 

palju kergema südamega, kui ta oleks võinud arvata. Reet 
temaga kaasa ei sõitnud, vaid soovis veel mõne ilusa päeva 
maal veeta, et siis linnas lasta ennast põhjalikult läbi vaa- 
data. 
Vaevalt oli mootoripõrin kõrvust kadunud, kui Reet 
mantli ümber võttis, et sõuda üle järve. Kebja sammuga 
astus ta mööda kastest põllupeenart üles. Ja nagu kunagi 
varem seisatas ta ka nüüd hetke Joeli toa avatud uksel, ise 
rõõmu-elevil oodates kunagise imetluse kordumist selle- 
sama ukse raamis. Aga seda ei tulnud. 
— Ma olen vaba! hüüdis Reet. 
— Kuidas vaba? Mis see tähendab? võttis Joel 
Reeda käe oma pihku. 
— Ma tunnen, et mind ei seo enam miski... temaga. 
Ning Reet jutustas kõik, mis tema ja Ilmari vahel oli 
sündinud. i 
— Sa ei olegi rõõmus? küsis Reet viimaks. 
Tõepoolest, Joel tundis Reeda vabadusest ennast palju 
seotumana kui kunagi varem. Hädaohu teravuse kad 
sega oli kahanenud ka ta kiindumuse erutav teravus. 
— Kui sa mõtled ära sõita... leidis Joel enesele pa- 
raja vabanduse. 
— Aga ma ei tarvitsegi ära sõita! Kui sina tahad, 
ma jään siia. Jään kogu talveks Soekurule. Ütlen Ilma- 
rile, et ma ei olegi nii haiglane, nagu ta arvab. Ja siis sõi 
dad sina mulle tihti külla, sul ei ole ju talvel nii palju 
tööd... Jääksid minu juurde mitmeks päevaks... ä 
heksime koos suusatama, kelgutama... Mis sa arvad? 
— Nii lihtne see ei ole. Mis ütlevad teised? Mis üt- 
leb Ilmar? 

— Ah, vaat' kus küsimus! Kas sa kunagi varem sel- 
oled hoolinud? 

— Mõtle ikka, et nüüd on suvi ja sügis... Aga tal- 
vel maale elama asuda?.. 

— Vaata mulle otsa! 

Reet võttis Joelil mõlemast kõrvalestast kinni ja vah- 
tis talle kaua tunnistades otsa. 

— Kas sa mind enam ei salli, et sa nõnda kõneled? 


 — Kuidas sa ometi võid... Sa tead ju... Aga 
mõtle isegi, ega ma siis eluaeg ei saa niisugust ääremaa 
eest mängida, armunud suvitajat teise mehe katuse all. 
— Sa tahad siis... 

— Ja muidugi, sind tervena, jagamatuna! 

Nii see sõna lipsas suust, Joelilegi ootamata. Ta ei ha- 


ikatud väravast minema kõik oma muretsused ja tusad, 
et seda segamatumalt anduda ainult oleviku-magususele. 
Kaks päeva hiljem tuli Kiki Soekurule jumalaga jät- 
ma. Ta leidis siit endastmõistetavalt eest ka Joeli. Kiki 
oli kaasa toonud mitmesuguseid kompsukesi, et neid siia 
hoiule jätta, kuni ta ükskord Pariisist jälle juhtub tagasi 


Ta näitas kuldpaelaga kinni seotud pakikesele: 
— Näete, siin on minu armastuskirjad. Ikka ma olen 


"sinult, Joel, on siin mõni kiri. Sa ise oled muidugi ammu 
unustanud. Ühes ütled sa nii ilusasti, et ma olevat sulle 
otsa vaadanud niisuguse pilguga, et sa seda pilku kuidagi 
ei tahaks ära vahetada minu enese vastu! 

kohe parandama: | 

— Õi, see oli juba ammu-ammu, ega tema nüüd mulk e 
enam nõnda ei kirjutaks. Isegi ei mõtleks enam nõnda. 
Aga seekord ma neid kirju siiski enesega kaasa ei vii. Ju- 
mal nendega! Rõigas ei salli, kui ma neid loen, kisub > 
võib-olla lõhkigi. Sest kui tema juba kord ei salli, 00, 
siis... Tema kiskus kord vihaga isegi minu kleidi lõhki, 
mis siis need paberiräbalad temale ära ei ole... 


muutus Joelile ja Reedale kuidagi ebamugavaks. ki 
märkas seda ebamugavust ja rahutust ning pidas tasakesi 
selle põhjuseks kogu seda neetud suvilat siin, seda vanglat 
ja haiglat, mida Joel oli nii kurjade sõnadega mananud... 
Kikile juhatati kätte pööning, kuhu ta võis oma paki- n 
kesed varjule viia. Sinna ta jäi kauaks askeldama, e 
nagu ta ütles, oma kirju sorteerida ja neist mõningaid 
siiski reisile kaasa võtta. 
Kui ta vastu õhtut Soekurult lahkus, läksid Joelit Reeta 
oma vana seltsilist veel viimast korda saatma. 
— Päris kahju hakkab, ütles Reet, kui mõtelda, 
sina lähed, meie peame jääma... Sina oled vaba, mi 
aga... 
— Ei tea, kas ma ise vabalt läheksingi. Aga Rõig 
tema ei saa ju ilma minuta, muudkui nõuab mind. Kuidas 
ma siis saan temale ära ütelda? i 
— Noh, millal me siis kord jälle kokku saame? küsis 
Joel jumalagajätul. 
— Küll sõidate mulle varsti järele! 
— Mina juba mitte! ohkas Reet resigneerunult. Sint 
juurest pääsesime küll kord läbi akna, aga siit vangist... 

— Pidasime sind siis kurjaks nõiaks, lisas Joel, aga 
se da sa siiski ei ole. 

— Kes teab? ütles Kiki oma kunagise koketeriiga, 
aga kohe ta südame nii raskeks tegi, et ta silmi tõst- 
ta käe sirutas. 

Kui ka Joel oli lahkunud, kutsus Reet preili Rosalinde 
enesele midagi ette lugema. Ta oli juba lahti riietunud, 
lamas voodis, käsipeegel peos, ja puhastas oma nägu kree- 
miga. Ta ei kuulanud kuigi palju sellest, mis ette loeti, 
sest mõtted kippusid kaugemaile radadele. 

— Ah, ütles preili Rosalinde, üle oma prillide Reeda 
poole vaadates ja ise lehekülge keerates, kui ka elus nenna 
ilus oleks nagu raamatus! 

— Oo, elus võib vahel hoopis ilusam olla! 

— - Teil, Frau Grete, küll! Teil on doch üks tore 
mees - ka üks Verehrer.. 


— Keda teie arvate? 
Rosalinde pani käe suu ette ja naeris kavalalt Reeda 


— Ütelge mulle päris otsekohe, kas teie olete ka ku- 
agi armastanud? küsis Reet äkki, peeglit käest pannes. 

— Kuidas teie seda mötlete? küsis vanapreili, õnne- 
ik, et leidub paras juhus, kus ta võib kõvasti tagasi mõ- 
te da oma noorpõlve päevadele. Armastanud? Hihihi. 
Ta peitis oma naeru peo taha, et mitte paljastada tühje 
igemeid, sest oma kunsthambad oli ta juba üleval toas 
likku pannud. Siis võttis ta eest prillid ja hakkas neid 
hoolega nühkima, nagu näeks ta ilma nendeta oma mi- 
nevikku liiga ähmaselt. 

— Jaa, ma olen kord kihlatud olnud. Tema oli üks 
Oberlehrer, pikk, ilus mees, ma olen ikka need pikad ja 
ilusad mehed armastanud. Papaa aga ütles, sinul ei ole 
mitte kiire, aega on küllalt, mispärast sa nenna rutuliselt 
meid maha jätta tahad. Ja mamaa ütles ka, et sinul, laps, 
ei ole veel tosin laudlinagi kaasavaraks ömmeldud, kuhu sa 
nenna tormise pääga jooksed. Papaa ostis siis minule 
ömblusmašina ja mamaa öpetas minule ömblemist ära. 
Herr Schmidt on keik see aeg ikka meite juures külas käi- 
nud, minu vend oli sel ajal študent ja nemad on ikka neist 
mensuuridest könelenud. Tema on mind ratsutama öpe- 
tanud, ach, ta oli doch üks väga nett meesterahvas. Ja 
ikka anständig, tema ei olnud mind kunagi sörmeotsaga 
puutunud. Just nagu teite Herr Hurt, ikka anständig. Ja 
siis tuli minu papaa sünnipäev, minu kusiined olid tulnud 
ja möisahärra von Bock oli sääl oma kolme tütrega. Ja 
meil on palju študentid olnud ja väga lõbus on olnud. 
Herr Schmidtiga on üks teine Oberlehrer kaasa tulnud, ja 
see on nenna kentsakas olnud, on oma pänsneed kaotanud 
ja siis mitte midagi enam näinud. On käega juustu võt- 
nud, sest on arvanud, see on leib. Ja on tooli otsa ko- 
mistanud ja minu kusiinele jala pääle astunud. Ah, kui- 
das me oleme doch naernud! Aga siis oleme ise sosista- 
nud: nüüd peab vissisti nutmine lähedal olema. Ja nenna 
oligi. Meie olime laubes kohvi joonud, vanemad inimesed 
olid veel istuma jäänud, meie aga olime jooksnud keik 
letši mängima. Ja siis on Herr Schmidt jooksnud minu 
pääle nenna kui üks kull lendab kana kallale, mina olen 
ennast nenna kangesti ehmatanud, et kui tema mind on 
umarminud... ahahah... 

Ja Rosalinde hakkas nüüd naerma niisuguse hooga, et 
ta ennast enam pidada ei suutnud. Ta naeris nõnda, et 

raamat ja prillid sülest kukkusid ja et ta unustas isegi käe 
suu ette tõstmata. Pisaraid jooksis mööda tomatpunaseid 
põski. Reet hüppas voodist, et talle vett ulatada. 

Joonud lonks vett, sai ta hinge tagasi ja jutustas: 

— Ta on mind umarminud, pigistanud nenna kövasti 


Jälle mattis naeruhoog ta sõnad, aga seekord ta sai 


— Pärast seda on ta mind mitu korda enese ümber 
utanud, nagu tuulutanud. Ja minul on nenna a häbi ol- 


s tema minu näo mitesserite ja Gnnide vastu Epäienad 
— sel korral on mul neid näos öige palju olnud: hapu 
al Ja mina olen seda joonud, ja see annab nenna- 
alju gaasid. : 

Reet naeris südamest traagikoomilise sündmuse üle, 
aga äkki jäi ta tõsiseks ja küsis: 

— Kasteie ei kuulnud üleval nagu kolistamist? 

— Ei, jumal hoidku! 

— Kuulake! 

Seekord ulus ainult tuul. Nad jäid mõlemad vait ja 
Kas siiski see kolin ei kostnud säält tühjast toast, 
s Lui suri? Külmavärinad jooksid mõlemal korraks üle. 
salinde hakkas edasi lugema, aga kummagi mõtted eks- 
lesid sootu mujal. 

— Kas teie siiski ei läheks vaatama! ütles Reet, kui 
Rosalinde oli mõnda aega edasi lugenud. Ma tunnen nagu 
vingu lõhna. 

— See peab küll kaminast tulema, seletas Rosalinde. 
Kuulake doch see tuul väljas, see ei lase korstnal tömmata. 
Aga šiiber ei vöi kah kinni panna, siis tuleb vingu veel 
enam sisse. 

— Minge siiski, tehke trepil tuld ja pange ka välisuks 
lukku. A 

Rosalinde võttis südame rindu ja tõusis. Vaevalt oli 
ta üle ukse saanud, kui ta kisendas: 

— Suur jumal, tuli on lahti! Tuli on lahti! 

Ta kaotas täiesti enesevalitsemise ja hakkas nõutult siia 
ja sinna jooksma, teadmata, kust päästmist alata. Siis 
sähvatas tal nagu selgusesäde, ja kleiti üle pää tõmmates 
sööstis ta üles oma tuppa ning hakkas sääl läbi paksu suitsu 
kobama kõigepäält oma kunsthambaid. Need oli ta en- 
nist kruusiga pannud kummutile, aga niipalju kui ta ka ot- 
sis, käe alla nad ei sattunud. Läkastades paksus suitsus ja 


nihutada. See liikuski paigast, aga siis kaotas vanapreili 
meelemärkuse. 

Reet oli jooksnud vanapaari äratama. Ehmatusest hal- 
vati vana Niinemäe liikumisvõime kohe sedavõrd, et ta en 
dale riideid selga ei saanud. Reet toppis tal käed kuidagi 
käistesse ja kiirustas siis vanameest välja, kus ta veidi toi- 
buma hakkas. 

Kõige käbedam oli vanaproua, kes lahtilükatud aknast 
hakkas välja pilduma riideid ja muud kergemat kraami. 

Reet hõikus Rosalindet, aga sellest polnud enam kih- 
kugi kuulda. Paha aimates jooksis ta läbi suitsu üles tuppa 
ja komistas kohe maaslamajale. Kõike oma jõudu appi 
võttes, võideldes palavuse ja lämbumisohu vastu suutis ta 
poolelutu keha siiski üle läve välja lohistada. Seepääle 
jooksis ta alla kööki vee järele ja esimene pangetäis lendas E 

kõi Aa 


Rosalindele näkku, kes küll kohe toibus, aga veel midagi ei 
taibanud oma olukorrast, nii et teda poolsegasena tuli 
välja toimetada. 

Vanaproua jooksis lõõtsutades alt järve juurest üles, 
ühes käes väike paadikopake täis vett, teises suur piisuti. 
Aga tulele polnud võimalik nende tilgakestega isegi ligi- 
neda. Maja ülemine kord ühes katusega leegitses ja tuul 
kandis vahel terve sületäie sädemeid metsa poole. 

Siit ja säält ilmus juba rahvast, aga aitamisest ei tul- 
nud midagi välja. Saabus ka Joel oma paadiga, ruttas isegi 
Kiki oma kokkupakitud kohvrite juurest koos veskirah- 
vaga. 

— Ja minu armastuskirjad! hüüdis ta Joelile. Ükski 
pritsimees ei tulnud neid päästma! Ja sina ise! See on ju 
hirmus! 

Vana Niinemäe nägi tule lähedal oma pooleterameest 
ja kärgatas talle teravalt: 

— Käed eemale! Või nüüd tema ka veel tulekustu- 
taja! 

Niinemäele ei tekkinud hetkekski kahtlust, kes süütaja 
oli. Isegi perenaine oli juba mahti saanud kõigile seletada: 

— Mina nägin alles eile unes mesilasi, tulid teised 
pooleterakese maja poolt, lendasid ikka siia järve poole. 
Olin nendega igaveses hädas. 

Ilmar, kes saabus, kui seinad juba olid kokku varise- 
nud ja juurderutanud tuletõrjujad hakanud oma agara as- 
jalikkusega voolikuid harutama, vahtis ristis kätel otse 
tulle, tundes kogu oma hingega ses õnnetuses Jumala karis- 
tavat kätt. 

Enne kui Kiki ära läks, tuli ta veel korraks Joeli juurde, 
kes kogu aeg oli mingeid korraldusi teinud ja nüüd ük- 

sinda seisis, riided määrdinud, nägu ja käed märjad ja nõ- 
gised. 

— Ja mina arvasin ikka, et sina ehitad ainult niisugu- 
seid maju, mis tuld ei võtagi... 

Joel heitis tõsise pilgu Kiki poole, nagu ette heites, et 
nüüd pole aeg niisuguseks tooniks. Kiki muutiski seda ja 
küsis tasa: 

— Nüüd sa ju peaksid rahuldatud olema? 

— Mina? Kuidas nii? 

Kiki imestas: 

— Vanglat pole enam... 

Esimesed veejoad hakkasid põlevail tukkidel susisema. 
Ümberringi muutus auruseks ja tumedaks. Kui Joel ümber 
pöördus, oli Kiki tema kõrvalt pimedusse kadunud. 

Sääl usuteldi Rosalindet vanamajja minema. Vana- 
preili, kes alles nüüd tundis valusid näos ja kopsus, oli aga 
vääramatu ega mõtelnudki kuhugi ära minna siit, kuhu oli 
sisse põlenud kõige väärtuslikum osa sellest, mis tal kunagi 
olnud, alates venna suripadjakesest ja lõpetades kunst- 
hammastega. A 

Kuna Ilmar ei mõtelnudki veel suitseva maja juurest 
lahkuda, astusid Reeta Joelit vaikides üle pimeda künka- 
lise tee vanamaja poole, mõlemal hinges edasi leegitsemas 
tuli, millest üle ja läbi vingerdasid tumedad suitsujoad. 

Alt Ribeauville'ist, ehk Rappenzweilerist, nagu elsasla- 
sed seda linna ise nimetavad, tuli autobus päevas ainult üks 
kord üles mäe otsa. Sellega sõitis siia ka Reet, kaasas 
Kiki, kel oli suuremaid kogemusi reisimise ja keele alal. 
Kui aga reisiseltsiline juba paari tunni pärast tagasi Pariisi 
sõitis ja Reet oma kättenäidatud tuppa astus, mis oli üleni 
valgekslubjatud ja kõle, pidi ta päris põhjalikult töinama 
hakkama, aga siis tuli õde ja palus uustulnuka alla arsti ka- 
binetti. Sääl siis kuulati ta läbi, uuriti seniseid röntgeni- 
võtteid ja määrati kindlaks edaspidine ravimisviis. 

— Väga hää! Väga hää! pomises arst omaette, ja nii 
palju saigi Reet oma seisundist teada. 

Ligi tuhat meetrit merepinnast kõrgemal oli õhk hinga- 
miseks kerge ja puhas, aga see talvemaastik sanatooriumi 
ümber ei pakkunud küll midagi lohutavat oma kuuskede- 
palistusega ja selle mõne riburada paigutatud majaga, mil- 
lest üks pidi olema ravila, teine postkontor, need sääl taa- 
mal aga kauplused, kust ühest müüdi päämiselt vaatekaarte 
ja mägikeppe, teises sokolaadi ja seepi. 

Kui Prinz-Albrecht-Blick telliskivist rõdult võimaldas 
rändajale kauget pilku üle mägede ja metsade, siis alatisele 
siinviibijale ei ütelnud see väljavaade enam midagi, küll 

aga sootu enam see puude vahelt üles keerlev tee, sest 
säältkaudu tuli uusi nägusid, tuli post ja uudiseid kogu 
laiast maailmast. 

Vabadusega harjunud Reedal oli üsna raske alistuda 
sanatooriumi režiimile. Ta äratati kõige magusamalt 
unelt juba kell viis, kui õde Marie tuli keha froteerima. 
Muidugi pärast tohtis ta edasi magada, aga uni oli siis kui 
pühitud. Kogu siinolemise armetus ei tundunud kunagi nii 
meeleheitlikuna, kui just neil varahommikustel tundidel, 
kus monotoonsusega tüütav päev ähvardavalt läve taga 
seisis. . Tarvitses ainult mõtelda, kui kord mahajäetud, 
elust välja tõugatud, kaasvangide ringi suletud ta siin on, 
kui palavik juba paljast ärevusest tõusis. . Söömine, lama- 
mine, söömine, lamamine — see oli kogu vaheldus päevast 
päeva, nädalast nädalasse. 

Reedale paistis, et teised patsiendid on temast hoopis 
haigemad. Aina kahvatud näod, palavikulised silmad, 
lõõtsutamised, niisked käed — selles polnud midagi lohu- 
tavat. Kui tõesti õige oli, mis arst ütles, et see on vana 
kavern, mis valutab, kas siis polnud hädaohtlik ühises 
söögilauas ja ühises lamamiskojas sisse hingata musttuhat 
uut pisilast, mis võisid teisest kohast nakatada? 

Patsiendid tundusid vastu ootust olevat kuidagi rõõm- 
sad, nad olid maiad igasugustele kometeile ja lapsikustele, 
kõik ainult selleks, et enestele ette petta muretut elu ja var- 
jata oma tõelist seisukorda. Kui raadio siit ja säält tõi 
tantsumuusikat, siis katsus mõni paar vahel isegi tantsida. 
Ent juba tantsumuusika juures läksid arvamised lahku, sest 
ühed tahtsid kuulata Saksamaad, teised eelistasid Pariisi 
või Strasbourgi. Hoopis segaseks aga muutus lugu, kui 
kuuldus mõni propagandakõne Saksamaalt, kui õigustati 
äsjapuhkenud Abessiinia sõda või kui kostis Horst Wesseli 

laul. Siis ühed protestisid, teised süttisid põlema, kõik 
olid elevil, vaieldi, riieldi, hüpati lamamisasemeilt üles ja 
saadi ägedaks, kuni õde lärmi pääle sisse sööstis ja oma au- 
toriteedi maksma pani. Siis oldi nagu kuulekad õpilased, 
jäädi vait, kuigi tagaselja näidati keelt või rusikatki. 

Ei jagunetud rühmadesse ainult poliitiliste sümpaatiate 
ja antipaatiate järele, vaid rühmi kujunes ka teisiti. Kõik 
nad seisid üksteisega vaenujalal, vähemalt peksti vastas- 
tikku keelt. Reet ei liitunud ühegi rühmaga, ta hoidus 
algul kõigist eemale ja seltsis kergemalt ainult teiste oma- 
taoliste erakutega, nagu selle noore rumeenlasega, kes ikka 
viimasena söögilauda ilmus, kuna tema tualett ilmatu palju 
aega võttis. Alati tipp-topp riideis, äraaetud näoga, oli ta 
iks teiste hulgas, kes siin lohakust vi iljelesid ja kasi- 
attust õigustasid. Tal olid alati hästihoolitsetud küüned 
ja hästikammitud juuksed, mis aga suurest higistamisest 
kippusid päänaha külge kinni jääma. Ta tuletas Reedale 
nii väga meelde kadunud Luid, sellest siis Reeda eriline tä- 
helepanelikkus. Aga juba pisteti sääl päid kokku ja sosis- 
“tati, kui rumeenlasega paar sõna juttu tekkis. 

Teiseks erakuks oli vene vürst, peen ja pikk, pruunika 
habemega, keda kutsuti Ikoonaks. Ta ei naeratanud ku- 
nagi, isegi mitte siis, kui baierlane Schimmelpfennig oma 
-Toomupärase kohmakusega järjekordse taldriku lõhkus või 
- endale suppi sülle valas. Ta ei kõnelnud peagu kellegagi, 
tundes ennast teistest pää jagu kõrgemana. Seda suurem 
oli kõigi imestus, kui Reet temaga hõlpsasti jutule sattus ja 
- kui nad koos isegi jalutama läksid. Ikoona oli kuulnud, Se 
et Reet on pärit Suur-Vene naabrusest ja oskab mõne sõna 
wene keelt. Sellest jatkus Ikoonale, et tunda nagu mingeid 
õigusi Reedale, mis aga see solvunult tagasi tõrjus. Nõnda 
'katkeski lähenemiskatse. Kui aga Ikoona ühel õhtusöögil 

oma salvrätiku vahelt leidis kokkupandud sedeli, selle avas 
ja seda lugema hakkas, tõusis ta vihaselt lauast ja läks 
minema, ust kinni paugatades. Kõigi silmad pöördusid 
seepääle Reeda poole, nagu peaks tema teadma, mis juh- 
tus. Kuna ühed vürsti kohta ainult kahjurõõmuga leppi- 
sid, hakkasid teised tasakesi Reeta süüdistama intrigeeri- 
mises. Nõnda kistigi ta vastu tahtmist sekelduste keerdu, 
tõmmati eraldusest välja ja ta tundis, nagu oleks teda mus- 
tade kätega puudutatud. Ta kaebas arstile. Tagajärjeks 
oli vabandus Ikoona poolt ja paari päeva pärast isegi lilled, 
kuna laudkond uuesti mõlema vastu vaenulikuks tõmbus. 

Kuidas oleks Reet tagasi tahtnud oma suvilasse Soe- 
kurul! Sääl ta võis vabalt liikuda, sääl oli üksainus haige- 
tuba ja üksainus Lui, siin aga tundus kogu õhk aina pisi- 
kuist kubisevat. Siin puhus tuul vahel läbi kogu maja nii 
metsikult, et kui õde hommikul tuli keha hõõruma, oli 
raske tekki päält ajada ilma lõdisema hakkamata. Ja ka 
pime oli siin toas, ning oli suureks õnneks, et ta sai ühelt 
äraminejalt juhuslikult osta alabasterlambikese oma öö- 
lauale, nii et ta õhtuti vargsi veel lugeda võis. 

Kuna Reet polnud unustanud kaasa võtmata oma klei- 
tide tagavara, siis ei sallitud teda. Teistest eemalehoidu- 
mise pärast nimetati teda ,,külmaks põhjamaalannaks“. 
Sellest hoolimata katsus üks kui teine temale läheneda, 
nagu see tüse prouagi, kes teda alati oma silmadega jälgis, 
tema välimuse kohta meelitusi ütles ja hiljem kodunedes 
talle kogu oma eluloo ära jutustas ühes kõigi saladustega. 
Reedale olid üpris võõrad sedalaadi kallistused, milledega 
proua talle lähenes, ja ta katsus temast eemale hoiduda, 
aga seda tulisemaks läksid komplimendid, seda kiindunu- 
maks pilgud. Ühel õhtul tuli ta Reeda tuppa mitmet värvi 
lõngadega, et neist hakata Reedale pulloverit heegeldama. 

Ta võttis väga üksikasjaliselt kehamõõtu ja palus Reedalt 
' vastutasuks sedasama. See kõik oli nii imelik ja naljakalt 
naiivne. ,,Ju see maailm on ehitatud mitmet moodi,“ mõt- 
les Reet ja leppis sellegagi, et vähemalt oli saanud enesele 
/ kaitseingli, kes teda hoiatas meeste eest. 


Ometi see proua ei suutnud Reeta päästa noore ,,kon- 
dikaaluga“ prantslase eest, kes oli täis elukirge. ,,Mein 
Herz ist krank für sie“, kordas noormees saksa keeli ja 
järgis Reedale kui vari. Eriti raske oli teda välja saada 
H Reeda toast, kui ta kord sinna sisse oli pääsenud. Reet 
“ kutsus siis ikka õe, kes ta luud-kondid kokku korjas ja 
° trepist alla viis. Reedale meenus siis jällegi Lui ning ta 


süda läks härdaks. 


Kauaks seda nooruki põlevat kirge siiski ei jatkunud, 
sest nädala pärast viidi ta juba ära; kõik teadsid, mis see 
tähendas, kui raske haige ära saadeti: sanatoorium hoolit- 
— ses surevuse väikese protsendi eest. Söögilauas ja lama- 
- miskojas oldi siis rahutumad kui muidu, kõnekõmin ja naer 


kostis kõvemini, nagu oleks tahetud sel moel saatuse vasti- 
kut lõusta eemale peletada. 


| Kui Reet algul sanatooriumi režiimi ranguse all väga 
“ kannatas, siis ühe kuu möödudes ta oleks tahtnud, et kord 
ja distsipliin hoopis rangemad oleksid. Sest varsti ta hak- 
kas märkama, kui hõlpus oli siin kõigist keeldudest ja käs- 
- kudest üle astuda. Haiged võisid jalutamas käia ka lama- 
"mistundidel, kõik suitsetasid salaja, isegi õed, ja niipea kui 
raadio lubas, läks lahti tants. Kolmekümne inimese kohta 
° sõlmus vähemalt kuuskümmend intriigi, iga päev vedas 
autobus lilli üles ja vähe oli neid, keda lillekinkimispalavik 
oli säästnud. Reeda veeklaasidest ja karavinist ei lõppe- 
nud enam kunagi roosid, aga saagirohkuses lõi teda siiski 

üle see prantsuse näitleja, kellel teati lilled isegi ööpotis 
olevat. ,,Ostab ise,“ sosistati. 

Reet oleks võinud oma väikesest, aga kindlast edust õn- 
nelik olla, liiati kui ta nägi mängu tulevat ehtsat armukade- 
dustki, aga ometi ei möödunud ühtki päeva, mil ta oleks 
oma siinviibimisest tunnud siirast rõõmu või rahulolugi. 

Rõõmsamaks silmapilguks päeva kestes oli moment, 
mil ilmus postikandja. See sündis ikka kell üks, eineta- 
mise ajal, mil too ümmargune, tänu ja igatsustega ärahelli- 
tatud nägu klaasukse taha tekkis. Ta andis kirjad igaühele 
isiklikult kätte, tegi seejuures nalja, mängides meisterlikult 
inimlikel nõrkustel. 

Reeda kirjavahetus polnud suur. Aga ometi kõik kir- 
jad olid nagu niidid, millega ta veel kinni oli muu maailma 
küljes sääl all kaugel. Joeliga vahetasid nad sageli kirju ja 
kaarte, aga oli nii, nagu oleks kumbki häbenenud oma 
tundmusi dokumendistada. 

Oma mehelt kuulis Reet, et vanapreili Rosalinde oli 
just jõululaupäeval surnud südamerabandusse, advokaat 
Orajõe oli oma naisest lahku läinud, et abielluda preili Or- 
musega, rahvusrindelaste mässukatsel oli areteeritud ka 
Rõigas, keda nüüd süüdistati salajases relvadevedamises 
Soomest. 


Nii need uudised kõlasid, aga kõik paistis Reedale siit 


kaugelt nagu läbi ähmase klaasi. Ta kindlasti oleks taht- 
nud pikemaid ja avameelseid kirju Joelilt, ta oleks nii väga 
soovinud teada saada, mis ta mõtleb, teeb ja tunneb, aga 


kui kaardid kevade poole harvemaks jäid, hakkas ta jonna- 


kalt sagedamini kirjutama oma mehele. Ilmar omalt poolt 
tundis, nagu terveneksid ja ununeksid aegapidi kõik endi- 
sed haavad. Tema ainsaks sooviks oli, et Reet kosuks nii 
kehaliselt kui hingeliselt. 

M -- -Mu tervis ei taha siin põrmugi paraneda, kirjutas 
t ma olen kaalus isegi alla läinud, kuigi ma selle lamamise 


ni itab, et pole viga ne minu tervis olevat suurepärane. 
See on juba tema võte igaühele ette kiita ta tervist, sest 
nõnda istutab ta haigesse lootust, ka vaatavad nad väga 
kõõrdi igaühele, kes siit ära kipub. Arst näitas mulle üles- 
võtteid, vaadaku ma ise, kavern hakkab lubjastuma ja hai- 
"geid kohti pole kuskilt juurde tulemas. Kust mina tean, 
kas see õige on või mitte, mina ainult tunnen, et on hal- 
yem, ja temperatuur näitab aina hüppeid. Kui ma arstile 
seda ütlen, vastab ta, et nõnda peabki olema, tempera- 
ri kõikumine tulevat kõhust, kurgust, perioodidest, 
ast Sa jumal-teab a it ESE TL 18 


lik seisukord tõeliselt on. Kui TA ma pean veel siia 
us Kas suvi läbi? See oleks ju kohutav! See tead- 
matus teeb mind närvlikuks, riisub öösel une, päeval tuju. 
Närvidele käib ka teiste patsientide närvlikkus, ja ma olen 
vahel mõtelnud, et kas ma ei peaks siit ära minema kuhugi 
mujale, kus ma saan rahu. Nüüd on kõigile hullustustele 
lisaks tulnud veel bridži-hullustus. Kui nad teada said, et 
ka mina mängida oskan, ei tahtnud nad mulle enam hinge- 
rahu anda. Kui ma aga mängimisest keeldun, siis heide- 
takse ette kitsidust, nad mängivad ju siin ainult raha pääle. 
Muide meil ei ole siin ühtki juuksurit, sa kujutle ise, mis see 
tähendab! Käisin salaja all Ribeauville'is, sain sellepärast 
noomida. Nad tahavad, et kõik oleksid nagu õde Marie, 
kes oma juuksed palmikus ümber pää hoiab ja kes neid 
aastas üksainus kord peseb. Sa ju tead ma ei ole liiga 

eest tohib siin hoolitseda, sest kui lamatakse, siis on aja- 
viiteks kõigil küüneviilid peos. Kui sa mulle kirjutad, ära 
unusta jälle marke juurde lisamata, sest nad on ju siin kõik 
margitõbised. — — — — 


Arst ei ola enam mitu päeva mind vaatamas 


A õde seletas mulle Sõlm Ma näen, et ta mind ei ka 
nagu nad siin üldse mind palju ei salli, sest et ma nendega 
hästi ei taha ühte sulada. Rumeenlane ütleb, see tulevat 
sellest, et ma teistest ilusam olen. Täna ütles arst, et ma 
olen neurasteeniline, muud viga polevat mul üldse. 
mul on ometi seljas ja kopsus valud, vastasin; seepääle 
ütles ta õele jumala-ükskõikselt: kuppu! Kupulaskmine, 
ka Coty — nõnda kutsume üht haisevat salvi — need on 
meie kõige tavalisemad rohud. Lõpuks on need siiski veel 
meeldivamad kui süstimised, mida ma ei salli, sest siis ma 
tunnen, kuidas mu naha alla ja verre imbub mingit võõ ast 
ollust. Siis on mul süda halb ja ma ise täis protestivaimu. 

Nii või teisiti, ma tahan maksku mis maksab teada 
saada, kuidas siis minu tervisega tõepoolest lugu on ja mil- 
lal ma siit pääsen. Ise ma seda teada ei saa, ole hää, kir- 
juta sina arstile ja küsi järele. —— — — — 

Kaks nädalat hiljem: 

«Arst astub minu: juurde tuppa, käes kiri, mis ta 
sulle pidavat saatma vastuseks sinu järelpärimistele. Ta 
loeb selle ette. Sääl seisab, et mu tervis näitab suurt para: 
nemist, üldine olukord on suurepärane, kui nii edasi kes- 
tab, siis pole varsti enam midagi karta, aga siiski — siinne 
ravi ja mägestiku õhk on paratamatud veel mõnda aega 

jne. Noh, kas olete rahul? küsib ta minu käest. Olin liht- 


keeletu. Mis see peab tähendama, et tulete mulle 


ju teie mehele! Mina ei loe kunagi oma mehele saadetud 
u, vastan. Ahnii, ütleb ta, no jaa, vaadake, teie võik- 
site siin ühte ja teist parandada ja siluda, kui ma kuidagi 
liialdanud olen. Ta ei tundvat ju sind... Vihastasin tub- 
listi ja oleksin ta meeleldi üle ukse välja ajanud. — — — — 
Ja teine kord: 

- «Iga väiksem asi erutab mind. Eile viidi jälle siit 


ra noor õitsev prantslanna. Söögilauas oldi lõbusam kui 


ud tühjust. Öösi ma tahtsin oma tuba esmakordselt lukku 

rata, sest mul oli korraga hirm, aga võtit polnud, ja õde 

es, et uksi ei tohi üldse lukustada. Öösi ma ärkasin 

üleni higisena, ma nagu kuulsin, kuidas surm kõndis kon- 

te sammudega mööda kivist koridori. Tegin valgeks ja 
aru, et see oli ainult õde puutuhvlitega. Aga lõdisesin 

hirmust veel kaua järele. — — — — 

Kaks päeva hiljem: 

...Rumeenlane on siit ära läinud Menton'i, kirjutab 


kuu aega sanatooriumi sekeldusi. Ma ei saanud ennem 
ahu, kui sõitsin salamahti Colmari, lasksin ennast sääl 
läbi vaadata, mingit viga ei leitud, arvati ainult, et ma 
tarvitsen rahulikku elu ja närvide kosutust. Äkilist kliima 
vahetust ei peetud soovitavaks. Ütle, mis ma pean te- 
gema? — —— — 

Mõte, et sanatooriumist võib ka lahkuda, tegi Reeda 
senisest veelgi kärsitumaks. Ta ei jõudnud ära oodata 
Ilmari otsust ja ta saatis iga päev uusi kirju. 

-.. Vahel ma mõtlen, et ma olen siia igavesti maha 
maetud, et ma ei pääse siit üldse enam välja. Kui nii, siis 
oleks küll kõige parem, kui ma hommikuti enam ei är- 
kakski, vaid kui minuga juhtuks niisama, nagu vene vürs- 
tiga, kes oli morfiumi võtnud. Kujutlen elavalt, kuidas 
mind voodist välja tõstetakse, kuidas mind väga lihtsalt ja 
ilma erilise pieteedita kirstu pannakse... Ei, seda ma ei 
kannata välja! Kõik mis minus on veel sooja järele jää- 
nud, tõrgub surma vastu, ma ajan talle käte ja jalgadega / 
vastu, sest ma tahan veel elada! Mul on kindel veendu- 
mus, et nii pea kui ma siit vanglast pääsen ja elama asun 
kuhugi Vahemere äärde, kus pole neid hirmsaid mägi- 
tuuli ja kus ma enese ümber ei näe haigete nägusid, et siis 
ma olen päästetud! — — — — (A 

-..Ma pean siit pääsema, ma pean siit minema SŠee D 
mõte raiub pääs ööd kui päeva. Kui siinsed arstid mute- 0 
vise kohta midagi ütelda ei tea, siis tean ma ise, mis ma 
pean tegema. Ma ootan sinult ainult jaa-sõna. Ma näen 
neid siin kõiki läbi, nii õdesid kui arsti. Nad on mulle sa- 
geli ütelnud, et ma olen liiga intelligentne, tahan teada 
saada, mida tarviski ei ole. Aga ma ei taha muud teada 
kui ainult puhast tõtt. Sellega aga pole nemad, need elu- 
kutselised valetajad, harjunud. Kiki saatis mulle eile Pa- 
riisist suure kastitäie banaane ja apelsiine selle raha eest, | * 
mis ma talle väikeseks toetuseks saatsin, ta ju nälgib sääl. 
Jagasin siis sõprade vahel ära, aga kasti põhjast leidsin 
ühe nuku, igaüks tahtis seda omale saada, kuid ma ei an- 
nud kellelegi, vaid läksin üles oma tuppa, et sellega aja- 
viiteks mängida, nagu siis, kui ma veel pisike olin. , 
siis tuli meelde kogu mu lapsepõlv, nukk aga oli ikka ni 
osavõtmatu mu saatusest, et ma ta hoopis nurka virutasin. 
Aga kui ma teda sääl nägin nõnda lamavat, jalad laia 

nägu vastu maad, hakkas mul temast hale nagu iseenesest 
ja ma uülusin ühe tubli päätäie. Ja siis ma mõtlesin... 
mõtlesin niisugust rumalust, et kui minul oleks elav nukk... 
Meil ta oleks võinud ju ollagi, kui mitte see Kiki oma nõu- 
 andmistega. Ma ei anna talle seda iialgi andeks. Ja kas 
just pärast seda ma ei tunnudki varsti esimesi pistjaid 
kopsus? — — — — 

Enne kui Reet oleks ära oodanud Ilmari vastust, jättis 
ta sanatooriumi jumalaga ja sõitis minema koos tolle paksu 
prouaga, kes talle pulloveri oli heegedanud ja kellele mees 
oma autoga oli järele tulnud. Arst ja õde Marie seisid 
valges kitlis sanatooriumi trepil, haiged aknail lehvitasid 
kurva kadedusega käsi. Reet oleks tahtnud rõõmust hõi- 
sata, kui auto lumepiirkonnast alla jõudis, kus oli soe ke- 
vadilm, sügavsinine taevas, päike, elav elu, vabadus... 

Õhtul ühes Grasse'i pansionis end lahti riietades tun- 
dis ta oma väsimuse olevat nii magusa ja oma õnne nii 
suure, et ta patja kaisutades silmapilkselt uinus, naeratus 
näol. 

Viis kuud sanatooriumi — see oli olnud nagu masen- 
dav unenägu. Nüüd paistis Vahemere poolt kevadine 
päike hommikust õhtuni ja tegi astumise kergeks nagu kord 
Soekurul metsas Joeliga käbisid püüdes või liblikat taga 
ajades. 

Ent mis kõige tähtsam — Reet oli vaba! Ta võis igal 
kellaajal välja minna, imetella Rue du Cours'i terassidelt 
väljavaadet üle lagendiku kuni mereni, kõndida aegapidi 
vanalinna, astuda sisse vana katedraali, tunda suurt vai- 
kust ja rahu. Ta võis üles tõusta, süüa ja magama heita, 
millal süda kutsus. 

Esimestel päevadel pidas ta siiski kinni harjumustest sa- 
natooriumis, oli kokkuhoidlik jalutamistega, kuigi pärast 

kauast lumist maastikku meelitasid teda välja üle öö õit- 
sele- puhkenud lilled ja viljapuud kõigis aedades. Kuna 
puudus haigete õhkkond, siis lendusid kurblikud mõtted, 
vähenes kärsitus, tuli tagasi rõõm ja otse iharus kiirest ko- 
sumisest. 
Kirjad, mis Ilmar Grasse'ist sai, ennustasid kõige pa- 
remat. Ühes neist vihjas Reet, et arstide arvates oleks ter- 
visele hää, kui ta siin saaks veeta järjest mõned talved. 
Ja veel: mis oleks, kui Ilmar ei hakkakski oma kindlustus- 
seltsilt saadud rahadega uut maja ehitama, vaid muretseks 
siia, Vahemere kaunile rannikule, väikese suvila, nagu neid 
siin vahel soodsalt saada on ja mida võiks hiljem, kui vaja, 
veelgi soodsamalt maha müüa? 
Mõte polnud paha, Ilmar teadis isegi kaht tuttavat 
kaupmeest, kellel olid Rivieras suvilad ostetud. Ta otsis 
nad üles, päris neilt lähemalt järele ostutingimuste ja -käigu 
üle ja kaalus kaua igasuguseid võimalusi. Reet omalt 
poolt teatas varsti juba kindlakujulisemalt kahest majast, 
üks Grasse'is, teine Cannes'i lähedal, mis olevat müüa, 
üks neist itaallase oma, kes suure patrioodina Abessiiniasse 
kipub ja oma varandusi likvideerib — maja toreda välja- 
vaatega plataanide vahelt, aed viinamarjade, aprikooside, 
virsikutega. .. 
Ilmar pidas kõigepäält nõu Tarasega. 
— Igatahes, mõte iseenesest on aus, seletas Taras. 
Meie, kel meil natuke kapitali on, peame alati mures ole- 
ma selle paigutamisega. Teab, kust hädaoht igakord ligi- 
neb. Näe, hiljuti rahvusrindelaste kõmina ajal kõneldi 
juba, et olevat piiri taga vägesid koondama hakatud. Üt- 
leme, et oleks läinud madinaks, kes oleks siis kõige rohkem 
pigistada saanud? Eks ikka meie! Ettenägelikkus pole 
kunagi halb, ja täitsa omavahel öeldud, ma olen ka muist 

Soovitan sinulegi. Uuri aga enne põhjalikult jä- 
ele, kas maja ka midagi väärt on ja kas ta ka mingit tulu 
annab. Jumal teab, mis tulevik meile kaela toob; vahest 
peab siit kord jalga laskma, noh, siis... 

— Mul on siiski üks kahtlus. 

— Missugune? 

See kõik võib ju olla tark ja ettenägelik, aga... 
kodumaalt kapitali välismaale toimetada, kas see on kül- 
lalt patriootiline tegu? 

Taras naeratas: 

— Mina ja sina, kas meie polegi siis eestlased? Kui 
meie oma varanduse kindlasse kohta paigutame, siis pai- 
gutame meie ikkagi eestlaste varanduse kindlasse kohta. 
s ole? Ma olen alati ütelnud, sinus on ikka rohkem 
astorit kui ärimeest. 

»Tarasel võib õigus olla,“ mõtles Niinemäe hiljem jä- 
le, »üks kord nad selle sõja ikka välja hõõruvad, ja siis 
on meiesugused püsti hädas. Mis vaesel inimesel viga, te- 
mal pole midagi kaotada pääle oma elu, aga meie- 
sugusel...” 

Ta telefoneeris Hurdale ja palus teda õhtul oma poole 
tulla klaasile teele. Muide, nad olid talve kestes nii mõ- 
nigi kord kokku puutunud. Õpetaja Niinemäele oli, tõsi 
küll, kaudselt mõista antud Hurda suvistest libitsemistest 
tema abikaasaga, aga ta oli need kuuldused ühest kõrvast 
sisse, teisest välja lasknud. Ta oli juba kord seda loomu 
(ja ka kogemused näisid seda kinnitavat), et mida enam 
sa inimest usaldad, seda õiglasem peab ta sinu vastu olema, 
ning vaevalt ta söandab siis tagaselja midagi ette võtta, 
mis oleks halb. Hurt oli tähelepanelik olnud Reeda 
vastu, jah, seda küll, ka Reet polnud Hurda vastu üks- 

kõikne, aga kas polnud see just Niinemäe enese usalduslik 
vahekord mõlema vastu, mis noid üksteisest sündsuse pii- 
rides hoidis? 

Erilist vaimustust Hurt Niinemäe majaostu kavatsuse 
vastu siiski ei osutanud. ,,Vist kardab, et ma temalt enam 
uut majaplaani ei telli,“ mõtles Niinemäe. 

— Ma olen pikemalt järele mõtelnud, seletas ta, ja 
otsusele tulnud, et teie peate mulle appi tulema. Ilma 
teieta ma seda tehingut ette ei võta. 

— Mis mina siin teha saan? 

— Teie nõu on kallis. Minu palve oleks, et te sõidak- 
site Rivierasse ja koha pääl kalkuleeriksite, kas on mõtet 
suvilat osta. Kui tõesti on olemas see hää juhus, millest 
mu naine kirjutab, noh, siis maksate käsiraha kohe sisse ja | 
telegrafeerite minule. Ma sõidaksin kohe järele. 

— Niisugust vastutust enese pääle võtta... 

— Ma usaldan teid täiesti! 

— Siiski ma ei saa. Mul ei ole aega, kõige kibedam 
ehitushooaeg algab. 

— See nädal aega nüüd... Kulude suhtes olge mu- 
reta. Te mõistate mind, mul oleks hädapärast vaja ini- 
mest, kel aimu on ehituste laadist ja väärtusest. Vaa- 
dake, teid ma usaldaksin üksinda, mõne teisega aga peak- 
sin ise kohe kaasa sõitma. Ja ma praegu ei saa kuidagi. 

Mõte kohtamisvõimalusest Reedaga pani Hurdas kohe 
kogu kujutluse liikvele. Kuum hoog käis tast üle, mõel- 
des, kuidas ta äkki Reeta üllatab oma ootamatu ilmumi- 
sega. Kuidas näeb Reet nüüd välja? Kas nad ei võõrista 
teineteist? Jah, mida tunneb Reet üldse veel Joeli vastu? 
Joel oli kogu aeg katsunud oma urgitsevast igatsusest jagu 
saada tööga, oli lootnud kirjavahetuse vähendamisega oma 
mullust armulugu sedavõrd unarusse lükata, et see poleks 

- enam niipalju takistanud lähenemast teistele, kes talle või- 
sid meeldida. Kas polnud see aegapidine kaugenemine, 
mida nüüd olud soodustanud, kõige parem lahendus nende 
vahekorrale? Miks peab Joel oma püsiva õnne üles ehi- 
tama just teise pesa hävitamisele? 

— Ei, lähemal ajal oleks mul küll päris võimatu 
sõita... Mul on ka pärandusasjadega sekeldusi. 

— Kes teil surnud on? 

— Vend suri hiljuti. 

— Avaldan kaastundmust. 

— Tänan! Nüüd tuleb asjaajamisi, mida ma ettegi 
ei näinud. Tema pärandas minule talu, ei, mitte just otse 
minule, vaid minu pojale, kui niisugune kunagi peaks sün- 
dima. Vend oli mul niisugune veidrik, tahtis, et Hurtade 
suguselts isatallu edasi jääks. Lapsi tal enesel polnud. Te 
näete, ma ei saa kuidagi. 

— See takistus on ju päris väike. Sellega on teil aega 
küllalt sekeldada. Igatahes soovin õnne, nüüd olete siis 
ka teie kinnisvaraomanik! 


— Jah, aga mis oskan mina taluga pääle hakata? 


— Eks te nüüd pea ringi hakkama vaatama, naljatas 
Niinemäe, ja otsima niisugust eluseltsilist, kes ka taluasju 
tunneb. Aga nali naljaks, ma loodan siiski, et te mulle 
selle väikese teene teete. Ka minu abikaasa rõõmustaks, 
kui üle hulga aja jälle kedagi kodumaalt näha saab. Ta 
jääb sinna pikemaks ajaks ja mina ise mõtlesin talle sügisel 
üheks kuuks külla sõita. 

— Jah, aga kas ei tule takistusi rahaga? Kuidas saate 
seda välismaale toimetada? Kas on üldse lubatav välis- 
maal kinnisvaru muretseda, ma mõtlen, rahvamajandus- 
likust seisukohast? 

— Oh, need mured jätke juba minu hooleks. Mul ei 
puudu kasulikke tutvusi. Passid, valuutaload, piletid, kõik 
jätke minu hooleks. Niisiis olete nõus? 

Joel palus enesele mõtlemisaega. 

Üksi jäädes hakkas teda kiusama ikka enam ja enam 
võimalus Reeta varsti kohata. Kõik muu tundus juba kõr- 
valisena, kõik takistused olid tõepoolest kergesti ületata- 
vad. Ainult üks kartus jäi: pastor Niinemäe usaldustunne 
oli liiga suur, seda polnud Joel tõesti pälvinud, ta tundis, 
et ta ei suuda sellele vastata tarvilise puhtusega. Või siiski? 

Ta andis oma nõusoleku. ,,Kas ma suudan kiusatusele 
vastu panna? Igatahes seisab ees lõplik katsumine!“ 

Kui Niinemäe teda oli tulnud vaksalisse saatma ja pa- 
lus Reedale tervitusi edasi anda, hakkas Joelil temast kahju 
ja ta mõtles: ,,Hüva, kui ei peaks Reet suutma, siis mina 
vist küll kindlasti, olen ma ju katsunud ennast kasvatada 
kirgedest üle enesesalgamiseni...“ i 

Jumalaga jättes pigistas ta kõvasti Niinemäe kätt ja 
püüdis talle usaldavalt silmadesse vaadata. 

Joel oli juba ammu oma reisikohvri võrgust maha tõst- 
nud ja käis nüüd ühest kui teisest aknast vahtimas, kas 
Grasse juba tuleb. Vist sääl ta juba oli, see sätendavate 
tulede kogu ülal mäe otsas. 


4 Teadlikuks saades oma häbemattusest, otsustas Joel 
vagunist maha astuda viimasena ja ülima rahuga. Eks pi- 
danud see siiasõitki temale endale olema enne kõike katse 
enesevalitsemisest. See tuli sooritada hästi. 


- Tramm tõusis aegapidi mööda looka käänatud ave- 
- nüüd üles linna. Läbi akna võis silmata suuri hooneid, 
lõhnaõlivabrikuid, ning õhus haista isegi nagu kerget roosi- 
lõhna vinetust. 

Tal ei olnud kavas täna Reeta üles otsida, oli juba liiga 
ja, aga hotellitoas end puhastanud ja habeme ajanud, 
ruttas ta kohe välja, et näha linna, ja võib-olla siis ehk 
'teda kuidagi kogemata... 

Kaasa minnes rahva liikumisega leidis ta end varsti 
linna tuiktänaval, raagus plataanide all. Valgustatud akna 
° lähedal linnaplaani uurides selgus, et polnud siit kuigi kau- 
| gel ka erapansion, kus elas Reet. See oli tavaline kahe- 
kordne valgekslubjatud maja aiaga. Joel laskis oma pilgu 

alt ükshaaval läbi kõik aknad, aga ükski neist ei avastanud 
saladust, kuna kõik žalusiid olid alla lastud. 

»Ainult mõni meeter lahutab meid,“ mõtles Joel, ,,kas 
ta tõesti minu siinolu ei tunne? Soekurul meie südame 
kompas harva valetas. Aga nüüd?“ 

Ta hulkus kaua tänavail, liikudes omapärastest vana- 
dest treppidest üles ja alla, silmitsedes krohvitud majakasti- 
kesi, peatudes vahel väikestel platsidel, uurides öises valgu- 
ses rasket katedraali, ja jõudis viimaks oma hotelli lähe- 
dale, kust kaugelt silma hakkasid Vahemere rannikupoo!- 
sed tuled. Ta istus pingil, jälgides iga möödaminejat ja 
tegi siis veel korra keeru päätänavale, mis juba tühjaks oli 
tõmbunud. Kaotanud igasuguse lootuse üllatusele ning ha- 
kates tundma väsimust ja jahedust, pöördus ta oma hotelli. 

Järgmisel hommikul Reeta otsima minnes kohtas ta 
teda poolel teel, kui proua parajasti oli vaateakna taga 
naiste puduasju silmitsemas. Joel seisatas, südame otse 


kuuldavalt tuksuma hakates. Nagu kord skulptor Umb- 


järv oleks ta nüüd tahtnud silmapilku kasutada, et ühe 
korraga tajuda seda teesklemattust ja loomulikkust, mis on 
inimeses, enne kui ta teadlikuks saab teise juuresolekust. 
Joel oli kujutlenud, et ta leiab eest selle isesuguse segu 
rammususest ja haiglusest, mis iseloomustab ravil olnud 
kopsuhaigeid, aga midagi säärast polnud. Paistis koguni, 
et Reet on saledamaks läinud, et ta nägu profiilis on võt- 
nud endisest teravamad piirooned, kuna kogu figuur hele- 
sinises kostüümis tundus olevat õitsevam ja graatsilisem kui 
kunagi enne. Nüüd tõstis ta sääl oma sinise käekoti kaenla 
alla ja hakkas parema käe kinnast kinni nööpima. Kinnas 
oli nähtavasti uus ja nõudis pingutamist. 

— Lubage, proua, et ma aitan! 

— Ah, sa taevas! 

Joel püüdis maha kukkuda ähvardava käekoti kinni ja 
ulatas selle rahulikult tagasi. Reet oli valmis oma ülirõõm- 
sat üllatust väljendama tormaka liigutusega, aga Joel oli 
selle ainult käepigistusse sulgenud: 

— Te näete ju nii hää... nii kosunud välja! 

— Kust saadik ,, teie“? 

— Ah, vabanda! Aga sa paistsid tõepoolest nii muu- 
tunud olevat... 

Reeda huuled olid prantsuslikult kärepunaseks tõmma- 
tud, nii et nende looklev joon tuli hästi aredalt nähtavale. 
Polnud halvad ka kulmude endisest teravamad kaared, mis 
tegid pilgu ta kreeksinistest silmadest väikeste pupillidega 
palju tungivamaks kui varem. Väike kunstlikkus oli va- 
bast ja loomulikust metsade ja järvede lapsest teinud noore 
daami, kellega suhtlemises nagu iseenesest tekkis mõne- 
sugune distantsitunne. 

— Ja sina? Las ma vaatan... Ma kujutlesin sind 
siiski vist teist moodi! Oled nagu soliidsemaks läinud, tõ- 
sisemaks, ma ei oska just ütelda kuidas. 

Nad kõndisid teineteise kõrval edasi, ilma et kumbki 
oleks hoolinud kuhu. Kuigi Reet oma käsivarrega Joeli 
oma puudutas, jäid nad teineteisest siiski eemale. Reet, 
muidu tagasihoidlik ja vähesõnaline, hakkas nüüd pikalt ja 
meeleldi jutustama ajast, mil nad lahus olnud. 

— Imelik, lisas ta viimaks, kui ma nõnda kõik oma 
kannatused ja mured olen sinule ära jutustanud, siis paista- 
vad nad hoopis-hoopis kergemad olevat. Mäletad sa veel, 
kui me kahekesi äikese käes olime? — Siis oli niisamuti. 
Sinu lähedal muutuvad kõik asjad kergeks, nagu mängu- 
asjadeks. Noh, aga nüüd pead ka sina oma elust jutus- 
tama! 

— Mis sääl jutustada! Töömehe elu sind ju ei huvita. 

— Arvad sa? Aga seltskond, naised...? 
— Ahl tegi Joel ebamäärase liigutuse. s 4 
— Jasa oled oma eluga rahul? 

— Jah, kui enam liiga suuri ambitsioone ei ole... 
— Sa kõneled, nagu oleksid sa pettunud. 


— Ei, vist ainult elust õpetust võtnud. 
— Sul on halbu kogemusi olnud? Kellega, kui see 
suur saladus pole? Või tahad sa minu eest varjata? 


— Ei, mis olekski mul varjata? Ma olen ju kogu selle 
aja elanud ainult oma tööle, jah, oma tööle. Mul olial- 
gul, nagu sa tead, väga suuri plaane, tahtsin ühe hoobiga 
maailma palet teiseks muuta, olin liiga ahne. Kui sina ära 
läksid, mõtlesin korraks, et lähen kodumaalt hoopis ära, 
töötan ennast üles kuskil mujal, kus on suuremad võimalu- 
sed... Aga siis tundsin äkki, et kodukandis on ülesan- 
deid minu jaoks küllalt ja mõnda väikest ülesannet hästi 
täita on vahel raskemgi kui suurt. Ja nüüd ma olen juba 
nende väikeste koduste ülesannete külge kinni kasvanud 
kõige oma südamega. Ma imestan, kuidas sina tahad siin 
kaugel võõrsil olla ja siia jäädagi. 

— Maeti tahaks ju, aga tervis... Ja siis, sinul onsääl 
oma ülesanded, mis minul?... Ma tunnen ennast koguni | 
süüdi, et ma Ilmarile selle mõtte pähe panin suvilat osta. 
Sina vist ei kiida seda hääks, nagu ma tunnen. Aga miks 
sa siis üldse siia tulid? | 

Nad olid välja jõudnud väljakule, mille keskel asus 
kõlakoda lohakile jäetud noodipultidega, mille vahel lapsi 
jooksis. 

— Istume siia! ütles Joel pingile näidates ning jatkas: 
— Võib-olla ma ei talitanudki õieti, kui ma siia tulin, sest 
mul on niisugune tunne, et ma ajan kõik teie plaanid nurja, 

et ma olen nagu mingi hävitaja vastu enda tahtmist. Nagu 
seda oli Kiki... 

— Mis mõttes Kiki? 

— Sa siis ei teagi? 

— Mida? Maeti ole enam kaua Pariisist kirja saanud. 

— Kiki polegi enam Pariisis. Õieti ma ju ei tohikski 
seda edasi rääkida, aga sinule siiski... 

— Tänu taevale, et sa mind vähemalt usaldadagi jul- 
ged! Noh, mis on siis Kikiga? 

— Kas ei ole imelik, algas Joel, et sa võid inimesega 
kõrvuti käia terveid aastaid, võid temaga sõbraks saada ja 
arvata, et sa teda läbi ja läbi tunned, aga siis ühel päe- 
val... Kui sa kunagi oleksid malet mänginud, siis sa 
teaksid, et tarvitseb mõnikord ainult üles tõusta malelaua 
tagant ja malendeid vaadata külje päält, kui kogu parti 
esineb sootu teissugusena, hoopis võõrana, kuigi kõik ma- 
lendid seisavad endiselt omal kohal. "Vahel on nõnda ka 
omaenese ehitatud majaga, vaatad ebaharilikust kohast 
ega tunne äragi, et oled ise ehitanud. 

— Sa teed mind päris uudishimuliseks. Kas Kikiga 
on midagi halba juhtunud? 

— Kuidas võtta. Tema kippus ju Pariisist ammu ära, 
eriti pärast seda, kui Rõigas tema juurest ära läks ja kinni 
sattus. 

— Jah, sellest ta kirjutas minule. Et kui raha saab, 
sõidab kodumaale, teeb mõne roima, satub kah vangi, Rõi- 
kale seltsiks. Nii ta kirjutas. 

— Ilmarile ta kirjutas aga, et ta selle roima juba on 
korda saatnud ja tahab kodumaale sõita ja temale midagi 
väga tähtsat pihtida. Ma ei tea, kas Ilmar talle reisiraha 
saatis või mitte, aga Kiki on nüüd tagasi. Ja elab endises 
Rosalinde toas. 

— Ilmar ei ole mul sellest mitte sõnagi kirjutanud! 

— Nii? Võib-olla ei taha ta siis üldse, et sa sellest 
loost midagi tead. 

— Võib ju olla... 

— Vahest ta pole veel mahti saanud kirjutada, sest 
sellest on ainult nädalapäevad tagasi. Nad käisid Ilmariga 
kahekesi Soekurul, 

— Vaata! Mis sääl? 

— Sõitsid sinna kulda otsima, Kiki kulda. Ta oli ni- 
melt viis kümnerublalist ühes ümbrikuga unustanud teiste 
kirjade vahele, mis sääl ära põlesid. See olnud tal ainus 
mälestus ja pärandus oma emalt. Need kümnerublalised 
tulnud tal äkki meelde, kui kuulnud, et Soekuru pooletera- 
mees on kinni võetud suvila süütamise pärast. Kui see 
kuld tuha seest leitakse, siis tuleb see anda pooleteramehe 
perekonnale, kes asjata kannatanud. Nii olnud Kiki taht- 
mine. Pooleterake*olevat täiesti süütu, Kiki võivat van- 
duda. Süütaja olnud tema, Kiki ise. 

— Kasta hull on! ütles Reet vahele. 

— Võta teda kinni! Ilmar ei usu, et ta on süüdanud, 
sest polnud ju mingit põhjust. 

— Aga kas sina usud? 

— Kikist võib kõike uskuda. Ta on ju nii läbipaist- 
matu. Vahel ma isegi arvan, et ta seda tegi. Kord, kui 
me temaga kahekesi sind metsa ääres ootasime ja sa ei 
tulnud ega tulnud, siis needsin mina kogu selle Soekuru 
suvila maapõhja ja ütlesin, et kui see minu võimuses oleks, 
pistaksin ma sellele vanglale sääl tule otsa. 

— Ja sa arvad, et see kohe mõjus? 

— Sa tead ju Kikit. Hää inimene, valmis teise eest 


tulle jooksma. Eks ole? Aga ei mingit arusaamist hää- 


duse pahapoolest. Ta rippus ju üksvahe minu küljes kogu 

oma olemisega, ja kui järele mõtelda, siis päris lahti ta mi- 
nust pole kunagi saanud. Võib-olla oli see tal jonniaja- 
- mine enesega, sest mind võita oli raske, seda aga tahtis ta 
vägisi. Miks ta nii väga soodustas meie kokkusaamisi? 
Miks ta ennast nõnda salgas, kui meid kahekesi nägi? Pä- 
riselt ükskõikne polnud ta minu vastu ka siis. Ma arvan, 
et ta selles oma enesesalgamises otsis lohutust oma kaotu- 
sele. Kui me sind ootasime ja sa ei tulnudki, oli ta minu 
kõrval nagu truu peni. Ma tundsin, et ta mind sallib hoo- 
pis iseäralikul viisil, tunneb minule kaasa, aga niisugusel 
korral ei hoolita ju kaastundmusest. Ta sai sellest väga 
- hästi aru ja mind ta sellega ei koormanudki, aga sellises 
meeleolus võis iga mu sõna ja soov temas vastu kõlada 
° kui käsk. Seekord ei torganud mulle see nõnda silma, sest 
mul polnud mingit tarvet seda märgata, mul olid ju teised 
valud valutada... 

— Ja nüüd sa tunned siis ennast süüdi? 

— Jah, kui tikk kogemata maha visata, kustub ta hari- 
likult, aga võib juhtuda, et ta kukub kulusse ja vaat', ongi 
tulekahju käes. 

— Sa maalid seinale päris tonte! naeris Reet. 

— Ära ütle! Kiki on juba kord niisugune natuur. Lä- 
- heb hääd tegema, aga teeb kurja. Temal puudub kindel 
mõõt hää ja kurja vahel. Sellepärast ma kardangi, et vii- 
mati kõneleski ta tõtt. 

Nad tuletasid elavalt meelde tulekahju-õhtut Soekurul. 

— See oli jube, ütles Reet. Istusime mõlemad Rosa- 
lindega tulevalgel, kui äkki kuulsime kolinat, või nagu 
- oleks keegi käinud. Ja me mõlemad vist mõtlesime, et see 
on Lui vaim. Ja kartsime välja minna vaatama. Kas see 
siis tõesti võimalik on, et see oli Kiki? 

— Veidi kahtlane küll. Väga võimalik, et kogu ta 

pihtimine oli vale. Järjekordne häätegu. Mingi enese- = 
ohverduskramp. 

— Aga miks ta just Ilmarile seda üles tunnistas? 
ütlesid, et ta elab nüüd meie kodus? Ma kujutlen juba, 
mis see tähendab! Nüüd on siis Ilmaril kaks ümmardajat. 
Koristavad tube, käivad turul, pesevad pesu... Ja mis = 
ütlevad vanad naised kirikuväravas? 

— Sina arvad siis, et Kiki valetas, kui süü oma pääle = 
võttis? 


A 


— Jah, ma arvan enamgi... Kas ta ei sõitnud Parii- 
sist ära mõnel muul põhjusel kui Rõika pärast?... 
mati oli see pihtimine ainult ettekääne, et pääseda Ilma 
lähedale? Sedap ta minult päriski oma kirjadega, et kui- 
das nüüd Ilmar üksinda minuta läbi saab, ja palju muud. 
Ma mõistan, ma mõistan... Nüüd on siis ta oma hää- 
tegudega juba nii kaugel. 

— Kas sa kardad? 

— Kuidas nii? 

— Ilmari pärast? 

— Ei, selle vastu, mul on isegi hää meel, et ka Ilmaril 
on, kes nüüd tema eest hoolitseb. | 

Reet jäi tõsiseks ja vajus oma mõtetega Joeli eest ku- 
hugi kaugele. ,,Kui nüüd Kiki tõesti hakkab ennast sinna 
sisse sööma, seni kui mina eemal viibin? Kas limar pol- 


sema? Tahab mind nõnda enesest ainult eemal hoida? 
Nüüd aga tahab Joel selle ostu nurja ajada...” 2 
— Homme läheme siis suvilaid vaatama? küsis ta vi 
maks Joelilt. 
— Kas neid on siis palju? 
— Mul on kuus aadressi. 
— See on juba halvem! 

-  — Md onnii vähe aega. 
— Ega sa siis homme mõtle kohe tagasi sõita? 


Reet jäi vait. Ta oli pettunud ja kurb, sääl oli Ilmar 

oma uute saladustega, siin Joel karm ja külm, valmis kohe 

õre sõitma, nagu poleks siin lõunarannikul midagi pääle 

mõne tühise müüa oleva suvila, nagu polekski teda, Reeta, 
s. 

Lapsi askeldas siin ümberringi suure käratsemisega. 

äris pisikesi lükati vankris, suuremaid põngerjaid koh- 


esid. Joel oli teraselt jälginud ühe väikemehe ehitus- 


— Oota, poiss, nii on see ju võimatu, see langeb sul 
sisse! hüüdis ta, tõusis pingilt, kükitas poisi juurde maha ja 
õpetas, kuidas tuleb teha. 

Tore poiss! ütles ta pingile tagasi tulles. 

Reet ei vastanud midagi. Lapsed — see oli valus 
punkt ta elus. Ometi hakkas ka tema-jälgima, mis nad 
nüüd sääl liivahunnikus teevad, ja tõusis omapuhku, et la- 
hutada kaht poisikest, kes kisa kokku läksid. Ja sai 
nõnda nagu ühise huvideotsa Joeliga kätte, mida ta nii 
ramplikult oli püüdnud. 

Pöördudes äkki Joeli poole, ütles ta: 
[44 — Sina ei tohi siit nii pea ära minna! Ma lihtsalt 

0 ei luba. 
— Aga mis oleks, kui ma su tagasi kodumaale viiksin? 

— Ütle ise, mis ma sääl teen? Siin on vähemalt õhku 
ja päikest. Aga sääl? Kas mul on õiget kodugi? Tüh- 
ad umbsed toad, päevad otsa ainult igavust. Ja suve'? 
uhu peaksin ma suvel minema? Kas jälle Soekurule? . 

— Aga miks ei võiks sinulgi olla oma töö, omad hu- 
vid? Ainult eksisteerida — see on ju seista nägupidi vastu 
tühjust. 

— Jah, aga kust ma pean pääle hakkama? Kas Ki- 
kiga võidu Ilmari sokke nõeluma hakkama, nüüd, kus Ro- 
salinde surnud on? Kohviklatšidel ma ei käi, perenaine 
olla ma ei oska, mingit ametit ma õppinud ei ole, lapsi mul 
ei ole. Kas ma pean nukkudega mängima hakkama? Kiki 
saatis mulle juba sanatooriumisse ühe, võib-olla kingid sina 
mulle teise? 

— Kui tahetakse, siis on ka lapsi. Sa ju sallid neid? 

— Ah! tegi Reet lootusetu liigutuse. 

— Miks ei või teil kasulaps olla! riskeeris Joel arvata- 
vat valusat kohta osatada. Majja tuleks kohe elu, elule 
mõte. 

— Ah, jäta kasulaps! Mõtle ainult Luile! 


Ikka vedas jutulõng nukrasse suunda. Reet ei tahtnud 
seda, aga mis ta sai parata? Joel polnud ka sugugi enam 
mullusuvine, vallatu ja muretu, pigem juba midagi Ilmari 
taolist, segu õpetlikkust ja igavust. Kuidas ta oleks taht- 
nud teda äkki üles raputada! Ta tundis ennast nutu lähe- 
dal olevat. Ta vaatas käekella ja tõusis. 


— Juba pool üks. Vabanda, aga meil pansionis algab 
kohe lõuna. Ma pean ruttama. Millal me siis näeme, mil- 
lal hakkame suvilaid vaatama? 

— Aga, kulla Reet, miks nii äkki? 


Alles nüüd märkas Joel, kuidas ta oma sunnitud ran- 
gusega oli Reeta haavanud. Ja ometi pakitses tas kogu aeg 
tung seda naist otse meeletult kallistada. Ta võttis Reedal 
käest kinni ja vaatas küsivalt ta jonnakaisse silmadesse, 
kuni need vähehaaval muutusid järeleandlikumaks. 

— Kas me ei läheks koos lõunat sööma? — Või ei 
taha sa? 

— Tahan küll! vastas Reet õige tasa. 

Kui nad hiljem restoranist välja astusid, näod prant- 
suse veinist hõõguvad, oli nende tuju sootu muutunud, 
nende samm oli nii kerge, et nad tähelegi ei pannud, kuidas 
nad sügavaid jälgi jätsid värskeltvalatud tsementsillutisse. 
Ent nende meeleolu oli sedavõrd kõrgendatud, et tööli- 
sedki ei hakanud pahandama, vaid lõid käega ja hakkasid 
jälgi kohendama. Ka autojuht pidi üle tänava jooksjate 
pärast liiga järsku pidurdama. Maailm oli nende ees end 
ootamatult lahti löönud. 

— Joel! sosistas Reet ja pigistas kõrvalkõndija käsi- 
vart. 

— Reet! vastas Joel vaimustatult. 

Nad läksid üles hotellituppa, et jatkata juba lõunasöö- 
gil sepitsema hakatud reisiplaani. Oli tarvis sõita Cannes'i, 
Cagnes'i, Thorenc'i, kus Reedale oli villasid soovitatud, oli 
vaja ühendusse astuda mõne vahetalituskontoriga. Ava- 
nes võimalus läbi reisida kogu Sinirannik. 

Ja pääd lähestikku, nii et kiharad Joeli laupa kõditasid, 
kummardusid nad maakaardi kohale ja noppisid tee äärest 


* linnu ja linnakesi nagu marju suhupistmiseks. Oli jälle mi- 


dagi suviselt kerget ja samas karskelt pakitsevat nende 
vahel. 

Juba järgmisel hommikul seisid nad Gorges de Loup' 
suudmes: nende ees hargnes kaks kõrvuti mäeahelikku, 
mida lahutas all sügaval voolav Loup' kärestik. ,,Nagu 
meie kaks,“ mõtles Joel, ,,nii lähedal ja ometi kuristik 
vahel. “ 

Liikudes edasi mööda kitsustikku, imetlesid nad tee- 
riba looklust kaljuserva pidi, vastasmäeaheliku metsaseid 

nõlvu kuni sinna üles tühja harjajooneni, kus tiirles üksikuid 
kaljukotkaid; paelus ootamatult see allakohisev kosk, mille 
joad tundusid peagu liikumatuna ja mille lakkamatu mürin 
kaua seisma sundis, ilma et oleks saanud või tahtnudki sõ- 
nakest kõnelda. Äkilised järsandikud otse siinsamas käsi- 
puu taga, pää kohal rasked kaljutükid, vastasmäe külgi 
valgustav päike, karge õhk, vahel jahe tunnel, kitsustiku 
lõpul aga lumiharjalise mäe tühi vastassein — kõik need 
muutuvad muljed koos pika jalamatkaga mõjusid Reedale 
väsitavalt. Nad istusid maha kividele mägioja ääres. Selle 
monotoonne sulin rammestas veel omakorda, Reet pani 
oma pää Joeli sülle ning jäi otsemaid magama. 

Joel vajus mõtteisse. Oli nii imelik istuda siin võhi- 
võõras maastikus, ei ühtegi hingelist lähedal, ainult kivid, 
vesi, päike ja see tükike kodumaad süles. 

Kui usalduslikult siiski see naine oma pää sülle pani, 
nagu ei võiks Joel üldse midagi halba mõtelda ega teha! 
Ja ta ei mõtlegi midagi halba teha. Just siin, kus nii kerge 


suhtes karskeks, Ilmari ees aga korrektseks ja lojaalseks. 
Reetki nagu näha, on rahul selle puht sõbraliku vahekor- 
raga, nii et kui nad kord jälle lahkuvad, ei jää midagi tu- 
mestama nende jällenägemist. 

Joel silmitses magaja nägu. Huulepuna alt tuli nähta- 
vale ääreke loomuliku värviga huult ja kohe haarasid teda 
soojad mälestused mullusest muretusest ning tal hakkas 
kahju ei tea isegi millest. Tookordne muretus oli süütu ja 
mänglev, nüüdne aga nagu pisut sunnitud. ,,Miks ma en- 
nast pidurdan? Kas tõesti lojaalsusest Ilmari vastu? Ei, 
ma vist kardan näida liiga südamlik. Ja sellepärast olen va- 
hel liiga karmide sõnadega... Siin sallin ma teda kuidagi 
teisiti, tahan tema vastu olla hää. Teel ma küsisin vahet- 

pidamata, kas tal on soe, kas tal on jahe, ja nüüd katsin 
isegi ta kingakontsad palitu alla. Meie armastustuli andis 
mullu rohkem leeki, nüüd rohkem sooja. Ja seda me hä- 
beneme ja varjame! Me ei oska sellele veel hästi koha- 
neda. Ja oleme vahel teravadki... Kardan, et see tee on 
hädaohtlikum... Kas ma suudangi veel siit kõrvale kää- 
nata? Ja tema? Vaiksem, südamlikum, kiindunum. S5- 
nade kaudu ma ei saaks tõtt iial teada. Või kus oleksidki 
niisugusel korral tõe ja vale piirid? “ 


Kõrgpäikeses oli Joeli üks põsk üsna hõõguma haka- 
nud, kui Reet viimaks silmad lahti lõi. Joel kummardus 
impulsiivselt alla, et oma huultega ärkamist tervitada, aga 
Reet tõmbas oma pää kõrvale ja ajas enda püsti. 

— Kas ma kaua magasin? Ah, nii sügavat und mul 
ei ole enam ammu olnud! Aga nüüd on mul suur nälg! 


Nad avasid oma toidupaki ja kustutasid janu mägijõe 
veega. Siis asusid nad uuesti teele. Ühes külas pidasid nad 
kinni tühjalt sõitva auto ja said sellega oma jalamatka lü- 
hendada. Thorenc'is leidsid nad öömaja romantilises 
lossis, mis oli ümber ehitatud hotelliks. Väljavaade Reeda 
toast üle kuuse- ja männimetsade tuletas nii väga meelde 
talvise sanatooriumi ümbrust, et igasugune lust kadus siin 
müüa pakutavat maja üldse otsimagi hakata. 


Järgmistel päevadel rändasid nad läbi rea linnu ja lin- 
nakesi, peatudes pikemalt kus just meeldis, tehes jalutus- 
käike, vaimustudes maastikest, õhust ja Siniranniku päike- 
sest. Ikka vähem hakkasid nad huvi tundma suvila ost- 
mise vastu. 

— Imelik, ütles Reet, kui nad viimaks Nizzasse olid 
saäbunud, kogu aeg ma unistasin villast Vahemere ääres, 
aga nüüd lõin vahepääl isegi kartma, et viimati satumegi 

mõnele, mis kõlbab. Ma lihtsalt ei või enam kannatada 
neid ,,ä vendre“ plakateid! 

— Sellega on siis ka minu ülesanne lõppenud. Ja ma 
võin päris rahuliku südamega tagasi sõita. 

— Ära veel sõida! ütles Reet tasakesi ja paluvalt. Ole 
veel mõnigi päev minu seltsis! Saada Ilmarile telegramm, 
et ta asjata ei ootaks! 

— Ma ei saa palju ära olla. Töö ootab. 

— Ma saan aru, aga... 

— Aga? 

— Sulle on töö muidugi armsam kui mina. Ja sul on 
ükskõik, kuidas ma siia üksinda maha jään. 

Joel vaikis. Nad kõndisid piki Promenade des Ang- 
lais'd mere ääres. Rahvast vooris neile vastu ja neist 
mööda. Siin liikus inglasi knickerbockereis ja kiikritega, 
ameerika vanemaid daame sangprillides ja suurte käekot- 
tidega, rumeenlasi punakaspruunide põskedega, väikesi 
jaapanlasi, kes nii päri kui vastu rahvavoolu ujudes pak- 
kusid müüa üle käsivarre alla kõlkuvaid pärlikeid. 

— Lähme sinna alla rannakruusale, viipas Joel. 

Kui Joel trepil enda ees nägi Reeda väljasirutatud 
jalga, tundus see ühel hetkel nii pööraselt kaunina ja kal- 
lina, nagu see trepi käsipuust alla libisev käsigi, et ta hing 
kinni jäi. Oma segasusest sai ta võitu alles siis, kui nad all 
kõrvuti lamatoolides istusid. 

— Mis sinuga on? küsis Reet, kellele see hingeliigutus 
märkamata ei jäänud. 

— Ei midagi! 

— Ikka pole sul midagi! Ikka sa ei kõnele mulle midagi! 

— Võib-olla on nii parem? 

— Kuidas arvad! 

Reet oli kogu aeg sisemiselt piinelnud Joeli tagasihoid- 

likkuse pärast, ta ise ei tahtnud pääletükkiv olla, ning ük- 
sikud impulsiivsed hetked välja arvatud, jaksas ka tema 
ennast vaos hoida. Aga samas oli kiindumus Joeli vastu 
kasvanud nii suureks, et oli võimatu kujutella, kuidas ta 
siia peab üksinda maha jääma. Joeli silmad kõnelesid va- 
hel nii sügavast südamest, et Reet tundis kõigist oma liik- 
meist jõu kaduvat. Joelil pidi Reeda arvates olema pöö- 
raselt tahtejõudu, kui ta isegi poolpimedas autos ainult 
kõrvalsõitja käsivart puudutas. Vahel aga hakkas teda 
vaevama kahtlus, kas Joel üldse teda veel sallib. Nüüd, 
kus neil mõlemail kaitseprillid silme ees, julges Reet küsida: 

— Ütle mulle päris avalikult, kas sa kahetsed seda 
kõike, mis meie vahel olnud? 

— Kuidas sa niisugusele mõttele tuled? 

— Ma tunnen seda kogu su ülalpidamisest. 

— Kas sul on mulle midagi minu ülalpidamise kohta 
ette heita? 

— Jah. Sa tead seda isegi... Ja sellepärast ma küsi- 
singi, kas sa nii väga kahetsed meie mineva-aastasi vallatusi. 

— Kahetseda? Milleks? Küll olen ma aga küpse- 
maks saanud. Vili ei tarvitse kunagi õit kahetseda. 

— Ahnii, nüüd ma mõistan. Kõik oli sul siis ainult 
selleks mõeldud, et sina küpsemaks saaksid... 

See oli öeldud üsna kibeda irooniaga. 

Joel võttis prillid eest: 

— Reet, palun, ära mõista mind valesti! Sa tead ju, 
meie viga seisab selles, et me ei taha üksteise vastu olla 
küllalt avameelsed. See on ju tõesti raske. Meis on palju 
umbusaldust, võib-olla see on aastasadade pärandus. Ikka 
peab teine meie mõtted juba silmist välja lugema, ja me 
oleme pahased, kui ta seda ei tee. Me nagu kardame sõnu, 
sest need võivad veenma panevalt valetada... 

Joel jäi vait, nagu oleks keegi takistanud teda edasi 
kõnelemast. 

— Ma ei saa äru, mis sa tahad sellega ütelda? 

— Sa tead, Reet, et me oleme enda ümber ehitanud 
nii-ütelda vaikusevallid. Ja meie võime jonnakalt neid 
edasi ehitada. Mina ei tea iialgi, mis sina minust mõtled 
ja minu vastu tunned, samuti ka sina mitte, mis mina tun- 
nen. Homme õhtu ma sõidan minema, meie ei näe teine- 
teist võib-olla aastaid enam ja siis ununeb aegapidi kõik. 

— Ja sa tõesti tahad seda? 

— Eil... 

Tekkis pikk vaikus. Paremat kätt merel keset säten- 
davat lainete sõbinat liugles valge purjek ja kadus siis maa- 
nina taha. Reet tundis mere poolt karget hoovust ja hak- 
kas kergelt lõdisema. Joel nägi seda ja talle meenus lib- 
lk, mis kunagi ta lauale oli lennanud ja mida ta oli pida- 
nud Reeda käskjalaks. 

— Kas sa tahad minuga ära sõita? küsis Joel, prille 
silme eest ära võttes. 

— Kuidas sa seda mõtled? Kas jälle mõni põgene- 
misjutt nagu vanasti? 

— Ei, mitte enam! Meil ei ole enam vaja kuhugi 
põgeneda, ei teiste ega enese eest. Oled nõus? 

Reet pigistas silmad ja laskis end tooliseljale, käsi va- 
heliti pää taha tõstes, nagu ennast millelegi soojale vastu 
sirutades. Ta ütles üsna tasa: 

— Jah, ma sõidan. 

Nad tõusid ja liibudes teineteise külge kadusid rahva 
sekka. Nende õnnetunne oli nii suur, et nad ei märganudki, 
kui olid pikki kilomeetreid jalutanud kuni promenaadi 1lõ- 
puni, kuhu ennist valge purjek oli kadunud. Nüüd polnud 
vastastikustel pihtimistel piiri. Kuidas nad mõlemad olid 

tänini võinud endamisi piinelda, kuidas teist salamahti jäl- 
gida, kuidas karta, et nad jäävadki teineteise eest suletuks! 
Veel kunagi polnud Joel nii palavikuliselt tulevikku ehita- 
nud, veel kunagi Reet nii õhinal osa võtnud sellest ehita- 
misest. Need polnud enam romantilised põgenemise ja 
põiklemise katsed elu eest, nagu nad senini palju kordi olid 
harrastanud. Elu seisis ees päris reaalsete ülesannetega ja 
kohustustega, neist oli tarvis kindlalt kinni haarata. 

— Sa pead minule appi tulema! ütles Reet. Üksi ma 
ei suuda, ma ei oska kuskilt pääle hakata. Keegi ei ole 
mind õpetanud, mis ma pean tegema, kust algama... 

— Eks me katsu! Aga kerge see ei ole. Tuleb enne 
palju harjumusi purustada. 

— Näiteks? 

— Näiteks kasvõi sedagi, et meie armastus ei tohi olla 
enam niisugune puht egoistlik nagu senini. Selle egoismi 
õhutusel me ju petsime ja valetasime, petsime teisi ja vale- 
tasime ka iseendile. Soekurul, mäletad, tahtsin ma sind 
kadedalt kõigi teiste ja kogu elu eest ära peita, sind kinni 
panna kuhugi lõosilma-tuppa, ja selle võti oleks pidanud 
olema minu taskus. Nüüd ma ei taha seda enam. Olen 
küpsemaks saanud, nagu ma sulle ütlesin. Me peame as- 
tuma otse keset elu, teiste hulka, mitte kartma igapäevast 
elu... 

Õhtul ei lahutanud neid enam hotellitoad. Aga keset 
muretust ja ülemeelikust murdus uuesti esile küsimus, mis 
oli Reeta kogu aeg alateadlikult vaevanud: 

— Aga jumaluke, mis ütleb Ilmar? 

— Ütelgu mis tahes! Siin ei saa olla mingit haledust 
ega järeleandmist! 

— Kuidas ta seda hoopi talub, ta on ju nii hääsü- 

— Valmistame teda aegsasti ette. Saadame juba 
homme telegramm. 

— Näed nüüd ise, kui julm on see armastusegoism, 
või kuidas sa seda nimetasid! 

— Pole midagi parata. Uut hoonet ei saa muidu üles 
ehitada, vana tuleb enne eest lammutada! Ja see oli nii- 
kuinii pragunenud. Ma olen veendunud, et juba siis, kui 
sa siia lõunasse tulid oma tervist parandama, juba siis ki- 
beles sul kuskil hingepõhjas tarve põgeneda... ka tema 
eest. Ja nüüd see majaost siin... 

Reet katsus vastu vaielda: 

— Ei, nüüd sa eksid! Ma ei ole oma mehele kunagi 
nii palju kirjutanud kui siit! 

— Minu sõber Orajõe ei kinkinud ka oma naisele ku- 
nagi nii palju lilli, kui just preili Ormuse juurest tulles, kui 
tal süda päris puhas polnud. 

— Sa arvad, et minu süda polnud päris puhas? 

— Kassa siis minule sugugi ei mõtelnud? 

— Just sama vähe kui sina minule!... 

Ikka kippus jutt Ilmarist kõrvale kalduma. 

— Tead mis? ütles Joel viimaks naljatades. Las te- 
ma jääb meie majasõbraks! 

— Tore! Aga ega sina armukadedaks ei saa? 

— Maei ole temale kunagi armukade olnud. 

— Siiski kahju temast. Oli nii hää inimene... 


— Küll Kiki teda lohutab! 
— Tore! Kiki oskab ju mootorratastki juhtida! 


Jälle oli Joel tagasi oma ehituste juures. 
See oli neljakordne hoone tellingite vahel, kuhu ta 
Reedaga jõudis. 

— Kas kuuled? küsis ta äkki ja sundis ka Reeta kuu- 
latama. See, mis sääl nõnda sahiseb, see on tsemendi- 


segamismasin. Ja kas kuuled neid kõlksusid? Tulevad 


telliskividelt. Ja seda käginat: plokid! Ja kuula veel seda 
laudade praksumist, saagimist, kopsimist, sagimist! Vaata, 
kõigest sellest muusikast kerkib maja. Ja näed sa sääl 
seda meest, kes liiva kühveldab? Tal on juba kaks õnne- 
tust seljataga: pidi muldseina alla jääma, kui see kokku 
varises, ja kukkus teise korra tellingeilt alla. Ka need 
karjatused jäävad hoonesse. 

Nad astusid aegapidi tellingitreppe mööda üles. Tuli 
edasi minna tugipostide metsas, üle raudtalade. Vastu 
sirgus raudvarbu nagu konte, oodates valamisbetooni. 
Kaks naist läks mööda savi kandes. 

— Kas nägid? See, kes ees astus, oli rase ja teine, 
see kahvatum, tiisikushaige. 

— Kas nad just peavad siin töötama? 

— Peavad? Aga muidugi! See on nende leib. Ka 
nende vaev ja häda pannakse seintesse. 

Reet vaatas hämmastunult ringi ja mõtles, kuidas see 
hoone kerkib otse elavast elust, valust ja rõõmust, laulu- 
dest ja oigeist. 

— Osake minustki jääb siia müüridesse, ütles Joel. 

— Jasatunned ennast siin hästi? 

— Jah, seni kui hoone jääb tellingite vahele. Aga 
niipea kui seinad on juba üleval, laed ja katused pääl, su- 
revad müürid minu jaoks. Teistele nad hakkavad alles 
siis elama. 

— Nüüd ma natuke taipan, miks sa ka minu suvilat 
ei sallinud... 

— Jah, ma ei armasta surnud maju. 

Nad käisid läbi kõik ehitatava hoone korrad. Joel tegi 

siin ja sääl märkusi ning jagas vahel õpetusi. Kogu siinne 
askeldamine oli Reedale aukartust äratavaks uudiseks. 

— Eks ole, ütles Joel lõpuks, sa näed nüüd, kuidas 
me kõik siin siblime, üks ühte, teine teist moodi. Nagu 
mesilased või sipelgad. Aga siiski, inimene on putukaist 
ees: katsugu need nii rafineeritult hävitada kui inimene! 
Sipelgas oma pesa juba lõhkuma ei hakka. Inimene aga 
küll, ja kuidas veel! Üks pomm lennukilt ja ei jää enam 
kivi kivi pääle. Aga läki alla, ma näitan veel midagi! 

Nad laskusid treppidest alla keldrikorrale ja astusid 
viimaks rõskelt jahedasse pimedasse varjendisse. Joel val- 
gustas kõledaid müüre taskulaternaga. 

— Vaata, siia urgu poeb inimese loov vaim, kui pääl- 
maa hävituskirg märatseb. Kui üleval pommid oma töö 
teinud, astub ta siit välja, vaatab korraks ringi ja muud- 
kui hakkab jälle otsast, laob jälle kivi kivi pääle... 

— Ja täidab jälle pomme? 

— Neid muidugi ka. 

— Jasaei olegi kurb? 

— Ei. Ma armastan inimest. Armastan sellepärast, 
et ta on veel laps, suur laps. 

Reet vaatas hämmastusega Joeli otsa, aga järsku kus- 
tus selle käes tuli. 

Pimedasse jäid elama ainult kaks üksteist otsivat sooja 
suud. 

Tagasi välja jõudes seisatasid nad hetke silmi piluta- 
des, et kohaneda käreda päikesevalgusega. 

Eemal, ehitust piirava aia posti otsas märkas Reet äkki 
leevikest, lühikese noka vahel pikk-pikk heinakõrs. 

— Vaata! läks ta Joelile näitama, aga lind ehmatas 
lendu, nagu oleks teda tahetud häirida ta ehitusplaanides. 

